
34. Şi chemând la Sine mulțimea, împreună cu ucenicii Săi, le-a zis: Oricine 
voieşte să vină după Mine să se lepede de sine, să-şi ia crucea şi să-Mi urmeze 
Mie. 

35. Căci cine va voi să-şi scape sufletul îl va pierde, iar cine va pierde sufletul 
Său pentru Mine şi pentru Evanghelie, acela îl va scăpa. 

36. Căci ce-i foloseşte omului să câştige lumea întreagă, dacă-şi pierde sufletul? 
37. Sau ce ar putea să dea omul, în schimb, pentru sufletul său? 

38. Căci de cel ce se va ruşina de Mine şi de cuvintele Mele, în neamul acesta 
desfrânat şi păcătos, şi Fiul Omului Se va ruşina de el, când va veni întru Slava 
Tatălui Său cu Sfinţii îngeri. 


1. Și le zicea lor: Adevărat grăiesc vouă că sunt unii, din cei ce stau aici, care nu 
vor gusta moartea, până ce nu vor vedea împărăţia lui Dumnezeu, venind întru 


putere. 


Apostol 


14. Drept aceea, având Arhiereu mare, Care a străbătut cerurile, pe lisus, Fiul 
lui Dumnezeu, Să ținem cu tărie mărturisirea. 

15. Că nu avem Arhiereu care să nu poată suferi cu noi în slăbiciunile noastre, 
ci ispitit întru toate după asemănarea noastră, afară de păcat. 

16. Să ne apropiem, deci, cu încredere de tronul harului, ca să luăm milă şi să 
aflăm har, spre ajutor, la timp potrivit. 


1. Căci orice arhiereu, fiind luat dintre oameni, este pus pentru oameni, spre cele 
către Dumnezeu, ca să aducă daruri şi jertfe pentru păcate; 

2. EI poate să fie îngăduitor cu cei neştiutori şi rătăciţi, de vreme ce şi el este 
cuprins de slăbiciune. 

3. Din această pricină dator este, precum pentru popor, aşa şi pentru sine să 
jertfească pentru păcate. 

4. Și nimeni nu-şi ia Singur cinstea aceasta, ci dacă este chemat de Dumnezeu 
după cum şi Aaron. 

5. Aşa şi Hristos nu S-a preaslăvit pe Sine însuşi, ca să Se facă arhiereu, ci Cel 
ce a grăit către EL: "Fiul Meu eşti Tu, Eu astăzi Te-am născut”. 

6. În alt loc se zice: "Tu eşti Preot în veac după rânduiala lui Melchisedec”. 


Acatistul Sfintei Cruci 


Editura Institutului Biblic și de Misiune Ortodoxă 


Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte Tare, Sfinte fără de moarte, miluieşte-ne pe noi. 
Sfinte Dumnezeule, Sfinte Tare, Sfinte fără de moarte, miluieşte-ne pe noi. 
Sfinte Dumnezeule, Sfinte Tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 


Doamne, curăţeşte păcatele noastre; 
Stăpâne, iartă fărădelegile noastre; 
Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Și acum şi pururea şi în vecii vecilor. 
Amin. 


Tatăl nostru, care eşti în ceruri, sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 
greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Împărăţia şi puterea şi slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem ie, ca unui Stăpân, noi, păcătoşii robii Tăi, 


miluieşte-ne pe noi. 
Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi Suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoțiitorul, Făcătorul cerului şi al pământului, 
al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 


adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Şi S-a făcut om. 

Şi S-a răstignit pentru noi în zilele lui Pilat din Pont, Şi a pătimit şi S-a îngropat. 
Şi a înviat a treia zi după Scripturi . 

Și S-a suit la ceruri şi Şade de-a dreapta Tatălui. Și iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morților şi viaţa veacului ce va să fie. Amin ! 


Condacul 1 

O, de trei ori fericită şi prea cinstită Cruce, ţie ne închinăm credincioşii şi te 
mărim, veselindu-ne de dumnezeiasca ta înălţare. Ca o pavază şi armă nebiruită, 
ocroteşte şi acoperă cu darul tău pe cei ce cântă: Bucură-te, cinstită Cruce, 
păzitoare a creştinilor! 


Icosul 1 

Îngerii din cer în chip nevăzut înconjoară cu frică Crucea cea de viaţă purtătoare şi 
văzând-o cum împarte acum cu strălucire credincioşilor har de lumină dătător, se 
înspăimântează şi-i stau înainte zicând către dânsa unele ca acestea: 

Bucură-te, cinstită Cruce, păzitoare a lumii; 

Bucură-te, slava Bisericii; 

Bucură-te, căci izvorăşti tămăduiri cu îndestulare; 

Bucură-te, căci luminezi marginile lumii; 

Bucură-te, Lemn de viaţă mirositor şi vistieria minunilor; 

Bucură-te, prea fericită şi de daruri dătătoare; 

Bucură-te, căci eşti dumnezeiesc aşternut picioarelor; 

Bucură-te, căci te-ai aşezat spre închinarea tuturor; 

Bucură-te, pahar plin de curată băutură; 

Bucură-te, luminător al strălucirii celei de sus; 

Bucură-te, cea prin care se binecuvântează zidirea; 

Bucură-te, cea prin care este închinat Ziditorul,; 

Bucură-te, cinstită Cruce, păzitoare a creştinilor! 


Condacul al 2-lea 


Văzându-se Elena pe sineşi întru dorire, a zis împăratului cu îndrăznire: lucrul cel 
prea dorit sufletului tău se arată prea de bucurie osârdiei mele; căutând însă arma 
cea biruitoare pentru tine, precum zici, cântă: Aliluia! 


Icosul al 2-lea 

Cunoştinţa cea necunoscută mai înainte, împărăteasa, cunoscând-o, a strigat către 
cei ce slujeau: “Din sânurile pământului siliţi-vă în grabă a afla şi Crucea a mi-o 
da!”, către care privind cu frică a zis, cântând aşa: 

Bucură-te, semnul adevăratei bucurii; 

Bucură-te, izbăvirea vechiului blestem; 

Bucură-te, comoară, pentru zavistie în pământ ascunsă; 

Bucură-te, ceea ce te-ai arătat cu stele închipuită; 

Bucură-te, cinstită Cruce cu împătrite raze în chipul focului; 

Bucură-te, scară pe înălțime rezemată, mai înainte oarecând arătată; 

Bucură-te, lumina îngerilor cea cu alinare închipuită; 

Bucură-te, rana demonilor cea mult suspinată; 

Bucură-te, odor veselitor al Cuvântului; 

Bucură-te, stingătoarea focului rătăcirii; 

Bucură-te, cinstită Cruce, apărătoare a deznădăjduiților; 

Bucură-te, tare apărătoare a celor ce bine călătoresc; 

Bucură-te, cinstită Cruce, păzitoare a creştinilor! 


Condacul al 3-lea 

Puterea Lemnului s-a arătat atunci, spre adevărata încredințare a tuturor şi pe cea 
fără de glas şi moartă, spre viaţă a sculat-o şi iată înfricoşătoarea privire a celor ce 
vor a culege mântuire, când cântă: Aliluia! 


Icosul al 3-lea 

Având Elena arma cea nebiruită, a alergat către fiul său, iar el, tare săltând îndată, 
Crucea cea prea mare cunoscând-o, se bucura şi cu săltările ca şi cu nişte cântări, 
zicea către dânsa unele ca acestea: 

Bucură-te, cinstită Cruce, vasul Luminii; 

Bucură-te, cinstită Cruce, vistieria Vieţii; 

Bucură-te, dătătoarea darurilor Duhului; 

Bucură-te, limanul cel neînviforat al celor ce călătoresc pe mare; 

Bucură-te, masă care ţii ca pe o Jertfă pe Hristos; 

Bucură-te, viţă care porți Strugurele cel copt care dă vinul cel tainic: 

Bucură-te, căci păzeşti sceptrurile împăraţilor; 

Bucură-te, căci zdrobeşti capetele balaurilor; 

Bucură-te, strălucită cunoştinţă a credinţei; 


Bucură-te, păzitoarea a toată lumea. 

Bucură-te, binecuvântarea lui Dumnezeu către muritori; 
Bucură-te, mijlocirea către Dumnezeu a celor muritori; 
Bucură-te, cinstită Cruce, păzitoare a creştinilor! 


Condacul al 4-lea 

Dumnezeiasca râvnă întru sineşi luând Elena, cu osârdie a căutat şi a aflat Crucea 
care în pământ era ascunsă şi pe cer împăratului se arătase, pe care lăudând-o a zis: 
Aliluia! 


Icosul al 4-lea 

În chipul soarelui s-a arătat Crucea în lume şi toţi de luminare umplându-se şi ca şi 
către o stea alergând, o văd pe aceasta ca pe o pricinuitoare de bunătăţi, în mâinile 
cele sfinte înălțată, pe care lăudând-o au zis: 

Bucură-te, raza Soarelui Celui gândit; 

Bucură-te, izvorul Mirului Celui nedeşertat; 

Bucură-te, chemarea lui Adam şi a Evei; 

Bucura te, omorârea stăpânitorilor iadului; 

Bucură-te, căci înălțându-te, împreună acum şi pe noi ne înalți; 

Bucură-te, căci închinându-te pe suflete le sfinţeşti; 


Bucură-te, lauda apostolilor cea în lume propovăduită; 
Bucură-te, tăria nevoitorilor cea prea iubită; 
Bucură-te, cinstita Cruce, mustrarea evreilor; 
Bucură-te, lauda credincioşilor; 

Bucură-te, cea prin care s-a surpat iadul; 

Bucură-te, cea prin care a răsărit Darul; 

Bucură-te, cinstită Cruce, păzitoare a creştinilor! 


Condacul al 5-lea 

Lemnul cel de Dumnezeu dăruit, privindu-l noi toţi, la acoperământul lui acum să 
alergăm şi ca pe o armă ţinându-l, printr-însul să biruim taberele vrăjmaşilor şi 
pipăind pe Cel nepipăit, cu bucurie să cântăm Lui: Aliluia! 


Icosul al 5-lea 

Văzut-a lumina din cer marele Constantin, arătându-se semnul Crucii cu stele, întru 
care şi biruind mulțimea vrăjmaşilor, s-a sârguit de a descoperit lemnul Crucii şi a 
zis către dânsul unele ca acestea: 

Bucură-te, marginea sfatului celui negrăit; 

Bucură-te, tăria poporului celui binecuvântat; 

Bucură-te, cel ce înfrângi taberele vrăjmaşilor; 


Bucura te, cel ce arzi cu văpaia pe demoni; 
Bucură-te, sceptrul ceresc al împărăteştii oşti; 
Bucură-te, arma nebiruită a iubitoarei de Hristos oști; 
Bucură-te, ceea ce dobori sprânceana barbarilor; 
Bucură-te, ceea ce ocârmuieşti sufletele oamenilor; 
Bucură-te, izbăvitoarea multor răutăţi; 

Bucură-te, dăruitoarea multor bunătăţi; 

Bucură-te, cea prin care saltă purtătorii de Hristos; 
Bucură-te, cea prin care iudeii se tânguiesc; 
Bucură-te, cinstită Cruce, păzitoare a creştinilor! 


Condacul al 6-lea 

Scară până la cer s-a făcut Crucea Domnului, pe toţi suindu-i de la pământ către 
înălțimea cerului, ca să locuiască împreună şi totdeauna cu cetele îngerilor, lăsând 
pe cele ce sunt acum ca pe cele ce nu sunt şi ştiind ei a cânta: Aliluia! 


Icosul al 6-lea 

Lumină, Mântuitorule, strălucind peste toţi cei din iad, ai luminat pe cei ce zăceau 
Jos; iar portarii iadului, nesuferind raza Ta, ca nişte morți au căzut şi cei ce s-au 
izbăvit de dânşii, acum, văzând Crucea, cântă aşa: 

Bucură-te, învierea celor omorâţi; 

Bucură-te, izbăvirea celor ce se tânguiesc; 

Bucură-te, deşertarea vistieriilor iadului; 

Bucură-te, câştigarea desfătării Raiului; 

Bucură-te, toiag care ai afundat oastea egipteană; 

Bucură-te, căci iarăşi pe poporul israelit l-ai adăpat; 

Bucură-te, lemn însufleţit, a tâlharului mântuire; 

Bucură-te, trandafir bine mirositor, a binecredincioşilor mirosire; 

Bucură-te, hrana celor ce flămânzesc întru Duhul; 

Bucură-te, pecetea pe care oamenii au luat-o; 

Bucură-te, cinstită Cruce, uşa tainelor; 

Bucură-te, cea prin care se revarsă râuri dumnezeieşti,; 

Bucură-te, cinstită Cruce, păzitoare a creştinilor! 


Condacul al 7-lea 

Lui Moise te-ai dat ca un toiag, vrând a mântui prea mult truditul neam din 
stricăciune, dar te-ai cunoscut lui şi semn dumnezeiesc. Pentru aceea s-a 
înspăimântat de tăria ta, Cruce cinstită, cântând: Aliluia! 


Icosul al 7-lea 


Cel ce de demult a dat lege văzătorului de Dumnezeu în Sinai, de voie pe Cruce s-a 
pironit pentru cei fără de lege, de bărbaţii cei fără de lege şi blestemul cel vechi al 
legii l-a dezlegat, ca puterea Crucii văzând-o toţi acum să cânte: 

Bucură-te, ridicarea celor căzuţi; 

Bucură-te, îndreptarea celor robiţi de patimile lumești; 

Bucură-te, înnoirea învierii lui Hristos; 

Bucură-te, dumnezeiasca desfătare a monahilor; 

Bucură-te, copac bine înfrunzit sub care se adăpostesc credincioşii; 

Bucură-te, Lemn de prooroci grăit a fi pe pământ sădit; 

Bucură-te, ajutorul Împărăției împotriva vrăjmaşilor; 

Bucură-te, apărare tare a cetăţii; 

Bucură-te, a Dreptului Judecător arătare; 

Bucură-te, a greşiţilor osândire; 

Bucură-te, cinstită Cruce, sprijinirea sărmanilor; 

Bucură-te, cinstită Cruce, îmbogățirea săracilor; 

Bucură-te, cinstită Cruce, păzitoare a creştinilor! 


Condacul al 8-lea 
Străină minune văzând, străină viaţă să vieţuim, mintea la cer înălțând-o; că pentru 
aceasta Hristos pe Cruce s-a pironit şi cu trupul a pătimit, vrând a-i trage la Sine pe 


cei ce cântă Lui: Aliluia? 


Icosul al 8-lea 

Întreg a venit din înălţime, avându-și cu Sine Dumnezeirea, singur Cuvântul cel 
mai înainte de veacuri şi născându-Se din Fecioara Maică şi lumii arătându-Se om 
smerit şi Crucea primind, a făcut vii pe cei ce cântă Lui: 

Bucură-te, cinstită Cruce, arma păcii; 

Bucura te, semnul călătorilor; 

Bucură-te, înţelepciunea şi întărirea celor ce se mântuiesc; 

Bucură-te, nebunia şi sfărâmarea celor ce dosădesc; 

Bucură-te, răsad bine rodit, nemuritor şi de viaţă purtător; 

Bucură-te, floare, care ai înflorit mântuirea noastră; 

Bucură-te, căci împreunezi pe cele de pe pământ cu cele de sus; 

Bucură-te, căci luminezi inimile celor de jos; 

Bucură-te, cea prin care stricăciunea s-a stricat; 

Bucură-te, cea prin care mâhnirea s-a pierdut; 

Bucură-te, bogăţia bunătăţilor celor înmiite; 

Bucură-te, lauda credincioşilor cea de mii de ori numită; 

Bucură-te, cinstită Cruce, păzitoare a creştinilor! 


Condacul al 9-lea 

A căzut tabăra demonilor cea cu tot felul de săgeți întrarmată şi neamul evreilor s-a 
ruşinat, văzând ei că de către toţi cu dor Crucea este închinată şi că de-a pururea 
izvorăşte tămăduiri celor ce cântă: Aliluia! 


Icosul al 9-lea 

Râurile cugetelor celor de rea credință s-au oprit, fiind pironit pe lemn Tu, 
Hristoase, căci, cu adevărat nu se pricep cum şi cruce ai suferit şi de stricăciune ai 
scăpat, iar noi, Învierea slăvind-o, cântăm: 

Bucură-te, înălțimea înţelepciunii lui Dumnezeu; 

Bucură-te, adâncimea Proniei Lui; 

Bucură-te, necunoştinţa necuvântătorilor bârfitori; 

Bucura te, pierderea nebunilor de stele vrăjitori; 

Bucura te, câci arăţi învierea lui Hristos; 

Bucură-te, câci pătimirile Lui le înnoieşti; 

Bucură-te, ceea ce călcarea de poruncă a celor dintâi zidiți ai dezlegat-o; 

Bucură-te, ceea ce intrările Raiului le-ai deschis; 

Bucură-te, cinstită Cruce, cea de toţi cei drepteredincioşi cinstită; 

Bucură-te, a neamurilor celor necredincioase potrivnică; 

Bucură-te, cinstită Cruce, doctorul celor ce bolesc; 


Bucură-te, de-a pururea ajutătoare a celor ce se roagă ţie; 
Bucură-te, cinstită Cruce, păzitoare a creştinilor! 


Condacul al 10-lea 

Lumea vrând a o mântui, împodobitorul lumii la dânsa S-a pogorât în chip de 
negrăit şi întrupat fiind, Crucea a suferit şi pentru noi pe toate ca noi le primeşte; 
pentru aceea şi izbăvindu-ne pe noi, de la toţi aude: Aliluia! 


Icosul al 10-lea 

Zid nebiruit şi dumnezeiesc al lumii te înţelegem, o, purtătoare de viaţă Cruce, că 
Făcătorul cerului şi al pământului pe tine gătindu-te, Îşi întinde mâinile — străină 
auzire — şi pe toţi învaţă a cânta: 

Bucură-te, temeiul dreptei credinţe; 

Bucură-te, biruinţa creştinilor; 

Bucură-te, căci pe Amalec cel gândit l-ai înfrânt; 

Bucură-te, căci de mâinile lui lacov mai înainte te-ai închipuit; 

Bucură-te, căci tu umbrele cele prea vechi le-ai înnoit; 

Bucură-te, căci tu glasurile cele de prooroci grăite le-ai împlinit; 

Bucură-te, căci ai purtat pe Mântuitorul tuturor; 

Bucură-te, căci ai stricat pe stricătorul sufletelor; 


Bucură-te, cea prin care cu îngerii ne-am unit; 
Bucură-te, cea prin care cu lumina ne-am strălucit; 
Bucură-te, căci cinstindu-te, ţie ne închinăm; 
Bucură-te, căci strigând, ție glăsuim; 

Bucură-te, cinstită Cruce, păzitoare a creştinilor! 


Condacul al 11-lea 

Cântarea toată se micşorează, vrând a urma mulţimii minunilor tale, fiindcă de-ţi 
vom aduce ţie, o, prea cinstită Cruce, mulțime de laude, nimic vrednic nu 
împlinim, faţă de cele ce ne-ai dat nouă, dar cântăm: Aliluia! 


Icosul al 11-lea 

Strălucire de lumină dătătoare, celor ce sunt întru întuneric se dăruieşte Crucea 
aceasta de viață dătătoare, căci lumina cea nematerialnică a primit-o şi spre 
dumnezeiasca cunoştinţă pe toţi povăţuieşte şi înălțându-se acum, pe mintea 
noastră o înalță a cânta acestea: 

Bucură-te, luminătorul cel ce te arăţi celor ce sunt întru întuneric; 

Bucură-te, stea, care străluceşti lumea; 

Bucură-te, fulger, care orbeşti pe ucigaşii lui Hristos; 

Bucură-te, trăznet, care slăbănogeşti pe cei necredincioşi; 

Bucură-te, căci ai strălucit cetele dreptmăritorilor; 

Bucură-te, căci ai risipit capiştele idolilor; 

Bucură-te, cea al cărei chip din cer s-a arătat; 

Bucură-te, cea al cărei dar pe vicleşuguri le-a gonit; 

Bucură-te, ceea ce însemnezi omorârea trupului; 

Bucura te, ceea ce omori pornirea patimilor; 

Bucură-te, pe care Hristos s-a răstignit; 

Bucură-te, prin care toată lumea s-a mântuit,; 

Bucură-te, cinstită Cruce, păzitoare a creştinilor! 


Condacul al 12-lea 

Har voind Hristos a da oamenilor, mâinile pe lemn îşi întinde şi neamurile toate 
împreună le cheamă și Împărăţia Cerurilor o dă tuturor celor ce cu vrednicie şi cu 
credinţă cântă cântarea: Aliluia! 


Icosul al 12-lea 

Cântând cântarea ta, te lăudăm cu dor pe tine Lemnul Domnului ca pe un însuflețit; 
căci pironindu-se cu trupul pe tine, Cel ce stăpâneşte peste puterile cele de sus ne-a 
sfințit, ne-a mărit şi ne-a învăţat a zice acestea: 

Bucură-te, cinstită Cruce, arma cea înţelegătoare; 


Bucură-te, sfânta privire a Sfinţilor; 

Bucură-te, înainte-propovăduirea proorocilor şi a drepţilor; 
Bucură-te, purtătoare de lumină, meşteşugire a lui Hristos; 
Bucură-te, frumuseţea şi cununa drepteredincioşilor ocârmuitori; 
Bucură-te, stăpânirea şi întărirea cuvioşilor preoţi; 
Bucură-te, podoaba cea prea lăudată a adevărului; 
Bucură-te, începutul cel prea bun al mântuirii; 

Bucură-te, strălucirea cea luminată a tuturor; 

Bucură-te, izgonirea agarenilor; 

Bucură-te, făclie a luminii celei nestricate; 

Bucură-te, veselia sufletului meu; 

Bucură-te, cinstită Cruce, păzitoare a creştinilor! 


Condacul al 13-lea (de trei ori) 

O, întru tot cântat Lemn, pe care a fost răstignit Hristos, Cuvântul cel mai sfânt 
decât toți Sfinţii, primind rugăciunile noastre, de toată primejdia pe toţi izbăveşte- 
ne şi de chinurile veşnice scapă pe cei ce cântă lui Dumnezeu: Aliluia! 


Apoi se zice iarăşi: 


Icosul 1 

Îngerii din cer în chip nevăzut înconjoară cu frică Crucea cea de viaţă purtătoare şi 
văzând-o cum împarte acum cu strălucire credincioşilor har de lumină dătător, se 
înspăimântează şi-i stau înainte zicând către dânsa unele ca acestea: 

Bucură-te, cinstită Cruce, păzitoare a lumii; 

Bucură-te, slava Bisericii; 

Bucură-te, căci izvorăşti tămăduiri cu îndestulare; 

Bucură-te, căci luminezi marginile lumii; 

Bucură-te, Lemn de viaţă mirositor şi vistieria minunilor; 

Bucură-te, prea fericită şi de daruri dătătoare; 

Bucură-te, căci eşti dumnezeiesc aşternut picioarelor; 

Bucură-te, căci te-ai aşezat spre închinarea tuturor; 

Bucură-te, pahar plin de curată băutură; 

Bucură-te, luminător al strălucirii celei de sus; 

Bucură-te, cea prin care se binecuvântează zidirea; 

Bucură-te, cea prin care este închinat Ziditorul,; 

Bucură-te, cinstită Cruce, păzitoare a creştinilor! 


Condacul 1 


O, de trei ori fericită şi prea cinstită Cruce, ţie ne închinăm credincioşii şi te 
mărim, veselindu-ne de dumnezeiasca ta înălţare. Ca o pavază şi armă nebiruită, 
ocroteşte şi acoperă cu darul tău pe cei ce cântă: Bucură-te, cinstită Cruce, 
păzitoare a creştinilor! 


iar la urmă se citeşte această rugăciune: 


Rugăciune 


ACATISTUL 
SFINTEI CRUCI 


Doamne lisuse Hristoase, dulce Mântuitorul sufletului meu, mărturisesc înaintea 
Ta, întru această zi a răstignirii Tale, în care ai pătimit şi ai luat moarte pe Cruce 
pentru păcatele noastre, că eu sunt cel ce Te-am răstignit cu păcatele mele cele 
multe şi cu fărădelegile mele cele rele. De aceea mă rog bunătății Tale celei 
nemărginite, ca să mă faci şi pe mine părtaş sfintelor Tale Patimi, cinstitelor răni şi 
morţii Tale celei de viaţă făcătoare, pentru ca să mă învrednicesc, prin darul Tău, 
să câştig şi eu asemenea ie, pentru dragostea Ta, precum Tu cel milostiv le-ai 
răbdat pentru mântuirea mea, întărindu-mă pururea cu aceeaşi putere şi răbdare ce 
ai avut când Te-au răstignit nemulţumitorii evrei. 


De aceea întăreşte-mă, Doamne, ca să pot ridica cu bucurie de astăzi înainte 
Crucea Ta cu deplină pocăință, întristarea morţii Tale să o simt, precum au simţit-o 
Preasfânta Ta Maică, ucenicii Tăi şi mironosiţele femei. Şi-mi înviază simţirile 
mele cele sufleteşti, ca să cunoască moartea Ta, precum ai făcut de Te-au cunoscut 


şi zidirile cele neînsufleţite, care s-au mişcat la răstignirea Ta, precum Te-a 
cunoscut tâlharul cel credincios pe care, rugându-se Ție, l-ai primit în Rai. Dă-mi, 
Doamne şi mie, tâlharului celui rău, darul Tău, precum ai dat atunci aceluia şi iartă 
păcatele mele pentru sfintele Tale Patimi şi mă primeşte prin pocăință împreună cu 
el în Rai, ca un Dumnezeu şi ziditor ce-mi eşti. 


Asemenea fă cu toţi creştinii, vii şi morţi, precum se roagă ie în toate zilele Sfânta 
Biserică şi le lasă lor toate păcatele şi-i învredniceşte pe ei de împărăţia Ta şi să 
vadă lumina Ta şi să mărească slava Ta. 


Mă închin Crucii Tale, Hristoase şi zic către dânsa: Slavă ei pentru dragostea Ta! 
Bucură-te, prea cinstită Cruce a lui Hristos, căci prin tine s-a mântuit lumea, 
ridicând asupra ta pe Iisus țintuit. 

Bucură-te, pom prea mărit, pentru că Tu ai ţinut rodul vieţii ce ne-a mântuit din 
moartea păcatului. 

Bucură-te, toiagul cel tare ce ai sfărâmat uşile iadului. 

Bucură-te, cheia împărătească ce ai deschis uşa Raiului. 


Mă bucur şi eu, pentru că văd pe vrăjmaşii Tăi surpaţi, iar pe prietenii Tăi că 
împărăţesc în ceruri, pe vrăjmaşii Tăi biruiţi de puterea Ta, iar pe creştinii ce Ţi se 
închină, înarmaţi cu puterea Ta. 


O, Hristoase, Răstignitul meu, câte ai pătimit pentru noi, câte răni, câte scuipări, 
câte batjocuri şi ce necinste ai răbdat pentru păcatele noastre, pentru ca să ne dai 
pildă de adevărată răbdare! De aceea cum pot eu să fug de Cruce, văzând pe 
Hristos că este ridicat pe ea? Cum să-mi pară grele chinurile văzând pe Stăpânul 
meu că le iubeşte, le cere şi le socoteşte Lui de mare cinste? 


Ruşine-mi este, cu adevărat, de mă voi întrista de relele ce-mi pricinuiesc oamenii 
sau de ispitele ce-mi aduc diavolii sau de trupul şi gândurile mele cele rele sau 
pentru sărăcia şi bolile ce-mi vin din voia lui Dumnezeu pentru păcatele mele, 
deoarece acestea toate mi le trimite pentru ca să mă apropie mai mult de EI, pentru 
ca să-L slăvesc şi să mă pedepsesc în această viaţă pentru binele meu, pentru ca să 
mă odihnesc cu mai multă mărire întru Împărăţia Lui cea veşnică. 


Și de vreme ce este aşa, înmulţeşte-mi Doamne ostenelile, ispitele şi durerile, dar 
să-mi înmulțeşti împreună şi să-mi prisoseşti şi răbdarea şi puterea, ca să pot răbda 
toate câte mi s-ar întâmpla. Pentru că recunosc că sunt neputincios de nu mă vei 
întări, orb de nu mă vei lumina, legat de nu mă vei dezlega, fricos de nu mă vei 
face îndrăzneţ, rău de nu mă vei preface în bun, pierdut de nu mă vei ierta, rob de 


nu mă vei răscumpăra cu bogata şi dumnezeiasca Ta putere şi cu darul Sfintei Tale 
Cruci, căreia mă închin şi o măresc acum şi pururea şi în vecii vecilor. Amin. 


Comentarii patristice - Evanghelia despre luarea crucii şi urmarea lui Hristos 


(Mc. 8, 34): Și chemând la Sine mulțimea, împreună cu ucenicii Săi, le-a zis: 
Oricine voieşte să vină după Mine să se lepede de sine, să-şi ia crucea şi să-Mi 
urmeze Mie. 


Cât de greu şi de dureros pare aceasta! Domnul a cerut ca oricine vine la EI să se 
lepede de sine. Dar ceea ce porunceşte nu este nici greu, nici dureros când EI însuşi 
ne ajută, în aşa fel încât ceea ce ne cere să poată fi îndeplinit. Deoarece orice pare 
dificil în ceea ce este plăcut, dragostea îl face uşor. 


(Fericitul Augustin, Omilii la Noul Testament 46, 1, traducere pentru 
Doxologia.ro de loan-Lucian Radu) 


(Mc. 8, 34): Și chemând la Sine mulţimea, împreună cu ucenicii Săi, le-a zis: 
Oricine voieşte să vină după Mine să se lepede de sine, să-şi ia crucea şi să-Mi 
urmeze Mie. 


Ceea ce porunceşte nu e dificil, din moment ce EI ajută la înfăptuirea poruncii. Aşa 
cum suntem pierduţi prin iubirea de sine, așa suntem regăsiţi prin lepădarea de 
sine. Iubirea de sine a însemnat distrugerea primului om. Dacă nu s-ar fi iubit pe 
sine într-un mod greșit, el ar fi dorit să fie supus lui Dumnezeu, preferându-L pe El 
în locul sinelui său. 


(Cezar de Arles, Omilia 159, traducere pentru Doxologia.ro de loan-Lucian 
Radu) 


(Me. 8, 34): Și chemând la Sine mulţimea, împreună cu ucenicii Săi, le-a zis: 
Oricine voieşte să vină după Mine să se lepede de sine, să-şi ia crucea şi să-Mi 
urmeze Mie. 


Crucea ta înseamnă propriile tale anxietăţi şi suferinţe din trup, trup care el însuşi 
este format semănând cu o cruce. 


(Tertulian, Despre idolatrie 12, traducere pentru Doxologia.ro de loan-Lucian 
Radu) 


(Mc. 8, 34): Și chemând la Sine mulțimea, împreună cu ucenicii Săi, le-a zis: 
Oricine voieşte să vină după Mine să se lepede de sine, să-şi ia crucea şi să-Mi 
urmeze Mie. 


Ce înseamnă a-ţi lua crucea? Înseamnă că acela o va purta, chiar dacă este 
împovărătoare şi, prin actul acesta, Îmi va urma Mie. Când el a început să urmeze 
potrivit învățăturilor şi preceptelor mele, el va găsi mulţi oameni care să-l 
contrazică şi să-i stea în cale şi mulți care nu numai că-l vor lua în derâdere, ci îl 
vor şi persecuta (Matei 5, 11). Mai mult, acest lucru e adevărat nu doar pentru 
păgânii care sunt în afara Bisericii, ci şi pentru cei care par a fi în interiorul ei în 
mod văzut, dar sunt în afara ei din cauza perversităţii faptelor lor. 


Așadar, dacă voieşti să-l urmezi pe Hristos, nu întârzia să iei crucea Lui! 
Tolerează-i pe păcătoşi, dar nu te alătura lor. Nu lăsa falsa fericire a celui viclean 
să te compromită. E bine să dispreţuieşti toate lucrurile, de dragul lui Hristos, 
pentru a fi potrivit pentru prietenia Sa. 


(Cezar de Arles, Omilia 159, 5, traducere pentru Doxologia.ro de loan-Lucian 
Radu) 


(Mc. 8, 34): Și chemând la Sine mulţimea, împreună cu ucenicii Săi, le-a zis: 
Oricine voieşte să vină după Mine să se lepede de sine, să-şi ia crucea şi să-Mi 
urmeze Mie. 


Mai degrabă întoarce-te către aceste învățături; ridică-ți crucea şi urmează-i 
Domnului, deoarece, atunci când am observat că erai încetinit din scopul tău divin 
de preocuparea cu cele casnice, am simţit că tu erai cel purtat şi tras de crucea ta, în 


loc să o duci tu pe ea. Ce altceva înseamnă crucea, decât mortificarea trupului? 
Aceasta e propria noastră cruce, pe care Domnul porunceşte să o purtăm pentru a 
putea fi cât se poate de bine înarmaţi în urmarea Lui. Noi suferim pe moment, până 
când moartea e înghițită de biruinţă (Isaia 25, 8). Atunci, chiar această cruce va fi 
răstignită. Crucea va fi pironită, de frica Domnului. Nu este altă cale de a-l urma 
Domnului, decât prin purtarea ei, căci cum poţi să-l urmezi, dacă tu nu ești al Lui? 


(Fericitul Augustin, Scrisoarea 243, către Laetus, traducere pentru Doxologia.ro 
de loan-Lucian Radu) 


(Mc. 8, 35): Căci cine va voi Să-şi scape sufletul îl va pierde, iar cine va pierde 
sufletul Său pentru Mine şi pentru Evanghelie, acela îl va scăpa. 


Acest precept, prin care suntem îndemnați să ne pierdem viaţa, nu înseamnă că 
cineva ar trebui să se sinucidă, ceea ce ar fi o crimă de neiertat, ci înseamnă că 
omul trebuie să omoare în el însuşi ceea ce este profund ataşat de cele pământeşti, 
care îl face pe om să caute plăcerea nemăsurată în această viaţă, până la neglijarea 
vieții viitoare. 


Acesta este înţelesul expresiei „își va ur? viaţa şi şi-o va pierde”. In acest context, 


aşa cum vezi, El vorbeşte mult mai deschis despre avantajul câștigării vieţii, când 
spune: „Cel ce îşi iubeşte sufletul îl va pierde; iar cel ce îşi urăşte sufletul în lumea 
aceasta îl va păstra pentru viaţa veşnică” (loan 12, 25). 


(Fericitul Augustin, Scrisoarea 243, către Laetus, traducere pentru Doxologia.ro 
de loan-Lucian Radu) 


(Mc. 8, 35): Căci cine va voi să-şi scape sufletul îl va pierde, iar cine va pierde 
sufletul Său pentru Mine şi pentru Evanghelie, acela îl va scăpa. 


Când Domnul ne spune în Evanghelie că oricine vrea să-l urmeze, să se lepede de 
sine, această cerinţă pare dură, putând crede că ne impune o povară. Dar porunca 
nu este o povară atunci când este dată de cel care te şi ajută să o împlinești. În ce 
loc îl urmăm pe lisus, dacă nu acolo unde EI a fost deja? Ştim că a înviat şi că S-a 
înălțat la ceruri; așadar, acolo trebuie să-L urmăm. Nu este nici un motiv de 
disperare; singuri, nu putem face nimic, dar avem promisiunea lui Hristos... Cine 
pretinde că rămâne în Hristos trebuie să meargă aşa cum a mers EL. 


Îl vei urma pe Hristos? Atunci fii smerit, aşa cum și El a fost smerit. Păcatul 
omului a făcut calea plină de obstacole. Invierea lui Hristos a făcut calea netedă. 


Mergând EI însuși pe ea, a transformat şi cea mai strâmtă potecă într-un drum 
regal. Este nevoie de două picioare pentru a alerga pe acest drum şi acestea sunt 
smerenie şi milostenia. Fiecare vrea să ajungă în vârf, iar prima treaptă ce trebuie 
urcată este smerenia. De ce vrei să faci paşi prea mari pentru tine? Vrei să cazi, în 
loc să urci? Începe cu primul pas, care este smerenia, și deja vei începe să urci. 


(Cezar de Arles, Predici 149.1.4-6, traducere pentru Doxologia.ro de loan- 
Lucian Radu) 


(Mc. 8, 36): Căci ce-i foloseşte omului să câştige lumea întreagă, dacă-şi pierde 
sufletul? 


Cei care neglijează faptele bune pot să nu înțeleagă fapta bună a lui Dumnezeu, de 
care au fost beneficiari. Aceasta deoarece ei sunt mai puţin capabili să se roage aşa 
cum trebuie şi să primească lucrurile bune de la Dumnezeu. Şi chiar dacă le 
primesc, este foarte probabil să nu fie conştienţi de ceea ce li s-a dat. ŞI chiar dacă 
se vor bucura de ele, nu se vor bucura cu adevărat pentru ceea ce nu au înţeles. 
Deoarece, din cauza lipsei lor de înţelegere, nu vor înțelege cum să folosească 
lucrurile bune ce li s-au dat. Şi, din impulsivitatea lor, vor rămâne necunoscători şi 
nu vor şti să se folosească de darurile divine oferite. 


(Clement Alexandrinul, Stromate, 6.14, traducere pentru Doxologia.ro de loan- 
Lucian Radu) 


(Mc. 8, 36): Căci ce-i foloseşte omului să câştige lumea întreagă, dacă-şi pierde 
sufletul? 


Această lume vorbește de adulter şi de corupţie şi de iubire de bani şi de înşelare, 
dar cealaltă lume (când este văzută din perspectiva credinţei) le spune adio acestor 
lucruri. Nu putem fi prietenii amândurora, ci trebuie să spunem adio acestora 
pentru a ne bucura de celelalte. Credem că este mai bine să le disprețuim pe cele de 
Jos, căci sunt mici şi trecătoare şi pieritoare, şi să iubim pe cele ce sunt cu adevărat 
acolo, lucruri bune şi nepieritoare. 


(Scrisoarea a doua a lui Clement 6, traducere pentru Doxologia.ro de loan- 
Lucian Radu) 


(Mc. 8, 36): Căci ce-i foloseşte omului să câştige lumea întreagă, dacă-şi pierde 
sufletul? 


Existând multe motive pentru a iubi lumea, ea poate fi iubită cel mai bine în 
legătură cu Creatorul ei. Lumea este frumoasă, dar mult mai frumos este Cel care a 
îmbrăcat-o. Lumea este încântătoare, dar mult mai plăcut este Cel prin care ea a 
fost întemeiată. Aşadar, iubiților, să muncim cât de mult putem, ca dragostea de 
lume să nu ne copleşească și să nu iubim creatura mai mult decât pe Creator. 
Dumnezeu ne-a dat posesiuni pământeşti pentru ca noi să-L iubim din tot sufletul 
şi din toată inima (Deut. 10, 12; Mt. 22, 37). Dar uneori, Îl nemulțumim pe 
Domnul atunci când îi iubim darurile mai mult decât pe EI Însuşi. Același lucru se 
întâmplă şi în relațiile umane. Să presupunem că cineva îi dă un dar special 
protejatului său. Dar protejatul începe să-l disprețuiască pe dăruitor şi să iubească 
darul mai mult decât pe cel care i l-a dat. Să presupunem că începe să nu-l mai 
vadă pe dăruitor ca prieten, ci ca dușman. Exact așa este şi în relația noastră cu 
Dumnezeu. Noi îi iubim mai mult pe cei care ne iubesc aşa cum suntem şi nu 
pentru cadourile noastre. Astfel, se ştie că Dumnezeu îi iubește mai mult pe cei 
care Îl iubesc mai mult pe EI decât darurile pământești pe care le oferă. 


(Cezar de Arles, Predici 159, traducere pentru Doxologia.ro de loan-Lucian 
Radu) 


(Mc. 8, 38): Căci de cel ce se va ruşina de Mine şi de cuvintele Mele, în neamul 
acesta desfrânat şi păcătos, şi Fiul Omului Se va ruşina de el, când va veni întru 
slava Tatălui său cu sfinţii îngeri. 


Cei credincioşi nu se ruşinează de faptul că Fiul lui Dumnezeu a fost răstignit. 
Așadar, ei sunt fără ruşine, într-un sens bun, prin disprețul faţă de ruşine, și nebuni, 
într-un mod fericit. Într-adevăr, răstignirea, privită omeneșşte, a fost un eveniment 
rușinos. Da, Fiul lui Dumnezeu a murit. Fiul a fost îngropat. Dar EI a înviat din 
morţi. Acest fapt este cu atât mai evident, cu cât este mai absurd. Dar cum ar putea 
fi adevărate toate acestea dacă EI nu ar fi fost cu adevărat Cel care S-a făcut 
cunoscut a fi? 


(Tertulian, Despre trupul lui Hristos 5, traducere pentru Doxologia.ro de loan- 
Lucian Radu) 


(Mc. 8, 38): Căci de cel ce se va ruşina de Mine şi de cuvintele Mele, în neamul 
acesta desfrânat şi păcătos, şi Fiul Omului Se va ruşina de el, când va veni întru 
slava Tatălui său cu Sfinţii îngeri. 

Dacă evit suferința, îmi este ruşine să mărturisesc: „Fericiţi sunt cei prigoniți 
pentru numele Meu” (Mt. 5, 10-11). Aşadar, nefericiți sunt cei care fugind, refuză 
să sufere precum Dumnezeu atunci când le este cerut. „Cine va răbda până la 


sfârşit se va mântui” (Mt. 10, 22). Atunci când tu îmi ceri să fug, cum voi răbda 
până la sfârșit? 


(Tertulian, Fuga în timpul persecuției, 7, traducere pentru Doxologia.ro de 
Ioan-Lucian Radu) 


(Mc. 8, 38): Căci de cel ce se va ruşina de Mine şi de cuvintele Mele, în neamul 
acesta desfrânat şi păcătos, şi Fiul Omului Se va ruşina de el, când va veni întru 
slava Tatălui său cu sfinţii îngeri. 


Se numește pe sine creștin cel care este fie ruşinat, fie se teme să fie creştin? Cum 
poate fi cu Hristos cel care roşește sau se teme să-i aparţină lui Hristos? 


(Sfântul Ciprian al Cartaginei, Despre cei căzuţi, 28, traducere pentru 
Doxologia.ro de loan-Lucian Radu) 


(Mc. 8, 38): Căci de cel ce se va ruşina de Mine şi de cuvintele Mele, în neamul 
acesta desfrânat şi păcătos, şi Fiul Omului Se va ruşina de el, când va veni întru 
slava Tatălui său cu sfinţii îngeri. 


Cel care ca Dumnezeu era deasupra suferinţei a suferit în propriul trup cu suferință 
umană. Când a devenit trup, fiind Dumnezeu, EI nu a încetat în nici un fel să fie 
Dumnezeu. Chiar şi atunci când a intrat în lumea creată, El a rămas deasupra 
creației. El a rămas ca dătător al Legii când a venit să slujească sub Lege (Gal. 4, 
4). El a păstrat demnitatea divină intangibilă chiar şi atunci când a luat chip de rob 
(0 7), 


Tocmai pentru că era Unul născut, El a devenit întâiul născut dintre mulți frați 
(Rom,. 8, 30), rămânând încă Unul născut. Deci, de ce pare aşa de ciudat ca EI să 
sufere în trupul Său, potrivit firii Sale umane, chiar şi atunci când depăşea 
suferinţa, potrivit firii Sale dumnezeiești. Astfel, Pavel cel ager la minte spune că 
însuşi Cuvântul, Care este Dumnezeu în chip şi egal cu Dumnezeu Tatăl a devenit 
ascultător până la moarte, şi încă moarte pe cruce. 


(Sfântul Chiril al Alexandriei, Scrisoarea 55 către Anastasie şi călugări, 
traducere pentru Doxologia.ro de loan-Lucian Radu) 


Părintele Cleopa Ilie - Predică la Duminica după Inălţarea Sfintei Cruci - 
Despre deosebirea crucilor în viaţa celor ce se mântuiesc 


Cuvântul Crucii, pentru cei pieritori, nebunie este. lar nouă celor ce ne 
mântuim,puterea lui Dumnezeu este (I Corinteni 1, 18) 


Iubiţi credincioşi, Mântuitorul nostru lisus Hristos zice în Sfânta Evanghelie: Dacă 

vrea cineva Să vină după Mine, să se lepede de sine, să-şi ia crucea şi să-Mi 

urmeze Mie (Matei 16, 24). Astăzi vom vorbi despre deosebirea crucilor prin care 

ne putem mântui pe pământ. Vă amintim Că noi creştinii cinstim îndoit Crucea lui 

Hristos: văzută, pe care o cinstim, 0 Sărutăm şi o purtăm şi 
care este suferinţa pentru fapta bună. 


Dacă citim cu atenţie 


+ Astfel vedem că patriarhul Iacov a binecuvântat pe fii lui Iosif cu mâinile 
sale în semnul Crucii (Facere 48, 13-16). 

4 Semnul Crucii văzute a fost prefigurat de ţinerea mâinilor lui Moise la 
rugăciune în chipul crucii, în timpul luptei cu Amalec (Ieşire 17, 11- 12). 

+ Crucea văzută, materială, a fost închipuită tainic în Legea Veche şi prin 
semnul T, care îi apăra de moarte pe cei ce îl aveau pe fruntea lor 
(lezechiel 9, 4-6). 


4 Crucea este simbolizată şi prin pecetea lui Dumnezeu care păstrează 
nevătămaţi pe cei ce o au pe fruntea lor (Apocalipsă 7, 2-4; 9, 4). 


+ Însuşi Domnul şi Mântuitorul nostru lisus Hristos a binecuvântat în chip 
văzut cu mâinile Sale pe copii: Și luându-i în braţe i-a binecuvântat 
punându-Și mâinile peste ei (Marcu 10, 16). 

+ Iar despre binecuvântarea Apostolilor, la înălţarea Sa la cer, ne spune: 
Apoi i-a dus afară spre Betania şi, ridicându-Și mâinile Sale, i-a 
binecuvântat (Luca 24, 50). 

+ Apostolii, la fel, au hirotonit prin binecuvântarea în semnul crucii diaconi, 
preoți şi episcopi prin rugăciune şi punerea mâinilor (Fapte 6, 6; 14, 23, 1 
Timotei 3, 2). Pentru acest fapt Taina Preoţiei este numită "punerea 
mâinilor preoţiei”. 


4 Tot prin rugăciune şi punerea mâinilor în chipul crucii împărtăşeau 
Apostolii taina ungerii cu Sfântul Mir, numită ' 


"(Fapte 8, 17; 19, 6; II Corinteni 2, 15). 


Cât priveşte Crucea nevăzută, spirituală şi tainică pe care trebuie s-o purtăm cu 
toţii, aceasta este suferinţa şi osteneala noastră la lucrarea faptelor bune. 


Mântuitorul nostru lisus Hristos care a purtat crucea văzută pe Golgota, cât 
şi pe cea nevăzută a suferințelor pentru a noastră mântuire, ne-a învăţat şi pe 
noi să răbdăm crucea vieţii, zicând: Cine rabdă până la sfârşit acela se va 
mântui (Matei 10, 22; 24, 13; Marcu 13, 13). Satana urăște foarte mult semnul 
Sfintei Cruci, căci Crucea este arma cea nebiruită cu care Hristos l-a biruit şi a 
golit iadul. De aceea satana îndeamnă pe cei rătăciți de la adevăr, adică pe sectanţii 
care îi slujesc lui, să hulească şi să urască Crucea lui Hristos. Căci precum câinele 
fuge de băţul cu care a fost lovit, tot aşa şi diavolul fuge de Crucea lui Hristos care 
îi aminteşte că prin ea a fost lovit şi biruit. 


Adevăratul creştin ortodox cinstește Crucea care s-a sfinţit cu mâinile lui 
Hristos pe Golgota şi se închină ei cu toată evlavia şi smerenia. La fel cinsteşte 
şi crucea cea nevăzută a suferințelor vieţii în Hristos pe care a răbdat-o şi 
Mântuitorul până la moarte, şi încă moarte pe cruce (Filipeni 2,8). Dar şi 
aceasta să cunoască creştinul ortodox că crucea nevăzută a suferințelor Sale este de 
multe feluri şi fericit este acel creştin care cu credinţă în Dumnezeu şi cu multă 
răbdare îşi duce crucea suferințelor pe pământ în dragostea lui Hristos, spre 
mântuirea sufletului său. 


Aşa, de exemplu: 

4 unul este orb şi rabdă toată viaţa cu mulţumire această suferinţă. Altul 
este surd, altul nu poate vorbi, iar altul este şchiop şi lipsit de oarecare 
mădulare ale trupului său. Şi dacă suferă cu bărbăţie această neputinţă şi 
mulţumeşte lui Dumnezeu cu rugăciuni din inimă, unul ca acela cu 
mucenicii se va număra. Numai să se ferească de orice păcate, căci dincolo 
îl aşteaptă bucuria cea fără de margini. 

4 Alţii duc cu multă răbdare crucea căsătoriei care nu este uşoară, deoarece 
multe şi mari datorii au creştinii cei căsătoriți. De a creşte pe fiu lor în frică 
de Dumnezeu, de a nu-şi ucide copiii, de a iubi Biserica, mama noastră care 
ne-a născut prin apă şi prin Duh (loan 3, 5); de a posti toate sfintele 
sărbători de peste an, precum şi Miercurea şi Vinerea şi lunea, spre a 
prisosi dreptatea lor mai mult decât a fariseilor care se laudă că postesc de 
două ori pe săptămână.Apoi de a duce viaţă în curăţenie, în posturi, în 
Duminici şi în Sfintele sărbători; de a face milostenie, de a merge regulat la 
biserică, de a face în toată vremea rugăciuni şi de a citi cât mai des Sfânta 
Scriptură şi învăţăturile sfinţilor lui Dumnezeu. Încă de a se feri de orice 
păcat care depărtează de la ei pe Duhul Sfânt şi multe alte îndatoriri pe care 
îi învaţă preoţii în toate Duminicile şi sfintele sărbători, numai de ar asculta 
cu frică de Dumnezeu. 

4 Nu este uşoară nici crucea văduviei şi a fecioriei, a celor ce se silesc 
pentru dragostea lui Dumnezeu să ducă viaţă în curăţenie şi cinste pe 
pământ, între care se numără şi călugării. Unii dintre aceştia, dacă vor face 
precum au făgăduit înaintea Domnului, dacă vor trăi în ascultare, în sărăcie, 
în feciorie, nu numai cu trupul ci şi cu mintea şi cu inima lor de se vor 
părăsi de a pofti cele stricăcioase şi înşelătoare, de mare plată se vor bucura 
în veacul viitor. Atât călugării care au făgăduit să-şi păzească fecioria până 
la moarte, cât şi creştinii care voiesc să trăiască în feciorie şi curăţenie, au 
nevoie de post, de înfrânare la mâncări alese şi vin şi de trezvia minţii, 
unită cu rugăciunea şi cugetarea la moarte şi la judecata de apoi. Ei trebuie 
să aibă pururea frica lui Dumnezeu înaintea ochilor minţii, spre a-şi păzi 
mintea şi cele cinci simţiri de ispite, de gânduri rele şi de prietenia cu feţe 
care pot pricinui sminteală şi păcat. 

4 Grea este crucea şi celor săraci şi necăjiţi care trăiesc în lipsuri şi sărăcie 
şi se luptă cu multe nevoi ale vieții pământeşti. Şi aceştia de îşi vor duce 
crucea suferinței cu smerenie, cu răbdare şi cu mulţumire, mare plată îi 
aşteaptă pe ei la Dumnezeu, care este Preadrept, Atotştiutor şi cunoaşte 
răbdarea, necazul şi suferinţa fiecăruia şi va răsplăti tuturor după faptele 
lor. 


Dreptul lov zice: O luptă este viaţa omului pe pământ (lov 7, 1). Sfântul Apostol 
Pavel zice: "În această luptă mare, aveţi nevoie de răbdare" (Evrei 12, 2-7). lar 
Mântuitorul nostru lisus Hristos, zice: Întru răbdarea voastră veţi dobândi 
sufletele voastre (Luca 21, 19). 


(loan 14, 4). Dar să fim încredinţaţi că Dumnezeu, din a Sa nemărginită milă, nu 
lasă pe om Să fie ispitit mai presus de puterile lui (| Corinteni 10, 13). 


lubiţi credincioşi, acum, către sfârşitul acestei predici, vom aminti o istorioară 
adevărată pentru un bolnav. Acesta a zăcut mai mulţi ani şi pierzându-și răbdarea 
în boală, cerea de la Dumnezeu să moară, iar Preabunul Dumnezeu l-a salvat 
printr-o minune, spre a nu-şi pierde sufletul său. 


Un călugăr cu viaţă aleasă din Sfântul Munte Athos, fiind paralizat de mulţi ani, 
începuse a se ruga lui Dumnezeu, ori să moară, ori Să se facă sănătos, 
nemaiputând suferi acea boală chinuitoare. Aşa rugându-se, 


Călugărul bolnav a început a cugeta. Incă un an de suferinţă pe pământ? Mai 
bine Să Stau trei ceasuri în gheenă! Atunci îngerul, cu iuţeala fulgerului îi duse 


sufletul său în chinurile iadului şi plecă, zicând aceste cuvinte mângâietoare: 
Intunecimea aceea cumplită, 


suspinările sfâşietoare ale păcătoşilor care se chinuiau în gheenă şi feţele 
înfricoşate ale diavolilor au adus asupra călugărului urgisit o groază şi o durere 
nespusă. Pretutindeni nu vedea şi nu auzea decât suferinţe, lacrimi şi vaiete 
îngrozitoare! Doar ochii arzători ai diavolilor luceau în întunericul fără margini 
al iadului. 


Atunci chinuitul călugăr a început a plânge şi a Striga, însă nimeni nu 
răspundea la strigătele sale. Lui i se părea că de când a sosit acolo trecuseră sute 
de ani de suferinţă şi aştepta cu nerăbdare să apară îngerul Domnului să-l 
scoată. Însă îngerul nu venea. Toţi păcătoşii închişi în gheenă nu erau ocupați 
decât de moartea lor prea amară şi groaznică şi de propria lor muncă, iar 
grozavii diavoli, în bucuria lor infernală, îşi băteau joc de suferinţele 
păcătoşilor. 


În sfârşit, îngerul cu un zâmbet de lumină, se apropie de chinuitul călugăr şi-l 
întreabă: "Cum te afli, frate?" "Niciodată nu aş fi crezut că gura unui înger 


poate minţi! Oare nu mi-ai spus că ai Să mă scoţi de aici după trei ore? Și iată, 


au trecut sute de ani în aceste suferinţe groaznice! Ce zici tu?” A răspuns 
îngerul cu faţa luminată: 


"Două ore? strigă călugărul chinuit, cu mare groază. 
Este oare cu putinţă Să fi trecut o oră? Dar nu mai pot Suporta aceste munci 
cumplite! De se poate face voia Preamilostivului Dumnezeu, te rog scoate-mă de 
dici. Voiesc mai bine să sufăr pe pământ ani, secole chiar până la a doua venire 
a Domnului, dar scapă-mă de aici! Fie-ţi milă de mine!" 


Zise îngerul: 


repausaţilor, Bucureşti, 1999, p. 424-426). 


Iubiţi credincioşi, din această istorioară adevărată şi din cele de mai înainte să 
înţelegem că nu este mântuire fără Cruce şi fără suferință în această viaţă. 
Mântuitorul nostru lisus Hristos ne-a spus că "prin multe scârbe ni se cade a intra 


întru Împărăţia Cerurilor". 


Tot creştinul care doreşte mântuirea sufletului său este dator să fie gata a suferi cu 
dragoste şi cu răbdare toate necazurile, scârbele şi durerile vieţii îngăduite de 
Dumnezeu asupra omului pentru mântuirea lui. Zice PI: "Precum 
focul curăţă arama de rugină, aşa boala curăţă păcatul omului”. De aceea este 
bine ca în toată suferinţa şi întristarea să ne rugăm Preaînduratului Dumnezeu să ne 
ierte de păcate şi să ne dea răbdare în necazuri şi supărări, aducându-ne aminte că: 
"Necazul răbdare lucrează, iar răbdarea curăţire de păcate”. 


Niciodată în viaţă nu putem răbda cât suntem datori pentru păcatele noastre, pentru 
a împăca dreptatea lui Dumnezeu. Şi nici a răbda nu putem fără mila şi ajutorul 
Preaînduratului Dumnezeu. De aceea Mântuitorul nostru lisus Hristos a zis: 
Rămâneţi în Mine şi Eu în voi. Precum mlădița nu poate să aducă roadă de la 
sine, dacă nu rămâne în viaţă, tot aşa nici voi, dacă nu rămâneţi în Mine (loan 


15, 4). 
Toate le pot întru Hristos, Cel Care mă 


întăreşte (Fihpeni 4, 13). 


Cu adevărat toate în Hristos le putem, iar fără EI, nimic. De aceea suntem datori în 
toată vremea şi locul să cerem mila şi ajutorul lui Dumnezeu şi cu credință şi 
nădejde, să aşteptăm aducându-ne aminte de cuvântul care zice: Mântui-va 
Domnul sufletele robilor Săi şi nu vor greşi toţi cei ce nădăjduiesc în EI (Psalm 
33, 21). Amin. 


Sfântul loan Gură de Aur despre lepădarea de sine, luarea Crucii şi urmarea 
lui Hristos 


Redăm încă o omilie a Sfântul loan Gură de Aur, marele şi inegalabilul nostru 
Dascăl şi Părinte, de la a cărui plecare la ceruri s-au împlinit zilele trecute, (tocmai 
de ziua Înălţării Crucii) 1600 de ani! Este o omilie care ne aduce mai aproape 
înțelesurile duhovniceşti ale pericopei evanghelice din Duminica de ieri, cea de 
după Înălţarea Sfintei Cruci. 


Reţinem din ea întâi de toate că Mântuitorul lisus Hristos nu obligă, nu con- 
strânge pe nimeni să Îi urmeze, luând Crucea. Dar, odată ce vom accepta, în 
deplină libertate, că putem trăi această viaţă pentru Hristos, atunci când vom 
accepta că cea mai mare răsplată este să suferi pentru Hristos, atunci vom şi deveni 
liberi cu adevărat. Liberi intru şi prin Crucea lui Hristos. Numai cine este pregătit 
de moarte şi numai cine se leapădă de sine va fi liber întru Hristos. Sfântul loan ne 


arată şi cum putem ajunge aici, propunându-ne chiar nouă, celor din lume, ca 
model, vieţuirea monastică. Aviz celor care cred că în lume nu poţi să fii altfel 
decât “lumesc” şi că numai în mănăstire trebuie şi poţi să fii “sfânt”... 


Omilia LV 


„Atunci lisus a spus ucenicilor Săi: «Dacă cineva voieşte să vină după Mine, să 
se lepede de sine, să-şi ia crucea lui şi să-Mi urmeze Mie» (Matei, 16, 24)” 


”- Când , Atunci” ? 


- Când Petru a spus: „Milostiv fii Ţie! Să nu-i fie Ţie aceasta (Matei, 16, 22)” şi 
când a auzit: „Mergi înapoia Mea, satano! (Matei, 16, 23)”. 


Domnul nu S-a mulţumit numai să-l mustre pe Petru, ci, voind să arate cu 
prisosinţă nechibzuinţa cuvintelor sale şi câştigul patimii Lui, a spus: „7u, Petre, 
îmi spui: «Milostiv fii Ţie! Să nu-Ţi fie Ţie aceasta!» Eu însă îţi spun: Nu numai 
că îţi este vătămător şi pierzător să împiedici şi să opreşti patimile Mele, dar nici 
tu nu vei putea Să te mântui dacă nu eşti pregătit totdeauna de moarte”. Hristos 
îi învaţă pe ucenici câştigul mare al patimilor Sale, nu numai prin cuvintele spuse 
mai înainte, ci şi prin cele de mai târziu, ca nu cumva să socotească ei că patimile 
Sale sunt nevrednice de EI. 


În Evanghelia după Ioan, spune: „Dacă bobul de grâu, care cade în pământ, nu 
moare, rămâne singur; dar dacă moare, multă roadă aduce (loan 12, 24)”. Prin 
aceste cuvinte vrea să arate cu mai multă putere de expresie acelaşi lucru; nu spune 
numai despre EI că trebuie să moară, ci şi despre apostoli. „Arâr de mare câştig are 
lucrul acesta, le spune Hristos ucenicilor Săi, încât şi pentru voi este cumplit 
lucru dacă nu vreţi să muriţi şi bun lucru, dacă Sunteţi gata de moarte”. Toate 
acestea însă le va spune mai târziu; deocamdată îi pregăteşte de moarte numai într- 
o singură privinţă. Uită-te cât de neconstrîngător este cuvântul Lui! N-a spus: 
„De vreţi sau de nu vreţi, trebuie să pătimiţi asta!” 


-Dar ce a spus? 


- „Dacă vrea cineva să vină după Mine”. Nu silesc, nu constrâng, ci las pe fiecare 
să fie stăpân pe voinţa sa. De aceea şi spun: „Dacă vrea cineva“. “Chem la bine, 
nu la rău şi la greu; nu la pedeapsă sau osândă, ca să constrâns. Însăşi natura 
lucrului spre care vă chem este în stare să vă atragă “. Grăindu-le acestea, Hristos 


îi atrăgea la EI şi mai mult. Cel care întrebuinţează silă de multe ori îndepărtează; 
dar cel care-l lasă pe ascultător să fie el stăpân pe el însuşi, îl atrage mai mult. 


Cuvântul bun e mai puternic decât constrângerea. De aceea şi Hristos spunea: 
„Dacă vrea cineva“. „Mari sunt bunătăţile pe care vi le dau, le spune Hristos. 
Sunt atât de mari încât voi, de buna voastră voie, veți alerga spre ele!” Dacă 
cineva ţi-ar da aur, dacă ţi-ar oferi comori, n-ar avea nevoie să întrebuinţeze sila ca 
să te cheme. Dacă pentru ca să te cheme la aur şi la comori nu-i nevoie de silă, apoi 
cu mult mai mult atunci când Hristos te cheamă la bunătăţile cele din ceruri. Dacă 
natura lucrului nu te sileşte să alergi după el, atunci nici nu eşti vrednic să-l 
primeşti; iar dacă l-ai primit, atunci nici nu-ţi dai seama bine ce-ai primit. De 
aceea nu ne sileşte Hristos, ci ne îndeamnă, având grijă de noi. 


Deoarece cuvintele lui Hristos despre patimile Sale păreau că pricinuiseră multă 
frământare şi tulburare în sufletele apostolilor, Hristos le spune: „Nu-i nevoie să vă 
frământaţi şi să vă tulburaţi! Dacă socotiți că spusele Mele nu sunt pricinuitoare 
de nenumărate bunătăţi, dacă socotiți că nu veţi avea parte de bine de veţi suferi 
şi voi, nu vă silesc, nici nu vă constrâng; ci, dacă cineva vrea să Mă urmeze, pe 


ar avea un prieten printre atleți, n-ar voi să-l încununeze numai pentru că este 
prieten cu el, ci şi pentru ostenelile sale, pentru vrednicia lui; şi aceasta mai cu 
seamă pentru că îl iubeşte. Tot aşa şi Hristos; pe aceia pe care-i iubeşte, pe aceia 
mai ales vrea săi vadă biruitori şi prin propriile lor puteri, nu numai prin ajutorul 
Lui. 


Vezi cât de uşor de suportat îşi face Hristos cuvântul Lui! Nu-i împresoară pe 
ucenicii Săi numai cu necazuri şi suferinţe, ci dă întregii lumi dogmă de obşte, 
spunând: „Dacă vrea cineva!” Fie femeie, fie bărbat, fie conducător, fie supus, să 
meargă pe această cale! 


Cele spuse de lisus par a cuprinde o singură idee. Dar ele cuprind , întâi - să se 
lepede de sine, apoi în al doilea rând - să îşi ia crucea şi al treilea — să Imi urmeze 
Mie. 


Dar să vedem mai întâi ce înseamnă: [DIOIEPĂdI JE ARE Mai întâi însă să vedem 
ce înseamnă a te lepăda de altul, şi atunci vom şti ce înseamnă a te lepăda de tine. 


- Ce înseamnă, dar, a te lepăda de altul? 


- Cel care se leapădă de altul se înstrăinează complet de acela; nu-l ajută, nu-l 
sprijină, n-are milă, nu suferă de-l vede biciuit, legat, întemnițat, chinuit pe cel de 
care s-a lepădat, de i-ar fi frate, prieten sau orice. Aşa de străini vrea Domnul să 
fim faţă de trupul nostru; să nu ne fie milă de el de este biciuit, surghiunit, ars 
sau în alt fel chinuit! Dacă ne purtăm aşa cu el, atunci avem milă de el. Că şi 
părinţii atunci au milă de copiii lor când poruncesc dascălilor, cărora îi 
încredinţează, să n-aibă milă de ei. 


Tot aşa şi Hristos n-a spus numai: „Să n-ai milă de tine însuţi!”, ci ceva mai mult: 
„Să te lepezi de tine însuţi!”, adică: „Să n-ai nimic comun cu tine însuţi, ci să te 


dai primejdiilor, muncilor; aşa suflet să ai, ca şi cum n-ai suferi tu acestea, ci 
altul! ”. Şi n-a spus: „Să se tăgăduiască”, ci: „Să se lepede”. Iar a te lepăda e mai 
mult decât a te tăgădui. 


„Și să-şi ia crucea lui“. 


Luarea crucii este o urmare a lepădării de sine. Şi ca să nu socoteşti că a te lepăda 
de tine înseamnă numai a suferi cuvintele rele, ocările şi insultele, /Iristos spune 
până unde trebuie să meargă lepădarea de sine; adică până la moarte, chiar 
moartea ruşinoasă. De aceea n-a spus: „Să se lepede de sine până la moarte”, ci: 
„Să-şi ia crucea lui”, arătând moartea cea ruşinoasă; şi că nu trebuie făcută 
această o dată, nici de două ori, ci toată viața. 


„Să ai necontenit, spune Hristos, înaintea ochilor moartea aceasta şi să fii 
pregătit, în fiecare zi, de junghiere! Mulţi au disprețuit averile, desfătarea, slava, 
dar n-au putut dispreţui moartea, ci s-au temut de primejdii. De aceea Eu vreau 
ca luptătorul Meu să lupte până la sânge, să stea în arenă până la junghiere. De- 
ar trebui să sufere moartea, o moarte ruşinoasă, o moarte blestemată, o moarte 
cu proastă faimă, pe toate să le sufere cu curaj şi, mai mult, să se bucure de 
această moarte“. 


„Și să-mi urmezi Mie!”. 


Pentru că se poate să suferi chinuri şi să nu-L urmezi lui Hristos, când nu le suferi 
pentru El — că şi tâlharii, jefuitorii de morminte, înşelătorii suferă o mulțime de 
chinuri -, de aceea, ca să nu socoteşti că sunt de ajuns numai suferinţele, Hristos a 
adăugat şi pricina pentru care să înduri suferinţele. 


- Care este pricina aceasta? 


- Să urmezi lui Hristos făcând şi suferind acestea; să suferi toate pentru Hristos 
şi să ai şi celelalte virtuţi; că şi aceasta vor să spună cuvintele: „Să-mi urmeze 
Mie”; nu trebuie să araţi bărbăţie numai în suferinţe ci să arăţi şi castitate şi 
blândeţe şi toată filozofia. Asta înseamnă a-L urma cum trebuie; înseamnă a 
Săvârşi şi celelalte virtuţi şi a suferi toate pentru Hristos. Sunt oameni care 
urmează diavolului şi suferă chinuri şi-şi dau pentru el sufletele lor; noi însă 
suferim pentru Hristos; dar, mai bine spus, pentru noi înşine; aceia, ca să se vatăme 
pe ei, şi aici şi dincolo; noi însă, ca să câştigăm şi viaţa aceasta şi pe cealaltă. Nu-i, 
oare, cea mai mare ticăloşie ca noi să nu arătăm acelaşi curaj ca şi cei care 
suferă chinuri spre pieirea lor, când avem să culegem atâtea cununi? Şi doar în 
ajutorul nostru Stă Hristos, pe când în ajutorul acelora nimeni! 


Porunca aceasta a mai dat-o Hristos apostolilor Săi (Matei, 10, 38) când i-a trimis la 
propovăduire, zicându-le: „în calea păgânilor să nu mergeţi (Matei, 10, 5)”6; şi: 
„Vă trimit ca oile în mijlocul lupilor (Matei 10, 16)”; şi: „La dregători şi împărați 
veți fi duşi (Matei 10, 18)”; acum însă este mai tare şi mai aspru. Atunci le vorbise 
numai de moarte; acum însă le vorbeşte şi de cruce, şi de o cruce continuă. Că 
spune: „Să-și ia crucea lui”, adică să o ia şi să o poarte mereu. Aşa obişnuieşte să 
facă totdeauna Hristos. Poruncile cele mari nu le dă la început, ci treptat, încetul cu 
încetul, ca să nu descurajeze pe ascultătorii Săi. 


Apoi, pentru că spusele Sale păreau greu de îndeplinit, vezi cum uşurează greutatea 
lor prin cuvintele ce le spune în urmă. Dă răsplăţi care depăşesc cu mult mai mult 
sudorile; şi nu numai răsplăţi, ci şi pedepse celor ce săvârşesc răul. $i sfărnie mai 
mult asupra pedepselor decât asupra răsplăţilor, pentru că de obicei pe oameni îi 
înțelepțeşte nu atât darea bunătăţilor, cât ameninţarea cu pedepse. Uită-te că şi 
acum începe cu pedepsele şi tot cu pedepsele sfârşeşte! 


„Cel care vrea să-şi mântuie sufletul îl va pierde; iar cel care-şi va pierde 
sufletul pentru Mine îl va afla. Căci ce va folosi omul dacă va dobândi lumea 
toată, dar îşi va pierde sufletul său? Sau ce va da omul în schimb pentru sufletul 
său (Matei 16, 25-26) 2” 


Ceea ce spune Hristos are acest înţeles: „Nu vă dau această poruncă pentru că nu 
vreau Să vă cruţ, ci pentru că vreau foarte mult să vă cruţ”. Tatăl care cruţă pe 
copilul lui îl pierde; dar dacă nu-l cruţă îl scapă. Lucrul acesta îl spunea şi un 
bărbat înţelept: „Dacă-l vei bate cu nuiaua pe fiul tău nu va muri; vei izbăvi 
sufletul lui de moarte (Prov 23, 13)”; şi iarăşi: „Cel ce este moale cu fiul lui va 
lega rănile lui (Înţ. Sir 30, 7)”. Aşa se întâmpla şi cu ostaşii. Dacă generalul îşi 
cruţă ostaşii şi-i lasă să stea mereu în cetate, îi pierde şi pe ei şi pe cei din cetate. 


„Ca să nu vi se întâmple şi vouă lucrul acesta, spune Hristos, trebuie să fiţi 
pregătiți necontenit de moarte. Ca şi acum are să izbucnească un cumplit război. 
Nu Sta, dar, înăuntru, ci ieşi afară şi luptă; atunci trăieşti, când cazi pe câmpul 
de bătaie!” Dacă în războaiele acestea de pe pământ ostaşul, care este pregătit 
totdeauna să fie ucis, caută să fie mai viteaz şi mai de neînvins, caută să fie 
înfricoşător pentru duşmani, deşi, dacă moare împăratul lui, pentru care a pus mâna 
pe armă, nu are putere să-l învie, cu mult mai mult în războaiele acestea 


duhovniceşti, unde sunt atâtea nădejdi de înviere, cel care-şi va da sufletul său spre 
moarte îl va găsi. In primul rând, pentru că nu va fi biruit iute; în al doilea rând, 
pentru că dacă moare va fi călăuzit spre o viaţă mai bună. 


Apoi Hristos a spus: „Cel care vrea să-şi mântuie sufletul îl va pierde, iar cel 
care-şi va pierde sufletul îl va afla“. 


Şi într-un caz e vorba de mântuire şi de pierdere şi în celălalt caz e vorba tot de 
mântuire şi de pierdere. A grăit aşa ca să nu socoteşti că e vorba de aceeaşi 
pierdere şi de aceeaşi mântuire în primul caz ca în al doilea caz, ci ca să cunoşti 
bine că este tot atât de mare deosebire între o mântuire şi alta câtă deosebire este 
între pierdere şi mântuire. Hristos argumentează prin contrarii. Şi continuă: „Ce va 
folosi omul dacă va dobândi lumea toată, dar îşi va pierde sufletul său?” 


Ai văzut că o mântuire dobândită cum nu trebuie este o pierdere mai rea decât 
orice pierdere, pentru că nu se mai poate răscumpăra cu nici un chip? 


„Să nu-Mi spui, ne grăieşte Domnul, că cel care fuge de astfel de primejdii şi-a 
mântuit sufletul său!” Nu şi l-a mântuit! Hristos pune pe fiecare faţă în faţă cu 
sufletul Iui. Ce folos va avea de-ar dobândi toată lumea, dar şi-ar pierde sufletul? 


Spune-mi, ce ai câştiga din faptul că eşti stăpân, dar ai vedea pe slugile tale 
desfătându-se, iar tu suferind cumplit? Nimic! Acelaşi lucru gândeşte-l şi de 
sufletul tău! Când trupul se desfătează şi se îmbogăţeşte, sufletul îşi aşteaptă 
pieirea. 


„Ce va da omul în schimb pentru Sufletul său?” Hristos stăruie iarăşi asupra 
aceluiaşi lucru. „Ai, oare, alt suflet, îți spune Domnul, ca să-l dai în schimbul 
sufletului tău?” Nu ai! Dacă pierzi bani, paguba o poţi repara tot cu bani; aşa e şi 
dacă pierzi case, robi sau orice altceva din averile tale; dar dacă-ţi pierzi sufletul, 
nu mai poţi da în schimbul lui alt suflet. De-ai avea lumea toată, de-ai fi împăratul 
lumii, n-ai putea să cumperi un singur suflet, chiar de-ai da pentru el toate bogăţiile 
lumii, cu lumea la un loc! Și ce e de mirare dacă se întâmplă aceasta cu sufletul, 
când şi cu trupul se întâmplă la fel? De-ai purta nenumărate coroane pe cap, dar 
dacă îţi este bolnav trupul de o boală de nevindecat, nu-ţi vei putea însănătoşi 
trupul de-ai da toată împărăţia ta, de-ai adăuga nenumărate trupuri, oraşe şi 
bani! Acelaşi lucru gândeşte-l şi despre suflet; dar, mai bine spus, chiar cu mult 
mai mult despre suflet. Lasă, dar, totul la o parte şi cheltuieşte-ţi toată râvna 
numai pentru suflet! 


Nu te îngriji de lucruri Străine! Îngrijeşte-te de tine şi de cele ale tale! Noi cei de 
astăzi ne asemănăm, în ceea ce facem, cu muncitorii din mine. De pe urma muncii 
lor n-au nici folos şi nici nu se îmbogăţesc, ci se vatămă mult, că-şi pun viaţa în 
primejdie pentru alţii, se primejduiesc în zadar şi nu câştigă nimic de pe urma 
sudorii şi morţii lor. Şi astăzi sunt mulţi care imită pe aceştia, care robesc în mine 
pentru îmbogățirea altora; dar, mai bine spus, sunt chiar mai nenorociţi decât 
aceştia, cu atât mai mult cu cât pe noi ne aşteaptă şi iadul după aceste munci. 
Sudorilor muncitorilor din mine le pune capăt moartea; pentru noi însă moartea 
este început de nenumărate munci. 


lar dacă ai spune că îmbogăţindu-te te desfătezi de ostenelile tale, arată-mi că îţi 
este fericit sufletul şi atunci te voi crede! Că sufletul este bunul cel mai de seamă 
pe care îl avem. Dacă trupul se îngraşă, iar sufletul se ofileşte nu îţi este de vreun 
folos buna stare a trupului, după cum când slujnica e veselă, bunăstarea slujnicei 
nu-i de nici un folos stăpânei ei pe moarte şi nici frumuseţea îmbrăcămintei, de 


vreun folos pentru un trup bolnav. Dar Hristos îţi va spune iarăşi: „Ce va da omul 
în Schimb pentru sufletul lui?” Mereu şi mereu îţi porunceşte să te ocupi numai 
de suflet şi numai de el să te îngrijeşti. 


După ce 1-a înfricoşat pe ucenici cu aceste cuvinte, Hristos îi mângâie cu bunătățile 
Lui. 


„Că are să vină Fiul Omului întru Slava Tatălui Său cu sfinţii Săi îngeri şi 
atunci va răsplăti fiecăruia după faptele lui (Matei 16, 27)” 


Ai văzut că slava Tatălui şi a Fiului este una? lar dacă slava este una, atunci e 
clar că şi fiinţa Lor e una. Dacă în cele de o singură fiinţă este cu putinţă să fie 
deosebire de slavă, că spune Pavel: “A/ta e slava soarelui şi alta slava lunii şi alta 
slava stelelor, că stea de stea se deosebeşte în slavă (1 Cor 15, 41)”, deşi toate sunt 
de o singură ființă, cum ar putea să se creadă că sunt de fiinţe diferite aceia care au 
o singură slavă? Hristos n-a spus că va veni cu o slavă asemănătoare slavei Tatălui, 
ca să nu presupui iarăşi deosebire între Tatăl şi Fiul, ci a arătat precis că va veni 
„intru Slava Tatălui Său“, ca să credem că au una şi aceeaşi ființă. 


„Pentru ce te temi, dar, Petre, îi spune Hristos, când auzi de moarte? Atunci Mă 
vei vedea întru slava Tatălui. lar dacă Eu sunt în Slavă, veţi fi şi voi. Cele ale 
voastre nu se mărginesc la viaţa aceasta de pe pământ, ci vă aşteaptă o altă 
soartă mai bună!” 


Când Hristos a vorbit de bunătăţi, nu s-a oprit la ele, ci a amestecat cu ele şi 
pedepsele cele înfricoşătoare: a vorbit de scaunul acela de judecată, de 
răspunderile de care nu vom putea scăpa, de hotărârea cea dreaptă a lui 
Dumnezeu, de judecata cea neînşelată. Cu toate acestea n-a lăsat să fie 
împovărător cuvântul Său, ci a strecurat în el şi bune nădejdi. Că n-a spus: 
„Atunci va pedepsi pe cei păcătoşi“, ci: „Va răsplăti fiecăruia după faptele lui“. A 
spus aceste cuvinte nu numai ca să amintească păcătoşilor de pedeapsă, ci să 
amintească şi celor buni de premii şi cununi. 


De aici începe partea morală: Despre monahi, că sunt vrednici de laudă, dacă 
socotesc timpul de acum timp de jale: 


Hristos a spus aceste cuvinte ca să dea curaj bărbaţilor virtuoşi; eu însă totdeauna 
mă cutremur când aud aceste cuvinte, pentru că nu Sunt printre cei încununați. 


De aceea îi laud şi îi admir pe monahii care locuiesc în pustie, în afară de alte 
pricini şi pentru aceste cuvinte. Aceia, după masa de la amiază, dar, mai bine spus, 
după masa de seară — ei nu ştiu nicicând de masa de la amiază, că ştiu că timpul de 
acum este timp de jale şi de post -, deci după masa de seară înalță lui Dumnezeu 
imne de mulţumire şi-şi amintesc şi de aceste cuvinte ale lui Hristos. Şi dacă vreţi 
să auziţi aceste imne ca să le rostiți şi voi mereu, vă voi spune rugăciunea aceea 
sfântă. Cuvintele acestei rugăciuni sunt aşa: 


Merită laudă tot imnul acesta, dar mai ales cuvintele de la sfârşit. Fiindcă de obicei 
masa şi mâncarea lenevesc şi îngreuiază, monahii pun cuvintele acestea ca un 
frâu sufletului, aducându-i aminte în timpul odihnei de timpul judecății. 


Au aflat ce a pățit poporul lui Israel din pricina unei mese luxoase şi îmbelşugate. 
A mâncat, spune Scriptura, şi S-a îngrăşat şi a azvârlit din picioare cel iubit 
(Deut 32, 15)”. De aceea şi Moise spunea: „Când mănânci, când bei şi te saturi 
adu-ţi aminte de Domnul Dumnezeu tău (Deut 6, 11-12)”. Că poporul lui Israel, 
după ce a mâncat, a îndrăznit acele fapte nelegiuite. Caută, dar, şi tu să nu păţeşti la 
fel. Nu jertfeşti acum oi şi viței idolilor de piatră şi de aur, dar caută să nu jertfeşti 
sufletul tău mâniei, să nu jertfeşti mântuirea ta desfrânării şi nici celorlalte patimi! 


De aceea şi monahii, temându-se de aceste prăpăstii de păcate, după masă, dar, 
mai bine spus, după post, că post este masa lor, fac pomenire de înfricoşătoarea 
judecată şi de ziua cea din urmă. Dacă monahii aceia, care îşi pun în bună 
rânduială trupul şi sufletul lor prin posturi, prin culcatul pe pământ gol, prin 


privegheri, prin îmbrăcatul cu sac şi prin alte nevoinţe călugăreşti, au nevoie încă 
să-şi aducă aminte de ziua când Domnul va răsplăti fiecăruia după faptele sale, 
când vom putea spune, oare, noi că trăim cum trebuie când întindem mese care 
aduc asupra noastră mii şi mii de naufragii, când nu ne rugăm deloc nici la 
începutul, nici la sfârşitul mesei? 


De aceea, ca să scăpăm de aceste naufragii, voi explica rugăciunea de care am 
vorbit, pentru ca, văzând câştigul ei, s-o spunem totdeauna la masă, ca Să 
potolim săltările pântecelui şi să aducem în casele noastre felul de vieţuire şi 
legile îngerilor acelora care locuiesc pustia. Ar trebui să vă duceţi acolo, printre 
monahi, ca să culegeţi de la ei aceste roade; dar, pentru că nu voiţi, ascultați cel 
puţin din gura mea melodia aceasta duhovnicească şi fiecare după ce mănâncă să 
spună aceste cuvinte, începând aşa: 


„Binecuvântat eşti, Dumnezeule“. Cu acest început de rugăciune monahii 


împlinesc îndată legea apostolică, ce porunceşte: „Orice facem cu cuvântul şi cu 
fapta să o facem în numele Domnului nostru lisus Hristos, mulțumind lui 
Dumnezeu şi Tatălui prin EI (Col 3, 17)”. 


Mulţumirea pe care o aduc monahii aceia lui Dumnezeu nu este numai pentru acea 
singură zi, ci pentru toată viaţa, că spun: 


Învăţătură plină de filozofie. Odară ce 
Dumnezeu ne hrăneşte, nu trebuie să ne îngrijim de hrană. Dacă împăratul cel 
de pe pământ ţi-ar făgădui că-ţi dă din vistieriile sale hrana cea de toate zilele, n- 
qi mai avea nici o grijă; cu mult mai mult ar trebui să fii fără de grijă când îţi dă 
Dumnezeu, Care-ţi varsă de toate ca dintr-o fântână. Monahii aceia rostesc 
aceste cuvinte ca să se convingă şi ei şi să convingă şi pe ucenicii lor să lepede 
orice grijă lumească. 


Apoi, ca să nu socoteşti că înalță mulțumirea aceasta numai pentru ei, adaugă 
zicând: „, mulțumind pentru întreaga lume. Ca 
şi cum ar fi părinţii întregii lumi, aşa înalţă laudă lui Dumnezeu pentru toţi 
oamenii şi se întăresc prin aceasta spre o dragoste curată de fraţi. Nici nu pot 
să urască pe aceia pentru care mulțumesc lui Dumnezeu că sunt hrăniţi. Ai văzut că 
şi în cuvintele de mai înainte şi în cuvintele de acum, prin mulțumirea adusă lui 


Dacă Dumnezeu dă hrană la tot trupul, apoi cu mult mai mult celor care şi-au 
închinat Lui viaţa; dacă dă hrană celor legaţi cu grijile lumești, apoi cu mult mai 


mult celor ce au lepădat aceste griji. Hristos dând aceeaşi învățătură spunea: 
„Sunteţi mai de preţ decât păsările (Luca, 12, 7)!”. Spunea acestea ca să ne înveţe 
să nu ne încredem în bogăţie, în pământ şi în seminţe. Că nu ne hrănesc acestea, 
ci cuvântul lui Dumnezeu. Cu aceste cuvinte ale rugăciunii monahii aceia închid 
gura maniheilor, valentinienilor [Va/entinienii, adepţii enositcului Valentin. Acesta 
era eretic gnostic din sec. II născut probabil în Alexandria. A răspândit învăţătura 
sa în Egipt şi în Asia, iar între anii 136 şi 165 în Roma. Descoperit aici ca eretic, a 
fost izgonit din Biserică şi a fugit în Cipru.] şi tuturor celor care bolesc de ereziile 
lor. Că nu poate să fie rău Dumnezeul Acela Care dă tuturora bunătățile Lui şi 
chiar celor ce-L hulesc pe EI. 


Urmează apoi cererea: „lUmple de bucurie şi de veselie inimile noastre“. 


- Dar de care bucurie e vorba? Nu cumva de bucuria cea pământească? 


- Doamne fereşte! Dacă monahii aceia ar voi-o pe aceasta, n-ar popula culmile 
munților şi pustia, nu S-ar îmbrăca în sac; ei vorbesc de bucuria aceea care n- 
are nimic comun cu viaţa aceasta, de bucuria îngerilor, de bucuria cea de sus. Şi 
n-o cer aşa de mântuială, ci cu multă stăruinţă. Nu spun: „Dă“, ci: „Umple!“. Şi 
apoi nu spun: „Pe noi“, ci: „Inimile noastre!“. Bucuria aceasta este bucuria 
inimii, că „roada Duhului este dragostea, bucuria, pacea (Gal. 5, 22)”. Pentru că 
păcatul aduce întristare, de aceea cer ca prin bucurie să se sădească în sufletele 
lor dreptatea; altfel nici nu poate fi bucurie. 


„Ca având totdeauna toată îndestularea, să prisosim spre tot lucrul bun”. lată 


că împlinesc cuvintele acelea evanghelice care spun: „Pâinea noastră cea de toate 
zilele dă-ne-o nouă astăzi (Matei 6, 11)“. Şi aceasta o cer tot pentru cele 
duhovniceşti: „ca să prisosim spre tot lucrul bun“, spun ei. 


N-au spus: „Ca să facem numai ceea ce ni s-a poruncit“, ci: „Ca să facem mai mult 
decât ni s-a poruncit“. Acest înţeles îl au cuvintele: „Ca să prisosim “. Îi cere lui 
Dumnezeu să-i îndestuleze în cele de neapărată trebuință; dar ei nu vor să 1 se 
supună Lui numai cu îndestulare, ci cu multă prisosinţă şi în toate. Aceasta e faptă 
de robi recunoscători şi de bărbaţi filozofi, care fac totdeauna şi în toate cu 
prisosință. Apoi, pentru ca să-şi aducă loruşi aminte de propria lor neputinţă, că nu 
pot face nici o faptă bună fără ajutorul cel de sus, după ce au spus: „Ca să prisosim 
spre tot lucrul bun“, adaugă: 


Incepuseră rugăciunea cu o doxologie şi o 


termină tot cu o doxologie. 


Apoi par că încep o altă rugăciune; dar nu, căci continuă aceeaşi rugăciune. Aşa 
face şi Pavel la începutul Epistolei către Galateni; termină cu doxologie, spunând: 
„După voinţa lui Dumnezeu şi Tatăl, Căruia slavă în veci, Amin (Gal. 1, 4-5)”, 
dar continuă să vorbească de subiectul despre care scria. Iar în altă epistolă, după 
ce a spus: „Au cinstit şi au Slujit făpturii în locul Făcătorului, Care este 
binecuvântat în veci, Amin (Rom 1, 25)”, nu-şi termină cuvântul, ci continuă. Să 
nu învinuim, dar, nici noi pe aceşti îngeri că fac ceva nepotrivit când, după ce 
termină cu o doxologie, continuă sfintele lor cântări. Urmează unor /egi apostolice: 
încep cu doxologie şi sfârşesc cu doxologie. lar după acest sfârşit continuă, făcând 
iarăşi început. 


De aceea spun: 
Nu trebuie să mulţumim lui Dumnezeu 


pentru binefacerile Lui cele mari, ci şi pentru cele mici. Monahii mulţumesc deci 
lui Dumnezeu şi pentru hrană făcând de ruşine erezia maniheilor şi pe toţi care 
spun că viaţa aceasta pământească e rea. Şi pentru ca nu cumva, din pricina înaltei 
lor filozofii şi a dispreţului stomacului, să bănuieşti despre ei că socotesc spurcate 
mâncărurile, de pildă acelea de la care se abţin, prin rugăciunea aceasta te învaţă 
că ei se abţin de la foarte multe nu pentru că socotesc spurcate făpturile lui 
Dumnezeu, ci pentru că pun în practică filozofia lor. 


ŞI iată că după ce au mulţumit pentru cele primite, cer daruri şi mai mari; nu rămân 
la cele lumeşti, ci se urcă mai presus de ceruri şi spun: 

Căci nici nu este cu putință Să trăieşti cum trebuie dacă nu eşti 
plin de harul Sfântului Duh, după cum nu este cu putinţă să faci o faptă bună 
sau mare dacă nu te bucuri de ajutorul lui Hristos. 


După cum atunci când au spus: „Ca să prisosim spre tot lucrul bun“, au adăugat: 


„întru Hristos lisus“, tot aşa şi acum spun: „Umple-ne pe noi de Duhul Sfânt, ca 
Să fin găsiţi Dinepiăcînd înaintea Ta i văzu că pentru cele tumeşti ul se 


roagă, ci numai mulțumesc; dar pentru cele duhovniceşti şi mulţumesc şi se 
roagă? Hristos spusese: „Căutaţi împărăţia cerurilor, şi toate acestea se vor 
adăuga vouă (Matei 6, 33)”. Uită-mi-te şi la o altă filozofie a acestor monahi! Că 
spun: 


Nu ne pasă că suntem luaţi în râs, că mulțimea ne batjocoreşte; nu ne vom 
întoarce de pe calea ce-am apucat, orice ar spune oamenii despre noi, 
batjocorindu-ne şi ocărându-ne; toată lupta noastră este să nu fim ruşinaţi 
atunci, în ziua cea mare a judecății! ” Când monahii spun acestea, aduc înaintea 
ochilor lor şi râul cel de foc, dar şi răsplățile şi premiile. Nu spun: „Ca să nu fim 


pedepsiţi“, ci: „Ca să nu fim ruşinaţi“. „Pentru noi, spun monahii, a supăra pe 
Stăpân e mai groaznic decât a fi aruncaţi în iad“. Dar pentru că pe majoritatea 


oamenilor nu-i înfricoşează aceasta, fiind legaţi de pământ, monahii au adăugat în 
rugăciunea lor: 


Ai văzut de cât de mare folos ne-au fost aceşti oameni străini de lume şi călători pe 
pământ, aceşti locuitori ai pustiei, dar, mai bine spus, aceşti locuitori ai cerului? 
Noi, străini ai cerului şi locuitori ai pământului, €i, dimpotrivă. 


După rugăciunea aceasta, monahii, cu inima zdrobită şi cu ochii plini de multe 
lacrimi, se duc la culcare, dormind atât cât să se odihnească puţin. Şi iarăşi fac din 
noapte zi, petrecând noaptea în rugăciuni de mulţumire şi cântări de psalmi. Vu 
numai bărbaţii, ci şi femeile pun în practică această filozofie, învingând 
slăbiciunea firii cu prisosul voinţei lor. Să ne ruşinăm, dar, noi bărbaţii, de tăria 
acestor femei şi să încetăm de a ne mai da în vânt după lucrurile din lumea 
aceasta, după umbră, după visuri, după fum. Cea mai mare parte a vieţii noastre 
0 ducem în nesimţire; copilăna ne este plină de ignoranță; bătrâneţea iarăşi ne 
veştejeşte simţirea; vârsta de la mijloc, puţină câtă este, este singura care mai poate 
să ne bucure în chip conştient de bucuria de a trăi; dar, mai bine spus, nici aceasta 
nu ne bucură curat de viaţă, că e pângărită de nenumărate griji şi de osteneli. De 
aceea, vă rog să căutăm bunătăţile cele veşnice şi nemuritoare, Să căutăm viaţa 
care nu îmbătrâneşte niciodată. 


Poţi trăi şi în oraş şi să duci viaţa pe care o duc monahii în pustie, să pui în 
practică filozofia lor; poţi avea şi soţie, poţi locui în casă şi în lume şi Să te rogi, 
Să povesteşti, să fii cu inima zdrobită. Cei de la început, care au fost învăţaţi de 
apostoli învăţătura creştină, locuiau în oraşe, dar aveau aceeaşi evlavie ca şi cei 
care locuiesc pustia; alţii au avut ateliere, ca Priscila şi Acvila; toţi profeţii au 
avut femei şi case, ca Isaia, ca lezechiel, ca Moise; şi aceasta cu nimic nu le-a 
vătămat virtutea. 


Să-i imităm şi noi pe aceştia, să mulțumim necontenit lui Dumnezeu, să-l înălțăm 
necontenit cântări, să trăim în curăţenie sufletească şi trupească şi să ne îngrijim şi 
de celelalte virtuţi; să aducem în oraşe filozofia pustiei, ca să fim bineplăcuţi 
înaintea lui Dumnezeu şi preţuiţi de oameni şi să avem parte şi de bunătăţile cele 
viitoare, 


(Sfântul loan Gură de Aur, Omilii la Matei, Editura Institutului Biblic) 


Sfântul Teofan Zăvorâtul - Tâlcuiri 


[Evr. 4, 14-16 - 5, 1-6; Mc. 8, 34-38;9, 1] 


„Oricine voieşte să vină după Mine să se lepede de sine, să-şi ia crucea sa şi Ssă- 
mi urmeze Mie" (Mc. 8, 34). 


Nu poţi merge fără cruce în urma Domnului Purtător de cruce; şi toţi cei care merg 
în urma Lui merg, negreşit, cu crucea. 


Ce e această cruce? Necazurile, strâmtorările şi întristările de tot felul, care vin 
dinlăuntru şi din afară asupra celui ce împlineşte cu conştiinţă dreaptă 
poruncile Domnului, trăind în duhul rânduielilor şi cerinţelor Lui. 


Această cruce se întrepătrunde până-ntr-atâta cu modul de vieţuire al creştinului, 
încât acolo unde este creştinul este şi ea, iar acolo unde nu e această cruce nu poate 
fi vreun creştin, înlesnirile de toate felurile şi viaţa în dezmierdări nu sunt pentru 
un creştin adevărat. 


Sarcina creştinului adevărat e să se curăţească şi să se îndrepteze. El e ca un 
bolnav care trebuie să fie cauterizat pe ici, tăiat pe dincolo, iar asta nu poate avea 
loc fără durere. El vrea să se smulgă din robia unui vrăjmaş puternic; poate face 
asta fără să lupte şi fără să fie rănit? 


EI trebuie să meargă împotriva tuturor rânduielilor (lumeşti) care îl înconjoară, iar 
asta cum o poate face fără neplăceri şi strâmtorări? 


Bucură-te, deci, când simţi că te apasă crucea, fiindcă acesta este semnul că mergi 
în urma Domnului, pe calea mântuirii, în rai. Rabdă puţin. Acuma cum vine 
sfârşitul, însoţit de cununi! 


Sfântul Luca al Crimeei - Predică la Duminica după Inălţarea Sfintei Cruci: 
Ce înseamnă luarea crucii şi urmarea lui Hristos? 


Ia-ţi crucea şi mergi după Hristos 


Oricine voieşte să vină după Mine să se lepede de sine, să-şi ia crucea şi să-Mi 
urmeze Mie. Căci cine va voi să-şi scape sufletul, îl va pierde; iar cine va pierde 
sufletul său pentru Mine şi pentru Evanghelie, acela îl va scăpa. (Marcu 8, 35) 


Aceste cuvinte ale lui Hristos, cuvinte de o mare profunzime, pot trezi la mulți 
dintre voi nedumerire. Cum spune Domnul că dacă vrei să-ţi mântuieşti sufletul 
trebuie să-l pierzi? Cum vine asta? Doar noi tindem să ne mântuim sufletul, iar 
Domnul spune că dacă vom dori aceasta îl vom pierde. Prin urmare ca să-ţi 
mântuieşti sufletul, trebuie să-l pierzi, să-l pierzi de dragul Domnului lisus 
Hristos însuşi şi pentru Evanghelie. Ce înseamnă aceasta? Cum să înţelegem 
aceasta? 


Desigur, nu poate fi nimic contradictoriu în cuvintele lui Hristos. Trebuie să le 
înţelegem corect. lată ce răspuns ne dă Domnul la această nedumerire: 


Oricine vrea să vină după Mine, să se lepede de sine, să-şi ia crucea şi să-Mi 
urmeze Mie. 


Dacă vom împlini aceasta, atunci ne vom mântui sufletul. 


Ce ne trebuie ca să putem împlini aceste cuvinte ale lui Hristos? Trebuie să ne 
lepădăm de noi înşine, să ne luăm crucea şi să mergem după Domnul lisus 
Hristos. 


Deci trebuie să ne gândim cum Să împlinim aceste trei condiţii puse de Domnul. 
Ce înseamnă să te lepezi de sine? 


Lepădarea de sine înseamnă Să renunţăm la propria înţelegere a căilor vieţii, să 
renunţăm la ceea ce râvnim, după voia inimii noastre. Înseamnă să lepădăm 
complet acea cale a vieţii pe care ne-am trasat-o singuri, înseamnă Să renunţăm 
în întregime la voia proprie, la raţiunea proprie. Este ceva străin aceasta, 
irealizabil? Sigur că nu! Voi ştiţi că atunci când ucenicul învaţă meserie, el trebuie 
să se conducă în întregime după îndrumările meşterului, trebuie să se supună 
întocmai meşterului; să împlinească toate îndrumările lui şi să lucreze aşa cum 
spune meşterul. Ucenicul nu îndrăzneşte să înveţe ceva singur, să se abată de la 
îndrumările meşterului. Când omul ia hotărârea să meargă pe calea monahismului 
şi vine în mănăstire, prima cerinţă care se impune este deplina tăiere a voii 
proprii. Lui i se dă un învățător bătrân din rândul monahilor, destul de 
experimentat în viaţa duhovnicească, şi ucenicul trebuie să îndeplinească întocmai 
tot ce-i va cere bătrânul. EI nu va îndrăzni să facă nici un pas, să săvârşească nici 
o faptă fără binecuvântarea bătrânului. Nu va îndrăzni să gândească altfel decât 


gândeşte bătrânul. Trebuie să-şi respingă în întregime voia să şi să trăiască după 
voia îndrumătorului său. Doar aşa va deveni un monah adevărat. 


La război, voi ştiţi că orice soldat este obligat să se supună întocmai ordinelor 
conducerii superioare, dar şi conducătorului inferior. El nu îndrăzneşte să judece şi 
să critice dispoziţiile acelora, ci trebuie să îndeplinească exact aceste ordine, 
trebuie să fie gata de orice, chiar şi de moarte, şi să nu îndrăznească să riposteze. 
lată ce înseamnă în viaţa obişnuită, în viaţa lumească, lepădarea de voia proprie! 


O astfel de lepădare ne cere Domnul lisus Hristos, o deplină lepădare: tot ce ni se 
pare de dorit, corect şi raţional, lepădare de toate căile inventate, trasate de noi, ale 
vieţii şi activităţii noastre. Trebuie să lepădăm necondiţionat tot ceea ce gândim, ce 
ne dorim. Trebuie să devenim ascultători de Domnul lisus Hristos, ascultători până 
la capăt, ascultători până la moarte. 


Trebuie să ne urăm sufletul nostru, fiindca Domnul lisus Hristos, după cum citim 
în Evanghelia lui Luca, a spus: 


Dacă vine cineva la Mine şi nu urăşte chiar şi sufletul său însuşi, nu poate să 
fie ucenicul Meu (Luca 14, 26) 


Cum vine aceasta, de ce trebuie să ne urăm Sufletul? E toarte simplu. Trebuie 
doar să ne uităm bine în el, să căutăm în abisurile sufletului nostru. Şi atunci vom 
vedea ce se petrece în acesta. Acolo, pe întuneric, mişună şerpii — şerpii minciunii, 
desfrâului, lăcomiei pântecelui, hoţiei, chiar şi ai uciderii. Toţi aceşti şerpi mişună 
şi sunt nenumărați. Oare noi nu urăm şerpii, nu-i distrugem, oare nu ne ferim de ei? 
Și atunci, vom iubi şerpii care se cuibăresc în inima noastră? Noi trebuie să-i urăm, 
trebuie să ne urăm sufletul nostru dacă în el mişună şerpii. Şi sunt puţine calităţi 
pentru care merităm dragoste şi multe pentru care merităm ura. Dacă veţi vedea că 
pe umerii voştri stă o cămaşă urât mirositoare, murdară, oare n-o veţi călca cu 
picioarele? Dacă omul păcătos se va uita în sufletul său, atunci va vedea că 
îmbrăcămintea sufletului lui este asemănătoare cămăşii lui urât mirositoare. ŞI lui 
îi va fi dezgustător şi neplăcut, va uri aceasta cămaşă, va ur? sufletul său, care este 
îmbrăcat atât de ruşinos. 


Vedeţi că nu este nimic straniu în această cerinţă a lui Hristos, ca cel ce vrea să 
meargă după Dânsul să-şi urască sufletul. 


Trebuie să-ți urăşti mândria şi îndoiala care ne poruncesc să construim viaţa 
noastră, să ne punem propriile scopuri ale vieţu în prim plan. 


Trebuie să îndepărtăm aceasta, să rupem acest păienjeniş prăfuit, pe care l-am 
împletit, construindu-ne planurile vieţii noastre. Trebuie să rupem toate acestea, să 
ne luăm rămas bun de la toate. Trebuie să urâm sufletul nostru, să lepădăm voia 
noastră, planurile noastre de viaţă, raţiunea noastră, şi smerit să plecăm voia 
sub jugul uşor al lui Hristos. 


Să-I întindem Domnului lisus Hristos mâna care freamătă şi II cheamă: 


SIR AR 


Numai atunci va fi posibilă pentru noi urmarea lui Hristos. Şi atunci nu va mai 
părea nimic straniu în aceste cuvinte ale lui Hristos. Dacă Domnul ne duce unde 
Însuşi a mers, dacă Domnul cere de la noi să ne luăm crucea, şi să mergem după 
EI, unde vom merge oare? 


Dacă ne este încredinţată crucea atunci sigur nu vom merge la veselie, nu la 
sărbătoare, ci vom merge acolo unde trebuie să meargă cei care îşi duc crucea. 
Trebuie să mergem pe Golgota, urmându-l pe lisus Hristos până la capăt, 
trebuie să mergem după EI chiar şi până la moarte. 


Ce fel de moarte cere de la noi Domnul lisus Hristos? Oare moarte fizică, pe 
cruce, pe care EI singur a răbdat-o? Nu, nu această moarte o cere EI de la noi. EI 
cere altceva. 


Care, Dumnezeu fiind în chip n-a socotit o ştirbire a fi El întocmai cu 
Dumnezeu, ci S-a deşertat pe Sine, chip de rob luând, făcându-Se asemenea 


oamenilor, şi la înfăţişare aflându-Se ca un om, S-a smerit pe Sine, ascultător 
făcându-Se până la moarte — şi încă moarte pe cruce (Filipeni2, 6-8). 


Cum El a fost ascultător Tatălui Său, aşa şi noi trebuie să-l fim ascultători până la 
capăt. El ne duce la moarte, însă nu la una de care ar trebui să ne temem. EI cere de 
la noi să îndeplinim cuvintele lui Pavel: 


Iar cei ce sunt ai lui Hristos lisus şi-au răstignit trupul împreună cu patimile 
şi cu poftele (Galateni 5, 24). 


4 EI cere ca trupul nostru, păcatele noastre să le răstignim pe cruce şi să le 
omorâm. 

4 Cere să răstignim pe cruce păcatele noastre, aşa cum EL a pironit păcatele 
întregii lumi pe Crucea Sa. 

4 Cere ca noi să răstignim pe omul cel vechi, care nu trăieşte după poruncile 
Lui. 

4 Cere ca pe omul vechi, care se află în stăpânirea diavolului, să-l 
dispreţuim, să-l aruncăm ca o haină veche şi murdară şi să începem o viaţă 
nouă, viața unui om renăscut, care merge pe calea cea dreaptă. 


Acest lucru îl cere de la noi Hristos. Aceasta trebuie să îndeplinim, fiindcă altfel, 
dacă nu vom da la o parte toată necurăţia sufletului nostru, nu vom urî această 
necurăţie, nu se poate vorbi ca inima noastră să fie curată, ca în ea să strălucească 
lumina lui Hristos. 


Ca să strălucească soarele, trebuie să se împrăştie întunericul nopţii. Pentru a fi 
proaspăt aerul în locuinţa noastră, trebuie să fie curat. 


La fel şi cu sufletul nostru — dacă nu ne vom lepăda de toată necurăţia, dacă nu 
vom răstigni pe cruce trupul nostru, care putrezeşte în păcate, cum vom putea 
merge după Hristos? 


Dar trebuie să ştim că, dacă vom face această faptă mare, vom avea de dat o luptă 
grea şi lungă, fiindcă omul cel vechi pe care l-am lepădat, pe care l-am răstignit pe 
cruce, este o fiară cumplită. Şi cu cât mai mult îl vom bate, cu cât mai mult îl vom 
răstigni, cu atât mai mânios el se va împotrivi. Nu ne va lăsa niciodată în pace. Şi 
noi vom lupta cu această fiara până la sfârşitul vieţii noastre. 


Știm din Vieţile Sfinţilor că toţi au dus până la capătul vieţii o luptă neostenită cu 
acest om vechi, pe care l-au răstignit pe cruce. Știm că mulţi ani a suferit cumplit 
Cuvioasa Maria Egipteanca, după ce şi-a părăsit viaţa cea desfrânată, plină de 
lux, goliciune şi mângâieri şi a plecat în pustie. Ştim cum o chinuiau permanent 
imaginile vieţii de mai înainte. I se arătau bucate dulci şi gustoase, cu care era 
obişnuită, înseta după vinurile scumpe pe care le avea înainte, înseta după 
mângâierile dragostei şi după strălucirea vieţii în Alexandria. Se chinuia cu 
aceste ademeniri pe care i le cerea trupul, omul vechi, care nu voia s-o lase în 
pace. I-au trebuit mulți ani de luptă, ca la sfârşitul vieţii să poată dobândi 
liniştea sufletului pe care o dorea. 


O astfel de luptă au dus toţi sfinţii şi o asemenea luptă îi revine fiecăruia dintre 
cei care au hotărât să urmeze cuvintele lui Hristos - 


EI va trebui să parcurgă un drum lung, Spinos. Și nu 
trebuie să se oprească niciodată pe această cale, fiindcă a te opri în viaţa 
duhovnicească înseamnă să te întorci înapoi, înseamnă Să pierzi tot ce ai 
acumulat, bun şi sfânt. Trebuie să te grăbeşti, trebuie să mergi neclătinat, să 
mergi neobosit înainte, înainte şi tot înainte. 


Cine a fost mai mare ca Sfântul Apostol Pavel, care a fost ridicat până la al treilea 
cer şi a văzut fericirea drepţilor? Cine se poate compara cu el în hotărârea de a-şi 
răstigni trupul? Cine îndrăzneşte să spună ca şi dânsul: 


Acum nu mai trăiesc eu, ci Hristos trăieşte în mine, pentru mine toată lumea 
este răstignită pe cruce? 


Și iată acest om mare priviţi ce spune: Fraţilor, eu încă nu socotesc să fi cucerit 
(îndreptarea), dar una fac: uitând cele ce sunt în urma mea şi tinzând către cele 
dinainte, alerg la ţintă (Filipeni 3, 13). EI tinde înainte, fiindcă tinţa pusă în faţa 
lui este mare, sfântă şi extrem de greu de atins. EI se grăbeşte, fuge. Şi noi, oare, 
să nu ne grăbim, să nu fugim, dacă vom merge pe calea pe care a mers Apostolul 
Pavel şi care ne-a fost arătată de Domnul Iisus Hristos? 


lată ce înseamnă să te lepezi de sine şi să mergi în urma lui Hristos! 
Dar ce înseamnă Să-ţi iei crucea? 


Domnul spune că fiecare dintre noi trebuie să-şi ia crucea. Ce înseamnă aceasta? 
Ce fel de cruci avem noi? Crucile sunt diferite de la om la om, fiindcă Dumnezeu a 
pregătit pentru fiecare o cruce a sa. Este foarte important să înţelegem care este 
crucea noastră, pe care ne-a oferit-o Dumnezeu. E periculos să ne inventăm noi 
singuri cruci, cu toate că acest lucru se întâmplă foarte des. Crucea vieţii 
pământeşti este pregătită de Dumnezeu pentru fiecare dintre noi — cea a vieţii de 


familie, a celei sociale. Şi omul, chiar luând hotărârea să meargă după Hristos şi 
să-şi ducă crucea, chiar lepădându-se de sine, nu va putea face nimic dacă îşi va 
inventa sieşi o cruce care 1 se pare mai potrivită. De exemplu, când cineva a hotărât 
de unul singur că trebuie să meargă în mănăstire sau în pustie şi acolo să se 
mântuiască. 


Această cale, această cruce este pregătită de Dumnezeu nu pentru mulți, iar pentru 
cea mai mare parte a oamenilor sunt pregătite alte cruci, pe care oamenii nu sunt 
înclinați să le numească cruci. 


Ce fel de cruci sunt pregătite pentru majoritatea dintre noi? Cruci simple nu la 
fel cum purtau mucenicii, nu la fel ca cele pe care le duceau asceţii în pustie până 
la sfârşitul vieţii. Nouă ne sunt pregătite alte cruci. Viaţa noastră, viaţa tuturor 
oamenilor este plină de amar, de tristeţe şi suferinţă şi toate aceste amărăciuni, 
întristări şi suferinţe sufleteşti — sociale şi de familie - constituie crucea noastră. 
O căsătorie nereuşită, o alegere nereuşită a profesiei, oare provoacă puţine 
suferințe? Puțin trebuie să rabde omul care a avut un mare necaz? Boli grele, 
umilire, necinste, ruinarea averii, gelozia dintre soţi, defăimarea — tot ce-i rău, nu 
este oare această crucea noastră? 


Anume aceasta este crucea noastră, crucea majorităţii oamenilor. Asemenea 
suferinţe indură şi sunt obligaţi să ducă toţi oamenii, deşi ei nu vor asta. Oamenii 
care Îl urăsc pe Hristos, oamenii care au respins calea lui Hristos oricum îşi duc 
crucea suferințelor lor. 


În ce constă diferenţa dintre ei şi creştinii care îşi duc crucea? Diferenţa Stă în 
faptul că cei din urmă o poartă cu supunere, prin aceea că nu-L hulesc pe 
Dumnezeu, ci smerit, plecându-şi capul, poartă până la sfârşitul vieţii crucea 
grea, urmându-L pe Domnul lisus Hristos, o poartă de dragul Lui şi a 
Evangheliei, o poartă din dragoste fierbinte faţă de Hristos, pentru că mintea şi 
toate dorinţele lor sunt supuse învățăturilor Evangheliei. 


ră VAN irtacie 
w: 


Pentru ca omul să îndeplinească învăţătura Evangheliei, pentru a merge pe calea lui 
Hristos, trebuie să-şi ducă crucea supus şi neobosit, fără s-o blesteme ci 
binecuvântând-o. Și atunci va îndeplini porunca lui Hristos, fiindcă s-a lepădat 
de sine, şi-a luat crucea şi a mers după Hristos, a mers pe o cale lungă, acea cale 
despre care Domnul lisus Hristos a spus că este îngustă, plină de spini dar care 
duce în Împărăţia cerurilor. 


lar noi toţi vrem ca şi calea vieţii acesteia să fie largă, netedă, fără spini, mizerie, 
pietre şi înţepături, ca ea să fie presărată cu flori. Domnul ne arată o altă cale — 
calea suferințelor. Trebuie să ştim că pe e aceasta, oricât de grea ar fi, dacă ne 
vom îndrepta din toată inima spre EI, EI Însuşi ne va ajuta minunat. Ne va 
susţine atunci când vom cădea. Ne va întări, ne va încuraja şi ne va mângâia. Şi 
atunci vom înţelege cuvintele Apostolului Pavel despre faptul că necazul nostru de 
acum, uşor şi trecător, ne aduce mai presus de orice măsură, slava veşnică 


covârșitoare (II Corinteni 4, 17). Atunci aceste suferinţe ale vieţii noastre scurte 
vor părea uşoare. 


Când vom parcurge această cale, care pare cumplită şi grea doar la început, 
când vom simţi harul lui Dumnezeu care ne întăreşte pe această cale, atunci cu 
bucurie şi cu smerenie ne vom duce crucea şi, mergând, vom şti că prin aceasta 
ni se deschide intrarea în Împărăţia cerurilor. 


lată ce înseamnă să-ţi urăşti sufletul, să urăşti necurăţia lui, să lepezi pe omul cel 
vechi pentru a-l mântui pe el, nemuritorul, care este destinat uniunii cu Dumnezeu. 


Cine îşi va pierde astfel sufletul, îl va mântui şi acela va fi cu Hristos. 


Să vă învrednicească pe voi pe toţi Domnul nostru lisus Hristos de veşnica, slăvita 
şi nesfârşită cu EI, cu Tatăl Lui Cel Sfânt şi cu toate cetele sfinţilor îngeri! 


30 septembrie 1946 


(Din: Sfântul Luca al Crimeei, Predici, Ed. Sophia, Bucureşti, 2009) 


Calea cea strâmtă a Crucii: pocăinţa şi necazurile 


Sfântul Ignatie Briancianinov - Învățătura Sfinţilor Părinţi despre calea cea 
strâmtă 


Ca ilustrare a Evangheliei luării Crucii şi urmării lui Hristos, care se citeşte astăzi, 
am ales astăzi un fragment dintr-un capitol al cărții 

“Fărâmiturile ospăţului”, intitulat “Învățătura Sfinţilor Părinţi despre calea cea 
strâmtă”: 


“Invăţătura despre calea cea strâmtă pe care o găsim în Sfânta Scriptură este 
reluată de către Sfinţii Părinţi care o expun cu putere, clar şi profund, într-un chip 
convingător şi adânc: este o hrană care la masa cuvintelor duhovniceşti joacă un rol 


important. “Dacă tu vrei, zice BIRRIRINIIRIISSISRI, sii dai câteva cuvinte de 


dobândi binele întreg“. 

Învățătura despre răbdarea în suferințe a fost întotdeauna una dintre tradiţiile 
morale ale creştinismului, în vremea noastră când, prin purtarea de grijă a lui 
Dumnezeu, formarea şi mântuirea călugărilor se realizează în mod deosebit prin 
încercări şi ispite de tot felul, învăţătura despre răbdarea în suferință îmbracă o 
însemnătate aparte. Noi vom prezenta un număr apreciabil de texte consacrate 
acestui subiect, şi culese de la Sfinţii Părinţi, cu scopul de a acorda călugărilor de 
astăzi un sprijin duhovnicesc în mijlocul suferințelor ce-i înconjoară, şi să-i 
pregătim în aşa fel, printr-o dreaptă înţelegere a încercărilor, încât să facă faţă celor 
ce încă n-au venit dar care, poate, se îngrămădesc la orizont ca nişte nori negri 
prevestitori de furtună. Pe cei luaţi prin surprindere, nepregătiţi şi dezarmaţi, 
ispitele îi buimăcesc şi adesea, îi doboară. A-ţi duce crucea, a suporta cu 
răbdare suferinţele, înseamnă a te lepăda de tine; fără această lepădare de 
tine nu-i cu putinţă, îţi porţi crucea în măsura în care te lepezi de tine. 
Lepădarea de tine este întemeiată pe credinţa în Hristos: EI este cel ce a 
formulat această lege duhovnicească (Matei 16, 24). 


Extrase din scrierile Sfântului Macarie cel mare 


Cel ce vrea să-L urmeze pe Hristos pentru a deveni fiu al lui Dumnezeu, născându- 
se din Duh, mai întâi de toate trebuie să suporte cu bună voie şi cu răbdare toate 
relele ce-l încearcă, ca de pildă bolile trupeşti, înfruntările şi umilirile ce-i vin de la 
oameni, calomniile nevăzuţilor vrăjmaşi. Într-adevăr Providența divină, care 
rânduieşte toate lucrurile cu înţelepciune şi în vederea binelui, îngăduie asemenea 
încercări, provocate de diverse nenorociri, să atingă sufletele pentru ca să se 
vădească cele ce-L iubesc sincer pe Dumnezeu. De la începuturi, pentru patriarhi, 
profeţi, apostoli şi mucenici, semnul alegerii era călătoria pe calea cea strâmtă şi 
cu scârbe şi suferinţe, prin acestea ei aveau dovada că sunt plăcuţi lui 
Dumnezeu. “Fiule, zice Scriptura, când vrei să te apropii să Slujeşti Domnului 
Dumnezeu, găteşte-ţi sufletul tău spre ispită, încordează inima ta şi fii tare şi să 
nu te tulburi în timpul încercării” (Sir. 2, 1-2). Şi într-alt loc: “Tot ce ţi se va 
întâmpla primeşte cu plăcere” (Sir. 2, 4), ştiind că nimic nu se întâmplă fără voia 


lui Dumnezeu. Este motivul pentru care sufletul ce doreşte să-i placă lui 
Dumnezeu mai întâi de toate să se întrarmeze cu răbdarea şi cu nădejdea. Una 
dintre vicleniile diavolului constă, la ora încercărilor, în a ne împinge în tristeţe 
pentru a ne deturna nădejdea pe care ne-am pus-o în Dumnezeu. 


În acelaşi timp, Dumnezeu nu îngăduie niciodată ispitelor să-i necăjească în aşa 
măsură, pe cei ce şi-au pus nădejdea în EI, încât să-i ducă la disperare. “Credincios 
este Dumnezeu, zice Apostolul, el nu va îngădui ca să fiţi ispitiţi mai mult decât 
puteţi, ci o dată cu ispita va aduce şi scăparea din ea, ca să puteţi răbda” (| Cor. 
10, 13). Diavolul nu chinuieşte sufletul atât cât ar vrea el, ci doar atât cât îi 
îngăduie Dumnezeu. Dacă omul nu ignoră ce povară poate purta un catâr, un 
măgar, sau o cămilă, şi le pune în spate doar atât cât pot duce; dacă olarul ştie cât 
timp trebuie să lase în cuptor vasele de argilă, puţin ca ele să nu se ardă dacă stau 
prea mult, sau, dimpotrivă, să nu fie inutilizabile dacă stau prea puţin; dacă deci 
omul este în stare să facă asemenea calcule, cu cât mai mult înţelepciunea lui 
Dumnezeu va şti ce sarcină trebuie pusă asupra fiecărui suflet, pentru ca, 
încercat prin ispite să devină apt pentru Împărăţia Cerurilor. 


Oamenii lui Dumnezeu trebuie să se pregătească de luptă. Tânărul războinic 
Suportă cu tot sufletul rănile pe care le primeşte şi respinge bărbăteşte pe 
vrăjmaşi; la fel şi creştinii trebuie să suporte cu curaj ispitele şi luptele, atât cele 
de dinafară cât şi cele de dinăuntru. Creştinul lovit de încercări trebuie să 
progreseze prin răbdare. Aceasta-i calea unui creştin adevărat. Precum soarele 
proiectează umbre, la fel şi Duhul Sfânt, prezent fiind, face să apară persecuții şi 
lupte. lată-i pe proorocii în care a strălucit Duhul Sfânt: la câte persecuții n-au fost 
supuşi de neamul lor! Iată-L. pe Domnul Hristos, care este Calea, Adevărul şi 
Viaţa (loan 14, 6); EI a suportat persecuții, nu numai de la neamurile străine, ci şi 
de la propriul Său popor, de la Israel! Ei l-au batjocorit pe Mântuitorul cu frenezie 
şi L-au răstignit. Apostolii au suferit o prigoană asemănătoare. După ce Hristos a 
fost răstignit pe Cruce, Duhul Sfânt, Mângâietorul, i-a abandonat pe iudei şi s-a 
odihnit peste creştini. Creştinii nu trebuie să se tulbure când au necazuri: 
persecuțiile pornesc întotdeauna împotriva adevărului. Cuvântul lui Dumnezeu 
lucrează în fiecare pe măsura respectivului. Atunci când omul reţine Cuvântul, 
şi Cuvântul îl reţine pe el; când îl păstrează, este păstrat de către Acesta. Din 
acest motiv, toate inimile sfinților, profeților, apostolilor şi martirilor au păstrat 
Cuvântul în inima lor, nu se îngrijorau de cele trecătoare şi le lăsau pe cele 
pământeşti, petrecând în porunca Duhului Sfânt, căci mai bună decât orice este 
dragostea lui Dumnezeu şi virtutea. Lucrul acesta-l dovedeau nu atât cu vorba, 
sau cu câteva cunoştinţe superficiale, ci cu vorba unită cu fapta. In locul bogăției, 
ei alegeau sărăcia; în locul slavei, dezonorarea; în locul bucuriei, suferinţa. Ei 


căutau dragostea în locul urii: urând bucuriile acestei vieţi, îi iubeau pe cei ce-i 
privau de acestea, socotindu-i colaboratori pe calea mântuirii. Evitau să mănânce 
din pomul cunoştinţei binelui şi răului (Facere 2, 9): îi iubeau pe oamenii evlavioşi 
şi bine intenţionaţi, dar nu-i judecau nici pe cei răi, văzând atât în unii cât şi în alții 
pe trimişii învățătorului; faţă de toţi arătau o adevărată dragoste. Auzind porunca 
Mântuitorului: “iertaţi şi veţi fi iertaţi” (Luca 6, 37), îi considerau pe cei ce-i 
necăjeau ca binefăcători, căci ei deveneau un mijloc prin care dobândeau iertarea 
păcatelor. (...) 


Extras din scrierile Sfântului Marcu Ascetul 


Privegherea, rugăciunea şi răbdarea în încercări îi dau inimii o duioşie dulce şi 
nepericuloasă, cu condiţia ca o intensificare disproporţionată a nevoinţei ascetice 
să n-o lipsească de calităţile sale esenţiale. Cel ce neglijează aceste trei aspecte ale 
activităţii duhovniceşti, sau care le practică fără râvnă, va fi cuprins în momentul 
morţii de chinurile groaznice (Legea duhovnicească, 19). 


(..-) 


V Legea libertăţii spirituale ne învaţă adevărul, şi mulţi îl cunosc doar 
superficial, iar cei puţini îl cunosc în măsura în care împlinesc poruncile 
(Ibid. 30). 

/. Perfecţiunea legii duhovniceşti este ascunsă în Crucea lui Hristos (Ibid 
3). 

V Cel ce se roagă pentru cei ce-l vatămă, îi zdrobeşte pe demoni; dar cei ce- 
şi permit să se lupte cu oamenii care-i vatăma, vor fi ei înşişi învinşi de 
demoni (|bid 45). 

Y Dacă fiecare suferinţă, venită fără voia ta, te învaţă să-ţi aduci aminte de 
Dumnezeu, atunci nu-ţi vor lipsi ocaziile de pocăință (bid. 57). 

VY Vezi-ţi propriile tale păcate, şi nu pe cele ale aproapelui, şi asceza ta 
duhovnicească nu va fi în deşert (Ibid. 63). 

V Să nu-ţi închipui că poţi dobândi virtutea fără suferinţă: cel ce trăieşte în 
desfătări rămâne departe de experienţa duhovnicească (|bid., 66). 


Y Dacă cel ce lucrează conform poruncilor se aşteaptă ca încercările să 
apară ca urmare a lucrării sale: dragostea pentru Hristos se probează 
prin împotriviri (|bid., 88). 

Y Numeroşi sunt cei ce au luptat mult împotriva suferințelor nedorite, dar 
nimeni n-a scăpat de ele decât prin rugăciune şi pocăință (|bid., 92). 


Eu cred că pocăinţa ia naştere din trei virtuţi: curățirea gândurilor, rugăciunea 
neîncetată şi răbdarea în suferinţe. Aceste trei virtuți nu numai că trebuie 
practicate în mod văzut, ci şi prin activitatea duhovnicească interioară. Asceţii care 
printr-o practică îndelungată le-au deprins, datorită lor, ajung la 
nepătimire. “Luând crucea vino şi urmează Mie” (Marcu 10, 21), a zis Domnul. 

Fără aceste trei virtuţi, nu se poate împlini 
lucrarea pocăinţei. 


Eu cred că pocăinţa este necesară tuturor, păcătoşilor şi drepţilor care doresc să 
se mântuiască, căci starea de desăvârşire n-are o limită la care odată ajunşi cei 
care doresc sa se mântuiască, să nu mai trebuiască împlinirea virtuţilor 
pomenite. Ele îi duc pe începători la evlavie; ele îi fac pe ceilalţi să progreseze; ele 
îi confirmă pe cei desăvârşiți în desăvârşirea lor. Dar aceste virtuţi nu pot fi lucrate 
în chip prisositor, nici printr-o practică îndelungată, nici prin conştiinţa propriei 
tale dreptăţi... 


Noi toţi suntem urmaşii lui Adam: toţi ne naştem în păcatul său şi, din acest motiv, 
suntem condamnaţi de judecata lui Dumnezeu la moartea veşnică; nu putem fi 
salvaţi fără de Hristos. Toţi, chiar cei drepţi dintre oameni, nu scăpăm de moartea 
veşnică decât prin mijlocirea lui Hristos cel răstignit pentru toţi; noi toţi suntem 
răscumpăraţi prin sângele Lui. De aceea, însuşi Mântuitorul le-a propus tuturor o 
singură lucrare, care-i îmbrăţişează pe toţi ceilalți, şi le-a poruncit apostolilor ca 
tuturor să le spună un Singur lucru: “Pocăiţi-vă, căci s-a apropiat împărăţia 
cerurilor“ (Matei 4, 17). În acelaşi timp, Mântuitorul a dat numeroase porunci 
concrete, a căror împlinire duce la desăvârşirea pocăinţei;, El ne porunceşte 
împlinirea acesteia până la moarte, zicând: “Cine va pierde sufletul său pentru 
Mine şi pentru Evanghelie, acela îl va scăpa” (Marcu 8, 35). Şi adaugă, 
poruncind renunţarea la tot: “chiar şi la sufletul său însuşi” (Luca 14, 26). Pentru 
a confirma importanţa mare a poruncilor, zice: “Deci, cel ce va strica una din 
aceste porunci, foarte mici, şi va învăţa aşa pe oameni, foarte mic se va chema în 
împărăţia cerurilor” (Matei 5, 19). Dacă, aşa cum am spus, Hristos ne-a poruncit 
Să stăruim în pocăință până la moarte, rezultă că cel ce crede că pocăinţa poate 
fi împlinită înaintea morţii leapădă porunca, refuzând să-şi piardă sufletul 
înainte de a muri; e/ se arată ca încălcător al tuturor poruncilor lui Hristos. 


Până ce murim pocăinţa nu se termină, nici pentru mici, nici pentru mari. De 
fapt, nimeni n-a putut face o pocăință perfectă, pentru că o pocăință perfectă n- 
ar mai cere continuarea ei. lată pentru ce, chiar dacă nu ne simţim în stare să 
facem o pocăință aşa cum spune porunca şi cum ar trebui, să avem râvna să o 
facem, spre a nu fi numărați între cei ce nu vor să se pocăiască, pentru a nu fi 
judecaţi din pricina acestui refuz. 


Cercetează viaţa tuturor celor care, de la începutul lumii, au Sfârşit cu bine 
călătoria pământească şi vei vedea că în toţi cei ce au plăcut lui Dumnezeu taina 
evlaviei s-a împlinit prin pocăință. A fost cineva condamnat? Dacă a fost, a fost 
pentru că nu S-a pocăit. A fost cineva iertat? Dacă a fost, a fost pentru că s-a 
pocăit. Dacă pocăinţa stă în a cere milă, cel ce se pocăieşte trebuie să aibă grijă să 
nu i se spună: “/ată, sunteţi sătui” (| Cor. 4, 8). Trebuie fără osteneală să 
continue a cere ca şi cel ce n-are niciodată destul: “că oricine cere ia“ (Matei 7, 
8). Dacă numai cel milostiv va fi miluit, atunci lumea întreagă este păstrată prin 
pocăință, şi datorită Providenţei divine, oamenii conlucrează unii cu alţii pe calea 
pocăinţei. (...) 


Voi încheia sfaturile Părinților aducându-ne modesta noastră contribuţie întemeiate 
pe experienţe utile şi binefăcătoare. Atunci când ne încearcă necazurile, este bine 
Să repetăm următoarele rugăciuni Scurte, să le repetăm cu toată atenţia şi cu tot 
sufletul, să le repetăm până ce inima noastră se umple de pace, de mângâiere şi 
de blândeţe: 


Este uşor de observat că aceste rugăciuni sunt extrase din Sfânta Scriptură şi din 
Părinţi. Când sunt repetate cu atenţie şi fără grabă, nu vor întârzia să acţioneze 
cu putere pentru mântuirea noastră”, 


ji 

Sfântul Isaac Sirul:“Calea lui Dumnezeu e Crucea de fiecare zi, căci nimenea 
nu s-a suit la cer cu răsfăţul” 


Despre poftirea lumii 


“Adevărat este cuvântul Domnului, pe care l-a spus, că nu poate cineva dobândi 
dragostea de Dumnezeu odată cu pofiirea lumii, nici nu e cu putință Să 
dobândească părtăşia de Dumnezeu (comuniune cu EI împreună cu părtăşia de 
lume, nici Să aibă grija lui Dumnezeu împreună cu grija lumii: Căci când 
părăsim cele ale lui Dumnezeu pentru slava deşartă, sau de multe ori pentru 
trebuinţa trupului, mulți dintre noi se apleacă spre celelalte. Aceştia declară că 
lucrează pentru împărăţia cerurilor, dar nu-şi aduc aminte de porunca 
Domnului pe care a spus-o: «De veţi avea toată grija pentru împărăţia cerurilor, 
nu vă voi lipsi de cele trebuitoare firii celei văzute, ci vă vor veni vouă toate 
împreună cu celelalte». «Oare se îngrijeşte El de păsările cerului cele fără de 
suflet, zidite pentru voi, şi nu are grijă de voi?». Nicidecum. Celui ce se îngrijeşte 
de cele duhovniceşti, sau de vreuna dintre ele, cele trupeşti i se dăruiesc fără să se 
îngrijească de ele, când îi lipsesc şi când vine vremea. /ar cel ce se îngrijește peste 
trebuinţă de cele trupeşti cade de bună voie şi de la Dumnezeu. Deci de ne vom 
strădui să ne îngrijim de cele ce trebuie făcute pentru numele Domnului, Se va 
îngriji EI însuşi de amândouă felurile, după măsura nevoinţei noastre. 


Drept aceea, să căutăm trăirea cu Dumnezeu nu în cele trupeşti, uitând de lucrurile 
sufletelor noastre, ci să ne întoarcem toate faptele noastre spre nădejdea celor 
viitoare. Căci cel ce s-a predat odată pe sine lucrării virtuţii, din dragostea 
sufletului său, şi doreşte să desăvârşească lucrarea ei, nu se îngrijeşte iarăşi de cele 
trupeşti, fie că le are, fie că nu le are. Fără îndoială, Dumnezeu îngăduie adeseori 
ca cei virtuoşi Să fie ispitiţi de acestea şi lasă ca ispitele să se ridice împotriva lor 


în orice loc. Căci îi loveşte în trupul lor, ca pe lov, şi-i aduce la sărăcie şi la 
depărtarea oamenilor de ei şi-i loveşte în cele ce le-au dobândit. Dar de sufletul lor 
nu se apropie vătămarea. Nu e cu putință ca atunci când umblăm în calea 
dreptăţii să nu ne întâmpine mâhnirea şi ca trupul să nu sufere de boli, de dureri 
şi să rămână neclintit, dacă dorim să vieţuim în virtute. 


Omul care vieţuieşte după voia sa, sau cu pizmă, sau în cele spre pierzarea 
sufletului, sau în altceva din cele ce-l vatămă, are osândă. Dar când umblă în calea 
dreptăţii şi-şi face drumul către Dumnezeu şi câştigă pe mulți făcându-i asemenea 
lui, dacă îl întâmpină vreun lucru din acestea nu se cuvine să se abată de la ea, ci 
trebuie să-l primească cu bucurie, fără iscodire, şi să mulţumească lui Dumnezeu 
că i-a trimis lui harul acesta, şi că s-a învrednicit să cadă pentru EI într-o încercare 
şi să se facă părtaş pătimirilor proorocilor, apostolilor şi celorlalți sfinţi. Că şi 
aceştia au răbdat de dragul acestei căi necazuri, fie de la oameni, fie de la draci, fie 
de la trup. Că nu se întâmplă să vină acestea fără încuviințarea şi fără îngăduința 
lui Dumnezeu, ci-i vin ca să i se facă prilejuri spre dreptate. Pentru că nu e cu 
putinţă ca Dumnezeu Să facă pe cel ce doreşte să fie cu El, să lucreze cele bune, 
decât dacă îi aduce încercări pentru adevăr. Şi nu e cu putinţă ca acesta să se facă 
vrednic de mărirea lui Dumnezeu, dacă nu intră la ea prin ispite; şi nu se bucură de 
ea, fără darul lui Hristos. Aceasta o mărturiseşte Sfântul Pavel, arătând că lucrul 
acesta este aşa de mare, încât îl socoteşte dar (harismă). Căci e mare lucru să fie 
cineva pregătit să pătimească pentru nădejdea în Dumnezeu (Fil., |, 19). Căci 
zice: «Aceasta ni s-a dat nouă de la Dumnezeu, ca nu numai Să credem în 
Hristos, ci şi să pătimim pentru Eh. Tot aşa a scris sfântul Petru în Epistola lui (| 
Pt., 3, 14): «Când pătimiţi pentru dreptate, sunteţi fericiţi că vă faceţi părtaşi 
pătimirilor lui Hristos». Drept aceea, când te afli la lărgime să nu te bucuri, iar 
când te afli în necazuri, să nu te întristezi, şi să nu le socoteşti pe acestea ca 
străine de calea lui Dumnezeu. Căci pe calea Lui se umblă din veac şi din neam 
în neam prin cruce şi moarte. Şi de ce vin acestea? Ca să afli că eşti în afara căii 
lui Dumnezeu şi ai părăsit-o pe ea. Și tu nu voieşti să umbli pe calea sfinţilor, ci 
voieşti să-ţi pregăteşti ţie altă cale, ca să umbli pe ea fără pătimire? 


Calea lui Dumnezeu e crucea de fiecare zi, căci nimenea nu S-a suit la cer cu 
răsfăț (cu tihnă). Calea tihnei ştim unde sfârşeşte, iar pe cel ce se scufundă pe sine 
în Dumnezeu nu-l vrea Dumnezeu să fie niciodată fără grijă, însă el trebuie să fie 
cu grijă pentru adevăr. Dar şi din aceasta se cunoaşte că este sub grija lui 
Dumnezeu, că-i trimite pururea suferinţe. 


Dar cei ce petrec în încercări nu sunt lăsaţi niciodată de purtarea de grijă a lui 
Dumnezeu Să ajungă în mâna dracilor. Mai ales dacă sărută picioarele fraţilor şi 


acoperă vinovăţiile lor, şi le ascund pe ele ca pe ale lor proprii. Cel ce voieşte să 
fie în lumea aceasta fără grijă şi o doreşte aceasta, dar voieşte să vieţuiască 
totodată în virtute, e străin de calea aceasta. Căci drepţii nu numai că se nevoiesc 
în faptele cele bune, ci se şi află de bună voie într-o mare nevoinţă pentru biruirea 
ispitelor, pentru cercarea răbdării lor. Dar sufletul care are frică de Dumnezeu nu 
se teme de ceva care-l vatămă trupeşte. Căci nădăjduieşte în EI de acum şi în vecii 
vecilor. Amin”. 


(Din volumul Filocalia (Ă), Sfântul Isaac Sirul, Cuvintele despre sfintele 
nevoinţe, trad. şi note de pr. Dumitru Stăniloae, EDIBMBOR, Bucureşti 1981) 


Mitropolitul Augustin de Florina — Predică la Duminica după Înălţarea Sfintei 
Cruci 


„„Zis-a Domnul: Cine voieşte să vină după Mine... ”” (Marcu 8, 34) 


Să luăm aminte, iubiţilor, să luăm aminte la începutul Evangheliei de astăzi. „Cine 
vrea să vină după Mine...”. Aşa începe. Cine vrea să mă urmeze... Cine este cel 
care zice aceste cuvinte? Este Domnul nostru lisus Hristos. Este Cel care a creat 
din nimic lumea. Este Cel care a pus legi în toată natura şi în toate fiinţele, plante, 
copaci, păsări, animale, soare, lună şi stele, de la cele mai mici până la cele mai 
mari, toate acţionează potrivit legilor fizice, toate urmează cu fidelitate itinerarul, 
pe care EI l-a stabilit pentru fiecare. Toate se supun poruncii Lui. El stăpâneşte 
toată lumea fizică sau naturală. El este Făcătorul tuturor, El se numeşte şi este 
Împăratul împăraţilor şi Domnul domnilor. 


Însuşi Domnul nostru lisus Hristos l-a făcut şi pe om. Ca şi Creator ar fi putut 
să-l îndatoreze pe om să i se supună absolut, să împlinească voia Lui, ca şi 
celelalte creaturi. Dar nu a făcut-o. A suflat în el suflet nemuritor. I-a dat două 
însuşiri deosebite şi unice. I-a dat rațiune şi libertate. 


» Prin rațiune omul poate să deosebească binele de rău, adevărul de 
minciună, virtutea de răutate. 

» Prin libertate poate să aleagă drumul pe care-l voieşte, drumul pe care-l 
arată ca drept raţiunea. 


Și Hristos, Care l-a creat pe om raţional şi liber, i se adresează şi-i spune: „Cine 
voieşte să vină după Mine...” (Marcu 8, 34). Nici o constrângere, nici o presiune. 
Hristos, spre folosul omului, avea toată puterea să-l oblige pe om să asculte. Dar 
dacă ar fi făcut asta, atunci binele, pe care l-ar fi făcut omul, n-ar mai fi avut nici o 
valoare, pentru că l-ar fi făcut forțat, şi omul s-ar fi transformat într-un dispozitiv, 
într-un robot, care se mişcă conform voinţei mecanicului. Acum, binele pe care-l 
face omul are valoare, pentru că poate să nu-l facă şi să facă ceea ce-i contrar, să 
facă răul. Să dăm un exemplu. 


Cineva se plimbă pe drum. Deodată află o mare sumă de bani. Nu-l vede nimeni. 
Se apleacă şi o ia. Dar imediat încep gândurile: „Să o predau Poliţiei ca să se 
găsească posesorul ei sau să o păstrez?”. Cel care a găsit-o este sărac, foarte 
sărac. Abia îşi agoniseşte pâinea lui şi a familiei. Ce bucurie va simţi sărmana 
lui femeie, dacă se va duce şi îi va spune, că a găsit 100 de lire de aur! Cât de 
mult s-ar uşura familia lui! Dar în el se aude glasul lui Dumnezeu: „Nu este 
corect”, zice, „să păstrezi bani Străini. Trebuie să-i predai”. Şi acest glas, glasul 
datoriei, biruieşte celălalt glas potrivnic, glasul interesului. Şi săracul predă 
banii Poliţiei. Acesta este omul. Liber să păstreze banii, dar şi liber să-i întoarcă. 


In timp ce animalul nu poate să facă nici o deosebire; sare gardurile, intră pe 


ogoare şi în vii şi distruge totul. Nu are conceptul de pagubă, furt, tâlhărie şi omor. 
Orice face o face din instinctul care îl împinge să facă asta sau cealaltă fără să 
examineze şi să cerceteze. 


2 o e 


Omul este liber. Şi către acest om liber Hristos se întoarce şi îi spune: „Cine 
voieşte să vină după Mine...” (Marcu 8, 34). Regii pământului, ca să ţină 
popoarele în supunere, folosesc forța. Cei care merg împotriva poruncilor lor, a 
dispoziţiilor lor, a voinţei lor, şi îndrăznesc să-i incite pe alții la răscoală şi 
revoluţie împotriva stăpânirii lor, imediat sunt arestaţi şi aruncaţi în temniță. Fără 
forță, fără arme, fără tribunale şi închisori, care stat din lume poate să se menţină? 
Niciunul. Toate statele, şi cele care sunt considerate mult mai liberale şi 
democratice, se sprijină pe puterea armelor. 


Știu însă un stat, ştiu un regat deosebit, în care regele de acolo nu are arme, 
nu foloseşte forţa, nu îi constrânge pe oameni să se su 


Dar oamenii, răi şi stricaţi, nu vor să asculte de glasul Lui, nu vor să preţuiască 
dragostea Lui. Ca şi primii răstignitori stau şi ei sub Crucea Lui, îşi bat joc de EI, 
iar acum, pentru neputința Lui, Îl scuipă şi-L hulesc, şi unii atei de azi zic: 
„Hristoase, ai eşuat în misiunea Ta. Lumea nu este condusă prin dragoste, ci prin 
forță”. Hristos însă, de pe cruce, continuă să se adreseze întregii lumi şi fiecăruia 
îndeosebi şi să spună: „Cine voieşte să vină după Mine...” (Marcu 8, 34). 


Să dispreţuiască lumea, lumea forţei sălbatice şi a neomeniei, lumea tiranilor şi 
ateilor, să dispreţuiască glasul lui Hristos. Au existat, există şi vor exista până la 
sfârşitul veacurilor suflete alese, care vor asculta glasul lui Hristos şi ÎL vor urma pe 
drumul pocăinței. Vreun tâlhar va striga şi astăzi: „„Pomeneşte-mă, Doamne!” 
(Luca 23, 42). Vreun sutaş se va smeri şi va mărturisi slava Lui: „Cu adevărat, 
Fiul lui Dumnezeu a fost Acesta!” (Matei 27, 54). 


2 5 e 


„Cine voieşte să vină după Mine...”. Omule, două drumuri sunt înaintea ta. Un 
drum este larg şi spaţios. Mii şi milioane îl urmează. Este odihnitor la început. Dar, 


la sfârşit, acest drum este distrugere şi moarte. Celălalt drum este strâmt, este în 
urcuş greu, este plin cu pietre şi spini. Este un drum plin de piedici. Este 
drumul Golgotei. Primul drum, cel larg şi spaţios este drumul răutăţii, este drumul 
rătăcirii şi al stricăciunii, este drumul satanei. Celălalt drum este drumul virtuţii. 
Este drumul onoarei şi al datoriei. Este drumul lui Hristos. La început e greu, 
plin de piedici, dar la sfârşit slavă şi cinste, înviere, viaţă veşnică şi împărăție. 


»» Cine voieşte să vină după Mine...” (Marcu 8, 34). 


(Sursa: „Kyriaki”, Atena, 1998) 


Mitropolitul Augustin de Florina — Predică la Apostolul din Duminica după 
Înălţarea Sfintei Cruci — Hristos trăieşte şi împărăţeşte 


“Mă răstignesc împreună cu Hristos; iar de-acum nu mai trăiesc eu, ci Hristos 
trăieşte în mine “(Galateni 2, 20). 


Trăim, iubiții mei, trăim într-o epocă de groaznică neevlavie, necredință şi 
decădere morală. Vreţi dovezi? Altădată, dacă într-un sat se ducea un străin şi 
înjura de cele dumnezeieşti, nici o casă nu-i deschidea uşa să-i ofere ospitalitate. 
Dar acum lucrurile s-au schimbat. Nu numai că străinii, care vizitează satele, înjură 
liber cele dumnezeieşti, dar şi cei care locuiesc la sate consideră că nu e nimic dacă 
înjură şi blasfemiază cele dumnezeieşti. Şi nu este doar blasfemia singurul semn 
rău care arată neevlavia oamenilor faţă de Dumnezeul cel Preaînalt. Există şi alte 
semne, care arată că lumea nu este numai neevlavioasă, ci este şi atee şi 
nereligioasă. 


Un tânăr, de pildă, care a plecat din satul său şi s-a dus la universitate şi a studiat, 
întorcându-se în sat, este foarte diferit. Când era mic se ducea la biserică, ţinea 
lumânarea şi cădelniţa şi-l ajuta pe preot şi pe cântăreţ. Atunci era un copil 
minunat, ce părea ca un înger. Dar acum s-a schimbat cu desăvârşire. S-a făcut 
necredincios. S-a făcut un diavol. Ceva mai rău decât un diavol. Pentru că diavolul, 
cu toată răutatea şi decăderea lui morală, crede că există Dumnezeu. Aşa cum zice 
Scriptura: „„Și demonii cred şi se cutremură” (lacov 2, 19). Dar tânărul, care s-a 


dus la şcoli şi la universităţi şi a învăţat câteva lucruri din ştiinţă şi creierii lui au 
prins aere, stă acum la cafenea şi spune locuitorilor din sat, că ştiinţa a demonstrat 
că nu există Dumnezeu, nu există Hristos, nu există rai şi iad, ci există doar 
materia. Desigur acestea, pe care le zice el, nu le zice ştiinţa. Ştiinţa, adevărata 
ştiinţă, crede. Crede în Dumnezeu. Crede în Hristos. 


Marii oameni de ştiinţă, care au un renume mondial, (astronomi, fizicieni, 
matematicieni, chimişti, medici, oameni de ştiinţă din toate ramurile), îşi 
mărturisesc credinţa, cred în Hristos. Dar tânărul, la care ne-am referit, nici n-a 
deschis vreodată cărțile marilor oameni de ştiinţă, ca să citească ce cred aceştia. 
Chipurile, el e mai înţelept decât aceia care şi-au cheltuit viaţa în ştiinţă, şi are 
nesimţirea şi obrăznicia să zică: Toate câte propovăduieşte religia creştină sunt 
toate minciuni; minciuni sunt şi cele despre însuşi Întemeietorul religiei noastre, 
Domnul nostru lisus Hristos. Nu există nimic. Dumnezeu, zice, Dumnezeu a murit 
şi trebuie să-L înmormântăm... 


2 5 e 


Acest tânăr răspândeşte prin vorbele lui putoarea necredinţei consătenilor săi. Şi 
consătenii ce fac, când aud un necredincios că Îl neagă pe Dumnezeu? Se mânie şi 


se revoltă, cum s-ar fi mâniat şi s-ar fi revoltat, dacă i-ar fi înjurat cineva pe vreuna 
din rudele lor? Nu. Ascultă cuvintele necredinciosului fără nici un protest. Ce 
înseamnă asta? Înseamnă că credinţa în Hristos se stinge încet-încet şi numele lui 
Hristos, care este mai presus de toate numele îngerilor şi oamenilor, numele Lui 
nu-i mai mişcă. Mai e puţin şi vor accepta tot ce zice necredinţa contemporană prin 
gura oamenilor ticăloşi, care nu au învăţat nici litera „a” din abecedarul ştiinţei. lar 
necredincioşii, văzând această răceală şi indiferenţă pe care o arată cei mai mulți 
creştini, zic şi scriu că Hristos a murit, şi că aşa mort cum este nu mai provoacă 
nici o emoție. O nouă credinţă, o credinţă în materie, credinţă în bunurile materiale 
se întinde şi ocupă lumea. Ce nenorocire, ce catastrofă! 


Zic: A murit Hristos. Dar se înşeală. Cu toată marea amploare, pe care a luat-o în 
zilele noastre ateismul şi necredinţa, cu toate acestea există oameni care cred şi-L 
iubesc pe Hristos şi sunt gata pentru sfânt numele Lui să-şi verse şi sângele. Vreţi 
exemple? 


> Acel copilaş, care în fiecare seară îşi încrucişează mânufele şi-şi face 
rugăciunea înainte de a adormi; 

> acel tânăr care nu urmează curentul contemporan al necredinţei şi al 
Stricăciunii, ci se duce împotriva acestuia; 


acea femeie săracă, care se duce la biserică şi stă în faţa icoanelor şi cu 
lacrimi în ochi îşi face rugăciunea înaintea lui Dumnezeu; 

acel cioban care-şi paşte oile şi, când aude clopotul bătând, cu evlavie îşi 
face cruce; 

acel om de ştiinţă, care ca să rezolve marile probleme ale ştiinţei se roagă 
cu inimă fierbinte; 

acei astronauți care zboară pe lună şi poartă cu ei ca pe o merinde 
indispensabilă Sfânta Scriptură, pe care o citesc spre însufleţire în 
călătoriile lor aventuriere şi periculoase; 


toți aceştia vin să-i contrazică pe necredincioşii care zic că Hristos a murit. 


Nu, necredincioşilor, 


continuă şi-n veacul al XX-lea să aibă fierbinţi următori, care oricât ar fi de puţini, 
chiar dacă ar rămâne doar zece, aceştia sunt în stare să demonstreze că dragostea 
lui Hristos nu s-a stins, că Evanghelia Lui nu este o carte pe care trebuie să o 
îngroape în biblioteci, ca pe celelalte cărţi. Evanghelia e aplicabilă şi astăzi. 

Iubiţii mei, dar cel care mai mult decât toţi creştinii din toate veacurile a 
demonstrat că Hristos n-a murit, este unul singur. Este Apostolul Pavel. 0, Pavel! 
În gândul lui era Hristos, în simţămintele lui, Hristos. În cuvintele lui, Hristos. 
În scrierile lui, Hristos. În faptele lui, Hristos. Pretutindeni, Hristos. Pavel se 
afla într-o continuă comunicare cu Hristos. Înlăuntrul lui toate lucrurile 


păcătoase muriseră. Înlăuntrul lui trăia Hristos. Şi el, care părea cel mai 
nenorocit, era cel mai fericit om. IE DNA DE E 

Cine nu-L are în inimă pe Hristos are iadul. Şi ar fi mai bine să nu se fi 
născut. Să credem asta, să înțelegem asta. Viaţa este Hristos, moartea este păcatul, 
care desparte pe om de Hristos. Pavel, care Îl trăia pe Hristos, pe drept a zis: „De 
acum nu mai trăiesc eu — cu răutățile şi patimile mele — ci Hristos trăieşte întru 


mine” (Galateni 2, 20). 


(din cartea „Apostolos”, Atena, 2001) 


Cuviosul Justin Popovici - Omilie la Duminica Sfintei Cruci (1967) - Luarea 
crucii ca devenire întru Hristos 


"Cine vrea să vină după Mine, să se lepede de sine, să-şi ia crucea sa şi să-Mi 
urmeze Mie” (Marcu 8:34). 


Luându-ne crucea, bineplăcem Domnului lisus Hristos, Il urmăm. Dacă ne urmăm 
pe noi înşine, nu putem Să-L urmăm pe El. Cine nu se leapădă de el însuşi, nu 
poate să vină după Mine şi să- Mi urmeze (Matei 10:38). 


Dacă-ţi urmezi mintea ta şi nu mintea lui Hristos, dacă-ţi urmezi voinţa ta şi nu 
voinţa lui Hristos, după cum se menţionează în Sfânta Evanghelie, sufletul tău 
nu este curat, nu este Sfinţit, este pierdut în jungla rătăcirilor stricătoare de 
suflet şi înfiorătoare. Pentru că păcatul, răul, a reuşit să zidească înăuntrul nostru, 
alături de acel suflet cu chip dumnezeiesc pe care l-am primit de la Dumnezeu, 
propriul lui suflet. Dacă păcatul nostru devine urmare, creează înăuntrul nostru 
propriul lui suflet. Dacă înfăptuim păcatul, acesta, etapizat, ia chip în sufletul 
nostru. Alături de acel suflet cu chip dumnezeiesc, pe care Dumnezeu ţi l-a dat, fu 
aduci un străin care te robeşte. 

Acesta stăpâneşte, pe când tot ceea ce este dumnezeiesc înăuntrul tău este ca şi 
adormit, ca şi înţepenit. L-ai dipreţuit, şi acela nu mai trăieşte în tine, moare. 


Păcatul creează în noi lumea lui proprie, creează înăuntrul nostru propria lui 
filosofie, propria lui concepţie despre lume. Păcatul urmăreşte să ia locul lui 
Dumnezeu în sufletul tău, locul Persoanei (Feţei) lui Dumnezeu. Aceasta vrea să 
o facă păcatul. Păcatul, în realitate, vrea să-l lipsească pe om de acele frumuseți 
dumnezeieşti pe care le are în sufletul său. Dar însuşi diavolul se luptă prin 
intermediul păcatului să făurească înăuntrul tău şi înăuntrul meu propria lui icoană. 
Pentru că păcatul întotdeauna se aseamănă cu diavolul. Înrordeauna, atunci când 
îl îmbrăţişăm, întipăreşte încet-înet în sufletul nostru propriul lui chip întunecat. 
Astfel, prin păcat, prin urmarea păcatului, ia chip înăuntrul nostru un alt eu, un alt 
suflet, un alt sine, acel sine de care Domnul cere să ne lepădăm: “Căci nu fac 


binele pe care voiesc, ci răul pe care nu-l voiesc, pe acela îl săvârşesc“(Romani 
6:19). 


Răul l-am creat noi înşine, pe când binele este de la Dumnezeu, zice apostolul 
Pavel (| Timotei 4:4). Eu vreau să trăiesc corect, dar nu am puterea să o fac. Nu 
găsesc putere pentru aceasta, nu găsesc putere înăuntrul meu. 


lată, Evanghelia de azi ne descoperă modul pentru a realiza în viaţa noatră binele 
pe care-l dorim. Acesta este lepădarea de tine însuţi, de păcatul tău, de acest suflet 
păcătos care s-a creat, s-a zidit, a luat chip înăuntrul tău. Prin post, în realitate 


îndepărtăm păcătoşenia care este înăuntrul nostru. Înlocuim treptat sinele nostru cu 
Hristos, până când ajungem la desăvârşirea la care a ajuns apostolul Pavel, care 
zice: “De acum nu mai trăiesc eu, ci Hristos trăeşte în mine” (Galateni 2:20). lată 
ce înseamnă “să se lepede de sine însuşi“: înseamnă Să izgonim toate dorinţele 
noastre (rele), tot ce este omenesc, tot ce induce la păcat, şi să le înlocuim cu 
Hristos. Să se schimbe, toate să devină Hristos. 


"Căci dacă va vrea cineva să-şi mântuiască sufletul său, îl va pierde pe el; iar 
cine îşi va pierde sufletul său pentru Mine şi pentru Evanghelie, îl va mântui pe 
el "(Marcu 8:35). Dacă, desigur, lepădăm orice păcat al nostru, orice patimă a 
noastră; şi dacă ştim, dacă simţim şi dacă vrem ca Hristos să devină suflet în 
sufletul nostru, inimă în inima noastră, să înlocuiască sinele nostru, ego-ul 
nostru cu Sinele Său. Aceasta este calea unică ca să păzim, eu şi tu şi orice om, 
sufletul nostru de iad, de distrugere, de diavol, de orice rău, de veşnicele chinuri, să 
găsim înăuntrul nostru acel suflet cu chip dumnezeiesc, acel suflet dumnezeiesc pe 
care Dumnezeu ni l-a dat. 


Suflet cu chip dumnezeiesc! — Unde este oare? -La Hristos. Hristos S-a făcut om 
ca să ne spună: Iată, aşa trebuie să fie omul. EL, Dumnezeu, S-a făcut om. EI, 


Dumnezeu, a arătat în Sinele Său Persoana (Faţa) lui Dumnezeu. Noi suntem creaţi 
după Chipul (Icoana) lui Dumnezeu. Suntem datori să trăim conform cu Acesta. 


Ce este mintea noastră? Icoana minţii lui Hristos, a minţii lui Dumnezeu. 
Obligaţia noastră este să facem mintea noastră asemănătoare cu mintea lui 
Hristos, adică să hristificăm mintea noastră întreagă şi Să putem spune cu 
apostolul Pavel : “Noi avem mintea lui Hristos” (| Corinteni 2:16). Dar până să 
identificăm voinţa noastră cu voinţa lui Hristos, a lui Dumnezeu, propria noastră 
voință mereu rătăceşte, este mereu neputincioasă, mereu se împiedică şi se 
adânceşte în păcat. Dacă Îl avem pe Domnul nostru Iisus Hristos, ca pe veşnicul 
nostru model, veşnicul nostru vis, atunci ne identificăm sinele nostru cu 
propria lui voinţă. Atunci spunem: nu vreau să se facă voia mea, ci a Ta 
(Doamne). Tatăl nostru care eşti în ceruri, facă-se voia Ta, precum în cer aşa şi 
pe pământ. 


Atunci când noi păzim poruncile lui Dumnezeu, vrem să vindecăm voinţa noastră 
de toate neputinţele ei, de toate bolile ei, de toată moartea ei, în realitate ne 
vindecăm sinele nostru de orice păcat şi surghiunim din sinele nostru tot ceea ce 
induce la păcat. Da! Cu cât omul întreg ÎL iubeşte pe Dumnezeu, cu cât întru adevăr 
se nevoieşte să se lepede de sinele său şi să-L urmeze pe Hristos, să ridice Crucea 
lui Hristos, atunci într-adevăr primeşte de la Domnul lisus Hristos putere 
dumnezeiască. Pentru că, după cum s-a spus, Crucea “nouă, celor ce ne mântuim, 
este puterea lui Dumnezeu“(l Corinteni 1:18). Nouă, pentru mine şi pentru tine şi 
pentru orice om, când te hotărăşti să-ţi sileşti sinele tău, să ridici crucea ta, iată! Tu 
în aceeaşi clipă primeşti putere dumnezeiască. Această putere o dă Domnul, ca 
să poți să învingi orice păcat înăuntrul tău, orice rău, orice rea obişnuinţă, să 
poţi să-ţi educi limba să nu spună cuvinte necuviincioase, să-ţi educi ochiul să 
nu privească cele care nu se cuvine a fi privite. Întreagă viaţa ta să devină 
hristoformă (cu chipul lui Hristos). Pentru cine? Pentru Hristos. Pentru a-L 
sălăşlui pe Hristos înăuntrul tău. lată, acesta este scopul nostru, acesta este visul 
nostru, acesta este odihna şi pacea şi Raiul cel veşnic al sufletului nostru, al 
oricărui suflet omenesc. Fără Hristos, sufletul nostru nu dobândeşte pace... 


Propria noastră cale, calea Sfinţilor şi a postului este străduinţa (zorul) asupra 
sinelui nostru de a făptui orice bun, continua străduinţă a sinelui nostru către orice 
lucru bun. Pentru că firea noastră nu vrea binele. Ea înclină spre rău. Tu, însă, 
zoreşte-ţi sinele tău ca să-ţi înnăbuşi orice rău care există înăuntrul tău. Domnul 
îți va da puterea Învierii ca să înfăptuieşti binele. Să ne ridicăm crucea noastră, 
să hristificăm sufletul nostru. 


Să fim atenţi că postul nu este altceva decât a înlocui sinele nostru cu Hristos, cu 
Dumnezeul nostru. Prin orice virtute, omul trebuie să înlocuiască sinele său cu 
Dumnezeu, cu Domnul nostru lisus Hristos. Pentru că “Dumnezeu este 
virtutea“, după cum zice WE, Și această putere dumnezeiască este mai 
puternică decât această lume de aici. Această putere ne-a fost dăruită ca să 
învingem orice rău, orice păcat, orice putere diavolească. Zoreşte-ţi sinele la tot 
lucrul bun, iar Domnul cel Bun Îţi va da puterea Învierii. Aşa încât să mergi de 
la necazul mai mare la cel mai mic şi de la cea mai mică bucurie la cea mai mare 
bucurie. Să păşim toţi spre Împărăţia cerurilor până când vom putea să spunem şi 
noi prin harul lui Dumnezeu: 


(Traducere din greceşte: Leontie monahul) 


Cuviosul Sofronie Saharov - Creştinul neapărat trebuie să fie un nevoitor. 
“De pe Cruce nu te pogori, alţii te iau”. 


Părintele Sofronie Saharov (pe atunci ierodiacon), scriind în 1934, din Sfântul 
Munte, prietenului său David Balfour: 


Viaţa creştină este nevoinţă 


“Creştinul niciodată nu va putea atinge nici dragostea pentru Dumnezeu, nici 
adevărata dragoste pentru om, de nu va trăi foarte multe şi grele dureri. Harul 
vine numai în Sufletul care a suferit până la capăt. 


Situaţia tragică în care te afli acum nu îmi este necunoscută. Eu însumi până astăzi 
îmi amintesc de acea luptă, nespus de grea, pe care am avut-o cu vrăjmaşul în 
lume, mai ales la Paris. In parte îţi voi povesti. 


Se întâmpla că mă întorceam de la biserică acasă şi simţeam o dorinţă atât de 
mare Să mă duc să văd pe vreun cunoscut, să vorbim, să ne distrăm, încât parcă 
nu aveam putere să mă întorc acasă şi să rămân acolo singur. Dar totuşi, într-o 
extremă încordare a voinţei, ajungeam la mine în odaie şi aproape cădeam la 
pământ în neputinţă, din pricina zbuciumului şi a urâtului, gata Să zgârii 
pământul cu unghiile, gata să plâng din durerea inimii, şi chiar plângeam. Și 
numai rugăciunea mă ridica şi reaşeza pacea în inimă. Dar o pace pe care 


înainte nici nu mi-aş fi putut-o închipui cu putinţă, care până atunci nici nu 
venise în inima mea. 


Au fost multe alte împrejurări. Veneam acasă de pe undeva. Vreau să intru într- 
un Cafe, dar mă lupt cu dorinţa. Și ce crezi? Dintr-o dată, într-un chip de 
neînțeles mie însumi, mă Simt ca şi cum mi-am pierdut voinţa şi, literal, ca un 
dobitoc pe care cineva nevăzut îl trage către vreun Cafe oarecare. Devenea 
înfricoşător. Numai Domnul ştie, ba şi cei ce au suferit astfel de ispite, de câtă 
durere, de câtă trudă de neînchipuit era nevoie ca să biruiesc aceste dorinţe 
dobitoceşti. Sau, îmi amintesc, mă atrăgea cu atâta putere undeva, la vreun 
cinematograf, sau mai ştiu eu pe unde, în astfel de locuri către care în realitate 
eu niciodată nu trăgeam. Dar în schimb, ajungând acasă, dacă nu cedasem, 
rugăciunea mi-era ca un foc. 


Ceea ce-mi scrii, o înţeleg atât de bine. Aş fi făcut orişice, numai să nu mă rog. 
Atunci am înţeles puterea cuvântului Părinților, că nu este lucrare mai grea decât 
rugăciunea. Dar când omul biruieşte ispita, însă prin rugăciune, rugăciunea 
devine atât de dulce, ca nimic altceva pe lume. lar calea aceasta este cu adevărat 
dureroasă, Strâmtă, şi puţini Sunt, după cuvântul Domnului, care o află. 


Credinţa mea adâncă este că dacă mata (şi este adevărat pentru tot omul) nu vei trăi 
astfel de scârbe, de sărăcii, de înjosiri, poate şi foame, părăsire desăvârşită de către 
toţi- şi de către oameni, şi chiar de către Dumnezeu - Dumnezeul meu, Dumnezeul 
meu, [de ce] m-ai părăsit?- niciodată nu vei cunoaşte dragostea Dumnezeiască. 
Inima ce nu S-a zdrobit de către loviturile durerilor şi nu s-a smerit până în 
sfârşit de sărăcii de tot felul (şi duhovniceşti, şi trupeşti), nu este în stare a primi 
harul lui Dumnezeu. El se cumpără cu un preţ deosebit de scump. 


Căci vrăjmaşul ne luptă folosindu-se de cele mai fireşti dorinţe ale iubirii omeneşti, 
sufleteşti, iar uneori şi ale celei pur şi simplu animalice, trupeşti, atunci, asemenea 
Mariei Egipteanca, vom cădea la pământ şi vom ruga pe Dumnezeu ca, pentru 
milosârdia Sa, să ne dea a Sa Dumnezeiască dragoste în schimb pentru cea 
trupească şi omenească, pe care pentru El am lepădat-o. Însă rugându-te astfel, 
trebuie să te rogi numai până când se va stinge toată dorirea dragostei trupeşti şi va 
sălăşlui pace în suflet şi în trup. Mai mult nu trebuie să cauţi, spre a nu cădea în 
ispită, în “înşelare”. 


Dacă se poate, răbda, dragul meu. Ocărăşte-mă, pe vinovatul năpastelor matale, dar 
rabdă. Oare mă crezi că îndrăznesc să-ţi vorbesc astfel numai pentru că (...) şi eu 
am cunoscut dureri asemănătoare? 


Dacă vrei să împărăteşti cu Hristos, atunci biruieşte patimile. Altă cale nu este- la 
drept vorbind, patimile nu sunt decât o “ispită”. Eu niciodată nu voi crede că ceva 
din lumea aceasta te va putea mulţumi. Teatrul, cinematograful, Caf&-urile şi altele 
asemenea nu sunt decât pentru copii, cei cu inima neînţelegătoare... 


Viaţa după poruncile lui Hristos este cu adevărat o Golgotă. lar calea aceasta 
este astfel încât cel ce păşeşte pe ea, de nu va birui prin rugăciune greutăţile ce 
nu fac decât să crească, ci se va abate de la ea şi se va întoarce înapoi, el nici 
acolo unde se va întoarce, adică în lume (la viaţa după patimi) nu va afla acea 
bucurie pe care o au oamenii acestei lumi care nu au cunoscut pe Dumnezeu. 


În Războiul trecut, cel Mare, adesea când trimiteau vreun soldat la atac, mai-marii 
aşezau mitraliere îndărătul celui ce atacă, sau ofițerul îi urma cu două pistoale în 
mâini, ca tot cel ce se înfricoşa şi se întorcea, să fie împuşcat. Astfel, situaţia celor 
ce se aruncau în atac făcea că mântuirea şi viaţa lor era doar înainte, dacă aveau să 
biruiască pe vrăjmaş. Cu noi, monahii, situaţia este asemănătoare. Mântuirea 
noastră, în toate sensurile cuvântului, este doar înainte. 


Când durerile tot crescânde ale sufletului meu ajunseseră, precum părea, la culmea 
lor, atunci nu prin judecăţi abstracte, filosofice, ci printr-un simţământ al inimii viu 
şi adânc am cunoscut valoarea sufletului omenesc, am cunoscut că este mai de preţ 
decât lumea întreagă. Suferințele aduc un rod atât de măreț, încât, dacă am fi noi 
ceva mai înţelegători, nu am dori nicicum a ne “pogori de pe cruce”. 


Ți-aş mai povesti încă ceva, dar mă tem să nu preîntâmpin experienţa vieţii tale. 
Una cer Domnului: să nu te înfricoşezi de norii ce se adună. 


Îmi pare rău că atât de rar îi scrii Stareţului tău. Vezi la sfârşitul celui de-al 
“Treizeci şi doilea cuvânt” al Cuviosului Simeon Noul Theolog, cum el îşi 
sfătuieşte ucenicul să-i scrie mai des, căci astfel el (Cuv. Simeon) are să se roage 
pentru dânsul cu mai multă căldură. Şi aşa este, pentru că, dintr-o îndelungă tăcere, 
cele care te înconjoară îţi slăbesc rugăciunea pentru cel ce este mai departe. De jur 
împrejur, oriunde priveşti, dureri. lar ceea ce îţi cade sub ochi, aceea îţi atrage cu 
mai multă putere simpatia. Doar atunci când vei dobândi în lume măcar o relativă 
bună-aşezare, atunci poţi scrie mai rar, dar câtă vreme necazurile şi lupta sunt 
puternice, nu trebuie să zăboveşti, scrie părintelui Siluan, şi cred lui Dumnezeu că 


vei primi ajutor. Poziţia ta este deosebit de grea, deoarece te afli în luptă piept la 
piept cu vrăjmaşul. 


lar aceasta înainte de a te fi învăţat a te lupta cu patimile. Dar şi cei ce s-au învăţat 
(relativ, bineînţeles), le biruiesc cu nevoinţă şi cu trudă. 

numeşte patima curviei călăul nostru neînduplecat, care aproape până la adânci 
bătrâneţe ne sfâşie. Trebuie să ajungi să iubeşti starea dureroasă a trupului, pentru 
a afla o relativă odihnă de la această patimă cumplită. lartă-mă pentru că-mi voi 
îngădui a vorbi despre sinemi. 


Cu binecuvântarea duhovnicului, eu însumi într-o vreme, la orice întărâtare a 
trupului mă băteam până la vânătăi însângerate, până când în sfârşit durerea, 
pătrunzând în inimă, stingea şi îmblânzea mişcările trupului. Acum însă am părăsit 
acel mijloc, din două pricini: mai întâi, într-o stare dureroasă a trupului şi în 
absenţa, aici la Athos, a smintelilor şi patima curvească atacă mai puţin, iar apoi 
acest mijloc, dacă se foloseşte adesea şi pentru vreme îndelungată, tulbură tare 
întreg sistemul nervos. Astfel încât este cazul să preferăm singura rugăciunea. 


Odată aproape că mi-am pricinuit moartea. Cu colțul unei bucăţi de lemn pe care o 
aveam în mâini m-am lovit între coaste, pe lângă inimă. Două săptămâni cu greu 
m-am mişcat, braţul stâng aproape îmi paralizase. Îmi era greu în poziţia culcat, tot 
greu îmi era şi să respir. Dar, slavă Domnului, mi-am revenit. Uneori trupul se 
învolbura puternic, este aproape cu neputinţă a nu recurge la acest mijloc. Şi ce 
lucru curios: patima curvească cumva astfel lucrează în trup, încât când se întăreşte 
înfierbântarea ei, până şi loviturile puternice care lasă în urma lor vânătăi dureroase 
sau urme de sânge multă vreme, încât îți este şi greu să mergi, în acele clipe 
aproape că nici nu se simt, încât trebuie să te loveşti neînduplecat, de multe ori, 
până să ajungă durerea la inimă spre a linişti trupul. 


“Greu este cuvântul acesta”, dar ce să-i faci? Mai bine, după cuvântul Cuviosului 
este nouă a muri în nevoinţă, decât, predându-ne patimilor, să 
pierdem chipul omenesc, să ne schimbăm de la Hristos. 


Creştinul neapărat trebuie să fie un nevoitor. Cu atât mai mult monahul, preotul. 
Urându-te pe sineţi, începând prin a te chinui, nu numai cu înfrânarea de la patimi, 
dar şi împotrivindu-te lor, adică tăbărând asupra lor, şi dintr-o dată simţi uşurare: 
că o lumină oarecare se 1veşte în suflet. spun 
că mai plăcută este suferinţa de bunăvoie decât bucuria necuvântătoare fără 
voie. 


In legătură cu felul cum trăieşte omul se rânduiesc şi împrejurările exterioare ale 
vieţii lui. Uneori, din pricina greşalelor sau, dimpotriva, îndreptărilor noastre 
lăuntrice, şi împrejurările exterioare ale vieţii se schimbă spre mai rău sau spre mai 
bine. 


(...) 


Slavă lui Dumnezeu pentru toate. Vom face răbdare. lată calea noastră. Te 
poticneşti, indreptează-te. Ai căzut, ridică-te. lar a deznădăjdui, niciodată nu este 
nevoie. Uneori este atât de greu, încât omul este gata să se lepede de viaţa vecinică, 
dacă ea se dobândeşte astfel. În schimb, când aceşti nori trec, atunci soarele, 
cumva, într-un chip deosebit străluceşte, iar omul se bucură atunci că a trecut prin 
dureri: “Veselitu-ne-am pentru zilele în carile ne-ai smerit, anii intru carii am 
văzut rele”. 


(Arhimandritul Sofronie -  Nevoinţa cunoaşterii lui Dumnezeu, Editura 
Reîntregirea, Albă Iulia, 2006) 


Sfântul Nectarie de Eghina - Despre inviolabilitatea libertăţii 


Dacă cineva voieşte să vină după Mine să se lepede de sine, să-şi ia crucea şi Să- 
Mi urmeze Mie (Mt. 16:24). 


Libertatea omului este cu neputinţă de înrâurit. Din cuvântul anterior se arată 
temeiul însuşi al libertăţii morale a omului. Mântuitorul nostru cheamă pe om să 
vină după EI şi îl lasă liber să hotărască cu privire la cea mai importantă căutare a 
lui, să urmeze Lui sau să se abată din cale. A venit pentru mântuirea omului şi 
totuşi nu trece peste libertatea lui. îl cheamă pe om să ia parte activă la mântuire 
şi totuşi nu ştirbeşte cu nimic libertatea lui. Dacă omul nu ar fi o fiinţă liberă şi 
independentă, nu ar fi nicidecum învrednicit de asemenea respect, nici nu i s-ar 
acorda atâta cinste, aceea de a conlucra cu Mântuitorul pentru propria lui mântuire, 
nici nu ar fi lăsat în propria lui dispoziţie, ci ar fi tras la mântuire întocmai ca o 
ființă pasivă şi inactivă şi astfel ar primi înrâurirea dumnezeiescului har, care 
singur ar lucra izbăvirea lui. Aşadar, cu adevărat, cât de respectată şi neştirbită 
rămâne libertatea omului! Cât de autarhică este libertatea lui! 


Meditând la istoria mântuirii, vedem pe Fiul lui Dumnezeu făcut om pentru 
mântuirea omului, îndreptându-Se către patima cea de voie, ca să ridice păcatul 
lumii şi Să poarte neputinţele noastre şi să plinească marea taină a Iconomiei şi 
să îl împace pe om cu Dumnezeu, dar în toate acestea nu a călcat niciodată 
libertatea omului. lată, acum, poarta cea închisă a grădinii Raiului se deschide şi 
sabia cea de foc care păzea intrarea în ea se îndepărtează şi glasul Stăpânului îl 


cheamă pe omul închis afară să intre prin ea la loc de odihnă, dar omul este lăsat 
liber să intre sau nu. Libertatea lui de a lucra potrivit alegerii sale şi de a urma 
propriilor principii, fără să fie constrâns de Dumnezeu, arată caracterul absolut al 
libertăţii omului, care decurge din libertatea lui morală şi marea lui vrednicie şi 
înalta preţuire ce i se acordă, pe care le-a căpătat la creaţie. Ce mare cinste, într- 
adevăr, îi este dată omului prin caracterul neştirbit al libertăţii lui! Dar, în acelaşi 
timp, cât de limpede suntem învăţaţi datoriile noastre! Cât de limpede învăţăm că 
suntem şi noi datori să fim cinstitori ai acesteia şi fierbinţi râvnitori ai ci, 
nerăbdând cu nici un chip supunerea libertăţii noastre şi atârnarea libertăţii morale 
de cele mai umilitoare patimi! 


Libertatea noastră morală ne obligă să ne gândim mai dinainte, să fim prevăzători 
când e vorba despre mântuirea noastră, fiindcă altfel ne pierdem. Solemna 
recunoaştere de către Mântuitorul a libertăţii noastre morale ne învaţă că 
mântuirea noastră nu este lucrată numai de absoluta energie a harului lui 
Dumnezeu, ci şi de învoirea şi synergia omului. Cu privire la această necesitate, 
iată ce spun înţelepţi Părinţi ai Bisericii. 


Dumnezeiescul Gură de Aur zice: „Și harul, oricât ar fi el de har, îi mântuieşte 


numai pe cei ce vor să se mântuiască”] Sf. loan Gură de Aur, Tălcuire la 


Epistola către Romani, 17,4, PG, 60, 579.]. 


Și zice: „Trebuie ca mântuirea să fie şi de la noi, şi de 
la Dumnezeu". lar zice: „Dumnezeu insuflă sufletele 


celor ce vor, dar dacă vor cădea din râvnă, vor împuţina şi Duhul cel dăruit de la 
Dumnezeu ". Dar şi Sfântul Iustin zice: „Dumnezeu, Cel ce I-a făcut pe om fără 
om, nu poate să îl mântuiască pe om fară voinţa acestuia”. Suntem învățați 


aşadar în mod special şi limpede că doi sunt factorii care aduc mântuirea: 
IN ;; brut; Dumnezeu, 


Şi, într-adevăr, harul lui Dumnezeu primează în lucrarea mântuirii, fiindcă 
Mântuitorul a venit lumină celor din întuneric şi a revărsat lumina harului peste 
cei ce stau în întuneric şi în umbra morţii şi a căutat oaia cea pierdută şi pe cea 
rătăcită iarăşi a chemat-o la Sine şi tainic vorbeşte în inimă [Cf. Gal. 4:6.] şi 
calea mântuirii a arătat-o, iar dumnezeiescul har desăvârşeşte şi mântuieşte. Dar 
nu mai puţin importantă este voinţa omului, trebuind a fi privită ca început în 
capitolul mântuirii, fiindcă aceasta este pârghia care desprinde cugetul nelucrător al 
păcatului. Aceasta mişcă paşii spre urmarea Mântuitorului, aceasta întăreşte inima 
pentru a ne putea lepăda de sine, aceasta poartă crucea pe umeri, fiindcă cheamă 
harul, risipeşte întunericul, luminează pe cele întunecate, dar libertatea, prin 


nepăsare şi neghiobie, prin trândăvie şi acedie, prin cugetul trupului poate să nu 
asculte şi să închidă ochii, neprimind lumina, poate să rămână în întuneric şi să 
umble cu totul pe calea potrivnică, aceea care duce la pieire, să voiască şi să facă 
cele potrivnice. 


De unde e necesar să dorim mântuirea noastră, să o căutăm. 


4 E necesar să voim, să ascultăm, ca să fim atenţi la glasul care ne cheamă. 

4 E necesar să vrem să vedem, ca să ne deschidem pentru strălucirea luminii 
simple. 

4 E necesar să voim să fim mişcaţi pentru a putea urma Mântuitorului. 

4 Este necesar să voim să lepădăm omul cel vechi împreună cu patimile şi 
poftele lui, ca să ridicăm crucea pe umeri. 

+ Este necesar să voim a umbla pe calea cea strâmtă şi îngustă, ca să intrăm 
pe poarta cea strâmtă în Rai. 


Voința noastră trebuie să preceadă, fiindcă acest lucru este impus de termenii în 
care Mântuitorul cheamă pe cei ce vor să îl urmeze pe El. Fără voinţă, împlinirea 
acestor principii prezentate de noi va fi cu neputinţă şi cu neputinţă va fi şi 
mântuirea. Căci harul se dăruieşte, dar se cere voinţa omului şi învoirea lui 


pentru a-l primi. Se cere mai cu seamă lepădare de sine, spirit de jertfă, cuget 
neabătut, care să nu încline spre nimic altceva decât spre glasul Mântuitorului care 
îl cheamă, spre cuvântul harului şi al adevărului. Dacă harul lui Dumnezeu i-ar 
mântui de la sine pe oameni, atunci chemarea ar fi cu totul de prisos, şi de prisos ar 
fi şi poruncile şi legămintele. Dar harul lui Dumnezeu, deşi este nesfârşit, nu 
poate mântui Singur, fiindcă nu poate trece peste libertatea omului. 


Dacă învoirea omului în mântuirea lui nu ar fi cea mai importantă condiţie, cu 
siguranţă că atunci Dumnezeu, în nemărginita Lui iubire de oameni, i-ar mântui pe 
toți, dar nu ar mai chema pe nimeni. Dar Dumnezeu l-a chemat pe om, aflat sub 
robia celor mai grele limitări, din pricina părții sensibile şi a păcatului, i-a pus 
înainte mântuirea şi i-a cerut să li urmeze Lui, tocmai fiindcă aceasta reprezintă o 
condiţie mare şi importantă, condiţia reînnoirii şi restaurării în Hristos lisus 
Mântuitorul nostru, fiindcă în împărăţia Lui nu putea intra omul vechi, cu patimile 
şi poftele lui, omul cel stricat de păcat. Fiindcă se cuvenea să fie dezbrăcat omul 
cel vechi cu tot cu patimile şi poftele lui şi să fie îmbrăcat cel nou, cel înnoit 
întru cunoştinţa cea după chip a Creatorului lui (Cf. Col. 3:9-10.). 


Totuşi, pentru ca omul vechi să fie dezbrăcat, trebuie mai întâi ca el să vrea asta. 
Conlucrarea omului este de cea mai mare necesitate pentru desăvârşirea lui. 


Mântuitorul ne-a descoperit nouă că în casa Tatălui Lui sunt multe locuri şi în 
acestea vor şedea cei care au trăit pe pământ o viaţă corespunzătoare poruncilor 
Lui. Astfel încât viaţa noastră pe pământ hotărăşte şi locul nostru în Rai. Pentru 
aceasta zice şi : „După cum sunt felurite alegeri ale 
felurilor de viaţă, la fel sunt şi multe locuri la Dumnezeu, împărţite fiecăruia 
după vrednicie: unul să se îndrepteze într-o singură virtute, altul în toate, ca 
unul care călătoreşte şi tinde numai înainte şi urmează paşilor celui ce bine 
călăuzeşte şi îndreaptă paşii pe calea cea strâmtă care duce la locul cel foarte 
larg al fericirii de acolo".| Sf. Grigorie Teologul, Cuvântul al 14-lea, Despre 
iubirea de săraci, 5, PG, 35, 864B. V.] 


De aceea omul este dator să se îngrijească şi să lucreze pentru mântuirea lui, 
fiindcă altfel riscă pericolul cel mai de pe urmă, al nimicirii lui, fiindcă nu este 
nimic comun între lumină şi întuneric, între bine şi rău. Păcatul, care l-a omorât pe 
om, este întuneric şi cel mai mare rău, ca unul ce luptă împotriva voinţei lui 
Dumnezeu. 


» Libertatea morală recunoaşte orice abatere ca păcat, iar păcatul îl 
îndepărtează pe om de Dumnezeu. 

> Libertatea morală, pe cât este un mare bine, pe atât impune mari nevoinţe. 

> Libertatea morală trebuie să fie sfântă. 


De aceea şi Dumnezeu, atât în Vechiul Testament, cât şi în cel Nou, porunceşte 
zicând: Fiți sfinţi, precum şi Eu Sunt Sfânt, căci cum ar putea cel blestemat să se 
apropie de Dumnezeu? Şi Mântuitorul porunceşte acelaşi lucru zicând: Fiți deci 
desăvârşiţi, precum şi Tatăl vostru cel din ceruri desăvârşit este [Sf. loan 
Damaschin, Sacra Parallela, II, 1, PG, 95, 1264A.], fiindcă aşa cum este Cel pe 
care noi îl numim Tată, aşa trebuie să fie şi fiu. 


Dumnezeu voieşte ca noi Să fim Sfinţi şi desăvârşiți, fiindcă sfinţi şi desăvârşiţi 
sunt fiii Tatălui celui din ceruri şi numai aceştia sunt îndreptăţiţi să cheme cu 
fiască dragoste harurile Lui şi aceştia numai vor moşteni împărăţia cerurilor. De 
aceea şi Sfântul Apostol Pavel a scris în Epistola către Corinteni: Sau nu ştiţi că 
nedrepții nu vor moşteni împărăţia lui Dumnezeu? Nu vă amăgiţi: nici 
desfrânaţii, nici închinătorii la idoli, nici adulterii, nici malahienii, nici 
sodomiţii, nici furii, nici lacomii, nici beţivii, nici batjocoritorii, nici răpitorii nu 
vor moşteni împărăţia lui Dumnezeu [1Cor. 6:9.] 


Pentru aceasta ne cheamă Mântuitorul nostru să ne lepădăm de noi înşine şi să 
luăm crucea noastră şi să îi urmăm Lui. Dacă voieşte cineva să vină după Mine, să 
se lepede de sine, să-şi ia crucea lui să-Mi urmeze Mie [2 Mt. 16:24]. 


Dar ne recunoaşte în acelaşi timp libertatea noastră morală şi independenţa şi lasă 
la voia noastră liberă mântuirea noastră. Astfel încât cel ce voieşte mântuirea lui 
trebuie să se ostenească pentru a o dobândi. Altminteri va fi lipsit.şi de aceasta şi 
îşi va găti luişi pierderea vieţii veşnice prin nepăsare şi trândăvie şi va moşteni 
veşnica osândă, de care mă rog ca Dumnezeu să ne izbăvească pe toți. 


Amin. 


Sfântul Nectarie de Eghina - Despre adevărata libertate şi despre fals-numita 
libertate 


«> 


Căci nu fac binele pe care îl voiesc, ci răul pe care nu îl voiesc, pe acela îl 
săvârşesc (Rom. 7:19) 


In om, ca într-o ființă duhovnicească, se arată două voințe sub aceeaşi formă, ca 
descriere lăuntrică a unicei persoane a celui ce voieşte bucurarea de un anumit 
lucru, dar care, deşi sunt nediferențiate din punctul de vedere al formei, se 
deosebesc totuşi mult între ele printr-o distincţie de natură a ipostazelor lor, de la 
care îşi primesc începutul sau temeiul. Fiindcă duhul doreşte cele ale duhului, iar 
trupul pe cele ale trupului. (Cf.Rom. 8:5; Gal. 5:17.) De aceea una exprimă 
cugetul duhului, iar cealaltă vădeşte cugetul trupului. Anrireza cugetrelor naşte o 
opoziţie reciprocă şi un conflict puternic, în care fiecare dintre cele două caută 
Să domine şi Să îşi impună puterea asupra celeilalte. în această luptă, omul 

[Cf. Rom. 7:22; II Cor. 4:16; Ef. 3:16.] doreşte biruinţa duhului, fiindcă 
prin fire se ataşează cugetului duhului şi întrucât cugetul duhului este viaţă şi 
pace. Omul exterior însă, superficial, doreşte biruinţa cugetului trupesc, care este 
moarte. De aceea şi Sfântul Apostol Pavel zice: Cugetul trupului este moarte, iar 
cugetul duhului este viaţă şi pace.| II! Cor. 4:16.] Fiindcă trup şi duh se luptă unul 
cu altul. De aceca şi Sfântul Pavel zice: Căci trupul pofteşte împotriva duhului, 
iar duhul împotriva trupului [Gal. 5:17.]. lar cugetul trupului este vrăjmăşie faţă 
de Dumnezeu, căci nu se supune legii lui Dumnezeu, fiindcă nici nu poate [Rom. 
8:6-7.]. lar cugetul duhului este după Dumnezeu pentru sfinţi [Rom. 8:27.]. 


Cu privire la coexistenţa celor două cugete şi ataşamentul firesc al omului pentru 
cugetul duhovnicesc, iată ce spune Sfântul Apostol Pavel: Căci după omul cel 


lăuntric mă bucur de legea lui Dumnezeu. Dar văd în mădularele mele o altă 
lege, luptându-se împotriva legii minţii mele şi facându-mă rob legii păcatului, 
care este în mădularele mele.| Rom. 7:22-23.] Prin fire deci, omul primeşte legea 
lui Dumnezeu, fiindcă se bucură potrivit legii după omul lăuntric, ca de propria 
lege, ca de legea proprie cugetului lui. Dar voinţa cea care ilustrează cugetul 
duhovnicesc este adevărata voinţă a omului, ca una care este în acord cu legea 
cugetului său şi totodată de aceeaşi formă cu legea lui Dumnezeu întru care se 
bucură omul lăuntric. Pentru aceasta şi [III ice: „Binele este 
prin fire iubit şi dorit, spre care se tinde în mod natural pururi. lar răul este 
tendinţa împotriva firii, atunci când noi tindem spre altceva râvnit împotriva 
firii" [Sf. loan Damaschin, împotriva Maniheilor, 64, PG, 94, 1560B.]. 


Dar, deşi adevărata voinţă este voinţa duhului, adică dorinţa binelui, râvnit prin 
fire, de multe ori, nu poate totuşi să se impună în faţa voinţei contrare, a trupului, 
la care face referire cuvântul Sfântului Apostol Pavel, legea trupului, cea din 
mădularele trupului nostru, adică cea supusă legii păcatului. Din pricina acestei 
înrâuriri a legii trupului zice Apostolul: Căci a voi se află în mine, dar a face 
binele nu aflu. Căci nu fac binele pe care îl voiesc, ci răul pe care nu îl voiesc, pe 
acela îl săvârşesc |Rom. 7:18-19.]. Fiindcă omul lăuntric voieşte şi doreşte binele 
ca pe ceva propriu râvnit, ca pe ceva de aceeaşi fire cu sine, ca propria lege; dar 
legea trupului, legea păcatului, luptă împotriva energiilor adevăratei noastre firi 
şi împiedică binele să se manifeste şi ne îndeamnă pe noi la săvârşirea răului. 
Pentru aceasta iarăşi zice Apostolul: „Dar acum nu eu fac acestea, ci păcatul care 
locuieşte în mine". încât, într-adevăr, binele este legea de aceeaşi fire cu omul şi 
adevărata voinţă a omului, iar răul este o lege de altă natură, este ceva necreat şi 
contrar adevăratei voințe a omului. De aici rezultă că arunci când omul lucrează 
binele, îl lucrează liber şi în acord cu voinţa omului lăuntric şi este cu adevărat 
liber. lar când lucrează răul, îl lucrează neliber, fiindcă este supus legii păcatului, şi 
este prin urmare neliber şi rob păcatului. Potrivit acestora, liber este cel ce face 
binele, iar rob cel ce face răul. lar adevărata libertate este covârşirea în noi a 
cugetului duhului, care lucrează binele, iar falsa libertate este înstăpânirea 
cugetului trupului, care lucrează cele rele. 


Deosebirea caracterelor fals-numitei libertăţi este pe atât de necesară, pe cât este de 
importantă diferenţa dintre ele, fiindcă diferenţa caracterului atrage după sine şi 
diferenţa stărilor morale, şi diferența moravurilor şi a modurilor şi a vieţuirii şi a 
faptelor şi energiilor şi, în general, toate sunt formate potrivit cu caracterul 
fiecăreia, chiar şi vederile, concepţiile, dorinţele, voinţele şi simţirile. lar faptele 
omului cu adevărat libere, conforme cu caracterele adevăratei libertăţi, sunt libere 
şi independente şi bune, iar cele conforme cu caracterul falsei libertăţi sunt fapte 


nelibere, robite şi rele. Dar, fiindcă faptele bune sunt în acord cu legea 
dumnezeiască, cu voinţa lui Dumnezeu, şi cele rele luptă împotriva Lui, urmează 
că cei cu adevărat liberi, cei care lucrează binele, se apropie de Dumnezeu, Care 
este cel mai înalt bine, cel mai dorit, prin fericire şi mulțumire, iar cei fals liberi, 
cei care lucrează cele rele, sunt lipsiţi de Dumnezeu, de cel mai înalt bine, de Cel 
cu adevărat râvnit, de fericire şi de mulţumire şi sfârşesc nenorociţi şi vrednici de 
milă şi asemenea răilor demoni. Dar fiindcă lumina, şi viaţa, şi adevărul sunt 
Dumnezeu (Cf. In 8:12; 14:6.), urmează că aceia care se află departe de Dumnezeu 
sunt în întuneric, în moarte şi în minciună, adică în puterea diavolului, tată al 
întunericului, al morţii şi al minciunii. De aici rezultă că aceia cu adevărat liberi 
se află în împărăţia lui Dumnezeu, iar cei fals liberi, în împărăţia diavolului. 


Iar faptele cele libere duc la îndumnezeire, cele nelibere la abrutizare. Şi aceasta o 
caută demonii, neputând suferi slava omului. Aşadar una duce la cea mai înaltă 
vedere a slavei şi la cinste, iar cealaltă înjoseşte pe om la cea mai mare necinste şi 
lipsă de slavă. Una duce la viaţa veşnică, cealaltă, la moartea cea veşnică. Una 
duce la lumina veşnică a adevărului, iar cealaltă, la întunericul cel veşnic al 
minciunii. Aşadar este necesară deosebirea lor şi distanţarea uneia de cealaltă, 
fiindcă identificarea şi amestecarea unor voințe atât de neasemănătoare este foarte 
periculoasă, într-atât, sau mai degrabă întrucât falsa voie liberă poate să înşele şi să 
rătăcească pe mulți căutători superficiali; şi să ducă la pierzanie, convingându-i de 
multe ori pe aceştia să primească îndemnurile şi poftele ei, care decurg din 
feluritele ei patimi şi dorințe, ca şi când ar fi îndemnurile voinţei lor celei cu 
adevărat libere şi ca şi cum ar fi expresii ale omului lăuntric, adică ale firii 
duhovniceşti. 


Astfel de înşelări ale oamenilor din pricina ataşamentului lor față de materie şi a 
slăbirii puterilor lor sufleteşti sau din pricina păcatului sunt foarte dese, fiindcă 
acest ataşament îi face pe oameni mai uşor de convins pentru îndemnurile falsei lor 
voințe şi mai uşor de prins în capcană, iar slăbirea puterilor lor sufleteşti îi face 
nevrednici de a recunoaşte cu precizie adevăratul caracter al lucrurilor şi 
însemnătatea lor, ca să iubească cu toată simțirea binele şi pentru lucrarea lui să 
jertfească totul şi să voiască să devină următori ai glasului adevăratei voințe, 
împotrivindu-se la tot ceea ce nu este sfătuit de aceasta şi să trăiască întocmai ca o 
ființă cu adevărat liberă şi independentă. 


Caracterul adevăratei libertăţi, al voinţei noastre celei cu adevărat libere, este 
iubirea binelui, a frumosului, a adevărului şi stăruința în dragostea lor. 
Dragostea pentru bine este ilustrarea omului lăuntric, a omului duhovnicesc, şi 
exteriorizarea simţirii care îl umple pe el. Dragostea aceasta se naşte din 


identificarea sfătuirilor inimii cu legea dumnezeiască înscrisă în inima lui. 
Aceasta o dezvăluie şi Sfânta Scriptură când zice că legea dumnezeiască a fost 
scrisă în inima omului, fiindcă Dumnezeu a plăsmuit inima omului ca temei al 
iubirii faţă de bine. De aceea şi iubeşte prin fire, însetează şi caută binele. Şi cum 
ar fi cu putinţă să fie altfel, cât timp prima întipărire pe care a primit-o în inimă a 
fost vederea binelui? Da, şi este cu neputinţă să fie altfel, fiindcă binele a lăsat în 
inimă cele dintâi întipăriri care se imprimă acolo cel mai adânc şi de aceea sunt 
veşnice. Pentru dragostea, pentru  însetarea şi pentru căutarea legii 
dumnezeieşti, numeşte legea cea înscrisă în inimă legea 
minții lui şi o identifică pe aceasta cu însăşi legea lui Dumnezeu. 


Această cunoaştere a caracterului adevăratei noastre voințe ne face pe noi vrednici 
să păzim neabătut libertatea noastră morală şi să trăim cu adevărat liberi, fiindcă 
numai acela care este cu adevărat liber moral este cu adevărat liber. Şi este 
moralmente liber acela care face toate potrivit cu sugestiile voinţei lui celei cu 
adevărat libere. 


Potrivit cu aceasta, libertatea morală este a face şi a căuta totdeauna binele, fiindcă 
acesta este lucrul cel mai râvnit, cel mai dorit şi mai căutat de către omul lăuntric, 
voinţa lui adevărată, care este expresia legii morale celei înscrise în inimile 
noastre. 


Libertatea morală este adevărata libertate, fiindcă este neclătită şi neatârnată. 
Cel cu adevărat liber cugetă, voieşte şi acţionează în mod liber. 


credinţă, dreptatea, adevărul şi conştiinţa încununează fruntea lui cu cununi 
împletite, cu floarea cea neveştejită. Trăind pe pământ întruchipează icoana 
dumnezeiescului lui Creator, a cărei frumuseţe o poartă întipărită înlăuntrul lui. 
Căile lui sunt drepte, petrecerea lui e în cer şi, când se înalţă, devine netrupesc şi 
suitor la cer şi acolo, unit cu corul îngerilor, II laudă pe Dumnezeu, Făcătorul şi 
Ziditorul lui. 


Caracterul falsei libertăți este iubirea legii păcatului, dependenţa morală, 
subjugarea morală, răutatea, boala, orbirea, mândria, neruşinarea, frica, 
îndrăzneala, nebărbăția, cele de jos, umilinţa, necuvioşia, nedreptatea, minciuna, 
lipsa de conştiinţă şi toate celelalte rele care îl spurcă pe om şi îl reduc la nimic. 


4 Cel ce nu este liber din punct de vedere moral întinează chipul lui 
Dumnezeu şi omul, în cinste fiind, se aseamănă dobitoacelor celor fără de 
minte (Ps. 48:13-21.) este lipsit de cinste, este umilit şi se nimiceşte. 

+ Cel liber moral este cu adevărat liber, fiindcă, dacă libertatea morală este 
voința noastră liberă cu adevărat, şi voința noastră liberă este libertatea, 
atunci numai cel moral liber este cu adevărat liber. 

4 Cel ce este neliber moral este neliber şi în faptă. Căci, dacă dependenţa 
morală este robie morală, şi robia morală este starea de nelibertate, 
urmează că cel ce este neliber moral este şi în faptă neliber şi rob legii 
păcatului, neputând să fie atras spre ceva bun, fiind sfătuit de voinţa lui. 


Din pricina acestei robii, zice şi : Au nu Ştiţi că Sunteţi robi 
acelui căruia vă supuneţi?, iar zice: „Faptul de a 
cădea şi de a ceda patimilor este cea mai de pe urmă robie, iar acela |care 


cedează] ignoră faptul că numai libertatea le poate stăpâni pe acestea” (Apud Sf. 
Ioan Damaschin, Eis ta hiera parallela, 40,4, PG, 96, 150AB.). 


O, ce mare diferenţă este între ele! Ce mare este frumuseţea libertăţii adevărate! Şi 
ce mare este ruşinea celei false! La ce înălțime se ridică una şi la ce josnicie 
coboară alta! Câte bunătăți dăruieşte una şi câte rele atrage după sine din nou 
cealaltă! Ce slavă are una, şi ce necinste şi ce nevrednicie are cealaltă! Cât de mult 
una seamănă cu Dumnezeu şi cât de mult cealaltă strică frumuseţea arhetipală a 
chipului dumnezeiesc! Cât de mult una apropie de Dumnezeu şi cât de mult 
cealaltă ne îndepărtează de EI! 


Pentru aceasta, aşadar, oricine voieşte să se păstreze pe sine liber, să-şi cerceteze 
bine faptele sugerate de voinţele lui, să cerceteze adânc imboldurile, să afle 
impulsurile care îl mişcă, să îşi fixeze atenţia asupra caracterului lor, să întrebe 
pe omul lăuntric, să-şi întrebe sufletul şi conştiinţa şi, dacă omul lăuntric se 
învoieşte, atunci voinţa este liberă, iar dacă nu se pleacă, atunci voinţa este 
roabă patimilor. 


In noi se află aşadar fie libertatea, fie robia, focul şi apa, viaţa şi moartea. Dar, cu 
privire la dependenţa voinţei noastre libere şi cu privire la robirea ei, zice 

„Știind că a voi şi a alerga este în noi înşine. Și prin faptul de 
a voi, şi prin faptul de a alerga II atragem pe Dumnezeu spre ajutorul nostru. 
Dar atrăgându-L pe El, suntem chemaţi la săvârşirea faptelor. Să ne ridicăm, 
fraţilor, şi să arătăm întreaga osteneală pentru mântuirea sufletului nostru, 
pentru ca, trudindu-ne aici pentru scurtă vreme, să ne bucurăm de bunătăţile 
cele veşnice! "(Ibidem, 8, PG, 95, 112B. Locul este citat din Sf. loan Hrisostom.) 


Sfântul Nectarie de Eghina - Despre modul în care putem rămâne liberi din 
punct de vedere moral 


Numai dacă Fiul vă va face liberi, liberi veţi fi într-adevăr. (In 8:36) 


Modul în care putem să ne păzim pe noi liberi din punct de vedere moral, însuşi 
Mântuitorul nostru ni I-a arătat, zicând: Cel ce voieşte să-şi mântuiască sufletul 
său îl va pierde, iar cel ce-şi va pierde sufletul său pentru Mine, acela îl va 
mântui! 


A arătat adică faptul că numai prin lepădarea de sine putem fi mântuiți. Şi, cu 
adevărat, pentru a deveni liberi din punct de vedere moral este necesar să ne 
lepădăm propria noastră voie şi pe noi înşine şi să ne luăm crucea pe umeri şi Să 
urmăm Fiului lui Dumnezeu, Celui ce ne cheamă ca să ne slobozească pe noi! 
Numai dacă Fiul vă va face liberi, liberi veţi fi într-adevăr.(In 8:36.) Şi iarăşi: 
Dacă veţi rămâne în cuvântul Meu, sunteţi cu adevărat ucenici ai Mei |In 8:31- 
Dale 


Rămânem liberi, aşadar, dacă vom asculta propovăduirea Mântuitorului nostru 
Hristos, rămânând întru EI, ridicând crucea pe umeri şi urmându-l Lui. Să ne 
lepădăm aşadar pe noi înşine despărţindu-ne de legea trupului, împreună cu 
patimile lui şi poftele lui, şi să ne luăm pe umeri crucea, răbdând pentru legea lui 
Dumnezeu orice rea pătimire. Aşadar încetarea voinţei trupului este punerea în 
lucrare a voinţei duhului şi supunerea voinţei inferioare celei superioare este modul 


în care putem rămâne liberi. Prin urmare este necesar să alergăm să-l urmăm 
Domnului, fiindcă, dacă Fiul lui Dumnezeu ne va slobozi pe noi, cu adevărat 
vom fi liberi. Da, într-adevăr numai Fiul lui Dumnezeu poate să ne elibereze pe 
noi, fiindcă EL este libertatea, Domnul este duhul libertăţii; căci acolo unde este 
Duhul Domnului, acolo este libertatea [II Cor. 3:17.], zice Sfantul Apostol Pavel. 


Numai urmând Mântuitorului putem rămâne liberi şi să ne izbăvim din robia 
păcătuim. Căci cel ce se supune păcatului rob este păcatului [In 8:34.] Dacă, 
aşadar, voim să fim liberi, suntem datori să urmăm Mântuitorului Hristos. 


Cum urmăm Mântuitorului Hristos 


Mântuitorului Hristos îi urmăm dacă păzim poruncile Lui şi îl iubim, fiindcă EI 
însuşi ne face cunoscut aceasta zicând: Dacă M-aţi iubi, aţi păzi poruncile Mele. 
Și iarăşi: Dacă Mă iubeşte cineva, cuvântul Meu îl păzeşte ... dacă nu Mă 
iubeşte, cuvintele Mele nu le păzeşte [In 14:23-24.]. lar Sfantul Evanghelist loan 
în Epistolele lui zice: Și în aceasta ştim că L-am cunoscut pe EL dacă păzim 
poruncile Lui. Cel ce zice că L-a cunoscut pe EL, dar poruncile Lui nu le păzeşte, 
mincinos este şi în el adevăr nu se află. Dar cine păzeşte cuvântul Lui, cu 
adevărat întru acesta dragostea lui Dumnezeu este desăvârşită. Prin aceasta 
cunoaştem că Suntem întru El. Cel ce spune că petrece întru El dator este, 
precum Acela, şi el aşa să umble |Cf. 1 In 2:3-6.]. 


întru aceasta să urmăm lui Hristos identificând voinţa noastră cu voinţa Lui, astfel 
încât lucrători fiind, să lucreze întru noi nu voia noastră, ci voia lui Dumnezeu, să 
trăim nu pentru noi, ci să trăiască întru noi Hristos, aşa cum spune şi Pavel despre 
el însuşi: Nu eu trăiesc, ci Hristos trăieşte întru mine |Gal. 2:20.]. Şi iarăşi: 
Nimeni dintre noi nu trăieşte pentru sine însuşi şi nimeni nu moare pentru sine, 
căci dacă trăim, Domnului trăim, iar dacă murim, Domnului murim. Și dacă 
murim, şi dacă trăim, ai Domnului suntem [Rom. 14:7-8.]. Această urmare este 
adevărata urmare şi numai aceasta ne păstrează pe noi cu adevărat liberi şi aceasta 
ne face pe noi fiinţe raţionale şi libere moral. Este necesar aşadar ca duhul nostru 
să urmeze duhului Domnului, inima noastră să fie lipită de EI [Cf. Ps. 62:8.], iar 
voinţa noastră să se identifice cu voința Domnului. 


Aşa făcând, vom fi adevărații Lui ucenici şi vom umbla neabătut pe calea 
adevărului şi vom rămâne liberi din punct de vedere moral. Numai aşa făcând ne 
lepădăm de noi înşine, fiindcă nu este mai mare lepădare de sine decât supunerea 
voinţei trupului voinţei duhului. Fiindcă cu adevărat aceasta este adevărata 
răstignire a trupului, care cade neputincios la cea mai mică mişcare a voinţei lui 


proprii. întru aceasta trupul biruieşte orice întristare. Aceasta este urmarea pe care 
o cere de la noi Domnul şi întru aceasta petrecem cu adevărat liberi. Orice altă 
urmare este înşelare. Se înşală cei ce cugetă că sunt creştini, adică următori ai lui 
Hristos, doar fiindcă îi poartă numele sau fiindcă îi aud poruncile şi le învaţă, 
dar sunt departe de a se conforma dumnezeieştii voințe, lepădând păcatul şi 
supunându-se dumnezeieştii voințe, cât timp nu se îngrijesc să se împodobească 
pe ei înşişi cu virtuțile creştine, cât timp se robesc patimilor şi pofielor şi se 
supun legii păcatului [Cf. Rom. 6:6.], cât timp îşi întinează viaţa cu 
spurcăciunea păcatului, cât timp nu este nimic creştinesc în viaţa, în petrecerea, 
în faptele şi în ostenelile lor, pe buzele şi în inima lor, în mintea şi voinţa lor, ci 
toate sunt păgâne, toate străine, toate departe de duhul creştin. 


Pe creştin îl povăţuieşte dumnezeiescul Gură de Aur: „Nimic nu-i va folosi 
dogmele drepte, de nu se va îngriji de petrecerea cea spre viaţă” [| Sf. loan Gură 
de Aur, Tălcuire la Geneză, 13,4, PG, 53, 110.]. Şi IEI E Căci 
nu cei ce aud cele ale legii sunt drepţi înaintea Domnului, ci cei ce fac cele ale 
legii se vor îndrepta [Rom. 2:13.]. 


La fel şi ruda Domnului, Iacov, ne îndeamnă zicând: Faceţi-vă dar împlinitori ai 
cuvântului şi nu numai ascultători ai lui, amăgindu-vă pe voi înşivă. Căci dacă 
cineva este ascultător al cuvântului, iar nu şi împlinitor, el seamănă cu omul 
care priveşte în oglindă faţa firii sale; s-a privit pe sine şi s-a dus şi îndată a uitat 
ce fel era. Cine s-a uitat însă de aproape în legea cea desăvârşită a libertăţii şi a 
Stăruit, facându-se nu ascultător care uită, ci împlinitor al lucrului, acela fericit 
va fi în lucrarea sa. Dacă cineva socoteşte că e cucernic, dar nu îşi ţine limba în 
frâu, ci îşi amăgeşte inima, cucernicia acestuia este zadarnică. Cucernicia 
curată şi neîntinată înaintea lui Dumnezeu şi Tatălui aceasta este: să cercetăm 
pe orfani şi pe văduve în necazurile lor şi să ne păzim pe noi fără de pată din 
partea lumii [lac. 1:22-27.]. 


Aşadar cunoştinţa după faptă, mai precis, cunoştinţa legii şi păzirea ei, aceasta este 
urmarea lui Hristos, aceasta înseamnă creştinismul, aceasta este legea libertăţii. 
Cunoştinţa fără o petrecere virtuoasă şi creştinească nu foloseşte la nimic, fiindcă 
nu este nimic comun între Hristos şi Veliar, Nu puteți să beţi paharul Domnului şi 
paharul demonilor; nu puteţi să vă împărtăşiţi din masa lui Dumnezeu şi din 
masa demonilor. Oare vrem să mâniem pe Domnul? Nu cumva Suntem mai tari 
decât EI? | 1Cor. 10:21-22.] 


Și Domnul nostru lisus Hristos ne învaţă, zicând: Nimeni nu poate sluji la doi 


domni: căci sau pe unul îl va uri şi pe celălalt îl va iubi - sau de unul se va lipi şi 


pe celălalt îl va dispreţui; nu puteţi să Slujiţi şi lui Dumnezeu, şi lui mamona [Mt. 
6:24.]. Pentru aceasta învaţă şi zicând: „Căci şi 
dacă ar crede cineva drept în Tatăl, Fiul şi Duhul Sfânt, dar fără să aibă viaţă 
dreaptă, nici un câştig nu va avea din credinţa în mântuire, aşadar, şi când 
spune: căci aceasta este viaţa veşnică, să Te cunoască pe Tine, Singurul 
Dumnezeu adevărat [In 17:3], să nu socotim că Simpla vorbă este de ajuns spre 
mântuire. Căci avem nevoie şi de o viaţă pe măsură, şi de cea mai aspră 
petrecere. Fiindcă şi de aici a zis: cel ce crede în Fiul are viaţă veşnică [In 
3:36.]. Şi aceasta o afirmă cu şi mai multă tărie în cele ce urmează: căci nu 
numai din cele bune, ci şi din cele potrivnice se ţese cuvântul. Și iată cum: Cel ce 
nu crede în Fiul, nu va vedea viaţa, ci mânia lui Dumnezeu rămâne peste el 
[Ibidem.]. Şi totuşi, de aici nu spunem că este de ajuns numai credinţa pentru 
mântuire. Și o arată aceasta cele spuse pretutindeni în Evanghelii cu privire la 
viețuire. Pentru aceasta nu a zis, numai aceasta este viaţa veşnică, nici numai cel 
ce crede în Fiul are viaţă veşnică, ci în fiecare dintre acestea două se arată că 
viață are făptuirea. Dacă, aşadar, nu urmează cele ale petrecerii, multă osândă îl 
arde. Și nu zice că rămâne pe el, ci peste el, fiindcă niciodată nu va fi depărtată 
de la el. Ca să nu socoteşti că faptul de a nu vedea viaţa este moarte vremelnică, 
ci să crezi că pedeapsa este neîncetată, a pus acest cuvânt arătând că pedeapsa 
va rămâne peste el necontenit. Dar a făcut aceasta ca prin aceste cuvinte să îi 
aducă la Hristos.”] Sf. loan Gură de Aur, Comentariu la Sfântul Apostol şi 
Evanghelist loan, 31, PG, 59,176.] 


lar cu privire la cei care sunt creştini cu numele şi care lucrează fapte rele şi 
drăceşti, zice „nu le este acestora de nici un folos să fie numiţi creştini. Căci aşa 
cum 0 copilă fecioară este numită pe bună dreptate fecioară, atât timp cât 
păzeşte fecioria ei, dar de îndată ce este înşelată de cineva şi este stricată şi îşi 
pierde fecioria, nu mai este încă fecioară, la fel şi cel numit creştin, dacă va 
călca legămintele şi va călca poruncile şi va lepăda cuvântul Evangheliei şi va 
face cele ale păgânilor, nu este nici un folos ca unul ca acesta să fie numit 
creştin "| Idem, Cuvânt despre falşii profeţi şi falşii învăţători, şi despre ereticii 
fără Dumnezeu, şi despre semnele sfârşitului veacului acestuia, PG, 59, 561- 
562.]. 


Iar către cel ce voieşte să fie creştin adevărat zice marele Vasile: „trebuie să aibă 
cunoştinţa Sfintelor Scripturi, Să fie statornic, neiubitor de arginţi, liniştit, 
iubitor de Dumnezeu, iubitor de săraci, nemânios, care nu ţine minte răul, 
râvnitor spre zidirea celor apropiaţi lui, fără slavă deşartă, fără mândrie, 
nelinguşitor, Simplu, nimic preferând lui Dumnezeu”] Sf. Vasile cel Mare, 


Cuvânt ascetic şi îndemn la lepădarea vieţii şi desăvârşirea duhovnicească, 2, 
PG, 31,632B.]. 


Şi Sfântul Chiril spune: „Nici un folos nu ne este nouă să fim numiţi cu numele 
de creştini, afară numai dacă nu vor urma şi faptele, căci este scris: Dacă aţi fi 
fiii lui Avraam, aţi face faptele lui Avraam''.| Cf. In 8:39.] Nici un folos nu vine 
din numire, nici din cunoştinţa Scripturilor, dacă nu urmează la acestea şi faptele. 


Creştinismul nu este un sistem filosofic, nici nu este întemeiat numai pe 
cunoştinţa omului, ci şi pe voinţa lui şi pe Ssimţire, deoarece creştinismul nu are 
ca început simpla formare a duhului, ci şi modelarea inimii. De aceea nici nu 
cere de la adepţii lui numai cunoaşterea preceptelor lui, ci şi potrivirea cu ele. Cere 
de asemenea şi conlucrarea voinţei şi ca să primească principiile şi contemplaţiile 
lui ca dumnezeieşti, ca mântuitoare şi să le armonizeze pe acestea cu viaţa. Cere de 
asemenea şi concursul simţirii, pentru ca să se dedice faptei cu dorire şi cu 
dragoste, şi să se consacre cu sufletul şi cu inima lucrării Creştinismului. într-un 
cuvânt, 


Dar, de vreme ce 
cere ca adepţii ei să fie sfinţi şi 
desăvârşiţi, pentru ca toţi să alcătuiască un singur trup, Biserica, având 
cap pe Domnul nostru lisus Hristos, pe Dumnezeu descoperit. 

X Creştinismul cere omul întreg, fiindcă îşi propune să îl renască şi să îl 
rezidească într-un om nou, Să-i insufle o nouă viaţă morală şi religioasă. 

4 Creştinismul este un aşezământ filosofic şi totodată religios şi moral, 
pretinzând să înveţe cele mai înalte adevăruri filosofice, să îndrepte paşii 
omului pe calea mântuirii şi Să îi Sfinţească viaţa lui pe pământ. 

X Creştinismul făgăduieşte să îl împrietenească pe om cu Dumnezeu, să îl 
arate adevărat chip şi asemănare a Lui, să îl înalțe la cer şi să îi dăruiască 
veşnicia şi nemurirea. 

4 Creştinismul caută să aducă împărăţia pe pământ, să dăruiască pace 
lumii, Să înfrăţească popoarele şi să le dăruiască fericirea. 


Acestea sunt principiile Creştinismului şi acesta este Creștinismul Midia 


caracterul lui înalt, pentru marea lui misiune, pretinde cu austeritate sfințenia şi 
desăvârşirea adepților lui. Pentru aceasta adevărații următori nu sunt cei care prin 
cuvânt primesc şi cu fapta contrazic principiile Creştinismului, ci cei care atât prin 
cuvânt, cât şi cu fapta le îmbrățişează, cei care îşi armonizează şi viaţa, şi 
moravurile şi obiceiurile cu dumnezeieştile porunci ale Creștinismului. Acest 


adevăr îl confirmă şi cuvintele Mântuitorului, Care zice: Nu cel ce îmi zice Mie 
Doamne, Doamne, va intra în împărăţia lui Dumnezeu, ci cel ce face voia 
Tatălui Meu celui din ceruri |Mt. 7:21.]. Asemenea şi DEAD Ei 
mărturisesc că îl cunosc pe Dumnezeu, dar cu faptele lor Il tăgăduiesc, urâcioşi 
fiind, nesupuşi şi la orice lucru bun netrebnici [Tit 1:16.]. 


Creştinismul aşadar nu este numai cunoştinţă, ci şi Ssimţire şi caută să înveţe mai 
întâi omului cunoştinţa adevăratului Dumnezeu şi apoi să arate inima lui cort 
sfânt spre locaş Lui. Fiindcă făgăduieşte că Se va sălăşlui în ea şi va umbla prin 
ea.| Cf. Lev. 26:11-12.] Pentru acest mare scop cere de la el să îl urmeze prin 
lepădare de sine, prin care numai omul... este liber moral şi se desăvârşeşte pe sine 
şi se pregăteşte dinainte şi sfârşeşte pe calea cea bună a marelui ţel al misiunii 
creştinismului. 


Mai cu seamă, iubiţi creştini, prin libertatea morală îndoită datorie împlinim: mai 
întâi, rămânând liberi moral, ne desăvârşim şi ne sfinţim şi în al doilea rând, 
conlucrăm la împlinirea marii opere a Mântuitorului nostru lisus Hristos. 


Să lucrăm, aşadar, fraţilor, pentru libertatea noastră morală! Dumnezeu vrea să ne 
întărească pe noi pentru faptă. Căci Dumnezeu cu cel ce se osteneşte devine 
împreună-ostenitor. Dar, ca să ne încununăm cuvântul cu învăţăturile apostoliceşti, 
să încheiem prin cuvântul NOROI, pe care l-am auzit toţi: Şi aceasta 
fiindcă ştiţi în ce timp ne găsim, căci este chiar ceasul să vă treziţi din somn; căci 
acum mântuirea este mai aproape de noi decât atunci când am crezut. Noaptea e 
pe Sfârşite; ziua este aproape, să lepădăm, dar, lucrurile întunericului şi să ne 
îmbrăcăm cu armele luminii. Să umblăm cuviincios ca ziua: nu în ospeţe şi în 
beţii, nu în desfrânări şi fapte de ruşine, nu în ceartă şi în pizmă. Ci îmbrăcaţi-vă 
în Domnul lisus Hristos şi grija de trup să nu o faceţi spre pofte (Rom. 13:11- 
14). 


(fragmente din cartea "Ingrijirea Sufletului - Sf.Nectarie de Eghina'') 


Arhim. Ioil Konstantaros - Cuvânt la Duminica după Înălţarea Sfintei Cruci 


(Marcu 8: 34 - 9:1) 


După sărbătoarea Inălțării Sfintei Cruci, pe care ca pe un steag luminos o ridică 
Biserica noastră, în pericopa evanghelică din această duminică, Il auzim pe Însuşi 
Domnul nostru vorbindu-ne despre Cruce şi despre însemnătatea ei în viaţa 
noastră. 


Sfântul evanghelist Marcu, într-un mod foarte delicat, dar şi dinamic, ne prezintă 
punctul central al vieţii duhovniceşti, punct în jurul căruia ar trebui să se 
concentreze toată încercarea şi strădania noastră. 


Este foarte caracteristic că Hristos nu forţează cu desăvârşire pe nimeni ca să-L 
urmeze. Omul este liber, însă conform legii va suporta şi consecinţele acestei 
alegeri libere a sa. De aceea se accentuează: „Cine vrea să vină după Mine, să se 
lepede de sine, să-şi ia crucea sa şi să-Mi urmeze Mie" (Marcu, 8:34). 


Drumul lui Hristos este Crucea. Dar în sfârşit, ce nu este cruce în viaţa omului? 


Chiar şi acest păcat costă atât de mult (şi în bani şi în devastarea sufletească), acest 
păcat care îl face pe om să îngenuncheze, să-şi distrugă moralitatea şi să se 
degradeze... Prin urmare, văzând lucrurile obiectiv din acest punct, „va folosi”, 
pentru ca sufletul nostru să se mântuiască, „să-l pierdem pentru Hristos şi pentru 
Evanghelia Sa". 


Adică se merită să mergem împotriva sinelui nostru rău, cu chemările sale rele şi 
cu poftele sale ruşinoase, numai pentru a câştiga acel Ceva după care însetează 
omul în realitate, pentru Care suntem creaţi. Să-L dobândim pe Însuşi Domnul 
nostru Iisus Hristos şi Împărăţia Sa cerească, veşnică şi nesfârşită. 


Într-adevăr: „Căci ce ar folosi omului dacă va câştiga lumea întreagă şi şi-ar 
pierde sufletul său ? Sau ce va da omul în schimb pentru Sufletul său?" (Marcu 
8: 36-37). 


Aici, însă, în acest punct, sunt unii care se încurcă pentru că vor să se încurce... 


Ei cred că se poate să-şi ridice şi crucea lor, dar în acelaşi timp să rămână într-o 


„atmosferă" de tăcere, fără a-i cunoaşte lumea ca „purtători de cruce". 


Și ca să spunem lucrurilor pe nume, aceşti oameni sunt credincioşii (?) care au 
inventat următorul „mecanism incredibil" pentru a-şi acoperi laşitatea cu o manta a 
prudenţei, păstrând „tăcerea mieilor" şi promovând ca mod de viaţă „echilibrul 
între viaţa lor lumească şi cea „duhovnicească"! 


Desigur, faptul că în cele din urmă aceste lucruri sunt cu totul dezechilibrate, se 
vede şi din cuvântul ciudat al unui astfel de creştin cu numele, care spunea 
sărmanul: „Nu mă deranjează să-mi ridic crucea, însă am dificultăţi inimaginabile 
să-mi mărturisesc public credința mea"... Zici că este un lucru diferit crucea de 
mărturisirea curată. 


În sfârşit, iubiții mei, aceşti oameni sleiţi (morţi), mai degrabă aceste personalităţi 


divizate să le spunem mai bine, fac (omeneşte) cel mai mare rău în sânul Bisericii. 
ŞI foarte multe bătălii se pierd pe planul luptei sau nevoinţei Bisericii noastre 
Luptătoare, tocmai pentru faptul că nu am conştientizat sau nu vrem să acceptăm 
că Crucea şi autentica Credinţă Ortodoxă se identifică printre altele şi cu curajul şi 
cu mărturisirea curată. Și, din păcate, trebuie s-o recunoaştem: acest lucru e valabil 
şi pentru mulţi clerici. În principal, am spune că este valabil pentru cei cărora i se 
impune din partea lucrurilor să fie în frunte şi să dea tonul bătăliei. 


Desigur, omul poate „judecând ca un avocat" să se neliniştească şi să încerce să 
găsească diferite justificări ca să corecteze Evanghelia.... lisus este, însă, categoric 
pe tema aceasta şi îi demască şi pe cei care sunt chinuiţi de acest înfricoşat demon 
al laşităţii. Să luăm aminte direct la cuvintele Sale: „Căci cine se va ruşina de 
Mine şi de cuvintele Mele în acest neam desfrânat şi păcătos, şi Fiul Omului Se 
va ruşina de el când va veni în Slava Tatălui Său, cu sfinţii îngeri" (Marcu 8:38). 


Aşadar, lucrurile sunt atât de evidente şi mai luminoase chiar decât soarele. Dacă 
acum cineva stăruie în concepţiile sale greşite, dacă cineva tremură de lumea cea 
îndepărtată de Dumnezeu, în pofida credinţei pe care poate o simte în interiorul 
său, să-şi deschidă urechile inimii şi să asculte clopotele cărții Apocalipsei, care 
bat şi trezesc la priveghere duhovnicească şi, în consecinţă, la cuvânt şi la faptă (la 


împletirea dintre cuvânt şi faptă). Să deschidem aşadar ultima carte a Noului 
Testament, unde vedem pe „Mielul care ca înjunghiat" îl biruieşte pe diavol şi 
organele sale lumeşti. Ce spune? „Jar celor fricoşi şi necredincioşi (trădători ai 
luptei creştine) şi păcătoşi şi spurcaţi şi ucigaşi şi spurcaţi şi fermecători şi 
închinători de idoli şi tuturor celor mincinoşi, partea lor în iezerul cel ce arde cu 
foc şi cu piatră pucioasă; care este moartea cea a doua" (Apocalipsă 21:8). 


Dimpotrivă, toți cei care se luptă, care-şi poartă cu răbdare şi cu stăruinţă crucea 
lor şi nu se ruşinează Să mărturisească cu curaj creştin această Credinţă 
Ortodoxă a noastră, atât în dogmă, cât şi în morală, aceştia gustă de pe acum 
Împărăţia lui Dumnezeu, prin Sfintele Taine care se află în sânul Bisericii. 


Fraţii mei, Biserica de pe pământ se numeşte Luptătoare şi are nevoie de 
luptători viteji. Biserica din cer se numeşte Biruitoare şi îi primeşte doar pe 
biruitori. Laşii nu au loc nici în Biserica de jos, nici în cea de sus, ci în iad. Şi ce 
poate fi mai groaznic decât a ne teme aici şi a nu ne teme de iadul cel veşnic? 


(Arhim. loil Konstantaros, Predicator al Sfintei Mitropolii de Driinoupolis, 
Pogoniani şi Koniţa) 


Sfântul Vasile al Kinesmei: Calea lepădării de sine şi a supunerii 


Sfântul Vasile al Kineșmei 
învățături din 


FI : 22 
N (U AA N | 


(Evanghelia după Marcu, Capitolul 8, versetele 27-35) 


Continuând cu răbdare şi multă dragoste educarea ucenicilor Săi, Domnul începe, 
puţin câte puţin, să le descopere adevărul despre EI Însuşi, despre scopul misiunii 
Sale şi despre mijloacele de înfăptuire a ei. Venise vremea când trebuia şi putea să 
le încredinţeze ucenicilor această taină şi mai întâi de toate să le descopere limpede 
şi precis Cine era Învățătorul lor. 


La fel ca cei mai mulţi dintre compatrioţii lor, ei şi-l închipuiau pe Mesia care avea 
să vină ca pe un glorios împărat-cuceritor, care avea să refacă regatul pământesc al 
lui Israel şi poate, să-i supună întreaga lume. Gândul acesta le măgulea mândria 
naţională şi fără s-o spună pe faţă, dar crezând în inima lor că în persoana iubitului 
lor învăţător L-au găsit pe Mesia, ucenicii, cu bucurie şi mândrie ascunsă, se 
pregăteau să ia parte la gloria Lui lumească. Această prejudecată trebuia 
dezrădăcinată neapărat, altfel îi aştepta o gravă dezamăgire, ce ar fi clătinat şi 
stricat în mod inevitabil credinţa lor în Domnul. Trebuia să li se arate chipul 
adevărat al Răscumpărătorului-Mesia, smerenia Lui, înjosirea Lui, ca în primul 
rând, să fie feriți de aceste dezamăgiri amare, în al doilea rând să li se arate în ce 
constă adevărata măreție, putere şi frumuseţe morală a Împărăției lui Dumnezeu şi 
cât de departe este aceasta de înţelegerea lor, iar în al treilea rând să li se 


lămurească ce se cere de la ei ca următori ai lui Mesia şi continuatori ai lucrării 
Lui. 


Domnul abordează cu prudenţă această sarcină. Prejudecata era îndărătnică şi avea 
de purtat cu ea o luptă stăruitoare şi îndelungă. 


Cine zic oamenii că sunt? - întreabă El. Unii spun că eşti loan Botezătorul, alții că 
eşti Ilie, iar alţii că eşti unul dintre Proroci. EI i-a întrebat iarăşi: Dar voi cine ziceţi 
că sunt? Şi rostind pentru prima dată gândul ascuns pe care îl nutrea tot micul cerc 
al Apostolilor, Petru răspunde în numele tuturor: Tu eşti Hristosul. 


Cuvântul a fost rostit. Domnul nu neagă, însă le interzice să vorbească despre 
aceasta, pentru a nu trezi nădejdi mincinoase în mulţimea poporului şi folosindu-Se 
de prilej, începe să le explice ucenicilor care trebuie să fie soarta pământească a lui 
Mesia - a Hristosului. Ce cuvinte! 


Cât de puţin seamănă ceea ce spune EI cu nădejdea ascunsă a ucenicilor, pe care 
aceştia o nutreau în adâncul inimii! Pătimiri, ruşine şi moarte! Cine ar fi putut să 
creadă! Mesia să nu fie un împărat biruitor şi triumfător, ci un pătimitor ostracizat, 
nerecunoscut de nimeni, osândit la moarte! Dar pentru ce? Şi oare nu stă în puterea 
lui Mesia să schimbe această soartă tristă? Doar atotputernicia Lui este fără 
margini! Şi atunci, de ce să nu aleagă calea luminoasă de împărat triumfător? De ce 
să nu Se folosească de puterea Sa pentru a scăpa de pătimiri şi de amărăciune? 


Pasionat, temperamental, Apostolul Petru nu rezistă. Îl ia deoparte pe Domnul şi 
începe să se contrazică cu EI: Fie-Ţi milă de Tine, să nu Ți se întâmple aceasta 
(Mt. 16,22). Domnul a fost ispitit nu o dată în acest fel. Chiar la începutul slujirii 
Sale, pe când postea în munţii tăcuţi din pustia Galileii, satana L-a ispitit, 
străduindu-se să-L abată de pe calea pătimirilor şi necazurilor şi propunându-l alte 
mijloace spre înfăptuirea misiunii Lui, mai confortabile şi plăcute, care nu cereau 
nevoinţa jertfei. Ştim deja că Domnul a respins viclenele propuneri ale 
amăgitorului - şi iată că aude chiar din gura ucenicului iubit acel glas ispititor 
demult cunoscut şi cuvinte care, deşi ieşind dintr-o inimă simplă şi iubitoare, erau 
la fel de viclene ca noimă, mizând pe slăbiciunea omenească. Nu este de mirare că 
răspunsul Mântuitorului este aspru. 


Mergi înapoia Mea, satano, căci tu nu cugeţi cele ale lui Dumnezeu, ci cele ale 
oamenilor (v. 33). Asta înseamnă: „Cuvintele tale sunt insuflate de către demon! 
Tu îmi propui să fug de pătimiri şi de moarte, căci de acestea se teme slăbiciunea 
omenească! Nu te gândeşti decât la trup şi la bunăstarea lui pământească şi de 


aceea îți este milă de Mine! Dar tu nu te gândeşti că lucrarea Mea este lucrarea lui 
Dumnezeu şi că dacă la acest scop se ajunge pe calea pătimirilor şi a crucii trebuie 
să merg tocmai pe această cale, fiindcă lucrarea lui Dumnezeu este mai presus de 
orice altceva şi făcând voia lui Dumnezeu, care-l îndreaptă pe om spre scopurile 
sale, trebuie să uiţi de tine însuţi, fiindcă a te gândi atunci la confortul tău e o 
fărădelege!" 


Tonul dur al răspunsului arată, poate, cât de des şi cât de profund Îl necăjea această 
ispită pe Domnul şi ce încordare a puterilor duhovniceşti li trebuia ca să se 
împotrivească acestei ispite subtile şi primejdioase. 


"Și chemând la Sine mulțimea, împreună cu ucenicii Săi, le-a zis: „Oricine 
voieşte să vină după Mine să se lepede de sine, să-şi ia crucea şi să-Mi urmeze 
Mie, căci cine va voi să-şi scape sufletul îl va pierde, iar cine va pierde sufletul 
Său pentru Mine şi pentru Evanghelie, acela îl va scăpa. Căci ce-i foloseşte 
omului să câştige lumea întreagă, dacă-şi pierde sufletul? Sau ce ar putea să dea 
omul, în schimb, pentru sufletul său?" (24-37). 


Domnul a venit pe pământ nu ca să aibă parte de confort şi de bucuriile vieţii 
pământeşti, ci ca să-l mântuiască pe om. Mijlocul era unul singur: să devină jertfă 
răscumpărătoare pentru păcatul omului, să pătimească şi să moară. Trebuia ca EI 
să poarte păcatele noastre, în trupul Său, pe lemn, pentru că noi, murind faţă de 
păcate, să vieţuim dreptăţii şi să ne vindecăm cu rănile Lui (| Pt. 2, 24). Aceasta a 
fost voia lui Dumnezeu-Tatăl, Care pe Însuşi Fiul Său nu L-a cruțat, ci L-a dat 
morţii, pentru noi toţi (Rom. 8, 32). Nu Mântuitorul nostru, ca om, a născocit şi a 
ales această cale, ci 1-a fost dată de către voia Tatălui. Tocmai de aceea spune 
Domnul că Fiul Omului trebuie să pătimească multe (31). Aşa s-a hotărât în Sfatul 
Cel Preaînalt şi de Fiul Omului depindea nu alegerea personală a căii, ci doar 
supunerea de bunăvoie în faţa hotărârii dinainte de veci a lui Dumnezeu. 


Și EI a luat asupra Sa această cruce a supunerii de bunăvoie. M-am coborât din 


cer, zice EL, nu ca să fac voia Mea, ci ca să fac voia Celui ce M-a trimis pe Mine 
(In 6,38). 


La acelaşi lucru îi cheamă acum pe următorii Săi: îi cheamă să ia de bunăvoie, 
renunțând la propriile lor dorinţe, crucea pusă de Dumnezeu asupra fiecăruia dintre 
noi şi să meargă pe aceeaşi cale dureroasă a răbdării şi a jertfei de sine pe care a 
mers El, Mântuitorul nostru. 


În această supunere de bunăvoie constă şi chezăşia mântuirii noastre, fiindcă cel 
ce, lepădându-se de sine, se încredinţează cu totul călăuzirii Domnului nostru lisus 
Hristos şi a Evangheliei Lui nu se va rătăci în labirintul vieţii, ci va ajunge cu bine 
la înfloritoarele maluri ale veşnicelor locaşuri, pe când cel care se cruţă, care 
încearcă să se menajeze şi să afle calea prin propriile puteri, negreşit că îşi va 
schilodi sufletul său îl va pierde cu desăvârşire. Egoismul şi alegerea propriei voi 
trag omul, în mod inevitabil, pe calea plăcerilor lumeşti, în aceasta se ascunde o 
mare primejdie, fiindcă nici un fel de foloase ale vieții lumeşti nu pot compensa 
pierderea sufletului. Viaţa, cu terenul ei instabil, cu necontenită primejdie a 
eşecurilor morale, cu tentaţiile şi cu viciile ei, care te trag în adâncul lor, seamănă 
cu o mlaştină. 


Iată că v-aţi apropiat de această mlaştină, care vă taie calea. Într-un fel sau altul, 
trebuie să o treceţi. Dar cum? Să o ocoliţi e cu neputinţă, fiindcă se întinde cât vezi 
cu ochii, în toate părțile. Trebuie să mergi de-a dreptul. Cărări nu se văd: peste tot 
doar moviliţe, stuf, muşchi de un verde viu, pe alocuri sclipeşte apă, avertizând 
asupra primejdiei. Încotro trebuie să mergem, nu ştim. Ştim numai că la fiecare pas 
ne pândeşte pierzarea: este uşor să te împotmoleşti în noroi, ori să cazi într-un ochi 
de mlaştină care te momeşte prin acoperământul catifelat de verdeață proaspătă, 
gingaşă, însă din care nu mai ieşi. Ajunge să nimereşti acolo ca mlaştina să te 
soarbă, să te tragă în adâncul ei rece şi nemilos. 


Aşa este viaţa. 


Oamenii uşuratici sau imprudenţi, care alcătuiesc imensa majoritate, merg prin 
această mlaştină fără să stea pe gânduri: de pe o moviliţă pe alta, unde e mai uscat, 
mai comod şi unde pare a fi cărare şi nu stau să chibzuiască unde duce cărarea 
aceasta... De obicei ajung la o mlaştină fără ieşire... 


Oamenii ce nutresc o sete neostoită de plăceri fug după luminiţele rătăcitoare din 
mlaştină, care îi stârnesc dănţuind în văzduh şi fugind tot mai departe, tot mai 
departe, ca nişte fluturi strălucitori, ademenindu-i pe nefericiţi în adâncul mlaştinii 
şi se fac nevăzute chiar în clipa când mâna întinsă cu lăcomie este deja gata să 
înhaţe năluca amăgitoare. Aşa este goana pătimaşă după fericirea pământească, 
după bucuriile şi plăcerile acestei vieți... 


Alţii încearcă să afle calea prin propriile puteri. Aceştia intră în mlaştina cu 
încredere în sine, cu nădăjduire în sine. „O să cucerim viaţa, zic ei, o să ne 
construim fericirea cu mâinile noastre! O să găsim sau o să croim singuri cale spre 
viitorul strălucitor, minunat! N-avem nevoie de călăuze şi n-avem nevoie de 


îndrumări! Omul e făurarul propriei fericiri: pentru aceasta are minte mândră, 
iscoditoare!" Şi păşesc cutezători prin mlaștină, chemându-i şi pe alții să îi urmeze 
şi făcându-se că ştiu drumul spre ţărmuri de nădejde şi liniştite. Aceşti oameni 
înfumuraţi, cu îngâmfarea lor îndărătnică, sfârşesc de obicei prin a nimeri, 
împreună cu turma celor care-i urmează, în adâncul cel mai lipsit de ieşire, unde îşi 
şi găsesc pieirea. 


În viaţă nimeni nu ştie însă căile sorții, nu poate spune ce-i va aduce ziua de 
mâine... De aceea, omul înţelept caută neapărat îndrumare. Cel mai simplu, cel mai 
firesc şi mai raţional calcul este aici unul singur: „Nu cunosc mlaştina. Nu ştiu 
cărările. Trebuie să merg, dar să merg la nimereală înseamnă pieire sigură. Cu 
orice preţ, trebuie să găsesc un om care ştie calea, altminteri sunt pierdut..." 


Acesta este calculul pe care şi-l face orice om raţional în viaţă. Temându-se că se 
va rătăci fără speranţă în încâlcitul labirint al cărărilor vieţii, care se pierd în negura 
tainică a viitorului, el simte totdeauna nevoia de călăuzire încercată - şi unde poate 
găsi o călăuzire mai sigură, mai de nădejde şi mai plină de bunătate decât la 
Domnul, Cel care ştie toate, înaintea Căruia toate sunt descoperite şi limpezi? 


Odată, Toma L-a întrebat pe Domnul: Doamne, cum putem şti calea? lisus i-a 
zis: Eu Sunt calea, adevărul şi viaţa. Nimeni nu vine la Tatăl Meu decât prin 
Mine (În 14, 5-6). 


Altminteri nici nu pot sta lucrurile. Omul, ființă slabă şi mărginită, cu mintea 
întunecată de patimi, nu va găsi niciodată drumul adevărat în viaţă. 


Nu-i mai rămâne decât un singur lucru de făcut: să îşi ia crucea şi să urmeze cu 
supunere Domnului; altfel, în mod inevitabil, se va rătăci şi va pieri duhovniceşte. 


Ce-i drept şi drumul pe care Domnul îl duce pe om prin mlaştina vieţii este greu şi 
pare uneori primejdios. Adeseori smârcul este adânc, ţi se pare că acum-acum o să 
te împotmoleşti în mlaştină şi adâncul rece o să te înghită, închizându-se deasupra 
capului tău - însă nici atunci să nu laşi mâna Domnului, care te îndrumă şi te 
sprijină şi EI te va scoate iarăşi la loc uscat. Oricum ar fi, aceasta este singura 
posibilitate de a străbate cu bine mlaştina vieţii, fiindcă numai EI ştie calea. 


Eu sunt calea... nimeni nu vine la Tatăl Meu decât prin Mine. 


Altă cale nu-i. 


Oricât ar fi de grele încercările care ne aşteaptă pe această cale, putem fi pe deplin 
încredințaţi că Domnul nu ne va da ispite mai presus de puterile noastre, ci odată 
cu ispitele ne va trimite şi mângâiere, ca să ne îmbărbăteze, să ne întărească şi să 
ne dea puterea de a îndura calea cea grea a vieţii. 


Pentru aceasta însă trebuie să ne dăruim pe deplin lui Dumnezeu, să ne supunem 
călăuzirii Lui şi să renunțăm la propria noastră voie. Ispitele sunt întotdeauna mai 
serioase şi mai grele atunci când trebuie frântă încăpăţânarea noastră şi înăbuşită 
nesupunerea noastră, ce se răscoală şi cârteşte împotriva crucii pe care Domnul a 
pus-o pe umerii noştri. lar dacă Domnul întâmpină supunere deplină din partea 
omului şi dacă acesta primeşte toate încercările cu un simțământ de recunoştinţă 
sinceră, crezând cu tărie că ele sunt trimise spre folosul lui, încercările se 
îmblânzesc şi Domnul îl îndrumă pe om cu o mână atât de delicată, iubitoare, plină 
de bunătate, încât greutatea crucii aproape că nu se mai bagă de seamă: atât de 
exactă e potrivirea între dificultatea nevoinţei date omului şi puterile lui şi atât de 
treptat, pe nebăgate de seamă, în chip înţelept, este sporită această dificultate pe 
măsura dezvoltării puterilor duhovniceşti ale omului. 


Se poate spune că crucea fiecărui om este făcută exact pe măsura lui şi că grea o 
fac numai nerăbdarea, nesupunerea şi împătimirea noastră. 


Oricum ar fi, în orice situaţie s-ar afla omul şi orice încercări ar trebui să îndure, se 
poate spune cu convingere că toate aceste încercări sunt absolut necesare omului 
spre îmbunătăţirea lui duhovnicească şi că Domnul îi trimite întotdeauna ceea ce e 
mai bun, mai folositor, de care are nevoie neapărată, potrivit condiţiilor dezvoltării 
lui interioare şi creşterii lui duhovniceşti. Nu există suferinţe fără folos, fără scop, 
de prisos, fiindcă nu cruzimea, ci dragostea determină încercările trimise de 
Domnul omului. 


Pe cine iubeşte Domnul îl ceartă şi biciuieşte pe tot fiul pe care îl primeşte - şi 
ceartă spre folosul nostru, ca să ne împărtăşim de sfinţenia Lui (Evr. 12, 6, 10). 


Aşadar, dacă am avut pe părinţii noştri după trup care să ne certe şi ne Sfiam de 
ei, oare nu ne vom Supune cu atât mai vârtos Tatălui duhurilor, ca să avem 
viaţa? (Evr. 12, 9). 


Cine ia de bunăvoie asupra sa jugul lui Hristos îşi va da seama repede cât de 
bun este acest jug şi va Simţi cât de uşoară este povara lui (v. Mt. 11, 30). 


Până şi |ispitele] sunt uneori indispensabile omului şi sunt trimise în scopuri 
educative. 


„Fiindcă adeseori, zice Sfântul Efrem Sirul, se întâmplă aceasta ca tu să nu te 
mândreşti, ci să fii smerit-cugetător. Uită-te la acest stâlp al Apostolilor, cum, spre 
folosul lui, i-a fost dat un ghimpe în trup, un înger al satanei, ca să îl bată peste 
obraz (v. II Cor. 12, 7). De ce? Ca să nu se mândrească. De vreme ce unui 
asemenea bărbat i s-a trimis aceasta spre învăţătură, ca să nu se îngâmfe, cu atât 
mai mult noi, cei neputincioşi, care socotim că suntem ceva (v. Gal. 6, 3), trebuie 
să răbdăm, ca să nu ne îngâmfăm, necazuri.” 


Aşijderea, dacă s-a abătut asupra ta vreun necaz sau vreo strâmtorare, să nu ceri să 
fii neapărat izbăvit de ele, fiindcă şi aceasta este adesea de folos. Încă ceva: dacă 
ceri să primeşti ceva, să nu ceri să primeşti neapărat, fiindcă tu, ca om, adeseori 
socoti că ţi-e de folos ceea ce de fapt nu ţi-e de folos. Dar dacă vei lăsa voia ta şi 
vel hotărî să umbli după voia lui Dumnezeu, vei fi în afara primejdiei. Mulţi, 
dobândind ceea ce doreau, după aceea s-au căit, iar adeseori au căzut şi în mari 
necazuri. Ascultă ce zice Apostolul: Nu ştim să ne rugăm cum trebuie (Rom. 8, 
26). Aşadar, Dumnezeu ştie ce este de folos şi ziditor pentru fiecare din noi; 
aşadar, lasă împlinirea cererii tale în seama Lui. Nu spun acestea ca să te împiedic 
să aduci înaintea lui Dumnezeu cererile tale; dimpotrivă, te rog, de la EI să ceri 
toate — şi mari şi mici. Şi iată ce îţi zic: când te rogi şi descoperi înaintea Lui ceea 
ce ai pe inimă, să spui: Nu voia mea, ci voia Ta să se facă (Lc. 22,42). Descoperă 
Domnului calea ta şi nădăjduieşte în EI şi El va împlini. (Ps. 36, 5). Aşadar, dacă 
ceri ceva de la Dumnezeu, să stărui în cererea ta, însă, descoperind înaintea Lui 
nevoile tale, să zici: «De este voia Ta, Stăpâne, să se facă aceasta, săvârşeşte şi dă 
izbândă, iar de nu este voia Ta, nu îngădui să se facă aceasta, Dumnezeul meu, ci 
doar întăreşte şi păzeşte sufletul meu, ca să fie în stare să rabde!»” 


Creştinul poate să se încreadă total şi necondiționat în Dumnezeu, fiindcă 
Dumnezeu este cea mai înaltă dragoste şi bunătatea cea mai înaltă. 


Din păcate însă, adeseori suntem bănuitori şi neîncrezători şi gândul că Domnul 
lucrează toate spre binele nostru ne scapă adeseori: ori uităm de asta şi nu simţim 
deloc călăuzirea lui Dumnezeu în viaţa noastră, ori amestecul Proniei în planurile 
noastre ni se pare răuvoitor şi atunci ne străduim să îl evităm şi să ne facem voia 
noastră, crezând că ştim mai bine ce ne e de folos. Când i-a ispitit pe strămoşii 
Adam şi Eva, diavolul a reuşit să arunce în ochii lor această umbră a bănuielilor 
nedrepte asupra voiei Făcătorului. Porunca ce oprea de la gustarea din roadele 
pomului cunoaşterii binelui şi răului îi fusese dată omului spre folosul lui. 


Vicleanul ispititor i-a dat ca explicaţie invidia. Dumnezeu ştie că în ziua în care 
veţi mânca din el vi se vor deschide ochii şi veţi fi ca Dumnezeu, cunoscând binele 
şi răul (Fac. 3, 5) - şi închipuindu-şi că ispititorul le-a deschis adevărata cale a 
fericirii, pe care invidioasa reavoinţă a Proniei le-o ascunsese, cei dintâi oameni s- 
au răzvrătit împotriva voii lui Dumnezeu, care le îngrădea dorinţele egoiste. Ce 
rezultat nenorocit a avut această preferare a voii proprii, aţâţate de către diavol, în 
faţa voii lui Dumnezeu ştim şi aflăm pe pielea noastră toată viaţa — şi totuşi, 
adeseori uităm aceasta cumplită lecţie. De obicei şi acum credem că felul în care 
înţelegem noi viaţa şi propriile interese este corect şi fără greş şi nu vrem să ne 
smerim sub mâna tare a, lui Dumnezeu (| Pt. 5,6). Vinovate de toate sunt mândria 
şi înfumurarea noastră. 


Insă dorinţele cârmuite de înfumurare şi egoism sunt întotdeauna iraționale şi 
adeseori pierzătoare. 


Odată, demult, spune o tradiţie creştină, într-o pustie a Răsăritului trăia un drept 
— un nevoitor bătrân, pe numele său Daniil. EI era vizitat câteodată de locuitorii 
satului din apropiere, care îi aduceau mâncare şi dintre aceştia îl iubea cu 
deosebire pe pietrarul Evloghie. Acesta era un om de mare bunătate, neobişnuit 
de harnic, de o credinţă sinceră şi adâncă. Acesta muncea zile întregi întru 
sudoarea frunţii în carierele de piatră, tăind şi fasonând bucăţi uriaşe din piatră 
şi era totdeauna vesel, liniştit şi bucuros. Nimeni nu auzea din partea lui nici 
plângeri, nici reproşuri. Întorcându-se acasă, el îi poftea neapărat la masă pe 
vecinii mai nevoiaşi sau pe săracii peste care dădea pe drum şi casa lui era 
întotdeauna plină de sărmani şi de schilozi. El împărțea nevoiaşilor aproape tot 
câştigul lui modest, lăsând pentru sine numai puţin, cât să nu moară de foame. 
Toţi îl ştiau şi toţi îl iubeau pe Evloghie. 


Auzind câteodată istorisiri despre el, bătrânul Daniil se gândea câteodată: „Uite 
un om care face atât de mult bine, deşi are atât de puţină avere! Cât bine ar face, 
pe câţi i-ar face fericiţi, dacă ar fi bogat!“ 


Şi s-a rugat lui Dumnezeu ca Domnul să-i trimită lui Evloghie bogăţie. 


Odată, după rugăciune, i S-a arătat în vis Domnul. „Rugăciunea ta va fi 
împlinită, a zis EL, dacă te pui chezaş pentru sufletul acestui om, că atunci când 
va deveni bogat nu va pieri, nu se va strica şi nu va uita de Dumnezeu. ” 


Daniil a chezăşuit, fiindcă i se părea cu neputinţă ca bogăţia să strice viaţa 
îmbunătăţită a pietrarului şi să clatine aşezarea creştină a sufletului acestuia. 


Atunci când Evloghie, în ziua următoare, a plecat la lucru, cu el s-a întâmplat 
ceva neobişnuit. 


Cum a lovit cu târnăcopul în piatră, a Simţit după Sunet că Stânca este goală pe 
dinăuntru. A mai lovit o dată, de două ori şi a făcut o gaură mică. 


Vitându-se prin ea, a înlemnit de mirare. 

În stâncă era o scobitură mare şi toată scobitura era plină cu aur! 

Să lărgească gaura şi să scoată aurul a fost treabă de câteva minute. 

Încărcat din greu, Evloghie s-a întors acasă şi s-a închis în odaia sa. Pentru 
prima dată după mulţi ani nu a poftit pe nimeni la masă, fiindcă nu voia Să 


meargă vestea despre comoara pe care o găsise. 


Evloghie s-a îmbogăţit. A încetat să mai meargă la muncă: nu mai avea nevoie 
Să trudească pentru a câştiga câţiva bănuţi de pâine. 


In Scurtă vreme, a început să i se pară plicticoasă viaţa din sat. Cu bogăţia 


aproape că nu avea ce să facă acolo. S-a mutat în Bizanţ, în capitală. 


Pentru omenirea stricată, bogăţia are întotdeauna o forță magică de atracţie. 
Cine-i bogat are întotdeauna mulţi prieteni, în capitala strălucitoare şi 
zgomotoasă, Evloghie şi-a făcut o sumedenie de prieteni în scurtă vreme. Aceştia 
l-au ajutat să-şi cumpere o casă luxoasă, l-au introdus în înalta societate 
bizantină, l-au prezentat la curtea împărătească şi în scurt timp Evloghie a 
devenit dregător de vază, cufundându-se până peste cap în viaţa deşartă pe care 
o ducea aristocrația înaltă şi avută din Bizanţ, viaţă plină de strălucire de paradă 
şi de slavă deşartă. 


De binefaceri nici nu mai putea fi vorba. Cheltuia bani cu nemiluita pe capricii 
deşarte, iar săracii şi nevoiaşii în zadar se străduiau să capete intrare la 
dregătorul cel nou pentru a-i cere ajutorul. Numeroasele slugi în costume 
pompoase, cusute cu fir de aur, îi alungau cu toiegele de la poarta palatului 
luxos din marmură. 


Bătrânul Daniil a aflat cu groază şi cu întristare de schimbarea care se petrecuse 
cu Evloghie. A priceput prea târziu cât de nechibzuită fusese rugăciunea lui şi 
cu cât mai bună şi mai folositoare fusese pentru nenorocitul pietrar viaţa 


sărăcăcioasă de trudă căreia îl menise Dumnezeu în bunătatea şi înţelepciunea 
Sa. Pe lângă asta, simţea cu spaimă că pe conştiinţa lui atârnă un păcat greu şi 
că-l ameninţa o pedeapsă grea, fiindcă se pusese chezaş pentru acel suflet şi 
răspundea pentru el înaintea lui Dumnezeu. 


Răspunderea aceasta i se părea acum cumplită. Nu mai putea Să aibă tihnă în 
chilia sa. Cu sufletul apăsat, a părăsit pustia şi s-a dus la Bizanţ, cu nădejdea 
tulbure că poate va reuşi cumva să-i bage minţile în cap lui Evloghie şi să-l 
mântuiască. 


Cu Evloghie n-a reuşit însă să stea de vorbă. Slugile bogat îmbrăcate şi 
îngâmfate nu l-au lăsat pe sărmanul pustnic nici măcar Să intre în curte. 
Starețul a petrecut câteva zile la poarta palatului, flămând, ostenit, ros de 
mâhnirea inimii şi doar o dată l-a văzut pe fostul pietrar, atunci când acesta, 
frizat şi parfumat, în haine luxoase de curtean, s-a aşezat într-un palanchin, pe 
care îl purtau opt robi negri vânjoşi. Daniil s-a aruncat spre el. Un arap înalt, lat 
în spete, i-a dat brânci cu grosolănie. Cu glas tare, pustnicul l-a strigat pe 
Evloghie pe nume, întinzându-şi către el mâinile tremurătoare de bătrâneţe. 
Evloghie i-a aruncat o privire plictisită, nepăsătoare şi a trecut pe lângă el fără 
să se oprească. Nu l-a recunoscut pe bătrân sau nu a vrut să-l recunoască sau 
poate că nu i-a auzit strigătele rugătoare — este greu de spus, însă Daniil a simţit 
că nu va reuşi să-l smulgă pe Evloghie din această viaţă de patimi şi de desfrâu 
şi că nu-l poate scăpa de la pierzare. 


Cu inima zdrobită, s-a întors în pustia sa şi cu mâhnire fără margini, scăldat în 
lacrimi, a căzut la pământ înaintea Domnului, rugându-L să-i ierte marele păcat 
şi să-l întoarcă pe Evloghie la viaţa de sărăcie şi osteneală. 


Şi Domnul, în mila Lui, a luat aminte la lacrimile de pocăință ale bătrânului şi i- 
a iertat păcatul - păcatul îngâmfării, căci îşi închipuise că ştie mai bine ca 
Dumnezeu cum e mai de folos să întocmească soarta aproapelui şi astfel aproape 
că l-a sortit pe acesta pierzării. 


Rugăciunea bătrânului a fost ascultată iarăşi. 


În trufia sa de parvenit ce şi-a luat nasul la purtare, fostul pietrar a făcut multe 
gafe la curte şi s-a certat cu câţiva apropiaţi ai împăratului, atrăgându-şi mânia 
împărătească. Toată averea lui a fost confiscată şi el a fost izgonit din capitală. 
Prietenii abia l-au scăpat de închisoare. Această catastrofă l-a înrâurit 
binefăcător. Pierzând totul, Evloghie şi-a venit în fire, a înţeles că Dumnezeu l-a 


pedepsit pentru mândrie şi pentru lipsa de inimă, S-a plecat cu supunere în faţa 
sorții, s-a întors la el în sat şi s-a apucat iarăşi de meserie. A devenit din nou 
prieten al săracilor şi năpăstuiţilor şi a început din nou să împartă cu nevoiaşii 
puţinul său câştig, agonisit prin munca grea. 


lată ce grosolan se înşală omul atunci când, bazându-se pe agerimea raţiunii sale, 
încearcă să stabilească folosul condiţiilor de viaţă în care se găseşte. Sensul şi 
cauzele evenimentelor ce au loc sunt de obicei ascunse de ochii noştri şi de aceea 
judecăţile noastre sunt atât de mioape şi de greşite. Numai apoi, când evenimentele 
cu pricina ţin deja de domeniul trecutului, privind în urmă, începem să înţelegem 
rostul, raționalitatea şi folosul lor. 


Dacă aceste evenimente sunt dureroase pentru noi şi aduc un şir de amărăciuni şi 
de suferinţe, eul nostru suferind se răzvrăteşte împotriva lor, găsindu-le inutile şi 
excesiv de crude. Aşteptaţi însă, răbdaţi şi când vor trece le veţi găsi aproape 
întotdeauna justificarea. Adeseori ele sunt numai o doctorie amară, de care este 
neapărată nevoie pentru sănătatea noastră duhovnicească. Chinina este amară şi 
neplăcută la gust, însă de neînlocuit ca mijloc împotriva malariei. Şi suferinţele 
noastre sunt în mâinile lui Dumnezeu mijloace de tratament al patimilor şi viciilor 
noastre — cel mai adesea al trufiei noastre, ce trebuie neapărat smerită. Îndeobşte, 
ele duc întotdeauna la mai bine. Fierul trebuie bătut cât este cald: şi omul trebuie să 
treacă prin cuptorul suferințelor, ca sufletul lui să devină moale şi receptiv faţă de 
ciocanul încercărilor prin care trece, care îl prelucrează în vederea vieţii veşnice. 
Din păcate, întotdeauna înţelegem târziu acest adevăr. De aici vine nemulţumirea 
noastră, descurajarea noastră, cârtirea noastră. 


Ceea ce fac Eu tu nu ştii acum, i-a zis Domnul Apostolului Petru, dar vei înţelege 
după aceasta (In 13, 7). Cuvintele acestea sunt pe deplin valabile şi în privinţa 
noastră. De obicei, nu înţelegem ce face cu noi Domnul şi nu aflăm decât după 
aceea. 


Atunci când omul se străduie să trăiască după voia sa [proprie], aceasta îi aduce o 
mulţime de amărăciuni, de dezamăgiri şi de nelinişte. 


Uitaţi-vă prin câte tulburări trece tânărul atunci când trebuie să-şi aleagă o carieră 
ori să-şi stabilească drumul pe care va porni în viaţă. Dacă în rezolvarea acestei 
probleme criteriul lui îl reprezintă confortul şi câştigul material, suferinţele 
sufleteşti produse de nehotărâre sau de lipsa de informaţie sunt nesfârşite. Ori 
încotro îşi îndreaptă atenţia, peste tot se teme că va pierde. Aici i se pare prea mică 
leafa, dincolo nu are şanse de promovare, în altă parte îl ameninţă o viaţă 


plictisitoare într-o fundătură din provincie şi tot aşa la nesfârşit. Omul se agită şi se 
aruncă în toate părțile, se apucă de toate şi nu găseşte nicăieri linişte sufletească. | 
se tot pare că a ales cel mai nenorocit loc sau cea mai nenorocită meserie şi 
apreciază cu ochi invidios avantajele poziţiei celor de o vârstă cu el sau 
concurenţilor. „Bine este acolo unde nu suntem noi“: această zicală a fost făcută 
tocmai pentru asemenea invidioşi zbuciumaţi. Nici nu mai trebuie să spunem că 
dezamăgirile datorate calculelor greşite sunt foarte multe şi că ele provoacă 
întotdeauna părere de rău şi ciudă pe propria persoană pentru propriile greşeli. 


Bizuiţi-vă însă în toate pe voia lui Dumnezeu, renunţaţi la calculele interesate şi în 
suflet veţi avea linişte şi seninătate. Veţi crede că locul şi meseria de care aveţi 
parte sunt cele mai bune pentru voi, fiindcă v-au fost date de Dumnezeu, Care ştie 
mai bine decât voi de ce sunteţi în stare. Veţi înţelege şi vă veţi convinge că nu 
trebuie să mai căutaţi altceva şi că nu va rămâne decât să vă vedeţi liniştiţi de 
treaba voastră, străduindu-vă să o împliniţi cât mai conştiincios. Veţi crede că în 
Biserică nu există poziţii proaste şi ocupaţii dezavantajoase şi că toate ocupațiile 
sunt deopotrivă de importante şi necesare, dacă sunt făcute numai cu năzuinţa de a 
împlini voia lui Dumnezeu. 


Veţi aprecia prețioasa regulă pe care o dă Sfântul Apostol Pavel în Epistola către 
Romani: Precum într-un singur trup avem multe mădulare şi mădularele nu au 
toate aceeaşi lucrare, aşa şi noi, cei mulţi, un trup Suntem în Hristos şi fiecare 
suntem mădulare unii altora; dar avem felurite daruri, după harul ce ni s-a dat. 
Dacă avem prorocie, să prorocim după măsura credinţei; dacă avem Slujbă, să 
Stăruim în Slujbă; dacă unul învaţă, să sârguiască în învăţătură; dacă îndeamnă, 
să fie la îndemnare; dacă împarte altora, să împartă cu firească nevinovăție; 
dacă Stă în frunte, să fie cu tragere de inimă; dacă miluieşte, să miluiască cu 
voie bună! Dragostea să fie nefăţarnică (Rom. 12, 4-9). 


Și această conştiinţă a faptului că toate ocupațiile şi poziţiile sunt deopotrivă de 
preţioase în iconomia Împărăției lui Dumnezeu şi că toţi cei ce lucrează în via 
Domnului sunt deopotrivă de preţioşi în ochii Lui o să vă împace cu ocupaţia 
voastră, oricât de umilă sau dezavantajoasă ar părea ea din punct de vedere lumesc 
şi calea vieţii voastre va deveni plină de rost şi de bucurie. 


Aşadar, nu vă agitaţi, nu vă năpustiţi încoace şi încolo, nu căutaţi ceea ce vi se pare 
mai avantajos, ci, încrezându-vă în Dumnezeu, lucraţi Lui cu frică şi bucuraţi-vă 
Lui cu cutremur. Veţi simţi că în viaţa voastră există un reazem nezdruncinat, de 
care vă puteţi sprijini cu bucurie şi linişte. 


Mai mult decât atât: în scurtă vreme veţi simţi că această cale a supunerii depline şi 
lipsite de cârtire față de Dumnezeu este pentru suflet singura cale corectă şi 
firească, ce corespunde pe de-a-ntregul naturii lui. Doar pe această cale toate 
puterile şi capacitățile sufletului se dezvoltă deplin şi firesc. Acolo unde omul 
încearcă să-şi dirijeze singur soarta îşi va dăuna singur, în mod inevitabil şi îşi va 
mutila sufletul, aşa cum copilul nechibzuit şi încăpățânat dă neapărat de necaz şi se 
schilodeşte ori îşi pierde viaţa din nesocotinţă. 


Căci cine va voi să-şi scape sufletul îl va pierde, iar cine va pierde sufletul său 
pentru Mine şi pentru Evanghelie, acela îl va scăpa (Mc. 8, 35). 


(din: Sfântul Vasile al Kinesmei, Evanghelia pentru omul modern. Învăţături 
din Evanghelia după Marcu — volumul 1, Editura Sophia, 2013) 


Părintele Simeon Kraiopoulos despre lepădarea de sine, de omul cel vechi şi 
asumarea stărilor de uscăciune sufletească 


Cel care se leapădă de sine însuşi are speranţă la mântuire 
Cel care va rămâne credincios în clipa acediei, acela va spori duhovniceşte... 


” [...] De-acum încolo vom ţine şi privegherile şi veţi participa şi dumneavoastră, 
atât cât vreţi şi cât puteţi. Însă trebuie să vă atenţionez asupra faptului că aici în 
general cea care este cea mai periculoasă este oboseala. Omul, atunci când îl 
ajunge oboseala din urmă, simte că vrea să le lase baltă pe toate. Spun asta pentru 
că am început să observ acest lucru. Trebuie să aveţi în vedere că cea mai mare 
greutate pe care o întâmpină monahul, când a ajuns la acest punct, este oboseala. 
Oboseşte şi apoi vine şi acedia, vine şi lenevirea şi nu mai e tragere de inimă. 
Acestea toate îl afectează pe monah. Întâi de toate cei care au în străfundul lor 
tendinţa melancoliei, câteodată simt cu atât mai mult acest lucru şi cad chiar şi în 
deznădejde. 


Umila mea părere este că exact aceia care vor îndura aceste simptome, sunt cei 
care vor spori duhovniceşte. Ceilalţi care nu vor răzbi, se vor da bătuţi. Şi de ce 
anume se întâmplă asta? Pentru că omul la baza lui, în străfundul sufletului său, 
este egoist, este iubitor de sine - la care se adaugă mai apoi şi celelalte patimi şi 
neputinţe ale sale. Toate le face pentru sine însuşi: ca să se îndulcească pe sine 


însuşi, ca să se mulțumească pe sine însuşi, astfel încât să se simtă bun şi frumos. 
De aceea preferă oamenii petrecerile şi distracțiile — şi alte lucruri de felul acesta. 
Bineînţeles, nu contează atunci când ne odihnim aşa puţin, omeneşte. Dar atunci 
când omul se dă pe sine însuşi acestor obiceiuri, se duce cu totul în derivă. Nu mai 
are nici o legătură cu Hristos. 


Când începe omul să nu se mai simtă bine şi nu înţelege toate aceste senzaţii pe 
care i le creează omul cel vechi din el, atunci este copleşit de plictiseală şi de 
epuizare şi în final ajunge să dea înapoi, părăsind lupta cea duhovnicească. Poate 
chiar să zică „Atâţia ani m-am chinuit, m-am luptat, m-am dus şi la biserică, m-am 
şi spovedit, m-am şi împărtăşit, dar nimic nu mi-a folosit.” 


Problema, însă, este următoarea: Ce te aşteptai să se întâmple? Ce căutai? 
Spuneam că omul cel vechi caută să se mulțumească pe sine însuşi. Şi fiecare din 
noi este şi om vechi, fiecare dintre noi are în el iubire de sine. Ne-am botezat şi ne 
aflăm acum în Biserică, dar din multe şi diferite motive, mai viu în noi tot omul cel 
vechi a rămas. Şi dacă ne dorim să-L urmăm pe Hristos, ca EI să poată să ne 
vindece şi să ne conducă acolo unde vrea să ne conducă — adică în împărăţia Lui — 
atunci aşa va rândui să ni se întâmple lucrurile, ca iubirea noastră de sine să 
rămână fără hrană. Altfel nu va muri. Şi tocmai ca să moară cu adevărat omul cel 
vechi din noi, întotdeauna prin mila şi cu harul lui Dumnezeu, va avea omul câte o 
perioadă de timp în care va începe să simtă înlăuntrul său o uscăciune, o ariditate, 
că nu găseşte ceea ce vrea, că nu se simte aşa cum şi-ar dori să se simtă, că nu are 
nici o mulțumire, nici o mângâiere, nimic bun şi aşa mai departe. 


Cine are un pic de minte, ca să spun aşa şi înţelege lucrurile aşa cum trebuie şi 
tocmai pentru că trece prin asta, rămâne credincios, acolo va spori duhovniceşte, 
pentru că se va desprinde de omul cel vechi. Altfel, omul nu poate să devină creştin 
adevărat. Şi poți să fii creştin o viaţă întreagă şi să nu guşti aproape niciodată viaţa 
creştinească cea adevărată şi toate pe care le trăieşti şi le simţi să fie cu totul 
exterioare. 


ŞI ogorul îl arăm uscat, nu cu pământ umed 


Aduceţi-vă aminte de cele pe care le discutam mai demult despre ţăranul care vrea 
să curețe ogorul său de buruieni, de ierburi şi de bălării şi care îl ară uscat, nu 
umed. Trebuie să fie uscat, foarte uscat. Grea muncă, foarte grea, dar o face. 
Întoarce astfel pământul şi încă o dată vara, iar razele puternice ale soarelui ard şi 
rădăcinile buruienilor şi tot. Acest sărman ţăran, care nu ştie în rest prea multe, ştie 
cu toate acestea ce trebuie să facă cu ogorul său. Un altul care nu cunoaşte aceste 


lucruri s-ar duce la el şi văzând ce face, i-ar spune „Ai înnebunit? Ce faci?”. Pentru 
că pământul uscat este foarte greu de arat. Țăranul însă ştie. Aşa-l va ara, iar atunci 
când va veni ploaia va fi cel mai bun lucru pe care l-ar fi putut face cu ogorul său. 


Aşa şi creştinul trebuie să primească, să suporte şi să îndure toate pe care 1 le 
rânduieşte Dumnezeu şi să le ducă pe toate cu răbdare. Altfel nu ar fi spus Hristos: 
;„ Prin răbdarea voastră veţi dobândi sufletele voastre” şi „cel ce va răbda până la 
urmă, acela se va mântui” şi „căci aveţi nevoie de răbdare ca, făcând voia lui 
Dumnezeu, să dobândiţi făgăduinţa. ” Spune asta tocmai din acest motiv. 


Prin urmare, vă rog mult să ne străduim să nu ne lăsăm influenţaţi de astfel de trăiri 
chinuitoare, de plictiseală, de oboseală sau de supărări, atunci când vin. Simţim 
aceste lucruri tocmai pentru că omul cel vechi din noi s-a obişnuit cu dulceaţa. 
Atunci, însă, când prin puţina înţelepciune ne dăm seama - şi putem să ne dăm 
seama! - că aceste lucruri trebuie să se întâmple, că ele reprezintă o ocazie de a-L 
găsi pe Hristos şi începem să credem în EI ca să nu mai dăm mulţumire omului cel 
vechi, ne vom depăşi pe noi înşine şi vom trece într-o altă stare, îl vom găsi pe 
Hristos. Dacă vreţi să vă spun tot adevărul, după cum l-am înţeles cu din 
experienţă - şi asta poate fi observat şi la un om şi la altul şi la mai mulți - noi 
putem să credem teoretic în Hristos, în adevărul creştin, putem să ne numim 
creştini şi chiar să fim entuziasmați de asta, să arătăm multă deschidere şi să fim 
pregătiți să facem mult efort, dar în străfundul sufletului nostru lucrurile să stea 
altfel, tocmai pentru că într-un fel sau altul, omul cel vechi tot găseşte o cale de a 
se hrăni. Este foarte greu, foarte, foarte greu — deşi noi ne străduim totuşi să facem 
aşa — ca cineva să îşi dorească cu adevărat să nu-l mai hrănească pe omul cel vechi 
din el însuşi, să vrea cu adevărat să nu-şi mai hrănească egoismul, ci să spună: 
„Doamne, dă-mi să îndur tot ce trebuie să îndur! Dar vreau să Te găsesc şi să simt 
în mine bucuria, harul Tău, toate pe care egoismul nu mi le poate oferi, ci numai 
li 


De aceea spune Hristos: „Dacă vrea cineva să vină după Mine, să se lepede de 
sine, să-şi ia crucea şi să-Mi urmeze Mie. ” 


Continuu, continuu să te lepezi de tine, însuţi, până când îl vei simţi cu totul mort. 
Din această perspectivă nu mai are importantă câţi suntem şi câți vom rămâne. 
Creştinismul nu stă într-un număr fie el mic sau mare. Problema este de fapt cine 
va găsi acel drum şi cine va reuşi să păşească pe el aşa cum vrea Hristos. Şi asta, 
bineînţeles nu înseamnă că El ne face intenționat lucrurile dificile, ca un tiran. Ci 
pur şi simplu altfel nu merge şi asta pentru că omul este periculos. 


Odată Domnul a făcut lucrurile astfel încât omul nu avea nici grijă, nici o 
problemă. Şi tocmai în acel moment în care nu avea nici o problemă acolo în Rai, 
atunci s-a apucat să asculte minciunile diavolului. Aceia dintre noi care vor 
înţelege, aşadar, aşa vor zice: „Nu se poate altfel, trebuie să pătimesc. Lasă să 
pătimesc, să mă lipsesc, să sufăr şi să simt că le pierd pe toate, afară numai pe 
Hristos să-L câştig.” 


Şi dacă L-ai găsit pe Hristos, vei vedea că altfel stau lucrurile decât crezi tu, vei 
înţelege că Dumnezeu nici nu te duşmăneşte, nici nu te nedreptăţeşte, nici nu te 
împiedică şi nici nu te lipseşte de ceva. Nimic, nimic. Toate sunt de la Dumnezeu 
şi sunt pentru fiecare dintre noi. 


1.12.2002 Omilia de Duminică după-masa 


Se poate că, atunci când se va ivi ispita sau o oarecare provocare a vrăjmaşului - 
sau orice altceva mai rânduieşte Dumnezeu - să fie catastrofă şi înlăuntrul şi în 
afara sufletului tău. Însă dacă a învăţat omul să tacă şi pe dinăuntru şi pe dinafară, 
înseamnă că a găsit un mod tainic, un drum tainic, pe care păşind are certitudinea 
că va ajunge în comuniune cu Dumnezeu. 


(din: Arhim. Simeon Kraiopoulos, “În pustiul lumii”, Editura Bizantină, 2014) 


Părintele Petroniu Tănase — Despre purtarea crucii 


„Cine voieşte să vină după Mine să se lepede de sine, să îşi ia crucea şi să-Mi 
urmeze (Marcu 8, 34). 


Tânărului bogat Mântuitorul îi spune: „Dacă vrei să fii desăvârşit..." (Matei 19, 
21), iar în Evanghelia de mai sus: „Dacă cineva voieşte..." De unde se vede că 
Mântuitorul nu constrânge, nu obligă pe nimeni să Îl urmeze, respectă libertatea 
omului, ci numai invită: „Dacă voieşti..." 


Vedem însă că El vorbeşte şi altfel: „Poruncă nouă vă dau... Aceasta vă 
poruncesc...", spune ucenicilor învăţându-i porunca dragostei (loan 15); „Mergi şi 
fă asemenea" (Luca 10, 37), îi poruncește învățătorului de lege, îndemnându-l să 
urmeze samarineanului milostiv; tot aşa porunceşte el ucenicilor: „Păziţi-vă de 
aluatul fariseilor " (Matei 16, 6). 


Acest dacă, pe care îl foloseşte Mântuitorul când este vorba de urmarea sa, nu 
cumva arată că această urmare nu-i necesară, nu-i obligatorie şi că ne putem 
lipsi de ea? Cu adevărat Domnul nu sileşte pe nimeni să-l urmeze; „Nu te silesc 


Să vii după mine, dar cine se va ruşina de mine acum, în acest veac, şi Eu mă voi 


L-ai pierdut mai bine era să nu te fi născut, nici toată lumea de-ai avea-o nu 0 
poţi da în schimb pentru el.” Deci sunt liber să-L urmez Sau nu, dar dacă nu o 


fac îmi pierd Sufletul şi nimic nu am mai de preţ decât el. Deci urmarea lui 
Hristos este obligatorie, din punctul nostru de vedere şi în interesul nostru cel 
mai mare. 


Cum să o facem, ne spune Mântuitorul mai departe. 


= În primul rând să te lepezi de sine. Dar ce este acest sine? Omul este creat 
după chipul lui Dumnezeu, icoană vie a lui. „Ai văzut pe fratele tău? Ai 
văzut pe Dumnezeu", aşa ziceau Părinţii. Omul nu e creat pentru sine, ci 
pentru Dumnezeu. Tot ce ne face neasemănători cu Dumnezeu acesta-i 
sinele de care trebuie să ne lepădăm. Sinele este omul de păcat, haina 
murdară a păcatului, hainele de piele pe care le-a îmbrăcat omul după 
cădere. Pentru a urma Domnului, trebuie lepădat acest sine, trebuie să fi gol 
ca Adam înainte de cădere. 

= În al doilea rând, să-ți iei crucea ta. Crucea are multe înţelesuri. Unul din 
ele rezultă din întrebuinţarea ei de altădată ca unealtă de tortură şi moarte. 
În 
acest înțeles crucea înseamnă suferinţă, chin, durere, moarte. De ce 
urmarea Domnului nu se poate fără cruce? Sinele de mai sus e mai mult 
decât o haină pe care o poţi dezbrăca; este un buboi, o putreziciune înfiptă 


în ființa noastră; deci nu o putem lepăda ca pe o haină, ci trebuie tăietură, 
operaţie, pentru a putea fi înlăturat. Și orice tăietură doare, este o suferinţă. 
Și fiindcă stricăciunea nu-i la toți aceeaşi, nici crucea nu-i la fel pentru toți, 
ci fiecare îşi are crucea sa. 


Apoi, să-Mi urmeze Mie. Nenumărate sunt trăsăturile icoanei celei dumnezeieşti. 
Mântuitorul însă a stăruit asupra câtorva, pe care trebuie să le urmăm: „Învăţaţi-vă 
de la Mine că sunt blând şi smerit cu inima!"; „Fiţi sfinți ca şi Tatăl vostru cel 
ceresc!"; „Lubiţi-vă unii pe alţii aşa cum şi Eu v-am iubit pe voi!... 


Aceasta-i urmarea lui Hristos: osteneală, nevoinţă pentru a înlătura din viaţa 
noastră tot ceea ce ne desparte de EI şi a urma icoana Sfinţeniei Lui pentru a 
agonisi asemănarea cu EL. 


Deci Crucea este inevitabilă, nu o putem ocoli. Omul în necaz şi în suferință, ştiind 
aceasta, zice cu un fel de resemnare: Ce să faci? Asta-i crucea mea, n-am încotro! 
Un fel de pacoste de care nu putem scăpa. Oare aşa să fie? Sunt suferinţe pe care 
omul le primeşte bucuros, pentru a scăpa de un rău mai mare, pentru a obţine un 
bun dorit. Câte nu rabdă omul pentru sănătatea lui! Crucea este inevitabilă, dar 
purtarea ei ne este de mare folos, este în interesul nostru cel mai vital să o ducem, 


pentru că ne curăţă de păcate şi ne sfinţeşte, o merităm pentru a ne ispăşi păcatele 
făcute şi ne deschide porțile Raiului, ca tâlharului. 


Numai purtând crucea putem intra în Rai: crucea este cheia Raiului. Ținându-ne 
strâns în urma Domnului cu Crucea vom fi mereu împreună cu EI, „Unde sunt Eu 
acolo va fi şi sluga mea", zice EL. 


Numai pentru Hristos Crucea a fost nemăsurat de grea, El era nevinovat şi 
Crucea era împovărată cu toate păcatele lumii şi El a suferit pentru toţi. Crucea 
noastră însă este datorie pentru păcat, dar şi cale de fericire veşnică şi deci nu 
mai este o spaimă, ci un bun dorit şi de mare trebuinţă şi folos. 


Apoi crucea noastră este şi uşoară. De când Hristos S-a răstignit pe Cruce, Crucea 
mea nu mai este grea, căci Hristos a dăruit Crucii toată puterea Sa. Şi prin aceasta, 
Crucea pe care o port mă sfinţeşte, mă întăreşte, mă preface. De aceea ne minunăm 
zicând: „Mare este Doamne, puterea Crucii Tale! Ea a făcut din pescari apostoli şi 
din păgâni mucenici... " Şi mai mult: Crucea este armă asupra diavolului, care se 
îngrozeşte şi se cutremură, nesuferind puterea ei; Crucea zădărniceşte şi nimiceşte 
toată lucrarea celui potrivnic. De aceea, să ne bucurăm de Cruce! 


„lar eu nu am cu ce mă lăuda mai mult, decât cu Crucea Domnului", zice marele 
Pavel. Şi ne lăudăm cu ea primind şi răbdând cu bucurie toate încercările ce vin 
peste noi, ştiind că prin ele ne agonisim bucuria cea negrăită a vieţii veşnice. 


Să ne însemnăm cu Crucea în toate împrejurările vieţii. „Îngrădeşte-te cu Sfânta 
Cruce ca precum un scut, ne îndeamnă Sfântul Efrem Sirul, pecetluieşte-ţi cu ea 
mădularele şi inima. Şi nu numai cu mâna să te însemnezi cu semnul crucii, ci şi cu 
mintea pecetluieşte-ţi cu ea orice îndeletnicire a ta, şi intrarea şi ieşirea din orice 
vreme, şi şederea şi scularea şi patul şi orice slujire ai face, pecetluieşte-o mai întâi 
cu semnul crucii." 


Și să o purtăm cu multă bucurie şi recunoştinţă față de Mântuitorul iubit, care a 
purtat-o pentru păcatele noastre şi ne-a lăsat-o ca pe cel mai de preţ dar făcut 
prietenilor săi. Şi te îmbărbătează în suferințele vieţii: „Hristos a suferit atâta 
pentru mine şi eu să nu rabd cât de puţin?" Şi când vrăjmaşul năvăleşte cu ispitele, 
priveşte Sfânta Cruce şi zi: „Doamne să nu fiu nepăsător văzând Crucea Ta!" 


„Crucea Ta, Doamne, viaţă şi înviere este pentru poporul tău..." 


Părintele Petroniu de la Prodromu, Editura Bizantină 


Părintele Arsenie Boca — Lepădarea de sine 


Este în noi o mică - uneori chiar mare - contrazicere. 


Este duhul iubirii de sine care jertfeşte oamenii şi duhul jertfirii de sine pentru 
iubirea de oameni. 


Amândouă vor să ne menţină în viaţă; decât că duhul iubirii de sine vrea să ne 
menţină în viaţa aceasta pământească, de cele mai multe ori prea stricată şi plină de 
păcat; pe când duhul jertfirii de sine caută să ne câştige viaţa cea fără de sfârşit şi 
cu desăvârşire sfântă. E o mică vrajbă în noi: între vremelnicie şi veşnicie, între 
sfinţenie şi păcat, între Dumnezeu şi diavol. 


Sunt două conştiinţe în noi, care, fiecare caută să câştige stăpânire asupra 
celeilalte: „conştiinţa eului” şi „conştiinţa religioasă” propriu-zisă. O conştiinţă 
că totul eşti tu şi faci ce vrei tu, nu atârni de nimeni, şi conştiinţa că atârni de 
Dumnezeu. Acestei situaţii de vrajbă îi zice Dumnezeu: „Cela ce voieşte să vină 
după Mine, să se lepede de sine, să-şi ia crucea sa în fiecare zi şi să-Mi urmeze 
Mie" 


Nu poţi urma pe Dumnezeu urmându-ţi ţie. Trebuie să alegi între tine şi 
Dumnezeu. E o alegere care te poate pierde; dar tocmai această pierdere pentru 


Dumnezeu te câştigă. Alegerea aceasta „dacă vrei” e darul libertăţii cu care a 
cinstit Dumnezeu pe om, făcând şi de el atârnătoare mântuirea sa. Primul care a 
adus ştirea, i-a făcut conştienţi pe oameni de libertatea lor, este creştinismul. 


Libertatea este un excepţional de mare dar, însă, pentru cine se iubeşte numai pe 
sine, e tot aşa de mare primejdie. lubitorul de sine îşi înclină libertatea spre 
fărădelegi, la care ajunge rob şi din om neom. 


Libertatea îşi câştigă însă valoarea de mântuire numai dacă trece prin jertfă. 
Jertfa acelei iubiri de sine e vama ei de verificare. Liber ajunge numai cel ce se 
leapădă de toate şi în primul rând de sine. Ucenicii lui lisus sunt oameni liberi. 


Libertatea aceasta presupune o austeritate a vieţii. 


In împărăţia religiei, hbertatea nu e un concept abstract, ca în câmpul cunoaşterii în 
general, aci ea e o structură a omului devenit spiritual, străbătut de adevăr, încă din 
veacul acesta. Unul ca acesta, chiar de-ar tăcea, mărturiseşte înaintea oamenilor pe 
Iisus, Cel ce I-a făcut liber. 


Aceasta e ceea ce urmăreşte lisus, când ne cheamă să-l fim ucenici, începând de la 
libertate ! 


Părintele Arsenie Boca — Condiţiile uceniciei 


Sunt multe chipuri de a intra în împărăţia lui Dumnezeu, dar numai o uşă: 
lisus. 


A fi ucenicul lui lisus, ucenicul Adevărului, înseamnă Să-ţi faci inventarul 
libertăţii. 


„Adevărul vă va face liberi". „Libertatea (e a) fiilor lui Dumnezeu". „Cine nu se 
va lepăda de sine (- nu va fi liber şi de sine), nu va putea fi ucenicul Meu"... 


Totuşi iniţiativa porneşte din amândouă părțile: şi de la Dumnezeu şi de la om. Dar 
şi inițiativa omului spre Adevăr tot Dumnezeu o trezeşte. De aci începe faza 
conştientă a deciziei. De acum ucenicul trebuie să ştie cât costă decizia sa: liber de 
mamă, tată, nevastă, copii. 


lisus confiscă total; rupe lanţurile firii; dezleagă omul. 


A fi ucenicul lui lisus însă nu însemnează a te opri la mijlocul uceniciei. A fi 
ucenicul lui lisus însemnează a prevedea un război şi a-ţi zidi o cetate. A nu-ţi 
face socoteala aceasta însemnează a risca să te faci de râs. lar a nu te face de râs 
însemnează a urma pe lisus toată calea vieţii Sale pământeşti, chiar dacă ultimul 
pas al căii îl vei avea de făcut de pe-o cruce. 


» Dumnezeu poartă paşii omului”; iar aceştia sunt marile hotărâri spre EL 


Acestea sunt şi fazele întregii Creştinătăţi spre împărăţia lui Dumnezeu. 


Sfântul loan Iacob - Sfânta Cruce, semnul Sfintei Cruci, crucea vieţii 


„1 


Despre Sfânta Cruce 


Domnul nostru lisus Hristos ne-a dăruit nouă celor credincioşi Semnul Sfintei 
Cruci, ca să ne fie ca armă nebiruită împotriva a tot răul, dar mai ales împotriva 
nevăzuților vrăjmaşi. Nimeni dintre creştini nu se îndoieşte despre asta. 


Insă mai minunat este că Semnul Sfintei Cruci lucrează şi celor necredincioşi, când 
vrea Dumnezeu ca să iconomisească mântuirea lor. Pentru asta voi aduce oarecari 
pilde din istorie şi din Vieţile Sfinţilor. 


Împăratul Iulian Paravatul (adică lepădatul de lege, apostatul) era nepotul 
Sfântului Constantin cel Mare. EI a fost crescut de mic în legea creştinească şi a 
învăţat mai întâi carte prin mânăstirile Capadochiei, unde a îmbrăcat şi haina 
călugărească. 


Mai târziu a fost dăscălit de filosofii păgâni, cari duşmăneau de moarte 
creştinismul. Fermecat de filosofia păgânească, tânărul prinț a început Să 
urască credinţa creştină şi a făgăduit păgânilor că dacă ajunge împărat, ridică 
iarăşi închinarea la idoli (care era oprită de Sf. Constantin). Împins de ambiția 
măririi S-a împrietenit cu cei mai aprigi duşmani ai creştinismului şi mai ales cu 
vrăjitori, cari l-au ajutat. Dar dintre toţi s-a arătat mai iscusit la înşelăciune un 
vrăjitor evreu. Acesta i-a făgăduit că îl va ajuta la scopul lui, dar i-a pus condiţia 


să se lepede de Hristos. Jidovul (ca un vrednic urmaş al lui luda) l-a îndemnat 
pe tânărul Iulian ca să facă lepădarea în scris pe hârtie şi să meargă el singur în 
capiştea idolească ca s-o încredinţeze demonilor. 


I-a pus în vedere ca atunci când aruncă scrisoarea în văzduh să cheme pe 
demoni, dar nu cumva să facă Semnul Crucii. 


Dar în clipa când a aruncat scrisoarea în capişte, S-a arătat o tabără întreagă de 
demoni. Spăimântându-se de chipul lor, Iulian a făcut semnul crucii (din 
obişnuinţă) şi atunci demonii au fugit în adâncul iadului, neprimindu-i 
scrisoarea. Poşta satanei n-a suferit semnul crucii, ea cerea alt timbru pentru 
scrisoarea lepădării. 


Atunci s-a dus nebunul tânăr iarăşi la jidovul vrăjitor ca să întrebe care este 
pricina neizbutirii. lar acela i-a tâlcuit că semnul crucii a stricat treaba. 


Pentru că are obiceiul să facă cruce atunci când se sperie, l-a învăţat afurisitul 
ca să junghie un prunc botezat şi să aducă la dânsul inima pruncului. Atunci să 
fie sigur că semnul crucii nu mai împiedică treaba. Făcând după sfatul 
jidovului, nu s-au mai speriat poştaşii iadului când le-a aruncat scrisoarea, ci au 
primit-o, căci mâinile celui lepădat erau acum mânjite de sânge nevinovat. 


Prin lucrarea vrăjilor şi prin tot felul de uneltiri viclene, Iulian Paravatul a ajuns 
împărat la Constantinopol după moartea feciorilor Sfântului Constantin. 


În vremea împărăției lui credinţa creştinească a fost prigonită în chip ascuns, 
întocmai cum face stăpânirea comunistă în ziua de azi. N-a închis Bisericile, dar a 
încurajat închinarea la idoli. Averea Bisericii a fost sechestrată de stat pentru 
întreţinerea spitalelor şi a capiştilor păgâneşti. Creştinii au fost scoşi din funcţiile 
statului şi din şcoli. Ereticii cari erau afurisiţi de Soborul Bisericii au fost puşi 
iarăşi în drepturi ca să pricinuiască împerechere şi sminteală în norodul 
pravoslavnic. 


După ce a slăbit Biserica şi a vătămat-o mai rău decât împărații păgâni, vipera 
aceasta vicleană (cum îi zicea Sfântul Vasile lui Iulian) le-a dat ajutor jidovilor ca 
să zidească din nou Templul din Ierusalim. 


Prin asta căuta să arate că sunt mincinoase cuvintele Domnului, cari au fost rostite 
pentru risipirea templului. 


Dar când au început să facă şanţuri pentru temelie, atunci s-a cutremurat pământul 
şi a ieşit din adânc pară de foc şi pucioasă. Pentru asta n-au mai îndrăznit să 
lucreze. 


În vremea aceea a fost închis şi sfântul Atanasie cel Mare, căci el era socotit ca 
cel mai mare duşman al lui Iulian. Şi căuta în tot chipul să-l omoare pe Sfânt, 
dar Dumnezeu i-a scurtat zilele tiranului. Căci în vremea când era în război cu 
barbarii, Sfântul Mucenic Mercurie l-a săgetat în inimă. Atunci lulian 
cunoscând de unde vine pedeapsa a strigat: “M-ai învins Galileanule!” 


În felul acesta s-a izbăvit creştinătatea de cel mai primejdios vrăjmaş, care se arăta 
în faţă că este creştin, iar cu lucrul era păgân. EI a dat foc la multe moaşte de-ale 
Sfinţilor din vechime şi a distrus multe cărţi sfinte. Atunci au fost arse şi Cinstitele 
Moaşte ale Sf. Prooroc loan Botezătorul, ale Sf. Prooroc Elisei şi ale altor sfinţi. 


Tactica lui lulian Paravatul (adică metoda lui ascunsă) o folosesc astăzi tovarăşii 
comunişti, care se prefac că sprijină Biserica, dar lasă slobodă toată oastea ateilor 
şi o sprijină în tot chipul ca să dezrădăcineze orice urmă de credinţă din sufletul 
tinerimii. 


Au văzut că nu reuşesc cu prigoana, pentru asta au luat învăţătură de la afurisitul 
Iulian, ca să nu priceapă lumea de unde vine vătămarea. 


Sfânta Cruce în Persia 


După şase sute de ani de la Naşterea Domnului, creştinismul a fost strâmtorat de 
către păgânii perşi, cari se închinau focului şi soarelui. 


Pe la anul 614 barbarii aceştia au cucerit Palestina, Siria, Egiptul. Au prefăcut în 
ruină toate cetăţile şi Sfintele Lăcaşuri din Pământul Sfânt, iar norodul creştinesc a 
fost luat în robie. Sfintele Odoare au fost jefuite şi Biserica Sfântului Mormânt a 
fost arsă. 


In vremea aceea au luat păgânii şi Sfântul Lemn al Crucii şi l-au dus în Persia 
împreună cu bătrânul Patriarh Zaharia al Ierusalimului. 


La pustiirea care au făcut-o perșii în Ierusalim, au fost ajutaţi de către evrei, cari 
căutau răzbunare împotriva creştinilor. Aceşti vrăjmaşi neîmpăcaţi ai Crucii au 
răscumpărat nouăzeci de mii de creştini de la perşi şi pe toţi i-au ucis fără milă. 


Norodul creştinesc care a fost în robie (în Persia) a aflat multă mângâiere de la 
Lemnul Sfintei Cruci, care era acolo. 


Nenumăratele minuni cari s-au săvârşit atuncea cu Sfântul Lemn, au făcut să se 
vestească şi să se proslăvească numele Domnului în ţara persească aşa de mult, 
încât păgânii ziceau că “Dumnezeul creştinilor a venit în Persia!” 


Mulţi dintre ei văzând prea slăvitele minuni, erau cuprinşi de frică şi mergând la 
creştini, ascultau învăţătura lor şi se botezau. 


Altă minune cu semnul Sfintei Cruci 


In al cincisprezecelea veac stăpânea în Egipt sultanul turcesc Melec Mina. 
Acesta avea ca sfetnic al său de taină (vizir) pe un evreu turcit cu numele Musa, 
care avea mare ură împotriva creştinilor, pentru râvna şi evlavia lor. 


Urâciunea evreului se îndrepta mai ales împotriva Sfântului Patriarh loachim al 
Alexandriei. 


Pentru înţelepciunea şi sfinţenia vieţii lui Patriarhul era cunoscut şi cinstit de 
sultan. Dar pizmaşul de evreu nu putea vedea cu ochi buni cinstea cea mare care 
se da ierarhului creştin de către sultan şi pentru aceasta căuta să-l piardă. 
Zavistia ludei nu-l lăsa ca să se liniştească. 


A îndemnat deci pe sultan ca să-l poftească la curte pe Ioachim pentru a discuta 
cu el despre credinţă. 


Făcându-se discuţie între ei în faţa sultanului pentru dreapta credinţă evreul a 
rămas ruşinat la toate întrebările. Mărturiile aduse de înțeleptul ierarh au 
astupat gura vicleanului vizir. 


Pentru ruşinea asta se gândea că de acum îşi va pierde încrederea cea mare pe 
care o avea la sultan şi căuta tot timpul să prindă în cursă pe Sfântul Ierarh. 


După ce s-a terminat discuţia, evreul a zis către patriarh: “Hristos vă spune la 
Evanghelie că cine are credinţă cât un bob de muştar, poate să urnească şi 
munții din loc. Deci dacă vei muta şi tu muntele acela, care se vede în faţa 
noastră (departe în zare), atunci am să cred şi eu în legea voastră!” 


Un creştin odinioară 

Tot se căina mereu: 

Grea mai este Crucea asta 
Ce mi-a dat-o Dumnezeu. 


Cum o dau nu-mi iese bine 
De necazuri nu mai scap 

Şi muncesc din greu ca boul 
Până cad lângă proţap! 


Iaca alţii sunt mai leneşi şi 
trăiesc mai în belşug 

Numai mie (vorba ceea) “boii 
nu-mi mai trag la jug”. 


Și ofta creştinul nostru şi 
mereu era cârtind 

Nimeni nu putea odată să-l 
audă mulţumind. 


Crucea vieţii omeneşti 


2) 


Însă Cel de sus Părinte, care 
ajută pe mişel 

Căutând din cele sfinte, 
cercetatu-l-au pe el: 


A trimis la el un înger 
Noaptea când dormea trudit 
Și luând pe om de mână 
L-a urcat pe deal la Schit. 


Se făcea că este ziuă 

Și erau numai ei doi 

Între nişte Cruci frumoase 
Felurite după soi. 


Unele erau de aur, 
Altele de fier şi lemn, 
De argint şi de aramă, 
Fiecare cu un semn. 


Zice îngerul atuncea: 
“Ta-ţi o Cruce care vrei 
Numai potriveşte-o bine 
şi te-ntoarce la bordei”. 


Lacom el apucă-n grabă, cea 
de aur mai întâi 

Încercând s-o tăbârcească pe 
Voinici umerii săi. 


Dar nu-i chip ca s-o urnească 
şi privind la ea cu jind 

Se pogoară mai la vale, 

la o Cruce de argint. 


De prea multă strălucire 
Nu te poți uita la ea, 

Dar voind el s-o ridice 
Vede că-i grozav de grea. 


Se mai uită, iar încearcă 
Până ce îşi ia de seamă 
Să-şi aleagă altă Cruce, 
Tot frumoasă, de aramă. 


Dar în ciuda lui şi aceea 
pentru dânsul este grea 
Cea de marmoră mai tare, 
cea de fier cam tot aşa. 


Lângă ele, mai la vale, 
vede sub un copăcel, 
Cruce de stejar uşoară, 
numai bună pentru el. 


O ridică deci şi pleacă, 
Iară îngerul pe drum 

Îl întreabă pentru Cruce, 
dacă-i mulţumit acum. 


Slavă Domnului, răspunde, 
Tare-s mulţumit cu ea, 
Căci din toate numai asta 
Este după vlaga mea! 


Îngerul atunci îi zice: 
Omule nemulţumit, 
Pentru Crucea vieţii tale 
Totdeauna ai cârtit! 


Astăzi te-am adus anume 
Ca să-ţi fie ţie semn 

Că nici una nu poţi duce 
Decât Crucea cea de lemn. 


Asta este “Crucea vieţii” dată 
ție de când eşti 

Deci lui Dumnezeu dă slavă 
şi de-acum să nu cârteşti. 


Cele de metaluri scumpe 
sunt a oamenilor sfinți 
Care sufăr pân'la sânge, 
întru grele nevoinţi. 


Iară tu cu sărăcia lesne 
te vei mântui, 

Dacă vei păzi credinţa 
şi răbdând vei mulţumi! 


Semnul crucii este nouă 
Scutul cel mântuitor 
Care depărtează răul 

Și ne dă la toate spor. 


Deci să facem cum se cade 
Creştinescul nostru semn, 
Căci vrăjmaşii fug atuncia 
Ca de prea cinstitul lemn. 


Iar acei ce bat în cobză 
ŞI pe cruce o îngână 
Au sămânţa necredinţii 
Şi pecete rea la mână! 


Semnul Sfintei Cruci 


N-au evlavie în suflet 
Nici ruşine la obraz 
Plecăciune nu pot face 
Că-i boierul pe grumaz! 


Domnul cerurile pleacă 
Pentru neamul omenesc 
Iar la EI să-şi plece capul 
Mulţi creştini nu se silesc. 


EI întinde sus pe cruce 
Mâinile dumnezeiești 
Tu măcar a face semnul 
Omule nu te sileşti. 


EI ne mântuie creştine 
Săvârşindu-se pe lemn 
Iară tu socoţi ruşine 

Ca să faci al crucii semn! 


Pe drumul crucii mele 


Ajută-mă, Stăpâne Doamne 
Să merg şi eu pe-al Crucii drum 
Căci largă mi-a fost calea vieţii 
Pe care mers-am pân-acum. 


Când sub a Crucii greutate 
Îmi va slăbi grumazul meu 
Trimite-mi ajutor atuncea 
Ca oarecând pe Chirineu. 


Aproape de sfârşit Stăpâne, 
Când chinul este mai amar, 
S-aud şi eu făgăduinţa 
Rostită către cel tâlhar! 


Să am atunci o mângâiere 
Să fiu părtaş la cina Ta 
Precum erai la Răstignire 
Cu Tatăl întru Slava Sa. 


Precum vedea atunci pe Maica 
Aproape, lângă Cruce stând, 
Să văd şi eu pe lângă mine 

Pe păzitorul meu cel sfânt! 


La despărțirea pământească, 
Primeşte-mi pe sărmanul duh 
Ca nu cumva să aibă silă 

La vameşii cei din văzduh! 


Apoi mergând la judecată 
Tu fii preamilostiv atunci 
Să nu mă osândeşti, Stăpâne 
În focul veşnicelor munci. 


Părintele Iachint al Putnei - Cuvânt la Duminica după Înălţarea Sfintei Cruci 


“Cel ce voieşte să vină după Mine să se lepede de sine, să-şi ia crucea şi să-Mi 
urmeze Mie. ” (Marcu 8, 34) 


Iubiţi credincioşi, Mare este taina şi puterea Sfintei Cruci! De la facerea omului şi 
până la întruparea Domnului nostru lisus Hristos, nu a fost cunoscut semnul Sfintei 
Cruci, nu se ştia că prin ea se va mântui tot neamul omenesc. Ba, din contră, crucea 
era socotită ca un semn de ocară. Cu toate acestea, crucea şi atunci făcea minuni. 
Ea şi atunci lucra în lume, dar nu direct, ci prin închipuire, prin simboluri. 


Simbolurile cele mai obişnuite ale Sfintei Cruci din Vechiul Testament sunt: 
— pomul cunoștinței binelui şi răului, din mijlocul Raiului, 
— toiagul lui Moise, care prin întruchiparea crucii a despărţit în două apele 
Mării Roşii, 
lemnul care a îndulcit apele cele amare ale mării din pustiul Arabiei; 
şarpele cel de aramă, care a fost înălțat pe stâlp înalt în mijlocul poporului, 
toiagul lui Aaron care odrăslise etc. 


Semnul Sfintei Cruci a mai fost închipuit de Isaac, care a binecuvântat pe fiul său 
Iacov cu mâinile încrucişate şi de Moise, care a stat cu mâinile întinse la rugăciune, 
în formă crucii, până ce evreii au biruit pe amaleciţi (Ieşire). 


Dar taina crucii este ascunsă de la început în toată zidirea, căci toate sunt făcute în 
chipul crucii, toate se mişcă în forma crucii. Şi pentru ce toate acestea? Pentru că 
taina mântuirii lumii pe cruce, prin patimă, prin Suferinţă, a fost de la început 
rânduită de Dumnezeu şi ascunsă în fiecare făptură. 


Y Ce este altceva o pasăre care zboară, dacă nu o cruce care înfruntă 
vânturile şi biruieşte înălțimile văzduhului ? 

Y Ce este un fir de iarbă sau o floare cu petalele desfăcute, dacă nu o cruce 
împodobită în mii de culori? 

Y Ce este un copac cu crengi şi frunze, dacă nu un turn înalt cu multe şi 
nenumărate cruci? 

Y Ce este cerul înstelat, dacă nu un covor minunat cusut cu cruci de stele de 
mâna nevăzutului Dumnezeu, stele care se mişcă şi răspândesc raze de 
lumină numai în forma crucii? 


Dar cel mai puternic simbol al crucii este însuşi omul. Deci, până la întruparea 
Domnului, crucea lucra în lume numai prin umbre şi închipuiri, iar la înălțarea 
Domnului pe Cruce ea s-a sfințit, a primit puteri dumnezeieşti, s-a umplut de 
daruri, a devenit scară către cer şi steag de biruinţă al creştinătăţii. Din clipa când 
crucea ca o mamă L-a purtat pe Hristos pe braţele ei şi L-a arătat îngerilor şi 


oamenilor, din clipa aceea crucea înseamnă “lungimea, lăţimea şi înălțimea 
dragostei lui Dumnezeu ” faţă de noi, oamenii j 


lar după alţi tâlcuitori, crucea se poate înţelege şi altfel. Brau! vertical al crucii 
înseamnă puterea Dumnezeirii, care veşnic rămâne neschimbată şi stăpâneşte 
toate cele de sus şi cele de jos, iar braţul orizontal al crucii înseamnă toată lumea 
cea zidită, care atârnă de purtarea de grijă a lui Dumnezeu. Şi acolo unde se 
întâlnesc braţele crucii, acolo se întâlneşte Dumnezeu cu omul, acolo se 
împrieteneşte cerul cu pământul, acolo este altarul inimii omeneşti, acolo se 
înalță Biserica dragostei creştine, acolo arde veşnic focul dumnezeieştii iubiri. 


După patima cea de bunăvoie, umbrele au dispărut, tainele s-au descoperit, 
blestemul s-a schimbat în binecuvântare, moartea în izvor de apă nouă, mormântul 
s-a transformat în biserica creştină, iar toiagul lui Moise s-a înlocuit cu toiagul 
Crucii lui Hristos. lată roadele dragostei lui Hristos. lată isprăvile crucii de două 
mii de ani! Şi primul care ne-a iubit atât de mult a fost Cel care ne-a zidit, a fost 
Cel care a dus întâi crucea pentru noi, adică lisus Hristos, Mântuitorul lumii. 


Dar pentru mântuirea noastră nu a fost numai atât, 
= ca Hristos să stea pe cruce şi noi pe scaune, El Sus şi noi jos, 


— EI să sufere pentru noi şi noi să ne desfătăm sub crucea Lui, 

— EI să bea oţet şi fiere iar noi să ne îmbătăm de vin, 

— EI să rabde spini şi sulița pentru noi, iar noi să primim cununi de biruinţă, 

> EI să privegheze, iar noi să dormim, 

= El să-şi dea viaţa pentru noi, iar noi Să luăm viaţa şi cinstea semenilor 
noştri. 


Dacă Hristos zideşte, iar noi dărâmăm, în Zadar mai trăim. 

Dacă Hristos adună, iar noi risipim, spre osândă ne-am născut. 

Dacă Hristos suferă, iar noi ne veselim, fără folos trăim, căci nu ne 
mântuim. 


Ce trebuie dar să facem ca să ne mântuim? Să facem ce a făcut şi lisus Hristos. 
Adică să ducem crucea vieţii noastre asemenea Lui, aşa cum ne vorbeşte 
Evanghelia de astăzi. Auziţi ce zice Domnul: “Cel ce voieşte să vină după Mine să 
se lepede de sine, să-şi ia crucea şi Să-Mi urmeze Mie” (Marcu 8, 34). Nu zice ca 
tot omul să-şi ia crucea, ci numai “cel ce voieşte să vină după Mine”. Vedeţi cât de 
mare este voinţa şi libertatea omului? Nici Însuşi Hristos nu i-o răpeşte. 

Apoi: “să se lepede de sine”. Cum? Adică să se lepede de poftele sale, de 
plăcerile trupului său, de lăcomie, de zgârcenie sau de haine scumpe, de voile 
sale, de trufia vieţii acestea şi de tot păcatul. 


Și după aceea ce să mai facă? “Să-şi ia crucea sa”. Nu spune să ia crucea lui 
Hristos, ci fiecare pe a sa cruce şi s-o poarte. Căci Hristos singur Işi poartă crucea 
Lui. 


Adică cei căsătoriţi să-şi ducă crucea vieţii de familie, văduvele — crucea văduviei, 
fecioarele — crucea fecioriei, călugării — crucea pustniciei, bolnavii — crucea 
suferinței. 

Iar după ridicarea crucii, ce trebuie să mai facă creştinul? “Să-Mi urmeze Mie” 
- zice Domnul. Unde? Pe Tabor, unde este atâta bucurie şi lumină? Nu! Sau la 
malul Tiberiadei, să se îndestuleze de peşte? Nu! Sau în pustie, să se sature din 
pâinile cele înmulțite? Nu! Dar unde să-l urmeze lui Hristos? Acolo unde a mers şi 
EI, adică acolo, pe Golgota sau în văzul lumii şi al îngerilor. Şi ce să facă acolo? Să 
se odihnească de cale? Nu! Să facă ce a făcut şi Domnul. Să se răstignească 
împreună cu EI şi alături de EI, acolo, afară de tabără, ca să şi învieze o dată cu EI. 
Adică să sufere ocările oamenilor, să sufere necazurile vieţii, să biruiască ispitele 
trupului, să primească palme şi spini pe frunte de la rude, de la prieteni şi chiar de 


la copiii săi, apoi să moară rugându-se pentru ei. Acesta este drumul, aceasta este 
calea mântuirii şi acesta este paharul lui Hristos. 


Dar poate cineva mă va întreba: Când peste tot cresc atâtea flori, când pământul 
este plin de atâtea roade, de soare şi izvoare, de lumină şi atâtea desfătări, pentru 
ce mă sileşti să port în spate o cruce atât de grea, să sufăr spini şi cuie în toată 
viața mea? Oare eu nu am acelaşi drept la viaţă, la fericire pe pământ ca şi 
ceilalți oameni? Omule, nu-ţi fac ţie strâmbătate! Acestea nu sunt cuvintele 
mele, ci ale lui lisus Hristos. Şi nici EI nu te sileşte pe tine să suferi împreună cu 
EI şi Să te răstigneşti alături de El. Căci Îl auzi ce zice: numai “cela ce voieşte să 
vină după Mine”. 


Dacă crezi că nu vei muri şi că vei fi 
fericit fără Hristos, mergi pe calea cea lată a pierzării, iar dacă “iubeşti-viaţa şi 
doreşti să vezi zile bune” (Ps. 33), sileşte-te să mergi pe calea cea îngustă a 
pocăinţei. 


Altul poate iarăşi va întreba: Dar pentru ce atâta chin, suferinţă, cuie, spini şi 
cruce pentru Hristos în toată viaţa aceasta? Pentru mântuirea sufletelor noastre, 
căci auzi ce zice mai departe Sfânta Evanghelie: “Cine va vrea să-şi mântuiască 


sufletul său — prin desfătări — pierde-l-va el; iar cine îşi va pierde sufletul său — 
prin necazuri — pentru Mine şi pentru Evanghelie, acela se va mântui pe el. Căci 
ce va folosi omului de ar dobândi lumea şi-şi va pierde sufletul său? Sau ce va 
da omul în schimb pentru sufletul său?” (Marcu 5, 35-37). 


Deci toată osteneala creştinului pe pământ este spre a-şi mântui Sufletul său şi a 
dobândi viaţa veşnică. Sufletul este scânteia lui Dumnezeu în trupul omului, este 
comoara ascunsă în țarina acestei vieţi. Şi cine reuşeşte să afle această comoară, 
acela a aflat totul. Cine reuşeşte să afle pe Hristos în sufletul său, prin credinţă 
şi fapte bune, acela a dobândit sufletul său şi se face moştenitor al vieţii de veci. 
Sufletul se primeşte de la Dumnezeu prin zămislire. Se curăţă de păcatul 
strămoşesc prin baia botezului, se păstrează curat prin pocăință şi fapte bune. 


Fericit cel ce ştie cum să-şi mântuiască sufletul său. Fericit cel ce-şi duce cu 
răbdare crucea vieţii sale. Fericit cel ce voieşte şi se sileşte să meargă pe calea cea 
strâmtă, care duce la Hristos! 


Iubiţi credincioşi, am auzit că Domnul nostru lisus Hristos ne-a poruncit celor ce 
voim să-L urmăm ca fiecare să-şi poarte crucea sa. 


Şi care sunt cele mai obişnuite cruci pe care le poartă oamenii? 


= Crucea căsniciei, 

= crucea creşterii copiilor, 
= crucea fecioarelor, 

=> crucea văduvelor, 

= a bătrânilor, 

= a bolnavilor, 

=> a pustnicilor şi 

=> a tuturor necăjiţilor. 


Căci fiecare om îşi are pe pământ crucea sa de dus, îşi are partea sa de suferinţă. lar 
de felul cum îşi duce crucea sa depinde însăşi mântuirea sufletului său. 


Și pentru că văd înaintea dvs atâția copilaşi care stau lângă icoana Maicii 
Domnului, ca un buchet de crini, voi căuta să vorbesc întâi de crucea celor 
căsătoriți. Cu adevărat, grea şi nu uşoară este crucea căsniciei. Că cei înjugaţi cu 
taina nunţii sunt datori să-şi ducă cu multă răbdare, până la moarte, crucea familiei. 
Cei căsătoriţi sunt datori să-şi păzească cinstea casei lor, sunt datori să nască copii 
şi să-i crească în frica lui Dumnezeu. Sunt datori să rabde atâtea necazuri, dureri, 


lipsuri, sărăcie, boli, frică, primejdie pentru viaţa şi viitorul copiilor lor, ba uneori 
să-şi dea şi viaţa pentru salvarea lor. 


Nu uşoară este şi crucea celor ce şi-au ales să trăiască în feciorie. Aceştia toată 
viaţa trebuie să-şi păzească simţurile lor, să se lupte cu gândurile rele, să-şi încingă 
trupul cu crucea postului şi să se roage neîncetat. 


Mai grea este crucea călugărilor. Aceştia trebuie să se lupte direct cu diavolii. Ei 
şi-au ales să trăiască o viaţă străină de a tuturor. Ei trebuie să se lupte împotriva 
lor, să răstoarne legile firii, să urmeze îngerilor, să imite pe Hristos, să-i ajungă din 
urmă pe Sfinţi. Fi au datoria să se roage neîncetat, să-şi facă buzele biserică şi 
inimile tron dumnezeiesc. Ei au datoria să-şi înfrâneze trupul, mintea şi toate 
simţurile de la tot păcatul; adică să-şi îmblânzească simţurile, să-şi stăpânească 
săltările trupului şi să-şi robească pe trup duhului. Să fie cu plânsul înlăuntru, cu 
lacrimile în ochi, cu gândul la moarte, cu mintea în cer şi cu inima la Dumnezeu. 


Greu de dus este şi crucea bătrâneţii, când omul este părăsit de toate: şi de puteri şi 
de sănătate, şi de prieteni şi de bucuria vieţii. Atunci, “când vor pieri toate 


gândurile lui”, el trebuie să se lupte cu frica morţii, cu mustrarea conştiinţei şi cu 
duhurile răutăţii care l-au robit în viaţă. 


Dar crucea suferinţei, a bolilor, cine o va putea purta? Că cei ce zac pe patul 
suferinţei nu mai doresc nimic în viaţă, decât câte un pahar cu apă să-şi răcorească 
arşiţa bolii. Ei nu mai nălucesc avere, nu mai vor case frumoase, nici cinste de la 
oameni. Nu mai vor să se certe cu nimeni, nici să se judece, nici să se desfăteze, 
nici să se veselească. Ei nu pot să mai guste din dulceaţa acestei vieţi. Ci uscați de 
suferință, arşi de focul durerii, deznădăjduiţi de deşertăciunea acestei vieţi, zac 
părăsiţi de toţi pe patul suferinţei, aşteptând o zi mai senină pentru ei. Şi aşa dorm 
puţin, cu nădejdea vindecării, dar de multe ori soarele nu mai răsare pentru ei 
niciodată. 


Grea este şi crucea văduviei, a sărmanilor şi orfanilor, că toţi aceştia nu mai aud 
cuvânt bun şi glas de mângâiere în casa lor. Nu mai au pâine caldă pe masa lor, nu 
lemne la vreme în vatra lor, nu ban de prisos în mâna lor, nu haină groasă în 
cuicrul lor. De peste tot aud cuvinte de ocară, de râs şi de necinste. Și aşa, cu 
durere îşi mănâncă pâinea lor, cu lacrimi îşi udă perna lor şi cu suspinuri îşi trec 
zilele lor. Numai Dumnezeu îi mângâie şi-i întăreşte în drumul vieţii lor. 

Şi aşa, fraţilor, fiecare creştin îşi are de dus o cruce în viaţa aceasta. lar cine 
spune că nu Simte greutatea crucii sale, acela mincinos este şi rob al veacului 
acestuia. lar cine nu vrea Să-şi ia crucea şi să urmeze lui Hristos, acela străin 
este de Hristos şi nu va vedea faţa Lui în veac. 


Iubiţi credincioşi, sus să avem inimile. Daca viaţa noastră este o cruce şi dacă 
numai prin cruce putem ajunge la Dumnezeu, ne putem mântui, apoi avem datoria 
să ne purtăm fiecare crucea vieţii pe care ne-a rânduit-o bunul nostru Mântuitor. lar 
cine vrea să-şi uşureze crucea sau chiar să şi-o lepede pe cale, acela trădător este şi 
va fi judecat cu Iuda, vânzătorul. 


Părinţii care vor să-şi uşureze crucea căsniciei omorându-şi pruncii lor, aceia nu 
sunt creştini, ci ucigaşi şi cu aceştia vor fi judecaţi. 


Fecioarele şi văduvele care îşi pierd răbdarea în focul ispitelor şi-şi leapădă crucea, 
făcând-se casă a dezmierdărilor mai înainte de legiuita nuntă, acelea roabe sunt ale 
lumii, iar nu mirese ale lui Hristos. 


Bolnavii şi bătrânii care se deznădăjduiesc de viaţa lor, care cârtesc în suferinţa lor, 
care se blesteamă în aşternutul lor, care îşi doresc moartea şi nu se lasă în voia 
Domnului, aceia cu grea moarte se sfârşesc şi nu vor scăpa de osândă. 


Păstorii şi pustnicii care nu-şi păzesc dregătoria lor, care îşi calcă jurământul lor, 
care dorm în toiegele lor, care beau şi se veselesc, în timp ce turma lor este sfâşiată 
de lup, aceia mai grea osândă decât toţi oamenii vor lua. Căci “sluga care cunoaşte 
mult, mai mult se va bate”. 


lar dacă vrem să scăpăm de toate acestea, să ne ducem cu răbdare şi credință 
crucea vieţii. Tăcuţi, smeriţi, liniştii, cu rugăciunea în minte şi cu privirile spre 
cer, să mergem pe urmele Domnului. Nimeni să nu se împuţineze, nimeni să nu 
cârtească. Puțin mai avem de urcat şi vom ajunge sus. Acolo ne vom odihni. 


Dumneavoastră, părinților, trudiţi-vă ziua şi noaptea pentru hrana şi buna creşte a 
copiilor; mare răsplata veţi lua dacă veţi face din ei creştini buni şi fii credincioşi 
Bisericii şi societății. Lăsaţi copiii, cât sunt mici, să se joace, să se bucure, să 
slăvească pe Dumnezeu, căci ei imită pe îngeri. Nu le spuneţi necazurile pe care le 
aveţi. Ascundeţi-vă lacrimile de ochii lor. Şi aşa, fiecare să urmeze Domnului 
nostru lisus Hristos. Cei bolnavi să ceară răbdare, bătrânii mângâiere, săracii 
hrană, văduvele adăpost şi cu toţii mântuire. Nimeni să nu fugă de lângă Domnul, 
nimeni să nu se ruşineze de crucea şi ranele Lui. Căci mântuirea noastră şi a lumii 
numai prin cruce şi prin rane se va săvârşi. Amin. 


(din: Părintele Iachint al Putnei, Editura Bizantină, 2000) 


Părintele Iachint al Putnei - Urmarea lui Hristos 


Sărbătoarea Înălţării Sfintei Cruci este una dintre marile sărbători creştine. Cinstim 
Crucea Domnului şi prin ea cinstim Jertfa mântuitoare a Fiului lui Dumnezeu. 


Este o sărbătoare importantă pentru creştini. De aceea ea este anunţată cu o 
săptămână mai devreme (Duminica dinaintea înălțării Sfintei Cruci), pentru a ne 
pregăti sufleteşte. După acestă sărbătoare, ca un ecou al binecuvântării acestei zile 
sfinte, duminica următoare este închinată tot Crucii Domnului (Duminica după 
înălţarea Sfintei Cruci). 


Tema Pe Mr zilei este una cu totul deosebită: urmarea lui Hristos şi 


Dacă în Evangheliile anterioare — din Duminica dinaintea Înălţării Sfintei Cruci şi 
cea a Înălţării Sfintei Cruci — ni se pune înainte modelul suprem al lui Iisus Hristos, 
arătându-ne cum Şi-a purtat crucea, în Evanghelia de azi, ni se arată explicit ce 
trebuie să facem noi ca să fim următori ai lui Hristos. 


Fiecare om îşi pune, măcar o dată în viaţa sa, întrebarea capitală: care este rostul 


existenţei noastre? Care este scopul? Pentru ce trăim? Nu se poate să nu ne 
punem această întrebare! Nu trăim la întâmplare sau pentru că s-a nimerit să fim şi 
noi pe lumea asta. 


Ca fiinţă gânditoare, înzestrată de Creator cu toate darurile spirituale pentru a 


răspunsului corect aduce împlinire, dă sens fiecărui lucru şi fiecărei etape din 
viața omului. 


Oricât de multe căutări va întreprinde omul pe plan spiritual de-a lungul vieţii, 
atunci când află calea adevărului, mulţumirea sufletească nu se poate descrie. Totul 
devine mult mai limpede, totul capătă sens, totul are un rost. 


Mântuitorul nostru lisus Hristos a căutat, prin tot ceea ce a făcut, să ne 
dăruiască răspunsuri la întrebările existenţiale care i-a frământat pe oamenii 
din toate timpurile. 


„Învăţătorule, ce să fac ca să moştenesc viaţa de veci?” (Marcu 10,17) — o 
întrebare care a răsunat de multe ori în peregrinările Domnului. De fiecare dată, 
Marele Învățător a dat răspunsuri care ne răsună în suflete peste timp, mereu 
actuale, mereu valabile, mereu autentice. 


„Oricine voieşte să vină după Mine să se lepede de sine, să-şi ia crucea şi să-Mi 
urmeze Mie” (Marcu 8,34) — iată unul dintre răspunsuri la întrebarea „ce să fac?”. 
Un răspuns plin de sensuri profunde. 


În primul rând Domnul lisus subliniază darul libertăţii omului: „oricine 
voieşte” sau „de voieşte cineva”. Suntem fiinţe libere. Este marele privilegiu cu 
care am fost înzestrați la creaţie. Dar şi marele punct de poticnire al oamenilor, 
care nu au ştiut să folosească bine libertatea. 


Această libertate, această autonomie ne-a fost dată tocmai pentru ca deciziile 
importante să le luăm singuri, nesiliți de nimeni, conştienţi de importanţa şi 
responsabilitatea fiecărei hotărâri. 


"De voiește cineva” arată faptul că Dumnezeu ne-a dat inclusiv libertatea de a-L 
urma sau de a nu-L urma! Este numai decizia noastră. Cu toate consecinţele ce 
decurg de aici. 


imp ce Nimic nu se poate face bine cu forţa, cu sila, fără 


libertate. Lucrurile impuse, silite, îl umilesc pe om, îi anulează statutul său de fiinţă 
creată după „chipul şi asemănarea lui Dumnezeu” (Facerea 1,27). 


„De voieşte cineva să vină după Mine” — este o invitaţie la un act liber, 
responsabil, conştient. 


„Să se lepede de sine” — spune Mântuitorul mai departe. Un cuvânt greu, pe care 


mulţi nu l-au înţeles şi l-au răstălmăcit. Vorbim mai întâi de libertate, de acest dar 
care îl încununează pe om, pentru ca apoi să auzim cerându-ni-se să ne lepădăm de 
noi! 


Ce înseamnă oare această lepădare? Desigur, Mântuitorul nu a vrut să spună că 
trebuie să ne lepădăm de personalitatea noastră, de identitatea noastră. Să ne 
lepădăm de egoism, acesta este adevăratul sens al lepădării despre care ne 
vorbeşte Domnul. Să lăsăm deoparte tot ceea ce ne face să ne socotim centrul 
lumii, „buricul pământului”, să fim „plini de sine”. Este o invitaţie la smerenie. O 
coborâre din acea mândrie care i-a adus omului pierzania. Închipuindu-şi cum ar 
putea fi ca Dumnezeu (dar fără Dumnezeu!), primii oameni au decăzut din fericirea 
Paradisului, fericire care îşi avea izvorul numai în prezenţa lui Dumnezeu! 


lisus ne dă cheia spre regăsirea Paradisului pierdut: să-L urmăm! Dar pentru 


aceasta trebuie, mai întâi, să ne lepădăm de mândrie, de orgoliul pierzător. De ceea 
ce ne face să ne gândim numai la noi, nu şi la ceilalți. De aici şi îndemnul 
Mântuitorului de a ne iubi aproapele ca pe noi înşine! (Luca 10,27). 


Este o lepădare care aduce reîntoarcerea întru sine, regăsirea noastră dincolo de 
închipuirile orgolioase. Ne coborâm de pe soclul mândriei şi-L lăsăm acolo doar 
pe Dumnezeu! El este Singurul Adevăr pe care trebuie să-L urmăm. 


„Să-şi ia crucea şi să-Mi urmeze Mie” — este pasul cel mai important. Este 


urmarea lui Hristos în suferinţă, în moarte şi în Inviere, în umilinţă şi în slavă. 
Este asumarea adevăratului destin al vieţii noastre, destinul cel veşnic şi nu doar 
vremelnicia acestei vieţi atât de trecătoare. 


La fericirea veşnică nu putem ajunge decât prin Cruce! Crucea încercărilor, a 
suferințelor, a greutăților pe care fiecare le are în viaţă. Ele sunt pietre de hotar spre 
mântuire. Trebuie să le purtăm. 


Crucea are multe sensuri, înţelesuri duhovniceşti. Dincolo de toate, Crucea va fi 
într-adevăr sistemul de coordonate al vieţii noastre; axa în care se întâlnesc 
cerul şi pământul pentru fiecare suflet în parte. 


Pentru că o alternativă viabilă nu există. Asta ne-o spune Domnul foarte clar: „căci 
ce-l foloseşte omului să câştige lumea întreagă, dacă-şi pierde sufletul? ”. 'Lot 
zbuciumul nostru pe acest pământ ar fi în zadar. 


nostru este nepreţuit. Este 


Cântările bisericeşti exprimă aceste adevăruri în cuvinte pline de sensibilitate prin 
care cinstim Crucea Domnului: 


» Ca un soare luminezi cu razele tale pe cei din întuneric şi pe demoni îi alungi, 
prea împodobită Cruce!” (Cântarea a 4-a, Canonul 9) 


„Să purtăm Crucea lui Hristos şi să ne împodobim cu ea ca şi cu o cunună de 
slavă. Ea este pecetea şi plinătatea puterilor mântuirii. Ea este izvorul şi semnul 


biruinţei noastre. S-o ţinem în casele noastre şi de-a pururea să o purtăm în 
inimă şi pe piepturile noastre” 


(Părintele Iachint al Putnei, Ed. Bizantină, Bucureşti, 2000) 


Părintele Constantin Galeriu - Predică la Duminica de după Înălţarea 
Sfintei Cruci - Luarea Crucii şi urmarea lui Hristos 


În numele Tatălui şi al Fiului şi al Sfântului Duh. Amin. 


Dreptmăritori şi vrednici de dragoste creştini în Sfânta Biserică a Domnului nostru 
lisus Hristos. 


Precum Biserica preamăreşte şi învaţă: “Mare este puterea Crucii Tale, că s-a 
înfipt în mijloc şi lucrează în lume”. Înfipt în mijloc este şi praznicul împărătesc al 
Sfintei Cruci, ca şi celelalte: Naşterea Domnului, Învierea - praznicul central. Atât 
duminica de dinainte cât şi cea de după Sfânta Cruce cinstesc cuvinte ale 
Evangheliei privind Crucea. 


Astfel, cu o săptămână în urmă, din Evanghelia după Sfântul loan, am auzit: “Și 
nimeni nu S-a suit în cer, decât Cel ce S-a coborât din cer, Fiul Omului, Care 
este în cer. Şi după cum Moise a înălțat şarpele în pustie, aşa trebuie să se înalțe 
Fiul Omului (pe cruce)” (loan 3,13 - 14) - descoperindu-ni-se taina Crucii, înainte 
de prăznuirea ei, la 14 septembrie. Sfânta Evanghelie de astăzi tot despre Cruce ne 
învaţă. Și ne rugăm Bunului Dumnezeu, Tatăl prin Fiul în Duhul Sfânt, să 
înțelegem taina Crucii. (Marcu 8,34 - 9,1) 


“ Și chemând la sine mulțimea, împreună cu ucenicii Săi, le-a zis: Oricine 
voieşte să vină după Mine să se lepede de sine, să-şi ia crucea şi să-Mi urmeze 
Mie. Căci cine va voi să-şi scape sufletul îl va pierde, iar cine va pierde sufletul 
său pentru Mine şi pentru Evanghelie, acela îl va scăpa. 


Căci ce-i foloseşte omului să câştige lumea intreagă, dacă-şi pierde sufletul? Sau 
ce ar putea să dea omul în schimb pentru sufletul său? Căci de cel ce se va 
ruşina de Mine şi de cuvintele Mele, în neamul acesta desfrânat şi păcătos, şi 
Fiul Omului Se va ruşina de el când va veni întru slava Tatălui Său cu sfinţii 
îngeri. 

Şi le zicea lor (ucenicilor şi celor de faţă, şi nouă): Adevărat grăiesc vouă că 
sunt unii, din cei ce Stau aici (şi acum), care nu vor gusta moartea până ce nu 


vor vedea împărăţia lui Dumnezeu, venind intru putere. * 


Iubiţilor, 


Am prăznuit acum două zile, în 14 septembrie, aflarea Sfintei Cruci, în pământ, 
unde fusese aruncată şi îngropată. Căci a trimis împăratul Constantin - căruia i se 
arătase pe cer Sfânta Cruce, vestindu-i-se: “Prin acest semn vei învinge ” - pe 


sfânta sa mamă la Ierusalim, şi, cu rugăciune şi căutare (“Căutaţi şi veţi afla”, 
spusese Mântuitorul) au aflat Sfânta Cruce. lar Patriarhul Macarie a ridicat-o, 


ca s-o poată vedea toată mulţimea. Și s-a rugat Sfânta Elena şi a sărutat-o; la fel 
toi cei de faţă. Şi au strigat: EI 


De atunci mereu, la 14 septembrie se înalță şi noi toţi o sărutăm şi zicem, cu moşii 
şi strămoşii noştri, cu creştinii de atunci, de acum 1700 de ani: 


Şi Fiul lui Dumnezeu, cum spune 


Crucea ne îmbrățișează. În fiinţa ei adâncă 
ea este iubire. E însăşi descoperirea Dumnezeirii în Creaţie şi în mântuirea 
lumii. În toate se descoperă iubirea şi crucea Dumnezeului Cel veşnic, Cel 
nezidit, pentru noi, zidirea lui. 


Suntem creaţi după chipul lui Dumnezeu şi în perspectiva infinitei asemănări cu EL. 
Aceasta este definiția a tot omul. Şi deşi omul, prin păcat, a căzut, chipul lui 
Dumnezeu a rămas întipărit, e de neşters, de nedistrus. Am lepădat, cum spun 


SII, asemănarea; dar chipul nu l-am pierdut. Chipul lui Dumnezeu 
fiind întipărit în noi, suntem deci părtaşi existenţei lui Dumnezeu şi, atunci, 


nemuritori. Căci Dumnezeu nu-şi ia înapoi nici darul nici chemarea. Rămâne în 
In el şi prin el lucrăm 


asemănarea - luând crucea Lui. 


De aceea aşa începe Mântuitorul acest cuvânt: “Cel ce voieşte să vină după Mine” 
— să se unească real cu Mine, intru asemănarea Mea; şi aceasta cu voinţă. Spune 

: Chipul din noi e de neşters, de nedistrus 
(nimic nu se distruge din ce a zidit Dumnezeu), iar înţelepciunea şi bunătatea lui 
Dumnezeu - adică lucrarea asemănării - ţin de voinţa noastră, de libertatea 
noastră. 


Căci adevărul ne face liberi. Şi, Doamne, Tu eşti Adevărul; în voinţa 

noastră şi în libertatea noastră: “Cel ce voieşte să vină după Mine - şi aici vine un 
cuvânt parcă mai greu decât celelalte - să se lepede de sine”. 
La acest cuvânt, de atâtea ori rostit şi tâlcuit în felurite chpiuri, îndrăznim a cugeta 
şi noi astăzi, împreună. Ce înseamnă “să se lepede de sine”, să te lepezi de sinea 
ta? S-a zis de atâtea ori: de păcat. Dar în ce constă păcatul în lucrarea lui, în 
arătarea lui. Păcatul, cum Scriptura îl descoperă, punându-l în văzul conştiinţei 
tuturor, este insuflat (nu inspirat — numai Dumnezeu ne inspiră) de demon, sub 
chipul şarpelui, către Eva: “V-a zis Dumnezeu că de veţi gusta din pomul 
cunoştinţei binelui şi răului veți muri? Nu veţi muri, ci veţi fi ca nişte dumnezei, 
cunoscând binele şi răul”. Aici este arătarea şi un fel de început al păcatului: Veţi 
fi ca nişte dumnezei; veţi fi voi dumnezei (e la plural scris în Scriptură; de aceea au 
şi apărut idolii), cunoscând binele şi răul — decizând voi ce este bine şi rău. Să 
luăm aminte o clipă: “ca nişte dumnezei”. Tu să-ţi devii dumnezeu... În locul lui 
Dumnezeu eşti ispitit să pui un nou început, aşadar. Tâlcuiam şi altă dată noi: 
orgoliul, mândria. Când Lucifer a voit să-şi pună tronul alături de Cel preaînalt. EI, 
Lucifer, purtătorul de lumină, alături de Cel Preaînalt. Şi, spune Proorocul: “0, 
cum ai căzut, Luceafăr!” lar Mântuitorul l-a văzut căzând, cum citim după sfântul 
Evanghelist Luca: “Văzut-am pe Satana ca un fulger căzând din cer”. Căderea în 
orgoliu, cum ne-a luminat Dumnezeu Să o tâlcuim, încercând să pui în tine 
începutul. Dar înţelegi deodată că tu nu-ţi eşti început: Era un timp când tu nu 
erai. 


Am folosit acest cuvânt pe care l-a insuflat demonul lui Arie, la Sinodul de la 
Niceea, care spunea despre Mântuitorul, Fiul lui Dumnezeu şi Fiul Omului: “Era 


un timp când nu era”. Și Sfântul Atanasie a spus: “Cum ne-ar putea mântui 


cineva dacă nu e Dumnezeu însuşi, deci din veşnicie?” Şi numai demonul a 
insuflat acest cuvânt, pentru că el însuşi, fiind adus de la neființă la fiinţă, căzând 
în această mândrie nemăsurată, a vrut să fie în locul lui Dumnezeu. lar ispita lui 
asupra omului aceasta a fost: “Veţi fi ca nişte dumnezei, cunoscând binele şi răul” 
şi “nu veţi muri”. Atunci, Adam şi Eva au văzut că sunt goi. S-au deschis ochii 
lor şi au văzut că sunt goi de har, de lumină divină, că sunt în timp veniţi. Ochii 
demonului s-au deschis întâi. El a văzut că e adus de la neființă la fiinţă şi, căzând, 
l-a ispitit şi pe om, să-l întoarcă înapoi, spre neființă. De aceea, din nefericire, când 
moare cineva, mulţi spun că a trecut în neființă. Doamne păzeşte! Dumnezeu nu 
mai trece în neființă ce a adus la fiinţă, ci trece în nemurire. 


Căci protopărintele Adam — cuvânt adânc al UI -. 


călcând porunca dumnezeiască, a dat firii altă obârşie decât cea dintâi, 
constatatoare din plăcere. Plăcerea, care îmbată, atâta poftă omenească, sfârşind 
în moarte, prin durere. Sfântul Maxim mereu indică acest drum între plăcere şi 
durere: Păcatul intră prin plăcere şi sfârşeşte în durere; din durere caută altă 
plăcere şi iar ajunge la durere. Şi aşa, pendulând între plăcere şi durere, în cele 
din urmă moartea îi pune capăt. Adam, la sfatul şarpelui, a născocit o plăcere ce 
nu era urmarea unei dureri de mai înainte, dar care ducea la durere. Prin aceasta i-a 
dus, cu dreptate, pe toţi cei născuţi din el după trup, împreună cu sine, la sfârşitul 
morţii prin durere datorită obârşiei lor nedrepte din plăcere. De aceea a venit Fiul 
lui Dumnezeu în lume şi S-a făcut Om, dând firii altă obârşie, prin a doua naştere, 
din Duhul Sfânt, obârşie pe care o duce, prin osteneală şi durere, prin Cruce, prin 
moartea atotcuvenită a lui Adam (căci îşi avea obârşia în neascultare), la înviere, 
desființând moartea. 


De aceeea spune Mântuitorul: “să se lepede de sine” — cel ce vrea să vină după 
Mine să lepede această tragedie a căderii. Lepădarea atât a orgoliului, a 
mândriei — începutul a tot păcatul, cât şi a stării de întuneric în care te socoteşti 
simplu făptură, neființă. În starea ta limitată, mărginită, a simţi că temeiul 
existenţei tale e Cel veşnic! Tu eşti zidit, dar adus de la neființă la fiinţă de Cel 


“Să se lepede de sine, să-şi ia crucea”. Crucea care a răstignit, a omorât păcatul. 
Căci jertfa nu e moarte; este taină a iubirii; este a fi cu faţa către Dumnezeu, 
Tatăl, Fiul şi Duhul Sfânt. Numai în despărţirea de El eu cad în moarte. Şi dacă 
Adam, prin păcat, a schimbat starea de jertfă, de iubire către Dumnezeu, în stare de 
moarte, Hristos, prin Cruce, a transformat moartea în jertfă. 


Toate cuvintele Lui de pe Cruce au fost acest luminos drum de la moarte la 
viaţă, de transfigurare a morţii în jertfă: 


+ “Părinte, iartă-le că nu ştiu ce fac” — cuvânt al iubrii; 

+ către mama Lui şi loan, ucenicul: “Mamă, iată fiul tău”. Lui: “Iată mama 
ta”. 

1 Sau răstignitului: “Astăzi vei fi cu mine în rai”. 

1 Sau: “Dumnezeul Meu, Dumnezeul Meu, pentru ce M-ai părăsit?” - 
rostind cuvinţelul psalmistului (Ps 20, 1), adică părăsirea noastră şi căderea 
lui Adam, transfigurand-o. 

+ Rostind “Mi-e sete” — Mi-e sete de toată umanitatea. 

+ “Săvârşitu-s-a” — în Cruce săvârşind taina mântuirii. 

+ Şi “Părinte, în mâinile Tale încredinţez duhul Meu”. 


Şi moartea noastră însăşi se transfigurează în jertfă dacă în chipul acesta luăm 
crucea cu Hristos şi rostim cuvintele Lui de pe cruce, trăindu-le. 


*... Să-şi ia crucea şi aşa să-Mi urmeze”. Întreaga viață a noastră e un Suiş al 
crucii, purtând în noi şi transfigurând mereu în noi cuvintele de pe cruce ale 
Mântuitorului. Și aşa înaintăm spre lumină, iubiţilor. Crucea se descoperă 
întocmai în lumină. 


Şi continuă lisus: “Căci cine va voi să-şi scape sufletul său îl va pierde, iar cine 
va pierde sufletul său pentru Mine şi pentru Evanghelie acela îl va scăpa”. Cine 
va voi să-şi scape sufletul — adică să te salvezi prin tine, conform acelui cuvânt 
demonic — “veţi fi ca nişte dumnezei”; tu îți eşti propriul dumnezeu. 


“Iar cine îşi va pune Sufletul său pentru Mine şi pentru Evanghelie îl va 
câştiga”. Adică în numele lui lisus. Nu te poţi mântui prin tine; tu eşti venit de la 
neființă la fiinţă. Pentru care spune, mai departe, atât de puternic şi adânc cuvânt: 
“Ce-i foloseşte omului să câştige lumea întreagă dacă-şi pierde sufletul său, sau 
ce ar putea omul să dea în schimb pentru Sufletul său ?”. 


- Alt cuvânt de adâncime negrăită! Sufletul, împreună cu trupul în care trăim, ca un 
fel de locaş al sufletului. Sufletul e unit cu trupul, dar nu e tot una cu el. E şi unit şi 
deosebit. O taină a sufletului. Şi port mereu în mine această durere, pe care o 
mărturisesc: Nu trăim îndeajuns taina sufletului nostru, de aceea nici nu-i simţim în 
adânc adevărul, realitatea lui. Noi trăim prea mult cu faţa către trup, către cele 
trupeşti. Şi toate cele trupeşti, materiale, atât de adânc s-au întipărit în noi, încât am 
mers până a spune că materia e totul. Şi spun aceasta fără să gândească nefericiţii 


oameni că nimic nu s-ar fi construit fără suflet, fără gândire. De aceea, ajungem 
atât de grav îndobitociţi (ca dobitoacele), pentru că desconsiderăm sufletul. Nimic 
nu se zideşte fără suflet, fără gândire, care este fructul sufletului. Totul e gândire. 
Orice făptură este o operă, este o gândire a Ziditorului. 


Şi aşa de frumos şi adânc spune ÎI: “Sufletul 
este ecoul îndepărtat al vocii Cuvântului. Dar deşi locuieşte sufletul în trup, e 
altceva, esenţial altceva”. Spusese Înțeleptul biblic: “Și se va posori trupul în 
pământul din care a fost luat, iar sufletul la Dumnezeu, cel ce L-a dat”. Și 
tâlcuind aşa, dă trei caractere sufletului. Primul: este 
Simplu şi indivizibil, într-un trup împărțit, dispersat (în miliarde de celule). Cum 
a spus marele Păulescu: sufletul este agentul finalităţii, factorul, conştiinţa acestui 
trup, pe care-l călăuzeşte. Conştiinţă pe care a suflat-o Dumnezeu şi o suflă în 
fiecare dinte noi atunci când se unesc cele două celule — paternă şi maternă. Atunci 
Ziditorul suflă în fiecare un suflet unic, o conştiinţă unică, un factor activ, luminos, 
nemuritor, care călăuzeşte trupul şi-l insuflă spre desăvârşire (pentru care câte un 
trup se sfinţeşte). 

Al doilea caracter: sufletul este nemărginit, într-un trup adunat, mărginit. Cu 
toţii suntem într-un anumit loc. Dar nu simţim că sufletul nostru nu e mărginit în 
acest loc în care ne aflăm? Deşi în timp zidit, eu pot gândi la începutul meu şi la 
începutul lumii însăşi, dincolo de marginile universului, cu acest suflet chemat de 
Cel veşnic să existe. Deşi în trup, e altceva, depăşind trupul. 

Și mai dă încă un tâlc dumnezeiescul Maxim, zicând: el care e mişcat, şi se 
schimbă. Trupul numai aparent se schimbă, îmbătrâneşte, mai curând. Dar sufletul 
se mişcă. El cade, dar se şi înalță. lar când se înalță cu gândirea şi transfigurează 
materia aceasta, o face vie, o face luminoasă (sau întunecată). Şi nu din el, ci din 
Cel care dă şi lumină şi strălucire şi înălțare, Care te înalță către nemurire. De 
aceea, şi rugăciunea, viaţa duhovnicească, te învaţă să te lepezi de sine — să te 
lepezi de tot ceea ce te lipeşte numai de lumea aceasta, care-i trecătoare. Atunci 
sufletul se înalţă şi, cum spune dumnezeiescul Calist, în mişcarea lui e 
nemărginit. Numai Sufletul se inalță către Cel nemărginit. De aceea nu e 
vrednicia ta să rămâi numai la cele trecătoare. Şi, în tragedia aceasta pe care am 
contemplat-o, când acele minţi bolnave, sărmanele, demonice, au aruncat moartea, 
mi-am zis: Doamne, acestea, parcă odată mai mult îţi descoperă cum demonul 
distruge. Dar mă rugam pentru sufletele acelea care erau în chinurile morţi, şi ale 
celor din jurul lor, care au supravieţuit: 


Am înţeles, deci, din cuvântul Mântuitorului: “Ce-ar folosi omului de ar câştiga 


lumea întreagă dar şi-ar pierde sufletul şi ce ar da omul în schimb pentru 
sufletul său?”, atât de limpede acum, că lumea întreagă nu poate avea ca preţ 
sufletul. Că sufletul pe toată o cuprinde şi lumea întreagă se poate măcina, se poate 
ruina, se poate trece, ca şi trupurile noastre prin moarte, dar sufletul e deasupra 
tuturor; pe toate le învăluie. Nimic din lume nu-l poate într-un fel măsura sau 
contrapune. Cum observă ÎI II, dând 
mărturia aceasta, atât de sensibilă penru orice conştiinţă: lată-mă aşa cum am 
fost mereu, de când am făcut cunoştinţă cu lumea. 


Când ne cunoaştem şi ne privim dinlăuntru nu ne vom deosebi cu nimic în ceasul 
sfârşitului nostru de ceea ce am fost de-a lungul anilor noştri. Dacă eu trăiesc viu 
taina sufletului meu, cu aceeaşi privire strălucitoare, chiar cu mesa care mi-ar fi 
pusă pe frunte ca o umbră. Căci vechiul om se înlănţuie dintr-o certitudine şi o 
permanentă continuitate a sufletului. O identitate a mea cu mine însumi din tot 
timpul şi mereu! Aceeaşi identitate, de când eram copilaş, băieţel, adolescent, 
învățând în cămăruţa pe care mi-o dăduse mămica. Apoi, tânăr student, bărbat, cu 
sarcinile mele în lume, s-a schimbat trupul mereu; dar sufletul, în memoria mea 
sfântă e acelaşi. Şi va rămâne mereu, tot mai luminos strălucind în lumina 
Mântuitorului. Și înţeleg atunci, cum ai spus Tu, Doamne: “De cel ce se va ruşina 
de Mine şi de cuvintele Mele în acest neam desfrânat şi păcătos şi Fiul Omului 
se va ruşina când va veni întru slava Tatălui Său cu sfinţii îngeri”. Cuvântul 
Lui: Nimic nu poţi da în schimb pentru Sufletul tău - păstrează-l curat şi el se 
luminează neîncetat. Să nu se umbrească în slăbiciunile şi căderile lumii, ci în 
faţa lui Hristos Cel înviat să strălucească mereu. Lucrează aceasta, fă-o vie în 
sufletul tău, mai ales prin ultimul cuvânt al Evangheliei. 


Căci zicea: “Adevăr vă spun vouă, sunt unii din cei ce Stau aici care nu vor gusta 
moartea până ce nu vor vedea împărăţia lui Dumnezeu venind intru putere”. 
Deci, ca să nu te înspăimânţi de moarte îți dă Dumnezeu o arvună din împărăţia 
Lui, aşa cum dăduse Mântuitorul pe Tabor celor trei ucenici — Petru, Iacob şi loan 
— strălucirea învierii Lui, ca o arvună. 


Liturghia noastră, rugăciunea, Evanghelia, mărturisirea şi Împărtăşania 
noastră, toată aşezarea noastră în credinţă, în lumină, înalţă sufletul. Şi simţim, 
dacă lucrăm acestea, în noi nemurirea, împărăția lui Dumnezeu venind intru putere. 
Și atunci, înţelegem: 


Prof. Constantin Necula - Duminica după Înălţarea Sfintei Cruci - Împărăţia 
lui Dumnezeu venind cu putere 


(Marcu 8, 34-38; 9, 1) 


Citim an după an, în logica dată de Părinţii Bisericii, Evangheliarul. Construcţia lui 
ne descoperă ritmul unei lecturi duhovniceşti a Scripturii, acordat la ritmul liturgic 
al Bisericii şi acordând fundament biblic ritmului liturgic al Ortodoxiei. Duminica 
aceasta se numeşte după Înălţarea Sfintei Cruci. În fond, Ortodoxia respiră Tainele 
Împărăției, numai după Cruce, după ce Aceasta s-a umplut de Lumină, asemeni 
unui Rai redobândit. Hristos Domnul este Cel care dăruie din viaţa Sa viaţă Crucii, 
o aduce în conştiinţa noastră ca pe o fiinţă vie. De aici şi cântarea ce i-o adresăm, şi 
rugăciunea şi răspunsul ce-l primim. „Bucură-te, Cruce!“ este parola ce schimbă în 
noi garda sufletului, legând inima noastră de Înviere. 


Pregătiţi să purtăm Crucea? 


Când ucenicul cel de taină, Nicodim, caută lămuriri asupra tainelor prezenţei lui 
Dumnezeu în lume, Mântuitorul, care folosise deja exemple din viaţa pământească 
pentru a limpezi înălțimile cereşti, pune întrebarea fundamentală fiecărei vocaţii: 
cum veţi crede când vă voi spune despre lucrurile cereşti? (loan 3:12). De ani de 
zile asist, uneori neputincios, alteori revoltat, dar niciodată indiferent, la atacurile 
asupra Crucii ca semn de închinare. Cei care îmbrăţişează Scriptura pe post de 


dumnezeu împăiat, bun doar să le servească intereselor şi vorbirilor lor despre 
Dumnezeu, nu cu Dumnezeu, par că sunt orbiţi tocmai de duşmanul Crucii. 


Evanghelia din Duminica dinaintea Înălţării Sfintei Cruci face amintire de un 
moment greu al neamului lui Israel. Când evreii au fost salvaţi privind spre un 
şarpe de aramă ridicat în mijlocul lor, la vreme de pustiire veninoasă (Numeri 21). 
În acord cu acea amintire a minunii lui Dumnezeu, Hristos Dumnezeu spune: „Şi, 
după cum Moise a înălțat şarpele în pustiu, la fel trebuie să fie înălțat Fiul Omului, 
ca oricine crede în El să aibă viaţă veşnică“ (loan 3, 14-15). Oare să fie Hristos 
idolatru şi închinător la chip cioplit, sau oare, insistând pe simbol, uităm de 
realismul intervenţiei lui Dumnezeu în planul vieții poporului lui Israel? Nu. 
Dumnezeu nu a vindecat simbolic pe cei atinşi de muşcătura morţii. Fiul Omului, 
înălțându-se pe muchia de blestem a Crucii, pe noi ne-a izbăvit din moarte, real şi 
veşnic. De aici prima provocare a Crucii în viaţa creştinului: să vadă Crucea vie şi 
dătătoare de Viaţă. 


Părintele Arsenie Boca spunea că „cine face semnul Crucii trebuie să fie pregătit să 
poarte Crucea“. Crucea este provocarea cea mai mare a vocației noastre umane, ne 
aduce dinaintea ochilor mereu Învierea Domnului, început învierii noastre. Acelaşi 
avva Arsenie consemna Lecţia Mântuitorului pe Cruce: „Oamenii veacului acestuia 
vă vor face şi vouă ce Mi-au făcut Mie. De M-au prigonit pe Mine, şi pe voi vă vor 
prigoni. Dacă pe Mine M-au denunţat Stăpânirii veacului acestuia, şi pe voi vor 
pune mâna şi vă vor da în judecăţi şi vă vor duce înaintea regilor şi stăpânitorilor 
lor şi vă vor arunca în temnițe pentru vinovăția numelui Meu! Deci păziți-vă de 
oameni“! De ce atâta prigoană? Fiindcă creştinii au ieşit din complicitatea cu 
păcatul. Şi-au schimbat cetăţenia. Ei s-au declarat cetăţenii Împăratului Cerurilor“ 
(vol. Icoane pentru suflet, 2014, p. 14). 


Este limpede că omului de astăzi îi este mai greu să caute şi să împlinească rigorile 
legate de adevăr, dragoste, credință şi nădejde. Nu contezi dacă nu accezi în 
straturile de mediocritate absurdă ori mercantilism superficial prin care lumea de 
azi se susține. Nu pare că respiri dacă nu te înalți pe culmile unui peisaj uman 
apropiat de iad, de prăpastia nesmeririi, neiubirii şi necredinţei. Dinaintea unor 
atare provocări, singura cu valoare, definitorie, rămâne chemarea Crucii. 


A voi să voieşti voia Domnului 


Duminica după Inălţarea Sfintei Cruci leagă exigenţele chemării de cea mai de preţ 
exigență umană: urmarea Chemării. Nu este prima dată în Evanghelie când 
Domnul cheamă. Biserica prăznuieşte aceste chemări ca nişte noduri de iubire prin 


care se constituie Biserica. Pe construcția această minunată, de încredere 
desăvârşită, se leagă de cer toată misiunea Bisericii: chemare - răspuns - trimitere. 
De aceea a te împlini în planul mântuirii înseamnă a primi şi împlini chemarea lui 
Dumnezeu în Biserică. Trebuie mereu să ne reamintim, dinaintea multora dintre cei 
cărora li se pare prea grea orice misiune pe pământ, ca deznădejdile care ne 
cuprind, anxietăţile care cotrobăie sufletele copiilor şi tinerilor ori deznădejdile 
bătrânilor, ţin toate de pierderea credinţei în Înviere, altfel spus, de refuzul de a 
asuma Crucea. 


Aici este cheia de boltă a Evangheliei acesteia. A voi să voieşti voia Domnului. A 
te pune la îndemâna Lui fără ifose şi false fasoane culturale, a te smulge din 
ritualism şi a asuma apostolia ridicării Crucii pe umerii tăi. Pentru aceea în textul 
acesta evanghelic Părinţii Bisericii reuşesc mereu să identifice treptele pocăinţei: a 
voi - a te lepăda de tine - a lua Crucea - a urma. lar această voinţă ţine de darul lui 
Hristos de a împreună-voi cu omul de fiecare dată, întru mântuirea lui. Pentru EI, 
Domnul care face din Cruce semn de biruinţă, mântuirea noastră este o chestiune 
de viaţă şi de moarte. Pentru noi uneori e o chestiune de opţiune, pentru EI e totul 
să fie Primitorul nostru în Rai. De aceea apropie Împărăţia mereu de noi, ne-o face 
apropiată, în zilele Pogorârii Duhului Sfânt rugându-ne: „Apropie-te de noi, 
Doamne, apropie-te...“ 


Crucea şi simbolurile false ale bunăstării 


Cât de lucid vedea Mircea Vulcănescu răsturnarea voinței omului dinspre 
Dumnezeu spre lume, dinspre Cruce spre simbolurile false ale bunăstării mediocre. 
EI arată cum tabla valorilor umane s-a rupt de Dumnezeu, iar Fericirile - trepte ale 
Crucii mântuirii, s-au transformat în coordonate ale iadului pe care suntem 
îndemnați să-l trăim: „Fericiţi cei îndestulaţi - răspunde veacul acesta lui Hristos, 
că a acelora este împărăția acestei lumi, şi alta nu e. Fericiţi cei tari, că aceia vor 
stăpâni pământul. Fericii cei cumpliţi şi neîndurători, că aceia nu se vor teme de 
nimeni. Fericiţi cei ce râd şi se bucură, că aceia de nimic nu au nevoie. Fericiţi cei 
îndrăzneţi, că aceia vor avea parte de praznic. Fericiţi semănătorii de vânt, că aceia 
se vor chema fiii furtunii. Fericiţi cei iscusiţi, că aceia vor afla taina multor lucruri. 
Fericiţi veţi fi, când vă vor slăvi şi vă vor tămâia, minţind pentru voi, că v-aţi aflat 
plata acum, pe pământ, şi mâine de voi cine o să-şi mai aducă aminte!“ (vol. 
Creştinul în lumea modernă. Răul veacului şi criza Bisericii, 2013, pp. 68-69). 


Care din fericirile acestea nefericite nu le auzim astăzi, căreia dintre nenorocirile 
2) 
propuse că rod nu i-a căzut omul victimă? Doar „atârnaţi“ de Crucea Mântuitorului 


supravieţuim provocării furtunilor de astăzi, oceanului de indiferentism şi ateism, 
de neopăgânism spilcuit în luciri de vedetism ieftin. 


Bucuria autentică vine din asumarea Crucii 


Pentru aceasta Mântuitorul propune lecţia purtării Crucii ca fiind exercițiu de 
împreună-lucrare în favoarea omului. A vedea Împărăţia venind cu putere este 
fundamentul vieţii noastre în Biserică, este Taina Liturghiei, viața Ortodoxiei 
noastre. Scânteierea de Har a Potirului care ne cheamă, „cu frică de Dumnezeu, cu 
credinţă şi cu dragoste“, este opusul nefericirilor lumii în care întepenim, ea poartă 
cu sine amintirea şarpelui celui de aramă şi a Crucii Mântuitorului Hristos. Pentru 
aceea slujitorul Liturghiei rosteşte, îndată după Împărtăşire, minunata rugăciune 
„Învierea lui Hristos văzând...“, al cărei text spune „„...că iată a venit prin Cruce 
bucurie la toată lumea“. Părtăşia acestei bucurii nu poate să vină decât din purtarea 
Crucii lui Hristos cu Hristos. Nu absurdizarea propriilor cruci ori mediocrelor 
noastre provocări pe care le hiperbolizam prin hpsa de discernământ. Nu 
strecurarea noastră pe sub brațele Crucii în colţuri ale obscurantismului, 
pietismului sterp ori a sincretismului erodant. A lua Crucea înseamnă a identifica 
corect, exigent, crucea pe care trebuie să o porți. A dărui acestei purtări toată 
energia ta umană, dospită fundamental în focul Duhului Sfânt. E taina care ne ţine 
în viaţă, care ne este Viaţă. Domnul Hristos nu ne cheamă la o simplă demonstraţie 
de forță. Tocmai fragilitatea firii umane o cunoaşte Domnul, pentru împlinirea ei în 
iubire El poartă Crucea. Duminica aceasta, după Înălţarea Sfintei Cruci, face din 
toate zilele vieţii noastre Duminici de înălţare a firii umane prin Cruce. Un praznic 
prelungit, dar nu unul al binelui consumist ori secularizat prin publicitatea ieftină a 
lumii, ci un bine fundamental legat de Cruce şi, prin ea, de Dumnezeu - Binele 
Absolut. 


În Rai nu se poate intra decât purtând Crucea Mântuitorului 


Suntem chemaţi să spunem, sufletelor noastre mai întâi şi apoi celor care vor să ne 
asculte, că Mântuitorul ne vrea întru Împărăţia Sa. Ucenici, tâlhari pocăiţi, păcătoşi 
întorşi la viaţa duhovnicească, duşmani întorşi întru dragoste... Pentru toţi este loc 
în Rai, dar în Rai nu se poate intra decât purtând Crucea Mântuitorului. Ea face ca 
Împărăţia să se apropie, să vină cu putere. Este modul în care Biserica vede 
mântuirea, nu ca pe o tensiune apocaliptică sterp comunicată, ci ca o realitate 
eshatologică prezentă în permanenţă. Crucea, miezul de mântuire al Bisericii. 


Înainte de a fi înălțată în mijlocul poporului, Crucea a fost purtată pe calea 
Golgotei, înfiptă în miezul culmii Căpățânii şi în inima iadului, deopotrivă. E 


semnul biruirii morţii şi a unui nou început al lumii. Să nu uităm nimic din toate 
acestea şi să începem nevoinţa pentru mântuire. În fiecare zi, pentru ziua cea 
neînserată a Împărăției. Care vine cu putere! 


Pr. Constantin Necula - Predică la Duminica după Înălţarea Sfintei Cruci - 
"Cel ce-şi va pierde viaţa pentru Mine şi pentru Evanghelie..." 


(Duminica după Înălțarea Sfintei Cruci; Mc 13,34-3 8) 


Mereu frapantă, Evanghelia care urmează Duminicii de după Înălţarea Sfintei 


Cruci pare un otpust deplin al Postului Înălţării Sfintei Cruci - Postul Crucii (pe 
care cei bătrâni îl ţineau mereu între | şi 14 septembrie). Pentru că dacă în 
Duminica trecută am vorbit mai mult despre "Înnoirea Bisericii Învierii", cu al 
cărei eveniment s-a aflat, în adâncuri, despre Crucea lui Hristos, cea înălţată peste 
lume, astăzi trebuie să înţelegem împreună cel puţin conţinutul a doi din cei trei 
termeni de mântuire pe care perioada aceasta ni i-a revelat cu pregnanță: Înviere - 
Biserica - Sfânta Cruce. 


Altfel spus, care-i conţinutul acestor lucruri, pentru că de obicei ca ortodocşi, 
suntem mereu taxaţi drept formalişti; ba, uneori, chiar dintre noi sunt destui care 
cred că rămânem prea ades la coaja lucrurilor şi nu mergem mai adânc în conţi- 
nuturi. Este şi motivul pentru care pe tot parcursul anului acesta predicile mele 
scrise n-au semănat cu cele orale şi pentru a nu obliga că în şcoala lui lisus 
Biruitorul lucrurile să se aşeze cu atenţie mărita şi adâncită de meditaţie. lată de ce, 
de data acesta, aş vrea - în cuvintele unor oameni care au luat foarte în serios 
aşezarea vieţii lor sub idealul lui Hristos şi al Crucii Sale - să medităm împreună la 
conţinutul a doi termeni: Biserică şi Cruce, pentru a şti, de acum, care-i miezul 
închinării noastre. 


Dintâi să ascultăm cuvântul Sfântului Epictet preotul, cel care, pentru aducerea lui 
Astion la dreapta credinţă, foloseşte imagini care astăzi, nouă, care-am murdărit 
prea ades cuvintele, ne sunt cu greu de egalat. După ce-i explicase tânărului despre 
înfierea în Tatăl, Epictet descrie astfel Biserica: "Dar şi mama noastră este alta, 
fiule. Nu este aceasta care se vede, ci cealaltă, care este nemuritoare: cea intru 
veşnicie logodită cu Mântuitorul nostru şi împodobită prin Îngeri, vestită prin 
prooroci, Slăvită prin apostoli, înălțată prin mucenici şi mărturisitori, cântată în 
Hristos şi prin Hristos în cununie cerească ["al cărei pat este Crucea Golgotei”, 
cum zicea Sfântul loan Gură de Aur şi Canonul Înălţării Sfintei Cruci], aceea 
este aceasta pe care oamenii o numesc Sfânta Maică Biserica. Glasul ei este ca 
de turturea, pe buzele ei picură arome, adică învăţătura apostolilor. Ochii ei sunt 
două lumini ale cerului, dinţii ei sunt curaţi, asemenea trupului ce iese din baie. 
Acest înţeles tainic îl au cele douăzeci şi patru de cărţi într-o prea sfântă 
închipuire. 


Din mâinile ei picura Smirnă, ceea ce înseamnă dreptate şi credinţă adevărată. 
Cele zece degete ale ei cuprind puterea şi lesământul celor Zece Porunci. lar 
Sânii ei Sunt cele două Testamente, bineînţeles, legea lui Moise şi harul 
Evangheliei. Picioarele ei sunt asemeni metalelor preţioase, pântecele ei şi cele 
lăuntrice mărturisesc izvorul prea sfântului Botez şi renaşterea tuturor 
neamurilor. Vino, aşadar, prea iubitul meu fiu, şi te hrăneşte de la sânul acestei 
mame, care este cea cu adevărat mama ta. Primeşte-i sfaturile, respinge cele ce 
sunt din lumea aceasta, ca să te poţi bucura de cele pe care a făgăduit 
Dumnezeu că le va da fiilor Săi în viaţa viitoare. Dar ascultă-L şi pe Tatăl nostru 
Cel adevărat, Care zice: leşi din pământul tău, din neamul tău şi vino în acel 
pământ pe care ţi-l voi arăta, adică în pământul celor vii şi în ţinutul Sfinţilor; în 
pământul unde curge lapte şi miere, adică în învăţăturile profeților şi ale 
apostolilor. Şi când vei fi îndeplinit toate cele ce ţi s-au poruncit, atunci îţi va 
încredința avuţiile Raiului, îţi va dezvălui Tainele cereşti, îți va dărui mărirea 
Împărăției Cerurilor, îţi va arăta nemăsurata bucurie a apostolilor, cântecele 
martirilor, precum şi mulţimea Îngerilor şi Arhanghelilor. Şi, după acestea toate, 
te va primi în har, ca fiu şi frate al Său”. 


Roada deplină a acestor cuvinte, care-au rodit în tânărul Astion, sunt clipele măreţe 
ale martiriului, care a făcut din cei doi Sfinți mărturisitori cununi ale Bisericii 
acesteia mărite prin patima şi moartea lor. 


LL] 


Ani mai târziu, Sfântul Grigorie Palama dă "conţinu 
făcându-ne să înţelegem deplin care-i lucrarea harului lui Hristos. Comentând chiar 
cuvintele Evangheliei de astăzi, el zice: "Cheamă şi mulțimea împreună cu 


în cuvânt şi faptă Crucii, 


ucenicii şi le spune şi le porunceşte aceste mari şi mai presus de fire griji (să se 
lepede de sine...), nu după oameni, ci după Dumnezeu, ca să arate că nu cere 
aceste strădanii doar de la ucenicii Săi cei aleşi, ci de la fiecare om care crede în 
EL A urma lui Hristos înseamnă a trăi după Evanghelia Lui, arătând toată 
virtutea şi buna-credinţă. Să se lepede de sine cel ce vrea să urmeze Lui, Să-şi ia 
crucea înseamnă să nu-şi cruţe, să nu-şi regrete sinea lui, iar dacă vremea o 
cere, să fie gata ca pentru virtute şi pentru adevărul dumnezeieştilor învățături 
Să primească şi moartea. Acest fapt, ca să se lepede cineva de sine şi să fie dat la 
necinste şi chiar la moarte, cu toate că este ceva deosebit şi cu totul mai presus 
de fire, nu este lipsit de înţeles. Căci şi împărații cei pământeşti n-ar accepta 
vreodată, când se duc la luptă, să fie însoţiţi de unii care nu sunt gata să moară 
pentru ei. Este, oare, de mirare că Împăratul Cerurilor, Care pe pământ S-a 
arătat după a Lui făgăduinţă, caută să aibă astfel de următori, spre a întâmpina 
duşmanul comun al neamului omenesc? Dar împărații cei pământeşti nu pot 
face vii pe cei care au murit în luptă şi nici nu pot răsplăti cu ceva mai deosebit 
pe cei care s-au distins mai mult, căci ce ar putea lua vreunul din ei, câtă vreme 
nu mai trăieşte? Chiar şi pentru aceştia, dacă au murit pentru cei credincioşi, 
nădejdea este la Domnul şi aşa Domnul va dărui viaţa veşnică celor care, în 
urma Lui, S-au situat în primele rânduri". 


lar conţinutul Crucii se vădeşte prin cuvintele alese ale aceleiaşi omilii: "Căci 
astfel este înţelepciunea şi puterea lui Dumnezeu: a birui prin suferinţă, a te 
înălța prin smerenie, a te îmbogăţi prin sărăcie. Și nu numai cuvântul Crucii şi 
taina ei, ci şi chipul ei este vrednic de închinat şi dumnezeiesc, căci este pecete 
sfântă, cinstită şi mântuitoare, este săvârşitoarea şi sfinţitoarea bunurilor mai 
presus de fire şi negrăite lucrate de Dumnezeu în neamul omenesc, este surpare 
a blestemului şi a osândei, desființare a morţii şi a stricăciunii, aducătoarea 
binecuvântării şi a vieţii celei veşnice, lemn mântuitor, sceptru împărătesc, 
biruință dumnezeiască împotriva văzuţilor şi nevăzuţilor vrăjmaşi, chiar dacă 
susținătorii ereticilor fără de minte sunt nemulţumiţi de aceasta, ca unii care nu 
au reuşit Să împlinească dorinţa apostolică, aceea de a înţelege cu toţi Sfinţii 
care este lungimea, lăţimea, înălţimea şi adâncimea acestei taine. 


Căci Crucea Domnului exprimă toată iconomia arătării Lui în trup şi cuprinde 
toată taina care este din aceasta şi se întinde spre toate laturile, cele de sus, cele 
de jos, cele de jur-împrejur, cele de mijloc. Punându-le acestora în faţă un astfel 
de motiv, ar fi trebuit şi ei, dacă ar fi avut socoteală dreaptă, să se închine Crucii 
cu noi, fiind înfricoşaţi de semnul Împăratului Slavei, semn pe care Domnul 


A 


Însuşi îl numeşte clar înălțime şi slavă a Sa, când urma să urce pe Cruce, iar 


arătarea Lui se prevesteşte la a Doua Venire, că va veni acest semn al Fiului 
Omului cu putere şi slavă multă (Mt 24,30). 


Dar, zic ei, întrucât pe el a murit Hristos răstignit, nu Suportăm Să privim la 
chipul şi la lemnul pe care a fost omorât. Dar zapisul care era împotriva noastră 
d fost scris prin neascultarea noastră faţă de lemnul oprit, prin întinderea mâinii 
strămoşului. În ce a fost, oare, pironit şi cum a fugit din mijlocul nostru şi s-a 
făcut nevăzut, ca să revenim iarăşi la binecuvântarea cea de la Dumnezeu? Cu 
ce, oare, a îndepărtat Hristos şi a scos afară de tot începătoriile şi puterile 
duhurilor răutăţii, care a intrat în firea noastră prin lemnul neascultării şi le-a 
ruşinat victorios, aşa încât noi să dobândim libertatea? În ce, oare, s-a surpat 
zidul din mijloc şi a fost desfiinţată şi distrusă duşmani noastră cu Dumnezeu şi 
prin mijlocirea cui ne-am împăcat cu Dumnezeu şi am învăţat pacea spre EI? 
Nu, oare, în Cruce şi prin Cruce?” Cuvânt la Cinstita 
şi de viaţă făcătoarea Cruce, trad. Diac. Eugen Moraru, ST 3-2 iulie-dec. 1999). 


lată dar în conţinut ceea ce ne cere Hristos, în nădejde sporirii noastre 
duhovniceşti. Căci a pierde viaţa "pentru Hristos şi pentru Evanghelie" este mai 
mult decât a ne îndreptăți mereu, spunând că toate micile suferințe, şicanele 
suportate, nedesăvârşirile celorlalți sunt "poartă de Rai”. Se cer ceva mai mult, 
pentru ca "marca" lui Hristos să sigileze eforturile noastre. 


(Extras din cartea: Pr. Lect Univ. Dr. Constantin Necula - Iubesc, Doamne, 
ajută neiubirii mele!...) 


Pr. Dr. Dorin Octavian Picioruş - Predică la Duminica după Înălţarea Sfintei 
Cruci [2012] 


Iubiţii mei, Evanghelia de azi [Mc. 8, 34-38; 9, 1] ne subliniază faptul că viaţa 
ortodoxă nu este o victorie lejeră ci o pierdere/ o omorâre a sufletului pentru 
Hristos şi Evanghelia Sa (v. 35). 


Lucru care, la prima vedere, pare negativist la culme. 
Sau pur şi simplu absurd...dacă ne gândim la faptul că sufletul e spiritual și 


nemuritor...iar aici, prin verbul apollimi se vorbeşte despre distrugere, pierdere, 
ruinare, omorâre a...sufletului. 


Mai pe scurt: cum să îți omori sufletul...sau să îl pierzi pentru Hristos și pentru 
Evanghelia Lui? Cum să fie pierderea un câştig...şi nu victoria fără drept de apel? 


Insă lucrurile sunt uluitor de frumoase în acest caz. 


Pentru că aici Domnul ne cere nu să ne sinucidem...ci să omorâm sau să pierdem 
sau să distrugem din noi orice păcat şi patimă care omoară în noi...viața 
duhovnicească. Adică dragostea de EI şi de Evanghelia mântuirii. 


Și astfel un suflet şi un trup ascetizate/ pline de nevoinţă duhovnicească sunt 
tocmai împlinirea cerinţei Domnului: renunțăm la viaţă pentru noi...pentru viaţa cu 
şi pentru EI. 


Aşadar scopul vieţii ortodoxe e acela de a-L face pe Dumnezeu centrul vieţii 
noastre. Ca în jurul Lui şi cu EI şi pentru EI să trăim toate acțiunile, gândurile şi 
sentimentele noastre. 


Dar până acolo...trebuie să ne descentrăm din iubirea de sine. 
Trebuie să ieşim din buna impresie pe care o avem despre noi înşine. 


Adică să renunțăm la faptul de a mai gândi lucrurile pur uman, egoist, mărginit ci, 
mereu, divino-uman, lăsându-L pe Dumnezeu, prin harul Său, să ne inunde ființa, 
să ne curățească, să ne îndrepte, să ne lumineze spre tot lucrul bun. 


Pentru că asta e pierderea/ omorârea de sine pe care ne-o cere Domnul: renunţarea 
la modul nostru de a gândi, de a simţi, de a acţiona, care e bădăran și 
necizelat...pentru un mod paradoxal de existență, duhovnicesc, care e plin de 
profunzime mistică. 


Căci fără această renunțare la tot ce e urât, plictisitor, obscen, diform, grețos, 
păcătos, neconform cu Dumnezeu din gândurile, sentimentele şi viața noastră...nu 
putem trăi, cu adevărat, nici o stare reală, adică duhovnicească. 


Pentru că omul e chemat la viaţa în har, la viaţa cu Dumnezeu...şi tot ce nu e din 
viaţa cu El e o non-viaţă. 


Acesta e motivul pentru care Domnul ne pune în prim-plan renunțarea/ negarea 
sinelui fals, care înseamnă asumarea Crucii, adică a nevoinţelor duhovniceşti, ce ne 
creează un nou sine, sinele duhovnicesc, pentru a putea să Îi urmăm Lui (v. 34). 
Sau să trăim o viaţă proprie Lui. 


Pentru că viața divino-umană pe care noi o trăim în Biserică, adică cea plină de 
har, e viață nouă, viață de la zero...adică răsărită/ zidită/ fundamentată pe 
pogorârea harului Treimii în noi la Botez. 


Botezul e nașterea noastră de sus, dumnezeiască...și de aici încolo începe viața 
bisericească, divino-umană, mistică/ tainică, în care Dumnezeu e în noi prin harul 
Său ridicându-ne continuu la comuniunea cu Sine. 


ȘI orice ieşire din voia lui Dumnezeu e păcat...și pe el îl spovedim și pentru el ne 
nevoim. 


Pentru că nevoinţa noastră e tocmai pentru a păstra şi a intensifica lucrarea harului 
lui Dumnezeu în noi înşine, prin toată fapta cea bună şi frumoasă, plină de har, pe 
care o facem în viața noastră bisericească. 


„.„„Insă în v. 36, în cutremurătoarea întrebare a Domnului, avem un verb la infinitiv, 
zimi0o0, care vorbeşte despre pierderea sufletului. ..atunci când vrem să câştigăm/ 
să obţinem „ton cosmon olon” [lumea întreagă, cf. GNT]. 


Și cu toate că e vorba tot despre o pierdere a sufletului...aici, la v. 36, avem 
vorbire despre pierderea dureroasă a sufletului...în comparaţie cu pierderea 
evanghelică a sufletului din v. 35, unde pierderea înseamnă curățirea de patimi. 


Pentru că în v. 36, omul care vrea să câșştige/ să atragă de partea sa întreaga lume, 
care vrea să fie iubit şi apreciat de toți...se comportă în aşa fel încât să placă 
tuturor...dar nu și sieşi. 


De aceea, pe cât e un icon/ un chip reperabil pentru mulţi, un star...pe atât se 
îndepărtează de scopul lui: despătimirea şi umplerea de slava lui Dumnezeu. 


Asta nu înseamnă că dacă suntem persoane notorii/ cunoscute de foarte mulţi...ne 
periclităm mântuirea. Ci aici se pune problema omului care face un scop din faptul 
de a fi cunoscut şi apreciat potrivit unei imagini retușate despre el însuşi. 


Și, după cum se observă, Domnul ne-a atenţionat cu peste 2000 de ani mai înainte 
Că orice am face noi, oricum ne-am cosmetiza trupul sau orice limbaj am folosi în 


expunerea vieţii noastre interioare...noi, cei adevăraţi, suntem cei care iradiem prin 
faptele, gândurile, sentimentele noastre. 


Aşa că nu putem minţi pe nimeni lucid la minte, împodobit cu înţelepciune 
duhovnicească şi o viaţă sfântă...asupra interiorităţii noastre. 


Dacă avem un sine netransfigurat, un interior lipsit masiv de adevăr şi de 
har...alergăm după himere...după o împlinire iluzorie...pentru că împlinirea reală 
e înăuntrul nostru, e în relaţia şi prezenţa energetică/ harică a lui Dumnezeu în noi 
înşine. 


Iar rolul absolut al Părintelui duhovnicesc, al omului harismatic/ plin de experienţe 
mistice şi de teologie în viaţa noastră constă în aceea de a ne ajuta să distrugem 
falsul sine şi, totodată, de a ne ajuta să ne rezidim/ să ne creăm/ să ne construim ca 
oameni duhovnicești. ..în contagiune/ în iradiere cu viaţa şi experienţa lui. 


Căci Părintele duhovnicesc nu e, în primul rând, un demolator al omului celui 
vechi...ci un împreună-ziditor cu noi a omului celui nou, duhovnicesc...el 
ajutându-ne şi purtând cel mai adesea sarcinile neînțelegerilor, ale nedumeririlor și 
ale ispitelor de tot felul...prin care noi trecem alături de el. 


In lhpsa unui astfel de om, de înaintemergător al vieţii duhovniceşti...cuvintele 
Scripturii şi ale Părinților sunt uşi închise. 


Pentru că viaţa bisericească/ ortodoxă/ mistică e un nou mod de a trăi existenţa de 
aici şi pe cea din veşnicie...şi pentru ea ai nevoie să vezi, să simţi, să auzi...pe 
cineva care o întrupează deja. 


Ultimul verset al Evangheliei ne vorbeşte tocmai despre noul mod de a trăi, adică 


despre trăirea Impărăţiei lui Dumnezeu, care vine în noi „in dinami” [în putere] (9, 
1, cf. GNT). 


In şi prin puterea harului dumnezeiesc. 


Și tot ceea ce nu facem în şi prin puterea lui Dumnezeu — după cum subliniam 
anterior — înseamnă o vânare de vânt, o non-posesiune. 


Căci tot binele făcut cu harul lui Dumnezeu înseamnă creștere duhovnicească, 
personalizare duhovnicească...pe când tot ce e îndrăzneală păcătoasă, vicleşug, 
ipocrizie, dezordine, extremism înseamnă ruinare de sine, urâţire a sufletului. 


De aceea, fiecare dintre noi suntem chemaţi la a nu gusta moartea...până ce nu 
vedem Împărăţia lui Dumnezeu venind în putere...în putere dumnezeiască în noi 
înşine. 


Și vederea Impărăţiei înseamnă, de fapt, vederea lui Dumnezeu, a slavei lui 
Dumnezeu. 


Căci suntem chemaţi la a ne despătimi, la a ne simplifica interior şi la a ne umple 
de har...pentru ca să Il vedem, încă de aici, pe Impăratul slavei, pe Dumnezeul 
nostru treimic. 


Tocmai de aceea a alerga după imagine, după funcţii, după onoruri, după ocuparea 
întregii lumi e un eşec...pentru că adevăratul eroism e să te învingi pe tine însuţi. 


Și pentru ca să te învingi...trebuie să îţi omori patimile, să îţi modelezi caracterul, 
să îţi schimbi purtările. 


lar asta înseamnă să li urmezi lui Hristos întru înnoirea vieții, a vieţii duhovniceşti, 
care nu are sfârşit. Amin. 


Ierodiacon Visarion Iugulescu - Predică la Duminica după Înălţarea Sfintei 


Zis-a Domnul: Oricine voieşte să vină după Mine să se lepede de sine să-şi ia 
crucea şi să-Mi urmeze Mie! (Marcu VIII, 34) 


Fraţi creştini, Domnul nostru lisus Hristos este Învățătorul universal, la şcoala Lui 
sunt chemate deopotrivă toate neamurile pământului, toate clasele sociale şi toate 
generaţiile ca să primească în suflet învăţătura Lui şi, mai ales, să-L urmeze. Toţi 
sunt chemaţi, dar nici unul nu este constrâns în nici o formă ca să primească 
învăţătura împotriva voinţei sale sau să facă din ordinul cuiva vreo faptă 
creştinească. Aceasta, pentru că în creştinism accentul principal se pune pe 
libertatea de voinţă şi pe libertatea de conştiinţă. 


De aceea, lisus zice: "Cel ce voieşte să vină după Mine", este foarte clar, foarte 
precis; numai acela care voieşte, deci numai omul care vrea să urmeze de bună 
voie lui lisus şi să-şi mântuiască sufletul. Centrul Evangheliei de astăzi este omul 
chemat să se mântuiască prin Crucea Domnului care are două feţe: una văzută, 

şi alta nevăzută „Crucea suferințelor. Mai întâi de toate e 
bine să ştim că nimeni nu va putea lua spre mântuire această Cruce până nu va 
îndeplini cea dintâi condiţie pe care o pune Domnul Hristos omului: condiția 
lepădării de sine. 


Cea mai mare parte a lumii nu cunoaşte însemnătatea pentru mântuire pe care o are 
lepădarea de sine. În cursul veacurilor, mulţi s-au întrebat şi s-au frământat ca să 
găsească drumul spre lepădarea de sine. Unii au fost de o părere, alții de alta. Unii 
au întrebuințat o metodă, alții alta, pornindu-se chiar cu duşmănie împotriva 
trupului, a progresului şi a descoperirilor, experienţelor omeneşti, dar adevărul n-a 


fost acesta, căci Dumnezeu nu este împotriva fericirii omului în lumea aceasta. El 
vrea să ne facă fericiţi şi vremelnic şi veşnic. 


Dar, atunci, ce trebuie să înţelegem noi prin cuvântul lepădare de sine? Creştinul 
adevărat trebuie să înţeleagă în primul rând că lepădarea de sine înseamnă 
dezbrăcarea omului de haina cea veche şi murdară a păcatului. Trebuie să 
înțeleagă că nu va putea urma lui Hristos până nu va evada din cleştele tuturor 
patimilor, până nu va dărâma pe omul cel vechi plin de răutate, de egoism, de 
ambiţii deşarte, desfigurat de mulțimea fărădelegilor săvârşite. Fără această 
lepădare de sine, fără această renaştere nu poate fi un om nou al lui Hristos. 


Oricare ar fi starea lui socială, oricare ar fi talentele lui, cultura lui lumească, el se 
aseamănă cu o floare frumoasă de trandafir, dar peste care sunt o mulţime de omizi 
murdare care o pasc cu lăcomie. Un astfel de om se mai poate asemăna cu un pom 
la a cărui rădăcină rod milioane de viermi. Lepădarea de sine înseamnă scuturarea 
omizilor, stârpirea filoxerei din sufletul nostru, omorârea viermilor şi eliberarea 
noastră din cătuşele întunericului şi ale morţii. Lepădarea de sine este trăirea în 
frumoasele virtuţi creştineşti, este vieţuirea minunată în poruncile Domnului şi 
trăirea cu Hristos. 


Au fost mulţi care au chemat lumea la fericire vremelnică şi veşnică, făurind astfel 
multe religii. Dar numai Domnul Hristos ne-a spus adevărul şi ne-a arătat calea cea 
mai dreaptă care ne duce la fericirea cea adevărată. El ne spune şi astăzi: "Dacă 
vreţi să ajungeţi la adevărata pace şi linişte, să dobândiţi fericirea neînşelătoare, 
atunci lepădaţi-vă de voi înşivă, luaţi crucea şi urmaţi Mie!" 


Ca să putem urma lui Hristos trebuie neapărat să împlinim aceste două condiţii: 
prima lepădarea de noi înşine; a doua să ne luăm Crucea noastră. Domnul ne 
spune de Crucea noastră, fiindcă fiecare om are Crucea lui. 


Cuvintele Sfintei Evanghelii de astăzi sunt atât de legate între ele că nu putem sări 
peste nici unul, pentru că fiecare cuvânt îşi are valoarea lui. De aceea, zice Domnul 
mai departe: "Că cine va voi să-şi mântuiască sufletul îl va pierde, iar cine va 
pierde sufletul său pentru Mine şi Evanghelie, acela îl va mântui". 


Cum trebuie înţelese aceste cuvinte? Cum adică, Domnul nu vrea să ne mântuim 
sufletul. Doar pentru aceasta a venit! Domnul Hristos care cunoaşte fiinţa 
sufletului nostru a vrut să ne spună prin aceste cuvinte şi să ne facă să înţelegem 
ca să dezrădăcinăm din suflet orice iubire de sine, iubire de slabă deşartă, iubire 
de orice patimă şi făţărnicie, care ne poate duce la pierderea sufletului pe veci. 


Cu aceste cuvinte vrea să ne mai spună să nu căutăm noi Să ne salvăm Sufletul 
care este legat de trupul păcatelor în lumea aceasta, ci mai bine să fim gata 
oricând de a jertfi totul pentru împărăţia cerului, pentru Evanghelie şi pentru 
adevăr. 


Cine nu iubeşte pe Dumnezeu din tot sufletul său şi mai presus de orice, acela nu a 
ajuns la lepădarea de sine, ci este iubitor de sine şi, astfel, sufletul lui este în 
pericol în tot momentul ca să se piardă. Ce ar fi însemnat dacă sfinţii mucenici n-ar 
fi avut lepădarea de sine? Desigur că s-ar fi lepădat de Dumnezeu în acele grele 
suferinţe pe care le-au îndurat. Este cu neputinţă a ne mântui sufletul dacă nu avem 
lepădare de sine . Contra lepădării de sine şi a mântuirii sufletului cea mai 
blestemată patimă este iubirea de sine. Cu această patimă avem de luptat în tot 
momentul vieţii noastre şi, de aici, pleacă tot răul în lume. 


Iubirea de sine cheamă lângă ea toate poftele lumeşti, pofta de averi şi de bani, 
poftele beţiei şi desfrânării, pofta mândriei şi lăudăroşeniei, pofta înşelătoriei, pofta 
înşelătoriei şi a nedreptăţilor şi toate poftele păcătoase care stăpânesc inima şi 
sufletul omului ducându-l până la crimă. Din cauza iubirii de sine, a iubirii acestui 
trup păcătos, se pierde sufletul cel nemuritor a cărui valoare nu se poate compara 
cu nimic de pe pământ. De aceea, zice Domnul Hristos mai departe în Evanghelia 
de astăzi: "Ce foloseşte omul să câştige lumea întreagă dacă-şi pierde sufletul? 
Sau ce-ar putea să dea omul în schimb pentru sufletul său?" 


Salvarea sufletului o vom putea obţine numai dacă vom înţelege să lepădăm toate 
viciile şi păcatele, să ne lepădăm de eul nostru, de orgoliul nostru, de omul acesta 
vechi întinat de păcate. Să nimicim toate patimile din noi, să mortificăm toate 
mădularele din noi care ne duc spre păcat şi să luăm Crucea suferinţei. 


Fiecare din noi avem o suferinţă în lumea aceasta: unul boală, altul necazuri, altul 
nu se împacă bine cu copiii Sau unii soți nu se împacă între ei, ori un duşman sau 
servici greu şi aşa diferite suferinţe în lumea aceasta, care sunt crucile noastre. 
Oricât am căuta să scăpăm de ele, nu vom reuşi, căci în lumea aceasta oriunde te- 
ai uita vezi numai suferinţă. Bogaţi şi săraci, împărați şi cerşetori, copii şi bătrâni, 
toți au avut parte pe lumea aceasta de suferinţă, toţi au gustat din potirul 
suferinţei. 


Un rege care a suferit multe necazuri în viaţă a jurat lângă leagănul copilului 
Său că va face tot ce-i stă în putinţă ca să-l ferească de suferinţă şi să-i asigure o 
fericire desăvârşită. Pentru aceasta a chemat pe toţi înţelepţii să precizeze în ce 


constă fericirea adevărată. Unii au zis: în plăceri, alții: în virtuţi, iar alții au 
răspuns Scurt: nu este fericire întreagă pe pământ. 


Regele zise atunci: "copile, fericirea nu este cu putinţă în aceste condiţii; îţi voi 
face un castel şi-ţi voi aduce acolo toate frumuseţile pământului ca Să fii ferit de 
tristeţi şi necazuri. Astfel numai tu vei fi fericit." 


După ce zidi palatul încântător, regele îl aşeză pe prinţul moştenitor şi-i aduse 
acolo toate jucăriile din ţara sa. lată că într-o zi copilul rupse una din jucării 
drept în două. Încercă repede s-o facă, dar în zadar şi începu astfel tristeţea şi 
mânia. Degeaba îi aduseră alte jucării, pentru că el plângea după jucăria 
stricată, fiindcă inima lui fusese legată de ea. 


Bietul copil, zise regele, abia făcu câţiva paşi în viaţă şi, iată, a şi început să 
sufere. De aici încolo dădu poruncă regele să dubleze paza în jurul lui. Dar 
sufletul copilului era neliniştit că nu ştie ce se află dincolo de acele ziduri unde 
era el închis. 


Într-o noapte, după ce se făcu mai mare, ieşi pe furiş din castel şi plecă în lume 
Să cunoască ce poate să fie. La prima casă întâlneşte nişte bătrâni săraci, 
neputincioşi. Până atunci prinţul nu ştiuse ce este bătrâneţea şi nici sărăcia. 
Trist şi tăcut, plecă mai departe, unde găsi un fel de spital în care suferea o 
mulțime de oameni cu fel de fel de boli urâte. EI închise ochii să nu le mai vadă 
şi merse mai departe şi întâlni un coşciug cu o mulțime de lume în jurul lui 
îmbrăcată în negru. Oameni trişti şi plânşi şi coroane de flori. 


Dar aceasta ce-o mai fi? Se întrebă el. Merge după ei şi ajunge la cimitir. Când 
vede că omul este aruncat cu coşciug cu tot în groapă şi mai pun deasupra şi 
pământ, rămâne încremenit, că nici nu auzise despre moarte până atunci. 
Neliniştea îi copleşi inima şi-i întristă sufletul. 


Ca acest fiu de rege suntem şi noi toţi pământenii muritori, pentru că nu este om 
care să nu cunoască suferința. Când se naşte omul, se naşte în dureri, toată viaţa se 
luptă în durere. Pretutindeni stăpâneşte rugina suferinţei. În calea tuturor oamenilor 
apare mizeria, durerea, tristeţea şi moartea. Suferințele sunt pretutindeni şi ea este 
recunoscută de religie. Toate religiile o au, într-o măsură mai mare sau mai mică şi 
toate predică mântuirea prin suferinţă. 


Blestemul durerii îl întâlnim de la început din cartea Facerii, când Adam lucrează 
pământul în necazuri şi sudoarea frunţii sale. Pe Eva o întâlnim încovoiată de 


greutatea durerilor: " În dureri vei naşte fii , a zis Dumnezeu , atrasă vei fi către 
bărbatul tău, iar el te va stăpâni". 


Cine n-a auzit de viaţa şi de durerea tânărului Iosif cel vândut de fraţii săi? 

Cine n-a citit despre suferinţele lui lov, ale profeților şi apostolilor? 

Dar cine nu-şi aduce aminte din Evanghelii de viaţa Mântuitorului nostru lisus 
Hristos şi de toate suferinţele Lui? Se naşte sărac într-un grajd. Toată viaţa Lui 
a fost numai Suferinţă, în Schimb El a mângâiat pe toţi cu cuvintele tămăduirii şi 
mântuirii. De asemeni, El a plâns pe prietenul Lazăr, a plâns cetatea 
Ierusalimului, a plâns în grădina Ghetsimani. Tradiţia spune că ochii Lui 
totdeauna plângeau. Mergea pe drumuri şi plângea pentru necredinţa şi 
rătăcirea poporului Său, plângea pentru noi păcătoşii şi pentru mântuirea 
noastră. 


Dacă citim istoriile, tragediile şi memoriile împăraţilor şi regilor de pretutindeni, 
ne vom cutremura, căci şi aceşti oameni au suferit în rând cu toţi muritorii şi unii 
mai mult decât ei. "În anii durerii, spune o mare regină , am învăţat să mă rog şi 
am învăţat să recunosc pe Dumnezeu Tatăl nostru”. Atât de mare este suferinţa şi 
atât de nefericiţi sunt oamenii, încât toate cărțile din lume ar trebui să fie cărți de 
consolare, de mângâiere şi întărire sufletească. 


Un mare savant al lumii a spus că în 75 de ani nu s-a simţit bine pe pământ nici 
patru săptămâni. Aşa este. Viaţa noastră trece mai mult cu nori negri decât cu cer 
senin. Dacă trecem în lumea plantelor şi le privim cum cresc, cum se ofilesc şi 
mor, întâlnim şi aici durere, fără ca ele să poată să ne spună care este chinul sau 
durerea ce le omoară. Toate lucrurile îşi au lacrimile lor; pretutindeni există 
suferință, pretutindeni dureri şi lacrimi, pretutindeni acelaşi cântec şi aceeaşi 
tânguire. "Toate plâng, toate suferă şi suspină, aşteptând mântuirea şi eliberarea din 
mizerie şi moarte. 


Prin toate se adevereşte cuvântul Sf. Ap. Pavel care zice: "Prin multe suferinţe ni 
se cade nouă să intrăm în Împărăţia lui Dumnezeu". Toată cultura, toată 
civilizaţia şi progresul nu sunt altceva decât o luptă cu suferinţa, o strădanie pentru 
înlocuirea suferinței. Dar suferinţa este izvorul perfecțiunii şi al sfinţeniei. Faptele 
mari se nasc în suferinţă, aşa cum florile cele mai frumoase se nasc din spini. 


Suferinţa este izvorul sublimului, este leagănul vieţii şi hrana sufletului. Numai 
prin suferință câştigăm viaţa viitoare. După cum pământul nu dă roade decât fiind 
muncit, tot astfel sufletul nostru are nevoie de durere spre a fi îmboldit la lucru. 
Suferinţa e bărbatul, iar fericirea e femeia. Din unirea lor se nasc gândurile cele 


înalte către patria cerească, se nasc copiii virtuţilor. Copiii nu se simt bine dacă 
rămân cu unul din părinți. Ei se simt bine atunci când sunt lângă amândoi părinţii. 
De aceea, suferinţa cu fericirea trebuie la un loc. Acestea ne duc la curăţia şi 
sfinţenia sufletului. Ne vine apoi îndemnul şi energia de a lucra cele drepte şi sfinte 
şi de a ne bucura pentru întoarcerea fiilor rătăciți la Tatăl. 


Suferinţa este o şcoală care ne arată rătăcirile drumului mers şi ne descoperă căi 
noi. Suferinţa este o otravă care întăreşte organismul. Cui pe cui se scoate. 
Suferinţa este ca un dascăl energic, în timp ce plăcerea moleşeşte. Biserica a slăbit 
întotdeauna în timp de linişte şi pace. Ea a făcut roade şi s-a întărit în prigoane şi în 
suferință. Bucuria, dacă este mai lungă, ne istoveşte şi ne oboseşte. 


Sfântul Apostol Pavel zice că Dumnezeu mustră şi ceartă pe fiii pe care-i iubeşte. 
"Dumnezeu se poartă cu voi, zice El mai departe, ca tatăl cu fiii săi, căci oare 
care fiu este pe care nu-l ceartă tatăl său? Dacă rămâneţi fără de certare, atunci 
sunteți fii din desfrânare, nu fii adevăraţi ai Tatălui ceresc". Suferinţa este o lege 
universal, ea ne curăţeşte sufletul ca un fel de praf de curăţat şi ne deschide 
uşile împărăției lui Dumnezeu. Durerea sau suferinţa e Crucea noastră. 


Crucea este puterea lui Dumnezeu, căci Crucea e nebunie pentru cei pieritori, iar 
pentru noi cei ce ne mântuim este puterea lui Dumnezeu. Dumnezeu răsplăteşte cu 
bucurie şi binecuvântare pe toţi fiii care se apropie de EI cu inimă înfrântă şi 
smerită. Acesta este înțelesul suferinței mântuitoare. Suferința este mama 
virtuţilor, căci durerile ne învaţă Să fim credincioşi, să fim mai buni, să ne iubim 
unii pe alții, să fim împăciuitori, îngăduitori şi iertători. Numai ochiul care 
plânge va vedea mai bine pe Dumnezeu. 


În felul acesta suferinţa nu are numai o înfăţişare de monstru cu trăsături satanice, 
cl o altă faţă mântuitoare divină. Acest înţeles al suferinței nu-l cunosc decât 
creştinii adevăraţi.Creştinii care caută să-şi mântuiască sufletul. Nu întâlnim acest 
lucru decât în creştinism. Nici o filosofie, nici o religie nu i-a descoperit acest sens 
până la Domnul lisus Hristos. 


Toate religiile aduc remedii contra suferinţei, dar nici una nu se aseamănă cu 
învăţătura Domnului Hristos, învăţătură care e venită de sus de la Tatăl, nu de jos 
de pe pământ. Spre exemplu: budismul, învaţă că pentru nimicirea suferinţei omul 
trebuie să-şi ucidă dorinţa de viaţă şi să se cufunde în Nirvana, în neființă. Acestea 
sunt de-a dreptul crime împotriva vieţii. Ce greşeală mare. Cum să stingi şi să 
omori dorul de viaţă când el e atât de util şi universal pentru om?! 


Creştinismul după Biblie a învăţat că suferinţa e urmarea păcatului şi mijlocul 
purificării. 

lată, deci, că suferinţa este un rău care poate servi binelui. În inima 
creştinului stă Crucea Mântuitorului şi cultul ei. Crucea este steagul de luptă şi 
semnul de biruinţă al creştinului. Cea mai mare cruce de suferinţă a purtat-o 
Mântuitorul. El ne-a învăţat şi pe noi să fim răbdători în dureri şi fericiți în 
suferință. El ne-a învăţat un lucru mare: ce atitudine să ia omul în faţa durerii. 


Când vine durerea, ce trebuie să faci tu, creştine? 


Sunt oameni care în faţa durerii şi a necazurilor se revoltă, plâng, înjură 
deznădăjduiţi şi se întreabă mânioşi pentru ce atâta suferință? Ba unii chiar se iau 
la ceartă, Îl înjură pe Dumnezeu şi zic: "De ce Dumnezeu, dacă e bun, mă lasă să 
sufăr atât?" Unii au gânduri negre de moarte, alţii ajung chiar la sinucidere. 


Crucea suferinţei lui lisus ne învaţă Să îndurăm durerea, adică să o suferim ca 
să se consume, căci ea tot vine. Profetul Isaia numeşte pe lisus ca un om al 
suferinţei care ştie să rabde durerea pentru că EI o primeşte şi o suferă ca pe o 
binecuvântare. Însă Dumnezeu nu îngăduie suferinţa pentru puterile noastre. El 
ştie cât putem noi să suferim. De câte ori nu zice omul: "Ah, nu mai pot, nu mai 
pot!" Şi poate mereu. 


Aşa era un creştin, care de ani de zile se ruga lui Dumnezeu ca să-i schimbe 
Crucea suferinţei, căci zicea el: "Doamne, nu mai pot, vreau şi eu o cruce mai 
mică”. lată că într-o noapte visează el o grămadă de cruci şi pe Domnul Hristos 
lângă ele care îi zise: "Iată fiule, ţi-am auzit rugăciunile tale şi îţi dau voie să îţi 
alegi crucea pe care o vrei tu”. Se uită el, puse mâna şi încearcă câteva cruci din 
grămadă. Dar toate erau mari şi grele. Când privi mai bine, văzu una mai mică 
într-o margine şi se repezi la ea, o ridică şi zise Domnului: ” Aceasta, Doamne, o 
vreau!" 


Bine, fiule, dar te-ai uitat să vezi ce scrie pe dosul ei? Când se uită omul pe 
spatele crucii era scris numele lui; era chiar crucea lui pe care o purtase până 
atunci şi de care voia să scape. 


Privind Domnul spre el cu blândeţe îi zise: "Vezi, fiule, că Eu nu îngădui 
suferinţa mai presus de puterile tale; aceasta ţi-am dat-o şi te-ai supărat că e 
prea grea. Du-o cu bărbăţie, fiule, până la sfârşit că aşa vei primi cununa vieţii 
veşnice. Atunci el îşi plecă capul în jos de ruşine şi se trezi din visul cel minunat 
şi plin de adevăr.” 


Să fim încredinţaţi, deci, că Dumnezeu nu ne dă mai mult decât putem noi să 
ducem. Ni se pare nouă că suferințele noastre sunt prea grele. 

Pildă de suferinţă mai avem 
pe prooroci, pe apostoli, pe mucenici şi toți sfinţii. Din pildele lor putem şi noi să 
învăţăm ce poziţie trebuie să luăm în faţa suferințelor. Dumnezeu conduce lumea 
aceasta după legile lui eterne. Aici noi nu le putem pătrunde, dar vedem cu toţii 
mâna lui mângâietoare în suferințele noastre. Dumnezeu transformă suferinţa în 
izvor de sfinţenie şi bucurie. 


De multe ori, după suferinţă ne vin mari bucurii dacă, mai ales, am ştiut să suferim 
cu răbdare. Cine răzbună, cine răsplăteşte sângele şi suferințele nevinovaţilor? 
Numai prin puterea Sa dumnezeiască, lisus Hristos cel omorât de oameni, are 
biserici şi apostoli în toată lumea. Proorocii, apostolii şi toţi sfinţii martirizaţi îşi au 
cultul lor şi numele lor scris pe vecie în Cartea Vieţii în ceruri şi în calendarul 
creştinătăţi pe pământ. Dar vrăjmaşii lor unde sunt? Cine mai pomeneşte cu 
bucurie despre ei? 


lată, deci, că Dumnezeu lucrează în lume. Mâna Lui mângâietoare o putem simţi la 
tot pasul cum transformă şi cele mai mari dureri în bucurii creştineşti şi cereşti. 
Dar, bineînţeles, aceasta numai acolo unde se află credința adevărată, unde sunt 


oameni care vor fi binecuvântaţi de pe urma suferinţei. Cine suferă nu este singur. 
Cu el suferă cetele sfinților şi ale martirilor. Un creştin adevărat nu fuge de 
suferință, nu o blestemă, ci luptă cu ea, rabdă şi o primeşte ca pe un dar de la 
Dumnezeu. 


Aceasta este cea mai mare lecţie pe care o învăţăm înaintea Crucii lui Hristos. Căci 
EI a binecuvântat Crucea şi El a primit-o cu bucurie. Crucea hrăneşte curajul, 
stăpâneşte firea şi întăreşte nădejdea de izbândă. Morala creştină ne învaţă că viaţa 
aceasta, fiind scurtă, şi durerile ei sunt prea mici în raport cu viaţa care ne aşteaptă. 
Să suportăm, deci, suferinţa cu bărbăţie creştinească, căci prin suferinţă se curăţă 
sufletul de rugina păcatelor şi aşa vom intra în Împărăţia lui Dumnezeu cum au 
intrat toţi sfinţii Lui. 


Crucea aceasta a suferinţei este cea mai grea de dus. Pe această cruce se 
poticnesc mulţi, nu ajung s-o ducă până la capăt, pentru că n-au pus la temelie 
mai întâi ceea ce ne-a recomandat Domnul Hristos, astăzi: lepădarea de sine. De 
aceea, Domnul Hristos ne-a spus mai întâi de lepădarea de sine, apoi să ne luăm 
Crucea şi, după aceea, să-L urmăm şi Să-L avem înaintea ochilor noştri 
întotdeauna şi să învăţăm de la El cum să facem şi cum să răbdăm în toate zilele 
vieții noastre. 


Cruciuliţa cea vizibilă, fie că o purtăm la gât sau că o avem în casă mai mare sau 
mai mică, de aur sau de argint, e uşor de purtat şi ne mândrim cu ea şi ne este 
ocrotitoare şi folositoare dacă ştim s-o respectăm cum trebuie, adică să n-o ducem 
prin locuri nepermise, să nu o afumăm cu tutun, că vai acelora şi în lumea aceasta 
şi dincolo. 


Dar creştinii care se vor folosi cel mai mult şi care vor avea cu adevărat folosul cel 
mai mare vor fi aceia care vor purta această cruce cu două feţe pe care a purtat-o şi 
lisus, adică crucea văzută cu chipul lui lisus răstignit pe ea, iar pe cealaltă parte 
chipul suferințelor pe care să le întâmpinăm în toate zilele. Ca să ne întărească şi 
mai mult în credinţă şi ca să ne facă să înţelege şi mai bine, spune că trebuie să-L 
mărturisim fără ruşine înaintea lumii necredincioase. lată de ce zice mai departe Sf. 
Evanghelie: "Că oricine se va ruşina de Mine şi de cuvintele Mele în neamul 
acesta desfrânat şi păcătos, şi Fiul Omului se va ruşina de el când va veni în 
mărirea Tatălui Său cu sfinţii îngeri". 


Domnul Hristos a numit neamul acesta omenesc de pe pământ, desfrânat şi 
păcătos, căci precum femeia care-şi lasă bărbatul şi se duce cu altul este o 
desfrânată şi păcătoasă, tot aşa este desfrânat şi păcătos omul care părăseşte pe 
Dumnezeu prin fapte rele şi se leapădă de EI, împreunându-se cu satana şi cu 
faptele lui. 


Ce chinuri grozave au luat sfinții mucenici numai să nu se lepede de credinţa în 
Hristos, căci ei ştiau sigur că lepădându-se, vor fi şi ei lepădaţi la ziua judecății. 
Lepădându-se înaintea tiranilor, el ştiau că vor fi şterşi din Cartea Vieţii, vor pierde 
Botezul şi toate tainele mântuitoare prin această lepădare. Această ispită i-a urmărit 
pe creştini în toate veacurile ca să-i facă să se lepede de Dumnezeu în vreun chip 
oarecare. 


Să fie atent creştinul nostru! Chiar dacă nu mărturiseşte, căci poate n-are cum să-L 
mărturisească pe Hristos oriunde şi oricum şi, poate, nu merită chiar toate 
persoanele să primească învăţătura, dar cel puţin să fie atent să nu se lepede şi să 
nu se clatine în credinţa lui. Amar va fi la ziua judecății pentru acei creştini care se 
vor lepăda şi cărora Dreptul Judecător le va spune: "Duceţi-vă de la Mine, 
blestemaţilor, că nu vă cunosc; voi nu M-aţi mărturisit, voi v-aţi lepădat.” 


Noi creştinii suntem datori, dacă vrem să ne mântuim sufletul, să mărturisim cu 
gura ceea ce credem, chiar cu preţul vieţii noastre ca să ştie oricine de ce suntem 
creştini, de ce suntem botezați, cununaţi şi încreştinaţi. Să nu ne fie ruşine de 
numele de creştin, căci mare este numele acesta înaintea lui Dumnezeu şi al 


îngerilor. Mult mai de preţ suntem noi înaintea lui Dumnezeu decât orice de pe 
faţa pământului, pentru sufletul acesta nemuritor pe care-l purtăm, căci sufletul 
este scânteie nemuritoare din el şi vrea ca să-l ducem acolo în Împărăţia cerului 
lângă el, la Dumnezeu care ni l-a dat. 


Să stăm bine şi să stăm cu frică să luăm aminte în toate zilele vieţii noastre la toate 
ispitele, la toate cursele care ne vin şi să fim gata a răspunde cu răbdare, cu 
credinţă, cu dragoste şi cu semnul sfintei cruci, căci noi creştinii ortodocşi numai 
prin facerea semnului sfintei cruci mărturisim pe Dumnezeu. De aceea, este lăsat 
de sfinţii părinţi ca noi creştinii ortodocşi să facem semnul sfintei cruci pe frunţile 
noastre şi pe piept, pentru ca să mărturisim pe Dumnezeu, să mărturisim că suntem 
ucenici ai Lui, să mărturisim suferinţa, moartea şi învierea Lui. 


De sfânta Cruce se cutremură puterile iadului, voievodul întunericului fuge, nu 
suferă semnul acesta aşa cum nu îl suferă sectanţii care au fost înşelaţi de el. Să 
păstrăm bine credinţa noastră ortodoxă, să punem la suflet toate învăţăturile ei şi 
nu numai să le gustăm, ci să mâncăm zdravăn această hrană duhovnicească, 
cuvântul lui Dumnezeu, care este viu şi lucrător şi care va lucra în sufletul nostru, 
în viaţa noastră, în casele noastre, în copiii noştri şi aşa ne vom mântui. 


Rugăciune 


O, prea Milostive şi mult Îndurate! Cela ce ne-ai arătat calea cea adevărată, vino în 
ajutorul nostru şi, cu Harul Tău, ajută-ne să ne lepădăm de toate ticăloşiile vieţii 
acesteia, să ne lepădăm uşor de omul cel vechi al păcatului. Să ne luăm Crucea cea 
mântuitoare, să ne luăm suferinţele oricare ne vor veni asupra noastră ca să Te 
putem urma blânzi şi liniştiţi, să putem merge totdeauna după Tine, ca să ne 
mântuim şi noi din întunericul lumii acesteia şi să fim fii Tăi, în vecii vecilor. 
Amin. 


Părintele Ion Cârciuleanu - Predică la Duminica după Înălţarea Sfintei Cruci 


Asemenea tuturor pericopelor evanghelice care se citesc la Sfintele Liturghii din 
celelalte Duminici de peste an şi pericopa evanghelică citită la Sfânta Liturghie din 
Duminica de astăzi este încărcată cu multe şi folositoare învățături şi chemări. 


Se pare însă că în nici o pericopă evanghelică nu se vorbeşte într-un text atât de 
scurt, atât de mult, de atâtea ori despre suflet, ca în pericopa evanghelică de astăzi. 
Am reţinut acest lucru şi din cuvintele Mântuitorului lisus Hristos aşezate în 
fruntea acestor învățături şi aflate în Evanghelia de astăzi: „Ce va folosi omului de 
ar dobândi lumea toată şi îşi va pierde sufletul? Sau ce va da omul în schimb 
pentru Sufletul său?” (Marcu 8, 36-37). 


Un prim lucru pe care Sfânta Evanghelie de astăzi ni-l reaminteşte şi ni-l pune în 
față este acela că omul este alcătuit din două părți bine distincte: din trupul 
material văzut şi muritor şi din suflet, adică partea nevăzută din fiinţă, nemuritor. 


După învăţătura creştină, sufletul este o realitate deosebită de trup şi constituie 
însăşi principiul vieţii omeneşti. El este cea mai scumpă comoară a noastră pe care 
ne-a dat-o Dumnezeu. 


Trupul se duce în pământ, din care a fost luat, iar sufletul supravieţuieşte în veac şi 
se întoarce la Dumnezeu care l-a dat (Ecles. 12, 7). Sufletul e o substanţă simplă, 


imaterială sau spirituală, întrucât el este de natură dumnezeiască, deci e spirit creat, 
dovedit prin faptul că Sfânta Scriptură vorbind despre suflet adesea îl numeşte pe 
acesta spirit, ca şi pe Dumnezeu, arătând în numeroase locuri că el nu poate fi 
distrus sau ucis deoarece este nemuritor. 


Sufletul este înzestrat cu libertate, deci are posibilitatea să se hotărască de la sine şi 
prin sine, să facă sau să nu facă ceea ce voieşte. De asemenea el este nemuritor, 
ceea ce înseamnă că are o însușire pe care numai fiinţele spirituale (îngerii) le au în 
comun cu Dumnezeu. 


Aceasta înseamnă că el vieţuieşte şi după despărţirea de trup, iar după venirea lui 
în trup la a doua venire a Domnului şi după judecata obştească va trăi în veci, fiind 
părtaş împreună cu trupul la fericire sau la osândă veşnică. 


A pierde sufletul înseamnă a pierde totul. Cu puterea sufletului putem orice, cu a 
trupului niciodată. Sufletul priveşte spre infinit şi veşnicie. lată de ce sufletul 
preţuieşte atât de mult. 

EI este principiul de viaţă care însufleţeşte sau face viu trupul, este scânteia 
dumnezeiască prin care se imprimă omului, chipul lui Dumnezeu. El este izvorul 
vieţii trupeşti, fără de care orice trup este şi rămâne materie moartă (lac. 2, 26). 


Ca şi izvorul vieţii veşnice la care omul poate ajunge numai fiindcă posedă (are) 
suflet nemuritor. 


Prin sfântă lumina aceasta putem înţelege mai uşor de ce învăţătura creştină înainte 
de orice altă grijă şi preocupare, cere fiecărui creştin grija şi preocuparea faţă de 
propriul său suflet, iar întrebarea Mântuitorului: „Ce va folosi omului de-ar 
dobândi lumea toată şi-şi va pierde sufletul?”- rămâne o piatră de hotar pentru viaţa 
fiecăruia din noi. 


Aşadar, ceea ce aş dori să reținem acum, în chip deosebit e aceasta: „Cel ce voieşte 
să vină după Mine să se lepede de sine, să-şi ia crucea sa şi să-Mi urmeze Mie”, 
adică ne dă libertatea a-L urma sau nu. 


A fi hber nu înseamnă a fi o jucărie mecanică în faţa dorințelor josnice, a patimilor 
care duc pe om spre cădere. Omul are suflet, minte şi libertate şi e capabil de cele 
mai ingenioase şi neaşteptate inițiative, reacţii, simţiri, care îi fac viaţa frumoasă, 
interesantă, iubită, preţuită. 


In perspectiva scopului se oferă omului alegerea de bună voie în destinul ultim. 
Forţa (sila) ar întuneca viaţa, l-ar umili pe om, l-ar cobori din starea sa de om. 


Răsplata vine deci întotdeauna după un act personal, liber şi respectabil. Toată 
Sfânta Scriptură e plină de îndemnuri la credinţă şi la fapte bune. „Dumnezeu va 
răsplăti fiecăruia după faptele sale” (Rom. 14, 12). Vedem că la sfârşitul sfârşitului 
Hristos va spune: „Veniţi la Mine binecuvântaţii Părintelui Meu”. 


Toate acestea înseamnă că există o responsabilitate, că există o libertate de a face 
ori de a nu face faptele bune. Ceea ce înseamnă că-L îndreptăţeşte pe Dumnezeu să 
ne ceară socoteală, adică să ne facă responsabili pentru faptele noastre. 


Dumnezeu ne deschide ochii sufletului spre fapta cea bună, spre a înţelege lumea, 
spre a ne înţelege destinul, spre a înţelege moartea, spre a înţelege rostul şi 
valoarea noastră pe acest pământ, dar suntem liberi să-L ascultăm sau nu. 


Aceasta este măreţia omului pe care Dumnezeu i-a dat-o: libertatea. Dumnezeu i-a 
dat omului rațiune şi i-a spus: foloseşte-ţi rațiunea aşa cum trebuie. Hotărăşte-te să 
alegi între bine şi rău. Adevărul e mereu prezent. „Pus-am înaintea voastră: 
binecuvântarea şi blestemul” (Deut. 11, 27), „viaţa şi moarte, binele şi răul, calea 


vieţii şi calea morții” (lrim. 21, 8), foc şi apă şi la oricare vei vrea vei întinde 
mâna”. 


Ce rezultă de aici? Că deşi suntem liberi Dumnezeu ne cheamă, ne inspiră şi ne 
ajută să facem binele. Şi atât cât ne este dat. Fiecare după puterea şi chemarea 
lui. Nu ne va cere socoteală Dumnezeu că n-am fost prea inteligenţi, dar ne va 
cere socoteală dacă n-am făcut binele pe care trebuia să-l facem. 


Hristos primeşte la Sine numai în libertatea voinţei împotriva dorințelor rele, 
condiţie de mare preţ, fără de care nu-l putem urma. 


Aceste cuvinte: „Dacă voieşte cineva să vină după Mine, să se lepede de sine, să-şi 
ia crucea şi să mă urmeze” sunt cuvinte pe care Domnul lisus Hristos le-a spus 
pentru toți oamenii şi pentru toate timpurile pentru că ele ascund taina mântuirii 
noastre. 


ŞI Mântuitorul ca să pecetluiască şi mai mult adevărul acestor cuvinte, lămurindu- 
le pe deplin, adaugă: „Căci cine va voi să-şi mântuiască sufletul său îl va pierde, 
dar cine-şi pierde sufletul său pentru mine şi pentru Evanghelie, acela îl va mântui” 
(Marcu 38, 35). 


Ce cuvinte adânci. Aceste sunt poate cele mai adânci cuvinte din toată Evanghelia. 
Într-însele se oglindeşte, să spunem aşa, taina mântuirii noastre. Şi mulţi oameni 
care s-au îndepărtat de Mântuitorul, s-au îndepărtat pentru că n-au vrut să priceapă 
înţelesul acestor cuvinte dumnezeieşti. 


Cu adevărat să poţi lua crucea şi să-Lurmezi pe Hristos „trebuie să te lepezi de 
tine”. Acest „tine” al nostru este acela pe care Sfântul Apostol Pavel îl numeşte 
„omul cel vechi” şi „trup al păcatului”. 


Prin lepădarea de sine Hristos şi Biserica sa înţeleg dezbrăcarea omului de haina 
cea veche şi întinată a păcatului, descătuşarea lui din lanţurile grele ale patimilor, 
curățirea lui de patima răutăţii, a fărădelegii şi ambițiilor deşarte, îngroparea 
omului vechi, a omului întunecat de păcat şi înălţarea unui om nou. 


Lepădarea de sine este tocmai această ieşire a omului din întunericul necurăţiei 
duhovniceşti şi pătrunderea lui în marea de lumină a trăirii în slobozenie, în 
bucurie, în pace şi în neîntinare. 

Trăirea duhovnicească a virtuţilor creştine, adică strădania de a transpune în faptă 
modul de gândire şi de vieţuire pe care ni l-a lăsat Mântuitorul lisus Hristos în chip 
văzut şi trăit între noi oamenii. Înseamnă strădania de a pune mereu de acord 


voinţa şi trăirea noastră cu voia lui Dumnezeu, ceea ce exprimă Sfântul Apostol 
Pavel: „Nu mai trăiesc eu, ci Hristos trăieşte în mine”. 


Lepădarea de sine nu înseamnă desfiinţarea personalităţii, ci întărirea ei. Nu 
înseamnă fuga de viaţă, ci slujirea vieţii, dăruindu-ne pentru alţii. Hristos ne cere 
să ne depărtăm de răul ce s-a depus sau a pătruns în ființa noastră şi pe care îl 
iubim ca pe noi înşine. Acest rău (păcatul) care pătrunde în fiinţa noastră şi pe care 
îl iubim ca pe noi înşine. Acest rău care pătrunde în fiinţa noastră ne denaturează 
făptura şi ne face să pierdem adevărata demnitate de creştin. 


Domnul lisus Hristos ne cere prin pilda Sa de pe cruce să lepădăm pe acest „om 
vechi” al păcatului şi urmând pilda Lui de dăruire să devenim oameni noi ai 
dragostei, ai păcii şi bunei înţelegeri. 


Uneori noi îndrăgim păcatul atât de mult şi ne pare că nu putem trăi fără de el, îl 
iubim ca pe un copil mai mult decât pe noi înşine. 


Dumnezeu vrea însă să ne lepădăm de păcat şi să fim ca nişte adevăraţi fii ai lui 
Dumnezeu aşa cum ne-a creat. Urmarea lui Hristos este drum peste Golgota cu 


pătimiri, cu răstigniri şi moartea păcatului dar şi străfulgerările de lumină ale 
Invierii întru bucuriile duhovniceşti ale vieţii pururea veşnice. 


„Că de vei muri împreună cu Hristos vei învia împreună cu EI”. De te vei împărtăşi 
de patimile Lui te vei împărtăşi şi de slava Lui cea veşnică. A „purta crucea” mai 
înseamnă a te purta în toate împrejurările grele ale vieţii după modelul şi 
învăţătura pe care ne-a dat-o Domnul lisus Hristos. 


Căci necazul produce răbdare, răbdarea nădejde, nădejdea credinţă şi dragoste care 
ne apropie de Dumnezeu. Ni se cuvine să vedem în încercările şi greutățile vieţii 
chemări ale lui Dumnezeu de a ieşi biruitori cu ajutorul Lui asupra păcatului. 


„Certând ne-a iertat Domnul, dar morţii nu ne-a dat”. Cel ce voieşte să se lepede de 
sine, să-şi ia crucea şi să urmeze lui Hristos, acela să nu uite că harul lui Hristos îl 
va însoţi neîncetat pe calea izbăvirii sale, precum îngerul l-a însoţit odinioară pe 
dreptul Tobie căci zice Domnul: „Fără de mine nu puteţi face nimic”. 


Ajută-ne Doamne lisus Hristoase să purtăm crucea Ta cu vrednicie, spre a ne 
bucura împreună cu Tine, de slava învierii şi a vieţii fără de sfârşit întru lumina 
pururea veşnică a Unirii Celei în trei străluciri. Amin. 


Părintele Iosif Trifa - Calea Crucii lui Hristos 


lată cât de frumoasă este şi această Evanghelie! Ea cuprinde tot ce trebuie să 
primim pentru mântuirea sufletului nostru. 


Să luăm pe rând învăţăturile din ea: 

„Cel ce voieşte să vină după Mine să se lepede de sine...“ — zice Evanghelia. Asta 
înseamnă că, dacă vrei să pleci după Hristos, trebuie să te hotărăşti pentru EI, 
trebuie să intri în slujba Lui şi să asculți de EI şi de voia Lui. Voile tale, de cele 
mai multe ori, sunt „voile trupului şi ale gândurilor“ (Efes. 2, 3), adică voile lui 
satan şi ale păcatului şi de aceea trebuie să te lepezi de ele şi să-L primeşti pe 
Hristos de Stăpân, Poruncitor şi Împărat în casa sufletului tău. „Au nu ştiţi că voi 
nu sunteţi ai voştri?“, zice apostolul Pavel (1 Cor. 6, 19), ci sunteţi ai lui lisus 
Hristos, Care „v-a răscumpărat cu preţ“. Lepădarea de sine asta înseamnă: să-ţi dai 
mâinile tale, picioarele tale, inima ta, vorbele şi gândurile tale, să-ţi dai tot ce ai lui 
lisus Hristos, să le pui în slujba Lui şi în ascultare de EI. 


Dar lucrul acesta nu e uşor. De aceea, zice mai departe Evanghelia că tot cel ce 
vrea să se lepede de sine trebuie: „Să-şi ia crucea sa“, adică să porţi luptă cu 
patimile, cu plăcerile, cu ispitele ce ţi le scoate lumea aceasta în calea ta de 
mergere înainte după Hristos. Dar, în această luptă, noi am cădea neputincioşi la 
cel dintâi pas dacă înaintea noastră n-am avea Crucea lui Hristos, adică Jertfa cea 
mare a răstignirii lui Hristos pentru păcatele noastre. 


Cititorule! Priveşte icoana de alături şi-ţi dă seama că pentru tine suie Hristos 
Golgota. Pentru păcatele tale şi ale mele, şi ale tuturor. Crucea pe care o duce 
Hristos pe umerii Săi, ca să moară pe ea, este darul prin care ne-a venit iertare şi 
mântuire de pieirea cea veşnică. Dacă tu ai înţeles acest dar al mântuirii tale prin 
Jertfa lui Hristos, apoi acest dar al Crucii îţi dă şi ţie putere şi tărie să mergi înainte 
după Hristos, ducându-ţi crucea ta. Acest dar al Crucii îţi dă puterea să birui 
păcatul şi să sporeşti în fapte bune. 


Cititorule! Ai înţeles tu acest dar şi, înțelegându |, „te-ai răstignit şi tu faţă de 
lume“? (Gal. 5, 24)... Sau, făcând voile trupului şi ale gândurilor, „răstigneşti din 
nou pe Fiul lui Dumnezeu“? (Evrei 6, 6)... 

„lar cine îşi va pierde sufletul său pentru Mine şi pentru Evanghelie, acela îl va 
mântui pe el“. Asta înseamnă că pentru Hristos trebuie să fim gata oricând să 
jertfim orice, chiar şi viaţa noastră. Nici necazul, nici strâmtorarea, nici goana, 
foametea, golătatea, nevoia sau sabia nu-i iertat „să ne despartă pe noi de dragostea 
lui Hristos“ (Rom. 8, 35-39). 


„Că ce va folosi omului de ar dobândi lumea toată şi îşi va pierde sufletul său? Sau 
ce va da omul în schimb pentru sufletul său?“, zice mai departe Evanghelia. Scrieţi 
aceste vorbe cu slove de aur pe pereţii casei voastre şi, mai ales, în mintea şi inima 
voastră, pentru ca să nu uitaţi niciodată că sufletul este ceea ce avem noi mai 
scump şi mai de preţ în această lume. 


Astăzi însă se pare că sufletul a ajuns cel mai lesne negoţ. Câţi nu-şi dau sufletul 
pentru o plăcere, pentru o frumuseţe trecătoare, câți nu şi-l vând pentru lăcomia 
unui câştig, a unui blid de linte? 


Cititorule! Calea crucii este calea sufletului tău, este grija şi îngrijirea de sufletul 
tău. Calea crucii este „calea cea strâmtă ce duce la viață“. Mergi tu pe această cale 


sau ai apucat pe „cea largă“ ce duce la pieire? (Matei 7, 13) 


„Că Tu cu mine eşti, Doamne!“... (Ps. 22, 4) 


În Psaltire sunt aceste dulci şi plăcute vorbe. Dar mulţi citesc în Psaltire aşa, de-a 
alergarea, ca şi când te slobozi la fugă pe drum; şi de aceea nu-şi dau seama despre 
înţelesul cel adânc al vorbelor de acolo. Aşa citeam odată şi eu în Psaltire, dar de 
când trăiesc o viaţă hotărâtă pentru Domnul, de atunci altcum citesc şi altcum 
înţeleg. De atunci vorbele: „Domnul este cu mine“ îmi dau o încredere şi o tărie pe 
care toţi banii şi toți oamenii pământului nu mi le pot da. De s-ar ridica împotriva 


mea munţi întregi de primejdii şi necazuri, eu nu mă tem, căci glasul Lui îl aud: 
„Nu te teme, căci Eu cu tine sunt ca să te scap şi să te mântui“ (Ieremia 1, 8). 


Dar vorbele „Domnul este cu mine“ îmi dau nu numai tărie şi încredere în vreme 
de necaz, ci îmi dau şi o datorie. Dacă „Domnul este cu mine“, trebuie să-mi dau 
seama că Domnul vede ce fac, ascultă ce vorbesc şi ştie ce gândesc. Dacă „Domnul 
este cu mine“ şi vreau să rămână cu mine, trebuie să mă duc numai acolo unde şi 
Domnul poate merge cu mine şi trebuie să stau numai acolo unde şi Domnul poate 
sta cu mine. 


Când cineva mă cheamă la crâşmă duminica, eu mă întreb: „Oare Domnul poate 
merge cu mine acolo? Ba! Atunci nici eu nu merg. Oare poate Domnul sta cu mine 
acolo unde se vorbesc vorbe murdare? Ba! Atunci nici eu nu stau. Oare rămâne 
Domnul cu mine când înşel, când sudui, când mint, când păcătuiesc? Ba! Atunci 
mă las de păcat şi mă ţin de Domnul“. 


Odată, un mire l-a chemat la ospăț pe un prieten de-al lui. 


— Te ascult, dragă prietene, a zis chematul, dar numai cu condiţia să mă laşi să-L 
aduc cu mine şi pe un prieten al meu. 

— Cu tot dragul, a răspuns mirele. 

În vremea ospăţului, după ce s-a gătit slujba cununiei şi masa (adică înainte de a se 
începe îmbătările şi vorbele uşoare), chematul s-a ridicat să plece. 

— Cum se poate să pleci aşa curând? a întrebat mirele. 

— Nu pot să rămân mai departe, a răspuns cel chemat. Prietenul despre care ţi-am 
spus când m-ai invitat este Domnul, şi acest prieten nu vrea să rămână mai departe, 
iar eu ascult de El, mă ţin de El şi mă duc cu EL... 


Acesta este, iubite cititorule, înţelesul cel adevărat al vorbelor „Domnul este cu 
mine“. O, cum s-ar schimba faţa acestei lumi când tot omul ar putea zice: „Domnul 


este cu mine...“ „Tu cu mine eşti, Doamne“! 


Crucea înseamnă iertare... 


Un împărat al Franţei (Ludovic al XII-lea), după ce şi-a ocupat tronul, a făcut o 
listă a tuturor vrăjmaşilor pe care ştia că-i are în ţara lui. Înaintea numelui fiecăruia 
a pus câte o cruce. Auzind duşmanii despre aceasta, au fugit şi s-au ascuns, în 
credinţa că semnul cruci dinaintea numelui lor înseamnă că vor fi toţi omorâţi. Dar 
împăratul le-a trimis vorbă să stea liniştiţi în ţară, căci crucea pe care a pus-o lângă 
numele lor înseamnă iertarea lor. 


Cititorule! Eşti şi tu un păcătos? Te-a pus şi pe tine păcatul în vrăjmăşie cu 
Împăratul Hristos şi acum te temi de pedeapsa Lui? Nu te teme! Priveşte sus, la 
Crucea lui lisus. Crucea Lui înseamnă iertarea ta şi a păcatelor tale. Oricât de 
păcătos ai fi, Împăratul Hristos vrea să te ierte şi te cheamă înapoi, în „ţara“ Lui, 
dacă te ai hotărât pentru căinţă, pentru îndreptare, pentru Împărăţia Lui. 


Părintele Iosif Trifa, Tâlcuirea Evangheliilor duminicilor de peste an 


Preot Iosif Trifa - Jertfa Crucii Mântuitorului 


Plângând la picioarele Crucii: aici este începutul şi sfârşitul mântuirii noastre 


Despre împăratul Constantin cel mare spune istoria că, plecând cu oştire împotriva 
lui Maxenţiu, care persecuta pe creştini, era foarte îngândurat şi abătut. Maxenţiu 
avea o armată de patru ori mai mare decât el. Pe drum, Constantin cel mare se ruga 
lui Dumnezeu să-l ajute. Atunci s-a 1vit pe cer o cruce minunată, împletită cu raze 
de soare, având în jurul ei cuvintele: „În acest semn vei învinge“. Împăratul şi-a 
însemnat atunci toate steagurile cu semul Crucii şi, pornind împotriva lui 
Maxenţiu, l-a biruit. 


Și Oastea Domnului este o armată strânsă la luptă împotriva vrăjmaşului diavol. 
Taina biruinței noastre este semnul ce i s-a arătat oarecând lui Constantin 
împăratul: Crucea. Medalia noastră şi steagurile noastre poartă semnul Crucii, 
arătând prin aceasta că lupta noastră se reazemă pe puterea Crucii. 


Ţin însă îndată să spun cu apăs că semnul gol al Crucii încă nu înseamnă o putere. 
Îţi poţi încărca pieptul, hainele şi casa cu semnul Crucii, dacă n-ai o înţelegere 
adevărată pentru Crucea Mântuitorului, dacă n-ai primit cu adevărat Jertfa Crucii şi 
darurile ei, la nici o izbândă nu poţi ajunge. 


O carte întreagă mi-ar trebui să spun tot ceea ce ar fi de spus despre Jertfa Crucii. 
Voi spune aici, pe scurt, numai următoarele: 


Satana a fost definitiv înfrânt şi bătut prin Jertfa Crucii de pe Golgota. EI are frică 
numai de această înfrângere, iar noi îl putem înfrânge numai cu darurile Crucii de 
pe Golgota. Domnul a murit pe Cruce, ca să ne câştige nouă darul biruinţei. El ne 
pune la îndemână tot câştigul Lui şi toată biruinţa Lui cea strălucitoare asupra 
Satanei. Urmează ca noi să primim acest câştig. Fără primirea lui, nu putem câştiga 
biruinţă asupra ispitelor şi păcatelor. 


Satana nu se sperie de hotărârile noastre contra păcatelor, dar tremură şi fuge 
îngrozit când îngenunchem cu hotărârile noastre sub braţele Crucii Mântuitorului şi 
le sigilăm cu scump Sângele Lui. 


Mulţi mă întreabă despre rosturile Oastei Domnului şi despre tainele mântuirii 
sufleteşti. Tuturor le răspund: Îngenuncheaţi la picioarele Crucii, căci acolo le 
puteţi afla! Îngenuncheat la picioarele Crucii ţi se deschid ochii şi înţelegerea cea 
sufletească, să te afli pe tine însuţi şi rosturile vieţii tale. La picioarele Crucii ţi se 
deschid ochii cei sufleteşti, să afli starea grozavă şi nenorocită în care te-a adus 
păcatul. 


La picioarele Crucii afli cât de grozav a fost păcatul tău, că a trebuit Însuşi Iisus, 
Fiul lui Dumnezeu, să moară pentru tine, pentru iertarea ta şi împăcarea ta cu Tatăl 
Ceresc. 


La picioarele Crucii afli cu ce fel de dragoste te-a iubit Dumnezeu Tatăl, că pe 
Insuşi Fiul Său L-a jertfit pentru tine. 


La picioarele Crucii auzi cea mai minunată veste ce s-a auzit cândva în această 
lume: că lisus este un Mântuitor al tău, că El a murit pentru tine, pentru iertarea ta 
şi, dintr-un fiu al urgiei, te-a făcut un fiu al lui Dumnezeu. 


Dar la picioarele Crucii nu ţi se deschid numai ochii înţelegerii, ci capeţi de Sus şi 
un dar, o putere, un ajutor să-ţi schimbi viaţa. Stând la picioarele Crucii, o putere 
de Sus îți schimbă viaţa, îţi schimbă vorbele, gândurile, umblările şi toate faptele. 
Jertfa Crucii te face dintr-un „om vechi“, un „om nou“, dintr-un „om lumesc“ un 
„om duhovnicesc“. 


Minunea cea mare a schimbării unei vieţi păcătoase, minunea cea mare a învierii 
păcătoşilor la o viaţă nouă, se petrece şi se poate petrece numai la picioarele 
Crucii. 


La picioarele Crucii este şi puterea Oastei Domnului şi a ostaşilor ei. 


Dragă suflete, care ai intrat în Oastea Domnului şi care vrei să intri, lasă-te atras cu 
totul la picioarele Crucii Mântuitorului, căci fără darurile Crucii nu poţi face nimic! 
Toată îndreptarea ta, toate silinţele tale sunt scântei ce se sting suflate de vântul 
ispitelor, dacă nu trăieşti o viaţă îngenuncheată la picioarele Crucii, dacă nu sorbi 
clipă de clipă dar şi putere din Jertfa Crucii Mântuitorului. 


Hotărârea noastră contra păcatelor n-ajunge nimic dacă n-am îngenuncheat la 
picioarele Crucii şi nu stăm mereu cu ea sub darurile ce izvorăsc din Jertfa Crucii. 


Lasă-te, dragă suflete, lasă-te cu totul atras la picioarele Crucii, căci Crucea leagă 
cerul cu pământul şi pe om cu Dumnezeu! Prin ea respirăm, prin ea vorbim, prin ea 
trăim, prin ea biruim! 


Dragă cititorule! Hotărârea ta împotriva păcatelor n-ajunge nimic dacă n-ai 
îngenuncheat cu ea mai întâi la picioarele Crucii, dacă nu stai mereu cu ea sub 
darurile ce izvorăsc din Jertfa cea sfântă a Crucii. 


Diavolul e şiret mare. El nu se sperie, când te hotărăşti contra păcatelor. Nu se 
sperie nici când pui jurământ să ieşi din rele (şi pe urmă mai adânc te afunzi în 
ele), dar se îngrozeşte satana şi tremură când alergi sub braţele Crucii, ca să 
întăreşti hotărârea ta cu scump Sângele Domnului. Hotărârea noastră fără acest 
sigiliu n-are nici o putere. 


„Eu sunt Uşa. De va intra cineva prin Mine, se va mântui“ (loan 10, 9), a zis lisus. 
Această Uşă e Crucea şi Jertfa Lui cea sfântă. Numai cine intră prin această Uşă 
capătă dar şi putere de Sus, ca să înainteze tot mai sus, mai sus spre culmile 
Ierusalimului sufletesc, spre culmile mântuirii sufleteşti. 


A intra în Oastea Domnului nu înseamnă a-ţi pune „gând bun“ să te laşi de răutăți, 
ci înseamnă să fii doborât cu păcatele şi cu răutăţile la picioarele Crucii... 
Înseamnă să cazi la picioarele Crucii doborât de greutatea păcatelor... , să cazi 
plângând la picioarele Crucii, aşa cum eşti, plin de răutăți. Carul mântuirii tale 
sufleteşti atunci începe a porni la drum, când simţi că te înăbuşă răutăţile şi cauţi o 
scăpare; când simţi o pieire şi cauţi o mântuire, când te simţi într-o prăpastie şi 


cauţi o ieşire; când te simţi în întuneric şi doreşti o lumină; când simţi că te-a 
schilodit păcatul, când simţi că te-a orbit patima, când simţi că nu mai poţi sta şi 
umbla pe picioarele tale şi strigi cu lacrimi, din adâncul sufletului: „lisuse, 
Mântuitorule, mântuieşte-mă şi mă tămăduieşte!“ Să cauţi mai întâi să te faci bun 
şi apoi să pleci la Domnul, ar însemna ca şi când ai înjuga boii înapoia carului. 


Începutul mântuirii tale se face atunci când păcatele tale te pleacă şi te apleacă la 
picioarele Crucii. 


lisuse, Scumpul nostru Mântuitor! Hotărârea noastră împotriva păcatelor n-ajunge 
Nimic, dacă n-am îngenuncheat cu ea la picioarele Crucii Tale. 


Steagul sub care ne strângem trebuie să fie Crucea Ta şi noi numai stând sub acest 
steag — din care picură mereu Sângele iertării şi puterii — putem fi ostaşi biruitori. 


Ne aplecăm, lisuse Mântuitorule, cu hotărârea noastră sub Crucea Răstignirii Tale, 
ca s-o întăreşti cu scump Sângele Tău, căci, fără de acest sigiliu, hotărârea noastră 
n-are nici un preţ şi n-are nici o putere. 


In faţa Crucii Tale ne aplecăm, lisuse Doamne, cu hotărârile noastre. Sigilează-le, 


întăreşte-le cu scump Sângele Tău, cu Jertfa Ta cea mare şi sfântă. Dă-ne, Doamne, 
dar şi putere, căci noi suntem nişte fiinţe slabe şi neputincioase! Fără de Tine şi 
fără de Jertfa Ta cea sfântă noi nu putem face nimic. 


Preot Iosif Trifa, din «Ce este Oastea Domnului» 


Traian Dorz - Dacă voieşte cineva să vină după Mine 


Mântuitorul a spus: „Dacă voieşte cineva să vină după Mine, aceluia îi spun ce 
trebuie să facă. Cel dintâi lucru este să se lepede de sine, să-şi ia crucea lui în 
fiecare zi şi să Mă urmeze. Şi unde voi fi Eu, acolo va fi şi ucenicul Meu”. 


Deci, cel dintâi lucru pe care îl cere Domnul este lepădarea de sine, adică naşterea 
din nou. Omul cel vechi trebuie să se prăbușească la picioarele Domnului. Omul 
cel orb în păcate, cel surd în neascultare, cel îngheţat şi mort în felul deşert de 
fărădelege în care se trăieşte obişnuit în păcatul lumesc, acela trebuie să moară şi 
să se nască un om nou, care v-a fi vrednic pentru Împărăţia lui Dumnezeu. 


Aceste lucruri sunt aşa de cunoscute! Sfânta noastră Biserică, printre Tainele sale, 
are Taina Pocăinţei. Taina Pocăinţei asta este: naşterea din nou, lepădarea de sine, 
întoarcerea la Dumnezeu şi începutul unei vieţi noi. 


Noi Îi mulţumim lui Dumnezeu că acest cuvânt se spune răspicat acum. Şi dovada 
că au fost suflete care au ascultat de acest cuvânt şi au trecut prin această minunată 
transformare este şi faptul că noi suntem aici adunaţi acum în număr aşa de frumos, 
mărturisind acest lucru şi prin dragostea față de Dumnezeu, şi prin adorarea faţă de 
Mântuitorul nostru, şi prin ardoarea cu care sufletele noastre ascultă Cuvântul lui 
Dumnezeu. 


Prin lacrimile care ne umezesc ochii noi dovedim că această minune s-a făcut în 
viaţa noastră şi că am trecut prin această minune a naşterii din nou, care ne-a 
deschis ochii să vedem o altă realitate: lumea cea nouă şi minunată a Împărăției lui 
Dumnezeu, care îl transformă pe om şi îl face un om nou, un om vrednic, un om 
destoinic, un om harnic, un om cinstit, un om respectuos, un om demn, un om 
superior, un om vrednic de cinste, de respect, de demnitate în faţa tuturor, care prin 
viaţa lui dovedeşte că este cu adevărat nou şi cu adevărat superior. Asta o face 
Hristos în viaţa noastră în clipa când ne întoarcem la El. Şi numai cine a ajuns în 
felul acesta dovedeşte că a trecut prin naşterea din nou, adică prin acea lepădare de 
sine care înseamnă moartea păcatului şi învierea credinţei. 


Domnul Dumnezeul nostru să ne binecuvânteze pe noi toți cu împlinirea acestui 
lucru, pentru că aceasta este, pentru noi, cel dintâi pas şi garanţia că într-adevăr 
facem parte din Biserica cea Vie a lui Hristos, care, în clipa venirii Lui, v-a fi luată 
cu El ca o mireasă cu mirele ei. 


Ce taină este nunta şi căsnicia! Un mire binecuvântat îşi alege o ființă asupra căreia 
îşi revarsă toată dragostea lui. Îi dă numele lui, o duce în casa lui, îi face tot ceea ce 
este necesar şi face ca toată viaţa ei să fie binecuvântată printr-o înnobilare 
sufletească şi printr-o nouă viaţă şi denumire. 


Aceasta este taina şi minunea pe care le face Hristos în viaţa tuturor celor care se 
unesc cu EI printr-o taină asemănătoare cu Taina Cununiei. Domnul ne-a chemat să 
ne unim cu El, prin credință, într-o astfel de taină. Și oricine s-a unit simte 
transformarea minunată, capătă un nume nou, capătă o ființă nouă, capătă o vedere 
nouă, capătă o moştenire nouă, capătă o nădejde strălucită, care nu piere o dată cu 
lumea, cu trupul, ci trece prin moarte la viaţa veşnică, aşa cum spune Cuvântul lui 
Dumnezeu. Nimic nu piere, totul se transformă. Din existenţa aceasta, noi nu 
murim când se încheie numărul zilelor noastre. Noi trecem în existenţa cealaltă, 
pentru care ne-am pregătit în această existenţă. Moartea nu este o nimicire; 
moartea este numai un prag peste care noi trecem în existenţa cealaltă, pe care o 
continuăm în felul în care am sfârşit-o pe aceasta. 


De-a Domnul ca să dorim din toată inima ceea ce ne-au învăţat părinţii noştri şi ne- 
a lăsat şi ne învaţă credinţa noastră: să-L aşteptăm pe Domnul lisus ca pe mirele 
Bisericii Sale şi să credem că moartea nu este un sfârşit. Moartea este numai un 
prag peste care, trecând, noi ajungem în existenţa veşnică, în care vom înainta 
pentru totdeauna lângă Domnul, pe Care L-am iubit. 


Prin Sfântul Său Cuvânt şi prin făgăduinţa Sa, Domnul lisus a fost tot timpul 
prezent aici în mijlocul nostru. Noi ne bucurăm din toată inima, căci prin credinţă 
ştim şi vedem că EI este aici. Soarele este pe cer în fiecare zi, şi când este acoperit 
de nori şi ochii noştri nu-l văd. Prin lucrarea puterii pe care o are, el dă viaţă 
tuturor celor pe care le alimentează chiar şi atunci când ele nu văd razele lui. Şi 
când ochii noştri cei trupeşti sunt întunecaţi şi chiar când ochii noştri cei sufleteşti 
nu văd destul de clar, Domnul este totdeauna în mijlocul nostru şi El ne aude şi ne 
cunoaşte pe fiecare dintre noi. Priviţi-L, prin credinţă, în mijlocul nostru! Ascultaţi, 
prin credinţă, toate aceste cuvinte ca rostite de buzele Lui sfinte. Şi primiţi-L în 
inimă ca pe Cuvântul lui Dumnezeu, care este sămânţa care dă lumii viaţa. 


Mântuitorul a spus: „Oricine crede în Mine nu va vedea moartea”. Pentru că 
sămânţa lui Dumnezeu rămâne în el şi nu va muri. Ştiţi că Dumnezeu a pus în 
fiecare sămânță un punct care este nemuritor. Când ne uităm la un bob de grâu, 
vedem acolo imagini asemănătoare cu chipul Mântuitorului. Acolo este acel bob, 
acel strop nemuritor pe care Dumnezeu l-a pus. După mii de ani de păstrare, când 
acest bob ajunge în condiţiile de fertilitate, acest bob înfrunzeşte. Şi ceea ce răsare 
din el nu este altceva decât o formă nouă a vieţii care era acolo în el. 


Şi noi purtăm în noi sămânţa lui Hristos. Prin credinţă, această sămânță este. Noi 
suntem nemuritori. Nu există moarte în înţeles de nimicire. Noi suntem nemuritori! 
Sămânţa lui Dumnezeu, care este viaţa pusă în noi, aceasta stă în noi. Şi, dacă noi 
am ascultat de Cuvântul lui Dumnezeu şi am crezut în Acela care a spus acest 
cuvânt, noi vom muri, la rândul nostru, trupeşte; vom fi înmormântați şi noi în 
pământul sfânt în care sunt înmormântați morții noştri pentru care ne rugăm lui 
Dumnezeu şi la mormintele cărora mergem cu lacrimi şi cu flori. Vom fi adăugaţi 
şi noi acolo. Dar în marea şi strălucita Zi a Învierii, când Mântuitorul va rosti un 
cuvânt: „leşiţi afară!”, şi când se va auzi strigarea îngerilor: „Vine Mirele! Ieşiţi în 
întâmpinarea Lui!” 


„ noi vom ieşi, prin lucrarea puterii lui Dumnezeu, din 
mormântul în care vom fi. Din materia transformată, în care va fi atunci trupul 
nostru, noi ne vom reface iarăşi, într-o formă nouă, cum iese acelaşi bob de grâu 
îngropat şi mort astă toamnă în pământ, sub o formă nouă, la o viaţă tânără şi 
eternă. Aşa vom ieşi din mormânt. 


Fericiţi vor fi acei care au avut sămânţa lui Hristos în ei! Atunci când se vor trezi şi 
vor ieşi din morminte la priveliştea strălucită şi măreaţă a venirii lui Hristos cu 
miile de mii de îngeri, cu sfinţii şi înaintaşii noştri — după cum scrie Cuvântul şi 
mărturiseşte credinţa noastră — noi Îl vom vedea pe Domnul lisus venind ca pe 
Mirele drag al sufletului nostru, căci am murit gândind la EI, privind la EI, 
dorindu-L, cântând pentru EI şi rugându-ne: „Vino, Doamne lisuse!”. Atunci Îl 


vom vedea cu bucurie şi vom fi luaţi împreună cu EI, după cum scrie Cuvântul, să 
moştenim în veac nunta fericită care va avea loc atunci în ceruri... şi în veci. 


Dar ce se vor face cei care au murit necredincioşi? Cei care n-au crezut în credinţa 
părinților noştri mărturisită de mii de ani şi în mii de graiuri şi de feluri? Ce se vor 
face cei care n-au crezut, când vor vedea că ceea ce n-au crezut ei este adevărat şi 
veşnic? Unde se vor duce cei care vor vedea Faţa Lui, [a Aceluia] pe care L-au 
străpuns, când vor recunoaşte pe trupul Lui loviturile lor şi pe faţa Lui scuipările 
lor, şi pe toată înfăţişarea Lui batjocurile celor care nu L-au crezut? 


Toţi avem un suflet. Dincolo de haina pe care o purtăm, dincolo de numele pe care 
îl purtăm, dincolo de calitatea pe care o avem, noi avem un suflet cu care va trebui 
să stăm, în Ziua Judecăţii şi venirii Domnului, în faţa Lui. Gândiţi-vă din timp. 
Înţelept e cel care gândeşte din timp. Pentru că înapoi, după ce a trecut vremea, toţi 
văd, când e prea târziu. Dar în zadar vezi după ce a trecut vremea şi în zadar te 
căieşti după ce nu se mai poate avea un lucru că nu l-ai primit şi că nu l-ai căutat 
când se putea dobândi. 


Fragment din vorbirea fratelui Traian Dorz 
la nunta de la Torceşti — 29 iulie 1984 


Traian Dorz - Acceptarea crucii lui Hristos — singurul mijloc de sfințire şi de 
slavă 


Traian Dorz, Istoria unei jertfe (fragment) 


Pe calea lui Hristos sunt numai trei mijloace prin care EI Şi-i face asemenea Lui pe 
acei care Îl urmează pe El acum din suferinţele trecătoare ale sfinţeniei la slava 
veşnică a Raiului Său. 


Cele trei mijloace şi semne ale părtăşiei şi colaborării noastre cu Hristos sunt: 
JUGUL -— fiindcă Domnul lisus a zis: Luaţi jugul Meu asupra voastră... căci jugul 
Meu este bun (Mat. 11, 30). 

SARCINA -— fiindcă Domnul lisus a zis: Sarcina Mea este uşoară (Mat. 11, 30). 
CRUCEA -— fiindcă Domnul lisus a zis: Cine vrea să vină după Mine... să-şi ia 
crucea în fiecare zi şi să Mă urmeze (Luca 9, 23). 


Toate acestea trei par la prima vedere numai suferinţă. Dar ele nu sunt numai aşa. 
„Jug“ are două înţelesuri: întâi muncă, apoi unire. 

„Sarcină“ are două înfățişări: întâi răspundere, apoi rodire. 

„Cruce“ are două părți: întâi suferinţă, apoi sfinţenie. 


Cei mai mulți privesc doar la primul înţeles al jugului lui Hristos, la munca grea şi 
la canonul amar al unei vieţi de neprihănire, şi fug de jugul Lui. Dar cei puţini 


privesc la minunata unire cu Hristos prin părtăşia cu EI, la munca cea fericită în 
ogorul Evangheliei Sale. A trage în jugul Lui, alăturea de EI, este ceva ce îți dă o 
atât de mare bucurie, încât, după ce ai gustat-o, n-ai mai dori s-o schimbi pentru 
NIMIC şi cu nimeni din lume. 


A purta sarcina Lui este a te împreuna cu Hristos atât de profund şi de înalt, încât 
ceea ce este în El mai fericit să pătrundă în ceea ce ai tu mai intim. Şi să facă să se 
nască în tine o viaţă nespus de nouă, de dragă, de dulce şi de scumpă... 


lar acceptarea crucii lui Hristos, primirea de bunăvoie a suferinţei pentru El şi 
alături de EI, este de fapt singurul mijloc de sfințire şi de slavă. 


Când Mântuitorul nostru Sfânt zicea: Mă sfinţesc Eu Însumi pentru ei (loan 17, 
19), EI voia să ne spună: Eu am acceptat Crucea şi suferinţa Mea pentru că acesta 
era singurul mijloc prin care voi veţi putea fi cu adevărat sfințiți. 


La prima vedere, toate aceste trei mijloace pe care Domnul anume le-a ales par a fi 
ceva cu neputinţă de ales şi de purtat cu bucurie şi de către noi. Dar îndată ce, în 
noi, dragostea de EI a ajuns puternică şi adevărată, găsim în ele nu numai singurele 
mijloace prin care ne putem uni desăvârşit cu EI, dar şi singura bucurie şi singurul 
scop al vieţii noastre. 


Întâi este vorba de jug ca de o căsătorie cu Hristos, pentru că despre căsătorie se 
vorbeşte ca despre un jug pe care îl iei de bună voie, alături de o fiinţă pe care o 
iubeşti şi ţi-o alegi ca să te împreuni cu ea în totul şi pe totdeauna. 

Singura condiţie care te poate face să-ţi iei acest jug este dragostea. 

Singura putere care te poate face să porţi cu bucurie sau cu răbdare acest jug este 
numai dragostea. Câtă vreme ai în tine o dragoste fierbinte faţă de Hristos, Soţul 
tău cel drag, atâta vreme tragi lângă EI şi pentru EI, oricâte sudori şi lacrimi ar 
trebui să semeni pe brazda Lui. Şi nu simţi în jugul cu EI nici un fel de greutate, ci 
numai o tot mai profundă şi fericită bucurie. Greul începi să-l simţi abia atunci 
când dragostea de Hristos se răceşte în inima ta. 


Despre sarcina lui Hristos este vorba ca de o împărtăşire atât de intimă şi de dulce 
între mine şi EI, încât eu devin acelaşi trup şi duh cu al Lui — EI trecându-Și şi 
petrecându-Și peste mine şi în mine lubirea Sa prefăcută într un rod nou, divin şi 
etern. 


Prin aceasta, jugul căsniciei a devenit sarcină-rod. Astfel eu devin una şi unul cu El 
şi în EL. El devine una şi unul cu mine şi în mine. 


Cam aşa am înţeles şi înțeleg eu cuvântul care zice: eu în Hristos sau Hristos în 
mine (Filip 4, 13, Gal. 2, 20). 


Și, dacă Crucea a fost aleasă drept mijloc de sfinţenie şi pentru Hristos, înseamnă 
că ea este singurul mijloc de sfințire şi pentru noi. Că drumul ajungerii la slavă 
trebuie să treacă neapărat prin cruce. Şi cel al ajungerii la sfinţirea fără de care 
nimeni nu va vedea pe Dumnezeu trebuie să treacă neapărat prin suferinţă. 


Dacă în ce-l priveşte pe fiecare credincios în parte aceste condiţii, şi mijloace, şi 
semne sunt neapărat şi nedezlipit legate de mântuirea şi slujba sa cu Hristos, apoi 
de Lucrarea Domnului, acestea sunt şi mai mult legate, ca întreg al ei. Nu noi, 
ostaşii Domnului, fiecare în parte, am intrat cei mai dintâi în cuptorul încercării, ci 
Lucrarea Oastei însăşi. Ideea şi solia ei a trebuit să fie trecute prin foc, spre a se 
adeveri dacă este în ea un material rezistent la foc sau nu. Dacă este în ea un filon 
divin sau numai o plămădeală omenească. 


O înlănţuire tainică există între aceste trei înţelesuri ale vieţii şi vieţuirii noastre cu 
Hristos, în EI şi prin EL: 

întâi vine cunoaşterea Lui prin Cuvânt, 

apoi dragostea de EI şi cu EI prin Duh, 

iar acestea două ne duc la unirea cu EI prin jugul şi lucrul Lui. 

Jugul ne duce la sarcina şi la însărcinarea Lui, pentru continuarea seminţei şi 
seminţiei duhovniceşti. 

Sarcina Lui fericită ne duce la cea mai înaltă treaptă a identificării noastre cu 
Dumnezeu: suferinţa ca mijloc al sfințirii şi al învrednicirii de slavă. 


Inainte de a deveni lucrători ai lui Hristos, noi suntem mai întâi o lucrare a Lui. In 
acest înţeles este scris: „Noi suntem lucrarea Lui“... 


Şi numai după ce se face în noi lucrarea lui Dumnezeu, apoi devenim şi noi cu 
adevărat nişte lucrători împreună cu El. 


Acei care se înghesuie în rândul împreună-lucrătorilor cu Dumnezeu, fără să fi fost 
mai întâi ei înşişi lucraţi şi prelucraţi de Dumnezeu, nu numai că nu vor putea 
produce niciodată nimic bun, durabil şi curat, dar tot ce vor produce va fi rău, 
uşuratic şi păcătos. 


Alegerea între aceste două feluri de lucrări şi de lucrători o poate face numai 
Cuptorul. Numai Rugul. Numai Suferinţa. 


De aceea a fost nevoie să vină — întâi peste Lucrarea Oastei însăşi, în întregimea ei, 
apoi peste fiecare ostaş în parte — încercarea focului. Ca să se dovedească ce este 
aur, argint şi piatră scumpă sau ce este lemn, fân sau trestie. În noi şi între noi. 


Traian Dorz - Nevoiţi-vă să mergeţi 


Nevoiţi-vă să mergeţi 


pe cărarea strâmtă 

cum a mers Hristos cu Crucea 
spre Golgota sfântă, 

căci e largă calea care 

la pierzare duce, 

dar îngustă-i şi spinoasă 

calea către Cruce; 

— Doamne-ajută-ne să mergem 
calea Ta cea dulce. 


Şi intraţi pe uşa strâmtă 
către Biruinţă 

cum Hristos a mers în slavă 
doar prin suferinţă. 

Largă-i uşa, lată-i calea 
care duc la moarte, 

vai de cei ce-aleg această 
blestemată soarte; 

— Doamne, nu lăsa s-alegem 
calea către moarte. 


Ce puţini sunt cei ce află 
calea Crucii strâmtă, 

dar şi mai puţini merg până 
la răsplata sfântă. 

Fericiţi cei care suie 

calea Crucii toată, 

ei la Domnul au în ceruri 
veşnica răsplată; 

— Doamne, dă-ne Sus la Tine 
veşnica răsplată. 


Traian Dorz - Dumnezeu ne cere 


Dumnezeu ne cere nouă, celor care-L ascultăm, 
nu numa-nchinarea noastră, ci viaţa să l-o dăm; 
că-nchinarea fără viaţă este searbădă şi grea, 
viaţa fără de-nchinare este, iarăşi, tot aşa 


„..ŞI ne cere-o viaţă plină de-Adevărul Lui frumos: 
nici Hristosul fără Cruce, nici Crucea fără Hristos, 
căci Hristosul fără Cruce e-un Hristos străin de Har, 
Crucea fără EI, asemeni, este goală şi-n zadar 


„„.ŞI ne cere şi credinţă, dar şi fapte să avem, 

căci credința fără fapte moartă-i şi-n zadar o vrem; 
faptele fără credinţă sunt şi moarte, şi pustii, 
numai când sunt împreună ele-s rodnice şi vii 


„„.ŞI ne cere şi-Adevărul, şi Iubirea s-o trăim, 
c-Adevăr fără Iubire în zadar mărturisim; 

iar iubirea ne-nţeleaptă, fără adevăr, e-un foc 
nestatornic şi nevrednic, fără nici un rost deloc. 


Dumnezeu ne cere nouă echilibru sănătos 

între vorbă şi trăire, după pilda lui Hristos, 

căci uşor zici „mântuire”, dar a o avea e greu 

şi-o au numai cei ce-ascultă ce ne cere Dumnezeu. 


Traian Dorz - Apleacă-mă, lisuse 


Apleacă-mă, lisuse, sub sfântă Crucea Ta, 
căci eu numai prin Tine iertare pot afla. 


Apleacă-mă, lisuse, eu Crucea să-Ți sărut, 
să-mi plâng cu-amare lacrimi păcatul din trecut. 


Apleacă-mă, lisuse, la Sfântă Jertfa Ta, 
ca Sângele Golgotei să spele vina mea. 


Apleacă-mă, lisuse, sub pocăinţă-acum, 
să merg cu biruință pe-al mântuirii drum. 


Apleacă-mă, lisuse, ca treaz să fiu oricând, 
să birui pe satana, în Jertfa Ta crezând. 


Apleacă-mă, lisuse — iar când vei judeca, 
aşază-mă, Stăpâne, cu cei de-a dreapta Ta. 


Traian Dorz - Spre Dumnezeu arată Crucea 


Spre Dumnezeu arată Crucea, 
Oricine va privi-o-n sus 

pe Dumnezeu ÎL va cunoaşte 
sub chipul Fiului lisus; 

în Jertfa Fiului zdrobit, 
vedem cât Tatăl ne-a iubit. 


Spre Dumnezeu ne duce Crucea, 
oricine-o va purta supus 

la Dumnezeu o să ajungă, 

aşa cum a ajuns lisus; 

prin Jertfa Fiului primit 

ajungi la Tatăl cel Slăvit. 


Spre Dumnezeu înalţă Crucea, 
oricine-L va sluji prin ea 

cu Dumnezeu va fi-n mărire 

şi Faţa Lui o va vedea; 

prin Jertfa Fiului-nnoit, 

ajungi la Tatăl răsplătit. 


Spre Dumnezeu sfinţeşte Crucea 
oricine taina i-a pătruns 

în Dumnezeu se-nvredniceşte 

de harul cel din veci ascuns; 
unit cu Fiul prea slăvit, 

eşti Tatălui pe veci iubit. 


De-ai lua pe umăr crucea 


De-ai lua pe umăr crucea, după Domnul de-ai porni, 
fericire, fericire nici nu ştii câtă-ai găsi! 


In a” vieţii clipe grele, când din greu ai suspina, 
mângâiere, mângâiere nici nu ştii câtă-ai afla! 


De-ai zăcea zdrobit în chinuri, te-ar scula şi sprijini, 
alinare, alinare ne-ncetat i-ar dărui. 


Iar de-ai fi stăpân pe lume şi pe aurul din ea, 
bucuria, bucuria ce-ţi dă crucea n-ai avea. 


Vino, ia-ţi pe umăr crucea şi-L urmează pe lisus, 
veşnicia, veşnicia îţi va fi lumină Sus. 


Fratele Titus Neculcea - Semnul lui Dumnezeu pe frunte 


Știm că Scriptura este plină de semne arătătoare. Chiar şi pământul, şi lucrurile din 
jurul nostru, toate sunt nişte semne care ne vorbesc despre Dumnezeu. Toate Il 


arată. 


Ştiţi ce a spus îngerul când le-a vorbit păstorilor, la Naşterea Domnului lisus: 
„Mergeţi în cetate şi iată semnul: veţi vedea un Prunc înfăşat, în iesle”. „lată 
semnul...”. 


Dar nu vorbim prea mult despre acestea. Trecem la un semn prin care ne putem 
verifica. EL este semnul Sfintei Cruci, aşa cum îl facem noi. Deşi unii ne învinuiesc 
că îl facem, noi rămânem, făcându-l mai departe, pentru că este un semn arătat şi 
proorocit chiar în Sfintele Scripturi. Spune în Isaia 13: „...pe un munte înalt, 
pleşuv, faceţi semn cu mâna, ca să vină la porţile asupritorilor!”. Muntele înalt e 
Golgota, semnul e [crucea de pe el] (...). [Dar gol], semnul crucii încă nu 
mântuieşte, dacă nu este primită şi Jertfa de pe el. Împreună cu Jertfa, semnul 
Crucii are putere. Dar dacă ai înlăturat şi ai negat, ai tăgăduit jertfa şi ascultarea de 
Hristos, semnul acesta rămâne un semn gol, fără putere şi fără să te ajute la ceva. 
Acesta este semnul pe care în facem noi şi cu care ne însemnăm totdeauna când 
facem rugăciunile noastre şi când vorbim în Numele Domnului. (...) 


Dar aici în Ezechiel arată despre un alt semn. Semnul credinţei, pe care ţi-l pune 
Dumnezeu în inimă atunci când ai primit Cuvântul lui Dumnezeu, atunci când ţi-a 
venit în inimă căinţa şi dorinţa, şi scârba de păcat. Atunci când te-ai hotărât să te 
întorci la Dumnezeu. Atunci când ai avut sentimentul remuşcării de tot ce ai făcut 
în viaţa ta, când ţi s-a luminat mintea şi ai început să vezi lucrurile altcumva, nu 
aşa cum le vedeai până când ai ajuns la Evanghelie. În momentul în care ai primit 
puterea credinţei şi te-ai hotărât să nu mai mergi la păcat şi să nu-l mai faci, să-ţi 
fie scârbă de urâciunile ce se fac în cetate, aşa cum am citit aici: „...fă un semn pe 
fruntea oamenilor care suspină şi gem din pricina tuturor urâciunilor care se fac 
acolo”. Căci numai aceştia sunt însemnați: care gem şi suspină de ceea ce văd 
zilnic că se face în cetate. Şi când ţi-a venit în suflet ura împotriva beţiei, împotriva 
fumatului, împotriva desfrânării, împotriva celorlalte pofte, împotriva a tot ce-i rău 
şi păcătos, când te-ai scârbit de toate acestea, atunci, fratele meu, te-a însemnat 
Dumnezeu. Duhul lui Dumnezeu te-a însemnat cu pecetea Lui minunată. (...) 


(...) Şi atunci privirile tuturor se îndreaptă spre tine, să vadă ce vrei tu prin aceasta. 
Ce vrei prin faptul că nu mai iei parte şi urăşti toate lucrurile acestea. Ce 
urmăreşti? 

Şi atunci, imediat, când te-a însemnat Dumnezeu, Însuşi Dumnezeu te arată la 
lume că eşti însemnat. (...) „Cutare nu mai fumează... Cutare nu mai merge la 


distracţie, nu mai merge la petreceri şi aşa mai departe, ci s-a pocăit.” Acesta este 
semnul pe care ţi l-a făcut Dumnezeu. Acesta e un cuvânt profețit, care corespunde 
fiecăruia dintre frăţiile voastre. (...) [Când ieşeam din cârciumă] şi ne dădeam pe 
jos de-a berbeleaca, nimeni nu zicea prea multe despre noi. Dar din moment ce eşti 
însemnat de Dumnezeu, numai într-un conflict cât de mic dacă te-ai prins, îndată 
te-au văzut toţi şi te poartă în gură: „lată ce-a făcut cutare!... lată ce-a făcut 

cutare!”. Pentru că tu eşti însemnat. Tu nu mai ai voie să faci lucruri de felul 


acesta. 


Iată, fraților, tâlcuirea din Ezechiel, capitolul 9. Acesta este semnul... De aceea am 
ținut cu toată tăria să desluşim puţin taina din acest mesaj biblic, pentru ca să ne 
verificăm fiecare în parte, să vedem dacă avem acest semn. Dacă într-adevăr viaţa 
noastră, lupta noastră, dorinţa noastră este aşa cum [vrea Dumnezeu]. (...) 


Din Strângeți firimiturile, vol. IV 


Vorbirea fratelui Titus Neculcea 
de la nunta de la Leorda — 26 iulie 1981 


Fratele loan Opriş „Cu crucea după Mine, fiule!“ 


Dragii mei, Dumnezeu a făcut minuni cu toţi omenii şi face cu fiecare... Şi a făcut 
şi cu mine. Numai de la închisoare, de şase ori m-a scăpat. Și iată, sunt doisprezece 
ani de când am venit de la închisoare. Am mai fost hărțuit, dus ici-colea şi întrebat 
câte ceva. Dar încolo nu mi-au avut baiul. Și când mă gândesc că atâţia oameni ca 
brazii îşi dorm somnul de veci acolo, unii chiar fără cruce la cap, cum era unul din 
Șard, din comuna vecină; şi cum era unul, preotul Tomescu din Orăştie, care era 
preot în Balşa. De când sunt acolo... Eu m-am întors de doisprezece ani... şi ei, 
înainte cu trei, patru ani de zile, au murit acolo. Unul pe Canal şi altul în altă parte. 
Și din ăştia au fost cu miile... Douăzeci şi cinci de mii au rămas numai pe Canal, 
morţi acolo. 


„Toţi care, în viaţă, crucea ca jugul aţi purtat şi Mie Mi-aţi urmat cu credinţă”... 
Nu numai să iei crucea s-o porţi ca un jug. Că foarte mulţi poartă crucea ca jugul, 
dar nu-l urmează Lui cu credinţă. Cum zicea Părintele Iosif, arătându-L pe Domnul 
lisus, [Care spunea]: „Cu crucea după Mine, fiule! După Mine, fiule, cu crucea! 
După Mine, şi nu după tine”. Nu tăia din cruce, nu scurta din cruce! Nu te duce în 
dreapta sau în stânga, sau în sus, sau în jos! N-o pune Jos de câte ori ţi se pare grea, 
ci fă-ţi din ea jug. la-o după cap şi du-o înainte. „Toţi care, în viaţă, crucea ca jugul 
aţi purtat şi Mie Mi-aţi urmat cu credinţă, veniţi de luaţi darurile ce am pregătit Eu 
vouă şi cununile cereşti”. Către aceştia va zice: către cei obosiţi. „...Că jugul Meu 
e bun şi sarcina Mea e uşoară.” 


Noi zicem: „Crucea mea-i grea... Crucea mea-i mai grea ca la toată lumea”. 
Domnul lisus spune: „Sarcina Mea sau crucea Mea-i uşoară”. Domnul lisus zice 
că-l uşoară, şi tu zici că-i grea. Odată, în Ziua Judecăţii, se va vedea cine a avut 
dreptate: Domnul lisus sau tu. Dacă a spus Fiul lui Dumnezeu că crucea Lui e 
uşoară, că sarcina Lui e uşoară, că jugul Lui e bun... tu zici că-i rău, că-i prea greu, 
că nu-l mai poţi duce, că a intrat carul în noroi şi nu-l mai poţi trage... şi aşa mai 
departe. Va sosi o zi când vei vedea că, dacă tu duceai crucea după EI, crucea ta era 
uşoară. Dar dacă ai mers cu crucea după tine, după capul tău, ai târât-o şi ai dus-o 
numai aşa cum îşi duce o oaie o blană plină de râie... Şi-o duce, că n-are ce face, 
că ea nu se poate dezbrăca de ea şi şi-o duce. Aşa îţi duci şi tu, fratele meu sau sora 
mea, crucea. Dacă ţi se pare povară, să ştii că şi este povară. Și te va zdrobi într-o 
zi această povară, dacă o duci fără Domnul. 


La Matei capitolul 11, versetul 25 zice aşa: „Ie laud, Tată al cerului şi al 
pământului, că ai ascuns aceste lucruri de cei învăţaţi şi pricepuţi şi le-ai descoperit 
pruncilor. Da, Tată, că aşa a fost bunăvoința Ta”. Dacă în planul lui Dumnezeu [a 
fost şi] dacă Dumnezeu a vrut să ne descopere nouă, unor oameni fără carte sau cu 
carte destul de puţinică, să ne descopere taina şi planul mântuirii Sale, noi nu 
suntem în stare nicicând să-l mulţumim şi să-l aducem osanale şi laude, şi cinste 
pentru harul că S-a îndurat de noi şi ne-a făcut părtaşi acestui plan de mântuire şi 
acestei căi, şi acestui drum binecuvântat şi măreț. Via Dolorosa, calea durerii, e 
calea noastră. Noi pe aceasta ne-am ales-o şi pe aceasta să cădem de oboseală. Dar 
să nu cădem de oboseală, cum zice Sfântul Cuvânt al lui Dumnezeu: „Să nu cădeţi 
de oboseală în inimile voastre. Să vă întăriţi inimile voastre”. 


Și acolo zice: „Te laud, Tată al cerului şi al pământului, că ai ascuns aceste 
lucruri...”. Noi ştim că mama, când ascunde ceva de copii — fie bani, fie un lucru 
de preţ — ascunde să nu umble copiii cu el. Fie că-l poate sparge, fie că-l poate 
pierde, fie că cine ştie ce s-ar alege de el. Noi ştim că atunci mama sau tata, 
părinţii, ascund... Sau sunt şi soţi care ascund unul de altul ceva, aceia care nu 
trăiesc în fidelitate sau în destulă curăţenie unul faţă de altul şi ascund. Dar noi 
ştim că ceea ce se ascunde de aceea se pune undeva dosit, ca să nu-l găseşti. Doar 
de-aia îl ascunzi, să nu-l găsească. Ei, Domnul lisus zice: „Tu ai ascuns aceste 
lucruri”. Aceste lucruri...: harul Împărăției lui Dumnezeu, harul măreț al 
Evangheliei milei şi iertării lui Dumnezeu le-ai ascuns de cei învăţaţi şi de cei 
pricepuţi. 


Fragment din vorbirea fratelui loan Opriş 
la o adunare de revelion — 1972 


Părintele Constantin Coman - Luarea Crucii şi urmarea lui Hristos: Logica 
omenească versus “Logica” lui Dumnezeu 


Luarea Crucii şi urmarea lui Hristos: 

Şi chemând la Sine mulţimea, împreună cu ucenicii Săi, le-a zis: Oricine 
voieşte să vină după Mine să se lepede de sine, să-şi ia crucea şi să-Mi urmeze 
Mie. Căci cine va voi să-şi scape sufletul îl va pierde, iar cine va pierde sufletul 
Său pentru Mine şi pentru Evanghelie, acela îl va scăpa. Căci ce-i foloseşte 
omului să câştige lumea întreagă, dacă-şi pierde sufletul? Sau ce ar putea să dea 
omul, în Schimb, pentru Sufletul său? Căci de cel ce se va ruşina de Mine şi de 


cuvintele Mele, în neamul acesta desfrânat şi păcătos,şi Fiul Omului Se va 
ruşina de el, când va veni întru Slava Tatălui său cu Sfinţii îngeri. (Marcu 8,34- 
38, Duminica după Înălţarea Sfintei Cruci) 

Intr-o lume ca cea de astăzi, inclusiv bisericească, în care Evanghelia este 
abandonată la nivel de vorbă în vânt şi în care domnesc tot mai sufocant confuzia, 
duhul lumesc, amestecul răvăşitor de concepţii şi de valori...; 


„.. în vremea în care toţi cei vicleni şi cinici care au /râvnesc să aibă puţină (sau 
mai multă) putere, de orice natură, se întrec în a ne exploata la sânge, în a ne 
specula naivităţile, slăbiciunile, nevoile şi deruta şi în a face toate tipurile posibile 
de “teste” şi “experimente” pe noi (desigur intotdeana “spre binele nostru”)...; 


. când abundă falşii învăţători şi profeţii mincinoşi, când suntem năpădiți din 
toate părţile de păgânisme, de erezii, de ideologii, dar şi de lupi răpitori în piele de 
“apărători” şi “demascatori” ai celor dintâi...; 


„ în zilele în care se întâmplă la tot pasul să se împlinească tristul cuvânt al 
psalmistului - “atunci când se ridică sus oamenii de nimic, nelegiuiții mişună 
pretutindeni” - sau tragedia întrezărită de IRIS — că “oameni 
duhovniceşte ignoranțţi, trăind o viaţă contrară duhului lui Hristos cel răstignit 
din dragoste, se află la baza curentelor de idei bisericeşti ”...; 


când recursul la “mijloace” precum: necinstea, oportunismul fără scrupule, 
intriga murdară, calomnia ticăloasă, plagiatul fără ruşine, batjocura şi săparea 
gropii altuia a ajuns să fie scuzat şi îngăduit, de nu chiar privit cu simpatie de către 
creştini, în numele “scopurilor” pretins înalte şi a intenţiilor “bune”; de aceea, dacă 
pentru mulți creştini ortodocşi, ba chiar lideri de opinie, minciuna, hoţia, 
grobianismul şi viclenia au devenit moneda curentă, prizate şi aplaudate de mase, 
ce obraz mai avem să mai aşteptăm ca Dumnezeu să-şi mai facă îndurare cu un 
neam pervertit, plin de pretenţii, dar căzut în aceeaşi “preacurvie” cu cea a 
“poporului ales” ..; 


„ în această lume în care sunt foarte admirate îndârjirea de oţel a voii proprii, 
ambiția nelimitată a succesului, iscusinţa în “tehnicile socializării, comunicării şi 
marketingului”, în care sunt la cel mai mare preţ vorba sucită şi meşteşugită, 
impresia aplombului şi a siguranţei de sine, mintea “descurcăreaţă”, deşteptăciunea 
rece şi lăudăroasă, suspiciunea generalizată, punerea întotdeauna a gândului rău, 
iar “forţa” proprie, “virtutea”, talentele şi orice altă “avuţie” sunt etalate obscen şi 
trâmbiţate ostentativ...; 


„„„ când legea o fac, peste tot, aroganţa grosolană, şmecheria parşivă, fanfaronada 
neruşinată, ochiul iscoditor şi limba ascuţită, gura cât mai mare şi cotul împins în 
față, unde obrăznicia nelimitată - mergând până la cruzime, până la sfidarea 


evidenţelor, prostirea în faţă şi la... nesimţirea crasă a dezumanizării - şi 
“dexteritatea” în stăpânirea şi aplicarea tehnicilor de manipulare a semenilor sunt 
“cărţile” câştigătoare ale tuturor “oamenilor de succes”, ale “liderilor” (inclusiv 
informali) care au câtuşi de mică putere şi influenţă în spaţiul acestei lumi, fie ea şi 


“virtuală”, fie ca şi “ortodoxă”...; 


„„. în această lume avem mare nevoie să ne întoarcem şi să reînvăţăm, din cuvinte 
limpezi şi tari, “logica” duhovnicească, mai presus de lume, în care suntem 
OBLIGAȚI să intrăm şi să rămânem pentru a ne mântui! 

“Omul nu concepe să se lepede de ambiţii...” 


“R. Rădulescu: Părinte profesor, un mesaj evanghelic în Duminica de după 
Înălțarea Sfintei Cruci, greu digerabil aş spune eu. Vorbeşte Hristos despre 
lepădarea de sine, despre luarea crucii. Mă gândesc imediat că, pentru o relație 
autentică cu Dumnezeu, este nevoie să mă lepăd de mine. Sinele meu, lăuntrul 
meu îmi poate fi obstacol în apropierea de Dumnezeu? De ce trebuie să mă lepăd 
de el? 


Pr. Coman: Mesajul întregii Evanghelii este greu de acceptat, greu digerabil, cum 
aţi spus dumneavoastră, nu numai al Evangheliei de astăzi. Se confruntă logica 
dumnezeiască şi calea dumnezeiască cu logica omenească şi calea omenească, 
care sunt nu numai diferite, ci chiar contrare. Exemplul Evangheliei de astăzi 
este grăitor: în concepţia şi în mentalitatea noastră omenească — inclusiv a omului 
de astăzi — logic este ca cineva să se conserve pe sine, să se asigure pe sine, să se 
îngrijească de sine, să se promoveze pe sine, să facă totul pentru sine. Sfânta 
Evanghelie ne cere contrariul: să ne lepădăm de noi înşine. Ne spune şi că 
aceasta ar fi calea împlinirii. Lucrul acesta este ilustrat de faptul că simbolul, 


(zi excelenţă, al creştinismului este Crucea, iar Crucea este semnul 


Pentru a înţelege discursul Mântuitorului Hristos din Evanghelia de astăzi, trebuie 
să-l aşezăm în context. Contextul este acela al primei vestiri a Patimilor. Pentru 
prima dată, Mântuitorul Hristos le spune ucenicilor Săi că va pătimi, că va fi dat în 
mâinile bătrânilor, al fariseilor şi al cărturarilor, va fi torturat şi în cele din urmă 
răstignit. La auzul acestor vestiri, Apostolii, prin Sfântul Apostol Petru, 
reacţionează foarte omeneşte: 


„„Și luându-L Petru de-o parte, a început să-L dojenească“, ne spune Sfântul 
Marcu (8,32). 


Reacţia Mântuitorului Hristos este foarte aspră şi sancţionează tocmai percepţia 
omenească şi lumească a lucrurilor. Nouă ni se pare firesc că, atunci când cineva 
prinde de veste că riscă să pătimească, să sufere sau să moară, să facă tot posibilul 
să evite pericolul. Ei bine, Mântuitorul Hristos caracterizează această logică 
omenească drept satanică. 


„Dar EL, întorcându-Se şi uitându-Se la ucenicii Săi, a certat pe Petru şi i-a 
zis: Mergi înapoia mea, Satano! «Căci tu nu cugeţi cele ale lui Dumnezeu, ci cele 
ale oamenilor!” (Marcu 8,33). 


Percepția ta, înţelegerea în urma căreia tu ai reacţionat la vestirea patimilor, nu 
este una dumnezeiască. 


In continuarea acestei apostrofări avem textul Evangheliei de astăzi, în care 
Mântuitorul Hristos spune: 


„Oricine voieşte să vină după Mine, să se lepede de sine, să-şi ia crucea şi Ssă- 
Mi urmeze Mie” . 


Ca să înţelegem lucrul acesta trebuie să ieşim din autonomia existenţei noastre 
omeneşti, să luăm în calcul prezenţa şi existenţa lui Dumnezeu şi, în plus, ce 
reprezintă Dumnezeu înainte de această lume sau după această lume şi ce 
reprezintă existenţa dincolo de limitele care ne sunt nouă accesibile; dincolo de 
lumea asta frumoasă, de trupul nostru frumos, de sufletul nostru, de lumea din 
jurul nostru, etc. 


R. Rădulescu: Să mă lepăd de mine înseamnă să mă lepăd de ideea că eu sunt pe 
primul loc, eu sunt în centrul lumii, că eu sunt buricul pământului, cum se zice! 


Pr. Coman: Că eu sunt sensul propriei mele existenţe. Că eu îmi sunt suficient 
mie-mi! Eu cu bucuriile mele, cu plăcerile mele, cu preocupările mele, cu 
proiectele mele, îmi sunt propriul sens. Oamenii sunt foarte trişti când nu reuşesc 
în proiectele lor, în programele lor. Ei bine, această tristeţe vine tocmai pentru că 
omul nu concepe să se lepede de ambiţii. Chemarea Mântuitorului Hristos este una 
într-adevăr extraordinar de provocatoare. O putem observa, dacă ne aruncăm 
privirea în mănăstiri. Monahii, mai mult decât noi cei din lume, urmează această 
cale a Mântuitorului Hristos, la modul foarte propriu: se leapădă de ei, se leapădă 
de lumea în care s-au născut, de părinţi, de rudenii, de perspectivele unei cariere, 
de traiul asemenea nouă, şi urmează lui Hristos. Nu mai au nici o altă preocupare 
sau, mai corect spus, îşi subsumează orice preocupare urmării lui Hristos. A urma 
lui Hristos înseamnă a urma calea despre care vorbea şi care nu i-a plăcut 
Sfântului Apostol Petru, calea suferințelor, calea pătimirii, a sacrificiului de 
sine, a crucii. Sigur, nu de dragul de a suferi şi de a pătimi, ci pentru că aceasta 
este calea care-l face pe om părtaş şi moştenitor al vieţii celei adevărate, care este 
viața împreună cu Dumnezeu. Aceasta este marea provocare! 


Dar este omul preocupat de provocarea de a trăi cu Dumnezeu? Știe omul ce 
înseamnă a trăi cu Dumnezeu sau ştie numai ce înseamnă Să trăiască cu sine şi 
cu semenii săi? Mântuitorul Hristos spune clar că sensul ultim nu este a trăi cu tine 
şi cu semenii tăi, ci sensul ultim, plenar, bogat şi împlinitor este a trăi cu 
Dumnezeu. De ce? Pentru că aşa a făcut Dumnezeu lumea şi pe oameni, aşezând în 
ei acest rost. Celor care nu se mulţumesc cu acest răspuns le aduc aminte un cuvânt 
al Sfântului Apostol Pavel: 


„Dar, omule, tu cine eşti care răspunzi împotriva lui Dumnezeu? Oare făptura 
va zice Celui ce a făcut-o: De ce m-ai făcut aşa?” (Rom. 9,20). 


R. Rădulescu: Mesajul este adresat oricărui creştin sau numai monahilor? Cum 
să înţelegem mesajul pe care-l transmite Hristos în Evanghelie? 


Pr. Coman: Mesajul este adresat, fără doar şi poate, tuturor oamenilor. 
Evanghelia Mântuitorului Hristos este o chemare şi o provocare la sens, 
adresată tuturor oamenilor. 


R. Rădulescu: Părinte profesor, mă gândesc acum la un lucru: în sinea mea stă 
personalitatea mea, stă felul meu de a fi om, care contează în relaţiile cu ceilalți. 
Mi se cere să renunţ la personalitatea mea, să-mi fie indiferent caracterul meu, 
identitatea mea. Cum să înţeleg această lepădare? 


Pr. Coman: Vă înţeleg frământările şi neliniştea în faţa acestei provocări. Cred că 
ar trebui să distingem între o personalitate legitimată social, cu vizibilitate, şi o 
personalitate nelegitimată social, fără vizibilitate publică. Până Ia urmă este foarte 
important ca omul să ştie ce vrea: vrea legitimarea în faţa oamenilor sau în faţa 
lui Dumnezeu?! Legitimarea în faţa oamenilor suportă riscuri nenumărate, între 


care cel mai grav este ipocrizia, dedublarea. O imagine socială bună nu 
echivalează întotdeauna cu o personalitate integră, coerentă, sănătoasă. 
Personalitatea monahului este în primul rând extrem de unitară, pentru că cel care 
exclude criteriul vizibilităţii, odată cu el exclude şi riscul dedublării. În al doilea 
rând, monahul care s-a lepădat de puterile şi de performanţele firii sale create, s-a 
racordat la resursele dumnezeieşti, infinit mai puternice. În al treilea rând, eliberat 
de nevoia de imagine, monahul investeşte exclusiv în edificarea sa lăuntrică, 
duhovnicească, potenţându-şi funcţiile duhovniceşti: capacitatea de iertare, de 
înţelegere, de iubire etc. Coordonatele specifice ale unei personalităţi lumeşti vor 
fi deosebite de cele ale unei personalităţi retrase din lume. Primul investeşte în 
ambalaj” — iertaţi-mi barbarismul -, al doilea investeşte exclusiv în conţinut. 
Cultura noastră lumească de astăzi este o cultură a imaginii, a vizibilității. Exişti 
dacă eşti vizibil şi „vinzi” dacă imaginea ta este cât mai vizibilă, dar şi cât mai 
„înfrumuseţată”. 


Cultura Evangheliei, întrupată într-o măsură foarte mare în spiritualitatea monahală 
răsăriteană, este o cultură a retragerii din lume, o cultură a lepădării de lume, atât 
în postura ei exterioară omului, cât şi în cea interioară. Cine a cunoscut un monah 
care a reuşit lepădarea de sine, a întâlnit în acel monah o personalitate extraordinar 
de puternică, mult mai împlinită, fericită. Aceasta şi pentru faptul că, lepădându-se 
de sine, s-a eliberat de presiunile egoiste care-l întristează pe om, care sunt 
amăgitoare şi nu duc la satisfacţie. lar, pe de altă parte, îl ajută să guste adevărul 
existenţei, care înseamnă să uite de sine şi să-i cuprindă pe ceilalți, să-L cuprindă 
pe Dumnezeu însuşi cu mintea şi cu inima. 


R. Rădulescu: Aţi cunoscut asemenea oameni? 
Pr. Coman: Am cunoscut şi pot să vă dau mărturie. M-am întors de câteva 


săptămâni dintr-un stagiu mai îndelungat la Sfântul Munte, unde am avut bucuria 
să cunosc foarte mulţi astfel de oameni. Printre ei am cunoscut chiar un monah 


retras în pustnicie. N-ar trebui să spun, pentru că mi-a şi spus să nu vorbesc despre 
el, dar pentru că m-aţi provocat să dau o mărturie concretă... Trăieşte de 
aproximativ zece ani într-o izolare aproape totală, fără să se îngrijească ce va 
mânca şi cu ce se va îmbrăca. Am avut revelaţia, cu adevărat, a împlinirii celor 
despre care vorbeşte Evanghelia de astăzi. A fost cea mai importantă întâlnire din 
viaţa mea, până acum. Am 55 de ani. Am întâlnit foarte multă lume, foarte mulți 
oameni, din toate categoriile: profesori universitari, ierarhi, patriarhi, monahi... 
Fără să supăr pe nimeni, a fost cea mai importantă întâlnire din viaţa mea. 4 
văzut în ochii lui, pe faţa lui, în Sufletul lui iradierea acestei împliniri 
dumnezeieşti. Am văzut faţa omului care se leapădă de sine, care nu mai trăieşte 
pentru Sine, ci arde, pur şi Simplu, pentru ceilalți, este realmente un ocean de 
dragoste. 


Aşa cum m-a îmbrăţişat acest om, mai întâi cu privirea, cu vorba, şi apoi cu 
braţele, nu m-a îmbrăţişat nimeni în viaţa mea. M-a topit, pur şi simplu. Ca să 
ajungă la această măsură, priveghează opt ore pe noapte în metanie şi în rugăciune. 
Nu mănâncă decât fructe şi rădăcini, ceaiuri de cele mai multe ori. Merge ore 
întregi, noaptea, ca să ajungă la o chilie să se împărtăşească. Nu îl cunoaşte 
aproape nimeni. Eu l-am întâlnit cu totul întâmplător, la înmormântarea unui 
monah roman, unde se adunaseră foarte mulți călugări. L-am întâlnit şi mi-a dat 
Dumnezeu gând să-l iscodesc. Ne-am retras deoparte şi acolo a avut loc 
descoperirea aceea fantastică. Am întâlnit măsura avansată a unui om împlinit. 
Omul se va împlini când va fi capabil de iubire. EI trebuie să iubească, nu să fie 
iubit. Când omul iubeşte, simte ce înseamnă să se lepede de sine. Cine iubeşte, 
nu-i pasă de sine, nici de trupul său, nici de sufletul său. Cum se spune în 


Evanghelia de astăzi: cine se îngrijeşte să-şi scape sufletul şi-l va pierde, iar cine 
se leapădă de sine îl va câştiga. 


R, Rădulescu: Părinte profesor, vorbiţi de oameni care nu au familie, care sunt 
retraşi din lume. Este posibilă lepădarea de sine în lumea noastră tumultuoasă, 
dinamică, cu multe responsabilităţi, cu multe preocupări, cu presiuni din toate 
părțile? Este posibil? Cum să facem? 


Pr. Coman: Nu numai că este posibil, dar este singura cale care ne va duce la 
împlinire, care ne va face cu adevărat fericiţi. În familia mea, cu soţia, cu copiii, cu 
vecinii, în parohie, la serviciu, dacă nu voi avea capacitatea să mă lepăd de mine, 
adică de percepţia şi de interesele mele egoiste de fiecare moment, să renunţ la 
propria mea dreptate, pe moment sau pe termen lung, să renunţ la propria mea 
plăcere în favoarea celuilalt, nu voi face experienţa căii crucii şi nici a împlinirii 
existenţiale la care ne conduce calea crucii. Nu vorbim de măsura deplinătăţii, ci de 
cât poate fiecare. 


Perspectiva Evangheliei, recapitulată în calea crucii vine în tensiune cu calea lumii, 
care este perspectiva bucuriei lumeşti şi a plăcerii lumeşti, adică a bucuriei şi a 
plăcerii pentru tine însuţi. Cuvintele sunt frumoase, dar numai experienţa ne arată 
dacă o cale este sau nu valabilă. Suntem datori, măcar să încercăm şi calea crucii, a 
lepădării de sine. Cealaltă cale nu este nevoie să o încercăm pentru că mergem pe 
ea de când ne naştem. O cunoaştem, îi cunoaştem şi efectele. Luaţi jugul lui 
Hristos, măcar pentru un timp, renunţaţi la propriile ambiţii, proiecte, plăceri, 
bucurii, în favoarea celorlalţi. Omul nu-şi are sensul în sine, ci în afară de sine, 
în celălalt şi, în cele din urmă, în Dumnezeu. 


Lumea, omenirea, nu-şi are sensul în sine, ci în afară de sine, iar acest „în 
afară” este Dumnezeu, Creatorul, Atoateţiitorul, Izbăvitorul, Mântuitorul. 


Să încerce cineva să-şi mute preocuparea centrată pe sine, spre Dumnezeu şi va 
vedea ce se întâmplă în el! Măcar la nivel de exerciţiu. Du-te cu mintea şi cu 
inima, dacă se poate, spre Dumnezeu, ca spre un altcineva! 


R Rădulescu: Părinte profesor, schiţaţi, vă rog, portretul omului capabil să-L 
urmeze pe Hristos lepădându-se de sine. Creionaţi câteva calităţi ale acestui om. 


Pr. Coman: Prima calitate este frământarea sau neliniştea existenţială. Poate să- 
L descopere pe Hristos şi chemarea Lui, omul frământat de întrebarea „trăiesc în 
adevăr sau în amăgire? Modul în care trăiesc eu mă împlineşte sau nu mă 
împlineşte? Sunt mulţumit de mine?! Dacă nu există această frământare 
existenţială, să existe măcar spiritul de observaţie, pentru a vedea pădurea de 
biserici şi de cruci, de care te „loveşti” la tot pasul şi onestitatea de a te întreba ce 
rost or fi având! 


A doua calitate este cunoaşterea de sine şi sinceritatea cu tine însuţi. Cine ajunge 
să-şi pună întrebarea de mai sus îşi va răspunde cu siguranţă că nu este mulţumit de 
nivelul la care trăieşte şi va căuta. De aceea îşi oferă şansa să se întrebe dacă nu 
cumva există o cale care-i poate oferi mai multă fericire? 


În fine, o oarecare trezvie, sau vigilenţă, sau atenţie care Să-ţi permită Să „citeşti ” 
ce se întâmplă cu tine sau în jurul tău. Dumnezeu este într-o continuă vorbire cu 
fiecare dintre noi şi cu lumea întreagă. De obicei, vorbirea Lui este într-un registru 
extrem de discret şi de delicat, propriu existenţelor înzestrate cu duh, un registru 
duhovnicesc. Dumnezeu Se adresează „de la Duh la duh”: 


„Căci cine dintre oameni ştie ale omului, decât duhul omului, care este în el? 
Aşa şi cele ale lui Dumnezeu, nimeni nu le-a cunoscut, decât Duhul lui 
Dumnezeu... Omul firesc nu primeşte cele ale Duhului lui Dumnezeu, căci 
pentru el sunt nebunie şi nu poate să le înţeleagă, fiindcă ele se judecă 
duhovniceşte. Dar omul duhovnicesc toate le judecă...” (I Cor. 2,11,14-15). 


Alteori, e drept, dată fiind opacitatea noastră, îngroşarea simţurilor şi împietrirea 
inimii, foloseşte la mare nevoie şi vorbirea „în tunete şi fulgere”! Onestitatea 
existenţială ne cere să dăm replică sau să răspundem atunci când chiar percepem 


vorbirea lui Dumnezeu către noi, „cea în multe rânduri şi în multe feluri!”. 
Provocarea Evangheliei este o chemare liberă, cu totul liberă, în momentul acesta, 
ne vor auzi mulți oameni, care nu s-au gândit niciodată la această chestiune. 
Momentul acesta este momentul în care provocarea Evangheliei ajunge la urechile 
lor. Normal ar fi, să existe o reacţie la această provocare”. 


(din: Pr. Constantin Coman, “Dreptatea lui Dumnezeu şi dreptatea oamenilor”, 
Editura Bizantină, Bucureşti, 2010) 


Părintele Dumitru Stăniloae - Crucea care odihneşte 


cc 


Trebuie să regăsim sensul Crucii ca 
biruință asupra morţii spirituale, biruinţă a iubirii. Avem adeseori o reprezentare 
parţială despre Cruce şi despre taina ei redusă la faptul de a suporta o asceză, de a 
ne înfrâna de la plăceri, de la tot felul de satisfacţii. 


Există însă şi un alt sens al Crucii: compasiunea pentru celălalt. Cu siguranţă însă 
nu putem face totul pentru celălalt dacă ţinem la plăcerile noastre egoiste, dacă 
omul este legat de lăcomie, pofta de stăpânire, mândrie. Aceasta arată însă numai 
aspectul negativ al Crucii. 


Pot să mă apropii de celălalt fără să-i vorbesc despre Cruce, arătându-i însă că sunt 
gata la toate sacrificiile pentru el. Dacă este bolnav, mă voi duce la el, voi rămâne 
împreună cu el. 


Celălalt poate suporta el însuşi greutăţi, persecuții, şomaj... lar cu pot să port 
împreună cu el această Cruce. 


Inima celuilalt poate fi mişcată dacă vede că eu port o Cruce pentru el. Atunci el va 
înţelege sensul Crucii fără ca eu să îi spun că tocmai Crucea este cea care mă 
împinge să fac aceasta. O fac pur şi simplu. 


Să nu le predicăm doar oamenilor să-şi ia Crucea, ci să o luăm noi înşine ajutându- 
i pe ceilalţi. Voi ajunge astfel la convingerea că această Cruce nu este o suferință 
pentru mine. Sufăr pentru celălalt, dar această suferință pentru el mă bucură, mă 


odihneşte, cum spune un monah de la Athos”. 


Pr. Dumitru Stăniloae - “Mica Dogmatică vorbită” 


Părintele Ciprian Negreanu - Predică la Duminica după Înălţarea Sfintei 
Cruci (2010) 


“În numele Tatălui şi al Fiului şi al Sfântului Duh. Amin. 


In această duminică de după Inălţarea Sfintei Cruci aţi auzit despre o altă măsură a 
Crucii, despre care se vorbeşte şi care şi ea trebuie ridicată: să-şi poarte crucea sa. 


Duminica de dinainte şi duminica de după vorbesc tot despre Înălţarea Sfintei 
Cruci. Duminica de dinainte ne spune despre o parte din convorbirea Mântuitorului 
cu Nicodim şi îi spune că aşa cum a ridicat Moise şarpele în pustie, aşa Se va înălța 
Fiul Omului, ca oricine crede într-Însul să nu piară, ci să aibă viaţa veşnică. Și îi 
spune în continuare celelalte lucruri şi vorbesc tot despre o înălțare: despre 
înălţarea Crucii în inima noastră şi despre o înălţare a semnului, aşa cum s-a înălţat 
atunci în pustiul lui Israel, în pustiul Egiptului, al Sinaiului, al Asiriei, pe unde se 
învârtea poporul lui Israel în cei 40 de ani. Aşa cum s-a ridicat atunci Crucea pe 
care era ridicat atunci acel şarpe şi a fost semn de mântuire din moarte a celor 
muşcaţi de şarpe, aşa trebuie să ridicăm în inima noastră, să înălțăm Crucea. 


Era un chip al înălțării Crucii de care ne vorbea Biserica, pentru că trebuie să 
înălțăm neîncetat în inima noastră amintirea Crucii, amintirea Jertfei Mântuitorului, 
ca să ne izbăvim de otrava şarpelui care neîncetat ne muşcă, care din noi înşine, din 
trupul nostru, din pornirile noastre, din apropiații noştri sau chiar prin lucrarea lui 
directă, ne muşcă şi ne otrăveşte. Şi aşa cum aceia se tămăduiau uitându-se la 
Cruce, uitându-se la şarpele de aramă şi se izbăveau şi noi neîncetat să ne aducem 
aminte de Hristos şi de Răstignirea Lui, aşa cum Pavel zicea: Şi nu cunosc între voi 
decât pe Hristos şi pe Acela răstignit — prin aceasta, cumva, spunând că orice ar fi 
şi orice ar afla despre ei şi orice ar auzi despre ei, se iartă şi se îngăduie şi rămân în 
continuare uniţi şi fraţi, pentru că pe Hristos Îl cunoaşte în ei şi pe Acela răstignit şi 
ştie că Hristos a murit pentru ei. Astfel ni se oferă o altă înţelegere a Crucii. 


Am vorbit în mai multe dăţi, pentru că această Evanghelie se mai citeşte şi în alte 
dăţi. În duminicile de peste an se citeşte cea după Matei atunci, acum se citeşte cea 
după Marcu, dar sună foarte asemănător, aproape cu aceleaşi cuvinte: Cel ce vrea 
să vină după Mine să se lepede de sine, să-şi ia crucea sa şi să-mi urmeze Mie şi 
oricine se ruşinează de Mine înaintea oamenilor şi Eu mă voi ruşina de el înaintea 
îngerilor lui Dumnezeu şi înaintea Tatălui Meu Cel din ceruri şi oricine va 
mărturisi despre Mine înaintea oamenilor şi Eu voi mărturisi despre El înaintea lui 
Dumnezeu din ceruri. 

Aceasta este Evanghelia de astăzi pe scurt. Ea se mai citeşte, cea de la Matei, o 
dată în cursul anului. Şi aş vrea să descopăr un înţeles al purtării Crucii, pentru că 
despre asta era vorba în Cel ce vrea să vină după Mine să se lepede de sine, să-şi 
înalțe crucea sa pe umăr — tot despre o înălțare a Crucii este vorba, să-şi ia crucea 
sa şi să-Mi urmeze mie. 


Adică să o ridice de jos, să o ridice aşa cum Hristos a ridicat crucea şi şi-a pus-o pe 
umeri şi a dus Crucea. 


Și despre ce cruce este vorba? Am vorbit şi în alte dăți despre crucea mărturisirii, 
căci în primul rând despre mărturisire este vorba, pentru că, uitaţi-vă că după Cel 
ce vrea să vină după Mine să se lepede de sine, să-şi ia crucea sa şi să-mi urmeze 
Mie, imediat este pus cuvântul că oricine se ruşinează de Mine înaintea oamenilor 
şi Eu mă voi ruşina de el înaintea îngerilor lui Dumnezeu şi înaintea Tatălui Meu 
Cel din ceruri şi oricine va mărturisi despre Mine înaintea oamenilor şi Eu voi 
mărturisi despre EI înaintea lui Dumnezeu din ceruri. 


Și atunci, de la sine este înţeles că cea mai clară explicaţie a crucii acesteia, pe care 
trebuie să o purtăm, este crucea mărturisirii lui Hristos înaintea oamenilor şi 
înaintea lumii întregi fără de ruşine. Şi Dumnezeu face cu noi astfel încât noi să 
ieşim într-un avantaj desăvârşit, că dacă noi, cu puţinele noastre vorbe, cu puţina 
noastră minte, cu puţina noastră inimă ÎL mărturisim, cât putem noi, pe Dumnezeu, 
atunci când este cazul şi când ne pune Dumnezeu în faţă, cum zice Mântuitorul: 

Și când se va întâmpla, să mărturisiţi, de te va pune nu numai în faţa sinedriului 
sau a regilor sau a împăraţilor, ci a prietenilor, a apropiaților, când se va întâmpla, 
să mărturisiți — adică se va vorbi, probabil despre Dumnezeu, vei vedea lucruri de 
nepermis şi vei spune: “Eu nu pot să fac asta!” sau “Nu pot să merg mai departe 
aşa, pentru că cu cred în Dumnezeu şi trebuie să-L ascult pe Dumnezeu mai mult 
decât pe voi!”. 


Și e atât de mare darul şi răsplata pentru atât de puţin cât facem noi, încât din 
câteva cuvinte câte spunem noi despre Hristos, despre Dumnezeu, de care 


Dumnezeu nu are nevoie - pentru că are îngeri însutit, înmiit mai cu limbi de foc, 
cei care pot suna surlele la începutul celei de-a doua veniri ca să ridice morţii din 
morminte, tot aşa ar putea Dumnezeu, dacă ar fi voia Lui aşa, să-L vestească pe EI 
îngerii, puterile îngereşti, miriade şi miriade de îngeri şi slujitori ai lui, pe care noi 
nu ni-i putem închipui în frumuseţea lor şi în puterea lor. Deci Dumnezeu nu are 
nevoie de noi ca mărturisitori, ci nouă ne dă marea şansă să-i fim lui ca nişte 
“avocaţi”, El ne face marea onoare să-L mărturisim, nu noi Îi facem lui onoare şi 
cinste şi cine-ştie-ce folos, ci vrea să ne facă împreună-mântuitori ai sufletului 
aproapelui nostru, participanţi la această lucrare de mântuire a celuilalt. Şi de aceea 
ne îndeamnă să mărturisim şi ca şi prin aceasta să dovedim că-L iubim pe El mai 
mult decât orice în lumea aceasta şi nu ne ruşinăm de EL. 


Acum aş vrea să vorbim despre o altă mărturisire, cea din inima noastră. Şi 
mărturisirea exterioară are ca reazem mărturisirea din inima noastră. Fără acest 
reazem al mărturisirii neîncetate din inima noastră a lui Hristos, nici cea exterioară 
nu s-ar susține. 


Ss As 


Și această înălţare a Sfintei Cruci şi mărturisire a lui Hristos în inima noastră nu are 
numai un singur înţeles. Sfântul Apostol Luca spune aceasta astfel: Cel ce vrea să 
vină după Mine să se lepede de sine, să-şi ia crucea sa în fiecare zi şi să-Mi urmeze 


Mie. 


Acest în fiecare zi deschide mintea noastră spre o înţelegere puţin diferită — în ce 
sens? Asta ne dă dovadă că această cruce — greutatea ei, mărimea ei — sunt diferite 
de la zi la zi. Înseamnă că în anumite zile este într-un fel şi în alte zile este în alt 
fel, înseamnă că Dumnezeu îngăduie — sau chiar vrea — ca unele zile să fie într-un 
fel, poate cu mai multe bucurii şi cu mai multe nădejdi, cu multă întărire şi din 
partea apropiaților noştri, întărire în toate cele bune, iar alteori poate că îngăduie — 
nu ştiu dacă vrea neapărat, dar îngăduie — ca unele zile să fie mai grele, mai 
deznădăjduite — nu vrea! — mai obositoare, cu mai multe încercări din partea 
noastră, a aproapelui nostru, a trupului, mai încercuiți din partea ispitelor. Dar toate 
aceste cruci ale fiecărei zile pe care ni le îngăduie Dumnezeu sunt de folos pentru 
noi şi trebuie să le ridicăm. 


Dar, până la urmă, crucea nu este greutatea acestei zile, ci felul în care dăm noi 
mărturie şi cum folosim acea zi pe care a îngăduit-o Dumnezeu — pe care a 
îngăduit-o, nu a voit-o şi trebuie să facem întotdeauna distincţia aceasta, că 
Dumnezeu vrea binele! În chipul lui Hristos se vede că Dumnezeu vrea binele 
omului, vrea sănătatea omului; ce om a venit vreodată la Hristos să-l zică 


“Tămăduieşte-mă!” cu credinţă şi să-i fi zis Hristos: “Nu, mai rămâi aşa...” E clar 
că Hristos vrea ca omul să fie sănătos, să fie bine, să fie netulburat, să fie în pace. 


De atâtea ori îi ceartă pe apostoli: De ce se tulbură inimile voastre? Nu s-a auzit 
niciodată: “Bine vă este vouă să fiți tulburaţi, bine vă este vouă să staţi în frică, 
bine vă este vouă să staţi cu tulburare mare sau cu necaz...” Sau când au venit să-i 
ceară dajdie lui Petru nu i-a spus, nu l-a certat: “Vezi? Nu te-ai îngrijit!” Nu s-a 
folosit de aceste prilejuri ca să zgândărească sau să învârtoşeze sau să tulbure 
sufletul celuilalt! Niciodată! Ci s-a grăbit spre pace, spre bine, spre bucurie, spre 
răbdare, în sensul bun al cuvântului. Deci cu siguranță Dumnezeu vrea binele. Răul 
care mai vine peste sufletele noastre este îngăduinţa lui Dumnezeu când altfel nu 
mai merge şi când atragem răul cu toată osârdia sau chiar îl facem. Aşa gustăm din 
fructele răului făcute de noi, udate de noi, răul sădit de noi de multe ori — sămânţa 
împrumutată de la diavol o sădim în sufletele noastre, îl udăm, îl creştem cu anii şi 
apoi gustăm roadele lui amare şi zicem: “De ce a vrut Dumnezeu aşa?“ Nu a vrut 
Dumnezeu aşa, a îngăduit aşa, ca măcar, cum zicea Origen, ca mâncând din acele 
fructe amare, să ne iasă pe nas şi să zicem: “Nu mai vreau! Alte fructe de genul 
ăsta nu voi mai hrăni, nu voi mai culege, nu le voi mai pune în hambarul inimii 
mele, nu le voi trece prin teasc, nu le voi bea cum beau vinul cel bun al lui Hristos! 
Acestea nu sunt bune!“ 


Și de aceea Dumnezeu îngăduie — îngăduie, nu voieşte! — ca omul să ajungă în tot 
felul de necazuri şi ispite pe care şi el cu osârdie şi le-a legat de suflet, ca într-o 
pânză s-a legat de acele răutăţi. Oricum, ele sunt urmări sau roade ale răului pe 
care tu l-ai sădit. Cum zice românul: Semeni vânt, culegi furtună. Semeni neîncetat 
vânt, supărare, tulburare, necaz, ispită, vei culege furtună în sufletul tău. Şi acest 
lucru se potriveşte şi la nivel spiritual, duhovnicesc, al sufletelor noastre, nu doar la 
nivel afectiv, exterior, social, al vieţii între oameni. 


Crucea, până la urmă, pe care trebuie s-o purtăm şi s-o ridicăm în fiecare zi şi 
fiecare zi e diferită, crucea nu este necazul zilei aceleia, ci crucea e cum să faci 
acea zi, cu bucuria ei sau cu necazurile ei, cu tristeţile şi supărările ei, cu mânile ei 
— sunt zile mai de mânie, mai de tulburare, mai de neînțelegere, în care parcă nimic 
nu iese — cum să faci ca acele zile să le întorci spre Dumnezeu. Să le faci să fie de 
folos pentru sufletul tău şi spre mărturisirea lui Dumnezeu şi înaintea sufletului tău 
şi înaintea lui Dumnezeu neîncetat şi înaintea oamenilor, până la urmă, pentru că 
acestea se vădesc şi în exterior. Niciodată nu vor putea rămâne numai în interior. 
lar acea întoarcere a acelei zile, aşa cum este ea — şi de multe ori nouă ni se pare că 
cele bune le putem întoarce, iar pe cele rele nu. Mai ales cei care sunt în credinţă, 
şi în Biserică, se învață să întoarcă încetul cu încetul zilele mai grele, mai 


ostenitoare, mai împovărătoare spre Dumnezeu, însă uită să se înveţe să întoarcă şi 
zilele bune, zilele pe care Dumnezeu le voieşte — pe acelea chiar că le voieşte — cu 
multă pace, cu multă linişte, cu multe bucurii care vin peste om, care-l adapă şi 
care-l odihnesc şi pe acestea să le întoarcă spre Dumnezeu; pe acestea uită să le 
întoarcă. Şi de multe ori nu purtăm crucea zilei. 


Incă o dată spun: crucea zilei nu este ziua cu greutăţile sau cu bunătăţile ei, 
crucea zilei este cum reuşim S-o0 întoarcem spre Dumnezeu, cum reuşim Să dăm 
slavă lui Dumnezeu în toate, cum reuşim Să dăm mărturie despre Dumnezeu în 
toate. 


Și aici aşa aduce aminte despre învăţătura Părinților, foarte folositoare: noi, în 
general, credem că a fi creştin înseamnă Să te opui neîncetat stărilor sufleteşti 
care vin peste tine. De multe ori vin peste noi Stări sufleteşti care nu înţelegem de 
unde vin, o anumită tristețe sau tulburare sau nemulțumire sau mânie sau 
bucurie, de neexplicat şi nu ştim de ce sau o stare de exuberanţă. Tot felul de 
stări sufleteşti vin peste noi şi de multe ori, noi pierdem vreme multă din punct de 
vedere duhovnicesc gândindu-ne de unde vin, ca şi cum ai în curte o baltă mare şi 
în loc să stai s-o scoţi repede afară, stai să analizezi cu eprubeta şi la microscop: 
oare de unde vine această baltă? Oare cât curge de la găini, cât curge de la porci, 
cât curge de la izvorul din deal? Nu contează asta. Oare ce am zice de omul care 
stă să analizeze gunoiul din curtea lui şi după ce-l analizează bine se apucă să-l 
scoată afară? Tot aşa de nebuneşte este să tot stai să te întrebi de unde şi cum. 
Pentru că, oricum, sursele şi golurile şi spărturile sufletului nostru prin care 
diavolul va arunca neîncetat gunoiul nu avem nădejdea prea curând să astupăm 
toate găurelele, toate locurile, să nu pătrundă cu nimic în inima noastră, să fim atât 
de experimentați, să ajungem la măsura desăvârşirii, aşa cum era Sfântul Antonie 
cel mare, despre care se spunea că ori de-l lăudai, ori de-l certai, orice făceai cu el, 
era egal cu sine însuşi, el nu se schimba. Acestea sunt lucruri mari. E o pierdere 
mare de vreme să tot stai să analizezi: “Oare de ce m-am întristat azi? Oare de ce 
m-am bucurat? Oare de ce sunt într-o stare de exuberanţă?” E prea puţin important 
asta. 

Și auziţi ce zic Părinţii: nu Sta Să analizezi, că pierzi vremea! Nu ştii. De multe 
ori Suntem trişti numai pentru că e o zi mai întunecată. Eşti trist şi pentru că 
inconştient mintea ta leagă şi o anumită atmosferă, un anumit miros, un anumit 
loc de anumite momente mai grele din viaţa ta şi tu nici nu ştii de ce eşti mai 
tulburat în ziua aceea, dar în mintea ta aşa pavloviană legi lucrurile şi eşti mai 
tulburat. Are rost Să Stai să stai să te gândeşti? N-are rost! 


Al doilea lucru care nu are rost este să stai cu totul şi cu totul împotriva acestor 
stări. Pe cât se poate, mai ales când ele sunt nocive, încearcă să le dai la o parte, 
dar nu într-o luptă pe viaţă şi pe moarte! Şi aici greşesc mulți care se socotesc mari 
trăitori sau asceţi sau ostenitori pe calea lui Dumnezeu pentru că încearcă să scoată 
aceste stări, dar, de fapt, noi nici nu ştim ce să punem în loc! Adică: asta nu e bine, 
asta nu e bine, asta e bine — dar, de multe ori, ce ni se pare nouă că a fost bine au 
fost anumite trăiri ale noastre cu Dumnezeu despre care tu nu poţi să ştii cu 
siguranță, desăvârşit, că acestea aşa trebuie să fie. Nici nu ştii bine cum trebuie să 
fii! Şi, chiar dacă ai ştii bine cum trebuie să fii, nu ştii dacă poţi, alungând de la 
tine întristarea, cât poţi, că n-o să poţi niciodată desăvârşit a o alunga, alungând de 
la tine deznădejdea, alungând de la tine bucuria prea mare, nu ştii dacă, ce va 
rămâne va rămâne aşa cum trebuie să fie şi vei rămâne aşa cum trebuie să fii tu, 
sufletul aşa cum I-a zidit Dumnezeu. Şi atunci Părinţii ne îndeamnă şi spun că este 
o luptă cu morile de vânt. Nu te lupta peste măsură cu pornirile şi cu ceea ce vine 
peste tine. 


Atunci, până la urmă, ce să faci? Ei cum făceau? Dacă să Studiezi ce vine peste 
tine nu prea e bine, dacă să stai împotriva lor, să lupţi împotriva acestor porniri 
până la sânge nu este bine, atunci ce este bine? Toată învăţătura aceasta a 
Părinților s-ar strânge într-un cuvânt pe care îl formulez eu după capul meu şi 


care sună urât şi commercial, dar e de înţeles pentru noi: ce marfă se aduce la 
magazin, pe aceea s-o foloseşti să faci bine cu ea. 


Dacă vine în ziua aceea tristeţe, fă cum făcea un Părinte din Pateric: a venit în 


ziua aceea tristeţe peste el şi îi venea să plângă şi nu ştia de ce şi zicea „Oare nu 
cumva a îngăduit Dumnezeu această stare de tristeţe şi de plâns ca să-mi aduc 
aminte de păcatele mele, să-mi plâng păcatele că poate mâine oi muri?” Şi 
înmulțea plânsul în ziua aceea spre Dumnezeu, ridica crucea zilei, o dădea lui 
Dumnezeu în felul acela. Nu zicea: “Tristeţe, pleacă de la mine, trebuie să fiu 
vesel”. Nu poţi să fii vesel când te-a luat cine ştie ce val de tristeţe şi tulburare; nici 
nu ştii de unde să-l iei şi cum să-l apuci, cui să zici: “leşi!“, că nici nu ştii de unde 
să-l prinzi. Şi atunci folosea aceasta spre Dumnezeu! 


Asta-i marea purtare a crucii interioare, înălţarea ei, cu fiecare zi pe care ţi-o dă 
Dumnezeu! Într-o zi îți dă Dumnezeu bucurie, poart-o aşa, dă slavă lui Dumnezeu, 
mulțumeşte-l, bucură-i şi pe alţii dacă poţi în ziua aceea, acestea sunt roadele crucii 
din ziua aceea. Altă dată te simţi mai însingurat, ai nevoie de singurătate — este 
vremea să te rogi în singurătate; du-te, retrage-te, roagă-te, întăreşte-te, nu zice: 
“Nu, Vol 1€ŞI şi voi sta cu oamenii...“, bosumflat morocănos, că nu aşa trebuie să 


fii. De unde ştii cum trebuie să fii? Foloseşte-te de toate şi întoarce-te spre 
Dumnezeu. 


Până la urmă, toate aceste stări de tulburare, nemulţumire, mânie, mulţumire, toate 
acestea sunt ca nişte copaci, ca o livadă a sufletului şi toate trebuie să redevină 
grădina Raiului de care Dumnezeu 1-a zis lui Adam: Din toţi copacii Raiului să 
mănânci! Sfântul loan Damaschin zice: Ce înseamnă să mănânci din toți copacii 
Raiului în sensul duhovnicesc al cuvântului decât acela că prin toţi să te ridici la 
Dumnezeu? Prin tot să te ridici la Dumnezeu, tot ce faci să te ridici la Dumnezeu! 
Și atunci, dacă toate aceste stări sufleteşti sunt ca nişte copaci, prin toți să te ridici! 
Dacă acum este vreme să te întristezi, întristează-te cu folos! Dacă acum este 
vreme să te însingurezi, însingurează-te pentru Dumnezeu şi pentru aproapele tău. 
Dacă acum este vremea să te bucuri, bucură-te cu folos! Aşa cum în unele tehnici 
de luptă orientale te foloseşti de puterea vrăjmaşului tău, de puterea celui care vrea 
să te lovească şi îl biruieşti cu acea putere, aşa parcă au găsit Părinţii în 
înţelepciunea aceasta mai adâncă să se folosească de răul şi de răutatea noastră, să 
se folosească de neputinţele şi de slăbiciunile noastre, să se folosească de răutatea 
şi urâtul pe care îl aduce asupra noastră diavolul, să se folosească spre bine! Aşa 
cum, dacă la mare vă lăsaţi duşi de val, mult mai uşor rămânețţi la suprafaţă, dar, 
dacă staţi împotriva lui cu toată râvna, vă va lovi neîncetat şi vă va tulbura. Ei, aşa 
e să stai împotriva tuturor pornirilor care vin peste tine. Mult mai bine e să te 
foloseşti de valul acela, să rămâi la suprafaţă, să te bucuri şi de marea aceea, aşa 
cum putem să ne bucurăm de marea vieţii pe care ne-a dat-o Dumnezeu. 


Aceasta ar fi una dintre învăţăturile acestei Evanghelii, mai tainice puţin şi mai 
greu de ajuns. Asta înseamnă ridicarea crucii. De multe ori noi avem criterii false, 
noi credem că sunt bine şi zicem că aşa este bucuria, aşa trebuie să fiu. Niciodată 
omul nu va putea fi într-un fel, ar fi şi plictisitor, ar fi şi obositor să fie tot timpul 
într-un fel şi încearcă mereu să fie în felul acela în care crede el că trebuie să fie şi 
pierde şi micile, care de fapt, sunt marile bucurii duhovniceşti pe care Dumnezeu ţi 
le dă neîncetat, stă numai cu gândul că el trebuie să fie în felul în care crede el, nici 
nu va putea decât de puţine ori în viaţa sa fie în felul acela; e aproape o viaţă 
duhovnicească ratată. Pe când, dacă te laşi după Dumnezeu şi dacă azi a îngăduit 
tristețe, foloseşte-te de tristeţe, dacă mâine a îngăduit bucurie, foloseşte-te de 
bucurie şi din toate acestea te vei bucura şi mai mult şi vei vedea şi micile bucurii, 
marile bucurii duhovniceşti pe care Dumnezeu ţi le dă. 


De exemplu, într-o zi obişnuită în care să zicem că vine peste tine mâhnire. Tu, 
în loc să stai să te gândeşti: “Oare de ce? Oare ce vrăji mi-a făcut vecinul? Oare 
m-a deochiat? Oare nu ştiu cine mi-a dorit răul? Oare Dumnezeu a îngăduit asta 


ca să mă pedepsească? Oare...? Oare...?* Toate acestea sunt pierderi de vreme, 
că nu ştii să spui de ce! Că a îngăduit Dumnezeu asta, cu siguranţă. Dar tu, în 
loc să stai să te gândeşti de ce, apoi să Stai să te lupţi cu Starea, să te lupţi 
nebuneşte, de multe ori fără izbândă, cu multe sacrificii degeaba şi pierzi toată 
ziua într-o luptă interioară în care exteriorul nu mai este pentru tine şi pierzi 
toate micile bucurii duhovniceşti — care ar fi aceste mici bucurii duhovniceşti? 
Lumea, oamenii, vântul care bate, florile, toate acestea care mărturisesc despre 
Dumnezeu şi care aduc mărturie în inima ta despre Dumnezeu. Și, în schimb, te- 
ai bucura, ai zice: “Azi sunt puţin mai trist, dar uite ce flori interesante! Parcă şi 
ele sunt puţin triste...” Toate acestea îţi folosesc sufleteşte şi te ajută interior şi 
te întăreşti şi vezi şi te hrăneşti cu micile bucurii, care sunt, de fapt, mari, deşi 
nouă ni se par mici, dar ele sunt mari şi noi le trecem cu vederea pentru că 
avem, nu-i aşa, o problemă mult mai importantă acolo, ne luptăm noi, avem 
treburi, probleme mari... Și, de fapt, nici aici nu rezolvăm şi nici nu luăm aceste 
daruri ale lui Dumnezeu, pe care ni le dă tot timpul, le trecem cu vederea şi ne 
trezim săraci seara Sau înspăimântător, săraci la sfârşitul vieţii, obosiţi de lupte, 
răzvrătiți împotriva lui Dumnezeu, împovăraţi, fără rod. Are rost? Nu are! 


Ceata Sfinţilor a găsit izvorul vieţii şi uşa Raiului. Aceşti Părinţi s-au luptat, au 
văzut, au găsit căile, au ştiut să citească Scripturile şi să înţeleagă adevăruri adânci! 
Să-i urmăm pe ei! N-are rost să mai încercăm noi, încă o dată, generaţie după 
generaţie, zicând că poate reuşim; nu reuşim! 


În istoria monahismului egiptean se ştia doar un Părinte care lupta direct cu 
gândurile faţă către faţă, cu pornirile, cu stările sufleteşti: Macarie, egipteanul. Şi 
Părinţii din Pateric îl pomeneau ca pe ceva excepţional, rar, ne mai văzut. Restul 
nu încercau aşa. Dar acela era un luptător pentru Hristos, pentru Dumnezeu, cum 
nu s-a mai pomenit! Aşa a ales calea aceasta şi l-a ajutat Dumnezeu, dar acestea 
sunt cazuri excepționale. Restul s-au ostenit pe calea aceasta. Dacă ei au găsit calea 
vieţii şi uşa Raiului, noi să nu mergem pe ea? 


Să mergem pe ea. Să ridicăm astăzi crucea. Dumnezeu să ne ajute, să ne 
întărească”. 


Părintele Ciprian Negreanu - Predică la Duminica după Înălţarea Sfintei 
Cruci (2011) 


“În numele Tatălui şi al Fiului şi al Sfântului Duh. 


În această duminică suntem încă sub lumina sărbătorii Înălţării Sfintei Cruci şi 
această duminică este duminica de după Înălţarea Sfintei Cruci, duminică în care 
pomenim şi amintim din nou Crucea şi înălțarea ei, ca şi în duminica de dinaintea 
Înălţării Sfintei Cruci. Aceste două duminici dau îndemn şi ne învaţă cum să ne 
ridicăm crucea şi care este crucea pe care trebuie s-o ridicăm. 


In primul rând, Evanghelia auzită, din capitolul 8 de la Marcu, versetele 34-38, 
acum nouă ni se pare foarte firesc şi auzim foarte firesc cuvântul: Cel ce vrea să 
vină după Mine să se lepede de sine, să-şi ia crucea şi să-Mi urmeze Mie. 


Și când auzim să-şi ia crucea sa, ni se pare normal, atât de mult a pătruns semnul 
acesta în inima noastră, atât de mult l-am legat de Hristos Dumnezeu nostru, atât 
de clar este pentru noi semnul biruinţei Fiului lui Dumnezeu, încât nu mai are în 
inima noastră, în mintea noastră răsunetul pe care l-a avut în mintea apostolilor şi a 
tuturor celor care-L ascultau pe Mântuitorul, căci zice că i-a chemat pe toţi care 
erau acolo şi le-a strigat, le-a zis cu glas tare: Cel ce vrea să vină după Mine să se 
lepede de sine, să-şi ia crucea să şi să-Mi urmeze Mie. 


Și această luare a crucii de care vorbeşte Mântuitorul sună acum mult mai uşor, 
mai bine, mai firesc. Dar în urechile lor suna cu totul şi cu totul altfel. 


În primul rând, era o proorocie, Mântuitorul le spunea că va muri răstignit, că va 
duce crucea. Adică cum poţi să-l urmezi lui Hristos luându-ţi crucea, atâta timp că 
EI n-a luat crucea şi nu S-a răstignit? Cum să-ţi ceară Dumnezeu să-ţi iei crucea şi 
să mergi pe drumul acesta al Golgotei dacă Dumnezeu n-ar fi făcut asta? Urmarea 
Lui nu este numai urma paşilor Lui, ci ceea ce face Domnul Dumnezeul tău, prin 
ceea ce a trecut El să treci şi tu. Şi atunci era în primul rând o proorocie, 
Mântuitorul proorocea şi le vestea lor că va fi răstignit, iar cei care-L vor urma — 
interpretarea nu era neapărat în literă — nu neapărat vor muri răstigniţi... Cum 
mulți au murit răstigniţi, de altfel, dintre ucenicii lui Hristos, în frunte cu Petru, 
care a fost răstignit cu capul în jos, cu fratele lui Petru, Andrei, răstignit pe un X în 
Patras, tot un fel de cruce răsturnată cumva şi alții mulți, ce să mai spunem de cei 
11.000 răstigniți pentru Hristos pe muntele Ararat în vremea lui Traian, la 60 şi 
ceva de ani de la Înălțarea Sa la cer; cum să nu ne amintim de miile şi miile de 
creştini care au fost răstigniţi la marginea Romei, după ce Nero a dat foc Romei şi 
i-a acuzat pe creştini de aceasta? Sunt mii şi mii de creştini care l-au urmat lui 
Hristos în chipul acesta desăvârşit, până la capăt. 


Cum să nu ne amintim de Sfântul Policarp al Smirnei, care la bătrâneţi adânci, 
ucenic al Sfântul loan Evanghelistul, l-au căutat în Efes, la Smirna, în apropiere de 
Efes, unde era episcop şi l-au ridicat din casa sa, nu înainte ca acesta să-i primească 
pe cei care urmau să le fie călăi şi să le dea masă şi să-i hrănească la masa lui. 
După aceea l-au luat şi l-au agăţat, l-au răstignit într-un fel în mijlocul unui 
amfiteatru şi acolo i-au dat foc. Şi sunt mulți, mulţi alţii care I-au urmat în chipul 
acesta, însă înţelesul cuvântului nu este literal: nu neapărat, dacă-l urmăm lui 
Hristos, trebuie să murim răstigniți. Nu ăsta este interesul pe care Dumnezeu îl dă 
cuvântului. Şi atunci care este înţelesul? Despre ce răstignire vorbea Mântuitorul? 
Și contextul textului de aici, dar şi întregul duh al Evangheliei ne vorbesc clar 
despre ce crucificare este vorba. 


În primul rând, în Imperiul Roman nu erau crucificaţi decât cei care nu erau 
cetățeni romani. Oricine era cetățean roman nu putea suferi această moarte, care 
era socotită cea mai crudă, pentru că trăia! mult timp într-o suferinţă, într-o agonie 
prelungită şi mai erau şi ruşinea şi batjocura la care erai supus. Fiind ţinut la 
înălțime, de obicei se aduna tot poporul cetăţii să vadă şi cel răstignit era scuipat şi 
batjocorit şi se aruncau împotriva ta hule şi vorbe grele. Dar cetăţenii romani aveau 
privilegiul de a li se tăia capul, aşa cum Sfântului Apostol Pavel, fiind cetăţean 
roman, 1 s-a tăiat capul, n-a fost răstignit ca Petru. 


Dar faptul că cetăţenii romani nu erau răstigniţi, spre deosebire de cei care nu erau 
cetăţeni ai Imperiului, ne dă un anumit înţeles asupra textului acestuia. Pentru că 


Mântuitorul ne vorbeşte despre o anumită lepădare de lume: Cel ce va lăsa casă şi 
fraţi şi surori pentru Mine... 


Chiar în versetele dinaintea acestei Evanghelii spune: Cel ce iubeşte mai mult pe 
tatăl său şi pe mama sa... — nu vorbeşte despre faptul că trebuie să-ţi lepezi părinţii 
sau apropiații, ci că iubirea de Dumnezeu trebuie să fie mai mare decât iubirea de 
orice şi de oricine aici pe pământ. 


Și mai sunt multe alte versete în care Dumnezeu ne vorbeşte de o anumită lepădare 
de lume, o anumită înstrăinare de lume, nu ieşind din lume, ci punându-ţi inima şi 
sufletul mai mult în Împărăţia lui Dumnezeu şi în dreptatea Lui şi în Dumnezeu 
decât în neamul acesta, în veacul acesta, în timpul acesta, despre care Dumnezeu şi 
spune: Cel ce se va ruşina de Mine înaintea acestui neam păcătos şi desfrânat şi 
Eu Mă voi ruşina de EI înaintea îngerilor lui Dumnezeu, înaintea Tatălui Meu 
Care este în ceruri. 


Adică El cumva ne încurajează să avem această lepădare interioară de lume, nu 
neapărat ieşire din lume, ci că, dacă este să alegi între Dumnezeu şi orice al lumii, 
noi să putem să-L alegem totdeauna pe Dumnezeu. Ne şi spune după aceea: “Şi 
voi, de fapt, de cine vă împătimiţi, de cine vă e ruşine? De lumea aceasta, de 
veacul acesta, de timpul acesta care e păcătos şi desfrânat? Adică e stricăcios, 
vremelnic, duce la amăreală, la durere multă, la suferinţă. Pe acesta îl alegeţi în 
locul lui Dumnezeu, care vă cheamă la Împărăţia Sa? — asta ne spune, de fapt, 
Dumnezeu. 


Cel ce vrea să vină după Mine să se lepede de sine, să-şi ia crucea şi să-Mi urmeze 
Mie — cel ce vrea să facă asta trebuie, cumva, cu sufletul, să iasă din lumea aceasta. 
Cel ce-l urmează lui Hristos se face străin lumii acesteia, nu mai este, ca în 
vechime, cetăţean roman, al imperiului, ci trebuie să devii cetăţean al altui veac, al 
altei Împărăţii; asta nu se face în mod văzut, exterior, prin cine ştie ce semne pe 
trupul tău sau în mişcări, ci printr-un fel de a gândi, printr-o aşezare a sufletului, 
printr-o alegere neîncetată a inimii în ceea ce Dumnezeu ne îndeamnă să alegem. 


Aşa cum se zice în Epistola către Diognet, noi, creştinii, ne îmbrăcăm la fel ca toți 
ceilalţi [asta deja nu prea mai e valabil în lumea modernă, total diferită de lumea 
antică/medievală, chiar necreştină - n.n.], mâncăm la fel ca toţi ceilalţi, cu nimic nu 
ne deosebim în cele văzute de oameni, dar în acelaşi timp — putea s-o spună atunci, 
pentru că creştinii erau la măsuri mari, acum parcă ne este greu nouă, totuşi 
creştinii sunt sufletul lumii! — noi locuim în ţări pe pământ, iar patria noastră este 
alta. Suntem aici străini. În acelaşi timp, în orice ţară am fi, suntem acasă. Peste tot 


ÎL găsim pe Dumnezeu şi Îl aflăm pe EI ajutor. Patria cerească la care suntem 
chemaţi şi pe care părintele Arsenie Boca o numeşte „patria de obârşie”, locul de 
obârşie pe care îl caută sufletul nostru cu sete şi încearcă să-l găsească face ca 
oriunde ne-am afla să fim străini, însă, în acelaşi timp, oriunde ne-am afla, nu 
suntem străini. E un paradox. 


Toate acestea se potriveau, poate, mai degrabă altor creştini, nouă ne este mai greu 
să facem acest pas. Parcă auzim şi acum cuvintele Sfântul Ilie: Până când veţi 
şchiopăta de ambele picioare? Ori credeţi lui Dumnezeu, ori credeţi lui Baal! 


Baal era zeul păgân în care credea aproape tot poporul evreu, căzuse în această 
credinţă într-un balaur căruia i se închinau şi îi aduceau ofrande. Până când veţi 
şchiopăta de ambele picioare? Ori credeţi lui Dumnezeu, ori credeţi lui Baal! Până 
când veţi sta cu picioarele în două bărci? Şi noi încă stăm în această stare. Ve 
numim creştini, însă foarte puţini putem face această alegere zi de zi, între ce a 
poruncit Dumnezeu şi ce ne cere EI şi ceea ce ne cere lumea aceasta şi de 
ruşinea lumii acesteia şi de dragul lumii acesteia şi de patima pe care o avem 
faţă de lumea aceasta şi noi suntem puşi la această alegere între Hristos şi 
Baraba; aşa şi noi Suntem puşi între duhul lumii acesteia şi porunca lui 
Dumnezeu şi dragostea faţă de Dumnezeu. Şi de cele mai multe ori, dacă suntem 
sinceri cu noi, recunoaştem că-l alegem pe Baraba. Dar nu este deznădejde în 
inima noastră pentru că Dumnezeu pune iarăşi şi iarăşi în faţa noastră alte şi 
alte momente de alegere, în care totuşi nădăjduieşte că-L vom alege pe 
Dumnezeu, ne dă iarăşi şanse, din nou şi din nou şi din nou! 


Acest text al Evangheliei sună la Luca aşa: Cel ce vrea să vină după Mine să se 
lepede de sine, să-şi ia crucea sa în fiecare zi şi să-mi urmeze Mie. 


Aşa spune Sfântul Apostol Luca, care era întotdeauna foarte atent la detalii şi el a 
reținut acest detaliu care ne aminteşte că Dumnezeu ne pune în fiecare zi în faţă 
altceva, e o altă cruce, o altă lucrare, o altă strădanie pe care Dumnezeu o are cu 
noi. E ca şi cum Dumnezeu ne pune să secerăm un lan şi avem multe zile de stat 
acolo ca să secerăm. Şi într-o zi Dumnezeu ne pune în faţă seceri bune, tot ceea ce 
ne trebuie acolo, iar noi secerăm bine şi uşor şi repede. lar în altă zi secera e tocită, 
nu merge bine, soarele e mai arzător ca niciodată, nu ne simţim bine trupeşte... 
Sunt zile şi zile, iar Dumnezeu îngăduie să fie şi zile bune şi zile rele şi fiecare zi 
are crucea el. 


Din ce pricină Dumnezeu face ca unele zile să fie mai uşoare, să ne rugăm mai 
uşor, să facem poruncile Lui mai cu uşurinţă, mai repede decât altă dată, să 


avem inima mai blândă şi mai înclinată spre bine decât în alte dăţi, iar în alte 
zile parcă se împietreşte inima noastră? De ce Dumnezeu îngăduie aceste 
diferenţe? Pe lângă faptul că aceste diferenţe ţin de noi şi de voia noastră şi de 
strădania noastră şi de faptul că nu dăm foc sufletelor noastre prin citirea 
cuvântului lui Dumnezeu şi prin rugăciune şi prin atenţie, prin luciditatea minţii, 
atenţia la Dumnezeu, deci pe lângă aceste cauze care ţin de noi, există multe dăţi 
când aceste diferenţe nu ţine neapărat de om. Dumnezeu nu atât de mult vrea să ne 
vadă biruitori - că nu este omul |singur, prin puterile lui] în stare să biruiască — ci 
Dumnezeu vrea să-l vadă luptător, ostenitor! Adică Dumnezeu vrea să te vadă şi în 
ziua în care ai o seceră tocită şi în ziua în care te simţi rău şi în ziua în care soarele 
arde mai tare ca oricând, să te vadă lucrând şi ostenindu-te şi chiar dacă nu faci nici 
un sfert din cât ai făcut în alte zile, să rămâi în lan şi să lucrezi! Să zici: Dumnezeu 
a dat, Dumnezeu a luat, ce a voit Dumnezeu aceea a făcut, eu sunt dator să mă 
ostenesc aici! Aceasta este biruinţa pe care o vrea Dumnezeu! 


Zilele în care ni se pare că am făcut mult mai mult şi ne-am depăşit limitele şi 
poate suntem şi mai apropiaţi acum de cine ştie ce stări duhovniceşti, acelea stau 
numai în mâna lui Dumnezeu, acelea sunt numai daruri ale lui Dumnezeu, nu sunt 
la măsura noastră. Cine crede că acelea sunt la măsura noastră şi că noi înşine 
putem să ne aducem la măsura aceea cade în pelagianism, în erezia în care crede că 
omul poate de unul singur să ajungă la măsuri dumnezeieşti. Dar noi ştim că fără 
har nu se poate nimic! Harul este totul!, ziceau Părinţii, zicea Sfântul Ciprian al 
Cartaginei şi alții în alte mii de feluri. Omul nu poate decât să se ostenească, să se 
străduiască, uneori mai puţin, alteori mai mult, după armele pe care i le va da 
Dumnezeu în ziua aceea. De ce Dumnezeu dă unele mai bune într-o zi şi altele mai 
rele în altă zi? Asta e pedagogia dumnezeiască, e o înţelepciune pe care Dumnezeu 
o are cu noi, că, dacă ne-ar da numai cele bune tot timpul, mândria noastră ar 
creşte, părerea de sine n-ar mai avea astâmpăr, judecata asupra celorlalți care n-ar 
putea cât noi ar fi neostoită. De aceea Dumnezeu, cu înţelepciune, ne dă zile mai 
bune şi zile mai rele, dă zile în care putem mai mult şi zile în care putem mai puţin. 


Unii dintre Părinți ajungeau să zică că Dumnezeu preţuieşte mai mult osteneala 
omului în zilele mai grele decât osteneala din zilele mai bune, asta neînsemnând că 
atunci când avem pornirea de a face cele bune şi de a zice cele frumoase şi de a-i 
folosi pe oameni şi de a ne ruga, atunci nu trebuie să facem nimic, că atunci nu s-ar 
socoti. Nu! Să facem şi atunci cât putem face, aşa cum Mântuitorul ne-a şi spus: 
Dacă nu va depăşi râvna voastră râvna fariseilor, nu veţi intra în Împărăţia lui 
Dumnezeu! 


Dumnezeu vrea râvna omului, vrea osteneala omului, vrea să-l vadă că e râvnitor, 
că vrea. Dar, de multe ori, Dumnezeu preţuieşte, poate, mai mult, puţinul pe care îl 
face omul în zilele grele, când crucea parcă e mai grea, mai ostenitoare, pentru că 
atunci nu mai este atât de mult ajutorul şi mila şi harul lui Dumnezeu, ci e mai mult 
osteneala omului - cât o omul, atât e, dar nu se lasă! Cu puterile lui mici, atâta face, 
dar face! E ca şi cum un om ar fi în arenă la box şi e lovit, dar se ridică şi se ridică 
şi se ridică şi poate n-a lovit el nici o dată, dar se tot ridică şi te minunezi şi zici că 
aşa ceva n-ai mai văzut, neîncetat se ridică. lar dacă Dumnezeu pe un asemenea om 
îl vede că se luptă neîncetat, aceasta înseamnă nădejde! 


Omul acela gândeşte aşa: Dumnezeu mi-a dat acestea nu spre uciderea mea, ci spre 
înțelepciune; nu spre moartea mea, nu spre pieirea mea, ci spre sporirea 
înţelepciunii şi a ştiinţei mele! Cât va socoti EI, dar eu mă voi ridica cât voi putea 
eu! 


Și văzând Dumnezeu aceasta şi nădejdea în EI — că asta e nădejde în EI - va ieşi 
grabnic cu arma şi cu pavăza în ajutorul nostru şi va lupta EI cu puterile 
întunericului - căci EI îl biruieşte pe diavol, nu omul! 


Omul nu-l biruieşte pe diavol, că nu poate nici cât degetul mic al diavolului să se 
opintească. 


Ştiţi lauda lui Motovilov, ucenicul Sfântului Serafim de Sarov şi băţoşenia lui, 
când a venit el la Sfântul Serafim şi i-a zis: „Eu aşa m-aş bate cu diavolul, aşa l-aş 
lua la trântă, aşa i-aş face...!” 


Și Sfântul Serafim i-a zis: „Iaci, nu mai spune aşa, pentru că diavolul este 
heruvim, are putere mare, a avut de la început! Dumnezeu îl ţine să nu-şi arate 
toată această putere.” Deci Dumnezeu îl ţine că nu ne face praf şi pulbere diavolul! 
„Dar dacă te băţoşezi aşa şi te mândreşti, s-ar putea ca Dumnezeu să îngăduie să te 
ispitească!”. 


Dar el a continuat aşa să se laude că s-ar bate cu el şi a îngăduit Dumnezeu să se 
smerească Motovilov şi a venit peste el puterea întunericului şi a intrat necuratul în 
el. 


În el, care era ucenicul Sfântului Serafim de Sarov ŞI se ruga neîncetat: „Ajută-mă, 
părinte, să iasă de la mine acest duh!”, dar Sfântul Serafim îi zicea: „Vei mai sta 
aşa încă mulţi ani!”. Şi a mai stat aşa încă mulţi ani cu acest duh necurat care îl 
muncea din interiorul lui. 


ŞI spune Sfântul Serafim de Sarov că, dacă Dumnezeu i-ar îngădui diavolului şi cu 
degetul mic ar putea să răstoarne pământul. Atâta putere au îngerii, duhurile, față 
de om. Omul este mic. Nu noi luptăm cu duhurile necurate. Lupta noastră, cum 
spune Sfantul Apostol Pavel, nu este împotriva trupului şi a sângelui, ci este 
împotriva duhurilor din văzduhuri, dar nu noi luptăm cu ele, ci Dumnezeu iese în 
întâmpinarea noastră! Dumnezeu vrea să vadă credinţa în EI, nădejdea în EI. 


Aţi văzut cât Se bucură de credinţa omului: Mare este credinţa ta! Nici o altă 
virtute n-a lăudat-o aşa. Nici modestia, nici smerenia, nici dragostea, ci credinţa, 
care este temelia tuturor. Toate acestea cad fără credinţă, îşi pierd valoarea, dar 
având credinţa şi ele capătă valoare inestimabilă. Credinţa aceea vine din nădejde, 
credinţa nestrămutată. L-a lăudat Dumnezeu pe sutaşul: V-am văzut atâta credință 
nici în Israel! Şi s-a tămăduit sluga lui în ceasul acela. 


I-a zis femeii canaanence: O, femeie, mare este credinţa ta! Şi în clipa aceea fiica 
ei S-a tămăduit. 


Și de cele mai multe ori, dacă i-a certat pe Apostolii Săi, i-a certat pentru 
necredință! După Inviere S-a arătat lor şi i-a certat pentru necredinţă, pentru 
învârtoşarea inimii lor. 


Dumnezeu aşteaptă de la om credinţa, dar nu o credinţă formală, ci una care arată 
că [avem încredere că] Dumnezeu ştie ce face că, dacă au venit acestea asupra 
noastră, dacă Dumnezeu a îngăduit această lucrare a Lui, dacă astăzi este o cruce 
mai grea sau mai uşoară, este din ştiinţa Lui Dumnezeu şi din voia Lui şi cât va 
vrea Dumnezeu atâta va îngădui. ŞI să ai nădejde, aşa cum îți pui nădejdea într-un 
medic, iar el îți da tot felul de medicamente şi te simţi rău, cine ştie ce efecte au, 
dar tu ai încredere şi zici: “Sigur ştie el. Continuu, dacă aşa zice el!“ şi mergi pe 
încredere şi ai încredere, deşi parcă te simţi de zece ori mai rău ca ieri. Aşa să ai 
încredere mult mai mare în Dumnezeu, Care este Medicul cel mare şi Pedagogul 
cel mare şi Care, dacă aşa hotărăşte EI şi zice că astăzi o astfel de cruce trebuie să 
duci, aşa trebuie să o duci şi nu altfel. 


Și această credinţă şi nădejde în felul acesta este atât de mult iubită de Dumnezeu. 
Atât de mult îi iubeşte Dumnezeu pe oamenii aceştia şi Se minunează, parcă 
continuă să Se minuneze! 


Când am vorbit la Facere că Dumnezeu l-a pus pe om să pună nume animalelor şi 
acolo contextul şi textul vorbesc de Dumnezeu, Care parcă Se minunează de om 
cum pune el nume animalelor. E o bucurie plină de minunare, de mirare vizavi de 


alegerea omului, de hotărârile lui. Aşa cum un tată se bucură de un copil care face 
lucruri bune, de exemplu plantează un puieţ sau ceva şi se minunează cum 1-a pus 
el numele, cum se străduieşte el să-l ude, aşa Se minunează de omul care are 
credinţă, aşa S-a minunat de sutaş, cu bucurie mare i-a spus că atâta credinţă n-am 
văzut nici în Israel! Sau de femeia canaaneancă sau de multe alte situații 
asemănătoare. Aşa Se minunează şi Se bucură Dumnezeu. 


Ce înseamnă să Se bucure Dumnezeu? Să Se minuneze Dumnezeu de om? Asta 
înseamnă binecuvântare! Când ai binecuvântare? Dacă citiţi la Sfântul Porfirie sau 
chiar la părintele Paisie, scrie că la un moment dat vine la părintele [Paisie] o 
maică şi îi spune: “Părinte, binecuvântaţi-mă, dar aşa, cu tot sufletul, cu bucurie, că 
atunci când mă binecuvântaţi aşa, totdeauna se întâmplă!”. Şi aşa făcea 
întotdeauna, dacă o binecuvânta din tot sufletul, totdeauna această binecuvântare 
făcea toate roadele, era folositoare. Ei, să ştiţi că mai cu seamă aşa e la Dumnezeu! 
Și binecuvântarea Părintelui aceluia tot de la Dumnezeu vine şi tot bucuria lui 
Dumnezeu este când vede asemenea credinţă. Şi când Se va minuna Dumnezeu de 
asemenea credinţă a omului că are nădejde şi se încrede în Dumnezeu, oare nu-l va 
binecuvânta Dumnezeu? Oare nu va rodi tot ce face el în ziua aceea? Cu uneltele 
lui stricate din ziua aceea, cu secera lui tocită, secerând bucăţica lui de pământ, 
oare nu-i va da Dumnezeu lui prin această binecuvântare, decât pentru cine ştie ce 
osteneli luate de capul nostru, cu hotărârile noastre, forțându-ne peste măsură? Şi 
să ştiţi că şi aici e o taină şi o smerenie a omului la care trebuie cumva să ajungă. 


De obicei credem că Dumnezeu vrea ca noi să facem tot felul de lucruri pe care noi 
să ni le alegem, cine ştie ce asceză, cine ştie ce lucrări mari, să facem noi ceva, să 
ne gândim noi cumva. Şi petrecem de multe ori o viaţă întreagă gândindu-ne: 
“Oare ce trebuia să fac eu...? Oare care era calea mea să mă mântuiesc? Oare ce 
trebuia să fac special?” Şi ne luăm câteodată pe umeri câte o greutate mare, eu ştiu, 
să ţinem pe cineva bolnav în casa noastră, să facem noi tot felul de eforturi, găsim 
Nol Căl şi credem că asta e voia lui Dumnezeu şi încercăm s-o facem. Dar să ştiţi că 
prin acest text pe care l-am citit, voia lui Dumnezeu e mult mai simplă, nu trebuie 
să te gândeşti o viaţă: “Oare ce ar trebui să mă fac cu? Oare să mă fac avocat sau 
medic? Oare trebuie să fac aia sau aia ca să-i plac lui Dumnezeu şi să-L cinstesc pe 
Dumnezeu şi să lucreze Dumnezeu prin mine şi să Se bucure Dumnezeu?“. Nu! 
Lucrurile sunt mult mai simple! Dumnezeu ne spune prin acest text că în fiecare zi 
Dumnezeu ne va da o cruce, o încercare, ne va da să trecem prin ceva. Pe aceea pe 
care ne-o va da Dumnezeu s-o trecem cu “foarte bine“. 


Parcă suntem în clasa a doua şi noi tot întrebăm: “Dar când sunt integralele şi 
derivatele? Vreau nişte chestii mari, serioase!“. Şi când îţi asumi asupra ta şi-ţi iei 


tu, care nu eşti la măsurile acelea, lucruri care sunt mai presus de tine, eu ştiu, cine 
ştie ce posturi mari, cine ştie ce osteneli peste măsură, să presupunem, de capul 
tău, atunci eşti ca un copil care în clasa a doua te apuci de trigonometrie sau ceva 
foarte greu. Şi se pot întâmpla mai multe lucruri: 


- ori eşti de râs în faţa tuturor după ce te lauzi la toţi că vei face şi vei drege şi mai 
ales în faţa diavolului, care era un spectator ascuns, ca un intrus care totdeauna va 
râde de tine că te-ai dat cu capul de toţi pereţii şi va şti după aceea să zică: “Vezi? 
Nu te ajută Dumnezeu! Vezi? Nu te-a ajutat cu nimic!” şi te va duce la deznădejde; 


sau 


- te vei deznădăjdui şi vei zice “A, eu nu sunt bun de nimic, nu sunt bun de creştin, 
nu voi putea niciodată să fac ce fac Sfinţii...”. 


Deci în primul rând deznădejde, după aceea necredinţă. Toate aceste stări în care 
nu reuşeşti să faci ceva te fac să cazi din credinţă. Credinţa ta, puţină câtă era, 
începe să se destabilizeze. Şi atunci, dacă nu sunt de făcut lucrurile acestea pe care 
ni le cere Dumnezeu — că tu-ţi închipui că ţi le cere...? Ţi le cere, dar nu acum! Nu 
la măsura asta! Este o creştere, este un timp! 


Părintele Arsenie Papacioc avea înţelepciune să zică „Lasă timpul să treacă, în 


timp le vei face pe toate, nu te grăbi!”. Tot timpul insista pe aceasta! 


ŞI mi-am amintit de un monah, un părinte care a plecat în Muntele Athos şi avea 
atâta râvnă, după aceea a şi căzut, a ajuns să se căsătorească. Părintele Arsenie 
Papacioc a fost singurul care i-a zis: „Ai prea multă râvnă! Părinte, e prea mult 
dintr-o dată, ia-o încet, ai timp până la 70 de ani!”. S-a întors foarte dezamăgit 
băiatul acela, a zis: „Auzi! Până la 70 de ani...? Eu vreau acum! Acum totul!”. Şi 
aşa s-a şi împlinit cuvântul părintelui Arsenie Papacioc, că în această osteneală de 
a face prea mult şi peste puteri, a venit diavolul, a căzut în deznădejde, a căzut în 
necredință până la urmă, văzând că nu poate. Era depăşit. 


Deci Dumnezeu nu vrea să ne asumăm cine ştie ce lucruri, EI vrea s-o luăm încetul 
cu încetul. Şi ce ne scoate Dumnezeu în cale, în fiecare zi cu crucea ei, s-o 
rezolvăm. Problema aia mică, de clasa a doua, a treia, s-o rezolvăm, s-o facem cât 
de bine posibil, cât de bine! Cu cât vei face mai multe, încât mai mult zile, le vei 
trece cu bine, aşa vei trece cu uşurinţă din treaptă în treaptă, din măsură în măsură 
şi vei ajunge la lucruri la care nici nu te gândeai. Aşa cum, acum un an, ţi-era greu 
să ţii post două zile, acum poți să ţii un post întreg! Dar atunci nu-ți puteai 


imagina. Dacă atunci te forţa cineva să ţii, te revoltai, te învârtoşai, ziceai că 
creştinismul e o forare şi nu-ţi place. Dar aşa, luând-o încetul cu încetul, ai ajuns 
să faci lucruri mari. Şi o să faci lucruri şi mai mari. Dar toate acestea la măsurile la 
care le-a rânduit Dumnezeu. 


E o smerenie aici: să laşi cum vrea Dumnezeu. “Atât sunt eu acum! Dumnezeu îmi 
dă în fiecare zi prin ce să trec. Azi îmi scoate în cale un om nervos, mâine îmi 
scoate în cale un om supărat şi obosit şi să vedem cu ce-l pot eu ajuta, poimâine 
trebuie să fac nu ştiu ce şi să nu cârtesc atunci, în fiecare zi e altceva!” ŞI tu zici: 
“Lucruri de-astea mici...? Asta-i viaţa creştinului...? Eu trebuie să fac lucruri 
mari!“. Şi te apuci tu să faci cine ştie ce lucruri sau te apuci să urci direct într-un 
copac prea înalt şi tu nu ştii să urci şi vei cădea. Aceasta este taina unei cruci a 
smereniei la care Dumnezeu ne cheamă. 


Unul dintre înțelesurile Sfintei Cruci pentru Evanghelia de astăzi este aceasta: 
înălțarea ei în smerenie asupra vieţii tale şi ce-mi va da Dumnezeu aceea voi lua şi 
cum va socoti El voi face. Dacă El mi-a scos asta în cale, asta voi face! Cum se 
zice de samarineanul milostiv. Nu se zice că el căuta în toate părțile vreun om 
căzut să vadă dacă-l poate ajuta. Şi dacă Dumnezeu i-a scos în cale, el a făcut 
lucrul desăvârşit! S-a îngrijit, a făcut tot ce trebuia să facă! Aşa şi noi! 


Cine va urma calea aceasta, aceasta este calea de mijloc, aceasta este calea 
împărătească, aceasta este calea care nu are extreme; extremele sunt ale diavolului. 
Extremele şi a lâncezelii şi a nepăsării şi a unei râvne fără de măsură, fără 
ascultare, acelea sunt în slujba diavolului. Aceasta este calea de mijloc, 
dumnezeiască. Cine merge pe această cale nu va cădea. Va urca mai repede decât 
crede! Noi toţi am încercat să urcăm şi am zis: “Păi pe scara asta cu trepte aşa de 
mici să urc eu? Eu vreau să urc direct pe funie!” Şi ne străduim de ani întregi să tot 
urcăm pe funie şi tot cădem şi ne frângem mâinile şi picioarele căzând de la 
înălțimi mari şi iarăşi încercăm pe aceeaşi funie. Dar urcaţi-vă pe treptele acelea 
MICI şi o să vedeţi că ele cresc tot mai mult! Cresc, cresc, la măsurile la care şi 
sufletul nostru şi picioarele noastre duhovniceşti se învaţă să facă paşi mai mari, 
mai mari, mai mari. 


Dumnezeu îi dă exact ce-i trebuie omului. Cine urmează această cale se smereşte şi 
II recunoaşte pe Dumnezeu marele Pedagog. EI ştie ce să dea şi cât să dea. Nu ştie 


omul, ştie Dumnezeu! Să mergem pe această cale. 


Dumnezeu să ne ajute, să ne întărească”. 


Părintele Damaschin de la Sihăstria Putnei - Predică la praznicul Înălţării 
Sfintei Cruci (2014) 


(fragment): 


ia) 


Una dintre cele mai frumoase rânduieli de slujbă din întreg anul bisericesc — aş 
pune această rânduială de slujbă chiar alături de slujba Prohodului sau de cea a 
Sfintei Învieri - este slujba care s-a săvârşit la sfârşitul privegherii pentru Înălţarea 
Sfintei Cruci. În rândurile monahilor această rânduială este una cu totul şi cu totul 
mişcătoare de suflet. Ce se întâmplă acolo? Această Cruce împodobită pusă spre 
închinare, este pregătită în felul acesta înainte de începerea privegherii. Ea stă, aşa 
cum ne învaţă rânduiala, la proscomidiar, o făclie trebuie să ardă tot timpul în faţa 
ei, se aduce apoi şi se pune pe Sfânta Masă, în locul Sfintei Evanghelii, iar la 
sfârşitul slujbei, spre sfârşitul doxologiei, mai precis, preotul iese îmbrăcat cu toate 
veşmintele, aşa cum suntem în timpul Sfintei Liturghii, deşi în timpul privegherii 
nu este îmbrăcat în toate veşmintele, ci numai cu epitrahil şi cu felon, deci iese 
îmbrăcat pe uşă, purtând semnul Sfintei Cruci deasupra capului. Vine în mijlocul 
bisericii, unde este pregătit analogul şi urmează o rânduială de slujbă foarte 
mişcătoare. În timp ce la strană se cântă Doamne, miluieşte de patru ori câte o sută, 
în timpul unei sute de Doamne, miluieşte cântate recitativ, preotul care poartă 
această Cruce pe fruntea lui se pogoară într-un ritm încet, până când atinge cu 


această Cruce frumos împodobită pământul. Şi în acelaşi ritm foarte încet se ridică 
de la pământ cu semnul Sfintei Cruci pus deasupra creştetului său, în cele patru 
colţuri ale analogului şi apoi, iarăşi, în faţă. 


Această slujbă este într-un mod diferit de cum s-a întâmplat cu patriarhul Zaharia 
şi cu patriarhul Macarie, o altfel de înălţare a Sfintei Cruci, după ce mai înainte a 
fost pogorâtă, dacă vreţi. De data această Sfânta Cruce ne este arătată nouă și ne 
vorbeşte nouă pe limbajul nostru aşa cum atunci le-a vorbit acelora pe limbajul lor. 
Oamenii din acele timpuri aveau nevoie de o foarte mare întărire. Trebuiau să vadă 
în semnul Sfintei Cruci puterea lui Dumnezeu care a biruit, care a biruit asupra 
păgânilor şi nu i-a lăsat pe creştini să fie pentru mult timp asupriţi. Crucea pe care 
S-a răstignit Mântuitorul lisus Hristos a devenit atunci stindardul, steagul 
creştinilor care n-a rămas pe vecie furat, n-a rămas pe vecie în mâinile celor care 
nu cred în Dumnezeu. 


Astăzi, însă, în timpurile noastre, de folos au socotit Părinţii că ne este să ne fie 
prezentat semnul Sfintei Cruci în felul acesta, adică să ne arate că atunci când 
păcatul sau necazul, viaţa noastră grea ne încovoiază, ne pogoară Jos, ne fac una cu 
pământul — uneori păcatele ne fac mai răi decât necuvântătoarele care se târăsc pe 
pământ - această pogorâre şi apoi, această ridicare a Sfintei Cruci de la pământ, 


vrea să ne spună fiecăruia dintre creştini că: iată, aşa cum eşti tu, Hristos care S-a 
răstignit pe Cruce pogoară cu tine şi nu vrea să te lase acolo, ci vrea să te ridice din 
starea aceasta în care ai ajuns tu. 


Hristos vrea să ne spună, atunci când noi ne gândim la Sfânta Cruce, că 
purtarea Crucii noi nu o putem face cu propriile noastre puteri. Sau, dacă 
încercăm S-0 facem bazându-ne numai pe ceea ce putem noi, pe ceea ce credem 
noi, de cele mai multe ori eşuăm. Și atunci EI vrea să ne spună: “Eu ştiu ce 
înseamnă să porți Crucea şi o ştiu mai bine decât tine!” Și atunci când tu eşti 
împovărat de această cruce pe care o duci — fiecare dintre noi avem o cruce a 
noastră: a călugăriei, a preoţiei, a creşterii copiilor, a unei boli, sunt cruci foarte 
grele de dus — dar Hristos vrea să ne spună: “Nu eşti singur atunci când îţi duci 
crucea! Eu nu vreau să te las singur! Un singur lucru cer de la tine: cheamă- 
Mă, ca atunci când îţi ridici tu crucea să te ajut să ţi-o ridici Eu!“ 


De ce face Domnul Hristos lucrul acesta? Dintr-un sentiment de mare 
recunoştinţă faţă de om. Nu s-a citit astăzi din Sfânta Evanghelie după loan, 
care ne-a arătat evenimentul Răstignirii Domnului Hristos, dar în alte Sfinte 
Evanghelii este un pasaj de mare sensibilitate pentru Însuşi Dumnezeu! Domnul 
Hristos, când a pornit din pretoriu spre Golgota, ducându-Și crucea, nu era bine 


pregătit [fizic] pentru lucrul acesta. Nu mâncase şi era ostenit de drumurile 
făcute, era nemâncat, nebăut, nedormit, ba, mai mult, crucea aceea era una 
extrem de grea, extrem de grea. Un om sănătos abia o putea duce, darămite un 
om atât de neputincios, cum era EI în acele clipe. Şi a căzut de trei ori sub 
povara crucii. Ostaşii L-au bătut prima şi a doua oară ca să-Și ducă singur 
crucea, dar apoi şi-au dat şi ei seama că nu poate să o ducă singur. Și au silit, 
zice Evanghelia, pe un trecător, pe Simon din Cirene, ca împreună cu el să ducă 
crucea pe Golgota. Şi pentru Dumnezeu acest semn, când un om a pus umărul 
împreună cu El, ca să ducă crucea împreună cu EI, Dumnezeu-Omul, pentru 
Dumnezeu acest lucru a rămas întipărit în inima Lui, dacă ne permite 
Dumnezeu Să zicem aceasta, pe vecie. Şi, în semn de recunoştinţă faţă de un om 
căruia i-a păsat de chinurile Lui, El Se simte dator ca pentru orice om care cade, 
aşa cum a căzut EI sub povara crucii, să vină El acolo, cu puterea Lui de 
Dumnezeu biruitor acum şi Să ridice crucea împreună cu omul care-L cheamă. 


De aceea ne este arătată nouă Crucea! De aceea a zis Apostolul că semnul Crucii 
pentru cei care pier este nebunie, dar pentru noi, cei care ne mântuim, cei care 
credem în acest Dumnezeu Care S-a răstignit şi apoi a înviat, este puterea lui 
Dumnezeu. De aceea noi nu ne simţim ruşinați atunci când avem un Dumnezeu 
Care, cum ni Se prezintă de cele mai multe ori? De cele mai multe ori 
dumneavoastră vedeţi în faţă icoana Învierii? De cele mai multe ori noi avem în 
faţă icoana Crucii! De cele mai multe ori noi Îl vedem pe Dumnezeu răstignit pe 
Sfânta Cruce, dar aşa a biruit EI, nu într-alt chip. Şi după chipul acesta noi suntem 
datori să biruim cele ale lumii. Și îndemnul Lui, dacă vreţi, plânsul Lui, tânjirea 
Lui pentru fiecare dintre oamenii care-şi duc crucea pe acest pământ este acesta 
pe care îl găsim la Evanghelia după Matei: Veniţi la Mine toţi cei osteniţi şi 
împovăraţi şi Eu vă voi odihni pe voi. Luaţi jugul Meu asupra voastră şi învăţaţi- 
vă de la Mine, că sunt blând şi smerit cu inima şi veţi găsi odihna sufletelor 
voastre. Aceasta este toată taina purtării Sfintei Cruci! 


Dacă noi am pune la inimă aceste cuvinte, dacă noi am pătrunde în profunzimea 
lor, am învăţa cum putem să ne ducem crucea, astfel încât să o ducem cu demnitate 
şi s-o ducem spre mântuire, nu spre pierzanie. Luaţi jugul Meu asupra voastră şi vă 
învăţaţi de la Mine, că Eu n-am cârtit când am luat Crucea asupra Mea. S-au 
lepădat de Mine până şi cei mai apropiaţi ai Mei, luda, unul din cei 12, s-a 
împărtăşit cu câteva ceasuri înainte. I-am dat Trupul Meu, i-am dat Sângele Meu; 
era purtător de Dumnezeu. Şi purtând în trupul lui Trupul Meu şi Sângele Meu s-a 
dus şi M-a vândut pe 30 de arginţi. Şi Eu nu l-am lepădat de la faţa Mea. Ba spun 
Părinţii că atâta milă a avut Domnul Hristos de Iuda, care L-a vândut, încât a stat 
pe Cruce răstignit aşteptând ca luda să se întoarcă şi să vină acolo, la picioarele 


Crucii, să-l sărute picioarele, acum ţintuite — picioarele lui luda au fost spălate de 
către mâinile Mântuitorului — să vină luda să-l sărute picioarele Celui pe Care L-a 
vândut, să-l ceară iertare şi după ce avea să-l ierte pe Iuda să-Şi dea Dumnezeu 
sufletul. Şi, ne învaţă Părinţii, că Hristos şi-a dat sufletul şi a spus Săvârşitu-s-a de- 
abia după ce luda s-a spânzurat. 


Ba mai mult, Petru, unul dintre cei mai înfocaţi Apostoli ai Domnului Hristos şi el 
s-a lepădat. Şi toţi Apostolii au fugit de lângă EI, numai Maica Domnului a rămas 
lângă Cruce. Şi Domnul n-a cârtit. Ştia că este grea crucea, că este Dumnezeu 
atotcunoscător şi în grădina Ghetsimani a spus: Tată, dacă este cu putinţă să treacă 
de la Mine paharul acesta, că Eu ştiu ce înseamnă să porți păcatele întregii lumi pe 
cruce! 


Noi nu experimentăm, fraților şi surorilor, decât durerea pricinuită de păcatul 
nostru. Şi, uneori, cădem într-o deznădejde, într-un sentiment de părăsire de nu ne 
putem vedea nici măcar în oglindă. Dar EI a purtat păcatele tuturor oamenilor, pe 
toate le-a purtat! Şi dacă este greu să-ţi porţi păcatul tău, de negrăit este să porți 
păcatele întregii lumi. Dar a spus: Nu precum voiesc Eu, Doamne, ci precum Tu 
voieşti! 


Deci n-a cârtit. Ştia ce-L aşteaptă şi ştia cum să-l ducă. De aceea a zis: Luaţi jugul 
Meu asupra voastră — că doar aşa vă puteţi mântui — dar învăţaţi-vă de la Mine că 
Eu sunt blând şi smerit cu inima şi numai aşa veţi găsi odihnă sufletelor voastre. 
Mulţi oameni, care au primit, prin îngăduinţa lui Dumnezeu — că Dumnezeu nu 
vrea chinuri pentru oameni — o cruce grea de purtat, la început s-au răzvrătit, la 
început au cârtit, nu s-au simţit bine în postura aceasta. Dar, după ce s-au legat de 
Domnul Hristos, după ce s-au apropiat de EI, după ce L-au chemat în viaţa lor, 
după ce Domnul a venit şi au ridicat împreună crucea şi-au schimbat întreaga 
atitudine faţă de ceea ce aveau. 


A fost acum câtva timp o femeie care avea un copil de 23 de ani, bolnav de 
distrofie musculară, care nu mai putea nici măcar mâna să şi-o mişte, era în faza de 
final a bolii, care, în cazul lui, a evoluat foarte grav; sunt şi cazuri mai uşoare. 
Coloana lui, dacă vreţi să vă închipuiţi, nu mai era dreaptă, ci era în partea stângă, 
pe la şold, acolo era coloana lui, deci era un chin întreg. Dar femeia aceasta a spus 
că atâta putere a primit de la Dumnezeu ca să-şi îngrijească băiatul, cum nici nu-şi 
închipui. Băiatul acesta noaptea nu se putea întoarce de pe o parte pe alta şi atunci 
din când în când o striga pe mama sa vină. Ea lucra de dimineaţa până seara şi a 
spus că în timpul nopţii, când o trezea, atât de greu îi era să se ridice din pat, încât i 
se părea că ameţeşte şi cade jos imediat. Peste zi ea nu se odihnea şi noaptea 


somnul ei era fragmentat de cerința băiatului să se mai întoarcă. Şi a spus că întâi 
se ruga lui Dumnezeu înainte de a se ridica din pat: “Doamne, măcar să nu cad şi 
eu acum, înainte de a-l ridica pe băiat!“ Şi a murit băiatul ei şi a spus: „Părinte, este 
într-adevăr o uşurare faptul că a plecat la Domnul, dar eu Îi mulţumesc lui 
Dumnezeu că ceea ce am învăţat în timpul în care am purtat această cruce a 


bunătăţi aş fi avut în lumea aceasta.” 


Cu nădejdea în mila lui Dumnezeu, Care nu ne lasă pe nici unul dintre noi, cu ochii 
inimii aţintiţi asupra Crucii Lui şi asupra puterii Lui, să ne ducem şi noi, fiecare, 
crucea pe care o avem, mai uşoară sau mai grea, aşa cum ne-a dat-o Dumnezeu 
ştiind puterile noastre, să nu cârtim sau dacă am cârtit, să ne pară rău că am făcut- 
0, să ne apropiem de EI şi astfel ducând-o, să avem încredere şi nădejde că vom 
intra şi în Împărăţia Lui, unde Îl vom slăvi împreună cu toţi Sfinţii, în veci. Amin”. 


Părintele Hrisostom Rădăşanu - Predică la Duminica după Înălţarea Sfintei 
Cruci - “Cum adică, pentru mine s-a întâmplat asta? E chiar atât de grav?” 


“Să nu-ţi fie ruşine de ceea ce a crescut de-a lungul istoriei la umbra crucii!” 


Părintele Hrisostom Rădăşanu de la Mănăstirea Sihăstria Putnei: - Predică la 
Duminica după Inălţarea Sfintei Cruci (21 sept. 2014): 


În numele Tatălui şi al Fiului şi al Sfântului Duh. Amin. 


Părinților, fraţilor şi surorilor, Binecuvântat să fie Dumnezeu, Care a rânduit 
această slujbă de rugăciune întru această duminică de dimineaţă, când, iată, facem 
pomenire sau prăznuire de aducerea aminte a cinstitei şi de viaţă făcătoarei Cruci. 
Dacă v-aţi uitat în calendar, aţi văzut acolo că duminica de dinainte şi cea de după 
prăznuirea Înălţării cinstitei Cruci sunt socotite ca două sărbători oarecum 
distincte, oarecum separate. Şi în cărțile noastre de slujbă apar aşa. Şi Evangheliile 
care se citesc în aceste duminici ies, oarecum, din şirul firesc al Evangheliilor care 
se citesc în fiecare duminică în decursul anului bisericesc. Şi de ce ies în evidenţă 
aceste Evanghelii? Pentru că ele ne propun un fel de parcurs, un fel de itinerariu 
duhovnicesc. 


În Duminica de dinaintea Înălţării Sfintei Cruci, L-am văzut pe Domnul nostru 
lisus Hristos vestind patima Sa cea de bunăvoie şi spunând: Aşa de mult a iubit 


Dumnezeu lumea, încât pe Unicul Său Fiu L-a dat, ca tot cel ce crede într-Insul 
Să nu piară, ci Să aibă viaţă veşnică. 


În chiar sărbătoarea Înălţării cinstitei Cruci am ascultat Evanghelia care vorbeşte 
despre Răstignirea Domnului nostru lisus Hristos. Şi iată, după praznicul Înălţării 
Sfintei Cruci, descoperim un cuvânt atât de puternic şi atât de frumos, redat în 
Sfânta Evanghelie după Marcu: De voieşte să vină cineva după Mine, să se lepede 
de sine, să-şi ia crucea sa şi să-Mi urmeze Mie. 


Sunt trei etape ale unui parcurs duhovnicesc, prezentate în aceste trei Evanghelii: 
din duminica dinaintea Inălţării Sfintei Cruci, din chiar ziua Înălţării Sfintei Cruci 
şi din duminica de după Inălţarea Sfintei Cruci. 


Domnul Hristos a venit cu un scop pe pământ şi scopul acesta i l-a arătat lui 
Nicodim, atunci când, vorbind faţă către faţă cu el, a spus că Dumnezeu a dat pe 
Fiul Său. Şi cum L-a dat? Cum a putut Dumnezeu să dea pe Cineva pentru noi şi 
Cine este Acest Cineva? Că de-asta este mare ziua Crucii, pentru că, atunci când 
ne uităm la cruce, nu vedem răstignit un Simplu om, ci vedem pe Cel Care este 
răstignit ca pe Fiul lui Dumnezeu. Dumnezeu nu dă ceva din afara Sa ca să ne 
mântuiască pe noi, ci dă pe Cineva din chiar lăuntrul iubirii Sale, dă pe Cineva 
pe care-L iubeşte cu o dragoste mai mare decât orice iubiri: Acesta este Fiul 
Său. 


Și apoi vedem cum se împlineşte acest lucru. Nicodim nu înţelegea, şi mulţi dintre 
noi nu înţelegem cum adică Dumnezeu dă chiar pe Fiul Său ca să mă mântuiască 
pe mine. Ce, e chiar aşa de grav? Pentru că noi ne uităm la vieţile noastre şi vedem 
că, de bine-de rău, ne merge bine. Că suntem oarecum aşezaţi, că avem un parcurs, 
o traiectorie pe care o putem controla, care este oarecum la îndemâna noastră, de 
care suntem conștienți sau mai puţin conştienţi, asta-i viaţa, ni se spune. Și uite că 
vine cineva şi-ţi spune că pentru tine, pentru viaţa ta, pentru aparenta ta aşezare, 
Cineva a murit cu o moarte teribilă: moarte pe cruce. Şi că acest Cineva era Fiul 
lui Dumnezeu, Şi, dintr-o dată, parcă nu-ţi vine să crezi: “Cum adică, pentru 
mine S-a întâmplat asta? E chiar atât de grav?“. 


Noi ne comportăm de cele mai multe ori ca acei bolnavi care nu ştiu că poartă într- 
înşii boli dintre cele mai grozave. Şi, dintr-o dată, de la o răceală sau de la o durere 
de cap, ajung la doctor şi doctorul le spune că au cine ştie ce boală cumplită. Şi lor 
nu le vine să creadă: “Cum adică, dar mergeam pe cele două picioare ale mele! 
Gândeam, vedeam, auzeam, mă mişcam încolo şi încoace, dădeam din mâini, 
exprimam păreri...!” Şi medicul spune: “Aşa o fi, dar erai grozav de bolnav şi nu 


ştiu dacă mai ai câteva săptămâni de viaţă.” Şi, dintr-o dată, totul se năruieşte. 
Pentru că luăm contact cu însăşi boala noastră fundamentală, care este moartea. 
Boala noastră fundamentală este moartea. De când ne naştem începem să murim. 
În noi se petrece ceva care ne duce inevitabil spre moarte. Există chiar spuse, 
tâlcuiri, care spun că cel mai sigur lucru din viaţa noastră este moartea. 


Și cum? Murim? Dar nouă ni se pare că suntem veşnici. Uitaţi-vă la noi cum 
acţionăm zi de zi: facem lucruri, mergem la serviciu, ne comportăm în familie ca şi 
cum n-am muri niciodată, şi apoi, dintr-o dată, pac! se schimbă ceva. Şi Hristos a 
venit să se lupte cu această boală fundamentală a fiinţei omeneşti, pe care noi o 
ascundem şi o ocultăm, încercând să ne păcălim: “Ei, poate n-oi muri chiar azi...! 
Poate mâine... Poate poimâine... Poate răspoimâine...“ Şi aşa mai departe. Hristos 
a venit să se lupte cu boala fundamentală a existenţei noastre, care este moartea. Şi 
noi, în Duminica Paştilor, asta spunem: Cu moartea pe moarte călcând. Şi Hristos 
n-e arătat cum adică poţi să biruieşti moartea prin moarte: prin Cruce! Prin Înviere! 


Ne-a arătat cum se întâmplă lucrul acesta, dar noi parcă vrem mai mult şi întrebăm: 
“Doamne, dar în viaţa de zi cu zi, cum adică? Cum vine asta, să-mi iau crucea?” Şi 
Hristos spune că trebuie omul să se lepede de sine, să îşi ia crucea şi să-l urmeze 
Lui. Că, dacă Hristos a venit şi ne-a arătat cum se biruieşte moartea şi noi nu 
înțelegem nimic din asta, cam degeaba a venit Hristos pentru noi. 


Evanghelia din duminica după Înălţarea Sfintei Cruci este concluzia celorlalte după 
Evanghelii: Hristos anunţă ceva, înfăptuieşte ceva şi apoi ne arată cum să facem şi 
noi lucrul acela. Şi cum putem face lucrul acesta? Să se lepede omul de sine. 


Există în noi un sine pe care îl considerăm foarte important. Când spun „eu”, de 
cele mai multe ori mă refer la acel sine. Este sinele acela în care îmi adun, ca într- 
un fel de întăritură, toate părerile mele, toate credinţele mele despre mine, despre 
ceilalți, despre viaţă, în general; sunt lucrurile pe care le consider absolut 
importante şi definitorii pentru existența mea. În acel sine, eu sunt stăpânul, sunt 
şeful, de acolo controlez eu totul. Şi acest sine îmi dictează mie ce să fac, ce să 
cred, cum să mă comport. De multe ori ni s-a întâmplat ca, atunci când îi spun unui 
om să facă cutare lucru, să spună: “Nu-mi spune tu mie, că ştiu eu mai bine...!” 
Ăsta e sinele. Şi cred că ni s-a întâmplat ca, mergând uneori să primeşti un sfat, să 
ți se spună: “Uite, aşa e bine!” şi ceva în tine să spună: “Dar ce, eu nu ştiu cum stă 
treaba...7* Acesta este sinele. Este sinele acesta cumplit care, într-un fel, ne 
protejează, chipurile, de celălalt, de ce ni se poate întâmpla, de hoţi, de oameni care 
ne vor răul, de duşmani etc etc. Ăsta este sinele. 


Or, Hristos spune: Leapădă-te de sinele ăsta! “Cum adică, Doamne? Dar ăsta 
mă apără, mă protejează, cât sunt eu de tare şi de bazat în afirmaţiile mele, în 
credinţele mele, în gesturile mele, în actele mele!“ Şi Hristos spune: Leapădă-te 
de el! “De ce?” Pentru că, dacă tu Stai în întăriturile acestea sufleteşti, crezând 
că acolo e dreptatea ta, acolo e centrul existenţei tale, te înşeli. Te înşeli amarnic. 
Centrul existenţei tale, adevărul fiinţei tale, cerul alcătuirii tale lăuntrice nu este 
acest sine. Acest sine apare atunci când eu, chipurile, trebuie să mă protejez de 
cei care îmi vor răul. Dar faţă de Dumnezeu de ce trebuie să te protejezi? Este un 
Dumnezeu Care ţi-ar vrea răul?! Atunci de ce, când Dumnezeu zice: lubeşte!, tu 
zici: “Lasă, că ştiu eu mai bine, că ăla mi-a făcut rău şi trebuie să-l ţin mine...!” 
De ce, atunci când Dumnezeu zice: Smereşte-te!, tu zici: “Cum adică? Eu am 
câteva şcoli! Dar sunt şi eu cineva în satul meu! În familia mea!” Când 
Dumnezeu zice: Roagă-te!, “Dar de ce să stau eu în genunchi? Ce prostie...“ 


Ăsta este sinele, care, în relaţia noastră cu Dumnezeu, nu are ce căuta. Nu are ce 
căuta! Pentru că, dacă Domnul îți spune: Fă asta, om bun!, nu ţi-o spune ca să te 
lase acolo, în sinea ta. Ci ţi-o spune ca să te scoată de acolo şi să-ţi arate ceva şi 
mai bun! E ca şi cum un bolnav s-ar duce la medic şi acela i-ar spune: “Ca să scapi 
de boala aceasta grozavă, trebuie să faci cutare şi cutare lucru.” şi tu spui: “Dar ce 
ştie €l...Ştiu eu mai bine! De ce-mi spune medicul ăsta că trebuie să ţin regim, 
atunci când eu mă simt bine atunci când mănânc? Când beau?...” Şi mergem la 
Hristos duminică de duminică, spovedanie de spovedanie, şi spunem: “Doamne, 
dă-mi vindecare!” şi Domnul spune: “Uite, asta fă ca să te vindeci!” şi noi ne 
întoarcem acasă şi o luăm de la capăt cum ştim noi. Hristos spune: “Leapădă-te de 
asta. Fă şi tu oleacă de ascultare! Oleacă.” 


Să-şi ia crucea sa, apoi. 


Vezi că nu-i uşor să-ţi iei crucea, pentru că această cruce este o parte crucea lui 
Hristos, apoi crucea ta. E felul în care crucea lui Hristos devine crucea ta. 


Vedeţi, astăzi, să te duci în oraş sau chiar în sat şi să spui că eşti creştin, eşti privit 
aşa: “dar ce te-a apucat?...” Mi se întâmplă de multe ori să merg pe stradă în 
hainele călugăreşti şi oamenii să se uite ciudat la mine: “Ce mai caută şi ăsta 
aic1...?” Găseşti articole prin ziare, te uiţi la televizor: “Păi ce să caute religia în 
şcoală...?“*, auziţi, de parcă şcoala ar fi făcut religia, nu vice-versa. Sau e vorba să 
se ajute de către stat cu câţiva bănuţi o biserică ce se construieşte: “Dar de ce să 
dăm bani acolo, când puteam să-i dăm în altă parte...?” Şi spunem că aşa-i în 
Occident. Eu aş vrea să iau din Occident lucrurile bune, dar n-aş vrea să văd 
biserici transformate în baruri, cum se întâmplă în Occident. 


Atunci când oamenii încetează Să mai respecte ceva, ajung să-şi piardă şi 
respectul faţă de ei înşişi. Şi singurele perioade din istoria umanităţii când oamenii 
au fost fără de religie au fost în perioada aceasta nenorocită, comunistă. Asta este 
consecinţa lipsei de legătură cu Dumnezeu. Şi acum lucrurile acestea ies din nou la 
suprafaţă. Şi spun asta pentru a vă arăta un mod pur contextual ce înseamnă să-ţi 
iei crucea: înseamnă să te duci la directorul şcolii unde învaţă copilul tău şi să spui: 
“Eu vreau că puiul meu să înveţe religie!” Nu rezolvă o oră pe săptămână mare 
lucru, dar e acolo şi rămâne acolo. Înseamnă să te duci la biserică şi să nu-ţi fie 
ruşine să intri în biserică pentru că te văd colegul sau colega. Înseamnă să te duci la 
o masă în timpul postului şi să zici: “lartă-mă, iau de aici o roşie, dar nu mănânc şi 
brânza, mulţumesc.” Asta înseamnă să-ţi iei crucea ta: să nu-ţi fie ruşine de ceea 
ce a crescut de-a lungul istoriei la umbra crucii. 


Uită-te şi tu, de-a lungul şi de-a latul acestui pământ pe care îl numeşti ţara ta, pe 
care îl numeşti satul tău, pe care îl numeşti oraşul tău, şi vezi ce a scos acolo la 
iveală crucea şi o să descoperi numai prilejuri de bucurie şi de mândrie, dacă e 
vorba pe aşa. Lucruri pe care poţi să ţi le arăţi ţie, în primul rând, înainte de a le 
arăta străinilor, şi să spui: “Uite ce a făcut Dumnezeu cu istoria mea, cu civilizaţia 
mea, cu viaţa mea de fiecare zi! A scos la iveală lucruri atât de frumoase, atât de 
luminoase! De ce să-mi fie ruşine?” Că zice Domnul: Dacă vă veţi ruşina de Mine, 
Se va ruşina de voi şi tatăl Meu Cel din ceruri. 


Şi aş prefera orice, orice aş prefera, decât să mi se spună cândva, atunci când se 
va decide şi se va separa binele de rău, să mi se spună: “Nu te cunosc, nu ştiu 
cine eşti!“ Ce folos dacă te ştie nu ştiu care sau nu ştiu cine, că eşti tu mare şi 
tare, dacă nu te ştie Dumnezeu? Și Dumnezeu aşa ne ştie, văzându-ne cum ne 
purtăm crucea, aşa ne vede și aşa ne recunoaşte, pentru că aşa a făcut Fiul Său. 
Dumnezeu ne recunoaşte pentru că suntem după chipul Fiului Său! Dumnezeu 
ne vede, pentru că ne comportăm aşa cum S-a comportat El! Că nu e fapta mea 
bună, nu-i credinţa mea extraordinară, dacă aceasta nu este în Hristos lisus. Ca, 
atunci când mă duc la Domnul, să spună: Uite, acesta este cu Fiul Meu, este 
prietenul, este prietena Fiului Meu! 


Apoi Hristos zice: ...şi să-Mi urmeze Mie! 


Aţi văzut cum Îi urmăm noi Fiului lui Dumnezeu? Făcând oleacă de ascultare, 
bucurându-ne de credinţă şi înfăptuind în fiecare zi cele pe care Domnul le-a făcut. 
ŞI punându-ne problema, punându-ne întrebarea, când sunt în situația de a decide 
sau de a face ceva: Cum ar fi făcut Domnul nostru lisus Hristos? Cum ar fi rânduit 
EI lucrurile în situaţia aceasta concretă, cu care mă confrunt eu? Şi, dacă îţi dai un 


răspuns, să fie unul care să-L bucure pe Dumnezeu şi care să fie conform cu 
învăţătura şi cu Evanghelia pe care EI a predicat-o. Şi să nu-ţi fie ruşine, omule! 
Este atât de multă bucurie şi atât de multă slavă în a-l urma lui Hristos, e ceva 
extraordinar! 


Mărturisea unul din fraţii părintelui Ilie Cleopa că, înainte de a muri, se spune că a 
avut un vis pe care l-a mărturisit celor mai duhovniceşti din mănăstirea Sihăstria. 
Spune că într-o câmpie mare a văzut un flăcăuaş, un tinerel, cu o cruce în spate, și 
mulțime multă de popor care-l însoțea. Aşa de dragă îi era imaginea aceasta! A 
văzut cum flăcăuaşul acela era urmat cu bucurie de bărbaţi şi de femei, de copii şi 
de bătrâni, şi mergeau spre un orizont luminos, spre ceva atât de frumos şi de 
atractiv, încât a spus: “Vreau şi eu să vin! Vreau să fac şi eu parte din mişcarea asta 
din jurul Tinerelului!” 


Cred că vă daţi seama Cine era Acel Tânăr cu crucea în spate. Şi cred că vă daţi 
seama şi ce trebuie să facem noi ca să fim şi noi cu adevărat orientaţi spre acel 
orizont luminos şi frumos care ne cheamă, spre orizontul Impărăţiei lui Dumnezeu. 


De aceea şi Evanghelia duminicii după Inălţarea Sfintei Cruci se termină cu 
cuvintele: Că sunt unii dintre voi care nu vor muri până ce nu vor vedea 


Împărăţia lui Dumnezeu venind cu putere. 


Aţi văzut ce frumos? Împărăţia lui Dumnezeu vine către noi, numai noi să fim 
oleacă deschişi, să fim acolo, să fim “pe fază”, să fim disponibili pentru această 
Împărăţie a lui Dumnezeu. Aşadar, să luă aminte la aceste cuvinte pe care Domnul 
nostru lisus Hristos le-a pus la inima noastră. Să vedem dacă în viaţa noastră există 
părţi rele din acest sine, să vedem de ce au apărut acestea, să le dăm oleacă la o 
parte şi să vedem ce spune Dumnezeu îl legătură cu asta. 


Să vedem, după aceea, cum pot eu să-mi iau crucea în fiecare zi şi cum pot să fiu 
mărturisitor în credința mea, ca să arăt că nu mi-e ruşine de ceea ce lui Hristos nu 
i-a fost ruşine. Şi, după aceea, să merg pe drumul acesta spre Împărăţie, pentru că 
ăsta este “proiectul” care ne-a adus la viaţă, este proiectul datorită căruia stăm aici, 
în faţa lui Dumnezeu, şi este “proiectul” de dragul căruia de multe ori suferim şi 
batjocură, şi sprâncene ridicate sau încruntate, suferim şi un cuvânt rău, poate şi o 
ironie, dar le suferim cu bucurie, că scris este: Bucuraţi-vă şi vă veseliţi, că plata 
voastră multă este în ceruri. Amin. 


Ierom. Calinic Berger: Sacrificându-ne lui Dumnezeu 


1EROMONAH CALINIC (BERGER) 


Provocări 
ale gândirii și vieţii ortodoxe 
astăzi 


reflecții despre temeiurile creştine 


Cât de des ne luptăm „să ne facem timp pentru Dumnezeu”? Cu toate activităţile, 
orarele, agendele - pe scurt, toate cerinţele vieţile noastre de azi - e greu să ne 
facem timp pentru noi înşine şi mai puţin pentru alţii, cel mai puţin însă pentru 
Dumnezeu. „A-şi face timp pentru Dumnezeu” e pentru creştinii din America o 
luptă aproape perpetuă şi universală. 


Pe Dumnezeu nu-L interesează însă faptul de „a ne face timp pentru EI”. EI ne cere 
mult mai mult decât atât. Străduinţa de a ne face timp pentru Dumnezeu, de a-L 
integra în vieţile noastre, implică faptul că nu ne-am dat vieţile noastre lui 
Dumnezeu. Mai degrabă noi suntem cei care trebuie să ne integrăm pe noi înşine în 
viaţa lui Dumnezeu. Dumnezeu doreşte de la noi o dedicare totală. 


„Fiule, dă-mi inima ta!” (Pr 23,26). 


De aceea Domnul îi ceartă pe cei care îi iubesc mai mult pe ceilalți (părinţi, soţi, 
copii etc; Mt 10, 37-39) decât pe El. Dumnezeu doreşte inima - centrul acţiunii 
noastre motivate, al dorințelor, al viselor noastre - dar în realitate aceasta nu 
exclude, ci include pe oricine altcineva, dar în chipul cuvenit (Mc 10, 30). 


Pe scurt, suntem chemaţi să ne sacrificăm pe noi înşine lui Dumnezeu. Numai că 
aceasta implică întreaga noastră viaţă şi întreaga noastră inimă. Suntem chemaţi să 


ne rugăm: „Doamne, mă sacrific pe mine însumi ie. Îţi sacrific întreaga mea 
viaţă. la-o! şi fă cu ca ceea ce vrei”. 


Această rugăciune cere curaj, pentru că nu ştim ce va cere de la noi Dumnezeu. 
Din acest motiv mulţi oameni sunt reticenţi faţă de această rugăciune. 


Ce înseamnă însă aceasta? Faptul de „a ne sacrifica pe noi înşine” înseamnă că ni 
se cere să lăsăm lumea şi să ne facem monahi şi monahii? Nu neapărat. În realitate, 
din afară nu se schimba multe lucruri. Vom avea aceleaşi proprietăţi, aceeaşi 
carieră, aceeaşi familie. Dar atunci când ne sacrificăm vieţile lui Dumnezeu, El ne 
dă o cruce şi dacă o primim, El ne dă înapoi vieţile noastre împreună cu puterea 
Sa. Puterea Lui însoţeşte atunci toate activităţile, relaţiile noastre etc. Pe scurt, 
toate cele la care am renunţat (Mc 10, 30). Le dă o altă profunzime. Le îmbibă cu o 
dimensiune veşnică. Încetează să mai fie idoli (scopuri în şi pentru ele însele, doar 
pentru folosul nostru) şi devin mijloace (ale prezenţei, lui Dumnezeu şi scopurilor 
Lui). Prezenţa lui Dumnezeu este întotdeauna o prezenţă de lumină, energie, putere 
şi bucurie. Mai mult, EI ne încorporează pe fiecare în felul său propriu, uneori fără 
cuvinte, în lucrarea de mărturie adusă Evangheliei Lui. Dă la tot ceea ce facem în 
viaţă un scop care transcende de departe scopurile noastre şi scurta noastră viaţă. În 
schimb ele ne dau o satisfacţie şi o împlinire, mai profundă. 


Pentru a avea această dimensiune, Dumnezeu trebuie să fie centrul atotmistuitor al 
vieților noastre. Atunci nu se mai pune problema să ne facem timp pentru 
Dumnezeu, ci să ne facem timp pentru celelalte lucruri. Nu vom mai avea suficient 
timp pentru a ne ruga. Rugăciunea va fi cu noi neîncetat. A absentă de la Sfânta 
Liturghie, de exemplu, ar fi de neconceput. Vom deveni cu totul dependenţi de 
Dumnezeu pentru orice facem în vieţile noastre. În schimb EI ne va învăţa că El 
călăuzeşte cu purtarea de grijă a providenţei Lui toate activităuile şi relațiile 
noastre. 


Faptul de a ne sacrifica pe noi înşine lui Dumnezeu implică şi sacrificarea propriei 
noastre înţelegeri a lucrurilor în favoarea înţelegerii Sale a acestor lucruri. 
Înseamnă a asculta de poruncile Lui atunci când acest lucru ne este anevoios până 
la extrem, în loc să spunem „Dumnezeu mă înţelege” şi să ne înşelăm noi înşine. 
Trebuie să-L lăsăm pe Dumnezeu să vorbească EI Însuşi şi să nu reducem la tăcere 
glasul Lui gândindu-ne că ştim ce anume simte El atunci când nu ascultăm de 
poruncile Lui. 


Fără acest sacrificiu nu putem fi creştini. De fapt el este tocmai esenţa faptului de a 
fi creştini, pentru că Hristos spune: „Dacă vrea cineva să vină după Mine, să se 


tăgăduiască pe sine, să-şi ia crucea şi să-Mi urmeze!” (Mt 16, 24); şi: „Cine nu- 
şi ia crucea sa şi nu vine după Mine nu poate fi ucenicul Meu ” (Lc 14, 26-27). 


Mai mult, fără un astfel de sacrificiu nu putem fi cu adevărat noi înşine. Nu putem 
deveni cei care Dumnezeu ne-a dorit să fim. Nu ne putem trăi viaţa pe deplin şi nu 
putem avea împliniri şi legături de iubire în veşnicie. Putem face aceasta numai 
dacă acestea sunt pline de Duhul încă din această viaţă. Fără acest sacrificiu adus 
lui Dumnezeu rămânem zăvorâţi în scopurile şi perspectivele noastre limitate şi în 
egoismul nostru. 


Sacrificarea noastră înşine lui Dumnezeu nu e un lucru pe care-l facem o singură 
dată, ci unul pe care trebuie să-l facem în fiecare zi. Odată cu trecerea vieţii 
provocările noastre devin mai mari. Dumnezeu ne cheamă la o desăvârşire mai 
mare şi astfel la o mai mare dedicare şi renunțare de sine. Ne cheamă la o creştere 
duhovnicească neîncetată. De aceea, să luăm hotărârea astăzi! 


„Pe noi înşine şi unii pe alţii şi toată viaţa noastră lui Hristos Dumnezeu s-o dăm”. 


(În: Ierom. Calinic, Provocări ale gândirii şi vieţii ortodoxe astăzi, Editura 
Deisis, 2012) 


Ierom. Lavrentie Carp - Formalismul şi compromisul cu lumea sau Ortodoxia 
fără Cruce 


“Compromisul creştin în gândire şi în vorbă, precum şi nepăsarea în faptă, au 
deschis calea către izbânda puterilor absurdului, ale satanei, ale antihristului. 
Veacul actual al absurdităţii este dreapta răsplată a creştinilor ce nu au reuşit să fie 
creştini” (Cuv. Seraphim Rose). 


Instituţionalism şi Ortodoxie 


“(...) Există un conflict făţiş între nevinovăție şi formalism, între seriozitate şi 
uşurătate, între adevăr şi fățărnicie, între dragoste şi prefăcătorie. Acest conflict îl 
vedem între lucrurile exterioare şi dorinţele noastre sufleteşti. Există o contradicţie 
alunecoasă între mediul social exterior şi lumea interioară a fiecăruia. Această 
contradicţie e greu de împăcat. Dorim pace, bună înţelegere, rânduială, dar nu sunt 
de găsit. (...) Cale de mijloc nu este; nu putem să ne mişcăm lumeşte şi să ne 
adăpăm şi cu pace duhovnicească (...) 


Dar mai există o boală ce ameninţa Biserica de astăzi: formalismul, compromisul 
în faţa lumii... (...) Problema este că noi nici nu ne dăm seama că am pierdut 
suflul creştin şi am rămas doar cu forma. Dormim în această amorţire socialist- 
capitalist-bisericească lipsită de adumbrirea lui Hristos, plină de ciudăţenii lumeşti. 
Şi nu e bună această stare, nici fierbinte, nici rece. S-a ajuns ca viaţa Bisericii să fie 


foarte ciudată: ortodoxă, dar foarte înţesată, sufocată de practici străine. Deoarece 
realitatea este proastă, scrierile patristice par nerealiste, imposibile. Sunt mai la 
îndemână şi mai eficiente soluţiile înţelepciunii lumești. Dar nu mântuiesc; aduc 
(nu întotdeauna) mângâiere care nu vindecă, ci slăbănogeşte mai tare. Adică 
practica ortodoxă se reduce la metode psihologice, la lucruri superstițioase, la o 
morală bătrânească, la un fast cu chip de evlavie, la amăgiri sau la politeţuri ieftine. 


Monahismul nu mai este nelumesc, ascetic, curat, ci e în ton cu lumea, neroditor, 
împovărător. Toate acestea pentru că a pătruns în noi duplicitatea cu lumea, cu 
păcatul şi [Ortodoxia] s-a instituționalizat. Trebuie tras un semnal de alarmă, dar 
nu cu sirenă, ci la nivelul conştiinţei. Împăciuitorismul, nehotărârea nu aduc 
mântuire, ci chin. “Cine nu-şi ia crucea lui şi nu vine după Mine nu este vrednic de 
Mine” (Mt. 10:38). Viaţa creştină fără cruce, fără necazuri, nu e bună de nimic. 


Ce-i de făcut? Trebuie să conştientizăm că, deşi scena lumii acesteia e largă şi 
încăpătoare, ortodoxia adevărată nu-şi găseşte loc în ea, pentru că nu-i din lumea 
aceasta. Nu-i extraterestră, nu-i paranoică, nu-i anormală, ci e normală, sănătoasă, 
curată şi de aceea nu se potriveşte cu lumea. Pe de altă parte, niciodată n-a fost 
civilizația umană atât de prosperă şi de evoluată, dar nici aşa de putredă. Chiar 
dacă e bine aranjată, lumea de acum are în sine multă molimă. O societate atât de 


pătrunsă de nedreptăţi, de nebunii şi prefăcătorii nu poate dăinui. Putem să ne 
adaptăm ei, dar, dacă vrem să ne mântuim, singura soluţie ne-o dă Ortodoxia 
curată, neîntinată. E greu de purtat, dar e bună, e izbăvitoare (pentru cei care mai 
caută izbăvire). 


Sunt multe soluţii şi credinţe prin care să supravieţuim, dar una singură înviază: 
Ortodoxia. Şi ea e doar pentru cei care sunt gata să o primească pe viaţă şi pe 
moarte, nu doar ca pe o morală trupească şi sufletească, ci duhovnicească. Până 
acum nu se deosebea mult un om din lume de un creştin, există o sănătate 
apreciabilă. Acela se putea preface uşor că-i creştin. Doar moartea şi judecata lui 
Dumnezeu îl vădea. 


Acum însă, creştinul nu mai încape, nu se mai amestecă în lumea prefăcută de azi, 
pentru că ori se face lumesc în haine de oaie, ori calcă în picioare patimile şi se 
face fiu al zilei. Acum e greu să fii creştin, dar, după cum merg lucrurile, vin zile 
când va fi aproape cu neputinţă. Atunci vor rezista cei ce nu se compromit de pe 
acum. Compromisurile de acum sunt seminţele lepădării de mai târziu. Pe când 
necazurile şi greutăţile şi curăţia de acum vor rodi bucurie şi tărie mai târziu şi 
viață veşnică şi nestricăcioasă mai apoi. Pe scurt, credința drept-slăvitoare 


înnoieşte năravul şi din lup face oaie. Dar această credință poate fi redusă la o 
chestie lumească, oficială, deşartă, care nu schimbă decât părul...” 


(fragment dintr-un articol mai vechi apărut în revista mănăstirii Petru- Vodă - 
interzisă ulterior- “Glasul monahilor“) 


Urmarea lui Hristos până la răstignire. Cuvânt la Duminica după Înălţarea 
Crucii al unui preot american convertit: “Domnul a venit să fie cu noi în 
fiecare zi, Domnul tânjeşte să fie cu noi şi în cele mai adânci întristări ale 

noastre, chiar până la moarte să fie cu noi” 


Predică la Mănăstirea Putna în Duminica de după Înălţarea Sfintei Cruci 
(2013) a Pr. John Konkle (Michigan, SUA): 


În numele Tatălui şi al Fiului şi al Sfântului Duh. 


Ca multe dintre praznicele Bisericii noastre, şi praznicul Înălţării Sfintei Cruci vine 
împreună cu o duminică de înainte prăznuire şi o duminică de după prăznuirea 
praznicului. Aşa că acum, la începutul anului bisericesc, Sfânta Biserică ne aduce 
în faţa ochilor cinstita Cruce şi înălţarea ei, pentru a şti cum să pornim la drum. 


In Evanghelia care s-a citit astăzi am auzit cuvinte foarte familiare nouă: Cine vrea 
să vină după Mine să se lepede de sine, să-şi ia crucea şi să-Mi urmeze Mie. 


Aş dori să mă concentrez puţin asupra ultimelor cuvinte: ...şi să-Mi urmeze Mie. 

Sunt mulți oameni în lumea aceasta care, într-un anumit sens, “se leapădă de sine”, 
trec prin multe “nevoinţe”, dar nu-L urmează pe Hristos. Lumea oferă propriul ei 
“ascetism”, propriile sale “nevoinţe” şi încercări de a se îmbunătăţi, dar nu astfel 
ne învaţă Hristos în Sfânta Sa Biserică. Noi nu numai că ne lepădăm de sine şi ne 


luăm crucea, ci Îl şi urmăm pe Hristos. Aceasta ne spune Mântuitorul în 
Evanghelia Sfântului loan: Eu cunosc oile Mele şi ele Mă cunosc pe Mine şi Mă 
urmează. 


Nu e suficient să-l auzim vocea, ci trebuie să-L şi urmăm. În Sfânta Evanghelie 
după Matei Îl auzim pe Mântuitorul spunându-ne că aceia care Îi ascultă cuvintele 
şi nu le împlinesc sunt asemenea celor care îşi clădesc casa pe nisip. lar cei care 
ascultă cuvintele Mântuitorului şi le împlinesc sunt asemenea celor care-și 
construiesc casa pe stâncă, iar când va veni ploaia şi vor sufla vânturile, acea casă 
rezistă. 


lar când tânărul bogat vine la Mântuitorul şi-L întreabă: Ce să fac ca să moştenesc 
împărăţia veşnică?, EI îi spune: Ştii poruncile? Şi îi spune câteva din cele pe care 
le-a dat Moise, iar tânărul bogat îi răspunde că le-a făcut pe acelea din tinereţea lui. 
lisus i-a răspuns: Dacă vrei să fii desăvârşit, vinde tot ce ai, dă-le săracilor şi apoi 
vino şi-Mi urmează Mie. 


Aşadar, mesajul Sfintelor Scripturi este acelaşi şi, în mod repetat, Mântuitorul ne 
spune să Îl urmăm pe El. Sunt multe voci în această lume care ne spun: Veniţi la 
noi, faceţi ce vă spunem ca să vă îmbunătăţiţi viaţa!, dar atenţia şi concentrarea 
noastră trebuie să fie numai la a-L urma pe Hristos. 


Sfântul Pavel, în Epistola către Galateni, spune: M-am răstignit împreună cu 
Hristos şi nu mai trăiesc cu, ci Hristos trăieşte în mine. 


Aşa că, atunci când Îl auzim pe Domnul spunându-ne să ne lepădăm de noi înşine, 
să ne luăm crucea şi să-L urmăm, noi trebuie să ne întrebăm: unde S-a dus Hristos 
după ce Şi-a luat crucea? Domnul nostru S-a dus pe Golgota pentru a fi răstignit. 
Dacă-L urmăm pe EI, Îl urmăm pe Golgota, pentru a ne răstigni împreună cu El, ca 
şi noi să putem spune, cu Sfântul Apostol Pavel: M-am răstignit împreună cu 
Hristos şi nu mai trăiesc eu, ci Hristos trăieşte în mine. 


A te răstigni singur, a suferi de unul singur, nu aduce mântuire. Sfântul Prooroc 
Isaia, atunci când a prevestit venirea Domnului, a spus: Domnul vă va da un semn. 
lată, Fecioara va lua în pântece şi va naşte fiu şi vor chema numele lui Emanuel, 
care se tâlcuieşte Dumnezeu este cu noi. 


Atunci când Sfântul Apostol Matei citează aceste verset din Proorocul Isaia, 
adaugă: ceea ce înseamnă: cu noi este Dumnezeu. Domnul a venit ca să fie cu noi 
în fiecare zi, în evenimentele noastre de zi cu zi, când ne trezim, când ne culcăm, 


când mâncăm, când postim, când muncim, când ne jucăm, în familiile noastre, 
în mănăstire, Domnul tânjeşte să fie cu noi. Dar a venit să fie cu noi nu numai 
în momentele plăcute, obişnuite, ci chiar şi în cele mai adânci întristări ale 
noastre, chiar până la moarte să fie cu noi. Noi putem să ne răstignim împreună 
cu Hristos pentru că EI nu a venit numai Să fie cu noi în toate împrejurările 
vieţii noastre, ci să fie cu noi până la moartea noastră. El ni Se descoperă nouă 
nu numai pe Muntele Taborului, când S-a schimbat la faţă, ci şi pe Golgota, pe 
cruce. Crucea nu este Străină de ceea ce este Dumnezeu, ci mai degrabă o 
manifestare a iubirii, a milei, a smereniei lui Dumnezeu, aşa cum Dumnezeu 
dintotdeauna este. 


lisus a venit ca să ni-L descopere nouă pe Tatăl. Sfântul Apostol Filip I-a spus: 
Doamne, ne este suficient dacă ni-L arăţi pe Tatăl. Şi ce a spus Domnul: De atâta 
vreme sunt cu voi şi nu M-ai cunoscut, Filipe? Cel ce M-a văzut pe Mine a văzut 
pe Tatăl. Noi prin Mântuitorul am aflat despre Dumnezeu Tatăl că aşa de mult ne 
iubeşte încât a dat pe Unicul Său Fiu pentru a fi răstignit pentru noi. 


Aceasta este chemarea noastră: de a ne răstigni, dar nu de unii singuri, pe cont 
propriu, ci de a ne răstigni împreună cu Hristos. 


Mântuitorul ne-a spus: Poruncă nouă vă dau vouă: să vă iubiţi unul pe altul... 
Dar nu Se opreşte aici, pentru că porunca aceasta era dată deja în Vechiul 
Testament, în cartea Levitic; a ne iubi unii pe alţii nu este o poruncă nouă. 
Porunca nouă este aceasta: Să vă iubiţi unii pe alții aşa cum Eu v-am iubit. Prin 
cruce El ne învaţă ce înseamnă iubirea. Vom învăţa, vom şti ceea ce este iubirea 
cu adevărat atunci când vom fi dispuşi să ne răstignim împreună cu Hristos. 


M-am răstignit împreună cu Hristos şi nu mai trăiesc eu, ci Hristos trăieşte în mine. 
Și viaţa de acum, în trup, o trăiesc în credinţa în Fiul lui Dumnezeu, Care m-a iubit 
şi S-a dat pe Sine Însuşi pentru mine. 


Ne trăim viaţa pur şi simplu prin credinţă, nu putem trăi de unii singuri, ci Îi cerem 
lui Hristos să vină şi să trăiască alături de noi. Noi nici măcar nu facem semnul 
crucii sau o metanie fără a fi încredinţaţi că Hristos este Cel Care ne întărește să 
facem aceasta. A fi răstigniți cu Hristos şi a ne lua crucea şi a-L urma e uşor. Ne 
gândim că vieţile fiecăruia sunt separate, poruncile acestea sunt ceva ce trebuie să 
facem separat unii de ceilalți, dar nu ne mântuim de unii singuri. Evanghelia nu se 
adresează persoanei individual, ci este un mesaj pentru noi ca familie, ca şi 
comunitate, ca popor care merge pe calea mântuirii, face parte din trupul lui 
Hristos. 


Și nu poate ochiul să zică mâinii: N-am trebuinţă de tine; sau, iarăşi capul să zică 
picioarelor: N-am trebuinţă de voi. 


La Pilde citim că: După cum fierul ascute fierul tot aşa un om ascute pe un altul. 
Atunci când fierul ascute un fier, se degajă căldură şi apar scântei. Avem nevoie 
unul de celălalt pentru mântuire, dar nu e întotdeauna uşor să fim unul cu celălalt. 
Acest fapt nu e numai adevărat în familiile noastre, în parohiile noastre, în ţara 
noastră, în mănăstirea noastră, dar e adevărat şi la nivel global. Avem nevoie unii 
de alţii, avem nevoie să învăţăm cum să ne iubim unii pe alţii, cum să ne rugăm 
unii pe alții, să ne purtăm povernile unii altora. 


Și în acest context aş vrea să spun câteva cuvinte despre Ortodoxia în America, 
cum m-a rugat părintele stareţ. 


Sunt din America, dar nu am crescut în credinţa ortodoxă. Voi spune câteva 
cuvinte despre istoria Ortodoxiei în America şi apoi despre situația ei actuală. 
Ortodoxia a venit pe continentul nord-american la finalul anilor 1790. Atunci a 
sosit o misiune mare formată din zece călugări de la mănăstirea Valaam din Rusia 
în peninsula Alaska. Au venit nu numai să slujească ruşilor care erau acolo, ci 
pentru a propovădui adevărata Evanghelie şi adevărata Biserică a lui Hristos 
băştinaşilor din Alaska. Din acest grup de zece călugări se afla şi Sfântul Gherman 
din Alaska, pe care mulţi americani îl consideră sfântul ocrotitor al Americii. A 
fost un mare nevoitor, un isihast şi un făcător de minuni care a trăit acolo, în 
Peninsula Alaska. Şi, cu rugăciunile lui, Ortodoxia încă se menţine în Alaska. 
Ortodoxia s-a răspândit de acolo, din Alaska, în jos, pe coasa de vest a Canadei şi a 
Americii dar cei mai mulţi ortodocşi din America de acum nu provin din această 
evanghelizare de pe coasta de vest, ci prin intermediul imigranţilor care au venit 
din est. 


În secolul XX au fost câteva valuri mari de imigranţi din ţările ortodoxe. Fi au 
venit şi au înfiinţat biserici, fie greceşti, româneşti, ruseşti sau sârbe. Îşi trăiau 
credinţa în America, dar scopul lor nu era atât să evanghelizeze America, cât era să 
asigure o continuare a credinţei lor într-un teritoriu pe care deseori îl percepeau ca 
fiind ostil credinţei lor. 


Până în 1960 aveam încă foarte puţine texte ortodoxe în limba engleză şi doar şase 
mânăstiri în toată America de Nord. Începând cu 1960 a existat o înflorire a 
Ortodoxiei în America, mai ales în rândul americanilor care nu erau imigranţi sau 
nu erau imigranţi recenți. În anii 1960 au fost înfiinţate trei mănăstiri al căror scop 
explicit era să-i primească pe toţi americanul. lar în ultimii 50 de ani numărul 


mănăstirilor a crescut la 100. Multe sute şi mii de oameni s-au convertit la 
Ortodoxie, printre care mă număr şi eu. Cărțile liturgice, cărțile Sfinţilor Părinţi, 
învăţăturile, canoanele, au fost traduse în limba noastră nativă. Există o mişcare 
puternică şi o parte mare de populaţie care se îndreaptă spre Ortodoxie acum, deşi 
cifrele sunt încă destul de mici, aproximativ 3 milioane de ortodocşi în SUA, la o 
populație totală de 300 de milioane. 


Cei mai mulți oameni nu ştiu ce este Ortodoxia. Eu însumi n-am auzit de 
Ortodoxie decât când mă apropiam de 40 de ani. Câteodată oamenii remarcă o 
biserică ce are turle ciudate şi aud sau citesc că aceea este o biserică rusească sau 
românească sau grecească. Dacă le spui că aceea este o biserică Ortodoxă, nu 
înţeleg, ei vor să ştie că este una rusească sau românească sau sârbă. Când merg pe 
stradă sunt îmbrăcat în reverendă şi port crucea. Aceasta este o imagine ciudată în 
SUA. Deşi port crucea la vedere, nu e ceva neobişnuit să vină oameni la mine şi să 
mă întrebe dacă sunt musulman. Chiar dacă a avut loc o înflorire a Ortodoxiei în 
ultimii 50 de ani, încă e multă confuzie şi ignoranță. 


O altă provocare pentru credinţa ortodoxă în SUA este multitudinea jurisdicțiilor 
din America. Cu toţii slujim aceeaşi Liturghie, facem aceleaşi slujbe, dar putem 
avea doi sau trei episcopi din jurisdicții diferite în acelaşi oraş. Putem avea biserici 
una lângă alta, iar enoriaşii lor să nu se cunoască mai deloc sau chiar deloc, pentru 
că au aceeaşi credinţă, dar aparțin unor jurisdicții diferite, unor comunităţi diferite. 
Lucrurile acestea se schimbă, însă lent. Dezvoltarea mănăstirilor a fost foarte 
benefică, pentru că oameni din toate categoriile sunt încântați să vină la mănăstiri. 
Deci ne întâlnim unii cu alții şi descoperim că împărtăşim aceeaşi credinţă, fie 
greci, fie români, fie ruşi. Acesta este un mare dar pentru America. La Cincizecime 
sărbătorim inversarea turnului Babel. În America avem parte de o mare provocare, 
ca Duhul Sfânt să ne umple, ca Babelul să fie cu adevărat inversat în ţara noastră. 


Mai sunt şi multe alte provocări cu care Ortodoxia se confruntă în America, dar am 
vrut pur şi simplu să vă aduc la cunoştinţă atât că Ortodoxia se dezvoltă, cât şi 
faptul că e încă mică şi tânără. Avem nevoie de rugăciunile şi de sprijinul vostru. 
Vrem să ştiţi că nu ne mântuim singuri, ci ne mântuim împreună cu voi. Vrem ca 
atunci când citiți sau auziţi sau vedeţi ceva despre America la ştiri, să vă amintiţi 
că aveţi fraţi şi surori în Biserica Ortodoxă din acel teritoriu care se luptă în acelaşi 
fel în care şi voi vă luptaţi aici. Va veni un timp în care vom putea spune cu toții 
împreună: M-am răstignit împreună cu Hristos şi nu mai trăiesc eu, ci Hristos 
trăieşte în mine. lertaţi-mă. 


Pr. Constantin Sturzu - Îmbrăţişarea de pe Cruce 


Începutul anului bisericesc stă sub semnul a două mari sărbători: Naşterea Maicii 
Domnului, de pe 8 septembrie şi Înălţarea Sfintei Cruci, de pe 14 septembrie. Deşi 
nu pare, la prima vedere, între cele două sărbători există o legătură, întrucât ele au 
rolul de a ne aduce aminte de momentele importante din lucrarea mântuitoare care 
s-a făcut pentru neamul omenesc. Amândouă îl au în comun pe lisus Hristos: mai 
întâi, prin cea care L-a născut, Fecioara Maria, şi care este născută, la rându-i, din 
sfinții şi drepţii părinţi Ioachim şi Ana (bunicii Mântuitorului!); apoi, prin cinstirea 
a însăşi Crucii pe care Domnul S-a răstignit. 


Mergând mai departe pe fir, să ne amintim de căderea primilor oameni, Adam şi 
Eva, care a fost marcată de trei „semne”: fecioara, lemnul şi moartea. Fecioara a 
fost Eva — căci nu cunoscuse încă pe bărbatul său — lemnul a fost pomul cunoştinței 
binelui şi răului, iar moartea a fost pedeapsa primită de Adam şi, prin el, de toți 
urmaşii săi. Aceste semne ale înfrângerii — Fecioara, lemn şi moarte au ajuns, în 
mod paradoxal, la Hristos, semne ale biruinţei: în locul Evei este Fecioara Maria; 
în locul pomului cunoştinţei binelui şi răului avem lemnul Crucii; iar în locul 
morţii lui Adam avem moartea lui Hristos, o moarte biruită, însă, prin Înviere. Aşa 
cum spune Sfântul loan Gură de Aur, în felul acesta, diavolul a fost biruit chiar cu 
armele prin care biruise la facerea lumii: prin lemnul pomului l-a biruit diavolul pe 
Adam, iar prin lemnul Crucii l-a biruit Hristos pe diavolul. 


Sfântul Atanasie cel mare ne spune că Mântuitorul a ales Crucea drept cale a 
jertfirii Sale, pentru că acesta era singurul fel de moarte în care trebuie să întinzi 
mâinile. Altfel spus, e un mod de a sfârşi îmbrăţişând şi adunând „pe fii lui 
Dumnezeu cei împrăştiaţi”. lar alegerea acestui fel de moarte a făcut-o Domnul 
pentru a ne arăta cât de mare este dragostea Sa pentru noi. 


Dacă cineva străin de creştinism ar vrea să-i rezumaţi, într-o frază, care este 
credința creştinilor, este de ajuns să citați acest pasaj din Evanghelia lui Ioan, 
capitolul 3, versetul 16: „Căci Dumnezeu aşa a iubit lumea, încât pe Fiul Său Cel 


Unul-Născut L-a dat ca oricine crede în EI să nu piară, ci să aibă viaţă veşnică”. 
Merită să repetăm zilnic acest verset şi să medităm asupra lui, căci în el vom afla 
tot ceea ne trebuie pentru a ne mântui. Sunt trei lucruri, în esenţă, care se spun aici: 
unul face referire la trecut, altul la ceva prezent, iar altul ne vorbeşte de viitorul 
nostru, acel „deja şi nu încă”. Când citim „Dumnezeu a iubit lumea” şi „pe Fiul 
Său Cel Unu-Născut L-a dat”, înţelegem că noi suntem creaţia lui Dumnezeu şi că, 
deşi am utilizat în mod greşit libertatea noastră — acest dar divin, totuşi Dumnezeu 
ne-a trimis pe Fiul Său pentru a ne izbăvi din umbra morții şi pentru a ne arăta care 
este calea spre viaţa veşnică. Apoi, versetul are un verb la timpul prezent, căci ni se 
spune „oricine crede”. Aşadar, cel mai important lucru pentru noi este să credem în 
lisus Hristos ca Fiu al lui Dumnezeu şi la această credinţă este chemat „oricine”, 
fără nici un fel de excepţie. Oricine, adică şi cel drept, şi cel păcătos, pentru că nu 
păcatul, ci necredința poate bloca definitiv drumul spre mântuire. Pentru păcat 
există antidotul pocăinţei, însă e nevoie de credinţă pentru a te pocăi de greşelile 
făcute. Al treilea aspect cuprins în acest verset face referire la răsplata primită de 
cei ce cred: aceia nu vor pieri, ci vor avea viaţa veşnică. Nu se spune că nu vor 
pieri în sensul că nu vor muri fizic, ci ni se spune că şi de vor muri trupeşte, 
sufletul lor va fi primit în Împărăţia lui Dumnezeu şi la sfârşitul lumii va fi unit din 
nou, de data aceasta cu un trup nestricăcios, pentru a se bucura de viaţa veşnică. 


Hristos nu a venit, aşadar, pe pământ, pentru a 1 se sluji, pentru a ne stăpâni, ci 
pentru a ne arăta iubirea Sa jertfelnică, pentru a ne arăta că ne iubeşte atât de mult, 
încât pentru noi se lasă răstignit. Ce dovadă mai mare de iubire poate primi cineva 
de la o altă persoană, decât aceea de a-şi pune şi viaţa? Hristos Şi-a dat viaţa, 
pentru ca nouă să ni se deschidă poarta vieţii veşnice. 


Să se întrebe fiecare dintre cei ce se consideră creştini, adică următori sau ucenici 
ai lui Hristos: a meritat să facă această jertfă Domnul? Am schimbat noi ceva în 
propriile noastre vieţi, din momentul în care am conştientizat că pentru noi, pentru 
fiecare dintre noi, a gustat şi primit Domnul ocara, ruşinea, bătăile, spinii, cuiele, 
moartea? EI nu ne cere să trecem şi noi prin astfel de chinuri, ci doar să primim 
această jertfă a Sa pentru noi. Doar mucenicii se învrednicesc de cinstea supremă, 
de a muri pentru credinţa lor în Hristos. A trăi zi de zi cu Hristos şi pentru Hristos 
este, însă, tot o mucenicie, e o răstignire de bunăvoie a tuturor poftelor, gândurilor 
sau stărilor noastre, de dragul Lui. Ca să primeşti îmbrăţişarea Celui de pe Cruce, 
trebuie să te sui, la rându-i, pe cruce. Dumnezeu şi omul — două cruci îmbrăţişate, 
cerul şi pământul unite de iubire fără sfârşit! 


Ştefan Popa - Simbolistica crucii în ortodoxie 


Înainte de toate, pentru a pătrunde în tainele simbolisticii crucii trebuie să pornim 
de la definiţia acestuia. Simbolul este un lucru sau un obiect material a cărui vedere 
trezeşte în minte o idee abstractă. De exemplu, peştele, la începuturile creştinis- 
mului, a fost simbolul acestora, ancora simbolizează nădejdea, ramura de măslin, 
pacea, drapelul ostăşesc este simbolul patriei, culoarea neagră este simbolul 
doliului sau al tristeţii, şarpele este simbolul înţelepciunii, vulpea al şireteniei, 
câinele al fidelității etc. 


În tradiţia creştină, exista un fel de a vorbi prin simboluri sau simbolic, care se mai 
numeşte şi vorbire parabolică. Cel mai strălucit exemplu de vorbire parabolică sunt 
pildele Mântuitorului Hristos, în care semănătorul, stăpânul de vie, stăpânul de 
casă, împăratul sunt simboluri ale lui Dumnezeu, iar sămânţa este cuvântul Său, via 
este Legea lui Moise, lucrătorii săi sunt iudeii etc. 


Pe de o parte, scopul întrebuințării simbolurilor în creştinism a fost acela de a face 
mai lesne înţeleasă şi de către cei simpli ideea abstractă ce o reprezintă acestea, iar 
pe de altă parte, de a se feri de profanarea vulgului, ideile mai înalte şi greu de 
înţeles. Cei dintâi creştini s-au servit mult de simboluri, mai ales pentru cel din 
urmă motiv, pentru ca misterele creştine să nu fie luate în derâdere de păgâni, care 
nu le înțelegeau. Din acest motiv, comunicarea în creştinism, îndeosebi, aşa cum se 
găseşte în catacombe, consta aproape numai din simboluri. Astfel, Dumnezeu 
Tatăl, era simbolizat printr-o mână ce iese din nori, printr-un rug de foc, printr-un 
om înaripat, iar peştele indica faptul că eşti creştin şi, multe altele. Apoi, cultul 
creştin ortodox este presărat cu o multitudine de simboluri, fiecare având o 
semnificație aparte, în special, pentru cei care aleg să ducă o viaţă creştină 
ortodoxă autentică. 


În concepţia tradiţiei ortodoxe, crucea are patru semnificaţii şi anume: obiect 
material, simbol, putere, jertfă. Crucea a însemnat dintotdeauna începutul şi 
sfârşitul, cerul şi pământul, viaţa şi moartea. Crucea reprezintă cheia care deschide 


uşa mântuirii. De ce aceasta? Pentru că timpul crucii îmbrățișează totul şi pe toate 
le purifică. Tatăl este dragostea care crucifică, Fiul este dragostea crucificată, 
Sfântul Duh este puterea de neînvins a crucii. „Cheia către paradis este Crucea lui 
lisus”, ne spune şi Sfântul loan Damaschin. 


Crucea înseamnă materie şi spirit, simbol, putere, jertfă şi mântuire. Nu există 
mântuire în afara crucii şi a suferinţei. Porţi cu tine o cruce, o suferinţă, o durere, 
atunci să şti că ai în mână cheia mântuirii tale. Crucea-devoţiune este unicul 
răspuns: „Dacă nu se poate ca paharul acesta să treacă de la mine... fie voia Ta!”. 


Crucea, într-un înţeles mai larg, simbolizează credinţa creştină, dar ea are mult mai 
multe semnificaţii în tradiţia ortodoxiei. În primul rând, crucea are un rol 
determinant într-o nouă restaurare a omului în planul veşnic al dumnezeirii. De 
altfel, lisus Hristos a murit pe cruce nu pentru păcatele sale, căci EI a fost fără de 
păcat, ci EI s-a jertfit pentru păcatele noastre, ale tuturor şi pentru păcatele fiecărei 
persoane în parte. El ne dă o lecţie, pe viu, de răscumpărare a fiecărui suflet în 
parte. 


În al doilea rând, crucea este cel mai mare pedagog al omului. De la cruce, putem 
desluşii tainele ascunse ale vieţii şi ale morţii. Ea ne arată sensul vieţii care este 
credinţa creştină. Ea ne îndrumă paşii pe calea vieţii, ferindu-ne de necazuri şi 
ispite. Crucea ne povăţuieşte “să omorâm săltările trupului nostru” pentru ca prin 
patimile lui Hristos să ne facem şi noi părtaşi împărăției cereşti a lui Dumnezeu. 
Cu alte cuvinte, aşa cum ne spune tradiţia ortodoxiei “Crucea pe umeri purtându-şi 
Hristos ne-a lăsat pildă nouă, tuturor cum să putem să trăim întru EI, ca să ne 
putem prea mări cu EI”. 


Apoi, crucea, pe lângă răscumpărarea sufletelor oamenilor, are un rol de regenerare 
a întregului univers, ea căutând să aducă la rosturile ei dintru început întreaga 
creaţie. Evident că sensul adevărat al acestei lucrări providenţiale este de restaurare 
a intenţiilor ordinii divine de la început. lată, aşadar, cum patimile şi moartea pe 
cruce a Mântuitorului au omorât într-adevăr păcatul şi a odrăslit din împăcarea cu 
Dumnezeu o înnoire a omului şi a universului. 


Crucea-Logos este mişcarea spre ceruri, călăuzire care nu poate fi oprită şi cununa 
timpului se face prin puterea lucrării în Biserică. Dumnezeu poate totul în afară de 
a-l constrânge pe om să îl iubească. Prin urmare cel care îşi asumă crucea îşi asumă 
cerurile „râvnitoare şi însetate după iubirea pământului”. Crucea înseamnă a 
îmbrăca cămaşa morții pentru Hristos, adică cămaşa păcatului lumii acesteia. În 
acest sens, un exemplu elocvent îl reprezintă monahii. Pentru ei calea crucii 


înseamnă multă osteneală şi uneori, strădanii eroice. Fiecare poate deveni un erou 
prin purtarea crucii lui Hristos. 


Aşadar, Crucea este semnul biruinţei vieţii asupra morţii, este expresia dragostei 
supreme a dumnezeirii pentru întreaga umanitate, dar şi pentru fiecare persoană în 
parte, în aşa fel încât, orice ființă omenească, prin osteneli personale, să poată 
dobândi viaţa veşnică. Numai prin crucea lui Hristos omul poate păşi în univers ca 
rege şi împărat. Amin! 


Doamne lisuse Hristoase, Fiul lui Dumnezeu, miluieşte-mă pe mine păcătosul! 


Doamne ajută! 


Imnuri vii pentru crucea purtată 


O întâmplare alarmantă 


Valeriu Gafencu prezenta o stare fizică îngrijorătoare: tuşea şi începuse să 
slăbească. Pentru a se reface a fost repartizat la paza viei. Paza se efectua în foişor 
sau cu cele două echipe mobile în timpul nopţii. Foişorul era aşezat cam la 
jumătatea suprafeţei cultivate, pe un mamelon mai înalt. Paznicul contempla o 
privelişte admirabilă. De o parte fiind vizibilă în zilele luminoase valea Mureşului, 
confluenţa cu Târnava, în câmpia prinsă între dealuri domoale. Spre răsărit- 
miazăzi, culmile Făgăraşului cu cele trei căciuli uriaşe, aruncate în cer: Omul, 
Negoiul şi Moldoveanul, o trinitate materială a pământului românesc, închinându- 
se aproape totdeauna, în haina curatei zăpezi, Trinității imateriale veşnice. La apus- 
miazănoapte, zidurile crenelate ale Apusenilor, fortărețe inexpugnabile, păstrătoare 
ale celei mai pure fiinţe daco-romane, umilită trupeşte dar neînvinsă niciodată 
spiritualiceşte, împrospătătoare de minte şi inimă a întregului neam. 


La începutul lui august începură să se coacă strugurii timpurii. Prin regiune mai 
bântuiau bande de dezertori sovietici, care fie se predau când nu mai aveau cum 
rezista, fie erau prinşi de populaţie. 


Când Valeriu Gafencu era de pază în foişor şi se ruga, pe la miezul nopţii a auzit 
zgomote la baza foişorului: cineva încerca să deschidă uşa. Foişorul era construit 


din dulapi groşi, închis bine, având în interior o scară de acces la camera turnului, 
care se închidea cu un chepeng puternic. Valeriu, crezând că sunt paznicii mobili, a 
întrebat cine este, cerând parola. Două focuri de armă i-au răspuns, gloanţele 
trecând pe lângă urechile lui. A sunat alarma. Toaca avea o rezonanţă stridentă. 
După ce au tras alte focuri indivizii au fugit, auzind paşii celor ce veneau în ajutor, 
însoţiţi de gardienii înarmați. 


Eram expuşi să fim ucişi de răufăcători, neavând posibilitatea de apărare, mai ales 
cei angajaţi la paza viilor sătenilor, unde nu erau foişoare. Am convenit cu 
gardienii să ceară administraţiei să ne permită folosirea armelor în timpul nopţii. În 
caz de refuz, nu mai răspundeam de apărarea recoltei şi nu mai făceam acest 
serviciu. Administraţia a admis cererea şi a trimis în colonie 4 arme Manlicher, 
vechi, cu cartuşe oarbe. Noaptea, din când în când, se trăgea câte un foc pentru a 
speria eventualii îndrăzneţi. Ziua, armele şedeau în rastel în corpul de gardă. Dar 
nu de puţine ori gardienii ne dădeau armele lor să vânăm iepuri, care erau din 
abundență prin vii. 

Prin 1955-56, în anchetele în legătură cu „reeducarea” ne acuzau că, vrând să 
dezarmăm milițienii şi să evadăm, nu ne-am înţeles între noi şi, neînţelegându-ne 
pe acest motiv, ne-am luat la bătaie în închisoare. Le-am demonstrat că am fi putut 


evada, având şi arme asupra noastră. 


Anchetatorii rămâneau stupefiaţi: 
— Cine v-a dat armele? 


— Administraţia închisorii! 
— Şi de ce n-aţi fugit? 
— Pentru că ne-am dat cuvântul că nu vom fugi! 


— Şi nu puteţi să vă călcaţi acest cuvânt? 


— Dumneavoastră aşa aţi fi făcut? Noi nu săvârşim acte de mişelie. Intre acceptarea 
suferinţei pentru o cauză de onoare şi binele egoist şi îngâmfat, noi acceptăm 
suferinţa. Aici e deosebirea de ideal şi de slujire. Aşa rămânem în Adevăr. 


— Ce adevăr, mă? Adevărul e binele meu! 


— Aşa a zis Pilat, osândind Adevărul. Hristos e mereu osândit în fiecare din cei 
care-L mărturisesc, răstignit de toţi pilaţii puterii pământeşti pentru a nu-şi pierde 
scaunele! 


— Sunteţi nişte proşti! 


— Ştiţi ce spune Hristos despre înţelepţii veacului acestuia? Înţelepciunea 
oamenilor veacului acestuia este nebunie înaintea lui Dumnezeu! 


(din: Virgil Maxim, “Imn pentru crucea purtata”) 


Tinerețe pe Cruce 


(preluat de pe blogul Koinonia) 


Satanismul cel mai aberant şi cel mai experimentat se năpustise cu furie să înece în 
minciună şi în mocirlă rugul de credinţă care se înălța spre cerul patriei incendiat 
de flamurile roşii. De-a lungul veacurilor, răul absolut îşi diversificase metodele, 
constituindu-se în doctrina comunistă, codul de distrugere a lui Homo Religiosus. 
Ascultând vocea domoală a Gicăi F. povestind cu evlavie tot ce ştia despre 
“Titurghiile” satanice de la Piteşti, din sursă directă (soţul ei), am înţeles mai clar ca 
niciodată cât de grea este lupta cu cel rău. Atât de grea încât, pentru a-i asigura 
şansa de victorie, însuşi Fiul lui Dumnezeu a coborât din cer şi S-a făcut Om. De la 


peştera cea săracă până la cruce, El a însemnat drumul ce trebuie parcurs cu 
jaloanele iubirii. EI a arătat că pentru izbăvirea de cel rău trebuie să lupţi. Nu există 
victorie fără luptă, nici luptă fără suferinţă şi nici luptă dreaptă în afara iubirii. 
Iubirea înseamnă, însă, jertfă, înseamnă răni, înseamnă cunună de spini, suplicii, 
crucificare, înseamnă Golgota. Sublimul constă în faptul că în lucrarea lui 
Dumnezeu nu există înfrângere ci victorie sigură. Prin Golgota lisus a biruit lumea. 
Cine se bate pentru EI e sigur de înviere. De aceea, la Piteşti, nu moartea trupului 
trecător era esenţială, ci moartea sufletului. Supliciile urmăreau spargerea 
conştiinţei, degradarea spirituală până la dezgustul de sine însuşi: lisus trebuia 
gonit de pe altarul sufletului omenesc şi, pentru aceasta, sufletul trebuia constrâns, 
prin tortură fizică şi infinit mai multe suplicii morale. Blasfemiile practicate acolo 
sunt dovada certă a scopului urmărit.” 


„Până la urmă oribilul experiment a fost stopat. Nu pentru că Fiara — Om a realizat 
că rezultatul nu duce la nimic. Ci pentru că satan a realizat că rezultatul 
experimentului nu înseamnă victoria sa. O conştiinţă spartă cu metode draconice 
nu înseamnă o conştiinţă câştigată, liberul arbitru siluit în asemenea hal nu însemna 
liberă consimţire. Satan ştia mai bine decât Fiara — Om de care se slujise că lisus 
va reuşi să redea gloria pierdută schiloditului care a fost umilit prin neputinţa de a 
îndura până la sfârşit. Ne-am rugat în comun şi, mai ales, ne-am rugat în parte, în 
taină, pentru toţi cei ce au fost supuşi cruntului experiment. Și am mulțumit 
Bunului lisus că ne-a chemat la o suferinţă infinit mai uşoară ca a lor. Ar fi trebuit 
să ne rugăm şi pentru călăi. Într-un fel, şi aceştia erau torturați ai satanei, dar, în ce 
mă priveşte, mărturisesc că-mi era cu neputinţă s-o fac. Dar m-am rugat intens, cu 
convingere şi, în unele cazuri, cu disperare ca să-mi ferească Dumnezeu sufletul de 
ură. Nu m-am rugat atât de mult pentru eliberarea mea cât m-am rugat să fiu scutită 
de ură. “Dumnezeule mare, ajută-mă să nu-i urăsc pe hidoşii aceştia, care sunt 
aproapele meu şi nefericita Ta zidire!” 


“Salvarea noastră a fost descoperirea că numai prin culorile dragostei se poate 
supravieţui în universul concentraționar. Acesta este marele miracol al 
supravieţuirii noastre. Nu ne-a fost uşor, am căzut şi ne-am ridicat şi iar am căzut 
dar până la urmă am izbutit. Toiagul nostru a fost rugăciunea. Ne-am rugat în 
comun şi ne-am rugat în parte. Ne-am rugat pentru noi şi pentru toţi ai noştri, 
pentru prieteni şi pentru duşmani şi ne-am rugat mai ales să nu ne părăsească cele 
trei mari virtuţi: credința, speranţa şi iubirea. Mai ales iubirea.” 


(din: Aspazia Otel- Petrescu, “Doamne strigat-am!”) 


“Am văzut cum se schimbă oamenii pentru societate, se descotorosesc de 
inocenţă, preiau comportamente străine lor de la ceilalţi, până când ajung să 
privească în oglindă un străin”. Să ne dăm după lume ca să fim acceptaţi? 


Trei cuvinte importante despre lepădarea lumescului şi a iubirii de sine 
Ortodoxia tinerilor: “Tre” să mă dau după lume, e clar!” 


“Sunt vorbele unui prieten, un băiat foarte bun, dar care e chinuit de “duhul 
lumesc“, aşa cum spunea Părintele Paisie Aghioritul. Doamne ce dreptate avea 
dragul nostru părinte şi cât de chinuiți ne lăsăm uneori de acest “duh lumesc”! Ce 
este de fapt acest duh lumesc sau duhul lui antihrist, cum îl numesc unii? Nu ştiu 
să-l explic în termeni teologici, dar pot să-l descriu aşa cum îl simt uneori la mine 
sau la cei din jur. 


Putem să ne dăm seama că ne chinuie duhul lumesc atunci când ne e ruşine să ne 
recunoaştem fecioria în faţa colegilor sau atunci când încercăm prima ţigară pentru 
a fi acceptaţi într-un grup sau atunci când refuzăm conversaţia cu Dumnezeu 
pentru a petrece timpul în faţa televizorului sau atunci când refuzăm să ajutăm pe 
cineva din lene sau mândrie sau atunci când nu ne putem imagina viaţa fără confort 
şi de fiecare dată când ne călcăm în picioare principiile şi uităm de voia Domnului 
pentru a fi bine priviţi de societate... şi pentru ce fel de societate facem asta? 


E de ajuns să ne uităm în Jur şi putem vedea că facem asta pentru o societate care 
nu dă doi bani pe cetăţenii ei şi de multe ori le încalcă drepturile. E incredibil cum 
îi întoarcem spatele Dumnezeului care S-a răstignit pentru noi şi facem asta doar ca 
să fim pe placul lumii... lumea care în ansamblu, ne-a făcut mai mult rău decât 
bine. 


Și acum mulți ar putea zice: Şi ce e de făcut? Să nu ne mai dorim nimic, să nu ne 
pese de părerea celorlalți, să părăsim toţi lumea şi să intrăm cu toţii în viaţa 
monahală? Nici pe departe! E de înţeles că dorim să primim aprecierea unor 
persoane sau că avem visuri, dar nimic nu trebuie pus mai presus de Dumnezeu. 
Dacă dragostea unei persoane pentru noi sau realizarea unui vis sunt condiționate 
de schimbarea noastră într-un mod potrivnic lui Dumnezeu, atunci nu sunt demne 
de realizare. Ar trebui să ne străduim să-L avem pe Hristos în centrul sufletului 
nostru iar iubirea pe care El o radiază să se răsfrângă asupra persoanelor pe care le 
iubim şi să ne coordoneze acţiunile. Dacă am încerca să vedem lumea printre 
razele acestei iubiri, nu ne-am mai face rău singuri şi nici celor din Jur, n-am mai fi 
dezamăgiţi, n-am mai simţi ca “tre'să ne dăm după lume” ca să fim acceptaţi şi n- 
am mai simţi acel gol în suflet. 


Am văzut cum se schimbă oamenii pentru societate, se descotorosesc de inocenţă 


mult prea devreme, preiau comportamente străine lor de la ceilalţi, mint şi se mint 
pe ei înşişi, până când ajung să privească în oglindă un străin. Şi aici apare deruta, 
“golul” din suflet, mânia pe ceilalți pe care îi învinuim de pierderea identităţii 
noastre, depresia şi alte dureri. După părerea mea, asta se întâmplă pentru că 
alegem calea cea mai uşoară. Într-adevăr, pare mai uşor să ne dăm noi după lume 
ca să fim acceptaţi, deşi ştim că nu e bine, decât să ne apărăm credinţa şi principiile 
în faţa lumii. 


Am cunoscut şi oameni care au ales calea mai dificilă, care şi-au apărat credinţa şi- 
au păstrat principiile şi chiar au reuşit să-i facă şi pe alţii să creadă, să vadă 
adevărul, să renunţe la omul vechi, cel împovărat al societăţii contemporane şi să-l 
instaureze pe cel nou... dispus să crească duhovniceşte prin dragostea Lui 
Dumnezeu şi al fratelui său care i-a făcut cunoscută dragostea divină. Doamne cât 
îi apreciez pe oamenii ăştia! Sunt minunaţi. Au mereu o privire paşnică şi blândă, 
sunt liniştiţi, împăcaţi cu ei înşişi, cu lumea şi cu Dumnezeu...” 


Blogul lui Vasile Calin Drăgan: Părintele Arsenie Boca - Despre iubirea de 
sine 


w.manastir ebrietate 


“Aşa numeşte Sfântul Maxim Mărturisitorul iubirea de sine: „primul pui al 
diavolului”. E cealaltă parte din piedica a doua ce ne-o stârneşte potrivnicul în noi 
înşine: iubirea trupească de sine, începătura mândriei, puiul necurat. Împotriva ei 
ne-a cerut Mântuitorul hotărârea lepădării de sine, zicând: „Oricine voieşte să vină 
după Mine, să se lepede de sine, să-şi ia crucea sa în fiecare zi şi să-Mi urmeze 
Mie” (Luca 9,23). Lepădarea aceasta însă o poate face numai cel ce s-a desfăcut 
din toată dragostea lumească şi şi-a strămutat puterea dragostei sale, toată, către 
Dumnezeu. Sau altfel zis: pe cel ce l-a ajutat Dumnezeu să iasă din legăturile 
dinafară ale iubirii de lume, îl ajută să iasă şi din legăturile dinlăuntru ale iubirii de 
sine. Ca să treci cu bine peste piedica a doua, care eşti tu însuţi, iată că sporeşte 
Dumnezeu dragostea Sa către tine şi sporeşte şi dragostea ta de Dumnezeu, pe 
măsura piedicii din cale. 


Într-adevăr, această iubire trupească de sine, primul pui al diavolului, numai 
dragostea aprinsă a lui Dumnezeu o poate arde şi desăvârşit s-o facă scrum. 
Obişnuit, noi nu prea putem să ştim în câtă primejdie ne bagă iubirea de sine, dar 
putem deduce după purtarea de grijă a lui Dumnezeu, Care, cu iubire, ajutând 
mântuirea noastră, îngăduie încercări, ceartă şi ocări asupra noastră, ca să ne 
scârbim de noi înşine şi să ni se tocească tot gustul de cele de aici, că altfel nu 
putem muri nouă înşine (Galateni 2,19), ca să viem lui Dumnezeu. De aceea toţi 
Părinţii au fugit de laudă şi au iubit ocara şi toată năpăstuirea, ca pe unele ce ucid 
puii de drac şi mai mult folos aduc de la Dumnezeu. 


Cei ce, cu darul lui Dumnezeu, se izbăvesc şi de legăturile dinlăuntru ale iubirii de 
sine, se mărturisesc şi sunt: străini şi călători aici pe pământ (Evrei 11,13). De 
aceea „suspinăm în acest trup, dorind să ne îmbrăcăm cu locuinţa noastră cea 
din Ceruri” (II Corinteni 5,2). lată de ce, prin sfatul dreptei socoteli, trupul trebuie 
stins, veştejită floarea lui în lumea aceasta, iar faptele lui vicioase omorâte 
(Romani 8,13). Stau mărturie cuvintele Mântuitorului, când zice: „Cine fine la 
viaţa lui o va pierde; iar cine-şi pierde viaţa lui pentru Mine, va găsi-o” (Matei 
10,39). Înţelegem că-şi va pierde viaţa cel ce ţine la felul lumesc şi trupesc al vieţii. 


Sub altă formă auzim acelaşi cuvânt, grăind: „Cine va voi să-şi mântuiască 
sufletul îl va pierde; iar cine-şi va pierde sufletul său pentru Mine şi pentru 
Evanghelie, acela îl va mântui” (Marcu 8,35). Sufletul are şi el o parte pătimaşă, 
care s-a nărăvit cu viaţa cea trupească, încât sufletul multor oameni n-ar mai vrea 
să moară trupul, aşa de tare s-au învoit şi s-au legat cu plăcerea de lumea aceasta. 
Ar vrea să fie veşnică viaţa aceasta. Poate că şi de aceea a lăsat Dumnezeu viaţa 
aceasta aşa de necăjită, ca să ne mai şi săturăm de ea. Deci, mai fericiţi sunt săracii 
(Luca 6,20) ca bogaţi. Căci zice bogatul: „Acum, suflete, ai multe bunătăţi 
adunate pe mulţi ani: mănâncă, bea şi te veseleşte”. Iar pentru o atare socoteală 
Dumnezeu i-a zis: „nebun” (Luca 12,20). 


Deci, ca să ne mântuim, trebuie să ucidem înclinarea sufletului cea lunecoasă spre 
împătimirea cu lumea, cu trupul şi cu avuţia, care, toate, aici rămân. Dacă nu 
ardem această înclinare a sufletului spre lume, întreg sufletul se pierde... 


Blogul Presa Ortodoxă (de limba greacă): Gheronda Iosif - Epistolă: “Singura 
soluţie este respectul reciproc” 


Cu cât oamenii uită sensul Crucii, cu atât mai mult acesta sporeşte şi se 
generalizează, cu feluritele constrângeri naturale sau tehnice care pot apărea; când 
va veni vremea să meargă pe drumul Crucii, atunci se vor înspăimânta, desigur, 
fără ca aceasta să le folosească la ceva. Fericit cel ce petrece în priveghere şi-n 
rugăciune, ca să se izbăvească de necazul cu care-i va încerca Dumnezeu pe 
locuitorii pământului. 


Rana cea adâncă a omului contemporan este pierderea credinţei, ca temelie şi 
început şi nici o formă de terapie nu-l poate ajuta în această stare. Dumnezeu ne 
supără cu mici atacuri formale, îngăduie, adică, ispitele, pentru a ne cuminţi, dar 
omul, în loc să-şi vină în fire, să-şi ceară iertare, din păcate, blasfemiază, ceea ce 
are drept rezultat părăsirea lui deplină. Adunaţi-vă în voi înşivă şi cu adâncă 
smerenie, cereţi mila lui Dumnezeu, pentru ca harul să aibă motiv să ne acopere de 
mânia viitoare, care va veni oricum, cu vuiet mare! (...)”. 


Pr. Vasile Gordon - Predică la Duminica după Înălţarea Sfintei Cruci 


„Cel ce voieşte să vină după Mine, să se lepede de sine, să-şi ia crucea şi să-Mi 
urmeze” (Marcu 8, 34). 


Luna septembrie a fiecărui an este marcată în chip deosebit de două sărbători: 
Naşterea Maicii Domnului (în ziua de 8) şi Inălţarea Sfintei Cruci (în ziua de 14). 


Trebuie să remarcăm mai întâi faptul că sărbătoarea Înălţării Sfintei Cruci este 
încadrată liturgic, deloc întâmplător, de două duminici cu acelaşi dumnezeiesc 
subiect: Duminica dinaintea Înălţării Sfintei Cruci şi Duminica după Înălţarea 
Sfintei Cruci. 


Pentru anul acesta cuvântul nostru se va referi la cea de-a doua duminică, care prin 
Evanghelia rânduită la Sfânta Liturghie (Marcu, 8, 34-38), sintetizează înțelesurile 
şi chemarea Sfintei Cruci. 


Dintre acestea, pentru cuvântul nostru ne oprim asupra chemării numite în 
Evanghelie lepădarea de sine. 


Deschidem, mai întâi, Patericul cel vechi la slova P şi citim în capitolul Pentru 
Avva Pafnutie: „A zis Avva Pimen că zicea Avva Pafnutie: In toate zilele vieţii 
bătrânilor, de două ori pe lună mă duceam la dânşii, având până acolo depărtare ca 


la 12 mile (aprox. 18 km, n.n.) şi tot cugetul îl spuneam lor şi nimic altceva nu-mi 
ziceau, decât aceasta: că ori în ce loc vei merge, nu te număra pe tine şi vei fi 
odihnindu-te...”. 


Incercând să înţelegem ce înseamnă lepădarea de sine, credem că acest fragment de 
Pateric ne vine într-ajutor. Căci a nu te număra pe tine înseamnă a te smeri, a te 
socoti la urma celorlalţi, a-l situa pe aproapele cu un pas înaintea ta. 


Ori de câte ori zăbovim asupra acestui verset, în care Mântuitorul arată că înaintea 
luării crucii este necesară lepădarea de sine, ne gândim imediat la explicaţiile 
binecunoscute: lepădarea de sine înseamnă lepădarea de egoism, de păcate, de 
averi etc. etc. Bineînţeles că aceste explicaţii au valabilitatea lor. Dar parcă sună 
pea vag, prea general, poate şi pentru faptul că ele sunt pea des invocate. 


Pe când, iată cuvântul din Pateric, pe cât de simplu, pe atât este de pătrunzător: nu 
te număra pe tine! Scurt, direct, imposibil de ignorat sau ocolit. Adică: nu fi 
mândru, egoist şi lacom. Fii smerit! Aşa cum ne-a învăţat Mântuitorul: „Învăţaţi de 
la Mine, că sunt blând şi smerit cu inima!” (Matei, XI, 29). 


Aşadar, smerenia ar fi un prim înţeles al lepădării de sine. Frumoasă, admirabilă 
virtute, despe care s-au scris atâtea pagini minunate. Este virtutea lăudată nu numai 
de Sfinţii părinţi, o dată cu toţi slujitorii şi creştinii Bisericii dreptmăritoare, ci, 
deopotrivă, de toţi înţelepţii altor religii, mai mari sau mai mici. 


lată, bunăoară, cum îl descrie ilustrul nostru profesor teolog Teodor M. Popescu 
(1893-1973) pe cel smerit: „Omul smerit este într-adevăr modest şi sfios, nu iese 
din firea lui, nu strigă, nu cere, este fără petenţii şi fără ambiţie, blând, paşnic, 
răbdător, sincer, îngăduitor, curat şi drept. Omul smerit nu este încrezut, nu se 
laudă singur, nu caută nici lauda altora. Se mulţumeşte cu puţin, nu cere şi nu 
primeşte ceea ce nu i se cuvine, stă la urma tuturor şi chiar nedreptăţit sau păgubit, 
îndură fără a se plânge şi răzvrăti. Pentru cele ce nu cere, de care se lipseşte sau de 
care este socotit lipsit, el adună în sufletul său comoară de bune gânduri şi 
simțăminte şi pe cât se pare de neîndemânatic sau sărac în însuşirile care arată pe 
oameni făloşi, isteţi şi îndrăzneţi, lăudaţi de alţii sau temuţi, pe atât posedă în sine 
nebănuite însuşiri frumoase şi plăcute, de om duhovnicesc” (Meditaţii Teologice, 
198). 


Frumos, dar greu de împlinit cuvânt! Să încercăm, acum, a face un pas mai 
departe, în viaţa de zi cu zi a românului. 


Desigur, orice conaţional, creştin adevărat, va recunoaşte că smerenia este o virtute 
aleasă, fără de care nu-i posibilă luarea crucii spe a urma lui Hristos. Dar, a vorbi 
pea mult de smerenie şi umilință acum, când omul de rând este umilit în atâtea 
privinţe, înseamnă, credem, un abuz. Căci se pune întrebarea: care-i starea 
sufletească a românului de rând, astăzi? 


Oricine vrea să vadă poate constata o stare depesivă, apropiată deznădejdii, care se 
manifestă la un număr crescând de semeni. Care-i modul lui de a gândi, de a simţi? 
Din păcate, în mare măsură cel pe care comunismul şi dictatura 1 le-au insuflat! 
Căci mintea românului a fost alterată: să nu mai poată deosebi lumina de întuneric, 
adevărul de minciună, grâul de neghină. 


Câţi au putut scăpa de acest flagel? Mulţi, puţini, Dumnezeu ştie. Să nu ne înşelăm 
cumva că o dată cu acel controversat decembrie 1989, felul de a fi al românului s-a 
schimbat brusc. Mai ales în privinţa felului de a gândi, unde se poate constata o 
lipsă acută a discernământului sau dreptei socotinţe cum se spune la Pateric. 


Lepădarea de sine înseamnă, aşadar, lepădarea din noi, din mintea şi inima noastră, 
a tot ce comunismul ateu a introdus: minciună, jumătăţi de măsură, munca de ochii 
şefului, acceptarea mizeriei, complicităţi de tot felul ş.a.m.d. 


Spus mai pe scurt: lepădarea de satana! Ca la un al doilea botez ce ni s-ar face. Ca 
şi cum ni s-ar pune întrebarea: „Ie lepezi de satana?”, la care să se răspundă 
răspicat: „Mă lepăd!”. 


Decembrie 1989 a fost un timp al unui astfel de botez, prin care mulți au înţeles că 
este un moment optim al lepădării de satana. Unii tineri (şi chiar vârstnici, poate) 
nefiind botezați până la acea dată, din cauzele ştiute, au murit jertfindu-se pentru 
libertatea şi demnitatea ţării. 


Punem o întrebare (retorică): pot fi consideraţi botezați cei care s-au jertfit atunci, 
dar până la acea dată nu primiseră botezul în biserică? Răspunsul vine de la sine: 
da! Pentru că este un botez al sângelui! Pentru că s-au lepădat de satana, din 
moment ce au ieşit cu piepturile goale să-i înfrunte pe dictatori. 


Păcat de alţii care n-au fost la înălțimea momentului, rămânând în continuare de 
partea minciunii, până în ziua de azi. 


Rezumând cele spuse până acum, socotim că prin lepădare de sine trebuie să 
înțelegem atât ținuta smerită, înaintea lui Dumnezeu şi a oamenilor (sau a nu ne 


număra pe noi, cum prea minunat se spune la Pateric) şi în acelaşi timp, a ne 
lepăda de satana şi de toate lucrurile lui şi de toţi slujitorii lui şi de toată lucrarea 
lui şi de toată trufia lui, cum auzim rostindu-se la Taina Sfântului Botez. 


Vom reuşi oare? Credem că da, iubiţi credincioşi, atâta vreme cât vom asculta de 
Maica noastră Biserica; atâta vreme cât vom iubi Sfânta Liturghie; atâta vreme cât 
ne va fi dragă rugăciunea. 


În această dorință sfântă, socotim potrivit să încheiem cu o rugăciune deosebit de 
frumoasă, propusă nouă de Sfântul Isaac Sirul (sec. al VII-lea), pe care o citim din 
volumul recent apărut la Editura „Anastasia”, prin osteneala academicianului 
creştin ortodox Virgil Cândea, volum intitulat „Cele mai frumoase rugăciuni ale 
ortodoxiei”: 


„Dumnezeul meu, care cercetezi făptura Ta, căruia îţi sunt arătate patimile mele şi 
neputinţa firii noastre celei omeneşti şi tăna potrivnicului nostru, Tu însuţi 
acoperă-mă de răutatea lui, căci puterea lui este mare, iar firea noastră ticăloasă şi 
puterea noastră neputincioasă. Tu dar, Bunule, Cel ce ştii neputinţa noastră, care şi 
porți greutatea neputinței noastre, păzeşte-mă de tulburarea gândurilor şi de 
potopul patimilor şi fă-mă vrednic de această Sfântă Liturghie a Ta, ca nu cumva 


prin patimile mele să stric dulceaţa ei şi să mă aflu obraznic şi îndrăzneţ înaintea 
Ta, ci, Doamne, Peadulcele meu lisus, miluieşte-mă şi mă mântuieşte”. Amin. 


Preot Prof. Sorin Cosma - Lepădarea de sine ca urmare a lui Hristos 


Mântuitorul ne cheamă să-L urmăm, fără a ne obliga la aceasta, ci lăsând la libera 
alegere a fiecăruia. Ce înseamnă a-L urma pe Mântuitorul ? Inseamnă, în sensul 
cel mai elementar al cuvântului, a căuta să realizezi în viaţa creştină de fiecare zi 


chipul vieţii pe care a realizat-o lisus, a căuta, cu alte cuvinte, să fi ca lisus ; aşa 
cum ne spun Sfintele Evanghelii că a fost El. Desigur că urmarea lui Hristos 
primeşte un sens spiritual, gândindu-ne la statura morală, duhovnicească a 
Mântuitorului, care rămâne valabilă peste veacuri şi nu la diferite forme de 
îmbrăcăminte, mâncare, sau obiceiuri, pe care le-a depăşit timpul. 


Cum se realizează urmarea lui Hristos? Mântuitorul pune două condiţii 
lepădarea de sine şi luarea crucii (Marcu, 8, 34). 


Să vedem ce sens are lepădarea de sine ? Nu vom putea înţelege sensul lepădării de 
sine dacă nu o vom pune-o în legătură cu urmarea lui Hristos. La aceasta ne obligă 
însăşi textul Sfintei Evanghelii : “Oricine voieşte să vină după mine, să se lepede 
de sine, să-şi ia crucea şi să-mi urmeze “ (Marcu, 8, 34). De la bun început trebuie 
să precizăm că “Hristos nu este pentru noi o regulă seacă de conduită ca legea 
lui Moise, un model rece ca statuia pe care pictorul vrea s-o reproducă, nici o 
amintire slabă ca a unui om din timpul trecut al cărui exemplu ne atrage, ci este 
un Stăpân care viază, care lucrează cu noi şi în noi, prin harul Său şi prin duhul 
Său, El nu cere decât să ne ajute ca să se transformăm prin EL. ... A se întrupa 
în Hristos, a trăi în Hristos şi a găsi pe Hristos, iată programul vieţii creştine” (N 


DID, Le Christ dans Ia vie Chretienne d'apres Saint Paul, Paris 1928 pp. 
142-143 ; 255-256). Deci urmarea lui Hristos se face nu independent de EI, ci în El 
şi prin El. A avea gândul lui Hristos (Fil., 2, 5) cum spune Sfântul Pavel nu 
înseamnă a elabora o teorie savantă cu privire la învăţătura lui Hristos, ci a-L 
lăsa pe Hristos să gândească în tine, a te lăsa pătruns de iubirea, de smerenia, de 
puritatea Lui şi în toate să gândeşti şi să faci aşa cum ar face EI dacă ar fi în 
locul tău. 


Urmarea spirituală a lui Hristos nu se adresează numai minţii, angajând-o pe 
aceasta în formularea unor precepte savante pe un fond creştin şi nici numai 
voinţei, sau sentimentului, ci tuturor acestora, întregii fiinţe, atingând coardele cele 
mai sensibile ale intimităţii celei mai tainice şi pătrunzând până în cele mai adânci 
cute ale sufletului pentru a lucra o transformare sau o renaştere în duh şi adevăr 
(loan, 3, 3-10). E vorba aici de lucrarea tainică a harului lui Hristos, care 
produce o transformare ontică, sau o schimbare de profunzime, fiinţială, Sau o 
răsturnare morală, încât cel renăscut în Hristos îşi modelează viaţa conform 
principiilor lui Hristos. El nu mai gândeşte, nu mai voieşte şi nu mai Simte ca un 
om al păcatului, înclinat spre rău, sau înrobit de rău, ci inundat de puterile 
binelui tinde necontenit la realizarea lui. Dacă este cineva în Hristos, este 
făptură nouă ; cele vechi au trecut, iată toate s-au făcut noi (| Cor. 5, 17). 


În felul acesta, prin unirea cu Hristos, creştinul devine şi el un “Alter Christus” şi 
deci un următor al vieţii lui lisus Hristos. Dar, după cum am văzut, unirea cu 
Hristos lucrează o transformare lăuntrică. Dorinţa de a-L primi pe Hristos în 
sufletul tău este o problemă de liberă alegere. El stă “la uşă şi bate” (Apoc, 3, 


Dacă urmarea 
lui Hristos se realizează prin unirea cu EI, iar prin unirea cu El se produce o 
transformare morală, o lepădare a unui om vechi şi o îmbrăcare într-un om nou 
(Efes., 4, 24) ne apare clar sensul lepădării de sine, anume că, lepădarea de sine se 
referă la lepădarea eului păcatului, a eului cu care se întâlneşte Hristos şi pe care 
vrea să-l schimbe după chipul Său, încât creştinul să devină un următor al Lui. 


Lepădarea de sine privind persoana morală creştină: armonia dintre trup şi 
suflet 


Lepădarea de sine fiind un proces de induhovnicire şi de înnoire după chipul lui 
lisus Hristos prin unirea cu EI, ridică o serie de probleme legate în primul rând de 
persoana care se hotăreşte să-L urmeze pe lisus Hristos. 


O primă chestiune care ni se oferă, ne pune în Situaţia Să lămurim care este 
raportul dintre trup şi Suflet în procesul modelării întregii noastre fiinţe după 
chipul lui lisus Hristos. 


În maniheism şi în gnosticism, promovându-se principiul luptei necontenite dintre 
bine şi rău, s-a apreciat că trupul ar fi sediul răului; de unde tendinţa spre 
spiritualizare coincide cu lupta împotriva păţii materiale din om, ca aceasta să fie 
nimicită pentru ca duhul să rămână singur biruitor. Exagerări de nuanţă maniheistă 
s-au făcut şi în creştinism. De pildă, noi nu putem accepta concepția după care, 
căderea primului om în păcat s-ar datora ispitei şarpelui, dar şi a prezenţei părții 
materiale în om, care oarecum prin creaţie ar fi înclinată spre rău. Revelația divină 
ne arată antropomorfic că creaţia trupului omenesc constituie o participare 
directă a Creatorului, spre deosebire de celelalte creaţii materiale care au apărut 
prin cuvânt. Dumnezeu nu poate creea nimic rău, sau înclinat spre rău.Prin 
creaţie nu se poate vorbi deci decât numai de un echilibru psihofizic şi nu de o 
contradicţie a acestora. Rămâne stabilit deci că inițial s-a pervertit spiritul, care 
constituie prin definiție chipul lui Dumnezeu şi apoi la comanda Spiritului, trupul a 
săvârşit păcatul neascultării atrăgând după sine o pervertire a întregii fiinţe. 


Întruparea, învierea şi înălţarea la cer a Mântuitorului cu trupul pe care L-a 
luat din Sfânta Fecioară Maria este un argument în plus că trupul nu e rău. 
Dacă am considera că trupul este rău, rămâne de neînțeles întruparea 
Mântuitorului, fiindcă nu ne putem închipui cum Dumnezeu ar putea Să 
îmbrace o formă a răului. 


Totodată nu putem accepta nici unele practici de spiritualizare creştină menite să 
creeze o supremație a spiritului prin diferite metode brutale de dispreţuire a părții 
materiale din fiinţa noastră, pe temeiul înţelegerii greşite ca lepădarea de sine, 
adică lepădarea de acel eu păcătos, ar coincide cu lepădarea de trup. 


Sfântul Apostol Pavel referindu-se la unitatea dintre Hristos şi Biserică, de prototip 
al unităţii dintre bărbat şi femeie, conchide că “bărbaţii sunt datori să-şi iubească 
femeile ca pe trupurile lor”, “căci nimeni nu şi-a urât vreodată trupul, ci îl 
hrăneşte şi-l încălzeşte precum şi Hristos Biserica”. (Efes., 5, 28-30). Observăm 
că Sfântul Pavel ridică problema armoniei dintre trup şi suflet, la armonia şi 


conlucrarea perfectă ca aceea dintre Hristos şi Biserică, sau a unităţii dintre bărbat 
şi femeie, care au menirea să formeze un singur trup (Matei, 19, 5). 


Într-adevăr, după învăţătura creştină, trupul este “mădular al lui Hristos” (| Cor., 
6, 15), sau “templu al Duhului Sfânt ” (| Cor., 6, 19; 1 Cor., 3, 16). Mai mult 
chiar, Mântuitorul arată că sufletul este sediul de încolțire, de acceptare şi de 
formare al păcatului; trupului nu-i rămâne decât să execute sau să concretizeze un 
impuls de voinţă. “Curăţă mai întâi partea dinăuntru a paharului, ca Să fie şi cea 
“dinafară curată” (Matei, 23, 26), ne îndeamnă Mântuitorul. Pentru acest motiv, 
Iisus Hristos ne descopere o învăţătură nouă, anume că, se consideră păcat nu 
numai exercitarea mecanică a faptei păcătoase prin trup, ci şi momentul 
accepţiunii păcatului în suflet. Astfel vorbind despre păcatul desfrâului, Domnul 
precizează : “Auzit-aţi că s-a zis celor de de mult: să nu desfrânezi. lar eu zic 
vouă: că oricine caută la femeie spre a o pofti, a şi desfrânat cu ea în inima sa” 
(Matei, 5, 27-29). 


Păcătuind sufletul, trupul va deveni un instrument al păcatului. Iată ce ne spune 
EROICE în acest sens : Corupţia trupului care apasă asupra sufletului 
nu e cauza păcatului prim, ci pedeapsa pentru el. Nu trupul coruptibil a dus 
sufletul la păcat, ci invers, Sufletul păcătos a făcut trupul să fie supus 
păcatului... ar fi absurd deci, ca de păcatele şi viciile noastre să acuzăm natura 
trupului, care în general şi în felul ei este bună” (De Civitate Dei XIV Migne, P. 
L. XLI, col. 406 şi De Civitate Dei, XIV, 5, Migne, BI. L. XLI, col. 408). 


Pe lângă faptul că păcatul izvorăşte din suflet, Sfântul Pavel arată că 
majoritatea păcatelor nu numai că sunt roade ale sufletului, dar sunt şi efectuate 
de suflet: Fugiţi de desfrânare. Orice alt păcat ar face omul este în afară de trup, 
dar cel ce face desfrânare păcătuieşte în trupul său” (| Cor., 6, 18). Dar, putem 
totuşi sesiza o interdependenţă psiho-fizică în ceea ce priveşte accepțiunea şi 
săvârşirea păcatului. Pe de o parte observăm că datorită sufletului, afectele şi 
instinctele inerente fiinţei umane, se transformă în patimi. Putem înţelege mai 
bine acest lucru dacă ne gândim că şi animalele au instincte biologice, dar nefiind 
prezent elementul spiritual, la ele nu se poate vorbi de patimi. 


De aceea, animalele îşi exercită instinctul încadrat în anumite legi biologice, fără a 
deveni o necesitate şi-şi cere satisfacerea cât mai repetată cum se prezintă procesul 
de transformare a instinctului în patimă la fiinţele spirituale. Dar, pe de altă parte, 
trebuie să avem în vedere şi faptul că patimile, adică păcatul devenit obicei şi 
necesitate, se exercită în trup. De cele mai multe ori, atât la formarea cât şi la 


exercitarea păcatului, trupul îşi are partea lui de vinovăţie. În acest sens, Sfântul 
Apostol Pavel vorbeşte de două feluri de oameni: oameni trupeşti, sau carnali 
(Rom., 7, 14), care au rupt legătură cu spiritul şi nu mai pot sesiza impulsurile 
pozitive ale spiritului, ci se complac într-o viaţă aproape exclusiv biologică. Însă în 
ultimă instanţă trebuie să remarcăm că această situație se explică tot printr-o 
deficiență a părţii spirituale, în sensul că şi spiritul se lasă atras şi se complace în 
această viaţă instinctivă, chiar spiritul întreţinând-o şi alimentând-o. 


Este vorba aici de o pervertire sau de o coborâre a spiritului la nivelul unei vieți 
strict biologice. Trupul devine în acest caz un istrument care reacționează automat 
la situaţiile de păcat care pentru suflet au devenit o necesitate ; trupului 
revenindu-i rolul de execuţie. Acestea pot deveni şi pentru trup o necesitate, în 
momentul când spiritul decăzut la nivelul unei vieţi de păcat nu mai este în stare să 
se ridice deasupra vieţii strict biologice. Cei în cauză devin carnali sau trupeşti, 
coborându-se din punct de vedere moral sub nivelul vieţii animalelor, care sunt 
amorale. Aceştia sunt oameni trupeşti sau carnali, fiindcă sub aspect sufletesc sunt 
înrobiţi unor impulsuri exclusiv biologice, încăt trăiesc o viaţă animalică. 


Cealaltă categorie de oameni, cei spirituali (pnevmaticosi) se află la polul opus 
celor carnali (sarkikosi). Aceştia din urmă se ridică la o viață superioară, 


spirituală. Din punct de vedere creştin, Apostolul arată că “cel ce se alipeşte cu 
Domnul, este un duh cu El” (| Cor., 6, 17). Aceştia caută necontenit, prin unirea 
cu lisus Hristos să-şi transforme şi Să-şi modeleze spiritul ca Să fie asemenea 
Domnului. Ei caută Să voiască, să gândească şi să simtă ceea ce simte Domnul, 
caută deci să lepede omul cel vechi al păcatului şi din cenuşa lui să se ridice 
omul virtuţii în Hristos. Sufletul creştin nu se lasă înrobit instinctelor animale, ci 
caută să ridice trupul la o armonie cu el, încât să facă din trup — după expresia 
aceluiaşi Apostol — “un mădular al lui Hristos” (1 Cor., 6, 15), sau “ un templu al 
Duhului Sfânt ” ( Cor., 6, 17). 


Lepădarea eului păcatului şi trăirea în Hristos a unei vieţi în care spiritul să tindă 
spre realizarea desăvârşită a duhului lui Hristos, nu anulează instinctele, fiindcă nu 
anulează prezenţa trupului, şi după expresia Sfântului Apostol Pavel: “bucățele 
sunt pentru pântece şi pântecele pentru bucate” (| Cor. 6, 13), căutând în acelaşi 
timp să creeze o armonie, sau un echilibru, o dominare, sau o stăpânire de sine 
asupra acestor instincte, în aşa fel încât ele să fie exercitate în limitele unor norme 
biologice şi să nu degenereze în patimi, încât, după cum scrie Sfântul Pavel 
corintenilor “ori de mâncaţi, ori de beţi, ori altceva de faceţi, toate spre slava lui 
Dumnezeu să le faceţi ” (| Cor. 10, 31). sintetizând această 


armonie dintre trup şi Suflet în cadrul vieţii în Hristos, precizează următoarele : 
“ Cei ce sunt după trup gândesc cele ale trupului, iar cei ce sunt după duh, cele 
ale duhului. Pentru că gândul trupului este moarte, iar gândul duhului viaţă şi 
pace... Şi cei ce sunt după trup nici nu pot să placă lui Dumnezeu. lar voi nu 
sunteţi în trup, ci în duh, dacă Duhul lui Dumnezeu locuieşte în voi. lar de nu 
are cineva Duhul lui Hristos, acela nu este al Lui. lar dacă Hristos este în voi, 
trupul este mort pentru păcat, iar duhul este viaţă pentru îndreptăţire. lar dacă 
Duhul celui ce a înviat pe Hristos din morţi locuieşte în voi, cel ce a înviat pe 
Hristos din morţi va face vii şi trupurile, voastre cele muritoare, locuind în voi 
Duhul Lui ” (Rom., 8, 5-12). 


Lepădarea de sine ca relaţie cu semenii 


Se pune problema: lepădarea de sine înseamnă oare lepădare de lume ? Problema 
pusă în felul acesta este justificată pe baza necesităţii de a lămuri o înţelegere 
oarecum mărginită şi exagerată a lepădării de sine, ca un proces de induhovnicire 
realizat prin dispreţuirea părţii materiale din ființa noastră, iar ca mijloc de 
realizare al acestui deziderat se procedă la retragerea din lume pentru a nu mai 
cădea pradă plăcerilor ei. 


Mântuitorul nu cere să-l urmăm. Se pune problema : cerându-ne Mântuitorul să-I 
urmăm, ne cere să ne lepădăm de lume ? sau : lepădarea de eul păcatului 
implică lepădarea de lume?” 


In Noul Testament! găsim texte ca acestea : 


+ Desfrânaţilor! Nu ştiţi că prietenia lumii este duşmănie faţă de Dumnezeu 
2” Deci cine va voi Să fie prieten cu lumea, se face vrăjmaş lui Dumnezeu ” 
(lac, 4, 4); 

+ “Nu iubiţi lumea, nici cele ce sunt în lume. Dacă cineva iubeşte lumea, 
iubirea Tatălui nu este în el. Căci tot ce este în lume, adică : pofta trupului 
şi pofta ochilor şi trufia vieţii, nu este de la Tatăl, ci sunt din lume . ..” | 
loan, 2, 15-17). 

4 “«... Eu pentru aceştia mă rog ; nu pentru lume mă rog ... Eu le-am dat 
cuvântul Tău şi lumea i-a urât pentru că ei nu sunt din lume, precum nu 
sunt Eu din lume. Nu mă rog să-i iei din lume, ci să-i păzeşti de cel viclean 
...” (loan, 17,9, 14-16). 


Ce sens au aceste texte? Să fie oare vorba despre lumea pe care a creat-o 
Dumnezeu şi despre a cărei creaţie a constatat că este “foarte bună ”? sau despre 


lumea pe care Dumnezeu a iubit-o cu preţul vieţii Fiului Său, după însăşi 
cuvintele Mântuitorului : Pentru că aşa a iubit Dumnezeu lumea, încât şi pe 
Fiul Său, cel unul născut, L-a dat, ca oricine crede în El să nu piară, ci să aibe 
viața de veci. Căci n-a trimis Dumnezeu pe Fiul Său în lume ca să judece lumea, 
ci ca să se mântuiască lumea prin El” (loan, 3, 16-18). 


De aici ar rezulta că în Sfânta Scriptură, cuvântul “lume” ar avea un Sens 
oarecum contradictoriu. O lume pe care Dumnezeu a creat-o din iubire şi pe care 
a continuat s-o iubească şi după căderea ei în păcat, cu o iubire maximă, 
echivalentă cu viața uneia din persoanele Sfintei Treimi. Tot cuvântul lui 
Dumnezeu ne îndeamnă “să nu iubim lumea”. 


Explicaţia constă în sensurile diferite pe care le are cuvântul “lume”. Se ştie 
din referatul biblic despre creaţie că Dumnezeu a creat lumea spirituală şi materială 
ca fiind “foarte bună”, cu menirea de-a oglindi bunătatea şi perfecțiunea divină, 
sau ca o concretizare a frumuseţii dumnezeieşti. Omul, ca sinteză a celor două 
lumi, avea menirea să ducă la perfecţiune ceea ce Dumnezeu i-a dat ca 
perfectibil, adică să se desăvârşească pe sine sub aspect spiritual printr-o 
legătură vie cu Creatorul şi totodată să desăvârşească lumea înconjurătoare 
creată bună şi supusă Lui. Lucrările s-au petrecut însă invers : o dată cu 
pervertirea unei părți din lumea spirituală (îngerii deveniți răi), omul a căzut şi el 
pradă prin ispitire şi faptă, pervertirii în rău, care a atras după sine o contradicţie cu 
Dumnezeu, cu el însuşi şi cu lumea înconjurătoare a Celui ce este coroana 
creaturii. Se observă deci, că o dată cu căderea omului în păcat, s-a produs un 
deranjament atât spiritual, cât şi material în ceea ce Dumnezeu a creat bun,- adică o 
infuzare a răului în creaţie, care a atras după sine o contradicţie în lume, încât ceea 
ce Dumnezeu a creat “foarte bun”, cu direcție spre desăvârşire, să primească 
pecetea răului şi să apuce pe un drum opus. Dar, oricât de căzută ar fi lumea, ea 
rămâne totuşi creaţia lui Dumnezeu şi ca atare vrednică de-a fi obiect al iubirii 
Creatorului, în aşa fel încât pentru reabilitatea ei, Dumnezeu trimite pe Fiul Său 
pentru a se identifica cu Creatura căzută, ca unul care nu are nici o tangenţă cu 
răul din ea şi astfel biruind răul să realizeze o transformare ontică a lumii căzute 
în perspectiva unei aderente libere a omului spre bine şi de biruinţă, sau de 
eliminare a răului. Aşa că, lisus Hristos nu se roagă pentru lume, pentru lumea 
care fiind căzută, persistă să rămână în rău, Sau Să se identifice cu răul, încât 
răul să devină parcă o necesitate de existenţă a ei. 


Dacă Mântuitorul s-ar fi rugat pentru o astfel de lume, ar însemna că indirect ar 
mai admite existenţa răului, ori, Mântuitorul şi-a dat viaţa pentru o totală 


purificare a lumii de rău. Mântuitorul îşi dă viaţa pentru lumea căzută, pentru 
reabilitarea ei din robia păcatului, pentru distrugerea răului din lume pentru ca 
reprezentanţii binelui (Apostolii care vor continua lupta de radiere a răului din 
lume) să nu fie luaţi din lumea căzută, ci rămânând în lume, Să fie feriţi de ispita 
răului, ca dăruindu-se lumii să poată fi tot atâţia factori de răspândire sau de 
biruinţă asupra răului din lume, prin răspândirea iubirii şi a păcii, încât printr-o 
înțelegere universală să se ajungă la “Noul Ierusalim”, la cetatea păcii, în care 
omul Să fie stăpân peste lumea materială şi să învingă răul din fiinţa lui. 


În acest sens ne apar clare şi textele de mai sus, care condamnau pe cei ce sunt 
“prieteni cu lumea”. Sfântul laeob se adresează unor păcătoşi (desfrânaţilor!), care 
au devenit robi răului din lume. Aflându-se în această situaţie, ei nu pot fi decât 
duşmani ai lui Dumnezeu care este principiul binelui. Sfântul loan îndeamnă pe 
destinatari primei sale epistole să nu “iubească lumea” |! Dar tot el explică ce 
înţelege prin lume : “tot ce este în lume, adică : pofta trupului, pofta ochilor şi 
trufia vieţii, nu este de la Tatăl. .” ( loan, 4, 16). Aceasta înseamnă răul din lume, 
păcatul pe care creştinii nu trebuie să-l iubească. 


Putem înţelege mai bine sensul lepădării de sine, incadrându-l în ansamblul 
desăvârşirii personalităţii morale creştine, adică în pătrunderea de iubirea lui 
Hristos ca relaţie cu semenii. Legătura, urmarea lui Hristos se face prin iubire. 
Dovada că îl urmez o fac prin faptul că mă deschid faţă de EI, sau că-L las pe 
EI să intre în locaşul tainic al sufletului meu. Şi aceasta se realizează prin 
iubire. “De mă iubeşte cineva, va păzi cuvântul Meu şi Tatăl meu îl va iubi şi 
vom veni la el şi locaş la el vom face” (loan, 14, 23). Dar această iubire nu rămâne 
numai într-o direcţie ascendetă ca fiind îndreptată spre lisus Hristos, nici numai o 
direcție descendentă în sensul că mă las pătruns, de iubirea lui Hristos, ci în măsura 
în care această iubire ia o direcţie ascendentă, sau descendentă, în aceeaşi măsură 
ea trebuie să fie exercitată şi pe linie colaterală, adică îndreptată spre orice om. 
“Dacă zice cineva : iubesc pe Dumnezeu, iar pe fratele său îl urăşte, mincinos 
este : pentru că cel ce nu iubeşte pe fratele său, pe care-l vede, nu poate să 
iubească pe Dumnezeu, pe care nu-l vede” (| loan, 4, 20-25). 


Prin această iubire, lepădarea de sine primeşte un sens universal şi se leagă organic 
de cea de-a doua condiţie a urmării lui Hristos: “luarea crucii” (Marcu, 8, 34). Nu 
e vorba numai de lepădarea răului din propria persoană, ci să ia crucea, adică 
greutăţile pe care le întâmpină creştinul realizat în bine şi deschis faţă de orice 
persoană, pentru a duce o luptă neobosită, de a face din orice om, un om de bine 
şi de a-l pune în situaţia de-a se dărui cât mai deplin pentru binele lumii. lubirea 


adresată celui ce-mi greşeşte, sau faţă de cel ce refuză să intre în legătura de iubire 
cu mine, primeşte sens printr-o insistenţă de iubire ce i-o adresez, ca pe o iubire 
care are nevoie de iubirea lui, sau ca pe o iubire care se revarsă în valuri de iubire 
pentru a trezi în orice om iubirea şi a-l obliga parcă să se manifeste şi el cu iubire. 


Iubirea ta nu mai ţine cont în acest caz de greşeala semenului, sau de anumite 
sentimente ale lui faţă de tine, ci-l iubeşte pe acesta ca pe un frate, fără ca 
această iubire să devină slăbiciune, ci biruitoare a urii şi aducerea iubirii 
semenului la acelaşi numitor cu iubirea ta, în perspectiva Statorniciei în bine. 


Acest sens universal al lepădării de sine îl putem înţelege, dezbătând un text 
oarecum contradictoriu:. “Dacă vine cineva la mine şi nu urăşte pe tatăl său şi pe 
mamă şi pe femeie şi pe copii şi pe fraţi şi pe surori, încă şi sufletul său, nu poate 
fi ucenic al meu” (Luca, 14, 26). În acest text e vorba de o conştiinţă morală 
trează şi mustrătoare, care în neaccepţiunea faptei rele se manifestă în smerenie, 
parcă luând poziţie opusă faţă de tine însuţi. Dar aceasta nu înseamnă o 
dispreţuire a eului, ci o corectare a lui, fiindcă nu e vorba de o ură a persoanei care 
trebuie iubită, ci de fapta eului, sau în neaccepţiunea manifestărilor eului, care se 
identifică cu răul, dar nu în perspectiva condamnării eului, ci a anulării faptei rele 
cu care s-a identificat, în aşa fel, încât, în felul acesta s-ar anula întreg eul rău. 


Această anulare a eului răului în favoarea desăvârşirii binelui nu se manifestă pe un 
plan individual, ci pentru cel ce vrea să devină ucenicul lui Hristos, trebuie să 
devină un imperativ de-a corecta eul rău, al celor din jur (tatălui, mamei, fratelui, 
surorii, copiilor, etc), adică de-a le uri acestora eul păcatului, eul neaccepţiunii 
binelui pentru care Hristos s-a jertfit şi a duce o luptă necontenită pentru ca din 
cenuşa omului lor vechi să răsară omul cel nou, schimbat, transformat prin har, în 
perspectiva unei vieţi noi lipsită de păcat şi dăruită semenilor lor. 


Stabilind exact sensul lepădării de sine şi a lepădării de lume — după învăţătura 
creştină — remarcăm că există o identificare între lepădarea de sine şi lepădarea de 
lume, prin faptul că în Hristos, în ambele cazuri se duce o luptă susținută de 
eliminare a oricărui rău şi de cultivare a binelui; atât pe plan individual, cât şi pe 
plan universal. Legătura dintre lepădarea de sine şi lepădarea de lume se 
stabileşte pornind de la lepădarea de sine şi desăvârşindu-se în lepădarea de 
lume şi în măsura în care cultiv binele în lume, reuşesc să mă desăvârşesc pe 
mine însumi în bine. 


Preot Conf. Univ. Dr. Octavian Pop - Predică la Duminica după Înălțarea 
Sfintei Cruci - crucea vieţii noastre 

„Oricine voieşte să vină după Mine, să se lepede de sine, să-şi ia crucea şi să-Mi 
urmeze Mie”. (Marcu 8, 34). 


Cu aceste cuvinte începe pericopa evanghelică de astăzi. 


În Vechiul Testament se vorbeşte despre umbra Crucii sau închinarea ei prin 
diferite obiecte, cum a fost toiagul lui Moise, sau stâlpul pe care a fost atârnat 
şarpele de aramă; prin diferite semne sau lucrări, cum a fost binecuvântarea fiilor 
lui losif de către bunicul lor, Iacov, braţele întinse ale lui Moise în timpul luptei cu 
amalechiţii sau semnul care s-a pus pe fruntea celor aleşi în vedenia prorocului 
lezechiil. 


Prin Sfânta Evanghelie de astăzi, ni se dă să înţelegem că Sfânta Cruce are şi un 
înţeles duhovnicesc. În crugul unui an, această evanghelie se citeşte de două ori: în 
duminica a treia din Postul mare şi în duminica după înălțarea Sfintei Cruci 


(duminica de astăzi). Aceasta înseamnă că Biserica noastră pune o deosebită 
stăruinţă să ne facă să pricepem înţelesul duhovnicesc al crucii. 


Care este acest înţeles duhovnicesc al crucii? Înţelesul duhovnicesc al crucii este 
acela de a urma lui lisus Hristos. EI a fost prigonit din fragedă pruncie şi până la 
moarte, însă a purtat această prigoană cu smerenie şi cu multă dragoste pentru 
neamul omenesc. 


Cum să-l urmăm? Desigur că firea noastră pământească se cutremură în faţa 
acestei întrebări. 


Noi suntem mereu porniţi să adunăm bogății peste bogății, de dragul de a le avea, 
şi de dragul desfătărilor pe care ni le oferă aceste bogății. Hristos, Domnul, însă ne 
zice: „Vai vouă, bogaţilor, că vă luaţi pe pământ mângâierea voastră” (Luca 6, 24). 


Nouă ni se pare că, dacă trupul nostru este suprasaturat de toate plăcerile şi 
bunătăţile acestei vieţi, toate sunt bune şi la locul lor, dar Domnul zice: „Vai vouă, 
celor ce sunteţi sătui acum, că veţi flămânzi". De multe ori ni se pare că veselia 
este un scop al vieţii şi că râsul este o scăpare, dar Hristos ne spune: „Vai vouă 
celor ce astăzi râdeţi, că veţi plânge şi vă veţi tângui” (Luca 6, 25). 


De câte ori nu ni se pare că suntem mai sănătoşi, mai bucuroşi şi mai fericiţi, dacă 
cei din jurul nostru ne laudă şi ne prea măresc, iar lisus Domnul ne zice: „Vai 
vouă, când toţi oamenii vă vor vorbi de bine. Căci tot aşa făceau prorocilor 
mincinoşi părinţii lor” (Luca 6, 26). 


Acestea toate nu sunt lucruri în faţa cărora se tulbură firea noastră pământească? 
Nu este oare mai asigurată mântuirea săracului, decât aceea a bogatului, căruia 
tocmai bogăţiile şi plăcerile acestei lumi trecătoare îi dau mijloace şi prilejuri 
pentru păcate? 


Noi, oare, nu am simţit ceva deosebit în sufletul nostru, când am înlăturat cu 
blândeţea noastră, o ceartă, sau când inima ne-am putut-o păstra curată în faţa 
vreunei ispite, sau când am putut împăca printr-o vorbă bună pe aproapele nostru? 
Desigur că da. 


In Vieţile Sfinţilor ni se spune că mucenicii şi sfinţii simțeau, în locul durerilor şi 
al chinurilor, o plăcere şi o dulceaţă ce nu se poate spune în cuvinte, tocmai pentru 
că erau chinuiți pentru credinţa lor vie în lisus Hristos, Domnul nostru. 


Am suferit noi oare, vreodată, pentru dreptate? Dacă dreptatea a fost într-adevăr cu 
noi, nu se poate să nu fi simţit negrăita plăcere şi dulceaţă simțită de sfinţi şi de 
mucenici. 


De multe ori, în familie, durerea, suferinţa şi necazurile ce se ivesc fac ca toţi 
membrii familiei să se cunoască între ei, să se lege şi să se contopească, prin 
dragostea cea mare, dragostea dumnezeiască, care nu are margini. 


Bine, dar aceasta înseamnă că durerea, suferința şi necazurile nu sunt tocmai o 
nefericire cum ni s-ar părea. Înseamnă că firea noastră nu are temei să se 
răzvrătească şi că cele nouă fericiri sunt adevărate şi nu închipuiri ele realizându- 
se şi aici pe pământ. 


„Mântuitorul lisus Hristos s-a suit în munte” (Matei 5, 1), pe muntele numit al 
fericirilor şi acolo a dat fericirile ca învățături pentru ucenicii Săi, zicând: „Fericiţi 
cei săraci cu duhul..., fericiţi cei ce plâng..., fericiți cei blânzi..., fericiţi cei ce 
flămânzesc şi însetează de dreptate..., fericiți cei milostivi..., fericiţi cei curaţi cu 
inima..., fericiţi făcătorii de pace..., fericiţi cei prigoniţi pentru dreptate..., fericiţi 
veţi fi voi când vă vor ocări şi vă vor prigoni...” (Matei 5, 3-11). 


Vorbind despre purtarea Crucii Domnul lisus Hristos cuprindem toate cele nouă 
fericiri arătate mai sus într-una singură şi anume: „Oricine voieşte să vină după 
Mine să se lepede de sine, să-şi ia crucea şi să-Mi urmeze Mie”. 


Hristos nu pentru Sine a purtat Crucea, ci pentru a noastră mântuire. Biserica 
noastră cultivă gândul legăturii dintre oameni. După cuvintele Sfântului Apostol 
Pavel: „noi suntem părți, mădulare, ale aceluiaşi Trup tainic”, sau cum zice însuşi 
Mântuitorul: „toţi una suntem”. Nu se poate să te doară ceva şi să nu simţi durerea 
în tot trupul. Bucuria nu poate să fie simțită numai de o parte din noi. Tot aşa şi în 
Biserică noi suntem toţi una, luând parte şi la bucuriile şi la durerile altora. 


Aşadar, crucea duhovnicească şi purtarea ei, urmând pe Domnul lisus Hristos, 
înseamnă: a fi una cu cei din familia ta şi cu toţi cei din obştea în care trăieşti, a 
primi necazurile şi durerile în aşa fel, ca din ele să-ţi faci scară de înălţare 
sufletească şi a lucra pentru mântuirea altora, cum a lucrat Mântuitorul, fără a 
aştepta lauda altora. 


Toţi avem de purtat o cruce. Dacă inimile ar începe o dată să vorbească, nu ar mai 
ajunge niciodată să se oprească, pentru că fiecare îşi are crucea sa, care mai grea, 
care mai uşoară, care mai mare, care mai mică. Unde o ducem, cum o purtăm? 


pa Și uri 3 a Atu la i 
Crucea durerilor are atâtea drumuri în faţa sa. Lesne poţi rătăci şi atunci, crucea se 
preface în piatră şi te macină, te distruge. Domnul ne-a arătat drumul, când zice: 
„...să-Mi urmezi Mie”. 


EI pentru noi a purtat crucea, iar noi trebuie s-o purtăm şi pentru alții. Lui să- | 
urmăm, căci El va îndulci rănile tăiate de cruce, tuturor celor ce-L vor urma. Amin. 


Cum se face mărturisirea lui Hristos? Vlădica lerotheos Vlachos despre 
condiţiile teologhisirii veritabile, râvna fără cunoştinţă, experienţa 
duhovnicească şi deosebirea duhurilor. “Cineva poate să pară şi să acţioneze 
ortodox, şi totuşi să fie stăpânit de o insolenţă demonico-luciferică şi, în 
esenţă, să-şi promoveze propriile patimi” 


17.09.2016 


“Este important să rămânem în ceata ucenicilor lui Hristos, în Biserică, chiar dacă 
există diferite probleme... şi să trăim cu adevărat în Biserică...” 


“Nu este de ajuns râvna, şi mai ales cea exterioară, care este hrănită de felurite 
patimi, ci este nevoie şi de experiența duhovnicească, dimpreună cu harisma 
teologică a discernământului...” 


Interviu acordat de mitropolitul Ierotheos de Nafpaktos pentru revista 
“Familia ortodoxă”, nr. 9 (92)/ 2016: „Martiriul este rod al vederii lui 
Dumnezeu” 


Citiţi aici şi ultima parte a acestui interviu: Interviu nou dat de mitropolitul 
lerotheos de Nafpaktos privind reacțiile zelotiste în urma Sinodului din Creta şi 
documentul “diplomatic” despre relaţiile Bisericii cu restul lumii creştine: “Trebuie 
să ne luptăm să fie colectat textul şi să fie rescris într-un mod teologic şi patristic. 
E nevoie de calm, cumpătare şi rugăciune ca să nu se creeze schisme în Biserică”: 
http://www.cuvantul-ortodox.ro/recomandari/interviu-nou-dat-de-mitropolitul-ierotheos- 


de-nafpaktos-despre-reactiile-zelotiste-in-urma-sinodului-din-creta-si-despre-documentul- 
diplomatic-despre-relatiile-bisericii-cu-restul-lumii-crestine/ 


- Spun Părinţii că pentru a fi cineva mărturisitor în orice vreme - deci şi în 
vremurile de astăzi - trebuie să fi ajuns la treapta luminării minţii. Vă rugăm să 
ne spuneţi ce este luminarea minţii şi care sunt semnele că a ajuns cineva la 
luminare. 


- Mărturia-mărturisirea este strâns legată de martiriu. Mărturia ortodoxă fără mar- 
tiriu, atunci când nu există condiții pentru martiriu, are valoare, câtă vreme mar- 
tiriul fără mărturie-mărturisire nu are valoare, pentru că şi ereticii pot suferi 
martiriu fără să aibă mărturie ortodoxă şi, prin urmare, nu sunt martiri din punct de 
vedere ortodox. 


Mărturia ortodoxă şi martiriul ortodox presupun un om care se află pe treapta 
luminării minţii şi a vederii lui Dumnezeu, aşa cum bine spuneţi în întrebarea 
dumneavoastră. Starețul Sofronie de la Essex spunea că martiriul este rod al vederii 
lui Dumnezeu. Acest lucru îl arată Fericirile lui Hristos, care încep cu sărăcia 
duhovnicească, adică cea mai adâncă smerenie, trec prin tânguire, blândețe, 
milostivire, curăţia inimii, pace - şi, la sfârşit, prigoana. 


Acest lucru se vede şi în viaţa apostolilor, care le-au părăsit pe toate pentru a-L 
urma pe Hristos, s-au curăţit, au trecut prin durerea Crucii lui Hristos, L-au văzut 
pe Hristos înviat, au primit Duhul Sfânt în ziua Cincizecimii, au propovăduit 
Evanghelia Împărăției lui Dumnezeu în toată lumea şi şi-au încheiat viaţa prin 
moarte martirică, cu excepţia evanghelistului loan, care a trăit martiriul Crucii pe 
Golgota. 


Astfel, mărturisirea lui Hristos presupune comuniunea mărturisitorului cu Hristos 
A A a : 2 29 u BA 2 ij 

în Duhul Sfânt. Insuşi Hristos a spus: „Oricine va mărturisi întru Mine înaintea 
oamenilor, mărturisi-voi şi Eu întru el înaintea Tatălui Meu care este în Ceruri, iar 


! Traducerea exactă a expresiei din original, redată şi în versiunile Bibliei de la 1688 şi a celei 
din 1914. Prepoziţia ev indică aici un raport de inferioritate a subiectului cu persoana de la 
dativ, asupra căruia Sfântul loan Gură de Aur insista în mod anume (,, lată cât de precise sunt 
cuvintele Sale! N-a spus «pe Mine», ci «întru Mine»... "”). Tâlcuirea aceasta este întărită şi de 
Sfântul Theofilact al Bulgariei: „Şi nu a zis: «cel ce Mă va mărturisi pe Mine», ci «întru Mine», 
adică « întru puterea Mea», căci cu adevărat cel care mărturiseşte mărturiseşte fiind ajutat de 
harul cel de sus. lar celui care se leapădă nu i-a zis «întru Mine», ci «de Mine», arătând ca 
acesta se leapădă neavând ajutorul cel de sus“, (n.red) 


de cel ce se va lepăda de Mine înaintea oamenilor, şi Eu Mă voi lepăda de el 
înaintea Tatălui Meu care este în Ceruri” Matei 10:32-33. 


În acest pasaj trebuie să luăm aminte la acest „întru Mine”. Sfinţitul Gură de Aur, 
tâlcuind acest punct, spune că prin aceasta Hristos arată că „mărturisitorul măr- 
turiseşte nu prin puterea sa proprie, ci ajutat de harul de sus“ 7. Dimpotrivă, pentru 
cel care ÎI tăgăduieşte pe Hristos nu foloseşte „întru Mine”, pentru că, „devenind 
pustiu de darul lui Dumnezeu, astfel se leapădă [de Hristos]”. 


Aceasta înseamnă că mărturisirea lui Hristos nu se face din patimile omeneşti, ci în 
comuniune cu Hristos: Hristos adevereşte în inimă, iar omul mărturiseşte, după 
cuvântul apostolului Pavel: „Căci cu inima se crede spre dreptate, iar cu gura se 
mărturiseşte spre mântuire” Roman“ 10:10. Aceasta înseamnă că omul poate să 
spună „nu mai trăiesc eu, ci Hristos trăieşte în mine” Galateni 2:20, ca drept să 
înveţe ” cuvântul adevărului. lar ca să spună aceasta trebuie să aibă o foarte adâncă 
încredințare că înlăuntrul său lucrează Hristos, în Duhul Sfânt. 


Exact asta înseamnă că înlăuntrul inimii omului trebuie să fie pusă în lucrare, în 
Duhul Sfânt, energia noetică a sufletului - lucru care este caracterizat de Părinţi ca 
minte şi, mai ales, să existe luminarea minţii, rugăciunea minţii (rugăciunea noe- 
tică). 


Sfântul Maxim mărturisitorul scria că atunci când omul depăşeşte plăcerea şi 
durerea se află la treapta curăţiei inimii, când depăşeşte uitarea şi ignorarea lui 
Dumnezeu, atunci se află la luminarea minţii, iar când depăşeşte închipuirea, atun- 
ci se află la îndumnezeire şi este teolog adevărat. 


Prin urmare, când omul îşi tămăduieşte partea pătimitoare a sufletului, când 
puterile sufleteşti scapă din starea împotriva firii şi se mişcă spre starea după fire şi 
spre cea mai presus de fire, atunci devine Părinte al Bisericii, Mărturisitor ortodox, 
are teologie empirică ortodoxă şi poate deveni martir al lui Hristos. În caz contrar, 
lucrează patimile, şi prin patimi vorbeşte vrăjmaşul credinţei noastre. 


„„ Teologia ortodoxă este empirică” 


2 Omilii la Matei, PSB 23, p. 425. (n. red) 
* Expresia liturgică din traducerea românească în uz este: ,, drept învățând cuvântul adevărului 


Tău”. Sensul de bază al verbului gr. compus este a tăia drept, folosit aici sensul figurat a 
delimita corect, cu referire la delimitarea adevărului de erezie. (n.red) 


- Din aceasta înţelegem că, de exemplu, cineva care este bine intenţionat, iubeşte 
Ortodoxia şi vrea să o apere cu râvnă, dar nu a ajuns la luminare, în momentul 
în care va fi pus în situaţia mărturisirii se va lepăda, oricât de mult şi-ar fi dorit 
Să mărturisească? 


- În chestiunile credinţei ortodoxe nu contează atât de mult să fie cineva bine- 
intenționat sau să aibă o bună disponibilitate sufletească şi râvnă, pentru că mulţi 
dintre cei care au aceste însuşiri se află şi în erezii, şi în alte religii. Problema este 
să avem baze teologice ortodoxe, instruire teologică, premise teologice, tradiție 
isihastă şi multe altele. Teologia ortodoxă este empirică, şi această teologie poate 
să deosebească ce este creat de ce este necreat, ce este necurat de ce este curat, ce 
este ortodox de ce este eretic, mărturisirea ortodoxă de îndărătnicia înşelată. 


Astăzi există multă confuzie în jurul acestor subiecte, şi lucrul acesta mă neli- 
nişteşte în mod deosebit. Cineva poate să pară şi să acţioneze ortodox, şi totuşi să 
fie stăpânit de o insolenţă demonică luciferică şi, în esenţă, să-şi promoveze pro- 
priile patimi. 


Gândiţi-vă că toţi ereticii primelor veacuri (Pavel din Samosata, Arie, Nestorie 
etc.) erau clerici morali, oameni buni, aveau râvnă - dar, pe de o parte, nu aveau 
cunoaşterea teologiei empirice, iar pe de altă parte teologhiseau din filosofie. 
Vorbeau despre faptul că Dumnezeu are esenţă şi energie - dar în chip filosofic, 
aristotelic, intelectual, de aceea au şi căzut în erezii. Acest lucru îl vedem puternic 
la teologii monarhianişti dinamici şi modalişti, care încercau, pe baza unor premise 
filosofice, să interpreteze că Dumnezeu este Unul şi în acelaşi timp Trei. 


Dimpotrivă, Părinţii Bisericii vorbeau despre esenţa şi energie din experienţa lor 
cea după har, cu alte cuvinte cunoşteau empiric că omul se împărtăşeşte de energia 
necreată a lui Dumnezeu, iar nu din esenţa Lui necreată, şi această cunoaştere pro- 
venea din faptul că vedeau Lumina dumnezeiască care pătrundea în adâncul 
existenţei lor, în inima lor, dar nu puteau să vadă „izvorul” acestei Luminii. Şi pe 
baza acestei experienţe vorbeau despre faptul că energia lui Dumnezeu este impar- 
tasibilă omului, iar esenţa neîmpărtăşibilă. 


Cine ajunge la asemenea stări duhovniceşti devine teolog ortodox, după cuvântul 
apostolului Pavel: „Dumnezeu, Cel ce a zis «Strălucească în întuneric lumina» - 
care a strălucit în inimile noastre, spre luminarea cunoştinţei slavei lui Dumnezeu 
pe faţa lui Hristos” 2 Corinteni 4:6, şi dobândeşte dumnezeiasca dragoste, care „nu 
cade niciodată” 1 Corinteni 13:8. Toate iubirile sentimentale vin şi trec, numai 


dumnezeiasca dragoste nu se micşorează. Este vorba de dragostea care e legată de 
experienţa îndumnezeirii şi sfârşeşte în martiriu. 


Oamenii care au o teologie cerebrală rațională - exprimată mai degrabă de patimi - 
şi sunt mânaţi de tot felul de interese, nu au focul dumnezeieştii dragoste înlăuntrul 
lor şi, fireşte, sunt supuşi alunecărilor. 


Prin urmare, nu e de-ajuns să teologhisim, ci să dispunem şi de premisele ortodoxe 
ale teologiei ortodoxe, care sunt experienţă, isihasmul după Hristos. 


Acest lucru îl vedem la Sfântul Maxim mărturisitorul, care era isihast ortodox, aşa 
cum reiese din primele sale scrieri, iar apoi, până la sfârşitul vieţii, a ajuns măr- 
turisitor ortodox, adică lega isihasmul de mărturisire. Acest lucru îl vedem şi la 
Sfântul Grigorie Palama, care a trăit isihast şi a grăit teologic. Aceasta este chin- 
tesenţa întregii învățături şi vieți a Sfinţilor Părinţi. 


„Nu este de ajuns râvnă, ci este nevoie şi de experienţa duhovnicească” 


În istoria Bisericii citim că au existat cazuri ca acestea despre care vorbiţi în între- 
barea dumneavoastră. Adică au existat creştini care aveau râvna pentru Hristos, 
însă atunci când s-au aflat în situaţii grele, s-au temut şi s-au lepădat de Hristos - 
pentru că aveau râvnă, „dar nu după cunoştinţă“ Romani 10:2, şi nu aveau o 
experienţă duhovnicească înaltă. Nu este de ajuns râvnă, şi mai ales cea exterioară, 
care este hrănită de felurite patimi, ci este nevoie şi de experiența duhovnicească, 
dimpreună cu harisma teologică a discernământului. 


Avem pilda apostolului Petru, care s-a lepădat de Hristos în timpul Patimii Sale, în 
timp ce mai înainte spunea că, dacă toţi se vor lepăda de Hristos, el niciodată nu se 
va lepăda cf. Matei 26:30-35. Cauza căderii sale a fost faptul că se distingea pe 
sine de ceilalți ucenici, pe care îi desconsidera şi-i credea în stare să se lepede de 
Hristos. Însă după căderea sa, când s-a lepădat de Hristos, s-a smerit, a plâns cu 
amar şi, după o adâncă pocăință, a rămas în ceata ucenicilor, pe care mai înainte îi 
desconsidera, şi astfel s-a învrednicit să-L vadă pe Hristos cel Înviat. Iar când a 
primit Duhul Sfânt în ziua Cincizecimii, a devenit foarte puternic, propovăduind 
Evanghelia Împărăției lui Dumnezeu şi suferind mucenicie pentru Hristos. 


Este important să rămânem în ceata ucenicilor lui Hristos, în Biserică, chiar dacă 
există diferite probleme - şi azi, ca şi atunci, când ucenicii L-au părăsit pe Hristos - 
pentru că noi, rămânând cu pocăință în ceata ucenicilor, fără să-i desconsiderăm, 
vom putea să Îl vedem pe Hristos cel Înviat. 


„Trebuie să avem un Părinte duhovnicesc îndumnezeit” 


- Cum să ne pregătim Să ajungem mărturisitori, chiar mucenici, în ziua de astăzi 
- în faptă, nu doar în cuvânt? 


Este nevoie să trăim cu adevărat în Biserică, cu pocăință, rugăciune, păzirea 
poruncilor lui Hristos, studierea cuvintelor prorocilor, apostolilor şi Părinților, 
împărtăşirea cu Trupul şi Sângele lui Hristos. 

Ceea ce ne trebuie mai ales este să avem un Părinte duhovnicesc îndumnezeit, cu 
discernământ, care să poată face deosebire între energiile dumnezeieşti şi cele 
demonice, între cele create şi cele necreate, între cele ale închipuirii şi cele ale 
realităţii, între energiile omului împătimit şi energiile omului despătimit. Lucrarea 
Părintelui duhovnicesc este de a-i naşte din nou pe oameni şi de a-i face copii ai lui 
Dumnezeu, iar nu proprii lui adepţi, sau adepţii lui satana. Pentru că, din păcate, se 
întâmplă şi acest lucru. 


Problema este însă că astăzi sunt tot mai rari Părinţii duhovniceşti îndumnezeiţi şi 
predomina Părinţii duhovniceşti împătimiţi, care nu au discernământ teologic. 
Astfel de Părinţi duhovniceşti nu pot deosebi erezia de adevăr, ceea ce este dumne- 
zeiesc de ceea ce este satanic, ceea ce este împătimit de ceea ce este nepătimaş, şi 


de aceea este cultivată intens o teologie care poate fi caracterizată drept „teologie a 
patimilor”. 


Când nu putem găsi un îndrumător duhovnicesc potrivit, atunci să ne smerim, să 
cerem ajutor de la Dumnezeu, să ne rugăm, să rămânem statornici în învăţătura 
prorocilor, apostolilor şi Părinților, în hotărârile Sinoadelor Ecumenice, şi Dumne- 
zeu ne va descoperi voia Sa. 


Material realizat de Anca Stanciu 


Traducere de Tatiana Petrache 


“Calea spre tine însuţi”. Sub cruce, de-a lungul vieții noastre, luptând cu 
ispita dezertării. “Suntem învăţători în afara cuptorului durerii, dar pierduţi, 
morți şi ucenici stângaci în clipa răstignirii” 


15. 09.2018 


Inapoi la viață 


De multe ori timpul se arată cel mai mare dușman al omului. Mulţi spun că nu 
există, că noi am împărţit şi fragmentat viaţa în zile şi ore. Însă există un ceas care 
nu se atârnă pe pereţi, nu se pune la mână şi nici nu curge prin filele de hârtie ale 
agendelor, ci păşeşte uneori tăcut, alteori zgomotos şi neglijent peste sufletele şi 
trupurile noastre. Calcă peste ele şi scrijeleşte cu răni adânci istoria noastră per- 
sonală. 


Lasă urme. Sculptează sau dăltuieşte experienţe. Zugrăveşte spaţii luminoase sau 
întunecate. Intrupează dorinţe şi respinge vise. Zădărniceşte dorinţe şi destramă 
mituri. Răstigneşte şi învie existenţa noastră. 


De multe ori am suferit, dar la sfârşit ne-am bucurat. Ne-am întrebat de nenumărate 
ori: de ce? Şi cu puţin înainte de disperarea absolută am găsit înţelesul pierdut şi 
răspunsul ascuns. Am descoperit că din spatele crucii răsare învierea. 


Nu puţine au fost dăţile în care am făcut greşeli, am eşuat în idealizare, în ideaticul 
şi perfectul închipuirii noastre. Însă am înţeles că valoare au cărarea, drumul, calea, 
încercarea, ceea ce ne face încercaţi, înţelepţi, sfinți, capabili pentru viaţă şi 
întâmplările existenţei. 


De nenumărate ori am zis: Ah, Dumnezeule, de ce sufăr? Dar în adânc ştiam, înţe- 
legeam că aceste chinuri vor naşte cunoaşterea şi experienţa şi gustarea Celuilalt. 
In viaţă, durerea ne-a făcut mai înţelepţi, experimentați, omeneşti şi dumnezeieşti. 


Am spus: Nu mai pot! Am mărturisit zdrobiți: Am obosit! Da, am spus-o de multe 
ori, la vremea încercării, în clipa prăbuşirii interioare. 


Însă mai apoi, atunci când furtuna a trecut şi au venit zile mai bune, am descoperit 
că în final puteam mult mai multe decât cele pe care mintea noastră nevindecată ni 
le repeta plictisitor, monoton: Nu poţi! Am cunoscut din experienţă că Dumnezeu a 
pus cu sete în noi puteri mult mai mari decât cele pe care credeam că le deţinem. 
Cele pe care probabil ne temeam să descoperim că le avem, pentru a nu ne tulbura 
gestionarea lor. Astfel, am preferat să le îngropăm cel mai adesea în boală şi în 
neputinţă. 


Alteori am simţit în noi o contradicţie. Am simţit că există şi binele, şi răul. Puteri 
potrivnice şi dorinţe care se luptau în măruntaiele noastre. Legau şi zădărniceau 
visele noastre. Însă doar atunci când am acceptat cu prietenie, fără groază şi 
vinovăţie, paradoxul existenţei, am putut să prefacem, cu harul lui Dumnezeu, 
întunericul în lumină. Au venit clipe când n-am mai rezistat şi am căzut. Am 
păcătuit. Am eşuat. Şi asta ne-a rănit. S-a stricat imaginea noastră despre noi. S-a 
umplut de vinovăţie spaţiul nostru personal. Dar am înţeles că de multe ori o 
cădere, un păcat ne deschid harului şi milei cu mult mai mult decât trufia virtuţii. 
Că de multe ori virtuțile noastre sunt răutăți înveşmântate frumos. De altfel, 
Hristos Însuși preferă un păcătos decât un virtuos trufaş. 


Ne-am asumat roluri care nu ne aparţineau, însă numai atunci când ne-am îngăduit 
să fim noi înşine cu adevărat, abia atunci am simţit bucuria. 


Am căutat bucuria în cele măreţe, în cele plănuite în mod impecabil, însă dinău- 
ntrul stricăciunii am învăţat că bucuria se găseşte în cele simple, în cele cotidiene, 
lângă noi, înăuntrul nostru. Ajunge doar să le permitem să existe în viaţa noastră. 


Trecerea timpului peste sufletele şi trupurile noastre a presupus şi pierderi. Nu doar 
ca dorinţe şi pofte neîmplinite, ci şi ca pierderea persoanelor iubite. 


Cuţite ascuţite înfipte în spate. Trup şi suflet în durere. Paşi la limitele disperării. 
Foame şi sete de sens şi speranţă. Însă numai încredinţându-ne Aceluia, simțind că 
ne iubeşte, pipăind inefabila Sa taină, am deschis existenţa noastră şi ne-am lărgit 
inimile şi orizonturile noastre către Altfel-ul vieţii, către cele de dincolo de sfârşit. 


Am suferit cu inima pustie, lipsiţi de orice privire, dar ne-am păstrat credinţa şi 
nădejdea. Trăirea vieţii care nu cunoaşte moartea. Trăirea vieţii şi împotrivirea la 


ameninţarea nimicului. 


Urmând neîncetata luptă cu timpul, să trăim viaţa ce ne aparține, ce ne-a fost 


dăruită. În felul pe care ni l-a descoperit Hristos. O viaţă plină de semnificaţie şi 
deplinătate existențială. Noi, şi nu alţii în locul nostru. Pentru noi şi nu pentru 
aşteptările celorlalţi. Nu sub umbra privirilor lor. Împreună cu ceilalţi, însă nu 
pentru ceilalți. Fără vinovăţii pentru ceea ce suntem, fără frică de ceea ce suntem. 
Cu speranţa şi visul pentru ceea ce putem deveni. 


Poate voi reuşi 


Nu toţi oamenii reacţionează sau se poziţionează în acelaşi fel în fața problemelor 
vieţii, a crizelor şi a încercărilor. Există cei care în adâncul unei crize se vor întâlni 
cu sinele lor mai profund şi vor scoate la iveală harisme şi capacităţi care trăiau 
despărțite şi deconectate, ascunse în subteranele neputinței existențiale. Nu este 
greşită observaţia conform căreia numai înăuntrul unei crize şi în întâlnirea la 
limită cu sinele nostru, de cele mai multe ori, întâlnim şi darurile noastre „pier- 
dute”. 


Astfel vom vedea întâmplându-se fapte minunate în viaţa oamenilor despre care 
nici societatea, ca o proiecţie a anumitor modele, dar nici oamenii înşişi nu credeau 
că se pot petrece. 


Desigur, în acest tablou pesimist, perspectiva optimistă asupra crizei va genera 
critici intense: Toate astea sunt bune, importante pentru om şi pentru înfruntarea 
greutăților vieţii, dar nu sunt şi pentru mine. Eu nu pot să fac aceste sacrificii. Nu- 
mi stă în caracter şi nici în putere. Nu am puterea să le îndur. Nu pot... 


Cu siguranţă, cu toţii am înfruntat în viaţa noastră diferite greutăți şi obstacole, 
încercări, am purtat cruci, ce diferă de la caz la caz şi de la om la om; dar toate au 
un dat general, o bază comună: durerea, chinul, deşertăciunea sau ratarea, depre- 
cierea. 


Insă aşa cum diferă situaţiile, aşa variază şi felurile în care fiecare persoană unică 
înfruntă durerea, în faţa aceleiaşi scene, aceleiaşi perspective sau ameninţări. 


Sunt destui cei care vor scoate la iveală capacităţi „supranaturale” de rezistenţă. 
Vor vedea înăuntrul lor un sine ascuns, puteri interioare care stau acolo în adânc, în 
„nucleul” sufletului, aşezate şi însuflețite de Creator, pe care nici nu şi-ar fi 
închipuit că le deţin. 


Sunt acei oameni, acele existenţe care, amenințate de umbra nimicului, descoperă 
un alt sine, concomitent cu cel cunoscut lor. Nu l-au ştiut, nu l-au cunoscut. Nu au 
înţeles că acesta trăia în acelaşi timp înăuntrul lor. Ori din cauză că aşa au avut 
convingerea din anii copilăriei, când s-au format percepții despre mecanismele de 
cunoaştere, ori din cauză că ei înşişi nu au încercat să evidenţieze şi cealaltă natură 
a existenţei lor, aceea pe care o numim spirituală sau duhovnicească. 


Auzim şi vedem dezvoltându-se [vindecări] pentru boli grave, incurabile. Descă- 
tuşări din experienţe psihologice grave, traumatizante. Citim despre oameni care 
depăşesc tiparul comun al vieţii cotidiene şi trăiesc o renaştere şi dinăuntrul durerii 
vin în contact cu un „alt” sine pe care îl ignoraseră. Pentru că, la urma urmei, 
durerea este cea care ne învaţă. Care sfredeleşte sufletul nostru şi extrage din 
pământul existenţei tot ce poate fi mai preţios, mai energic, mai frumos, 
harismatic, ce a existat îngropat în dorinţa inconștientă. 


De asemenea, sunt mulţi cei care vorbesc despre prezenţa lui Dumnezeu în viaţa 
lor, despre harul Lui tainic care a lucrat binefăcător, eliberator, vindecător, în 
problemele lor. Și nu doar îndreptându-le şi înlăturându-le, ci dându-le lor o „Altă” 
perspectivă, înţelegere şi abordare - această transformare a conştiinţei, a înţele- 
surilor şi a lucrurilor vieţii. 


Însă, pe cât este de adevărată și măsurabilă descrierea acestei abordări şi numărul 
celor care o experimentează în viaţa lor de zi cu zi, pe atât de adevărată este şi 
existenţa unei mari părți a umanităţii care nu a găsit în durere vreun început măreț, 
înălțător, cum spunea şi Dostoievski, sau care nu a putut să înfrunte greutăţile şi 
chinurile vieţii cu atitudine pozitivă, cu optimism, cu răbdare, în general, cu tărie 
sufletească. Sunt toţi aceia pe care durerea nu i-a înmuiat, în înţelesul comun al 
cuvântului, ci i-a împietrit şi i-a slăbit şi i-a epuizat. 


In viaţă nu este de ajuns să spunem cuiva care suferă: Da, poţi! Incearcă şi vei 
reuşi! Nu ajunge. De multe ori, o astfel de atitudine pare enervantă, superioară şi 
inumană. 


Deseori aceste semnale verbale de bunăvoință ascund o mare angoasă în gestio- 
narea realităţii. Vorbim şi sfătuim ca măcar pe noi înşine să ne convingem mai 
întâi. De altfel, îndemnurile noastre moralizatoare sunt cunoscute celor care suferă. 
Ei ştiu ce propune raţiunea, ce ar trebui să facă. Probabil că dacă ar fi fost şi aceştia 
în afara spaţiului psihologic al durerii, ar fi dat şi ei aceleaşi sfaturi. De obicei, aşa 
funcţionează psihicul nostru. Suntem învăţători în afara cuptorului durerii, dar 
pierduţi, morţi şi ucenici stângaci în clipa răstignirii. 


Aşa încât nu toţi oamenii reacţionează în acelaşi fel. Nu se găsesc toţi în aceeaşi 
stare psihologică sau în general, existențială. Nu au toţi aceeaşi vârstă psihologică. 
Nu au toţi acelaşi ceas existenţial înăuntrul lor. 


Fiecare om este unic şi irepetabil, plăsmuit ca persoană care, odată creată, nu se 
mai repetă. 


„Lui Dumnezeu, zice cunoscutul psihiatru Scott Peck, nu-l plac repe-tiţiile. Se 


bucură de diversitate şi de multitudinea formelor.” 


lar. OROS OONSENEI spune: „Vu trebuie niciodată să ne 


comparăm pe noi cu vreo altă persoană. Fiecare dintre noi, oricât de mic ar fi, 
este mare înaintea Celui Veşnic. Dumnezeu creează cu fiecare existenţă umană 
o legătură personală caldă, unică.” 


Acceptăm şi înţelegem atât abordarea şi încercarea reuşită dinăuntrul durerii din 
viaţa multor oameni, cât şi neputinţa lor de a transforma durerea în creaţie. 


Nu ai dreptul să acuzi slăbiciunea, lipsa rezistenţei, a răbdării, a putinţei de a 
îndura şi a optimismului unei existenţe care cu durere îți mărturiseşte: Nu pot, nu 
mai pot, nu mai rezist... 


Sigur vom trece prin toate stadiile durerii, ale plânsului existenţial: negarea, furia 
sau indignarea, negocierea, depresia şi acceptarea. Pe lângă acestea, cred că avem 
nevoie de o bună așezare interioară, să fim deschişi la a accepta durerea în viața 
noastră. Să nu dezertăm. Să așteptăm ca sămânţa să rodească dinăuntrul nostru, cu 
răbdare şi cu adâncă acceptare. 


Este necesar să integrăm rugăciunea în viaţa noastră, aşa cum o înţelege şi o poate 
trăi fiecare personal. 


Trebuie să citim şi să descoperim situaţii din viaţa altor oameni care au rezistat, au 
trăit creativ durerea, au ieşit biruitori şi folosiţi din întâmplările prin care au trecut. 
Au trecut prin foc fără să se ardă. Au înţeles că ceea ce nu ne omoară ne întăreşte, 
că nu suntem singuri în univers, că suntem parte a unui plan divin neînțeles, dar nu 
ŞI irațional; că nu existăm la întâmplare; că suntem parte a unui întreg. 


Aşa încât am putea să ne problematizăm - cu deplina înţelegere şi dispoziţie 
iubitoare pentru toţi cei care nu rezistă sau nu au rezistat - de cuvintele 
DIDIER „Părerea mea este că trebuie să menţinem continuu 
aprinsă lumina dinăuntrul sufletului nostru, orice ni s-ar întâmpla. Ştiu cât de 
greu este, dar nu-i pot preţui pe oamenii care sting lumina. Un simplu surâs la 
întâmplare, pe drum, chiar dacă nu-ţi este adresat ţie, este lumină. Un copilaş 
care râde fericit este lumină. O amintire a unei reuşite sau bucuria unei întâlniri 
neaşteptate, toate acestea sunt lumină. Şi-n loc să spunem: «Ce nenorocit 


sunt!», trebuie să spunem: «Ce norocos sunt pentru tot ce am, Sunt atât de multe 
cele pe care alții nu le au!» Oamenii recunoscători sunt fericiţi. ” 


(Pr. Haralambos Papadopoulos, Calea spre tine însuţi, Editura Sophia, 2018) 


Teologul Radu Pedra - cuvânt la Iaşi de Îndemn pentru ieşirea la vot la “un 
Referendum prin care reconfirmăm faptul că suntem aşa cum suntem. Că 
deranjăm, asta este bine, credinţa noastră contează”. Luarea crucii, darul 

libertăţii plătite de martirii comunismului şi mărturisirea normalităţii 


" Comunrum, 


u!u: 


19.09.2018 


Radu Pedra (Facebook): Cât de la Vest poţi fi în Est? 


Intrarea în linie dreaptă a referendumului privind modificarea Constituţiei prin 
precizarea componenţei familiei, cel puţin la momentul constituirii ei biologice, a 
scos la iveală o serie de prejudecăţi şi, mai grav, de tactici manipulatorii. 


O prejudecată: ne confruntăm cu un non-subiect. Ca şi cum problema, cât se poate 
de reală, a statutului familiei, acum şi pe viitor, ar face parte dintr-o listă de teme 
minore. Mai mult: unii văd în acest exercițiu democratic exercitarea unei presiuni 
religioase inacceptabile. Or, cei care votează DA nu o fac dogmatic, ci dintr-un 
civism care are, într-adevăr, şi o bază antropologică iudeo-creştină. Sunt cetăţeni 
care nu au luat pe nimeni cu asalt, au adunat semnături şi care, iată, pe căi ple- 
biscitare legitime, se exprimă. A le contesta această libertate, în post-totalitarism, 
este grav. Foarte grav. 


O altă prejudecată: ne rupem de Vest, ceea ce, simetric, înseamnă că ne „afundăm” 
în Est. Ca şi când ar exista o geopolitică a păcatelor, acceptate şi încurajate într-o 


parte, interzise şi combătute în cealaltă. Ar fi suspect de simplu, dacă lucrurile ar 
sta astfel. În plus: dacă Vestul este reductibil la valori şi practici discutabile, atunci 
de ce ne mai mirăm că Estul apare drept alternativă? Comitem o dublă nedreptate: 
ignorăm rezistenţa culturală a celor din Vest, care nu vor să fie sclavii corec- 
titudinii politice, şi luptă pentru statul de drept a celor din Est, sătui de regimurile 
dictatoriale. 


O manipulare: boicotul. Pentru că nu ne place partidul de guvernământ care orga- 
nizează exercițiul democratic. Se uită cu bună ştiinţă că este vorba despre o 
problematică traversând toate partidele, că nu ne angajăm într-o luptă de moment, 
ci investim, la propriu, în viitor. Ceva suspect: cine cheamă la boicot a chemat 
până de curând la protest! Cum se împacă?! Poate fi libertatea de exprimare, prin 
vot sau protest, o virtute facultativă? La trei decenii de la căderea comunismului, a 
mai avea astfel de dileme indică o neînțelegere fundamentală a darului libertăţii. 


O altă manipulare: relativizarea mediatică. Deja vedem cum vocile contra au primit 
un generos spaţiu de manifestare, în vreme ce vocile pro sunt fie „flancate” de 
hermeneuţi interesaţi, fie scoase pur şi simplu din circuit. Politica unei cunoscute 
rețele de socializare o demonstrează: chiar dacă opinia ta rezonează cu a multor 
altora, este suficient un singur denunţ, neverificat, pentru ca să dispari din fluxul 
dezbaterilor! Supraviețuitorii cenzurii din Est sunt acum victime ale cenzurii din 
Vest! O răsturnare de situaţie care ne arată că geografia nu este o referinţă fixă. 


Radu Preda 


2 5 e 


Predică la Duminica după Inălţarea Sfintei Cruci (Luarea Crucii și urmarea 
lui Hristos) - Radu Preda - Mănăstirea Sfinţii trei Ierarhi - 16 septembrie 
2018: „Să facem un exerciţiu de voinţă în care să reafirmăm normalitatea!” 


lubiţilor, săptămâna care a fost şi aceasta, care stă sub semnul crucii, şi asta nu 
întâmplător, pentru că este început de an bisericesc, iar crucea este, dacă vreți, 
steagul nostru. Aşa cum un stat, când primeşte un nou ambasador, arborează 
steagul celui care vine în vizită şi se acreditează, la fel şi noi, arborăm la început de 
an bisericesc steagul propriu, care este crucea, care sigur, ştim bine, din instrument 
de umilinţă a devenit mijloc de mântuire. 


In pericopa pe care am auzit-o astăzi este un verb foarte important. Noi ne luăm 
crucea, nu o primim. Crucea nu este o fatalitate, nu este o pedeapsă, nu este ceva 


care se impune. Crucea o luăm, asemenea unor soldați bine instruiți, care îşi iau 
arma din rastel. Nu vreau să merg mai departe cu această metaforă războinică, dar 
noi toţi, ca ostaşi ai lui Hristos, fiecare în felul său, mai mult sau mai puţin 
instruiți, ne luăm crucea, din rastel. Şi o luăm nu pentru că ne-ar fi impusă, nu 
pentru că cineva ne-ar fi obligat la acest lucru. Pentru că ştim că fără ea suntem 
descoperiţi, adică suntem vulnerabili. Crucea nu este armă prin care Dumnezeu ne 
domină pe noi, ci este armă prin care noi ne apropiem de EI, luptându-ne împotriva 
celor care ne stau în cale, patimi, gânduri, păcate, ispite. 


Aşadar, a fi sub semnul crucii, la urma urmei, este un semn al libertăţii. Şi, ca să 
ilustrez acest lucru care este evident sau poate nu, vă dau două exemple. Unul din 
istoria noastră recentă, dar mai îndepărtată puţin şi unul din aceste zile. 


În primul exemplu, cei care şi-au luat crucea în închisorile comuniste. Nimeni nu i- 
a obligat, nimeni nu i-a forțat. Majoritatea au fost arestaţi pentru diverse etichete 
politice - se spunea că sunt fie legionari, fie burghezi, fie agenţi ai imperialismului 
occidental. În orice caz, erau închişi pe un motiv care nu avea cu nimic de-a face 
cu credinţa. Însă mulţi dintre ei, în lungile seri şi în lungile zile ale detenţiei, între 
patru pereţi sau muncind ca robi la stuf în Deltă, încetul cu încetul aveau să 
convertească condamnarea politică în şansă de mântuire. Nu este o metaforă atunci 
când spun - şi-o repet cu vreme şi fără vreme - că în mod paradoxal, precum în 
cazul împăraților romani la începutul creştinismului, şi comunismul a fost - fără să 
vrea şi fără să ştie - un laborator al sfinţeniei, pentru că, în puşcăriile comuniste, 
oameni care erau încarceraţi din diverse pricini, reale sau imaginare, aveau să 
redescopere adevărata libertate, încât au ajuns să ilustreze paradoxul ultim de a fi 
mai liberi, dacă putem face termeni de comparaţie, mai liberi decât proprii lor 
gardieni, pentru că descoperiseră o cale spre cer. 


Iar crucea o vedem scrijelită peste tot, la Jilava în Fortul 13, pe cantul uşilor de la 
Râmnicu Sărat, la Piteşti, la Gherla, la Aiud, la Sighet. Era semn de recunoaştere 
între oameni care poate nu se vedeau fizic niciodată, că acolo cândva a trecut ci- 
neva care împărtăşea acelaşi gând, aceeaşi credinţă. Crucea a unit, precum alfa- 
betul morse, milioane de destine, cunoscute şi mai cu seamă necunoscute. Şi de ce 
luau ei crucea, de ce şi-o asumau? Pentru că voiau să dea un sens suferinţei lor. 


E foarte important să ne gândim că dacă crucea, în cazul Mântuitorului, are o 
transformare de sens uluitoare, din instrument de tortură devenind arma de 
mântuire, la fel şi în viaţa noastră de zi cu zi, când ne luăm crucea, în mod 
conştient, tot ce se întâmplă are o noimă. lar cei care, zeci de mii, sute de mii de 
deţinuţi, de deportaţi din perioada comunistă voiau să dea un sens crucii lor, 


suferinţei lor. Pentru că dacă nu ar fi dat un sens, ar fi însemnat, pur şi simplu, fie 
că Dumnezeu i-a părăsit, fie că lumea este nedreaptă, fie că absurdul domina 
istoria. Pentru a nu fi un mare ghinion, un mare eşec în viaţa lor, suferinţa trebuia 
să fie purtătoare de sens, aşa cum este şi crucea - şi de aceea, că ne place sau nu, că 
o conştientizăm sau nu, libertatea de astăzi, pe care noi o primim, a fost luptată, a 
fost pregătită de cei care nu au avut-o. 


Aşa cum părinţii se străduiesc o viaţă întreagă să lase părinţilor o casă, să nu mai 
înceapă de la zero, ca să aibe timp să se ocupe şi de lucruri mai înalte, tot astfel şi 
noi, acum treizeci de ani, ne-am bucurat de-o libertate care începuse demult să 
înmugurească te miri unde, în temnițe, în lagăre, în închisori. 


Aceşti oameni sunt exemple vii. Încă mai sunt printre noi [foarte puţini dintre ei, 
n.n.]. Am fost de curând la Alba Iulia, asta vară, unde s-a întâmplat ceva 
miraculos. Presa noastră n-a dat importanţă. Nici n-am vrut, noi care am organizat 
şi am prilejuit acest eveniment la Alba Iulia. Gândiţi-vă, fraților, la o secvenţă de 
acest tip: zece foşti partizani, din munţi, împuşcaţi precum nişte câini de trupele 
securităţii şi aruncaţi în gropi comune. După şaptezeci de ani i-am scos noi, cei de 
la Institutul de Investigare al Crimelor Comunismului, iar pe 23 august, o zi 
simbolică - Pactul Ribbentrop-Molotov - i-am reînhumat cu onoruri militare şi cu 
trei episcopi la căpătâi. 


Ce lecţie a istoriei mai poţi să vrei, când vezi că crucea te scoate nu doar din 
nevoile tale personale, dar, practic, converteşte întreaga noastră istorie. ȘI, alături 
de noi, două sute şi ceva de foşti deţinuţi politic, care împreună ar fi făcut peste o 
mie de ani de condamnări. Imaginea aceasta nu o să o uit, este imaginea anului 
centenar. Un an în care nu avem nici un motiv să facem Cântarea României, să ne 
bucurăm frenetic şi să mâncăm în zi de post fasole cu cârnaţi. 


Este un an în care trebuie să ne amintim, iubiţilor, că, din aceşti o sută de ani, peste 
jumătate i-am petrecut în regimuri autoritare şi dictatoriale, în care s-au comis 
abuzuri şi crime. 


Din 1938, de la lovitura de stat “constituţională” a lui Carol al II-lea şi până în 
ultimile zile ale lui decembrie '89, România a fost o ţară subjugată. De aceea zic 
celor mai tineri: libertatea pe care o aveţi voi e plătită în avans, ratele sunt la zi şi 
cu dobândă, aşa încât aveţi toată libertatea de a merge înainte cu fruntea sus. Dar 
de ce? Pentru că au fost înaintea voastră oameni care nu s-au ruşinat de cruce - 
expresia această minunată a Sfântului lustin martirul şi filosoful, de a nu te ruşina 


de cruce, a nu-ţi fi ruşine de ea, pentru că prin ea recapeţi, te miri cum - prin 
minune, bineînţeles - demnitatea pe care alții ţi-o refuză. 


În aceste zile - şi trec la al doilea exemplu - suntem chemaţi să reafirmăm forța 
transfiguratoare a crucii. Cum? Prin faptul de a reconfirma normalitatea. Ştiu, se va 
scrie, se va vorbi mult despre acest referendum. Citeam de curând opinia unui 
prieten care spunea că, într-adevăr, este absurd să votezi pentru lucruri evidente. 
Este ca şi cum am face un referendum care să se stabilească că focul arde şi apa te 
udă. Dar am ajuns exact în acel moment în care se adeveresc cuvintele lui Avva 
Antonie din Pateric, care avertizează - iată, încă din secolul IV după Hristos - că va 
veni o vreme în care nebunii ne vor spune nouă: nebunilor. Deci evidenţa nu mai 
este evidentă, ci trebuie demonstrată. Nu mai suntem ca în epoca memorandiștilor 
când se spunea la tribunalul din Viena că existenţa unui popor nu se demonstrează, 
ci se afirmă. Am putea calchia această afirmaţie şi să spunem că normalitatea ar 
trebui să nu fie demonstrabilă, ci doar să o afirmi. lată, însă că suntem în situaţia în 
care trebuie să votăm, să o reconfirmăm. Şi asta nu în condiţii de prigoană, nu între 
patru pereţi şi nu lucrând asiduu la stuf. 


Avem libertatea de a folosi instrumentele libertăţii. Nu este un îndemn populist, 
dar trebuie să mergem la vot. Chiar dacă nu se vor întruni cele 6 milioane de voturi 
- ceea ce e greu de crezut - dar dacă vom fi mai mult de trei milioane care se vor 
exprima pentru normalitate, vom da un semnal că România nu poate fi condusă de 
o elită scabroasă care vrea să ne impună anormalitatea pe post de normalitate. Nu 
judecăm pe nimeni, nu facem vânătoare de vrăjitoare, nu suntem împotriva celor 
care, într-un fel sau altul, au alte opţiuni, pentru că ştim, empatizăm, mulți dintre ei 
sunt nefericiţi, trebuie să ne rugăm pentru ei. N-am făcut-o prea mult în aceşti ani 
şi poate de aceea s-au învrăjbit fronturile atât de tare, încât am ajuns la această 
situație aparent absurdă, de a vota pentru lucruri normale. 


Dar revin la pericopa de astăzi. Crucea, pe lângă faptul că trebuie luată în cu- 
noştinţă de cauză, adică este un act de libertate să îți asumi crucea, este şi mijloc, 
este un vehicul. Crucea, când o iei, ea te preia, te duce ea. E foarte important să o 
primeşti, să o iei, ca după aceea să constaţi că, de fapt, ea te duce. De aceea, 
dincolo de polemici, dincolo de războiul ideologic, eu cred că ceea ce ne aşteaptă 
este, până la urma urmei, totuşi, o minune, o dovadă că Dumnezeu lucrează în 
creaţia lui şi în istorie. 


Repet, chiar dacă nu vom fi 6 milioane, dar vom fi măcar trei, dacă nu chiar patru, 
se va reconfirma pentru a nu ştiu câta oară că prin vocile păcătoşilor - cum suntem 
NOI, aici, să nu ne imaginăm că suntem bravi - că prin vocile păcătoşilor, prin 


modul lor de a fi prezenţi în istorie, la momentul când istoria îi cheamă, se 
reconfirmă adevărul. E ceva măreț, nu ştiu dacă pot să vă transmit emoția. Aşa cum 
un deţinut politic în anii '50 era purtător de libertate în zeghe, noi trebuie să fim 
purtători de libertate în ciuda celor care folosesc libertatea împotriva noastră. 
Suntem adevărații purtători de libertate. 


De fapt, referendumul acesta pentru familie este un referendum relativ simplu, 
pentru că el are ca obiect distincția aceasta fundamentală între cei care înţeleg 
libertatea ca lbertinaj şi alţii care înţeleg libertatea ca responsabilitate. Sunt 
cuvinte aparent mari, dar vă rog să mă credeţi că nu sunt. Fac parte din cotidianul 
nostru. Şi poate că Dumnezeu a rânduit aşa - nu poate, sunt sigur - ca în anul 
centenar, cu o clasă politică despre care nu mai vorbim, să facem un exerciţiu de 
voinţă în care să reafirmăm normalitatea. Ce ofrandă mai puternică şi mai onestă 
putem aduce celor care au murit neştiuţi pentru libertatea noastră, decât de a face 
uz conştient şi constructiv de propria noastră libertate! În an centenar! 


Nu ştiu dacă mă fac înţeles, [dar] anul acesta este un an al miracolelor. Nu doar 
pentru că zece partizani din munţi, foştii “bandiți” de ieri, sunt reînhumaţi cu 
onoruri militare şi slujbe, dar este şi anul în care, după peste jumătate de secol de 
atrocități, avem şansa ca prin vocile noastre anonime şi păcătoase, să reafirmăm, cu 
puterea pe care ne-a dat-o Bunul Dumnezeu, că rânduiala Lui nu este o simplă 
impunere a unei voințe supreme, ci că este libertatea noastră. Referendumul care 
ne aşteaptă - vă rog să luaţi ca atare - este un moment în care ne reafirmăm 
libertatea de a ne lua crucea, libertatea de a accepta faptul că sunt nişte rigori, care 
nu sunt spre moartea omului, ci spre învierea lui. 


Va fi un examen teribil şi pentru noi, dar mai cu seamă pentru cei care ne atacă. 
Campania care va precede referendumul va arăta dacă cei care ne contextă au 
înţeles cu adevărat că sunt şi ei, asemenea nouă, beneficiarii unei libertăţi care a 
început să fie construită în închisori. Tare mi-e teamă că nu vor înţelege, că vor lua 
doar caimacul libertăţii, doar ceea ce este la suprafaţă, spuma, că vor fi superficiali, 
că ne vor acuza că suntem medievali - o, de-am fi! Ce incultură să [asociezi] Evul 
Mediu cu [ignoranţa] şi cu întunecimea...! Că suntem fundamentalişti! 


Mă întreba acum zece ani cineva la Geneva: “E adevărat că ortodocşii sunt funda- 
mentalişti?”, “Da, sunt fundamentalişti!” “Cum aşa?”, se miră că nu-l contrazic. 
“Da, cred în fundamente, au fundamente, şi cine are fundamente e fundamentalist”. 
Ne vor acuza că suntem obscurantişti, că nu vrem modernizarea ţării, ca şi cum 
păcatul ar fi factor de creştere economică. Păi vedem, fix în această zi, în 
momentul în care vă vorbesc, acum zece ani, se producea cel mai mare faliment 


din istoria economică a lumii moderne, cea mai mare bancă a Americii intră în 
faliment. De ce? Pentru că ridicase păcatul la nivel de principiu economic: minte-l 
pe om, dă-i credit, lasă-l să investească toate visele, toate speranţele, toate emoţiile, 
toate aşteptările copiilor care voiau să trăiască într-o casă mare, ca după aceea să îi 
iei totul şi să-l faci rob. Acum 10 ani se întâmpla acest lucru! Deci avem exemple 
la îndemână. 


Deci cei care ne-au acuzat că suntem obscurantişti, că stăm în calea modernizării, 
trebuie să le spunem un lucru foarte simplu, şi dacă se poate cât mai lipsit de 
patimă: noi nu putem fi altfel. Acest referendum nu ne obligă să mărturisim ceva 
ce nu mărturisim în mod curent şi mai cu seamă duminică de duminică la biserică. 
Este un referendum prin care reconfirmăm faptul că suntem aşa cum suntem. Că 
deranjăm, asta este bine, înseamnă că credinţa noastră contează. 


lubiţilor, fără panică, fără sentimente apocaliptice! Suntem într-o situație hărăzită 
de Dumnezeu, în care putem să ne reafirmăm libertatea, fără a fi în pericol. Nimeni 
nu ne stă cu puşca la tâmplă, nu ne paşte închisoarea, nu ne paşte nimic rău. Şi 
atunci, în aceste condiţii îngăduite de Dumnezeu şi pentru care trebuie să 
mulțumim zi de zi, a nu merge la vot şi a nu reafirma că suntem într-adevăr ceea ce 
suntem, ar fi un gest de ingratitudine. Nu doar faţă de Dumnezeu, ci, repet, faţă de 
cei care, în puşcăriile comuniste şi nu numai, au luptat pentru o libertate pe care n- 
au mai văzut-o niciodată, majoritatea dintre ei murind în dorul ei. 


Aşadar, nu vreau să fiu patetic, dar 7 octombrie este ziua în care se va vedea dacă 
luăm cu adevărat în serios crucea (...)”. 


Crucea cea uşoară 


“Şi când au ajuns la locul ce se cheamă al Căpățânii, L-au răstignit acolo pe EI şi 
pe făcătorii de rele, unul de-a dreapta şi unul de-a stânga” 


“Luaţi jugul Meu asupra voastră şi învăţaţi-vă de la Mine, că sunt blând şi smerit 
cu inima ŞI veţi găsi odihnă sufletelor voastre. Căci jugul Meu e bun şi povara Mea 
este uşoară“. (Matei 11, 29-30) 


În vremurile noastre, lumea îi compătimeşte sau batjocoreşte pe creştini, care, în- 
frânându-se, se supun unor privaţiuni „nebuneşti”. Raționamentul lumesc este 
foarte simplu, dar premisele îi sunt eronate şi conduce la o concluzie greşită, 
tocmai pentru că Fericirea nu este trăită şi înţeleasă. Dacă cei care nu-şi pun nici o 


oprelişte, care nu-şi îngrădesc libertatea cu nici o constrângere morala sunt atât de 
nefericiți, tare rău trebuie să fie de <<nebunii>> care se împotrivesc chiar şi 
plăcerilor instinctuale fireşti, care au strania hotărâre de a se schingiui singuri, ca şi 
cum n-ar fi suficient că îi chinuiesc alţii, gândesc nefericiţii care nu pricep ce sau, 
mai degrabă, Cine este, de fapt, Fericirea. 


Priveliştea celor trei cruci de pe Golgota cuprinde toate posibilităţile ontologice 
aflate la îndemâna fiecăruia dintre noi: să-L hulim sau să-L rugăm, răstigniţi, pe 
Hristos înălţat pe Cruce. 


Omul care se mântuieşte are în comun cu cel care piere purtarea crucii, îi dife- 
renţiază doar raportarea antagonică pe care o au faţă de Hristos Cel răstignit. Între 
rugă şi hulă nu există variantă intermediară, pentru că indiferența nu este decât un 
caz particular al hulei. 


Noi trebuie să alegem dacă vrem să ne cocârjăm sub crucea poverilor lumești şi a 
patimilor sau să transfigurăm suferinţele noastre primind Crucea cea de viaţă 
făcătoare, cu ochii aţintiţi la Hristos, pentru bucuria ce ne aşteaptă. 


Crucea tâlharului celui rău, crucea oamenilor “lumeşti”, rămasă instrument ruşinos 
de tortură, este datorată absenței lui Dumnezeu din vieţile lor, fără de care nimeni 
nu poate decât să-şi rumege nefericirea. Nesaţiul sporitor de patimi o face să se 
îngreuieze din ce în ce, bolovan la care împing Sisifi vrăjiți de mirajele celui rău. 
Pentru că suferința este considerată a fi un semn al eşecului şi al slăbiciunii, 
oamenii au tendinţa de a şi-o ascunde, chiar şi faţă de ei înşişi. 


Crucea mântuitoare, jugul lui Hristos, este uşor de purtat, tocmai pentru că înhămat 
alături de noi este Dumnezeu. Prin luarea crucii nu ni se cere decât asumarea întru 


Hristos a purtării ei, căci de suferinţă nici un om nu poate fi scutit. Numai prin 
Cruce, cheia duhovnicească deschizătoare a Împărăției celei dinlăuntru nostru şi 
simbolul Invierii, suferinţele capătă sens, se “uşurează” şi pot fi asumate. 


Rămâne la libera noastră alegere doar tipul de cruce pe care să-l purtăm. De ce 
trebuie să ne cocoşăm sub povara ei, orice am face? Poate pentru că, în condiţia 
noastră căzută, toţi suntem tâlhari. 


Adam şi Eva au încercat să-L fure pe Dumnezeu, să se îndumnezeiască pe căi 
ilicite. Nu ne rămâne decât, după spusele Fer. Augustin, imitându-l pe tâlharul 
fericit, care a furat toată viaţa, să furăm până la urmă şi Raiul. Chiar de ne-am 
nevoi toată viaţa, tot în ultimul moment l-am fura, căci abia clipa morții 


consfinţeşte starea noastră în viaţa de dincolo. Şi oricum, nici o nevoinţă şi nici o 
faptă, oricât de mare, nu ne îndreptăţesc vreodată să merităm Împărăţia, ci numai 
mila lui Hristos, ascunsă în Crucea Lui pentru noi. 


Arhim. Placide Deseille - Mântuirea prin Cruce 


Părintele PLACIDE DESEILLE 


CUNUNA BINECUVÂNTATĂ 
A ANULUI CRESTIN 
RE DI a 1 NICILE 
LITURGIC 


Predica a cincea la sărbătoarea înălțării Sfintei Cruci. Mântuirea prin Cruce 


În fiecare duminică, la Utrenie, după citirea Evangheliei învierii, se cântă un tropar 
consacrat deopotrivă Sfintei Cruci şi învierii care începe cu cuvintele: „Învierea lui 
Hristos văzând, să ne închinăm...". Da, vedem cu adevărat învierea lui Hristos în 
timpul slujbei de duminică ce reprezintă o sărbătoare de Paşte săptămânală. 
Imediat după aceea, se adăugă: „Crucii Tale, ne închinăm, Hristoase şi Sfântă 
învierea Ta o lăudăm şi o slăvim”. Puțin mai încolo, în acelaşi tropar, se continuă: 
„Că iată a venit prin Cruce bucurie la toată lumea". 


Vedem aşadar cât de strâns legate sunt Crucea şi învierea, reprezentând cele două 
fațete ale tainei mântuirii. Cum anume a devenit Crucea instrumentul mântuirii 
noastre? În ce fel a devenit ea izvor de bucurie care se revarsă peste toată lumea, 


peste toţi cei care au acceptat să recunoască în Cruce instrumentul mântuirii lor 
? 


Atunci când l-a creat pe om, Dumnezeu i-a dat acestuia suflare de viaţă, un suflet 
nemuritor înzestrat cu liber arbitru, cu libertate, fiindcă Dumnezeu a vrut ca omul 
să-L poată iubi în mod liber. În prima carte a Bibliei, în Facerea, omul apare ca 
scop al creației: Dumnezeu a pregătit universul întreg, tot cosmosul şi apoi 
pământul cu toate speciile vegetale şi animale care îl populează pentru ca omul să 
stăpânească peste ele, să fie cântăreţul, preotul creaţiei, să înalțe toate acestea spre 


Dumnezeu, iubindu-şi în mod liber Creatorul. Celelalte făpturi, care nu au un suflet 
nemuritor, nu îşi puteau iubi în mod liber Creatorul. Desigur, într-o anumită 
măsură, întreaga creaţie îl iubeşte pe Dumnezeu şi cântă slava Lui doar prin simpla 
sa existență şi ascultând de Creatorul ei, dar ascultând de El în mod necesar, 
conformându-se fără conştiinţă sau libertatea legilor pe care Dumnezeu le-a 
imprimat naturii. Omul însă este înzestrat cu libertate, fiindcă are un suflet 
spiritual şi nemuritor. Dumnezeu i-a dăruit libertatea deoarece scopul creaţiei 
era Să existe o făptură care să-L poată iubi pe Dumnezeu, care să poată fi în 
comuniune de iubire cu EI, şi pe care Dumnezeu Să o poată face părtaşă la 
propria sa natură. Acesta este scopul creaţiei. Și în fond, Hristos, Cuvântul lui 
Dumnezeu Care Și-a asumat firea noastră omenească este de fapt scopul 
creaţiei, vom vedea cum anume şi de ce. 


Din păcate, foarte repede, omul şi-a întrebuințat prost libertatea cu care a fost 
înzestrat: în loc să o folosească pentru a răspunde Tatălui ceresc cu iubire la iubirea 
Lui, el s-a revoltat împotriva lui Dumnezeu, nu a ascultat de EI, săvârşind astfel un 
act de mândrie. Şi cum omenirea nu este o puzderie de indivizi, deoarece omul a 
fost creat după chipul lui Dumnezeu, după chipul Preasfintei Treimi (în vreme ce o 
specie vegetală sau animală este o mulţime de indivizi), omenirea întreagă este în 
plan natural, datorită acestei creări a sa după chipul lui Dumnezeu, un ansamblu de 


fiinţe solidare; omenirea întreagă care a existat de-a lungul timpurilor, de la origini, 
şi care va exista până la sfârşitul lumii, nu este deci o infinitate de indivizi, fiindcă 
a fost creată după chipul lui Dumnezeu, ci alcătuieşte deja un trup. Şi din această 
cauză, păcatul lui Adam nu l-a privit numai pe Adam ca individ, fiindcă, într-o 
anumită măsură, el era deja solidar cu toată omenirea care avea să iasă din el şi de 
aceea, din vina sa, datorită despărțirii lui voite şi libere de Dumnezeu, şi-a 
compromis, ca să spunem aşa, toţi urmaşii, întreaga-i descendență. 


Sfinţii Părinţi numesc omenirea întreagă un Adam colectiv, iar Sfântul Grigorie de 
Nyssa vede în el singura oaie rătăcită în căutarea căreia a venit Hristos în lume. 


Bineînţeles că nu toţi oamenii sunt vinovaţi de greşeala lui Adam; însă acesta le-a 
transmis o fire omenească ranită, care de îndată ce este primită de fiecare dintre noi 
la naştere nu mai este o fire altoită pe Dumnezeu, nu mai este o fire însuflețită de 
energiile necreate ale lui Dumnezeu, ci una asupra căreia satana are deja o anumită 
putere. Acest păcat a fost numit în Occident „păcatul originar”. Majoritatea 
Sfinţilor Părinţi nu îl numesc aşa, ci doar „păcatul protopărinților noştri”. 


Prin greşeala lui Adam, pe care din păcate toţi urmaşii săi au imitat-o mereu, 
dezbinarea şi duşmănia au pus stăpânire pe omenire. Când citim primele capitole 


din cartea Facerii, care rezumă, în imagini simbolice, milenii de istorie reală, 
vedem că pornind de la greşeala lui Adam, toţi urmaşii lui au păcătuit până când s- 
a ajuns la potop, la împrăştierea acestei omeniri care ar fi trebuit să fie mereu unită 
ca un singur popor. 


Dumnezeu a vrut să repare acest păcat al lui Adam pe care îl cunoştea din veşnicie, 
deoarece EI vede totul într-o clipă veşnică şi pentru El nu există succesiune. Acest 
lucru depăşeşte toate concepțiile noastre, tot ce ne putem noi închipui, însă 
Dumnezeu vede totul ca într-o singură clipă veşnică, şi El văzuse din veşnicie 
păcatul lui Adam, de aceea hotărâse să-l remedieze, să-l îndrepte prin întruparea, 
moartea şi învierea Logos-ului Său. 


Întruparea, răstignirea şi învierea lui Hristos au fost pregătite de Dumnezeu încă 
din momentul chemării lui Avraam. Acesta a fost primul pas spre mântuirea 
omenirii pe care Domnul a vrut să o instaureze şi pe care o prevăzuse chiar din 
momentul în care vedea, din veşnicie, că omul nu era credincios planului Său de 
iubire. 


Astfel, la capătul lungii istorii pe care ne-o povesteşte Vechiul Testament, Hristos, 
Cuvântul lui Dumnezeu, Fiul lui Dumnezeu, cea de a doua Persoană a Sfintei 


Treimi, S-a întrupat, Şi-a asumat firea noastră omenească. El a luat suflet şi trup 
omenesc, însă acest suflet şi acest trup nu alcătuiau o persoană omenească: Hristos 
este în mod nedespărțit Dumnezeu şi om, Fiul lui Dumnezeu, cea de a doua 
Persoană a Sfintei Treimi şi om, însă firea Ss omenească, acest trup şi acest suflet 
nu au o personalitate proprie, ci au personalitatea Fiului lui Dumnezeu, Fiul lui 
Dumnezeu fiind în egală măsură Dumnezeu adevărat şi om adevărat. 


Asumându-şi aşadar această fire omenească aşa cum devenise ea după căderea în 
păcat a lui Adam şi după nesfârşita serie de păcate care alcătuiseră istoria omenirii, 
Hristos; a luat asupra Sa păcatul omului. 


Bineînţeles că EI nu era păcătos, deoarece, ca Fiu al lui Dumnezeu, în calitate de 
om, El nu putea decât să trăiască cu sufletul Său omenesc, cu inteligenţa şi voinţa 
Sa omenească această condiţie de Fiu a lui Dumnezeu care era condiţia Sa veşnică 
din sânul Preasfintei Treimi; iar în sânul Sfintei Treimi, Fiul primeşte veşnic de la 
Tatăl firea cea dumnezeiască. Tatăl îi dă tot ce este Fiului, precum şi Sfântului 
Duh. Fiul primeşte totul de la Tatăl, Fiul este întru totul orientat spre Tatăl, este 
întru totul Fiu în sensul cel mai profund al cuvântului, după cum Tatăl este din 
veşnicie izvorul oricărei paternităţi şi Tatăl nostru. 


În acest trup şi în acest suflet omenesc, cu inteligenţa şi cu voinţa Sa omenească, 
Hristos Şi-a asumat omenirea cu toate consecinţele păcatului, care erau suferinţă şi 
moartea. Mântuitorul Hristos le-a trăit pe toate, însă cu sufletul Său de Fiu, 
deoarece inteligența şi voinţa Sa omenească nu puteau decât să adere în mod 
concret la acest duh fiesc care îi era caracteristic în sânul Preasfintei Treimi. Şi din 
această cauză, asumându-Și firea noastră omenească, care repet, nu este o 
multitudine de indivizi, Hristos cuprindea deja în EI întreaga omenire. Şi în EI, 
omenirea întreagă se împărtăşea, în mod virtual, din sentimentele Sale fieşti faţă de 
Tatăl. În felul acesta, Hristos a făcut din suferinţă şi din moarte, care erau semnul 
consecinţelor despărțirii omului de Dumnezeu, semnul totalei renunţări la sine, al 
renunţării totale la eu. 


În calitate de om, Hristos nu avea „eu", EI era Fiul lui Dumnezeu, însă folosindu-se 
de voinţa Sa omenească, Fiul lui Dumnezeu a făcut din suferinţa şi din moartea Sa 
semnul iubirii celei mai desăvârşite faţă de Tatăl, față de oameni, semnul unei 
supuneri fieşti, pline de iubire faţă de Tatăl Său, supunere şi iubire care, în firea Sa 
omenească, în voinţa Sa omenească de om, erau răsfrângerea, traducerea în limba 
omenirii păcătoase a iubirii Sale fieşti față de Tatăl, care este viaţa Sa cea veşnică 
din sânul Sfintei Treimi. 


EI a distrus astfel suferinţa şi moartea, deoarece devenind semnul iubirii celei mai 
desăvârşite de Tatăl, precum şi semnul iubirii celei mai desăvârşite de oameni, 
suferința şi moartea se negau şi se desfiinţau reciproc: „Mai mare dragoste decât 
aceasta nimeni nu are, ca sufletul lui să şi-l pună pentru prietenii săi" (loan 15, 13), 
le-a spus El ucenicilor în cuvântarea de după Cină. Făcând în felul acesta din 
suferința şi din moartea de pe Cruce semnul iubirii Sale fieşti desăvârşite faţă de 
Tatăl şi al iubirii Sale de oameni, iubire care era în acelaşi timp şi o comuniune cu 
iubirea Tatălui pentru omenirea întreagă, pentru toţi oamenii, Hristos a zdrobit din 
interior, a nimicit suferinţa şi moartea şi crucea, pentru ca ele să devină semnele 
învierii şi biruinţei definitive ale Vieţii. 


Invierea asta este: distrugerea tuturor consecinţelor păcatului, a suferinței şi a 
morţii, deoarece Fiul lui Dumnezeu le-a schimbat sensul şi însemnătatea. De aceea 
a „venit prin Cruce bucurie la toată lumea”. 


Da, pentru că datorită puterii Duhului Sfânt pe care l-a trimis peste Biserică în ziua 
Cincizecimii şi pe care îl trimite peste fiecare dintre noi în ziua când suntem 
botezați, Hristos ne-a dat şi nouă puterea de a face la rândul nostru din suferinţele 
şi din moartea noastră, din prezenţa Crucii sub toate formele ei în viaţa noastră, 


semnul renunțării celei mai depline la eu, la propriul ego, semnul dăruirii noastre 
celei mai depline faţă de Tatăl şi în acelaşi timp, faţă de fraţii noştri, oamenii. 


Da, prin Cruce a fost schimbat însuşi sensul suferinţei noastre, dacă vrem şi dacă 
suntem de acord să acceptăm acest lucru, iar Sfântul Duh, Care ne-a fost revărsat 
în inimi şi Care ne întipăreşte acolo o atracţie pentru aceasta, ne dă sensul Crucii şi 
sensul condiţiei noastre de fii ai lui Dumnezeu. După cum spune Sfântul Apostol 
Pavel, Sfântul Duh strigă în inimile noastre „Avva, Părinte!" (Galateni 4, 6). Ei 
bine, dacă la acest imbold pe care Duhul ni-l imprimă în inimi consimţim, dacă 
facem cu adevărat din toate crucile noastre zilnice, din toate formele prin care 
suferința îşi face loc în viața noastră şi din însăşi moartea noastră semnele 
renunțării la orice formă de egocentrism, la orice închidere în individualitate, la 
voinţa de stăpânire şi de posedare a eului nostru, pentru a fi pe deplin o iubire 
fiască faţă de Tatăl şi iubitori faţă de fraţii noştri, oamenii, atunci, suferinţa este 
învinsă şi învierea se face deja prezentă în chip tainic în inimile noastre, de unde va 
străluci în ziua Parusiei şi a învierii de apoi, la sfârşitul veacurilor. 


Taina Crucii cuprinde toate aceste aspecte şi din aceste motive, „a venit prin Cruce 
bucurie la toată lumea". Crucea este instrumentul mântuirii noastre şi, prin aceasta, 
instrumentul bucuriei şi al învierii noastre. Tatălui şi Fiului şi Sfântului Duh, Care 


au conceput acest minunat plan de mântuire a omului şi l-au împlinit prin jertfa lui 
Hristos şi în acelaşi timp, prin puterea Duhului Sfânt, Treimii Sfinte 1 se cuvine 
toată slava în vecii vecilor. Amin. 


Cununa binecuvântată a anului creştin, Predici la duminicile şi sărbătorile 
anului liturgic; Editura Doxologia 


Părintele Ilarion Dan, duhovnicul de la “Crucea”, fost mare director de bancă 
ce s-a lepădat de toate pentru a sluji lui Hristos, la 55 de ani. Mărturisiri 
despre propriul drum al convertirii şi despre providenţialul părinte Arsenie 
Papacioc: “Smerenia, frate, smerenia!” 

Ziarul Lumina: Repetabila întoarcere în sine (2013) 


Se întâmplă să te întorci într-o mănăstire pe care ai vizitat-o, sau la un părinte 
duhovnic, dintr-o chemare pe care nu ştii cum s-o numeşti. În această toamnă, am 
mers în pelerinaj la Mănăstirea „Sfânta Cruce“ din Arhiepiscopia Tomisului. Deşi 
o făceam pentru prima oară, am trăit sentimentul unei reveniri, căci cuvintele 
părintelui duhovnic Ilarion Dan, fost director de bancă în Constanţa, te invită la o 
repetabilă întoarcere în sine. Acolo unde şi cuvioşia sa, după o lungă căutare, a 
descoperit chipul lui Hristos. 


Alergăm dinspre Constanţa spre Hârşova fermecaţi de frumuseţea inconfundabilă a 
podişului dobrogean. În comuna Crucea facem la stânga, străbătând o ramificaţie a 
drumului, care urcă şi coboară în pante line printr-o nesfârşită livadă de gutui, până 
în valea dintre dealurile Băltăgeşti şi Alah-Bair, unde se află Mănăstirea „Sfânta 
Cruce“, cu hramurile „Cuvioasa Teodora de la Sihla“ şi „Înălţarea Sfintei Cruci“. 
Aici se nevoiesc 14 vieţuitoare, sub îndrumarea maicii stareţe Teodora Tăbăranu, şi 
un părinte duhovnic. Zilnic, fiecare zideşte, afară, chipul de lemn şi de piatră al 


mănăstirii şi, în interior, pe cel de sine, pentru a se apropia, a se uni astfel cu 
Hristos, care luminează acolo, în inima fiecăruia. 


Mănăstirea, nevoirea şi duhovnicul ei 


Mănăstirea a luat fiinţă în anul 2005, în apropierea unui firicel de apă, numit 
„Izvorul Tămăduirii“, pe un loc unde, de multă vreme, se organiza praznicul 
sărbătorii, tradiție care a rămas vie până în zilele noastre. S-au construit mai întâi 
două corpuri de chilii, biserica din lemn, sfinţită în 2009, câteva anexe, s-a ame- 
najat o grădină de zarzavat, alături s-a turnat fundaţia pentru biserica cea mare şi, 
astfel, s-a aşezat în firescul ei viaţa obştii. Realizările sunt multe, frumoase, şi tot 
omul care ajunge aici se poate bucura de ele. 


În lipsa maicii stareţe, plecată din mănăstire cu ascultare, ne prezintă rodul nevoirii 
maicilor părintele duhovnic Ilarion Dan. Întâlnirea cu cuvioşia sa se preface treptat 
însă într-o tulburătoare... întoarcere. Căci, pe măsură ce ne adâncim în cuvinte, 
coborâm cu fiecare din ele şi în noi, căutăm şi descoperim rostul acestei repetabile 
întoarceri: regăsirea, conştientizarea de sine ca minune creată de Dumnezeu. 


Povestea părintelui Ilarion, intrat în monahism la peste 50 de ani, este pilduitoare. 
Și chiar dacă mulţi o cunosc, repetând-o nu facem altceva decât să redescoperim, 
cu fiecare cuvânt, cu fiecare învăţătură, părţi din noi înşine. 


Este duhovnic aici din 2009, când a venit de la Mănăstirea „Sfântul cuvios loan 
Casian“. S-a împlinit spiritual 20 de ani sub îndrumarea părintelui Arsenie Papa- 


cioc şi, după plecarea la Domnul a soţiei, a părăsit lumea-lume, pentru a renaşte în 
cer. 


Lumea a pierdut conştiinţa de sine 

Am vorbit cu cuvioşia sa despre multe, dar mai ales despre... lume. „Nu este uşor 
nici în lume, nici în mănăstire. Fiecare mod de a vieţui are provocările lui. Eu am 
fost director de bancă. Am desfăşurat o activitate care mi-a permis să înţeleg 
modul cum funcţionează societatea modernă. Acum, eu nu aş mai putea trăi în 
lume. Ea tinde să intre într-o zonă a nefirescului. Există o expunere a omului 
contemporan care face ca viaţa lui să fie tumultuoasă, care îl îndepărtează de la 
menirea lui, îndumnezeirea. Este o lume foarte agresivă, care a pierdut conştiinţa 
de sine. Omul contemporan nu mai ştie că este om. Este prăbuşit într-un egoism 
feroce. Pierzându-şi conştiinţa de sine, L-a pierdut pe Dumnezeu. Nu ne uităm la 
noi şi nu înțelegem că suntem o minune a lui Dumnezeu “, ne-a mărturisit acesta. 


L-am întrebat apoi despre drumul pe care trebuie să-l parcurgem, dinspre dumne- 
zeul banului, la care se închină astăzi aproape toată lumea, spre Dumnezeu Cel 
Adevărat. 


„Este unul pe care noi nu-l putem parcurge singuri. Privind retrospectiv viaţa 
mea, îmi dau seama că Dumnezeu a lucrat într-un mod atât de paradoxal, atât de 
gingaş, de inefabil, pentru a-mi călăuzi paşii spre El. Nu pot să spun exact cum a 
făcut lucrul acesta. Spun doar că mi-am practicat meseria cu foarte mare pasiune. 


Numai că nu am fost acaparat de patima banului. Am privit banii ca pe un mijloc 
nonscop. În momentul în care transformi banul în scop, eşti pierdut. Nu ştiu când 
s-a produs «declicul». A fost un lucru pe care nu-l pot delimita foarte clar. A fost 
ceva în mine, o căutare din tinereţe. Nu ştiu dacă Îl căutam pe Dumnezeu, ci nişte 
răspunsuri, pentru că nu eram mulțumit cu ceea ce ştiam, cu ceea ce mi se spunea, 
cu ceea ce înțelegeam. Căutam ceva care să mă împlinească, să mă liniştească. 
Acum pot Să spun că eu căutam chipul lui Hristos care răsărise în mine, dar atunci 
nu ştiam lucrul acesta. De aceea, tot căutam acel ceva în filosofie, în literatură, 
artă, ştiinţă, dar rămâneam nemulțumit. Am avut familie, doi copii, o viaţă 
normală. Treptat-treptat, m-am apropiat de Biserică, eu nefiind la vremea aceea 
religios. Atunci am început să descopăr că în Biserică este ceea ce căutam. La 40 
de ani, soţia a plecat la Domnul, iar eu am rămas singur cu copiii, pe care însă nu 
i-am copleşit cu o atenţie exacerbată. Când le-am spus că voi merge la mănăstire, 
ei au înțeles, pentru că se aşteptau la lucrul acesta, intuind «traiectoria» mea“, ne- 
a mai mărturisit părintele Ilarion. 


Dărâmând zidul dintre om şi Hristos 


Cuvioşia sa ne-a vorbit apoi despre duhovnicie, „care este cea mai grea parte a 
slujirii“, pentru că „eşti responsabil pentru fiecare dintre cei care vin la tine. 
Trebuie să găseşti răspunsuri adecvate şi îndrumări pentru o multitudine de 
situații, unele care nici nu-ţi trec prin cap. Un cuvânt al tău îl poate îngropa pe cel 
din fața ta. Dar când faci acest lucru cu responsabilitate şi bucurie, dărâmi un zid 
între el şi Hristos. Și eu mă hrănesc cu asta. De aceea, duhovnicia, deşi grea, nu 
devine povară “, spune părintele. 


Ascultându-l pe părintele Ilarion, nu poţi să nu te gândeşti cât de important este să 
ai un duhovnic. Şi cât de repetabilă trebuie să fie întoarcerea fiecăruia în sine. 
Acolo unde şi monahii, şi părinţii, şi noi trebuie să zidim zilnic apropierea de 
chipul lui Hristos, Cel ce luminează în inima fiecăruia. Nu trebuie decât să-L 
căutăm... 


Mănăstirea „Sfânta Cruce“, izvor de apă vindecătoare (2009) 


La 4 kilometri de şoseaua Constanţa-Hârşova, într-o vale a liniştii, lângă un izvor 
tămăduitor, care a vindecat mulţi credincioşi, se găseşte Mănăstirea „Sfânta 
Cruce“. Aşezământul monahal a fost finalizat în 2007 şi a fost sfinţit în luna iulie a 
acestui an, în Duminica a IV-a după Rusalii. Obştea mănăstirii este formată din 
cinci maici, sub îndrumarea duhovnicească a maicii stareţe Teodora Tăbăranu şi a 
părintelui duhovnic Ilarion Dan, cel care i-a uimit pe mulți cu gestul său de a intra 
în monahism. „Ce i-ar putea lipsi unui director de bancă?“, se întrebau prieteni, 
amici sau simpli curioşi. 


„Trăirea în comuniune cu Dumnezeu. Mi-am dat seama că fără ajutorul lui Dumne- 
zeu nu mă pot salva“, spune oricui vrea să audă duhovnicul de la Crucea. 


E trecut de ora şase dimineaţa. Slujba a început de mai bine de trei ore. În crucile 
geamurilor, zorile somnoroase încă mai lenevesc în beznă. Câteva candele aprinse 
în dreptul icoanelor de la altar şi lumânarea de la strana maicilor - cor de îngeri - 
sunt singurele surse de lumină. Vizibile. Părintele slujeşte la flacăra lumânării, 
suficient de puternică cât să-i descopere, ca într-o taină, literele din cărțile sfinte: 


„Hristos Cel înviat, Izvor nesecat de daruri pentru noi, să fie pururi în mijlocul 
nostru! Amin!“ 


Rugăciunile se încheie abia când afară începe să se lumineze, când biserica rămâne 
goală, impregnată cu un miros parfumat de lemn şi tămâie. Vorbele maicilor sunt 
binevoitoare şi ochii le râd sub cruciţele de mir de pe frunte. Cum e posibilă o 
astfel de stare, după atâtea ore de priveghere? 


„Ne întăreşte Măicuţa Domnului“, îmi şopteşte o maică tânără în pridvorul 
maramureşean, cu dantelării din lemn, al Bisericii „Sfânta Teodora de la Sihla“ de 
la Mănăstirea „Sfânta Cruce“, din judeţul Constanţa. 


Trudă pentru altarul din pădure 


Locul ales de Dumnezeu, într-o vale a liniştii, înconjurată pe o parte de păduri de 
pini şi arbuşti de soc, iar pe cealaltă parte de dealuri stâncoase, acoperite cu ierburi 


şi livezi de pomi fructiferi, a primit altar sfințit prin strădania maicii stareţe, 
însoţită de două măicuţe, dintre care a mai rămas doar una. Construcţia bisericii a 
început în anul 2005, în luna august. 


„Timp de mai bine de un an, am făcut naveta şi am umblat în căutare de spon- 
sorizări şi de toate cele necesare construcţiei. De fiecare dată am preferat să îmi 
asum cele mai grele responsabilități şi să las acasă maicile, ca să aibă grijă de 
rugăciune, pentru că viaţa în mănăstire nu trebuie să înceteze din nici o pricină“, 
vorbeşte cu mult calm maica stareță, firavă, cea venită din Moldova să-şi înde- 
plinească gândul de-o viaţă, acela de a construi mănăstire. Ridicat din lemn, în stil 
maramureşean, lăcaşul de cult a fost finalizat în urmă cu doi ani şi a fost sfinţit în 
luna iulie a acestui an, în Duminica a IV-a după Rusalii. 


Momentan, obştea mănăstirii este formată din cinci maici, sub îndrumarea 
duhovnicească a maicii Teodora Tăbăranu, stareța mănăstirii, şi a părintelui duhov- 
nic Ilarion Dan. 


Izvorul tămăduirii 


De când a fost înălțat aşezământul monahal, în altarul din pădurile satului Crucea 
se fac neîncetat slujbe de slavă şi pomenire. Puţini dintre cei care trec zilnic prin 
apropiere, în goana lor nebună, ştiu că la 4 km de şoseaua Constanţa-Hârşova, la 
Mănăstirea „Sfânta Cruce“, o mână de suflete se roagă şi pentru ei. 


„Doar aceia care o caută şi cei cărora le este îngăduit să o descopere găsesc 
mănăstirea“, spune părintele Ilarion. Semnele trecerii credincioşilor prin aceste 


locuri sunt evidente. Mărturie stau panglicile legate la izvorul tămăduitor, amplasat 
în vecinătatea mănăstirii, izvor care a dat şi hramul cel mare al sfântului lăcaș: 
„Izvorul Tămăduirii“. 


„Oamenii spun că izvorul a fost amenajat prin anii "30 de un preot dintr-o localitate 
apropiată. Mai demult, de sărbătoarea Izvorul Tămăduirii, oamenii se adunau la 
izvor şi făceau un fel de agapă frățească. Cu această apă, mulţi credincioşi şi-au 
găsit vindecarea, fie că au avut probleme cu vederea, cu picioarele sau cu articu- 
laţiile. Testele de laborator au indicat o puritate a apei foarte bună. Izvorul este 
singura sursă de apă potabilă pentru mănăstire“, explică stareţa mănăstirii 
constănţene. 


„Ziduri ridicăm, mai greu e să zidim suflete“ 


Între timp, pe lângă bisericuţă s-au mai ridicat un corp de chilii, un altar de vară, un 
pangar şi un atelier în care maicile cos veşminte preoţeşti, iar acum se află în lucru 
o clădire nouă, în care vor putea fi primiţi, aşa cum se cuvine, pelerini din toată 
ţara. O biserică de piatră, trainică, mărturie aprinsă a credinţei primei generaţii de 
monahii a mănăstirii, îşi mai doreşte maica stareță Teodora să construiască, 
adăugând: „Cu răbdare şi muncă, ziduri ridicăm, mai greu e să zidim suflete“. 

Părintele Ilarion, duhovnic al mănăstirii din luna aprilie a acestui an, încuviinţează 
şi vorbeşte din proprie experienţă: „Eu m-am convins că fără Hristos nu se poate. 
Cred că fiecăruia îi este dat câte ceva în viaţă, ca să înţeleagă. Adică nu cred, sunt 


sigur. Eu confirm cu viața mea. Îmi dau seama că dacă nu aş fi avut traiectoria pe 
care am avut-o în viaţă, lucrurile nu mi-ar fi fost atât de clare. Acum, la vârsta 
asta şi în poziţia în care mă aflu, pot să certific că ceea ce mi s-a întâmplat era 
necesar pentru mine. Absolut totul. Nimic nu a fost întâmplător şi mi-am dat seamă 
că fără ajutorul lui Dumnezeu nu mă pot salva “. 


Înainte de a îmbrăca haina monahală, părintele Ilarion a fost un apropiat al biseri- 
cii. A ajutat la construirea şi întreținerea câtorva aşezăminte de cult, printre care 
Mănăstirea „Sfântul Casian“ sau Biserica „Sfântul mare mucenic Mina“, ambele 
din zona Constanţei. 


jise 


„Părinte, parcă aţi fi în mănăstire de când lumea 


Intrarea în monahism a fost ca o trecere firească. O chemare care i-a încolţit în 
suflet lui lon Dan, omul din lume, cu câţiva ani înainte de a face pasul definitiv. Pe 
mulți 1-a surprins gestul său. „Ce i-ar putea lipsi unui director bancă?“, se întrebau 
unii prieteni, amici sau simpli curioşi. Răspunsul l-au aflat în timp, însă nu mulți |- 
au şi înţeles. Doar propriii copii i-au fost alături şi, cu siguranţă, soţia care-i 
veghează pe toţi din cer. 


Părintele Arsenie Papacioc, duhovnicul părintelui Ilarion de mai bine de 20 de ani, 
monahul care l-a susţinut în cele mai grele momente ale vieţii, i-a fost, de 
asemenea, un bun sfătuitor. 


„Fără sprijinul Sfinţiei Sale nu cred că mi-ar fi fost atât de uşor. Este o barieră 
psihologică, mai ales de la o anumită vârstă. Sunt multe gânduri care te ţin pe loc. 
Este şi lucrarea vrăjmaşului care intervine. Gândurile acestea n-ar trebui să fie, 
până la urmă este viaţa ta. Cu toate acestea, te gândeşti, pentru că nu vrei să 
răneşti pe nimeni. Au fost zile, săptămâni, luni, timp în care mi-am analizat foarte 
bine viaţa - ce a fost şi ce vreau să fie de acum încolo. Toate argumentele raţionale 
şi cele sufleteşti îmi spuneau că nu există decât calea asta“, mărturiseşte monahul 
de la Mănăstirea „Sfânta Cruce“. 


La îndemnul părintelui duhovnic, în toamna lui 2008, a fost călugărit la Mănăstirea 
„Sfântul Casian“, un loc de care este foarte legat. După călugărie, gândurile i-au 
dat pace, şi-a dat seama că a făcut ceea ce trebuia să facă şi ceea ce şi-a dorit. 


Privindu-l, îmbrăcat în rasă, cu barba căruntă şi părul adunat la spate, îmi vin în 
gând aceleaşi cuvinte cu care i se adresează cei mai mulţi prieteni sau credincioşi 


care îi cunosc povestea: „Părinte, parcă aţi fi în mănăstire de când lumea!“ 


„Odată ce dai de gustul libertăţii interioare, nu mai vrei nimic“ 


În timp ce vorbeşte, monahul îşi mai aruncă din când în când ochii spre fereastră. 
Cu siguranţă, nu vede câmpurile nesfârşite, arse de bruma toamnei târzii, ci mai 
degrabă vede în timp, în vremurile pe când era în lume. Ce agitaţie! Câtă 
responsabilitate! 


Părintele Ilarion Dan povesteşte: „Locul în care se lucrează cu banii este foarte 
stresant. Mi-a plăcut ce am făcut, pentru că am văzut banii strict din punctul de 
vedere tehnic, nu am avut vreodată vreo pasiune negativă faţă de ei. Totul trece 
prin mâinile tale, prin capul tău şi trebuie să se transforme în bani. E un infern. 
Vezi de multe ori oameni disperaţi şi trăieşti drama asta în fiecare zi, clipă de 
clipă. Acum e altceva. Sunt liniştit, pentru că sunt pe un drum care ştiu sigur că mă 
duce unde trebuie. Când faci lucrurile cu calm, conştient că este spre folosul tău şi 
al celor din jur, totul decurge foarte armonios “. 


Duhovnicul de la mănăstirea constănţeană e mulţumit cu viaţa sa. Recunoaşte, cu 
sinceritate, că de multe ori se simte vinovat faţă de prietenii săi, care au probleme 
la serviciu, în familie. Aceiaşi prieteni care, la rândul lor, încă îl mai privesc cu 
îngrijorare şi uşoară compătimire, fără să-şi dea seama că ei sunt de compătimit. 


Pentru că părintele se simte un privilegiat: „Nu e meritul meu, aşa a orânduit 
Dumnezeu. Mă simt prost față de ei, pentru că foarte mulți sunt oameni chinuiţi, 
iar eu sunt scandalos de bine. Într-un fel, ceea ce trăiesc este reversul părţii amare 
prin care a trebuit să trec. Apreciez ceea ce am acum foarte mult. Odată ce dai de 
gustul libertăţii interioare, nu mai vrei nimic. E greu de explicat. Doar cei care au 
trecut şi trec prin aşa ceva ştiu. Dacă spui toate acestea cuiva care nu ştie despre 
ce este vorba, cu siguranţă te va privi ciudat“. 


„Irăirea în comuniune cu Dumnezeu este starea noastră firească“ 


Monahul crede că unii oameni se simt stingheri în lume tocmai pentru că tânjesc 
după „trăirea în comuniune cu Dumnezeu. Aceasta este starea noastră firească. 
De fapt, noi putem trăi atât de simplu şi atât de bine şi ne putem simţi atât de 
liberi...singuri ne legăm cu toată creaţia asta a noastră. Spre exemplu, criza 
economică pe care o traversăm ascunde, de fapt, o criză profundă a omului. Criza 
aceasta, eu spun, fără Hristos nu se vindecă şi teamă îmi este că omenirea în 
ansamblul ei nu vede lucrul acesta, pentru că este o criză a omului care s-a 
depărtat de Dumnezeu. Viaţa demonstrează că nu este posibil ca omul să se 
descurce cu toată inventivitatea lui“. 


Tot părintele Ilarion spune că nu e uşoară calea care duce spre Hristos, că mulţi 
oameni doresc soluţii imediate pentru problemele lor. Parafrazându-l, unii oamenii 
văd totul în sensul de confort imediat. Cei mai mulţi nici nu-şi dau seama că sunt 
ruinaţi sufleteşte şi că au nevoie de o reconstrucţie, care nu se poate face fără 
aportul lor. Viaţa nu constă în a funcţiona doar la nivel biologic, aşa cum suntem 
încurajați de civilizaţia în care trăim, nu ne putem rezuma la stadiul de simple 
cochilii, golite de conţinut, ci „trebuie să fim foarte atenţi la ce ne dă Dumnezeu. 
Dacă nu eşti atent şi nu te interesează, dacă nu ai o mişcare interioară şi nu încerci 
să afli ce e cu tine, atunci lucrurile trec pe lângă tine degeaba. Este importat să 
tratăm fiecare zi ca pe ultima noastră zi. Trebuie să fim pregătiţi în fiecare clipă. 
Nu putem trăi cu gândul că Dumnezeu ne va prelungi viaţa până când ne vom 
reveni noi“. 
Minunile 


Vorbeşte cu însufleţire despre Dumnezeu şi despre experienţele personale legate de 
Cel căruia li urmează, cu crucea în spate, din dragoste nemăsurată. 

Începe cu povestea bisericii constănţene „Sfântul mare mucenic Mina“ din parcul 
Tăbăcăriei, unul dintre lăcaşurile de cult de care părintele Ilarion este legat 
sufleteşte: „Un lucru absolut miraculos este faptul că, la un moment dat, am avut 
nevoie de curent trifazic, industrial. Singurul loc unde ne puteam conecta era 
undeva înspre bulevard, la vreo câteva sute de metri. Pe vremea aceea costa 
enorm. Împreună cu părintele paroh, bunul meu prieten, Nicolae Picu, am tot 
căutat soluţii. În zadar. Era vara lui 2003. Într-o zi, părintele a îndemnat 
muncitorii să sape un şanţ pentru cablul pe care tot speram că îl vom aduce noi, 


cândva. Oamenii au săpat un metru. Răscolind pământul, au dat peste un cablu. 
Probabilitatea să dai peste acel cablu era infimă. Mai mult decât atât, cablul acela 
avea curent. N-am aflat niciodată cine l-a pus, de ce l-a pus, al cui era. Am 
întrebat peste tot. Fără răspuns, însă. Era un cablu care venea de nicăieri şi ducea 
nicăieri. A fost clar că a fost mâna lui Dumnezeu. Asta este. Omul trebuie să fie şi 
el acolo, dar de făcut, face Dumnezeu de fiecare dată “. 


O altă întâmplare, pe care părintele a trăit-o din postura de monah, e legată de un 
prieten, care „a avut o viaţă foarte agitată. Ne-am apropiat mai mult în ultimii lui 
ani de viaţă. A avut un accident groaznic, în urma căruia a scăpat ca prin minune. 
A fost primul avertisment pe care-l primise. Nu a înţeles. A dus aceeaşi viaţă. Apoi, 
a descoperit că are cancer şi a continuat să trăiască la fel. Un prieten comun a 
trecut pe la el, venise tocmai din China. M-a sunat să-mi spună că este foarte rău. 
M-am dus la el, era într-o stare groaznică. Avea metastază. I-am făcut un maslu, 
ceea ce m-a bucurat, pentru că ştiam că nu primea nici un preot. Mai apoi, l-am 
spovedit şi l-am împărtăşit. În aceeaşi zi şi-a dat sufletul. Dumnezeu rânduieşte 
lucrurile cu o forță incredibilă, pentru că familia a vrut să-i aducă preot şi nu a 
vrut. Când i-au zis să vin eu, a acceptat, şi Dumnezeu s-a îndurat să plece din trup 
cu o minimă pregătire. Mare lucru! Dacă nu ar fi venit prietenul din China, ar fi 
murit neimpărtăşit, pentru că noi pierduserăm legătura în ultima vreme. Am 
descoperit după aceea că în copilărie mergea foarte des la Mănăstirea Turnu, din 
Călimăneşti. Deci Dumnezeu şi-a amintit de paşii lui îndreptaţi spre biserica Sa şi 
l-a întors la EI spre sfârşitul vieţii. Nu l-a lăsat în ultimele clipe ale vieții lui “. 


Părintele se opreşte brusc. Şi tace. E o tăcere concentrată, ca şi cum un înger ar fi 
trecut în zbor şi i-ar fi şoptit ceva la ureche. 


Indrăznesc cu o ultimă întrebare: „Ce a mai rămas din domnul lon Dan, directorul 
de bancă?“ 


„Au rămas prieteniile, cunoştinţele... E greu să scapi de tine, să te debarasezi de 
toate din interior. Eu am încercat şi încerc în continuare să caut, să mai găsesc 
lucruri vechi, pe care să le dau afară. “ 


Simpozion dedicat Părintelui Arsenie Papacioc la Constanţa la centenarul 
naşterii sale 


[...] A urmat cuvântul ieromonahului Ilarion Dan, unul dintre ucenicii marelui 
duhovnic, care a povestit celor prezenţi în sală cum l-a cunoscut pe părintele 


Arsenie, cum a fost înfiat duhovniceşte încă din clipa în care i-a păşit în chilie, dar 
şi cum 1-a călăuzit paşii până la intrarea în monahism. 

„Părintele te iubea fără să se împartă. Aşa cum iubeşte Dumnezeu. O dragoste 
deplină faţă de fiecare dintre cei care îi treceau pragul. Era o dragoste 
copleşitoare, pe care o purtai în suflet şi simţeai nevoia să te întorci permanent la 
el, să te adăpi din nou din această dragoste şi să simţi că zbori, a arătat părintele 
Ilarion. |...] 


Părintele Arsenie Papacioc, “spitalul de urgenţă al sufletelor“: “Te adopta ca 
un adevărat părinte. Nu şi-a dorit să-şi apropie oamenii cu orice preţ, dar au 
simțit că lui îi pasă de ei” (Reportaj “Adevărul”) 


[a] 


La începutul anilor '90, părintele Ilarion era bancherul Ion Dan. Întâlnirea cu 
părintele Papacioc, petrecută în Postul Paştelui din anul 1991, i-a schimbat 
destinul. Preotul i-a spus de la prima vedere, intuindu-i viaţa prinsă în chingile 
responsabilităţilor: „Când ai tu timp şi nevoie de mine, eu te primesc, chiar dacă 
este multă lume la uşa mea“. 


Prin anii 2000, duhovnicul a făcut un gest inexplicabil. 


„Era cu mult înainte să-i spun că vreau să îmbrac haina monahală. Am dat nas în 
nas cu el, în uşa chiliei. Am vrut să-i sărut mâna, dar părintele s-a aplecat să-mi 
sărute el mâna. Eu m-am ruşinat, cum să facă părintele aşa ceva?! EI s-a uitat la 
mine, drept în suflet. A zis: «Era să mă desconspirn»“, se destăinuie părintele Ilarion 
(56 [61] ani). 


În 2008, bancherul Ion Dan a lăsat în urmă lumea dezlănţuită şi s-a retras la 
mănăstirea Izvorul Tămăduirii din Crucea, o aşezare din judeţul Constanţa. 


„Dumnezeu este un tată care îşi doreşte copiii să fie înapoi lângă El. Părintele 
Papacioc m-a ţinut pe linia de plutire după pierderea soţiei mele, fără de care nu- 
mi închipuiam viața. Am acceptat că toate sunt de la Dumnezeu, că aşa e voia Lui, 
aşa este rânduit, după un plan. Este un scop în toate, trebuie să învăţăm să 
înțelegem. Nouă ni se oferă Împărăţia, iar noi ne pierdem în lucruri mărunte. 


După ce s-au făcut mari cei doi copii ai mei şi am hotărât să plec la mănăstire, 
duhovnicul m-a luat de umeri şi s-a uitat țintă în ochii mei. Mi-a zis: «Smerenie, 
smerenie». A fost ca un duh pe care mi l-a transmis, ca fiind singura cale spre 
mântuire. Este moştenirea pe care mi-a lăsat-o “, mărturiseşte părintele Ilarion. 


Observator de Constanta (2014): Bancherul devenit călugăr sau descoperirea 
creştinismului fundamental 


După şase ani de călugărie, directorul de bancă Dan Ion, devenit părintele Ilarion 
de la Mănăstirea Izvorul Tămăduirii din Crucea, nu regretă nici un moment ale- 
gerea făcută. Dar e mâhnit de îndepărtarea românilor de Biserică, de îmbrăţişarea 
acestora a stilului de viaţă occidental, incompatibil cu cel creştin ortodox, de unde 
această ruptură inevitabilă de Hristos. 


Între dealurile Băltăgeştiului, în Valea Crucii, la poalele Dealului Allah-Bair se 
află Mânăstirea Sfânta Cruce, lângă Izvorul Tămăduirii. Drumul până la lăcaşul de 
închinăciune trece printr-o livadă imensă cu cireşi, piersici, caişi şi gutui, iar pe 
părintele duhovnic Ilarion l-am găsit la rugăciune, în Biserica „Sfânta Teodora de 
la Sihla“ a mănăstirii. Fostul bancher a început încă din adolescenţă să caute, să-şi 
răspundă la unele întrebări despre viaţă, dar oricât a citit, nu a găsit nimic care să-l 
satisfacă, simţea un gol. Avea o întrebare, dar nici măcar aceasta nu era foarte 
clară. Abia pe la 20 de ani a înţeles, din studiile unui fizician, că materia este ceva, 
iar spiritul altceva, că nu se confundă una cu cealaltă, că spiritul este autonom faţă 
de materie. 


„Asta a dat sens la ceea ce vedeam eu, ceea ce simțeam eu în acel sistem opac 
impus de comunişti. Şi m-am apropiat de Dumnezeu cu alte lecturi, fără să am 
habar de ce însemna creştinism. Mergeam la biserică ca la un obiectiv turistic: era 
o clădire frumoasă cu lucruri interesante. La fel şi la mănăstire, ca într-un 
monument de artă, fără să înţeleg ce e cu ele“, ne-a mărturisit părintele Ilarion. 


După Revoluţie, însă, fostul director de bancă a simţit nevoia să meargă des la 
Biserică şi a descoperit latura spirituală a poporului român, creştinismul 
fundamental pentru noi ca popor. Tot atunci l-a cunoscut pe părintele Nicolae Picu, 
care voia să facă o biserică în Constanţa, mai ales că erau foarte puţine pe atunci. 
Și s-a implicat cu tot sufletul, l-a ajutat, a devenit membru activ al comunităţii de la 
„Sfântul Mina“ şi a ajuns să cunoască în profunzime creştinismul. 


„Din păcate, cultura creştină este o mare necunoscută pentru români acum, nu 
ştim decât partea văzută: biserică, preot şi atât. Dar eu l-am cunoscut atunci şi pe 
părintele Arsenie Papacioc şi, în contact cu el, totul s-a schimbat. Am cunoscut un 
om care era un altfel de om. El mi-a deschis o altă perspectivă, iar după ce soția 
mea s-a îmbolnăvit, în '99, lucrurile au luat o altă întorsătură, din momentul acela 
viața mea a intrat într-o altă etapă. Dacă până atunci era bine, totul s-a schimbat 
apoi. Am trăit o dramă după ce mi-am pierdut soția, nici la Bancorex nu mai era 
bine... Aveam o viaţă plină de realizări, şi familiale şi profesionale, dar apoi am 
primit o lovitură puternică. Am rămas în picioare pentru că m-a ţinut părintele 
Arsenie. Altfel, nu ştiu ce se întâmpla cu mine“, ne-a mai declarat părintele Ilarion. 
A fost o desprindere de lume, de ceea ce fusese înainte, o ruptură violentă, dar şi o 
altă perspectivă, un alt drum care i se deschidea în faţă. Nu se mai regăsea deloc în 
lume, nimic nu-l mai stimula, nu mai putea trăi cum trăise până atunci. Aşa că în 
2008, la 55 de ani, a intrat în mănăstire, iar cei doi copii ai săi l-au înţeles, i-au 
acceptat dorinţa, chiar dacă au simţit că din acel moment vor merge pe cărări 
diferite. 

„DIN ŞEF DE BANCĂ, OMUL LUI DUMNEZEU 


„Copiii m-au înţeles, aveam o relaţie specială. Noi mereu ne-am înţeles foarte 
bine, chiar şi acum, deşi avem fiecare viaţa noastră. I-am susținut în orice demers, 
le-am oferit libertate şi nu am avut probleme cu ei, din contră au devenit foarte 
respon-sabili. Le recomand părinţilor să nu se teamă să le ofere copiilor libertate, 
deoarece în momentul în care îi copleşeşti cu atenţia, ei se simt sufocaţi, încearcă 
să se degajeze. Copilul trebuie educat, îi dai nişte repere, îl înveţi nişte principii, 
iar apoi creşte şi va pune în practică aceste principii în modul lui personal, nu 
poate fi cum vrei tu, că aşa ne-a făcut Dumnezeu, cu libertate absolută, şi trebuie 
să se manifeste cum înţelege că este bine pentru el. Nu face întotdeauna ce e bine, 
dar aşa înveți, şi experimentând. Părinţii vor să-şi protejeze copilul, dar într-un 
mod posesiv. Trebuie să-i dai libertate, cu cât mai devreme, cu atât mai bine“, 
consideră fostul bancher Dan Ion. Intrarea în mănăstire este o alegere personală, nu 
este o expe-rienţă standard. 


Pentru unii e vorba de ceea ce simţi, cum a fost pentru maica stareță de la Crucea, 
Teodora Tăbăranu. Primise o educaţie creştină de la părinţi, mergea la biserică, pe 
la mănăstiri, iar la un moment dat a simţit că nu mai putea trăi altfel, decât alături 
de Dumnezeu. Pentru părintele duhovnic Ilarion a fost, însă, şi o alegere rațională, 
la care s-a gândit foarte bine, pentru că a fost o decizie fundamentală pentru el. 


„Din păcate, omul modern este foarte puţin conştient de ceea ce este el cu 
adevărat, pentru că trăim superficial. Trăim fără să ne cunoaştem pe noi înşine, 
trăim fără Să ştim ce suntem noi cu adevărat“, ne-a mai declarat fostul director 
Bancorex, care consideră şi că occidentalismul este incompatibil cu modul creştin 
ortodox de viaţă şi atunci apare o ruptură. E mai confortabil să trăieşti aşa şi este 
inevitabilă îndepărtarea de biserică, care nu este, însă, un proces uniform şi brutal, 
dar care va continua. Totuşi, părintele se bucură că şi în acest mediu care nu este 
favorabil lui Hristos, foarte mulţi oameni caută. 


„În momentul în care intri în acest ocean de civilizaţie occidentală, nu găseşti ce-ţi 
trebuie, îți dai seama că îţi lipseşte ceva. Şi te întorci la origini, cauţi în interiorul 
tău, încerci să te agăţi de ceva, pentru că Simţi că te ia curentul. Constat cu 
bucurie că Sunt mulți oameni care caută în Biserică şi care se agaţă de IHristos. 
Sunt mulți părinți supăraţi că copiii lor nu vor să vină la biserică. Nu-i nimic, 
lasă-l în pace, o să vină când consideră că trebuie să vină. L-ai adus în biserică, 
ştie despre ce e vorba, cumva inima lui îi va spune să vină când nu mai găseşte 
nimic care să-l ajute“, consideră părintele Ilarion. Dar, din păcate, şi biserica, la 
rândul ei, suferă acest proces de destructurare, prin oameni, pentru că şi clerul e 
format tot din oameni, iar preoţii sunt afectaţi de acest duh al lumii, intră egoismul 
în ei. 


Dă 


„În biserică, omul când vine, ar trebui să-l găsească pe Hristos, dar nu e aşa 
mereu. Încerci să fugi de egoism, mândrie şi intri aici şi găseşti tot asta, câteodată, 
şi pleci, pentru că e greu să ajungi la esenţa creştină. Dar sunt şi oameni care 
caută, care deşi văd lucrurile astea, nu se îndepărtează de Biserică şi îşi dau 
seama că sunt nişte procese complexe care ţin şi de umanul din noi, de partea 
noastră căzută. Aşa că mulți preoţi nu mai sunt credibili, din diverse motive. Au 
golit Biserica de conţinutul ei autentic şi pot deveni un obstacol pentru cei care Îl 
caută pe Dumnezeu “, ne-a mai povestit fostul bancher, actual călugăr. 


Procesul de îndepărtare de biserică este, însă, clar, susține părintele Ilarion, iar cei 
care sunt apropiaţi de Biserică sunt apropiaţi formal, convenţional, nu sunt 
apropiaţi cu inima, cu fiinţa lor interioară, iar problema e că în biserică nu se 
discută responsabil despre aceste lucruri. 


„Suntem foarte materiali, foarte trupeşti, nu trăim decât în trup, pentru trup: să 
mâncăm bine, să ne îmbrăcăm bine, să avem o casă, să ne manifestăm social, deşi 
această lume este una finită. Ne închidem toţi în ea şi atunci Hristos nu mai are loc 
aici. Ne îndepărtăm de credinţă, pentru că este greu să fii credincios“, ne-a mai 
spus fostul director Bancorex. 


Dar aşa cum spune lisus Hristos, „Nu te teme, turmă mică“, este clar că şi biserica 
va rămâne o insulă, iar acesta este un proces în plină desfăşurare, cei care ÎI 
mărturisesc pe Hristos vor rămâne o minoritate. În prezent, în toată lumea mai sunt 
aproximativ un miliard de creştini, cu tot cu catolici şi protestanți, iar creştini 
practicanți doar vreo câteva milioane, ne precizează părintele Ilarion. Şi în 
România aproximativ două treimi sunt creştini practicanți, care mai vin pe la 
biserică nu doar la nuntă şi la botez. Însă dacă socotim şi câţi dintre ei sunt creştini 
în mod responsabil... 


Antena 1 (2012): Constanţa: Un şef de bancă a ajuns călugăr la o mănăstire 
izolată 


“Poate unii au o revelaţie dintr-o dată, ca o strălucire care te învăluie. La mine a 
fost un proces îndelungat”, spune fratele Ilarion, fost şef de bancă. Pe vremea în 
care nu avea revelații şi nici nu le căuta, lon Dan era director de bancă şi unul 
dintre cei mai influenţi oameni din Constanţa. 


Trăia materialismul în starea lui absolută. Il învățase în şcoală şi îl continuase în 
capitalism, trăgând toate foloasele de pe urma lui. Cu Dumnezeu avea, ca atâţia 
alții, o relaţie ”specială”. Ajunsese să admită că există, dar nu se vizitau. 


La sfârşitul anilor *90, însă, lumea lui s-a prăbuşit şi peste ruinele ei a văzut o 
lumină nouă. “La un moment dat a intervenit un moment care mi-a marcat viaţa, 
decesul soţiei”, mărturiseşte călugărul. 


În 2009, cetăţeanul Ion Dan a devenit fratele Ilarion, iar astăzi e stareţul mănăstirii 
Crucea. 


Sursa: 


http://www.cuvantul-ortodox.ro/parintele-ilarion-dan-director-banca-duhovnic- 


manastirea-crucea-fost-bancher-marturisire-video-convertire-arsenie-papacioc-lepadare- 
de-sine/ 


Pr. Lect. Univ. Dr. Liviu Vidican-Manci - Duminica după Inălțarea Cinstitei 
Cruci (Luarea Crucii şi urmarea lui Hristos) - Viaţa în Hristos e garanţia 
dobândirii veşniciei 


15 sep, 2019 


Marcu 8, 34-3; 9,1 

Zis-a Domnul: Oricine voieşte să vină după Mine, să se lepede de sine, să-şi ia 
crucea şi să-Mi urmeze Mie. Căci cine va voi să-şi scape viaţa, o va pierde, iar cine 
îşi va pierde viaţa sa pentru Mine şi pentru Evanghelie, acela o va mântui. Căci ce-i 
foloseşte omului să câştige lumea întreagă dacă-şi pierde sufletul? Sau ce ar putea 
să dea omul în schimb pentru sufletul său? Căci de cel ce se va ruşina de Mine şi 
de cuvintele Mele, în neamul acesta desfrânat şi păcătos, şi Fiul Omului Se va 
ruşina de el când va veni întru slava Tatălui Său, cu sfinţii îngeri. Şi le zicea lor: 
Adevărat grăiesc vouă că sunt unii dintre cei ce stau aici care nu vor gusta moartea, 
până ce nu vor vedea Împărăţia lui Dumnezeu venind întru putere. 


Prima duminică după Înălțarea Sfintei Cruci vine să confirme că în Ortodoxie 
teologia Crucii e definitorie pentru întregul an bisericesc, iar viaţa duhovnicească 
se clădește pe Cruce şi sub Cruce. Urcarea pe Golgota personală se dove-deşte un 
continuum. Crucea ne aduce aminte de nedreptatea transformată în dreptate, de ura 
metamorfozată în dragoste. Ne mai aduce aminte că obiectul oprobriului public e 
transformat în semn al victoriei. Într-un cuvânt, de modul paradoxal în care viaţa 


biruie moartea. Sfântul Efrem Sirianul exprima această antinomică realitate, 
spunând „lucru minunat ca morții să omoare un om viu Şi victima să învie morții” 
(Imnele Păresimuilor...). 


Raportarea corectă la Cruce e dependentă de înţelegerea Crucii. Prin urmare, 
despre ce Cruce pomenește Evanghelistul Marcu? Fără îndoială, când Mântuitorul 
ne invită să ne luăm şi să purtăm Crucea, nu se referă la obiectul în sine. Ar fi prea 
simplu! Orice creştin are o cruciuliță la gât şi cel puţin o cruce în casă sau în 
maşină. Acelea sunt cruci mărturisitoare, dar nu Crucea despre care ne vorbeşte 
Domnul. Crucea pe care trebuie să o luăm și să o acceptăm este propria noastră 
viaţă, este ansamblul de gânduri și fapte, de evenimente şi persoane din parcursul 
nostru prin vremelnicie spre eternitate. Şi nu le acceptăm noi? Pentru a răspunde la 
această întrebare va trebui să decodăm nu numai modul cum ne vorbește Domnul, 
Ci şi scopul pentru care o face. 


Harul vine doar acolo unde e lepădare de sine 


În primul rând, observăm cu ușurință că invitaţia Lui este o provocare, iar în al 
doilea rând, că ne aflăm în fața unui paradox. A urma lui Hristos, Celui care a 
cunoscut ca nimeni altul oprobriul Crucii, este chemarea la nimicirea durerii, prin 
îndurarea ei, a ruşinii prin iertare, a urii prin iubire. Dinamica urmării lui Hristos 
este mai mult decât putem înţelege prin trăirea relgiozității noastre la nivel pur 
emoțional. E virtute! Unul dintre cele mai dificile acte este acela de a ne lepăda de 
noi, „lepădarea de sine”. Acest act de suprem eroism duhovnicesc înseamnă golirea 
de sine, imposibilă în afara unei voințe inundate de har. Un om care creşte şi se 
fortifică odată cu afundarea în viața păcătoasă şi pătimaşă e un om ce refuză viaţa, 
e calcifiat, o persoană inertă şi în final paralizată duhov-nicește. Acesta nu numai 
că nu-şi duce Crucea, dar o refuză. Cine crede că, refuzând, invalidează porunca 
sporeşte noaptea minţii. 


Luarea Crucii în discuţie are scopul de a-i sensibiliza pe cei care o ignoră, pe cei 
care vor să câştige lumea fără a creşte aripile Crucii personale. În fond, 
Mântuitorul nu neagă că lumea poate fi câş-tigată de aceștia, dar el întreabă „la ce-i 
foloseşte?”, pentru că e doar lumea! Exemplul personal al Domnului este grăitor. 
Până la urcarea pe Cruce a înfruntat o lume încurcată în păcat. Lăcomia, mândria, 
fățărnicia, insensibilitatea față de cei în nevoi, ticăloșia conducătorilor politici, dar 
mai ales „confiscarea” lui Dumnezeu în legi fără viaţă, au fost amendate de 
Mântuitorul. Nu a contat părerea celor care aveau puterea să-L răstignească, ci 
ascultarea cuvintelor Tatălui care dorea salvarea lumii. Și-a pierdut viaţa, dar a 
câștigat-o! 


Cine câștigă o lume fără Dumnezeu nu iese pe plus 


Ideea de „scăpare” şi „pierdere” a vieţii se prezintă ca un paradox și o realitate 
incomodă pentru creştinul zilelor noastre. „Căci cine va voi să-şi scape viaţa şi-o 
va pierde, iar cine îşi va pierde viaţa sa pentru Mine şi pentru Evanghelie, acela şi- 
o va mântui.” Cum se poate să afirme aşa ceva tocmai Stăpânul vieţii? Nu 
păstrarea şi perpetuarea vieții, scăparea ei, sunt scopul omului? Să vrei să-ți scapi 
viaţa şi totuşi acest efort să fie garanţia pierderii ei sfidează logica. 


Și, totuşi! În primul rând, să urmărim corelaţiile pe care le face Domnul. Viaţă — 
lume şi viață — Hristos. Dacă scopul vieţii este doar confortul trupesc, trăirea 
hedonistă, pătimașă, rezultatul este câștigarea lumii, dar a lumii ce-L exclude pe 
Dumnezeu, fără morală, fără sens. O formă a acestei înșelătoare „scăpări” a vieții 
este apostazia zilnică a celor care pentru a fi pe placul „grupului” sau al 
organizației se dezic de Dumnezeu, renunţă la principii perene. Acest a fi „pe 
placul lumii” aduce, invariabil, moartea sufletească. 


Expresia capătă şi mai mult sens în cuvintele „cel ce se va ruşina de Mine și de 
cuvintele Mele”. Uneori dăm dovadă de atâta naivitate, încât la cea mai mică 
adiere de curent ateist ne rușinăm, ne lepădăm, părăsim Corabia. E greu să 


recunoaștem, dar a ne ruşina de Dumnezeu înseamnă implicit a nu-L iubi, chiar a-L 
urâ, în definitiv a duce un război injust, rușinos împotriva Lui. Însă Dumnezeu „ieri 
ŞI azi şi în veci este același” (Evr. 13, 8). De aceea, prorocul Ieremia (7, 19) 
spunea: „Dar oare pe Mine Mă rănesc ei — zice Domnul — şi nu pe ei înşişi, spre 
ruşinea lor?” Ne este rușine de Dumnezeu ca să nu ne ruşinăm de lume? Pesemne 
nu înţelegem că noi avem nevoie de Dumnezeu, nu EI de noi. 


Nu există rai dacă are o fărâmă de iad în el 


Contextul şi mediul pe care le acuză Domnul sunt redate în cuvintele: „Căci de cel 
ce se va ruşina de Mine şi de cuvintele Mele, în neamul acesta desfrânat şi păcătos, 
şi Fiul Omului Se va ruşina de el când va veni întru slava Tatălui Său, cu sfinții 
îngeri” (Mc. 8, 38). Mântuitorul nu vorbeşte despre o lume pură, ideală, ci exact 
despre o lume pervertită de forțele întunericului. O lume, aşa cum o cunoaştem noi, 
un „neam desfrânat şi păcătos”. 


Dacă cineva ar fi tentat să spună că societatea exercită presiuni asupra lui, că 
timpul prezent nu e favorabil slujirii și credincioşiei față de Dumnezeu, versetul de 
mai sus anulează circumstanţele atenuante. Tocmai în foc se lămu-rește aurul, 
tocmai în această lume sunt obligaţi să ne arătăm următori lui Hristos şi râvnitori ai 


veşniciei. În acest sens trebuie înţeles și textul de deschidere al cărţii „Marea 
despărțire” a lui C. S. Lewis: „Nu, nu-i cale de scăpare. Nu există rai dacă are o 
fărâmă de iad în el — nici un plan de a păstra ceva de la diavol în inimile sau 
buzunarele noastre. Să plece Satana, să nu rămână nici urmă de el” (G. 
MacDonald). Cu alte cuvinte, Îl urmăm cu adevărat pe Domnul, dacă ne despărţim 
definitiv de diavol, dacă renunțăm la a ne sluji în mod egoist şi egolatru pe noi şi 
interesele noastre meschine şi urmăm calea strâmtă a poruncilor evanghelice. 


A-L urma pe Hristos poate fi o problemă de opţiune, dar să nu uităm că această 
alegere ne duce spre lumină sau spre întuneric. Crucea înseamnă urcarea Golgotei 
împreună cu Domnul, dar urcarea în sine presupune mărturisirea Mântuitorului 
indiferent de circumstanţe: „Căci de cel ce se va ruşina de Mine şi de cuvintele 
Mele, în neamul acesta desfrânat şi păcătos, şi Fiul Omului Se va ruşina de el când 
va veni întru slava Tatălui Său, cu sfinţii îngeri”. Amin! 


Respnsabilitatea mărturisirii ne-ruşinate a credinţei în vremurile noastre de 
“Cristofobie şi anticreştinism”, în care noile ideologii cauta să dinamiteze 
familia şi valorile: “Nu mi-e ruşine de Hristosul meu, nu mi-e ruşine de 
Biserica mea, oricât ar fi ea de înjosită astăzi”. Cuvinte arzătoare ale 
Preasfinţiţilor Ignatie mureşeanul şi Damaschin dorneanul 


27.09.2017 
Predică rostită de Preasfinţitul Părinte Ignatie mureşanul, episcop-vicar al 
Episcopiei Ortodoxe Române a Spaniei şi Portugaliei, la Sărbătoarea Tăierii 
capului Sfântului prooroc loan Inaintemergătorul şi Botezătorul Domnului, la 
Mănăstirea Secu (jud. Neamţ) - 29 august 2017: 


“Ce minunat este să fii al lui Hristos!” 


(transcriere fragmentară) 


“Să duceţi duhul acesta în familie, în casele dumneavoastră, aveţi grijă de copiii 
dumneavoastră, vorbiţi-le despre credinţă, nu vă rezumaţi la a-i aduce la Sfânta 
Impărtăşanie...” 


Sfântul loan Botezătorul nu L-a propovăduit pe Hristos cu jumătăţi de măsură. De 
ce? Hristos era viaţa lui. Hristos era în inima lui. Şi viaţa lui se identifica cu viaţa 


lui Hristos. Cât de frumos spune Sfântul evanghelist loan, cel care redă cuvintele 
Sfântul loan Botezătorul, şi anume că Cel ce are mireasă este mire, iar prietenul 
mirelui, care stă şi ascultă pe mire, se bucură cu bucurie de glasul lui. 


loan Botezătorul este cel care, prin statornicie şi prin ascultare, dă o mărturie 
minunată despre Dumnezeu. Nu ţinea cont de nici un fel de pericol care, sigur, a 
fost iminent pentru viaţa lui, l-a costat însăşi viaţa, decapitarea, faptul că a avut 
curajul să dea o mărturie în faţa vieţii imorale, reprobabile din punct de vedere 
moral pe care o trăia lrod Agrippa, trăia în concubinaj. Nu l-a interesat nici poziţia, 
nici funcţia pe care o avea Irod Agrippa, de tetrarh al Galileei. Nimic nu putea să-l 
oprească din mărturisirea aceasta sinceră a faptului că e atât de important, dacă vrei 
să stai aproape de Hristos, trebuie să ai o statornicie a inimii, trebuie să ai o 
ascultare a minţii, a întregii tale fiinţe faţă de Cel care este Mirele tău. Şi Mirele 
nostru este, pentru fiecare dintre noi, Hristos. 


Cum a putut Sfântul loan Botezătorul să rămână atât de constant, fără fluctuații, 
fără nici un fel de intermitențe în misiunea lui? Cum a putut să rămână atât de 
constant, atât de statornic, în a-L mărturisi pe Hristos până în ultima clipă a vieţii 
sale? Ştiţi cum? Pentru că el însuşi, loan Botezătorul, este cel care n-avea semeţia 
gândului că este cineva, ci că viaţa lui este viaţa lui Hristos. Asta înseamnă 
dragoste desăvârşită: să te identifici cu cel pe care tu îl iubeşti. Gândurile celuilalt, 
inima celuilalt, viaţa lui, comportamentul lui devin conţinutul vieţii tale. 


Și vedeţi, când iubim pe cineva foarte mult, ne este foarte drag, timpul se suspendă 
în preajma acelui om. Toate cuvintele celui pe care tu îl iubeşti foarte tare au 
valoare foarte mare; nimic nu se pierde, nimic nu este spus în răspăr. Totul pentru 
tine are o rezonanţă, intră în inima ta şi simţi că dă un sens vieţii tale. 


Pentru Sfântul loan Botezătorul, sensul vieţii lui nu era nimic din lumea aceasta. 
Nici măcar faima de care se bucura, nici măcar prestigiul, viaţa aspră pe care el a 
trăit-o, o viaţă extraordinară, nimic din toate acestea. Toate acestea păleau în faţa 
faptului că Hristos este centrul vieţii lui. Şi de aceea Sfântul loan Botezătorul a 
putut să-L mărturisească atât de frumos, atât de responsabil. 


Noi suntem foarte superficiali, să ştiţi, şi avem o trăire mincinoasă de multe ori. 
Începem cu noi, episcopii, cu preoţii. O trăire mincinoasă. Nu mai întrupăm, nu 
mai reuşim să întrupăm toţi Biserica lui Hristos, viața aceasta de Evanghelie 
frumoasă şi noi înşine să fim o mărturie în lumea aceasta în care vedeţi câtă 
degringoladă, câtă debusolare este. Peste tot, oriunde te uiţi, toate valorile sunt 
răsturnate. Trăim vremuri grele, să ştiţi. Şi nu este neapărat un duh de pesimism 


sau apocaliptic pe care vreau să vi-l transmit, ci un realism. Şi dacă noi nu reuşim 
să stăm lângă Hristos ca Sfântul loan Botezătorul şi toată învăţătura Lui, gândul 
Lui, să devină carnea şi sângele nostru, noi înşine să devenim mărturii vii ale lui 
Hristos, lumea aceasta care trăieşte această stare de debusolare, de rătăcire groaz- 
Nică, nu va găsi reperul. 


ȘI noi, cei care venim la mănăstiri, ÎL iubim pe Dumnezeu, iubim sfinții Lui, să 
duceți duhul acesta în familie, în casele dumneavoastră, aveţi grijă de copiii 
dumneavoastră, vorbiţi-le despre credinţă, nu vă rezumaţi la a-i aduce la Sfânta 
Împărtăşanie. Sigur, Hristos lucrează în inima fiecărui copil, dar nu poţi să-l faci 
conştient ca, la rându-i, acel copil să transmită mai departe, să primească credinţa. 


Aşa cum ştiţi, eu trăiesc în Occident şi le spun românilor cu care mă întâlnesc, cu 
care slujesc: Ce-aţi adus voi din ţară când aţi ajuns în orice colţ din lumea aceasta? 
Ce-aţi adus cu voi? Aţi adus credinţa, aţi adus cinstea, omenia pe care voi aţi 
învăţat-o unde? În biserica cea mică, acasă. Primiţi darul lui Dumnezeu în Biserica 
cea mare şi vă duceţi în casele dumneavoastră şi acolo le vorbiţi copiilor despre 
Hristos. 


Un copil nu învaţă niciodată să se roage dacă nu-şi vede părinţii că stau în 


genunchi. Niciodată un copil nu va învăţa să-şi ceară iertare dacă nu 1-a auzit pe 
părinţii lui cerându-şi iertare unul de la celălalt. Niciodată nu va avea de unde să 
înveţe. Va învăţa toate apucăturile rele şi cu acelea se va duce, bietul de el, în viaţa 
aceasta. Şi se va trezi adolescent, matur, că nu are nimic în sufletul lui, că e gol. Şi 
vă va învinovăţi pe dumneavoastră, părinţi, că n-aţi avut grijă de sufletul lui cel 
puţin tot aşa cum aveţi grijă de trupul lui. 


Vedeţi, când e un copilaş bolnav, câtă grijă avem, repede, cum alergăm iute la 
doctor să găsim soluţia cea mai bună şi medicul cel mai iscusit, ca nu cumva să fie 
prins în chingile morţii copilul nostru. Câtă grijă avem de sănătatea trupească a 
copilaşilor noştri. Oare facem acelaşi lucru când este vorba de sănătatea lor 
spirituală, duhovnicească? Avem aceeaşi grijă când ei se îmbolnăvesc, când ei se 
lasă prinşi în mrejele păcatului? Căci păcatul e adevărata boală şi păcatul e singura 
realitate care ne înjoseşte cu adevărat. Nimic nu te poate înjosi în lumea aceasta, 
nici cuvântul de dispreţ, nici cuvântul de obidă, nici batjocura, nici persiflarea pe 
care ţi-o face cineva, nimic nu te înjoseşte ca păcatul. Avem aceeaşi grijă? 


Revenind la faptul că e atât de important să învăţăm din viaţa Sfântului loan 
Botezătorul responsabilitatea maximă când este vorba de a-L mărturisi pe Dumne- 
zeu în lumea acesta şi nu poţi să-L mărturiseşti dacă nu-L cunoşti, dacă nu înţelegi 


Evanghelia, nu înţelegi tainele credinţei, tu însuţi nu te nevoieşti cu mintea ta, cu 
inima ta să pătrunzi în tine, să iei în tine tot duhul Bisericii acesteia şi să îl porţi în 
lumea aceasta, în cetate. Poate vi se pare că sunt cuvinte foarte mari, dar trebuie să 
intim, cum spune părintele Arsenie Papacioc, la idealurile cele mai înalte, ca să 
prinzi cât de cât ceva. 


ŞI atât de important e să fim mărturisitori ai lui Hristos, aşa cum a fost Sfântul loan 
Botezătorul, discret, de o nobleţe extraordinară, dar şi de o fermitate, un caracter 
rectiliniu, drept, fără nici un fel de sinusoidă. Citiţi în Evanghelii. Și avem 
nenumărate amănunte, detalii. Este singurul profet despre care deţinem atâtea 
detalii, atât de frumoase, atât de minunate. Uitaţi-vă la verticalitatea acestui sfânt şi 
la mărturisirea şi la dragostea pe care el a avut-o. Oricând, în orice moment, în 
orice clipă, era în stare să dea mărturie despre Hristos. Cine-l întreba pe Sfântul 
loan Botezătorul <Ce să fac dacă sunt soldat, ce să fac dacă am cutare 
îndeletnicire, cum trebuie să ne raportăm...?>, găsea răspunsurile, le avea pentru 
că el însuşi era în viaţa lui Hristos şi el nu mărturisea decât viaţa lui Hristos şi 
mărturia lui era atât de adevărată, cum spune Sfântul loan evanghelistul, frumoasă 
şi adevărată despre Hristos. 


La Sfântul loan Botezătorul avem cea mai dreaptă înţelegere a ceea ce înseamnă 
Hristos pentru noi: lată Mielul lui Dumnezeu. Hristos era un necunoscut când S-a 
apropiat de Iordan. loan Botezătorul era mult mai cunoscut pentru contemporanii 
săi decât era Hristos şi, cum am spus, putea să profite, să-i manipuleze pe oameni, 
să zică că el e Hristos. Nu, a fost corect, cinstit, nu i-a manipulat. Şi-a declinat 
corect identitatea. Hristos venea din spate, din mulțime, necunoscut, iar Sfântul 
loan le spune: lată Mielul lui Dumnezeu, Cel ce ridică păcatele lumii. El este 
Hristos, Acesta este Hristos şi orice altfel de Hristos veţi auzi că se propovăduieşte, 
e o minciună. El este Cel ce ridică povara şi întunericul lumii acesteia. 


Și niciodată să nu spuneţi că <Sunt prea păcătos ca să vin la biserică.> Niciodată! 
Cea mai mare minune, o spune este că EI ne iubeşte în 


[ciuda] păcatele [păcatelor] noastre. Totul este să ai duh de pocăință, să te duci în 
faţa lui Hristos şi să simţi că EI este Mielul şi să nu te fardezi, să nu te maschezi, să 
nu încerci să pari ceea ce nu eşti; du-te cu toate neputinţele tale, cu toate durerile 
tale, cu toată micimea de suflet pe care o ai şi spune-o lui Hristos. Veţi vedea că 
toţi putem ajunge sfinţi, toţi. Dacă suntem sinceri şi cinstiţi în felul acesta. 


De asta avem noi nevoie astăzi: să-L mărturisim pe Hristos cu un firesc, fără nici 
un fel de exuberanţe dintr-acestea ieftine; simplu, dar să răzbată din noi, să simtă 
cel care poate nu are foarte multă dragoste de Hristos şi de Biserică, să simtă că 


uite ce frumos trăiesc aceşti creştini, uite cât de minunaţi sunt ei şi se vede că sunt 
oamenii lui Hristos şi oamenii Bisericii, au puterea de a ierta, au puterea de a iubi, 
au puterea de a nu bârfi, au puterea de a nu invidia, au puterea de a nu mototoli 
personalitatea celor de lângă ei. Uite ce minunaţi sunt oamenii aceştia care se duc 
la Hristos şi se duc la biserică! 


Uitaţi-vă, din toate părțile suntem acaparaţi, suntem ademeniţi cu ideologii care 
mai de care mai sofisticate şi din punct de vedere logic, raţional, ni se par 
excelente, extraordinare, şi nu reuşim mereu să le dăm răspuns pe măsură. Eu mă 
opresc la un singur lucru, la o singură ideologie: ştiţi, vremurile care vin, şi aici, în 
România, deja în Occident sunt instalate, vremurile acestea de cristofobie, de 
anticreştinism, pe toate planurile. Şi unde este bătălia cea mai mare? Asupra 
familiei. Acolo trebuie dinamitat, spun gânditori aceştia progresişti-liberali. Ai 
dinamitat familia, ai dinamitat credinţa unui neam. Ai dinamitat valorile lui, că 
acolo se plămădesc. 


Mulţi spun că nu avem nevoie de Catedrala Mântuirii neamului. Dar ce vizitezi 
când te duci în Occident? La Paris vizitezi un spital municipal? Vedeţi, s-a tot 
rostit marota aceasta, a devenit obsesivă <Vrem spitale, nu catedrale> şi pică în 
plasa acestui gând viclean mulţi dintre tinerii noştri pentru că nu reuşim să dăm un 
răspuns adecvat noi, Biserica. Păi Biserica însăşi este un spital. Şi câte instituţii 
medicale nu are Biserica...? Dar, mai mult decât atât, te duci în Occident, la Paris - 
vrem să vedem Notre Dame. Te duci la Londra, ce vrei să vezi? - Westminster 
Abbey. Te duci în Milano - Domul din Milano. În orice capitală a Europei ce cauţi 
tu? - bisericile, care sunt monumente-simbol. Şi ţineţi minte că toate acele biserici 
au fost pline. Toate. Şi se vede că a fost ceva acolo, şi în Occident. Dar toate dintre 
ele, sau majoritatea lor, sunt goale. De ce? Pentru că ne-am axat de multe ori pe 
ceea ce nu trebuia. Şi s-a neglijat acolo în Occident grija față de Biserica cea vie, 
faţă de copii, care să preia această ştafetă a credinţei. 


Eu vin din Irlanda, o ţară catolică, în care până astăzi avortul este interzis. Cum a 
reuşit această ţară să impună prin referendum căsătoriile între persoane de acelaşi 
sex? Cum? Ştiţi cum? Pentru că n-au mai avut grijă de tineri şi tinerii sunt cei care 
au votat, în majoritatea lor, în favoarea acestor căsătorii. N-au avut grijă de ei şi s- 
au trezit la realitate. De aceea şi noi, episcopii, preoţii, biserica, credincioşii, 
parohiile, familiile, trebuie să ne trezim şi să dăm mărturie frumoasă despre 
Hristos. Nu-i nevoie să denigrăm pe nimeni, nu-i nevoie să facem spectacol, doar 
să ne trăim credinţa. Şi vă spun cu că însăşi această trăire a credinţei noastre 
sinceră, simplă şi constantă, consecventă - cu lucrurile importante trebuie să fim 
foarte consecvenţi, nu merge să facem cu jumătăţi de măsură. 


Știți cum zic câteodată? A învăţa să fii credincios, să fii rugător, este ca şi cum 
înveţi o limbă străină. Dacă îți propui ca şi ţintă să înveţi o limbă străină, la început 
vorbeşti foarte prost, cu atâtea dezacorduri de ţi-e ruşine, dar nu te laşi, pentru că ai 
o ţintă, vrei să înveţi cât mai bine să comunici, să intri în interiorul limbii 
respective, să prinzi semnificaţia profundă a cuvintelor pe care le implică limba 
respectivă. Nu te dai bătut, eşti foarte consecvent. De ce? Pentru că ai o ţintă. Ei, şi 
credința poate fi o limbă străină pe care trebuie s-o asimilezi, să ai răbdare până 
înveţi ce înseamnă să fii al lui Hristos. Şi niciodată nu are sfârşit această învăţare a 
credinţei. Dar putem prin viaţa noastră să mărturisim pe Dumnezeu. 


Să ne ajute Dumnezeu şi Sfântul loan Botezătorul să avem o misiune responsabilă, 


dreaptă, fără fisuri şi fără intermitențe, într-o lume în care mare nevoie este să 
simtă cel de lângă noi ce minunat este să fii al lui Hristos!” 


2 5 e 


PS Damaschin Dorneanul, la Cluj: „Credinţa nu doar se declară, ci se 
mărturiseşte prin tot ceea ce facem” 


(Predica episcopului vicar al Arhiepiscopiei Sucevei şi Rădăuților în Catedrala 


Mitropolitană din Cluj, în duminica după Înălţarea Sfintei Cruci) 17 septembrie 
2017: 


Oriunde aş fi, orice-aş face, trebuie să fiu acelaşi = credința mărturisitoare 


Două sunt simţămintele pe care le am în acest moment. Primul este unul de mare 
recunoştinţă faţă de Dumnezeu, o recunoştinţă că m-a învrednicit pe mine de aici - 
de aproape, nu de departe, din Bucovina - să vin să slujesc astăzi în mijlocul 
dumneavoastră, să ne rugăm împreună, împreună să slăvim pe Dumnezeu. Şi, 
privindu-vă în ochi şi dumneavoastră privindu-mă pe mine, să ne simţim şi inimile 
alături. Şi cuvântul pe care vreau să vi-l împărtăşesc astăzi să nu fie unul de la 
catedră, ci să fie unul prietenesc, frăţesc, să fie de la inimă la inimă. 


Și al doilea simţământ, de şi mai mare emoție, este că mă aflu într-un amvon de la 
care timp de 18 ani v-a vorbit unul dintre cei mai apropiaţi oameni ai inimii mele. 
Eram tânăr seminarist şi tânăr student şi, datorită părintelui mitropolit Bartolomeu, 
pentru că ştiţi că despre el este vorba, mi-am găsit de multe ori alinarea, m-am 
inspirat din cuvintele lui, mi-au fost candelă a felului meu de a gândi, de a cuvânta 
chiar, păstrând, bineînţeles, proporţiile. Mai mult decât atât, în mănăstire fiind, nu 
de puţine ori pagină, o singură pagină din părintele mitropolit Bartolomeu m-a 
ridicat în clipe de cumpănă, în clipe de clătinare, în clipe de întunecime. Bine- 
cuvântată să-i fie memoria. Om dârz, om cu verticalitate, om care a ştiut să 
mărturisească în vremuri când era greu să-ţi mai mărturiseşti credinţa. Şi, dacă ne 
aflăm în anul acesta, anul mărturisitorilor, trebuie să-l punem la loc de cinste şi pe 
părintele Bartolomeu, binecuvântată, încă o dată zic, să-i fie amintirea. 


Tot despre mărturisire aş vrea să vă vorbesc şi cu astăzi. S-a zis în Sfânta 
Evanghelie un cuvânt, un cuvânt cam dur. Domnul Hristos, mâhnit fiind, a spus: 
Cel care se va ruşina de Mine şi de cuvintele Mele întru acest neam păcătos şi 
desfrânat, şi eu Mă voi ruşina de el când voi veni în slava Tatălui Meu cu sfinţii 
îngeri. E un cuvânt plin de mâhnire al Domnului Hristos. 


In altă parte a zis în sens pozitiv: Cel care va mărturisi pentru Mine înaintea 
oamenilor, și Eu voi mărturisi pentru el înaintea Tatălui Meu care este în ceruri. 


Mi-am pus întrebarea: De ce vrea Domnul mai mult decât a crede, şi vrea să şi 
mărturisim? Mai ales astăzi ni se spune că iată, credinţa, este ceva care ţine de 
intimitatea sufletului, este ceva privat; nu e nevoie să ieşim cu ea în afară, nu e 
nevoie să se vadă pe chipul nostru, pe purtarea noastră, pe felul nostru de a gândi, 
de a făptui şi de a vorbi că suntem creştini. Nu, credinţa trebuie să fie la periferie, 
credinţa trebuie să fie închisă. Bine că alte lucruri, care ar trebui să fie mult mai 
intime, sunt scoase pe tapet, în faţă. 


De ce Domnul vrea să şi mărturisim? Cred, Doamne, şi mărturisesc, spunem 
înainte de a ne împărtăşi, că Tu eşti cu adevărat Hristos, Fiul lui Dumnezeu Celui 


viu. Cred, Doamne, dar şi mărturisesc. De ce? Pentru că mărturisirea credinţei dă 
autenticitate, dă veridicitate credinţei pe care o avem. Atunci când mărturisesc sau, 
mai bine spus, pe măsură ce credinţa mea este vizibilă, concretă, palpabilă, recog- 
noscibilă, în acea măsură ea este o credinţă adevărată şi nu una de fațadă. 


Noi nu avem timpuri în care suntem credincioşi şi timpuri în care nu mai suntem 
credincioşi; nu există un spaţiu al credinţei, cum au vrut comuniştii să facă în 
biserică, şi un spaţiu al necredinţei. Noi suntem aceiaşi şi în biserică şi afară, şi în 
casă şi în societate. O viaţă avem, nu suntem împărțiți. Credinţa noastră trebuie să 
facă parte din fiinţa noastră. Mărturisirea credinţei ţine de însăşi structura intimă a 
credinţei. Nu pot să nu-mi mărturisesc credinţa. Aş fi, dacă vreţi, schizofrenic dacă 
nu mi-aş mărturisi credinţa. M-aş dedubla, n-aş fi cu, n-aş fi sincer. Am o credinţă 
şi nu pot să mi-o ascund. Nu mi-e ruşine de credința mea, nu mi-e ruşine de 
Hristosul meu, nu mi-e ruşine de Biserica mea, oricât ar fi ea de înjosită astăzi. Am 
o credinţă şi mi-o mărturisesc, fără ostentaţie, fără a face paradă de ea. Nu vreau să 
jignesc pe nimeni şi nu vreau să deranjez pe nimeni, tot aşa cum şi eu cer să nu fiu 
atenţionat, tras de mânecă sau pus la colţ că am o credinţă şi că vreau să mi-o 
mărturisesc. Credinţa trebuie să izvorască din toată fibra fiinţei mele; oriunde aş fi, 
orice-aş face, trebuie să fiu acelaşi - credinţa mărturisitoare. 


Și cum să-mi mărturisesc credința? Mult am putea să vorbim despre asta. Citeam 
aseară, să văd cam câţi ne-am declarat creştin-ortodocşi la ultimul recensământ. În 
2011. M-am bucurat de cifră în primă instanţă: 86,45%. Suntem pe locul 7 în 
clasamentul ţărilor religioase din lume, nu din Europa. Dar apoi mi-a pierit 
entuziasmul, pentru că am zis că nu întotdeauna numărul dă mărturie despre ceea 
ce suntem noi. Haideţi să fim sinceri cu noi, nu în cantitate stă, ci în calitate stă 
credinţa noastră şi cei care credem că facem parte din acest trup al Bisericii. Cum 
v-am spus, credinţa nu este numai una care se declară, ci este o credinţă care se 
mărturiseşte prin tot ceea ce fac eu, prin tot ce gândesc, oamenii când se uită la 
mine, la dumneavoastră, trebuie să înțeleagă cui slujeşte acest om, după ce 
principii se ghidează, care este cartea lui de vizită, în cine crede el, care este 
stăpânul lui. Dacă suntem creştini, înseamnă că suntem ai lui Hristos, că asta 
înseamnă să fim creştini. EI este al nostru şi noi suntem ai Lui. 


Cum vrea El să mă comport aici? - de multe ori ar trebui să ne punem întrebarea 
aceasta. Și v-aţi pus-o mulţi dintre dumneavoastră acum un an sau doi când, din 
cauza unei conjuncturi, eu aş spune unei lucrări demonice, ni s-a cerut nouă, celor 
care vrem să-i învăţăm pe copii religia, să mergem noi să facem cerere ca să 
mergem să-i învăţăm religia, nu cei care nu vor să înveţe religia să facă ei cerere. 
Încă o dată, majoritatea trebuie, în ţara noastră şi în alte societăţi, să joace după 


cum cântă minoritatea. Şi aţi mărturisit atunci, şi vă felicit din toată inima, peste 
90% dintre părinţi au spus că da, copilul meu vreau să înveţe religia. Aţi fost 
mărturisitori atunci. 


Și ni se mai pune în față cât de repede, cât de degrabă, un alt prilej de a ne 
mărturisi credinţa, adică să dăm mărturie despre ceea ce credem noi: vom fi 
chemaţi să spunem - ei vor pune altfel întrebarea, dar eu v-aş pune-o anticipând - 
cum Îi place lui Dumnezeu să fie dragostea într-o familie, cum vrea Dumnezeu să 
binecuvânteze o familie. Ce Îl odihneşte pe Dumnezeu, fraţilor şi surorilor? 
Aceasta este adevărata întrebare pe care noi va trebui să ne-o punem atunci când va 
trebui să mergem şi să răspundem la întrebarea de la referendum. Nu vă uitaţi că 
poate unii vor să confişte politic sau altfel această mişcare. Nu, noi avem de 
mărturisit credința noastră. Fără a blama pe alţii, fără a judeca pe alţii, dar nu pot să 
nu dau mărturie despre ceea ce cred eu şi despre ceea ce m-a învăţat Mântuitorul 
Hristos. 


Dar mai este un lucru: câteodată, mărturisirea credinţei poate să aducă şi necazuri. 
Aseară, ieşind de la slujba de Vecernie, pregătindu-mă să trec strada, au venit două 
maşini frumoase, cu ferestrele deschise, cu tineri care ascultau muzică şi, când ne- 
au văzut pe noi, câţiva oameni îmbrăcaţi în negru, au strigat <Mafia! Mafia!>. Am 


zâmbit şi i-am binecuvântat. Într-alte părţi, când ieşi îmbrăcat în preot sau când dai 
de o cruciţă pe un lănţişor la gât, nu se opresc doar a striga după tine. 


În 1996, pe 23 mai, un tânăr ostaş din Rusia, Evghenie cu numele, a fost decapitat, 
pentru că n-a vrut să-şi dea jos de la gât o cruciuliță. În chiar ziua lui de naştere! Pe 
23 mai s-a născut, avea 19 ani. Şi i-a dăruit bunica lui o cruciţă cu un lănţişor pe 
care a purtat-o şi la şcoală şi mama lui l-a avertizat - erau vremuri nu prea clare 
acolo - că s-ar putea să aibă probleme din cauza aceasta. El n-a dat-o jos de la gât. 
A mers să-şi satisfacă serviciul militar şi a fost răpit de rebelii ceceni, care i-au pus 
în faţă alternativa: îţi dai jos crucea de la gât, te faci musulman şi lupţi împotriva 
fraților tăi şi-ţi lăsăm viaţa. Dacă nu, vei sfârşi acum. Şi el n-a acceptat să-şi dea 
Jos cruciuliţa pe care a primit-o de la bunica. N-a acceptat. Şi a devenit unul dintre 
cei mai tineri martiri. La mormântul lui merg nu numai ostaşii ca să se roage el 
pentru ei, ci ştiţi cine merg? Merg fetele. Merg fetele la crucea lui şi 1-0 sărută şi se 
roagă tânărului Evghenie, mucenicul, ostaşul, să le dăruiască un băiat bun ca el. 
Vedeţi că se poate mărturisi şi astăzi credinţa aşa cum se mărturisea în vremurile 
de prigoană? 


Dacă ar veni acum Mântuitorul lisus Hristos şi ar sta El aici, la amvon, ce v-ar 
spune? Nu vă ruşinaţi de Mine, că nici Eu nu M-am ruşinat de voi. Fraţi căzuți, 


erați în mrejele diavolului şi Eu M-am făcut ca unul dintre voi. Nu aveaţi nici chip, 
nici asemănare, cum zice Isaia proorocul, şi nu Mi-a fost ruşine de voi. Nici acum 
nu Mi-e ruşine de voi, deşi ştiu că nu sunteţi aşa cum s-ar bucura sufletul Meu. 
Când veniţi în fața scaunului de spovedanie aproape nu M-aş recunoaşte în 
vieţuirea voastră şi, totuşi, eu nu Mă ruşinez de voi. Şi vă ridic şi vă curăţ şi vă 
primesc ca fii ai Mei. Nu vă ruşinaţi de Mine, nu vă ruşinaţi de crucea Mea, nu vă 
ruşinaţi a vă numi creştini şi nu vă ruşinaţi de Biserica în care sunteţi. E Biserica 
Mea, Eu o păstrez, Eu îi sunt Capul, Mie-Mi slujiți, nu altuia! 


Mergeţi cu acest gând la casele dumneavoastră, bucuraţi-vă că sunteţi creştini, că 
suntem ai lui Hristos, suntem ai Lui! EI este Cel care merge în faţa noastră. După 
El mergem, pe El Îl urmăm şi nemincinoase sunt cuvintele Lui că, dacă-L vom 
mărturisi aici, pe pământ, fiecare după putinţa lui, în locul lui şi în felul lui, şi El va 
da mărturie pentru noi în faţa Tatălui Său şi în faţa sfinţilor îngeri. Amin”. 


IPS Irineu Pop-Bistriţeanul - Predică la Duminica după Înălţarea Sfintei 
Cruci 


Dreptmăritori creştini, Sfânta Cruce este altarul de jertfă pe care s-a adus jertfa 
împăcării noastre cu Dumnezeu pentru a ne mântui sufletul. Tocmai de aceea, prin 
cuvintele Evangheliei ce s-a citit astăzi, Mântuitorul ne adresează o chemare dulce, 
zicând: „Oricine voieşte să vină după Mine, să se lepede de sine, să-şi ia crucea şi 
să-Mi urmeze Mie” (Mc. 8, 34). 


Pe Hristos Îl urmăm renunțând la sinea noastră egoistă, suferind cu bucurie pentru 
El şi însemnându-ne adeseori cu semnul Sfintei Cruci. Când ne închinăm 
recunoaştem importanța Crucii şi în acelaşi timp, se naşte în noi conştiinţa că am 
fost răscumpăraţi de Fiul lui Dumnezeu şi suntem chemaţi să-L urmăm pe El, 
oricât ne-ar costa acest lucru. 


De asemenea, când ne facem semnul Crucii mărturisim legătura noastră cu Hristos 
şi totodată, ne exprimăm convingerea că, numai predându-ne Lui viaţa noastră, 
putem avea parte de darurile Jertfei Sale răscumpărătoare. 


Iubiţi credincioşi, Sfânta Cruce este un simbol preferat pentru credincioşii 
ortodocşi. Ea apare pe aproape toate lucrurile folosite în slujba lui Dumnezeu: 
biserici, altare, veşminte şi cărţi. În timpul Sfintei Liturghii, noi facem semnul 
Crucii de nenumărate ori. În pravila noastră personală, ne închinăm dimineaţa şi 


seara, înainte şi după rugăciunile noastre. Apoi, ne închinăm în ispite, în 
primejdiile fizice, înainte de a face o acţiune şi de a întreprinde ceva important. 


Obişnuinţa de a ne face semnul Crucii am moştenit-o de la părinţi şi strămoşi. 
Pentru noi, care am rămas în tradiţia creştinismului de la început, a ne închina 
înseamnă a ne face semnul Crucii. 


Încă din primele veacuri creştine, credincioşii se însemnau cu semnul Crucii şi cu 
multă evlavie îl puneau pe lucrurile şi locaşurile lor de cult, arătând prin aceasta că 
cinstita Cruce este semnul prin care se recunosc închinătorii creştini. Cu crucea în 
mână sau pe piept, au mers spre mormânt sutele de mii de martiri ai religiei 
creştine. 


Semnul Crucii se vedea în catacombe şi despre el vorbesc atât de frumos scrierile 
vechi creştine. Scriitorul bisericesc Tertulian (7220) arată că „înainte şi în timpul 
treburilor, intrând şi ieşind, îmbrăcându-ne şi înainte de culcare, noi ne însemnăm 
fruntea cu semnul Crucii”. 


Sfânta Cruce este o puternică armă de biruinţă asupra diavolului şi asupra oricărei 
potrivnicii. WII) spune unor filozofi elini: „Noi, în 


numele lui Hristos Cel răstignit, gonim pe toţi diavolii de care voi vă temeţi ca de 
nişte dumnezei. Unde se face semnul Crucii, slăbesc vrăjitoriile şi încetează 
farmecele”. 


O astfel de convingere avea şi OEI) care zice: 


„Precum câinele fuge de băţul cu care a fost lovit, tot aşa dracul fuge de Crucea 
care îi aminteşte că prin ea a fost biruit”. 


lar OEI îndeamnă: „Faceţi semnul Crucii pe faţă şi 
pe inima voastră şi diavolul va fi biruit, pentru că în Cruce este sabia care l-a 
străpuns şi pumnalul care l-a rănit mortal”. 


Sfântul Chiril al Ierusalimului îl recomandă chiar şi împotriva vrăjmaşilor: 
;; Pune credinţa în Cruce ca trofeu contra celor care se împotrivesc spuselor tale! 
Când vrei să discuţi cu cei necredincioşi despre Crucea lui Hristos, fă-ţi mai 
întâi cu mâna semnul Crucii lui Hristos şi tace cel ce ţi se împotriveşte”. 


Mă întreb dacă am cugetat vreodată cât de bogat în înţeles este semnul Crucii, aşa 
cum îl facem noi creştinii ortodocşi. Pentru a ne face semnul Crucii, noi unim cele 


trei degete de la mâna dreaptă (cel mare, arătătorul şi cel din mijloc), iar celelalte 
două le odihnim în palma mâinii. 


În primul rând, noi atingem fruntea, apoi pieptul şi imediat umărul drept şi cel 
stâng, zicând: „In numele Tatălui şi al Fiului şi al Sfântului Duh”. La sfârşit, lăsăm 
mâna să cadă de o parte, în timp ce facem o cuviincioasă plecăciune. 


Cele trei degete care se ating unul pe altul la vârful lor reprezintă Sfânta Treime: 
Dumnezeu Tatăl Care ne-a creat, Dumnezeu Fiul Care ne-a mântuit şi Dumnezeu 
Duhul Sfânt Care locuieşte în noi - Trei Persoane în Unul Dumnezeu, Sfânta 
Treime. 


Pe urmă, lăsăm celelalte două degete, care reprezintă cele două firi ale lui Hristos - 
omenească şi dumnezeiască - să cadă în palma mâinii spre a arăta că Fiul lui 
Dumnezeu „S-a coborât din cer” şi a devenit Om pentru a noastră mântuire. 


lată, deci, că făcându-ne semnul Crucii, ne amintim cine este Dumnezeu şi ce a 
făcut EI pentru noi. De fiecare dată când ne închinăm, ne aducem aminte de marele 
preţ pe care Dumnezeu l-a plătit pentru a ne răscumpăra. 


Prin Semnul Sfintei Cruci, noi exprimăm, în acelaşi timp, răspunsul nostru la 
Jertfa lui Hristos. Aşezând mâna la frunte, promitem că prin ajutorul lui 
Dumnezeu ne vom Strădui să-L cunoaştem pe El cu tot cugetul nostru. Aşezând 
mâna pe piept, făgăduim că scopul nostru în această viaţă va fi să-L iubim pe 
Dumnezeu cu toată inima noastră. Apoi, aşezând mâna pe umărul drept şi pe cel 
Stâng, promitem să-L sSlujim pe Dumnezeu din tot sufletul şi cu toată puterea 
noastră. În acest fel, împlinim marea poruncă biblică: „Să iubeşti pe Domnul 
Dumnezeul tău din tot cugetul tău, din toată inima ta, din tot sufletul tău şi din 
toată puterea ta” (Deut. 6, 5; Mt. 22, 37; Mc. 12, 29). 


În cele din urmă, ne plecăm, spre a recunoaşte că noi şi toată făptura omenească se 
află sub stăpânirea şi îndrumarea lui Dumnezeu, în Care „trăim şi ne mişcăm şi 
suntem”, cum afirmă Sfântul Apostol Pavel în Areopag (Fapte 17, 28). 


Deci, semnul Sfintei Cruci, aşa cum obişnuim să-l facem noi, exprimă în mod 
elocvent şi plenar unele dintre cele mai esențiale şi fundamentale învățături 
ortodoxe ale Bisericii noastre: Sfânta Treime, Întruparea Fiului lui Dumnezeu, 
porunca biblică a iubirii şi predarea sau supunerea noastră lui Hristos Care, prin 
Cruce, cum spune „4 Ssubjugat moartea, a ispăşit 


păcatul strămoşilor, a distrus iadul, a dăruit Învierea şi a deschis porţile Para- 
disului”, 


Săvârşit după rânduială, se poate afirma că semnul Crucii concentrează în el, cum 
s-a spus, miezul credinţei noastre şi este, oarecum, o învăţătură pe scurt a Legii 
creştine. „Făcându-mi dimineața semnul Sfintei Cruci, spunea un credincios 
preotului său, simt că îmi mărturisesc ceea ce este fundamental în credinţa noastră 
ortodoxă şi mă simt prins în Hristos, în Biserica Lui, ca mlădiţa în viţă”. 


Aceasta o simte orice creştin dreptmăritor, fie făcându-şi semnul Crucii, fie când se 
închină în faţa chipului ei. Simte legătura lui cu Hristos; simte că, prin Duhul 
Sfânt, se împărtăşeşte din viaţa şi din bunătatea lui Dumnezeu Care, în marea-l 
iubire pentru lume, ne-a dăruit pe Unul-Născut Fiul Său (cf. In. 3, 16); simte 
surparea distanţei, a despărțirii de Dumnezeu provocată de păcat şi împăcarea prin 
Cel ce „ne-a împăcat prin Cruce” (Efes. 2, 16); se simte totdeauna ferit de cel rău, 
prin acest semn, după cum şi cântă Biserica: „Doamne, armă asupra diavolului, 
Crucea Ta ai dat nouă!”. 


Cei care nu fac semnul Crucii, arată că se ruşinează de Hristos Cel răstignit. De 
aceştia şi Fiul Omului Se va ruşina când va veni întru slava Tatălui Său cu sfinţii 
îngeri (Mc. 8, 38). 


Sfântul loan Gură de Aur îndeamnă: Nu vă ruşinaţi de Cruce, ca nu cumva şi 


Hristos să Se ruşineze de voi”. Cei care refuză semnul Crucii, nu numai că nu dau 
nici o importanţă sângelui lui Hristos vărsat pentru curățirea păcatelor noastre, ci se 
feresc şi să-L recunoască pe EI ca Fiul lui Dumnezeu şi pe Dumnezeu ca Treime. 


Aceştia vor fi pedepsiți, cum arată Sfântul Apostol Pavel: „Mulţi se poartă ca 
duşmani ai Crucii lui Hristos. Sfârşitul acestora este pieirea” (Filip. 3, 18-19). Cei 
care se ruşinează de Sfânta Cruce (ereticii), ignorând înţelesul textelor biblice, 
confundă semnul Crucii sau pecetea lui Dumnezeu cu „semnul fiarei” sau cu 
„pecetea lui antihrist” (Apoc. 13, 16-18; 14,9-11). 


Sfântul Policarp, episcopul Smirnei, referindu-se la aceştia, afirmă: „Cel ce nu 
mărturiseşte mărturia Crucii, este de la diavolul”. 


lubiţii mei, cinstind Sfânta Cruce, noi nu cinstim lemnul, aurul, argintul sau 
materialul din care e făcută, ci Îl prea mărim pe Mântuitorul lumii, Care „a purtat 
păcatele noastre, în trupul Său, pe lemn” (| Pt. 2, 24) şi ne-a izbăvit din tirania 
iadului şi a morţii. 


Insemnându-ne chipul cu semnul Sfintei Cruci, primim putere fizică şi spirituală 
ca să biruim toate obstacolele şi ispitele vieţii, dar în acelaşi timp, ne exprimăm 
convingerea că nu există odihnă fără osteneală şi nici biruinţă fără luptă. 


Dacă venerăm cum se cuvine Sfânta Cruce şi ne închinăm cu acest semn 
binecuvântat, înseamnă că noi credem în înviere şi dacă credem în înviere avem 
certitudinea că dincolo de barierele mormântului ne vom întâlni cu Dumnezeul 
învierii. 


De aceea, Hristos „Cel întâi născut din morţi” (Apoc. 1, 5) încă de acum, în acest 
veac istoric, ne cheamă la EI şi prin glasul Evangheliei, ne spune: „Oricine voieşte 
să vină după Mine, să se lepede de sine, să-şi ia crucea şi să-Mi urmeze Mie” (Mc. 
8, 34). Amin. 


Preafericitul Părinte patriarh Daniel - Predică la Duminica după Înălţarea 
Sfintei Cruci 


În Evanghelia Duminicii după Înălţarea Sfintei Cruci, Mântuitorul isus Hristos 


face referinţă la cruce zicând: “Oricine voieşte să vină după Mine, să se lepede de 
sine, Să-şi ia crucea şi să-Mi urmeze Mie” (Marcu 8, 34). Apoi, explică 
spunând: “Cine voieşte să-şi scape viaţa, o va pierde, iar cine îşi pierde viaţa sa 
pentru Mine şi pentru Evanghelie, spune Mântuitorul lisus Hristos, acela o va 
mântui ' (Marcu 8, 35). lar apoi întreabă: “Ce-i foloseşte omului să câştige lumea 
întreagă dacă-şi va pierde sufletul? Sau ce ar putea să dea omul în schimb 
pentru Sufletul său?" (Marcu 8, 36-37). 


Evanghelia acestei duminici conţine o mulțime de învățături care se referă la 
scopul vieţii noastre pe pământ. Mântuitorul Hristos ne învaţă că grija cea dintâi 
pe care trebuie să o aibă omul în viaţa pământească este mântuirea 
sufletului, care este mai de preţ decât orice bun trecător din lumea aceasta. 

În acest înţeles, Evanghelia ne arată taina mântuirii ca fiind asumare a crucii din 
viața personală, lepădare de sine şi urmare a lui Hristos. 


Dumnezeu respectă libertatea omului 


Hristos Domnul cheamă sau invită la mântuire pe toţi oamenii, dar nu forţează pe 
nimeni să-L urmeze, deoarece respectă libertatea omului. De aceea, EI 


să-Mi urmeze Mie” (Marcu 8, 34). Dumnezeu doreşte ca omul să răspundă 
chemării la mântuire în mod liber, pentru că mântuirea înseamnă iubire faţă de 
Dumnezeu şi iubire faţă de aproapele exprimată în mod liber. Prin urmare, noi 
putem să ascultăm de Dumnezeu sau să fim nepăsători, să-L căutăm sau să-L 
ignorăm, chiar să afirmăm că El nu există ori că cerul şi pământul ar fi doar 
rezultatul întâmplării sau al hazardului, nu creația lui Dumnezeu. Cu alte cuvinte, 
omul poate răspunde la iubirea lui Dumnezeu sau o poate refuza, poate dobândi 
mântuirea sau poate pierde mântuirea, se poate uni cu Dumnezeu sau se poate 
despărți de EI. 


8, 34). Dacă voieşte cineva să se mântuiască, vine la Hristos, ascultă cuvântul lui 
Dumnezeu şi îl împlineşte în fapte bune. Libertatea omului ca persoană creată după 
chipul Persoanelor divine este respectată de Însuşi Dumnezeu, întrucât /ibertatea 
este o componentă esenţială a demnităţii persoanei umane. Mântuitorul lisus 
Hristos ne arată că mântuirea omului este o lucrare bazată pe o propunere liberă a 
lui Dumnezeu Cel veşnic de a dărui omului viaţă veşnică şi pe răspunsul liber al 
omului la invitaţia lui Dumnezeu. Astfel, Hristos Domnul vrea să spună: 'De 
voieşte cineva să vină după Mine”, se va mântui, dar dacă nu voieşte, nu se va 
mântui, întrucât nu intră în mod liber într-o legătură de viaţă eternă cu Dumnezeu, 
izvorul vieţii veşnice. 


Aşadar, putem spune că omul este liber să trăiască duhovniceşte după chipul lui 
Dumnezeu Cel veşnic şi să dorească veşnicia sau să trăiască doar trupeşte şi să se 
afirme până la mormânt, crezând că după moartea trupului nu mai este nimic, nici 
o formă de existenţă a persoanei umane, adică a sufletului. 


De ce trebuie să urmăm lui Hristos? 


Darul cel mai mare pe care îl poate căuta sufletul credincios este viaţa 
veşnică, deoarece oamenii sunt creaţi după chipul Preasfintei Treimi Celei veşnice 
(cf. Facere 1, 26). Întrucât Hristos este deodată Dumnezeu şi Om, are în El 
viața veşnică, după cum spune EI surorilor lui Lazăr, Marta şi Maria, zicând: 'Eu 
sunt învierea şi viaţa; cel ce crede în Mine, chiar dacă va muri, va trăi” (loan ll, 
25). Deci, chiar dacă va muri omul cu trupul, va fi viu cu sufletul, dacă se uneşte 
cu Hristos prin credinţă, prin Sfintele Taine şi prin fapte bune. 


Când urmăm lui Hristos, nu mergem după un om muritor, ci după Dumnezeu 
Cel veşnic Care S-a făcut Om pentru ca pe oamenii pământeni şi muritori Să-i 
ducă la înviere şi la viaţă veşnică, netrecătoare şi nelimitată. 


Lepădarea de sine — eliberare de egoism pentru a iubi fără patimă 


Evanghelia de astăzi ne arată că pentru a urma lui Hristos avem nevoie de 
lepădarea de sine. Ce înseamnă această lepădare de sine? Ce înseamnă această 
negare de sine? Nu înseamnă oare o depersonalizare? Cum să ne lepădăm de 
noi înşine când ne iubim pe noi înşine atât de mult, încât uităm de Dumnezeu şi 
de semenii noştri? 


Lepădarea de sine pe care Mântuitorul lisus Hristos ne-o cere înseamnă 
Schimbarea felului de a fi şi de a vieţui, adică să nu mai trăim în mod egoist, 
numai cu gândul la noi înşine, ci mai întâi să ne gândim la Dumnezeu, Izvorul 
vieţii noastre, şi la cei din jurul nostru, părinţi, fraţi, vecini, oameni săraci, 
bolnavi, neajutorați şi, astfel, de la iubirea de sine egoistă sau pătimaşă, să 
trecem la iubirea sfântă de Dumnezeu şi de semenii noştri. 


Iubirea de Dumnezeu şi de semeni ne ajută să ieşim din închisoarea egoistă a 
sufletului nostru. In esenţă, 


Această 
lepădare de sine pentru a dobândi o iubire nepătimașă este, de fapt, o înviere din 
mormântul egoismului şi o bucurie de comuniune cu Dumnezeu, în rugăciune, şi 
cu oamenii, în fapte bune. Astfel, lepădarea de sine ne ajută să urmăm lui Hristos 
pe calea mântuirii. Ca atare, viaţa lui Hristos devine Viaţa vieţii noastre. 


Hristos schimbă crucea noastră în bucurie a învierii 


În acest înţeles, Sfântul Apostol Pavel spune: “Nu mai trăiesc eu, ci Hristos 
trăieşte în Mine” (Galateni 2, 20), sau lar mie să nu-mi fie a mă lăuda decât 
numai în Crucea Domnului nostru lisus Hristos, prin care lumea este răstignită 
pentru mine, şi eu pentru lume! ' (Galateni 6, 14). Cu alte cuvinte, el vrea să 
spună: nu mă laud cu ceea ce fac eu, ci cu ceea ce face Dumnezeu cu mine şi 
prin mine; mă laud cu harul lui Dumnezeu care locuieşte şi lucrează în mine, nu 
cu puterea mea limitată, nu mă încred în gândirea mea egoistă, plină de sine, ci 
în înţelepciunea lui Dumnezeu arătată în Hristos Cel răstignit şi înviat. Adică 
prin puterea Crucu lui Hristos, ca iubire smerită şi jertfelnică, se răstigneşte ceea ce 
este egoist, lumesc şi păcătos în om, ca să pătrundă în sufletul lui sfinţenia lui 


iubirea Lui milostivă ne Sfinţeşte şi ne face fiinţe iubitoare de Dumnezeu şi de 
semenii noştri, fără patimă, adică fără dorinţă de avere, de stăpânire şi de slavă 
lumească. 


Această sfințire prin Cruce, ca răstignire a egoismului din noi şi înviere sau 
ridicare la o iubire curată, este rodul lepădării de sine şi al purtării Crucii în 
urmarea lui Hristos. Numai astfel putem spune împreună cu Apostol Pavel: “noi 
avem gândul lui Hristos” (| Corinteni 2, 16), adică gândim în comuniune cu 
Hristos. Vedem că lumea este darul lui Dumnezeu, nu produsul întâmplării, iar 
fiecare persoană umană creată după chipul lui Dumnezeu are o valoare unică şi 
veşnică în faţa lui Dumnezeu. Aceasta înseamnă, de fapt, pregătirea pentru 
urmarea lui Hristos sau pentru viaţa în Hristos. 


Hristos Domnul mai spune că pentru a-l urma Lui, omul care se leapădă de sine 
trebuie să îşi ia crucea sa. Crucea materială văzută cu ochii trupeşti este un obiect 
format din două braţe unite: unul vertical şi altul orizontal, dar creea spirituală 
este o stare din viaţa omului, care nu se vede cu ochii trupeşti, ci se simte fiinţial 
sau duhovniceşte. Astfel, crucea, în înţeles duhovnicesc, este constatarea că ne 
lipseşte ceva, este conştiinţa finitudinii, adică aspirăm spre infinit şi etern, dar 
constatăm că Suntem mărginiţi în putere şi muritori. Crucea mai înseamnă şi o 
suferință prelungită, o nereuşită care ne-a marcat viața, un dor neîmplinit Sau 
un ideal nerealizat. Pentru cineva, crucea poate să însemne o copilărie de orfan în 
care nu a primit iubirea părinţilor, sau o tinereţe zbuciumată, sau o căsnicie 
nefericită. Pentru alt om, crucea poate să însemne o sărăcie permanentă, o boală 
incurabilă sau o situaţie grea din care încearcă să scape cu osteneală multă. 
Oricum, pentru mulţi oameni crucea înseamnă o neîmplinire, cum spune poetul: “Și 
viața aceasta-i bun pierdut / De n-ai trăit cum ai fi vrut. 


In general, fiecare om are o cruce a vieţii sale, mai uşoară sau mai grea, o neputinţă 
de-a realiza pe deplin un ideal dorit. Dar Hristos Domnul ne îndeamnă 
zicând: fiecare să-şi ia crucea sa şi să-l urmeze Lui. Adică, să nu o poarte 


singur, ci să o poarte cerând ajutorul Său, al lui Hristos Cel răstignit şi înviat, 
Care cu iubirea Sa milostivă 


învierii, transformă suferinţa în speranţă, singurătatea în comuniune şi 
neputinţa în biruinţă. 


Cei care au trecut prin suferinţă înţeleg mai bine crucea altora 


Când omul trece prin necazuri şi suferință, el se poate apropia sau îndepărta de 
Dumnezeu. Dacă nu se apropie de Hristos mai mult, cerându-l ajutorul, cel 
suferind poate cădea în deznădejde. Sunt unii oameni care, sub povara suferinţei, 
bolii şi necazurilor, şi-au pus capăt zilelor, deoarece au căzut în deznădejde, adică, 
slăbind credința lor, a slăbit şi răbdarea lor sau puterea lor de a îndura 
suferinţa. Însă cei care şi-au pus nădejdea în Dumnezeu şi au Simţit puterea Lui 
au trecut prin suferinţă, boală, încercare şi au biruit. De aceea, Mântuitorul 
spune ucenicilor Săi: “În lume necazuri vefi sita cai indrăzniți. Bu am stiti 
Dai că Goa 1; a); ] 


| “Veniţi la Mine toţi cei 
osteniţi şi îinipovănriți şi ; Eu vă voi odihni pe voi” (Matei 11; 28). 


De aceea, când ne însemnăm cu semnul Sfintei Cruci, spunem: “Doamne, 
Astfel, noi arătăm 


Să ne ajute Bunul Dumnezeu să înţelegem că dacă trecem prin suferinţă, prin 
necazuri, prin ispite, prin tot felul de lipsuri, Hristos Domnul Care cunoaşte 
crucea noastră nu doreşte ca noi să suferim, ci ne cheamă să ne apropiem mai 
mult de EI, să simţim ajutorul Lui, Să transforme Singurătatea şi suferinţa 
noastră în bucuria întâlnirii cu EL, Cel răstignit şi înviat. Sunt mulţi oameni care, 
deşi săraci material, sunt foarte bogaţi în credință, speranţă şi iubire, au feţele 
senine şi mulțumesc lui Dumnezeu pentru toate. Însă întâlnim şi oameni bolnavi 
revoltați, răzvrătiți, oarecum certându-se cu Dumnezeu, pentru că nu pot da sens 
suferinţei lor, în timp ce alți bolnavi se roagă lui Dumnezeu ca să-i ajute, să le 
curăţească sufletul de păcate şi să-i mântuiască; să le întărească iubirea de 
Dumnezeu şi de semeni. Astfel, mulţi oameni care au trecut prin suferință au 
devenit mai milostivi. Adesea, cei care au trecut prin suferinţă, sărăcie şi 
necazuri înţeleg mai bine crucea altora, dar şi cunosc mai bine ajutorul lui 
Dumnezeu primit în vreme de încercare. 


Să ne ajute Preamilostivul Dumnezeu să fim nu numai închinători Sau cinstitori 
qi Sfintei Cruci, ci şi următori ai lui Hristos Care ne izbăveşte de suferinţă şi ne 
cheamă la bucurie şi pace sufletească, la slava Împărăției lui Dumnezeu despre 
care se vorbeşte la sfârşitul Evangheliei de azi. 


De aceea, ne rugăm lui Hristos zicând: 


Puterea Sfintei Cruci - Istorioară 


Un tânăr dornic de aleasă învăţătură s-a dus odată la o mănăstire, să-i ceară sfat 
unui bătrân călugăr: 


- Părinte, daţi-mi, vă rog, o carte din care să pot învăţa cel mai bine cum trebuie 
Să fie un creştin; cum trebuie să gândească, ce trebuie să facă; o carte care să- 
mi explice toate aceste lucruri! 


Călugărul i-a spus că are o asemenea carte în chilia sa şi s-a dus să o aducă, însă, 
după câteva clipe, s-a întors ţinând în mână o cruce pe care i-a întins-o tânărului. 


Văzându-l mirat, i-a spus: 


Pentru noi, Mântuitorul S-a jertfit pe cruce, arătându-ne astfel ce înseamnă Să 
iubeşti, fiindcă a făcut acest lucru din dragoste pentru oameni. 


——.—_—_|ş 


Cel ce ştie să-şi poarte crucea, poartă cu el, în acelaşi timp, harul şi iubirea 
Domnului. De aceea, crucea nu este o povară, ci o bucurie; când te dăruieşti celui 
drag, nu o faci cu tristeţe şi cu reţinere, ci cu bucurie şi entuziasm. 


Crucea înseamnă, deci, curaj, răbdare, dar, mai ales, dragoste. 


Doreai o carte pe care să o citeşti cu ochii şi a cărei învăţătură să îţi lumineze 
mintea. 


lată, în schimb, 


Costache Ioanid - Nu tăia din cruce 


Pe-o lespede rece, din greu răsuflând, 
cu umbre ciudate pe chipul său blând, 
stă frânt de-oboseală bătrânul creştin, 
dorind să mai guste un strop de alin. 


O clipă-i aleargă privirea-napoi, 

cu frunzele smulse din arborii goi. 
Şi vede prin ceaţă, pe drum de căruţi 
atâtea icoane din anii trecuţi... 


O viaţă de zbucium, de mari suferinţi, 
şi totuşi de multe şi dragi biruinţi. 
Dar crucea, o clipă lăsată acum, 
adesea prea grea îi păruse pe drum. 


O viaţă întreagă să porți pe grumaz 
atâtea batjocuri şi-atâta necaz. 
Betanii puţine şi spini îndeajuns... 
O clipă creştinul se simte pătruns. 


O clipă în suflet străbat îndoieli... 
“Gândeşte-te bine... Dar dac-azi te-nşeli?... 
Ce-i viața? Ce-i lumea - un larg labirint. 
Urechea te-nşală ... ochii te mint... 

Să-nduri pentru lume când lumea nu vrea? 
Vai, viaţa-i prea veche...şi crucea-i prea grea 
Și astfel, c-un umăr de cruce proptit, 

bătrânul se lasă de somn biruit. 


Și iată, în somnul de trudă şi-amar, 


lumini şi imagini în minte-i răsar... 

EI vede cum îngeri, pe-un vârf de copac, 
Îl cheamă pe nume şi semn îi fac. 
Creştinul tresare. Se uită mirat, 

şi-ndată porneşte sub cruce plecat. 


Pe drumul de munte el urcă din nou. 

Și vântu-i aduce din culmi un ecou... 
Dar crucea apasă mai mult, tot mai mult. 
În piept dă năvală un negru tumult. 


“Prea grea mi-e povara acum la Sfârşit. 
Și drumul prea-ngust e şi prea povârnilt. 
Zadarnic mă lupt, mă îndemn, mă grăbesc, 
căci Cerul mereu mai departe-l zăresc.” 


Se leagănă paşii, avântul e frânt. 
Bătrânul creştin e căzut la pământ. 
“Mi-e peste putere. Aicea rămân.” 
Şi zace-n ţărână sărmanul bătrân. 


“Ehei, măi creştine, se-aude un glas, 

prea mare-i povara, prea mult ai de tras... 
Ia barda aceasta şi taie din lemn! 

Nu fi fără minte! Din milă te-ndemn... 
Aceasta-i o cruce ce nu poţi s-o duci, 

căci ea-i cea mai lungă şi grea dintre cruci!” 


că 


Creştinul ascultă îndemnul străin. 
Apucă unealta ce-l scapă de chin. 
Loveşte în bârnă c-un braţ de voinic. 
Din cruce retează un pic... înc-un pic. 


O pune pe umăr... încearcă un pas. 
Loveşte cu barda în ce-a mai rămas. 
Din nou mai încearcă. Şi-apoi un fior, 
şopteşte: “Acuma mi-e mult mai uşor” 
Şi-ndată porneşte pe cale voios, 

cu crucea scurtată urmând pe Hristos... 


Pe drum se-ntâlneşte cu cete de fraţi 
şi-i lasă în urmă sub cruce plecaţi. 
Şi astfel, degrabă, zorind pe poteci, 
ajunge la poarta cetăţii de veci. 


Ce ziduri de iaspis, topaz şi iacint! 

Ce porţi sclipitoare de alb margarint! 
Ce nor de stindarde! Ce scări! Ce făclii! 
Armate de îngeri cu lănci aurii! 


Dar, vai, de la el pân-la porţi e un şanţ 

pe care nu-i punte, nici bârnă, nici lanţ. 

Şi strigă bătrânul de taină pătruns. 

Dar nimeni nu-l vede să-i dea un răspuns. 
Şi strigă bătrânul pierdut şi livid. 

Nu-i nimeni la poartă. Nu-i nimeni pe zid. 


Deodată din vale, cu ochi sclipitori, 


cu crucea pe umăr, vin fraţi şi surori. 
Ei vin cu nădejde. O vorbă nu spun, 
ci repede crucea ca punte şi-o pun 

Ei trec peste punte, pe poartă pătrund, 
iar crucea în urmă se pierde-n afund. 


Bătrânul ia crucea cu-al dorului val, 
şi-ncearcă s-o pună şi el de pe mal. 

Dar crucea-i scurtată ... Au toate un rost... 
Ce bine-ar ajunge de-ar fi cum a fost! 
Creştinii trec şanţul şi intră pe porți. 


Ce bine e crucea întreagă s-o porţi! 
Ce cântec, ce chiot s-aude-n Eden! 
Ce largi mulţumiri într-un dulce refren! 
Ce zboruri de înger! Ce slăvi de lumini! 


Ce largi curcubee de aur şi crini! 

Creştinul de-afară, de jale răpus, 

cu greu peste şanţ lemnul crucii şi-a pus şi-ncearcă 
să treacă. 


Un pas... înc-un pas... 
O, cât de aproape al Domnului glas! 


Un pas... încă unul... Ah, pragu-i deschis! 
Dar crucea deodată... se duce-n abis... 
Şi cade bărtrânul în golul temut... 


Răsplata-i pierdută şi sceptru-i căzut! 
Dar iată... ce taină! El nu ştie cum... 
pe lespedea rece, la margini de drum, 
acolo, c-un umăr de cruce proptit, 
creştinul acuma din somn s-a trezit. 


Dormise o clipă. Şi visul ciudat 

un somn şi-o lumină din Ceruri i-a dat. 
Bătrânul se scoală şi simte în piept 

o flacără nouă şi-un dor înţelept. 


Cu grabă pe umeri povara luând, 
priveşte-nainte cu chipul său blând 

ŞI crucea îi pare aripă spre zări! 

Ah, crucea-i întreagă şi fără scurtări!... 


Acum, el va spune oricui: “Către Rai 

din crucea credinţei nimic să nu tai! 

Cu crucea întreagă, lisus, către noi, 

veni de la Tatăl cu sânge şuvoi. 

Și-acum El din lume, ne-aşteaptă la fel, 
cu crucea întreagă să mergem spre El...” 


Cugetări duhovniceşti ale Sfinţilor Părinţi 


„Calea lui Hristos este Crucea de fiecare zi. Nimeni nu s-a urcat vreodată la cer 
prin comoditate. ” ( 


“Nu poți merge fără cruce în urma Domnului Purtător de cruce; şi toţi cei care 
merg în urma Lui merg, negreşit, cu crucea.” 


"Nu Domnul face pentru om crucea (suferințelor curăţitoare ale sufletului şi 


trupului). Şi oricât de grea ar fi crucea pe care unii o poartă în viaţă, si si 


din care e făcută creşte întotdeauna în pământul inimii lui." 
„Crucea este puterea lui Hristos care, asumată de noi, poate transforma lumea 
în paradis. * 


"Crucea, izvor de tămăduire, uşa Tainelor, arma păcii, veselia sufletului meu." 
(din 

DUMINICA DUPA INALTAREA SFINTEI CRUCI - LUAREA CRUCII SI URMAREA LUI HRISTOS 


Oricine voieşte să vină după Mine să se lepede de sine, să-şi ia crucea şi să-Mi 
urmeze Mie. 


